
KAPITEL  I 

Huguenotternes  politiske  theorier 

Den  franske  protestantisme  efter  Bartholomæusnatten  — Den  theokratisk- 
borgerlige  huguenotisme  — Protestantiske  flyveskrifter  — Frangois 
Hotman  og  «Franco  Gallia»,  Théodore  de  Béze  og  «Du  Droit  des 
Magistrats»,  Philip  de  Mornay  og  «Vindiciæ  adversus  Tyrannos»  — 
Protestanternes  politiske  forsamlinger  — Fem  nye  borgerkrige  — 
Frankrike  og  dets  nabomagter. 

Bartholomæusnatten  var  en  forbrydelse  som  paa  engang 
rammet  den  franske  protestantisme  og  den  franske  stat 
og  samfund.  Klartskuende  protestanter  og  blandt  dem  i 
første  række  Coligny  hadde  vistnok  længe  været  paa  det 
rene  med  at  Frankrike  ikke  lot  sig  erobre  for  Calvins 
reformation.  Den  katholske  kirke,  den  monarkiske  absolutisme, 
det  franske  folketemperament,  hadde  vist  sig  for  sterke  for  en 
aandsretning  som  dristig  hadde  utfordret  dem  alle  tre  paa 
engang.  Dertil  kom  at  mægtige  feudale  og  municipale  inter- 
esser følte  sig  truet  av  denne  bevægelses  sociale  og  kirkelige 
grundsætninger,  og  at  ogsaa  rent  personlige  magthensyn 
stillet  sig  imot  dens  fremtrængen. 

Men  selv  om  protestantismen  hadde  maattet  opgi  tanken 
om  at  bli  Frankrikes  kirke  og  folkets  religion,  vilde  den  dog, 
hvis  den  i en  uforstyrret  tilværelse  hadde  faat  lov  til  at 
virkeliggjøre  sine  idealer,  ha  været  en  altid  mægtig,  altid 

levende  kraft  i nationens  religiøse  og  politiske  liv.  Frank- 
rike vilde  ha  eiet  et  stort  religionssamfund  som  forbandt 
kristendommens  grundsætninger  med  tankens  pligt  og  ret  til 
inden  disse  grænser  at  prøve  kirkelig  lære  og  kirkelig  tradition, 
— hvis  naturlige  konsekvens  maatte  bli  hævdelsen  av  troens  og 
tankens  frihet  som  almindelig  princip  — som  stillet  strenge  etiske 
idealers  krav  op  mot  folkets  materialistiske  instinkter,  som  i 
sin  kirkeordnings  republikansk-demokratiske  væsen  vilde  været 
en  taus,  men  bestandig  virkningsfuld  protest  mot  enevældets 
overgrep  og  misbruk,  som  ved  den  sterke  vegt  det  lagde  paa 
menneskets  borgerlige  og  sociale  pligter  og  følelser,  vilde  ha 
været  et  altid  virkende  eksempel  for  alle  nationens  stænder 
og  klasser,  som  ved  den  agtelse  for  studier,  den  høie  oplys- 
ning  der  fra  første  stund  hadde  været  dens  ære,  vilde  ha 
virket  som  en  stor  skole  for  det  øvrige  folk.  Det  er  ikke 
for  dristig  at  vove  den  slutning,  at  Frankrikes  senere  historie 
gjennem  protestantismens  virksomme  indflydelse  vilde  kunne  ha 
formet  sig  mere  som  en  rolig  evolution  end  som  en  heftig 
svingen  mellem  de  store  ensidigheter  i idéer  og  i forfatning, 
mellem  enevælde  og  revolution,  klerikalisme  og  filosofisk 
atheisme. 

Men  om  Bartholomæusnatten  saaledes  saaret  protestantis- 
men i dens  dype  røtter,  saa  dens  livsstamme  ikke  længere 
steg  dristig  i høiden  eller  bredte  sig  frodig  i vidden,  blev  denne 
kirke  dog  ikke  rammet  til  døden.  Den  skulde  tvertimot  paa 
en  slaaende  maate  komme  til  at  vise  hvilken  merkværdig 
livsevne  en  religiøs  overbevisning  dog  kan  eie,  og  hvorledes 
den  kunde  skyte  friske  skud  selv  efter  at  ljaaen  hadde  ført 
sin  skarpe  eg  over  dens  rotblade. 

Catharina  av  Medicis  og  med  hende  paven  og  Philip  II 
var  i begyndelsen  under  den  illusion  at  Bartholomæusnatten 
hadde  knust  protestantismen.  De  hadde  i den  grad  i sit  had 
gjort  den  til  ét  med  dens  førere,  med  Calvin  og  Condé,  Jeanne 
d’Albret  og  Coligny,  at  de  fuldt  og  fast  trodde  at  med  disses 
død  var  selve  deres  sak  dømt  til  undergang.  Den  29de 


DEN  FRANSKE  PROTESTANTISME  EFTER  BA RTHOLOMÆUSN ATTEN 


3 


september  1572  var  der  en  stor  ordenspromotion  av  Saint 
Michelriddere.  Blandt  de  nyutnævnte  var  ogsaa  Henrik 
av  Navarra,  som  nylig  hadde  avsvoret  sit  kjætteri.  Da 
den  glimrende  procession  gik  forbi  Catharina  som  stod 
omgit  av  de  fremmede  magters  gesandter,  bøiet  den  nye 
konvertit  sig  ydmygt  for  hende.  Hun  hilste  ham  igjen  med 
sin  plumpe  latter  og  vendte  sig  triumferende  rundt  til  gesand- 
terne.  Hun  kunde  unde  sig  den  glæde  at  haane  Jeanne 
d’Albrets  søn.  Saa  grundig  syntes  hans  omvendelse  at  være. 
at  han  skrev  ydmyge  breve  til  paven  og  ved  en  kongelig 
ordonnance  avskaffet  den  reformerte  kirke  i Béarn.  Med  en 
diplomatisk  behændighet,  som  avtvinger  os  en  uvillig  beun- 
dring, var  det  lykkes  Catharina  i løpet  av  høsten  at  bringe 
de  storme  til  hvile  som  Bartholomæusnatten  fra  alle  verdens- 
hjørner kaldte  ind  over  Frankrike.  Gjennem  sine  smidige 
ambassadører  hadde  hun  ved  løfter  og  forespeilinger  bero- 
liget de  tyske  protestanter,  sluttet  en  overenskomst  med  huset 
Oranien,  smigret  Elisabeth  til  at  staa  fadder  til  Karl  DCs 
datter  og  til  at  kokettere  med  tanken  om  at  egte  den  konge- 
lige unggut  hertugen  av  Alengon,  vundet  Polens  throne  for 
sin  søn  Henrik  av  Anjou  i skarp  kaplek  med  keiser  Maxi- 
milian,  og  hadde  samtidig  forstaat  at  holde  sig  undav  pavens 
og  Philip  Il’s  forsøk  paa  at  utnytte  Frankrike  for  sin  politik. 

Hun  kunde  et  øieblik  endog  tro  at  protestantismen  trak 
de  sidste  aandedrag  i Frankrike.  Rædslen  hadde  demorali- 
seret  selv  de  sterkeste.  De  som  hadde  været  huguenotternes 
førere  ved  kongelig  blod,  fornem  adel,  aandelig  og  moralsk 
storhet  eller  krigersk  dygtighet,  var  ikke  mere;  døden,  flugten 
og,  hvad  der  var  det  værste,  frafaldet  under  dødsrædslen 
hadde  gjort  huguenotterne  til  en  hjord  uten  hyrder.  De 
sterke  arme  som  i ti  aar  hadde  ført  de  tunge  sverd,  var  blit 
trætte,  den  brændende  overbevisning  om  at  være  Guds  utvalgte 
folk  var  blit  til  tvil.  Hvor  kunde  han  ellers  ha  tillatt  en 
saa  stor  forbrydelse  at  ramme  den  sande  tro?  Guds  folk  var 
straffet  for  sine  synder,  og  det  tilkom  Gud  alene  at  kræve 

myndigheterne  til  regnskap,  hvis  de  hadde  krænket  retfærdig 
heten.  De  velhavende  borgere  som  offervillig  hadde  baaret 
« la  cause» -saken,  som  de  kaldte  den,  med  sine  midler,  saa 
sig  ved  ruinens  rand;  fristelsen  til  at  redde  resterne  ved  at 
dølge  sin  tro  blev  mange  for  sterk.  Der  var  dem  som  søkte 
nye  hjem  hinsides  Alperne,  Jurafjeldene,  Rhinen  og  Kanalen, 
ja  i fjerne  lande,  hvor  rædslerne  ikke  kunde  naa  øine  og 
ører1).  Philip  de  Mornay  optok  endog  Colignys  plan  om  at 
grunde  et  nyt  Frankrike  i den  nye  verden,  uten  at  den  dog 
gjennemførtes.  Adskillige  gik  fra  sin  tro,  om  end  færre  end 
man  har  ment.  Da  hertugen  av  Guise  reiste  rundt  i sit 
guvernement  Champagne  og  opfordret  de  huguenotske  adels- 
mænd  til  at  fremstille  sig  og  avsverge  sin  tro,  møtte  bare 
et  faatal ; — de  øvrige  var  flygtet 2).  De  fleste  søkte  at  und- 
gaa  mistanke  og  forfølgelse  ved  at  fjerne  alt  fra  sit  liv  som 
kunde  minde  om  deres  religion3).  Det  saa  et  øieblik  ut  som 
om  den  mægtige  havbølge  der  nylig  saa  dristig  hadde  løftet 
sin  kam,  var  sunket  sammen  i sig  selv. 

Catharinas  tro  viste  sig  at  være  en  illusion.  Denne  kvinde 
som  i religion  aldrig  drev  det  videre  end  til  overtro  og  frygt, 
Iærte  ingensinde  at  forstaa  protestantismen;  dens  moralske  og 
religiøse  magt  over  sindene  var  hende  et  mysterium;  for 
hende  var  det  hele  politik  og  personlig  magtbegjær.  Naar 
førerne  var  borte,  vilde  ogsaa  protestantismen  forsvinde.  Til 
sin  overraskelse  og  skræk  ser  hun  nu  de  mørke  linjer  av  en  ny 
truende  hær  tegne  sig  i horizonten.  Det  er  de  reformerte 

*)  Blandt  dem  var  Colignys  enke,  Jaqueline  d’Entremont,  som  med 
sine  stedbarn  flygtet  til  Savoyen.  Dennes  hertug,  Philibert  Emmanuel,  var  lav 
nok  til  at  hevne  sit  had  til  Coligny  og  protestantismen  ved  at  holde  den 
vergeløse  kvinde,  som  endnu  var  svak  efter  at  ha  født  en  datter,  fængslet  for 
resten  av  livet. 

2)  Bouillé:  Hist.  des  dues  de  Guise  II.  s.  525. 

8)  «Der  var  en  anden  slags  reformerte  som  vilde  hverken  flygte  eller 
væbne  sig,  hvem  kjærligheten  til  hjemmet  og  rædslen  for  krigen  fik  til  at 
tale  høit  om  sine  brødres  uretfærdighet  og  om  pligten  til  at  adlyde  selv 
de  daarlige  konger.»  (d'Aubigné). 


DEN  THEOKRATISK-BORGERLIGE  HUGUENOTISME 


5 


prester  og  det  reformerte  folk , hos  hvem  middelalderens  byfri- 
hets  aand  hadde  faat  nyt  liv  under  Calvins  kirkelige  republi- 
kanisme,  og  sammen  med  dem  Béarns  og  Languedocs  haard- 
føre  godseiere  og  bønder,  som  nu  rykker  frem  i fronten. 
Bibelens  og  Calvins  aand  er  like  levende  hos  disse  som  før, 
og  den  reformerte  kirkes  strenge  orden  og  tugt  har  git  dem 
sin  militære  disciplin.  De  føler  sig  som  et  hevnens  redskap 
i Guds  haand.  Denne  hær  er  mindre  glimrende  og  mindre 
overmodig  end  den  huguenotske  adelshær  som  Condé  ti  aar 
i forveien  hadde  ført  op  til  PariVs  porte,  men  den  er  like 
fast  og  like  uovervindelig.  Borgere  og  lavadel  avløser  her 
aristokratiet,  presterne  prinserne,  de  demokratisk-politiske  for- 
samlinger høiadelens  raadsmøter,  et  nyt  og  interessant  skifte 
i reformens  historiske  fremtræden.  — Det  merkelige  er  at 
just  denne  theokratisk-borgerlige  huguenotisme  gjør  kampen 
i høiere  grad  end  før  til  en  kamp  mellem  politiske  principer. 
Huguenotternes  politiske  holdning  blir  uforsonligere  likeoverfor 
huset  Valois  og  det  av  dette  dynasti  repræsenterte  monarki. 
Det  var  ikke  længere  mulig  i forfølgelserne,  løfte-  og  freds- 
bruddene,  massakrerne  at  se  handlinger  som  skyldtes  illoyale 
og  magtsyke  ministre  og  partiførere,  rivaliserende  familier 
eller  en  ufransk  kongemoders  intriger.  Kongen  selv  hadde 
tat  ansvaret,  og  det  blev  kongedømmet  selv,  hvis  sak  blev 
trukket  ind  i spillet.  «Staten  har,  siger  Philip  de  Mornay, 
faat  sprækker  og  rystelser  efter  Bartholomæusnatten,  siden 
kongens  tillid  til  undersaatterne,  og  disses  til  kongen,  det 
eneste  forbindende  cement  i staterne,  paa  en  frygtelig  maate 
er  krænket.» 

Man  stod  nu  likeoverfor  et  saadant  tilfælde  som  Calvin 
i sin  «Institution»  hadde  fundet  gjorde  oprør  mot  den  lovlige 
magt  ikke  alene  til  en  ret,  men  til  en  pligt.  Hadde  ikke 
kongen  brutt  alle  guddommelige  og  menneskelige  love,  hadde 
han  ikke  laant  sin  arm  til  med  forbrydelsens  vaaben  at  slaa 
ned  den  sande  tro?  At  bøie  sig  for  de  kongelige  edikter, 
som  til  forbrydelsen  føiet  paalægget  om  at  fornegte  den 

evangeliske  sandhet,  det  vilde  være  at  adlyde  mennesker 
mere  end  Gud.  Saaledes  gjør  Bartholomæusnatten  den  anklage, 
at  reformen  var  fiendtlig  mot  det  franske  monarki,  som  dens 
fiender  saa  virkningsfuldt  hadde  rettet  mot  huguenotterne, 
fra  usandhet  om  til  sandhet. 

Denne  aand  behersker  en  række  flyveskrifter  som 
ser  lyset  i de  nærmeste  aar  efter  blodbadet.  De  har  den 
samme  uforsonlighet  i tankegang  og  voldsomhet  i uttryk  som 
udmerker  La  Boéties  berømte  filippika  mot  kongedømmet  i 
1548:  Contre  Uti.  Mange  av  disse  er  dog  merkelige  mere 
ved  sin  lidenskap  og  sin  spot  end  ved  tankens  styrke  og 
fremstillingens  kunst.  Et  par  av  dem  er  med  al  sin  vold- 
somhet betydeligere  ved  indhold  og  stil.  Mest  kjendt  er 
Le  Réveille  Matin  des  Francais  som  utkom  i Basel  i 1573. 
Forfatteren,  Nicolas  Barnaud,  var  undsluppet  fra  blodbadet  i 
Paris.  Den  er  i to  dialoger,  av  hvilke  den  første  skildrer 
Bartholomæusnatten  og  dens  forhistorie,  den  anden  er  en 
utvikling  av  den  theori  at  staten  er  en  gjensidig  kontrakt 
mellem  konge  og  folk.  Krænkes  denne  av  kongen,  har  folket 
ret  til  gjennem  sine  stænderforsamlinger  at  gjøre  oprør.  En 
anden  pamflet  er  den  kjendte  protestantiske  boktrykker  Henri 
Etiennes  skrift:  La  Vie  etc.  de  Catharine  de  Medicis,  hvis  ten- 
dens fremgaar  av  de  tilføiede  ord:  «som  fortæller  om  alle  de 
midler  hun  har  brukt  for  at  usurpere  kongeriket  Frankrikes 
styre  og  ødelægge  dets  stat.» 

Disse  flyveskrifter  avspeiler  de  tanker  og  følelser  som 
rørte  sig  i de  dype  rækker  under  det  frygtelige  indtryk  av 
den  store  forbrydelse;  forsaavidt  har  de  sin  interesse.  Av  en 
høiere  orden  og  varigere  værd  er  dog  et  par  statsretslige 
skrifter  som  utgik  fra  reformens  ledende  aander.  Blandt  disse 
indtok  Francois  Hotman  en  høi  rang.  Han  hørte  til  «la 
noblesse  de  robe»,  hans  far  var  medlem  av  Pariserparlamentet, 
og  sat  som  dommer  i det  berygtede  «Chambre  ardente»,  og 
det  var  den  dype  sympathi  som  den  høisindede  unge  mand 
kom  til  at  føle  for  dettes  ofre,  der  førte  ham  til  at  bryte 

med  katholicismen  og  dermed  med  en  glimrende  løpebane  i 
statstjenesten,  og  slutte  sig  til  Calvin.  Han  gjorde  indgaaende 
studier  i romersk  og  fransk  retsvidenskap  og  var  i den  føl- 
gende tid  lærer  ved  universiteterne  i Strassburg,  Valence  og 
Bourges.  Han  besøkte  Coligny  like  før  dennes  reise  til  Paris 
i 1572;  da  han  hørte  om  attentatet  paa  admiralen,  forstod 
han  at  en  almindelig  forfølgelse  vilde  komme  efter.  Han 
flygtet  til  Genf,  som  var  huguenotternes  sikre  asyl  i denne 
tid  og  som  derfor  ogsaa  var  fuld  av  flygtninger.  Herfra  førte 
han  med  sin  veltalende  og  grundige  pen  en  uforsonlig  kamp 
mot  protestantismens  forfølgere. 

Jeg  har  i min  tidligere  fremstilling  git  en  prøve  paa  den 
unge  Hotmans  glødende  harme  og  svidende  satire,  som  den 
fremtraadte  i hans  flyveskrift  «Til  Frankrikes  Tiger»,  denne 
skaanselløse  hudfletning  av  kardinalen  av  Lothringen  efter 
sammensvergelsen  i Amboise.  Der  brænder  en  lignende 
ild  i den  gripende  skildring  av  Bartholomæusnatten  som 
utkom,  først  i Basel  i 1572,  dernæst  i Edinburgh  i 1573 
under  titelen:  « De  furoribus  Gallicis » — om  de  franske  rædsler 

— og  som  oversat  paa  mange  sprog  spredtes  over  hele  Europa. 
Om  Hotman  ikke  alene  er  forfatter  av  dette  skrift,  har  han  i 
et  hvert  fald  inspireret  det  og  været  medarbeider  av  det1). 
Av  en  helt  anden  art  er  det  store  verk  han  utgav  samme 
aar  i Genf,  dediceret  til  grev  Fredrik  av  Pfalz:  Franco  Gallia 

— France  Gaule.  — Det  er  en  historisk-politisk  utsigt  over  Frank- 
rikes tidligere  historie,  som  munder  ut  i en  forkastelse  av  det 
absolute  monarki  — kongedømmet  av  Guds  naade  — som 
stridende  mot  de  principer  der  bestemte  den  offentlige  ret 
og  den  paa  denne  ret  hvilende  lovgivning  i det  middelalderske 
Frankrike.  «Grundene  til  Frankrikes  nuværende  ulykker  er 
intet  andet  end  det  dype  spil  som  den  drev,  der  for  omtrent 
100  aar  siden  omstyrtet  vore  fædres  gode  love  og  forord- 


*)  Cfr.  «Die  Publizistik  der  Bartholomæusnacht  und  Mornays  Vindiciæ» 
von  Alb.  Elkan,  Heidelberg. 

ninger.»  Det  gjældende  princip  i disse  hadde  altid  været 
det  som  er  uttrykt  i den  latinske  sætning:  «Salus  populi 
suprema  lex»  — folkets  vel  den  høieste  lov. 

Suveræniteten  hviler  med  andre  ord  hos  folket;  dette 
har  den  fulde  ret  til  at  indsætte  og  avsætte  kongen,  som 
saaledes  kun  er  folkets  fuldmægtig,  der  har  at  vareta  dets 
interesser.  Folket  har  heller  aldrig  opgit  sin  ret  til  at  kon- 
trollere kongens  magtutøvelse.  Folkeraadet  hos  de  mero- 
vingiske  konger  fortsattes  i de  følgende  tider  som  «fælles- 
stænder»,  og  skjønt  disse  siden  Ludvig  XI’s  tid  efterhaanden 
blev  sjeldnere,  staar  de  endnu  ved  magt  og  er  over  kongen, 
paa  samme  maate  som  koncilerne  er  over  paven.  Med  like- 
frem sigte  paa  de  samtidige  forhold  i Frankrike  hævder  han 
ogsaa  med  grunde  fra  bibelen,  at  ikke  enhver  motstand  av 
undersaatterne  mot  øvrigheten  er  utilladelig,  at  retfærdig 
væbnet  motstand  ikke  er  stridende  mot  loven  om  kristelig 
taalmodighet,  at  man  har  ret  til  at  reise  sig  mot  usurpatorer 
og  tyranner,  at  enhver  fyrste  er  bundet  av  landets  love,  og 
at  de  er  at  betragte  som  tyranner,  hvis  de  bryter  disse. 
Med  tydelig  sigte  paa  Catharina,  hævder  han  ogsaa  at  kvinde- 
lige  regentskaper  er  stridende  mot  den  historiske  statsret. 

Hotmans  «Franco-Gallia»  vakte  betydelig  opsigt  og  avfødte 
en  hel  litteratur.  Vi  gjenfinder  saaledes  dens  tanker  i en 
anonym  bok,  men  hvis  forfatter  er  ingen  ringere  end  Théodore 
de  Béze  « Du  Droit  des  Magistrats  sur  leurs  Sujets »,  i hvilken  et 
theokratisk-folkelig  styre  sættes  op  mot  enevældet,  og  hvor  mot- 
stand mot  en  tyrannisk  fyrstes  undertrykkelser  forsvares,  naar 
disse  gjælder  troen.  Med  stor  kraft  og  logisk  skarphet  utvikles 
de  samme  theorier  i en  merkelig  bok,  som  kom  ut  nogen  aar 
senere,  i 1579  i Edinburgh:  Vindiciæ  adversus  Tyrannos  — 
eller  med  sin  franske  titel,  De  la  puissance  legitime  du  Prince 
sur  le  Peuple  et  du  Peuple  sur  le  Prince  — om  fyrstens  lov- 
lige magt  over  folket  og  folkets  over  fyrsten.  Forfatteren  av 
dette  skrift,  J.  Brutus,  har  man  nu  identificeret  med  Philip 
de  Mornay,  seigneur  Duplessis,  hvem  vi  allerede  tidligere  har 


Rettelser, 


Side  256  3dje  linje  fra  ned.  ham,  skal  være  Henrik. 

Side  259  4de  linje  fra  ned.  sønnesøn,  skal  vær e dattersøn. 

lært  at  kjende  som  Colignys  medarbeider  i hans  store  Mémoire 
om  krigen  med  Spanien x).  I fortalen  angriper  han  Machia- 
velli som  den  der  har  været  tyranniets  advokat.  «I  Frankrike, 
siger  han,  er  det  det  fri  styre  som  er  gammelt,  og  tyranniet 
som  er  nyt.»  I en  strengt  opbygget  fremstilling  prøver  han 
de  spørsmaal,  om  undersaatterne  er  bundet  til  at  adlyde  en 
fyrste  som  befaler  dem  noget  mot  Guds  lov,  om  det  er  til- 
latt at  gjøre  motstand  mot  en  fyrste  som  selv  bryter  Guds 
lov  og  ødelægger  kirken,  eller  som  undertrykker  og  ødelægger 
staten,  og  hvor  langt  retten  til  motstand  gaar.  Svarene  paa 
disse  spørsmaal  finder  han  i grundsætningerne  om  folkets 
suverænitet  og  det  gjensidige  kontraktsforhold  mellem  fyrste 
og  folk.  De  kan  derfor  ikke  være  tvilsomme2). 

Saaledes  har  de  ledende  franske  huguenotter  med  talent 
og  grundighet,  historisk  og  filosofisk,  hævdet  konstitutionelle 
theorier,  som  de  ganske  vist  ikke  skulde  føre  til  seir  i sit 
eget  land,  men  som  det  lykkedes  deres  trosfæller  i andre 
lande  med  større  eller  mindre  held  at  virkeliggjøre.  Det  er 
deres  ære.  Men  det  er  klart,  at  idet  den  oprindelig  religiøse 
konflikt  saaledes  føres  over  paa  statsretslige  theoriers  grund, 
faar  den  en  mere  principiel  karakter,  blir  motsætningerne 
dypere  og  uforsonligere,  og  dermed  forsvinder  ogsaa  enhver 
mulighet  for  at  protestantismen  kan  erobre  Frankrike.  Den 
absolutistisk-monarkiske  tanke  hadde  slaat  dype  røtter  i 
nationen  i de  hundrede  aar  Hotman  nævnte,  saa  dype  at 
misstyre,  uduelighet,  moralsk  uværdighet  ikke  hadde  formaadd 
at  løsne  dem.  Kongedømmet  var  i den  almindelige  opfatning 
blit  ét  med  nationen  gjennem  seiren  over  England,  landets 
samling,  den  glimrende  aktion  utad.  Gjennem  lensadelens 
metamorfose  til  en  hofadel,  gjennem  embedsverkets  bureau- 
kratiseren,  videnskapens  og  kirkens  sanktion,  gjennem  det 

*)  De  franske  huguenotter  1559 — 1572,  s.  341. 

3)  En  mere  indgaaende  behandling  av  de  her  nævnte  skrifter  og  dermed  sam- 
menhængende  forhold  kan  man  læse  i en  artikel  «Le  Protestantisme  Frangais  et 
la  République»  av  G.  Bonet-Maury  i Bul.  de  1’hist.  du  Protest,  fr.  bind  53  s.  2 ? 4 fg. 

sterke  indtryk  som  et  straalende  hof,  de  kongelige  slotte  der 
som  monarkiets  statelige  symboler  reiste  sig  rundt  om  i landet, 
kunstens  og  digtningens  apotheose  av  det  gjorde  paa  folkets 
fantasi,  hadde  kongedømmet  mere  og  mere  befæstet  sin  stil- 
ling. Det  var,  gjennem  den  gradvise  hendøen  av  folkets  med- 
virken i lovgivning  og  retspleie,  blit  den  eneste  institution 
som  repræsenterte  almenviljen.  Mot  denne  nationale  monar- 
kisme  i tanke  og  i kjendsgjerninger  prellet  en  Hotmans,  en 
de  Bézes  og  en  de  Mornays’  veltalende  historisk-politiske 
theorier  av,  saameget  mere  som  de  utgik  fra  en  kirkelig 
lære-  og  livsretning,  som  trods  eller  snarere  formedelst  sin 
religiøse  idealitet  og  sin  fordringsfulde  moral  ikke  hadde  for- 
maadd  at  assimilere  sig  med  de  folkelige  instinkter1). 

Men  inden  det  protestantiske  samfund  fik  disse  theorier 
en  bestemmende  indflydelse.  Det  var  dem  som  kaldte  tillive 
og  stemte  tonen  i de  politiske  forsamlinger  som  uavhængige 
av  kirkelige  synoder  og  kollokvier,  ja  til  fortrængsel  av  disse, 
trær  sammen  efter  Bartholomæusnatten,  og  som  av  protestan- 
tismen fra  en  ecclesia  militans  gjør  en  respublica  militans.  Fra 
først  av  har  de  en  rent  defensiv  karakter,  men  snart  organi- 
serer de  huguenotterne  som  politisk  parti,  som  militær  og 
økonomisk  enhet,  som  et  retssamfund  utenfor  landets  almin- 
delige.  De  underhandler  og  slutter  overenskomster,  erklærer 
krig  og  slutter  fred,  alt  med  det  formaal  at  sikre  sine  tros- 
feller religionsfrihet  og  borgerlige  og  politiske  rettigheter. 
Vi  har  allerede  nu  den  stat  i staten  som  Richelieu  skulde 
bekjæmpe.  Det  er  disse  politiske  forsamlinger,  hvem  en 
væsentlig  del  av  æren  for  det  nantiske  edikt  tilkommer. 
Men  samtidig  som  de  stiller  en  uovervindelig  front  mot  til- 
intetgjørelsen, lar  de  derved  uigjenkaldelig  falde  protestantis- 
mens  haab  om  at  erobre  Frankrike. 

Saalangt  fra  at  slaa  vaabnene  ut  av  hænderne  paa  hugue- 


y)  Venedigs  gesandt  Lippomano  uttrykker  dette  saaledes:  den  franske 
aand  har  en  naturlig  avsky  for  kjætteriet. 

notterne,  drog  Bartholomæusnattens  forbrydelse  fem  borge rkrige 
efter  sig  inden  aarhundredets  timeglas  løp  ut,  blodige  og 
ødelæggende  krige,  i hvilke  der  ikke  mangler  dramatiske 
optrin,  heroiske  personligheter,  men  som  ikke  har  de  første 
kriges  store  linjer  og  mægtige  pathos,  og  i hvilke  heller  ikke 
en  monumental  personlighet  som  admiral  Coligny  legemliggjør 
reformens  religiøse  og  etiske  storhet  og  løfter  kampen  op 
paa  den  store  tragedies  skueplads.  Betegnende  for  hvorledes 
krigene  i denne  periode  mere  og  mere  overflyttes  fra  det 
rent  religiøse  felt  til  det  politiske,  er  de  alliancer  som  sluttes 
mellem  huguenotterne  og  fronderende  katholske  partier,  i hvis 
spidse  vi  finder  store  familier,  ja  den  præsumtive  tronarving. 
Tilsidst  møter  vi  den  tilsyneladende  abnormitet,  at  kongen 
selv  allierer  sig  med  den  religion  hvis  dødsfiende  han  hadde 
været,  ja  fremdeles  var,  samtidig  som  et  eiendommelig  for- 
bund av  middelaldersk  byrepublikanisme,  ultramontan  klerika- 
lisme  og  fronderende  feodalisme  under  Guiserfamiliens  ledelse 
likefrem  sigter  mot  huset  Valois’  avsættelse. 

Denne  utviskning  av  konfliktens  strengt  religiøse  karakter 
møter  os  ogsaa  i dens  forhold  til  Frankrikes  nabomagter. 
1 religionskrigenes  første  perioder  bestemmes  disses  holdning 
til  de  kjæmpende  partier  væsentlig  av  religiøse  motiver. 
Huguenotterne  søker  støtte  hos  Englands  dronning  og  Tysk- 
lands protestantiske  fyrster,  medens  katholikerne  vender  sig 
mot  Philip  11  som  mot  sin  naturlige  allierede  i det  øieblik 
de  to  landes  utenrikspolitiske  interesser  er  bragt  ind  under 
en  overenskomst  i freden  til  Cåteau  Cambresis. 

Man  kunde  tro  at  den  nye  styrkeprøve  mellem  Frankrikes 
religiøse  partier  skulde  ha  bragt  disse  fremmede  magter  til 
igjen  at  ordne  sig  i de  gamle  slaglinjer.  Dette  blev  dog 
ingenlunde  straks  tilfældet.  Ganske  vist  vedblir  Elisabeth  at 
optræ  som  de  franske  huguenotters  selvfølgelige  protektor. 
Hendes  breve  til  Catharina  savner  næsten  aldrig  en  eller 
anden,  snart  streng,  snart  venskabelig  forestilling  om  at  denne 
maa  vise  retfærdighet  og  barmhjertighet  mot  sine  reformerte 

undersaatter ; men  hun  lar  sig  selv,  ikke  av  sin  øieblikkelige 
harme  over  Bartholomæusnattens  forræderi,  rive  med  til  at 
følge  den  energiske  religionspolitik  som  hendes  ledende 
ministre  raadet  til,  og  hun  betaler  de  nødlidende  huguenotter 
heller  med  gode  ord  end  med  gode  dukater.  Ja  hun  trær  i 
virkeligheten  efter  denne  begivenhet  for  en  stund  i en  ven- 
skapeligere  og  fortroligere  personlig  og  diplomatisk  forbin- 
delse med  den  franske  enkedronning  end  nogensinde  før.  De 
to  like  forfængelige,  snu  og  beregnende  kvinder  finder  hin- 
anden  i en  ny  giftermaalsplan,  som  i hele  tolv  aar  sætter 
deres  forslagne  hjerner  og  flittige  penner  i uavladelig  virk- 
somhet. Catharina  bringer  nok  en  beiler  ind  i spillet,  sin 
yngste  søn,  hertugen  av  Alengon;  han  er,  da  hans  egteskape- 
lige  kandidatur  stilles,  atten  aar,  og  Elisabeth  er  firti;  han  er 
liten,  styg,  merket  av  kopperne,  endnu  skjegløs,  og  hun  har 
sikkert  nok  selv  følt  komiken  i en  forbindelse  med  denne 
«lille  frosk»,  som  hun  spottende  kaldte  ham,  hvormeget  hun 
end  har  følt  sig  smigret  ved  at  hendes  noget  modne  yndig- 
heter har  kunnet  tænde  den  skjegløse  ynglings  følelser  i 
brand.  Thi  at  saa  var  tilfælde,  kunde  hun  læse  i Catharinas 
breve,  og  sikkert  ikke  uten  en  smule  jomfruelig  hjertebanken, 
selv  om  prinsen  for  hende  først  og  fremst  var  en  trumf  i 
det  store  og  farefulde  politiske  spil  hun  nu  førte. 

For  Catharina  gjaldt  det  at  sætte  en  krone  paa  sin  sidste 
søns  hode;  for  Elisabeth  var  maalet  at  sikre  sig  Frankrike 
som  allieret  mot  sine  indre  og  ydre  fiender.  Efterat  Bar- 
tholomæusnatten  hadde  tilføiet  protestantismen  i Frankrike, 
som  man  mente,  et  ulivssaar,  vender  den  mægtige  katholske 
motreformation  sin  offensiv  mot  England.  Kunde  det  lykkes 
at  fravriste  protestantismen  denne  ø,  vilde  reformationens  sak 
være  uigjenkaldelig  tapt  i Vesteuropa.  Fangen  Maria  Stuart 
var  Elisabeth  en  farligere  fiende  end  hun  vilde  været  som 
Skotlands  dronning.  For  de  troende  katholiker  var  hun  en 
martyr,  længe  før  hendes  blod  hadde  vætet  skafottet.  Deres 
øine  var  vendt  mot  hendes  fængsel  i Fotheringay;  hun  var 

Englands  retmæssige  dronning,  Elisabeth  var  en  bastard  og 
en  usurpator,  og  det  var  deres  religiøse  pligt  at  gjengi  Maria 
hendes  retmæssige  throne,  skulde  det  end  ske  gjennem  oprør, 
sammensvergelser  eller  attentater.  Gregor  XII  tar  selv  ledelsen 
i denne  aktion.  Han  egger  Don  Juan  d’Austria  til  fra  Neder- 
landene  at  føre  sine  walloner  og  italienere  over  kanalen,  han 
søker  at  reise  det  katholske  Irland;  men  fremfor  alt  mobili- 
serer han  kirkens  nye  garde,  dens  glimrende  organiserte  og 
glimrende  førte  jesuiterorden.  Fra  dens  franske  seminarer  i 
Rheims  og  i Douai,  som  engelske  katholiker  hadde  grundlagt, 
rettes  en  uophørlig  og  energisk  propaganda  mot  England  og 
Skotland  for  at  gjenerobre  disse  lande  for  katholicismen. 

Elisabeth  maatte  under  trykket  av  disse  farer  søke  en 
tilnærmelse  til  den  eneste  stat  som  kunde  yde  hende  nogen 
støtte  av  værdi,  og  som,  skjønt  en  katholsk  magt,  hadde  den 
fælles  politiske  interesse  med  hende,  at  sætte  en  skranke  for 
det  spanske  vælde.  Efter  Bartholomæusnatten  indtrær  ogsaa 
en  svingning  i det  franske  hofs  politik  likeoverfor  Spanien. 
Catharina  vender  Philip  II  en  kold  skulder,  pleier  hemmelige 
underhandlinger  med  Ludvig  av  Nassau  og  Philip  av  Oranien, 
ja  vover  sig  endog  senere  til  at  optræde  som  den  spanske 
konges  rival  til  den  portugisiske  trone.  Baade  dynastisk  og 
politisk  beregning  leder  hende  derfor  til  at  møte  Elisabeths 
tilnærmelser,  og  hun  gjør  dette  saameget  heller  som  hun 
derigjennem  tilkjøper  sig  friere  hænder  mot  huguenotterne; 
saalænge  de  to  dronninger  ser  sin  interesse  i at  operere  sam- 
men, kan  ikke  disse  gjøre  regning  paa  nogen  virksom  støtte 
fra  England. 

Heller  ikke  kunde  de  gjøre  regning  paa  en  saadan,  i 
samme  grad  som  før,  fra  sine  trosfæller  paa  fastlandet.  De 
protestantiske  Nederlande  har  netop  nu  sin  sværeste  kamp 
for  at  verge  sin  egen  tilværelse  mot  Spaniens  ærgjerrige  og 
talentfulde  prins,  Don  Juan  d’Austria.  I det  romerske  monarki 
følger  den  fanatiske,  spansk  opdragne  Rudolf  II  efter  den 
tolerante  Maximilian;  under  hans  ægide  sender  Roms  jesuiter- 

seminar,  Collegium  Germanicum,  sine  paa  engang  sværmeriske 
og  beregnende  unge  missionærer  for  at  erobre  tilbake  de 
tyske  lande  for  katholicismen,  og  denne  propaganda  møtes 
av  en  oprevet  protestantisme;  lutheraner  og  kalvinister  øder 
de  kræfter  de  burde  anvendt  mot  den  fælles  motstander,  i en 
forbitret  kamp  om  religiøse  dogmer  og  kirkelige  former.  Fra 
den  kant  kunde  de  franske  huguenotter  saa  meget  mindre 
regne  paa  virksom  hjælp  som  Catharinas  behændige  diplo- 
mati ogsaa  hadde  forstaat  at  dæmpe  det  raseri  der  saa  vold- 
somt var  blusset  op  hos  de  tyske  fyrster,  da  budskapet  om 
Bartholomæusnattens  rædsler  bares  over  Rhinen. 

Vi  skal  i det  følgende  se  hvorledes  de  politiske  konstel- 
lationer  skifter  og  ændres.  Catharinas  statskunst  er  uten  principer 
og  uten  konsekvens;  det  er  en  politik  for  øieblikket  og  for  per- 
sonlige og  dynastiske,  mere  end  for  nationale  maal.  Antispansk 
idag,  er  hun  spanskvenlig  imorgen;  undertiden  følger  hun  de  to 
linjer  samtidig.  Og  ogsaa  Elisabeths  diplomati,  skjønt  langt 
mere  maalbevidst  og  vidtskuende,  gjør  av  og  til  utslag,  som 
vidner  om  at  hun  som  politiker  ikke  helt  har  formaadd  at  skille 
sig  ved  sin  kvindelige  lunefuldhet.  Mot  slutningen  av  det 
tidsrum  jeg  her  behandler,  samler  de  kjæmpende  interesser 
i Vesteuropas  politik  sig  til  en  stor  og  avgjørende  kamp,  i 
hvilken  dog  magterne  ordner  sig  fuldt  saa  meget  efter  poli- 
tiske som  efter  religiøse  hensyn.  Vi  finder  da  England  og 
Spanien  i et  opgjør  paa  liv  og  død,  og  mellem  dem  et  dypt 
spaltet  Frankrike,  hvis  partier  for  sine  formaal  søker  sin  støtte 
hos  den  ene  eller  den  anden  av  disse  magter. 

Huguenotterne  er  i den  kamp  for  at  være  eller  ikke  at 
være,  som  er  paatvunget  dem  ved  Bartholomæusnattens  utryd- 
delsespolitik,  foreløbig  henvist  til  at  stole  paa  sig  selv.  Vi 
skal  se  med  hvilken  beundringsværdig  seighet  deres  sterkt  deci- 
merte  flok  førte  denne  kamp. 


KAPITEL  II. 

Fjerde  religionskrig. 

La  Rochelles  beleiring  — Frangois  de  la  Noue  — Fredsediktet  i 
Boulogne  — Møter  av  reformerte  delegerte  i Montauban  og  Nimes  — 
Forsamlingen  i Milhau  og  huguenotternes  politiske  organisation  — 
Alliance  mellem  huguenotter  og  politikere  — Frangois  av  Alengon  — 
Den  store  hofsammensvergelse  — Den  femte  religionskrigs  utbrud  — 
Karl  lX’s  død  — Montgomerys  henrettelse. 


Ved  freden  i St.  Germain  hadde  huguenotterne  faat  fire 
sikkerhetspladse:  La  Rochelle,  Montauban,  La  Charité 
og  Cognac.  Men  foruten  disse  sterkt  befæstede  stæder  var 
der  en  hel  række  andre,  hvor  de  helt  raadde  grunden,  som 
Sancerre  ved  Loire,  Nimes  og  Milhau,  Sommiéres  og  mange 
andre  byer  i Languedoc,  Guienne,  Béarn,  Dauphiné  og  til- 
grænsende  provinser.  Til  disse  byer  kom  flygtningerne  fra 
Paris  og  de  andre  hovedsteder  for  massakrerne.  Den  første 
lammende  skræk  avløses  av  den  voldsomme  harme  og  den 
faste  beslutning  at  forsvare  sin  tro  og  sin  frihet  til  det 
yderste. 

Det  franske  hofs  parole  var:  kjætternes  utryddelse,  hvis 
ikke  med  det  gode  saa  med  vold,  og  de  kongelige  guvernører 
i de  provinser  hvor  huguenotterne  hadde  sin  hovedstyrke, 
gjør  sig  til  sine  landsmænds  bødler  med  en  redebonhet  som 
var  en  bedre  sak  værdig.  Villars,  generalløitnant  i Guienne, 
hvem  Karl  IX  hadde  git  Colignys  admiralsstilling,  kan  være 

et  eksempel  blandt  mange.  Hans  breve  til  kongen,  til  Catha- 
rina, til  Henrik  av  Anjou  avslører  en  koldblodig  grumhet, 
som  likefrem  forfærder1).  Han  foreslaar  «at  straffe  disse 
rebeller  ved  at  hænge  dem  op  i slotsvinduerne.  Det  er  paa- 
tide  at  bruke  denne  form,  hvis  I vil  bli  kvit  dette  utøi.» 
«Hvis  Deres  Majestæt  vil  skaffe  mig  artilleri,  haaber  jeg  snart 
at  bringe  dem  til  fornuft  og  straffe  dem  tillikemed  dem  av  deres 
førere,  som  man  har  sparet  i Paris,  saa  Deres  Majestæt  skal 
bli  tilfreds  med  det.»  «Jeg  venter  ikke  at  opnaa  noget  av 
dem  med  mildhet;  for  at  hindre  deres  planer  iler  jeg  med 
at  samle  mine  tropper  efter  Deres  Majestæts  befaling,  gaa 
løs  paa  dem  og  hugge  dem  istykker.» 

Man  ser  av  de  samme  breve  at  denne  terrorisme  til  at 
begynde  med  skræmte  mange  til  frafald  eller  til  underkastelse. 
«De  fleste  av  den  huguenotske  adel  rører  sig  ikke,»  skriver 
Villars  til  kongen,  men  han  skriver  ogsaa  at  der  er  dem 
«som  viser  daarlig  vilje  til  at  omvende  sig,  og  som  siger  at 
de  heller  vil  dø  sammen  og  forsvare  sit  saa  godt  de  kan, 
end  overgi  sig  i mordernes  hænder.»  Disse  huguenotter 
strømmet  til  de  faste  byer,  om  hvilke  nu  den  forbitrede 
fjerde  religionskrig  føres. 

De  organiserte  sig  politisk  og  militært,  hver  by  med  sin 
chef,  sit  raad,  sin  lovgivende  og  bevilgende  forsamling;  hvert 
større  distrikt,  den  hele  provins  med  sin  general  og  sin 
delegation.  Den  kirkelige  disciplin  viste  sig  nu  som  før  at 
være  et  ypperlig  underlag  for  den  militære2). 

I det  midtre  land  samlet  forsvaret  sig  om  byerne  La 
Rochelle  og  Sancerre,  i Guienne  om  Montauban. 

Som  under  den  tredje  religionskrig  og  efter  freden  i St. 
Germain  var  La  Rochelle  huguenotternes  faste  borg.  Byen 
hadde  sit  frihetsbrev  helt  fra  Eleonora  av  Aquitaniens  dage, 


J)  Cfr.  Lettres  de  Villars  i Bul.  de  l’hist  du  Prot.  fr.  1873,  s.  253  fg. 
a)  Den  første  organisation  har  vi  ifølge  Mémoires  de  1’Estat  de 
France  i Béarn. 

og  den  var  stolt  herav.  Naturen  hadde  befæstet  den;  hav 
og  store  sumper  omgav  den  til  tre  kanter;  mot  nord,  hvorfra 
den  kunde  angripes,  var  den  beskyttet  med  moderne  forsvars- 
verker, som  skyldtes  den  italienske  ingeniør  Scipio  Vergano. 
Der  laa  saaledes  den  sterke  bastion  med  det  betegnende 
navn  «Evangeliet»,  hvorom  man  under  beleiringen  skulde 
kjæmpe  med  den  største  heftighet.  Byen  var  ikke  stor,  den 
hadde  neppe  mere  end  18000  indvaanere,  men  dens  borgere 
var  velstaaende,  selvfølende,  frihetselskende,  fulde  av  energi, 
og  som  gløgge  handelsmænd  aarvaakne  og  paapasselige.  De 
hadde  ikke  latt  sig  dysse  i søvn  av  Catharinas  lokkende  ord, 
og  de  delte  ikke  Colignys  optimisme.  Mistænksomme  øine 
fulgte  Strozzis  flaate,  som  laa  i det  nærliggende  Brouage  og 
hvis  officielle  bestemmelse  var  Florida.  De  frygtet  og  med 
fuld  grund  for  at  de,  trods  freden  i St.  Germain  og  trods  bryl- 
lupsløfter  og  venskapseder,  en  vakker  morgen  kunde  faa  se 
Strozzis  skibe  for  fulde  seil  stevne  ind  i havnen  og  finde 
kanonmundingerne  rettet  mot  sine  murverker.  De  vidste  at 
«sakens»  være  eller  ikke  være  kunde  komme  til  at  avhænge 
av  at  deres  by  laa  der  som  dens  urørlige  citadel. 

Efterretningen  om  «det  røde  bryllup»  blev  derfor  signalet 
ikke  til  frygt  eller  selvopgivelse,  men  til  kamp  paa  liv  og 
død.  Selv  kunde  borgermilitsen  ikke  stille  mere  end  1 600 
mand  til  forsvaret,  men  fra  Strozzis  flaate,  fra  Paris  og  andre 
byer,  fra  de  nærliggende  provinser,  strømmet  tapre  og  prøvede 
krigere  til  byen  — de  dannet  det  uovervindelige  korps  «de  for- 
tapte barn»  — saa  garnisonen  snart  mønstret  3000  mand. 
Desuten  kom  ogsaa  55  prester,  som  ved  sine  ildnende  præ- 
kener  holdt  motet  oppe  hos  borgere  og  soldater.  Sjælen  i 
ordningen  av  forsvaret  var  byens  borgermester  Jaques-Henri, 
«en  kjøbmand  formet  i admiral  Colignys  store  tiders  skole.» 
(De  Thou.).  Han  satte  forsvarsverkerne  istand,  provianterte 
byen,  fordelte  forsvaret  paa  otte  bykvartaler  under  erfarne 
officerer;  alle  maatte  tjene  uten  sold. 

La  Rochelles  holdning  gjorde  et  sterkt  indtryk  paa  Catha- 

2 — Anderssen:  Henrik  av  Navarra. 

rina  og  kongen.  De  sendte  breve  og  underhandlere  for  at 
berolige  byen  og  lokke  den  til  overgivelse;  men  alt  prellet 
av  paa  borgernes  mot  og  klokskap.  «De  hadde,  svarte  de, 
i den  forvirring  hvori  alle  ting  var,  besluttet  at  vaake  over  sin 
sikkerhet,  at  bruke  baade  i religionen  og  i borgerstyret  den 
frihet  som  kongen  hadde  tilstaat  dem»1).  Kongen  hadde 
overdraget  marschal  Biron  kommandoen  over  byen,  et  heldig 
valg,  forsaavidt  som  han  var  kjendt  som  en  maateholden 
mand.  Han  fordømte  ogsaa  i de  sterkeste  ordelag  og  «med 
taarer  i øinene»  blodbadene  i landet,  og  han  søkte  indtræn- 
gende  at  overtale  borgerne  til  at  underkaste  sig.  Men  de 
lokkende  ord  kunde  ikke  fjerne  den  dype  mistillid  til  kongen. 
Selv  breve  fra  Henrik  av  Navarra  forblev  virkningsløse.  Hertil 
bidrog  ogsaa  efterretningen  om  det  oprørende  blodbad  som 
i begyndelsen  av  oktober  fandt  sted  i Bordeaux  som  en  følge 
av  en  jesuiterprests  ophidselser,  et  blodbad  som  kostet  flere 
hundrede  borgere  livet.  Skjønt  denne  nye  forbrydelse  officielt 
blev  skarpt  misbilliget  av  kongen,  førte  den  til  at  alle 
planer  om  forsoning  gik  op  i røk.  La  Rochelle  mottok  de 
kongelige  edikter  som  utstedtes  for  at  berolige  hugue- 
notterne  med  avgjort  mistro.  De  tok  heller  krigen  og  dens 
uvisse  utfald  end  freden  og,  som  de  mente,  den  visse 
undergang. 

Det  er  allikevel  tvilsomt  om  La  Rochelles  lille  styrke 
længe  kunde  ha  motstaat  det  forenede  angrep  av  Birons  hær 
og  Strozzis  flaate.  Men  et  eiendommelig  tilfælde  bragte  dem 
en  prøvet  kriger  som  fører,  en  av  dem  som  var  opdraget  i 
Colignys  skole,  og  i hvis  personlighet  vi  gjenfinder  de  samme 
træk  av  religiøst  alvor  og  ædel  menneskelighet,  parret  med 
fremragende  krigersk  dygtighet,  som  hos  den  store  admiral. 
Det  er  Frangois  de  la  Noue,  protestantismens  Bayard,  over  hvem 
Henrik  IV  ridset  ind  i historien  de  skjønne  ord,  da  han  døde 


J)  De  Thou:  Hist.  Univ.  IV,  s.  648  og  649,  hvor  borgernes  interes- 
sante brev  til  kongen  findes  i utførlig  gjengivelse. 

i 1591:  «Han  var  en  stor  kriger  og  et  endnu  større 
menneske.» 

La  Noue  var  Bretagner  og  født  i 1531;  han  levet  i sin 
hjembygd  en  rik  godseiers  liv,  delt  mellem  krig,  jagt  og 
studier.  En  reise  til  Italien  hadde  gjort  ham  til  en  discipel 
av  humanismens  religion;  senere  var  han  blit  knyttet  til 
Guisernes  familie  og  hadde  ledsaget  Maria  Stuart  til  Skotland. 
Gjennem  d’Andelot  førtes  han  til  Calvins  tro,  som  blev  den 
livsbestemmende  overbevisning  hos  ham.  I de  tre  første 
religionskrige  finder  vi  ham  ved  Condés  og  Colignys  side 
som  deres  ven  og  næstkommanderende  i alle  de  store  slag 
og  i utallige  smaakampe,  hvor  hans  ridderlige  egenskaper 
vakte  venners  og  fienders  beundring.  Han  var  ved  Condés 
og  Colignys  side,  da  de  med  hustruer  og  barn  efter  freds- 
bruddet  i 1568  flygtet  over  Loire  til  La  Rochelle,  han  tok 
febersyk  kommandoen  ved  Jarnac,  da  Condé  var  rammet  av 
snigmorderkuglen,  og  utsatte  sit  liv  saa  han  blev  fiendens 
fange.  Ved  Montcontour  fik  han  samme  skjæbne,  da  admi- 
ralen haardt  saaret  overlot  ham  førerskapet.  Da  Coligny 
senere  vilde  ha  ham  utvekslet  med  Catharinas  fætter  Strozzi, 
motsatte  kardinalen  av  Lothringen  sig  dette  med  følgende 
ord:  «Der  er  i Frankrike  mange  Strozzier,  men  bare  en 
La  Noue.» 

Som  sin  beundrede  chef  holdt  La  Noue  den  strengeste 
mandstugt  i sin  hær;  hvor  han  førte  kommandoen,  var  kvinder 
sikre  paa  sin  ære,  oldinger  og  barn  paa  sit  liv.  Plyndring 
og  herjing  taaltes  ikke.  For  ham  var  disse  borgerkrige  en 
stor  ulykke,  en  hjertesorg,  og  han  søkte  at  mildne  deres 
onder  saa  godt  han  kunde.  Selv  maatte  han  yde  sin  tribut 
til  de  lidelser  de  voldte,  med  lange  aar  i krigsfangenskap  og  med 
tapet  av  sin  arm.  Under  den  svære  amputation  i La  Rochelle 
holdt  Jeanne  d’Albret  det  saarede  lem  med  egne  hænder.  Det 
var  efter  denne  amputation  han  fik  den  kunstige  arm  som 
skaffet  ham  tilnavnet  «bras  de  fer»  — jernarmen. 

La  Noue  blir  efter  Bartholomæusnatten  en  av  protestan- 
tismens  forgrundsskikkelser.  Uten  at  være  en  stor  stats- 
mand,  neppe  heller  en  stor  general,  hadde  han  den  egte 
kristnes,  den  ridderlige  krigers  og  uselviske  fædrelandsvens 
egenskaper  i skjøn  forening.  Hans  retskaffenhet,  ubestikkelig- 
het  og  loyalitet  var  saa  erkjendt,  at  han  paa  engang  kunde 
tjene  sine  trosfæller  og  sin  konge,  uten  at  skyggen  av  en  mis- 
tanke om  dobbeltspil  kastet  sit  mørke  over  hans  ære,  og 

der  var  en  saadan  etisk  renhet  og  mildhet  i hans  karakter,  at  han 
gik  gjennem  Louvres  sale,  uten  at  et  fnug  av  dets  moralske 
smuds  heftet  sig  ved  hans  vams,  at  han  red  over  slagmarken, 
uten  at  hans  hests  hov  traadte  paa  en  falden  fiende. 
Hans  to  hustruer  elsket  ham  med  en  kjærlighet,  som  minder 
om  den  hvormed  Coligny  dyrkedes  av  sine.  Han  var 

først  gift  med  de  Télignys  søster.  Senere  egtet  han  Marie 
de  Juré  eller  Luvé1),  enken  efter  Louis  de  Mouy,  som  i 1569 
var  blit  dræpt  av  Colignys  morder  Maurevert,  der  feilagtig 

tok  ham  for  admiralen.  Da  La  Noue  i 1580  og  hans  søn 

av  første  egteskap  Odet  i 1584  faldt  i spaniernes  hænder, 
var  hun  utrættelig  i sine  bestræbelser  for  at  lette  deres 
haarde  fangenskap  og  utfri  dem  av  det.  Man  har  en  række 
breve  fra  hende  til  den  engelske  minister  Walsingham 2),  hvis 
hjælp  hun  søker,  breve  som  gjør  hende  selv  og  hendes  mand  like 
stor  ære.  Midt  op  i al  den  moralske  opløsning  som  vi  i 
denne  tid  er  vidne  til  hos  kronens  bærere  og  deres  omgivelser, 
er  det  velgjørende  at  se  ind  i dette  skjønne  familieliv. 

La  Noues  Discours  politiqu.es  et  militaires,  26  i tallet  — 
den  sidste  er  hans  memoirer  — viser  at  han  ikke  alene  var 
en  kriger  av  rang,  men  ogsaa  en  stor  forfatter,  en  uavhængig 
og  eiendommelig  tænker,  en  energisk  skribent,  hvis  mandige 
stil  minder  om  en  Thukydid  eller  en  Plutark.  Der  er  en 
ualmindelig  tolerance  og  upartiskhet  i hans  dom  om  personer 


i)  Cfr.  Calend.  of  St.  Pap.  1579 — 80,  Preface,  s.  XXII.  2)  Bul.  de 

Fhist.  du  prot.  fr.  1892,  s.  8. 

og  forhold,  en  sympathisk  melankoli  over  borgerkrigenes  øde- 
læggelse,  men  samtidig  en  urokkelig  overbevisning  om  at 
krigen  var  for  huguenotterne  en  paatvungen  nødvendighet. 
Efter  freden  i St.  Germain  skriver  han  i sine  «Discours»: 
«Til  slutning  bør  i disse  ting  fornuften  tjene  os  til  fører,  den 
som  lærer  os  aldrig  at  gripe  til  vaaben,  med  mindre  en  ret- 
færdig  sak  og  stor  nødvendighet  tvinger  til  det.  Thi  krigen 
er  et  voldsomt  og  ualmindelig  middel,  som  naar  den  læger 
et  saar,  slaar  nye;  derfor  skal  man  kun  i nødsfald  gaa  til 
krig.  Man  bør  tvertimot  altid  tragte  efter  freden,  det  vil  si 
den  faste  og  hæderlige  fred;  thi  den  falske  fortjener  ikke  at 
bære  sit  navn,  men  bør  heller  kaldes  en  snare  og  en  lokke- 
fugl,  som  den  var  der  fremkaldte  den  anden  krig.  — Maatte 
Gud  gi  en  saa  god  fred  til  Frankrike,  som  ligger  saa  sønder- 
revet  og  berøvet  alle  gode  seder,  at  det  kan  fornyes  i skjønhet, 
saa  det  ikke  længer  er  en  fabel  for  nationerne,  men  et  eksem- 
pel paa  dyd.» 

La  Noue  hadde  i 1572  sammen  med  Ludvig  av  Nassau 
og  Genlis  kommando  over  den  hær  som  med  Karl  IX’s 
hemmelige  bifald  og  støtte  var  faldt  ind  i Flandern.  Han 
var  blit  hertugen  av  Albas  fange,  da  denne  erobret  Mons  i 
september  maaned.  Av  Alba  utlevertes  han  til  guvernøren  i 
Pikardi,  hertugen  av  Longueville.  Gjennem  denne  fik  han 
en  anmodning  fra  kongen  om  at  komme  til  hoffet.  Karl  IX 
hadde  først  troløst  git  guvernøren  befaling  til  at  gjøre  det 
av  med  La  Noue  og  hans  fæller,  naar  de  overskred  den 
franske  grænse,  men  han  kom  senere  paa  den  tanke  at  nytte 
hans  hjælp  til  at  bringe  La  Rochelle  til  lydighet.  La  Noue 
fulgte  denne  anmodning,  skjønt  han  intet  andet  ventet  end 
at  dele  admiralens  skjæbne;  alt  laa  efter  Bartholomæusnatten 
i haabløs  nat  for  ham.  Han  gav  den  kongelige  smiger  og 
de  kongelige  undskyldninger  av  den  store  forbrydelse  det 
værd  de  fortjente,  men  hans  loyalitet  og  patriotisme  bød 
ham  motta  det  hverv  at  faa  borgerne  i La  Rochelle  til  at 
gaa  ind  paa  en  fredelig  overenskomst.  Det  var  netop  i dette 

øieblik  av  den  høieste  vigtighet  for  Catharina  at  kunne  frem- 
stille sin  politik  som  en  fredens  politik  og  Frankrike  som 
et  fredens  land.  Med  al  sin  behændighet  var  det  endnu 
ikke  lykkes  biskop  Monluc  at  overvinde  de  hindringer  som 
reiste  sig  mot  Henrik  av  Anjous  valg  til  polsk  konge. 
Bartholomæusnattens  blod  skræmte  den  polske  adel,  som 
skjønt  overveiende  katholsk  hadde  forstaat  at  vise  tolerance 
mot  protestanterne  i landet.  Foran  det  avgjørende  valgmøte 
paa  Kamiensletten  ved  Warschau  ønsket  Monluc  at  kunne 
fortælle  at  Frankrike  var  rolig  og  loyalt,  at  med  Colignys  og 
de  andre  sammensvornes  død  — dette  var  som  bekjendt  den 
officielle  version  — var  al  kilde  til  indre  ufred  borte. 

La  Noues  mission  var  en  av  de  delikateste  og  vanske- 
ligste som  kunde  tænkes,  og  kun  en  mand  av  hans  uangripe- 
lige karakter  kunde  overhodet  paata  sig  den  uten  at  kalde 
tillive  mistanke  fra  den  ene  eller  anden  side.  Til  en  begyn- 
delse  vistes  han  ogsaa  tilbake;  da  han  første  gang  mødte  La 
Rochelles  utsendinger  utenfor  byen,  mottok  disse  ham  med 
følgende  ord:  «Det  er  sandt  vi  er  kommet  for  at  under- 
handle  med  La  Noue,  men  vi  ser  ham  ikke  her.»  La  Noue 
viste  dem  sin  arm,  som  han  nylig  hadde  mistet  i La  Rochelle 
i den  protestantiske  saks  tjeneste.  De  svarte:  «Vi  har  kjendt 
en  La  Noue  som  har  levet  i fortrolig  samliv  med  os,  men 
han  har  aldrig  optraadt  i denne  karakter  for  os.  De  har 
hans  træk,  men  ikke  hans  hjerte,  vend  tilbake  til  de  folk 
som  har  utsendt  Dem.» 

La  Noue  bar  denne  haan  med  en  romers  stoicisme;  saa 
stor  var  hans  personlighets  magt  at  man  tilsidst  ikke  alene 
aapnet  byens  porte  for  ham,  men  endog  gjorde  ham  til  dens 
kommandant. 

Paa  engang  kongens  fuldmægtig  og  kongens  fienders 
general,  med  begges  ubetingede  tillid,  det  var  en  i historien 
enestaaende  situation.  Selv  følte  han  dens  overordentlige 
ansvar.  «Døden  vil  være  mig  kjærere  end  livet,»  sagde  han, 
«og  jeg  gik  frivillig  i den,  hvis  jeg  kunde  gjøre  det  uten  at 


LA  ROCHELLES  BELEIRING  — FRAN^OIS  DE  LA  NOUE 


23 


krænke  Gud.»  Han  gik  som  ved  et  under  usaaret  ut  av 
denne  prøve  — et  herlig  vidnesbyrd  om  den  store  og  rene 
karakters  magt  over  menneskene.  Dag  og  nat  gav  han  til 
byens  forsvar  som  general  og  som  soldat,  men  samtidig  blev 
han  aldrig  træt  av  at  tilraade  underhandlinger  og  fred,  og 
under  alt  dette,  siger  de  Thou,  «anklaget  kongen  ham  aldrig 
for  at  ha  gjort  noget  som  var  uværdig  en  mand  av  ære  eller 
mot  det  ord  han  hadde  git;  og  da  han  saa  sig  nødt  til  at 
forlate  Rochelles  borgere,  fordi  man  ikke  vilde  høre  paa  fred, 
saa  de  aldrig  paa  ham  som  paa  en  frafalden  eller  forræder.» 

La  Noues  mission  mislykkedes,  og  maatte  mislykkes.  Selv 
hans  svigløse  tunge  kunde  ikke  forlene  de  kongelige  ord  med 
den  troværdighet  at  La  Rochelles  borgere  kunde  fæste  lid 
til  dem.  De  saa  beleiringshæren  dag  for  dag  vokse;  tilslut 
fik  den  en  forsterkning  av  6000  krigsvante  schweizere. 
Hele  den  kongelige  hærmagt  mobilisertes  for  at  heise 
liljebanneret  paa  La  Rochelles  murtinder.  Henrik  av  Anjou 
overtok  selv  kommandoen,  under  ham  kjæmpet  hertugen  av 
Alen^on  og  Henrik  av  Navarra,  som,  fortæller  Brantome,  man 
kunde  se  bruke  mot  sine  gamle  trosfæller  «en  fin,  let  forgyldt 
bøsse  av  milanesisk  arbeide.»  Den  franske  høiadel  stillet  sine 
fornemste  mænd;  der  var  den  unge  prins  av  Condé,  Guise- 
familiens  hoder,  hertugen  av  Aumale,  Henrik  av  Guise  og 
Mayenne,  av  Montmorencyslegten  konnetablens  yngste  søn, 
Thoré  og  hans  dattersøn  Turenne.  Der  var  Catharinas 
italienere,  hertugen  av  Nevers,  greven  av  Retz,  admiral 
Strozzi,  der  var  marschallerne  Brissac  og  Montluc  og  en 
række  andre  høie  adelsmænd,  som  vilde  vinde  ære  og  berøm- 
melse i kampen  mot  de  kalvinske  borgere.  Beleiringen  varte 
i ni  maaneter  og  var  en  uophørlig  række  stormangrep  og 
utfald,  hvorunder  man  paa  begge  sider  lagde  sit  hensynsløse 
franske  mot  for  dagen.  Et  vældig  artilleri  sendte  sine  kugler 
ind  over  byen,  taarne  og  tinder  sank  i grus,  i murene  blev 
der  skudt  store  brescher;  men  naar  beleirerne  gjennem  disse 
aapninger  vilde  trænge  ind,  mødte  de  et  nyt  forsvarsverk  som 

borgerne  hadde  reist  indenfor,  og  fra  murene  hældte  deres 
hustruer  og  døttre  glødende  bek  ned  paa  de  kongelige  tropper. 
Særlig  haardt  raste  kampen  rundt  bastionen  «Evangeliet»,  mot 
hvilken  13000  skud  blev  avfyrt.  Store  partier  av  den  blev 
sprængt  istykker  ved  miner,  og  den  var  flere  gange  i angri- 
pernes hænder,  men  de  blev  altid  igjen  drevet  tilbake.  La 
Noue  var  sjælen  i forsvaret;  hensynsløst  utsatte  han  sit  eget 
liv;  døden  vilde  været  ham  kjærkommen  for  at  løse  ham  ut 
av  hans  pinlige  dobbeltstilling.  Da  han  ikke  længer  saa  no- 
gen  utvei  til  at  faa  en  hæderlig  fred  istand  mellem  de  to 
partier,  nedlagde  han  kommandoen,  forlot  byen  og  begav 
sig  til  hertugen  av  Anjous  leir.  Skjønt  dette  var  et  følelig 
tap  for  de  beleirede,  fortsatte  de  kampen  med  usvækket  kraft, 
opflammet  av  sine  ubøielige  prester. 

Otte  store  stormangrep  blev  gjort  paa  byen,  som  alle 
blev  slaat  tilbake.  Hertugen  av  Aumale  faldt,  Strozzi  blev 
saaret,  og  mange  av  de  høieste  officerer  delte  deres  skjæbne. 
Den  syvende  storm  gjorde  28  officerer  og  1000  soldater 
ukampdygtige,  og  efter  det  ottende  fortvilede  forsøk  mistet 
tropperne  motet.  Der  gik  gjennem  rækkerne  en  uhyggelig 
mumien  om  at  nederlagene  var  en  Guds  straf;  en  dag  gene- 
ralerne  sat  rundt  spillebordene,  saa  man  blodmerker  under 
Henrik  av  Guises  terninger;1)  sygdom  decimerte  hæren. 
Hos  førerne  begyndte  de  motsætninger  som  senere  skulde 
bryte  ut  i aapenbart  fiendskap,  at  vise  sig.  Hertugen  av 
Alengon,  Henrik  av  Navarra,  prinsen  av  Condé  lagde  hem- 
melige raad  op  om  at  forlate  leiren,  sætte  sig  fast  i byerne 
Angouléme  og  Saint-Jean  d’Angely,  utrope  Alengon  til  prote- 
stanternes  og  de  moderate  katholikers  fører  og  gaa  løs  paa 
kongen  og  Anjou.  La  Noues  kloke  forsigtighet  fik  dem  til 
at  opgi  baade  denne  tanke  og  planen  om  at  gaa  ombord  paa 
den  engelske  flaate,  som  med  Montgomery  ombord  krydset 
utenfor  kysten  ved  La  Rochelle.  Han  kjendte  Elisabeths 


■)  Et  lignende  jerntegn  fortælles  ogsaa  ved  en  senere  anledning. 

karakter  og  hendes  politiske  tænkemaate;  han  vidste  at  de  i 
høiden  vilde  møte  en  kjølig  tilbakeholdenhet,  og  det  var 
hans  franske  hjerte  imot  i utrængsmaal  at  søke  over  til  et 
fremmed  land  og  en  fremmed  suveræn.  Som  vi  skal  se,  blev 
denne  fyrstelige  fronde  imidlertid  det  følgende  aar  til  en 
virkelig  sammensvergelse. 

Karl  IX  maatte  gaa  til  Kanossa;  Frankrikes  konge,  som 
hadde  set  sine  samlede  stridskræfter  holdt  i schak  av  La 
Rochelles  borgere,  maatte  ydmyge  sig  til  at  aapne  under- 
handlinger med  disse.  Henrik  av  Anjou,  som  netop  var  valgt 
til  polsk  konge,  var  ikke  mindre  ivrig  efter  at  faa  en  ende 
paa  kampen.  De  hadde  begge  faat  den  sterkeste  og  mest 
ydmygende  tilskyndelse  til  at  søke  fred.  Polens  protestanter 
hadde  ikke  alene  ved  kongevalget  sikret  sin  egen  religions- 
frihet, men  tvunget  biskop  Monluc  til  at  forpligte  sin  konge 
til  det  samme  for  deres  trosfæller  i Frankrike  og  til  at  love 
at  gjenindsætte  disse  i alle  deres  rettigheter  og  æresstillinger, 
ja  de  fremtvang  endog  et  løfte  om  at  morderne  skulde  straffes. 
Som  svidende  svøpeslag  føltes  ogsaa  de  alvorlige  ord  som 
Ludvig  av  Nassau  sendte  Karl  i juni  1573,  saameget  mere 
svidende  som  de  kom  fra  en  motstander,  der  av  hensyn  til 
eget  fædreland  hadde  set  sig  tvunget  til  at  søke  en  alliance 
med  Bartholomæusnattens  bødler.  Han  fremholder  indtræn- 
gende,  at  kun  ved  at  slutte  fred  med  huguenotterne  vilde  det 
lykkes  den  franske  konge  at  gjenvinde  de  tyske  protestanters 
tillid  og  venskap  og  gjenoprette  sin  krones  anseelse.  Thi 
«idag,  siger  han,  er  Deres  Majestæt  nær  sin  ødelæggelse, 
Deres  stat  svækket  paa  alle  kanter  og  liggende  som  et  bytte 
for  enhver  som  gaar  løs  paa  den.  Den  er  i den  grad  blottet 
for  adel  og  krigere,  at  den  ligner  et  gammelt  hus  som  støttes 
op  med  bjelker,  men  som  man  allikevel  ikke  kan  hindre  fra 
at  styrte  sammen» 1). 


*)  Groen  van  Prinsterer:  Archives  de  la  Maison  Orange-Nassau  I,  4. 
App.  s.  85. 

Fredsvilkaarene  var  haarde  for  kongen,  og  det  var  i 
virkeligheten  La  Rochelle  som  dikterte  dem.  «Vi  maa  slutte 
fred,  skrev  Karl  til  sin  bror.  Er  vi  kloke,  maa  vi  slutte  fred. 
Jeg  sender  dig  vilkaarene  underskrevet.»  De  omfattet  for- 
uten La  Rochelle  byerne  Sancerre,  Montauban  og  Nimes. 
Den  første  hadde  forsvaret  sig  med  en  næsten  overmenneskelig 
haardnakkethet,  saa  at  borgerne  var  drevet  til  den  ubeskrive- 
ligste  nød,  før  de  overgav  sin  by1).  Det  lykkedes  ikke  ved 
freden  at  opnaa  mere  end  en  sterkt  begrænset  samvittighets- 
frihet for  denne  by;  men  for  de  andre  tiltvang  de  reformerte 
underhandlere  sig  store  rettigheter. 

Fredsvilkaarene,  som  fastsattes  ved  ediktet  i Boulogne  i juli 
og  offentliggjordes  den  11.  august  1 573,  indrømmet  disse  byer 
fri  religionsøvelse,  ret  for  godseiere  med  dømmende  myndighet 
— seigneurs  haut-justiciers  — til  at  avholde  gudstjeneste  og 
forrette  kirkelige  handlinger  i sine  huse  for  indtil  ti  personer, 
samvittighetsfrihet  for  alle  protestanter  i det  hele  land,  frita- 
gelse  for  byerne  for  enhver  garnison,  huguenotternes  gjen- 
indsættelse  i alle  rettigheter,  æresposter  og  eiendomme,  og 
indsættelse  av  guvernører  og  dommere  til  hvis  hæderlighet 
og  tolerance  de  hadde  tillit.  Det  var  i dette  edikt  man 
første  gang  bruker  uttrykket  réligion  prétendue  réformée,  den 
religion  som  gjør  fordring  paa  at  være  reformert. 

De  Thou  fortæller  at  beleiringen  av  La  Rochelle  kostet 
den  kongelige  hær  alt  i alt  40000  soldater  og  60  høiere 
officerer.  Om  der  end  vistnok  er  en  betydelig  overdrivelse  i 
disse  tal,  har  beleiringen  i ethvert  fald  baade  militært  og 
økonomisk  rammet  den  franske  stat  paa  det  føleligste;  men 
endnu  føleligere  var  det  moralske  nederlag  kongemagten 
hadde  lidt.  Fra  nu  av  optrær  huguenotterne  med  en 
selvfølelse  og  med  emancipationskrav  som  gaar  langt  utover 


i)  Cimber  & Danjou:  Arch.  cur.  de  1’hist.  de  Fr.  série  Tome  8 
indeholder  presten  Jean  de  Lerys  liaarreisende  skildring  av  denne  beleirings 
rædsler. 

deres  fordringer  i den  tid  Condé  og  Coligny  var  deres  førere. 
Mere  og  mere  bestemt  fremtrær  hos  dem  tanken  om  en 
selvstændig  statsorganisation  indenfor  den  franske  stat  som  den 
virksomste  form  til  vern  om  deres  religiøse  og  kirkelige 
frihet. 

Montauban  og  Nimes,  som  var  indbefattet  i freden,  var 
allikevel  misfornøiet  med  den.  De  fandt,  og  med  fuld  ret, 
at  den  grænse  som  blev  trukket  mellem  de  forskjellige  klasser 
av  protestanter,  var  paa  engang  uretfærdig  og  skikket  til  at 
skape  uro  og  forvirring.  Katholikernes  førere  var  i Languedoc 
marschal  Damville,  konnetablens  søn,  i Guienne  og  Gascogne, 
som  ovenfor  nævnt,  markien  av  Villars.  Det  lykkedes  dem 
ikke,  trods  enkelte  seire  og  erobringer,  at  bryte  de  to  sterke 
byers  motstand,  og  i Dauphiné  førte  den  stridbare  Montbrun 
en  guerillakrig  med  den  samme  dristighet  og  hensynsløshet 
som  i religionskrigenes  første  tid. 


Under  paaskud  av  at  raadslaa  om  gjennemførelsen  av 
det  sidste  fredsedikt  fik  Sydfrankrikes  huguenotter  hertugen 
av  Anjous  tilladelse  til  at  holde  møter  av  delegerte  i Montauban 
og  Nimes.  Disse  forsamlinger  organiserte  først  Languedoc  og 
Guienne  i to  guvernementer,  med  hver  sin  chef,  og  hver  sine 
stændermøter.  Derpaa  undertegnet  de  den  25.  august  1573, 
altsaa  aarsdagen  efter  blodbadet,  et  dokument,  i hvilket  de 
opstillet  følgende  krav  til  kongen: 

Rehabilitation  av  Coligny  og  de  andre  ofre  for  det  skamme- 
lige blodbad  som  var  dømt  skyldige  i majestætsforbrydelse. 

Særegne  domstole,  fra  hvilke  skulde  utelukkes  medlemmer 
av  de  parlamenter  som  hadde  vætet  sine  hænder  i protestan- 
ternes  blod. 

Fuld  religionsfrihet  i det  hele  rike  og  adgang  til  alle 
embeder. 

Oprettelsen  av  saakaldte  chambres  mi-parties  — blandede 

domstole  — til  paadømmelse  av  stridigheter  mellem  katholiker 
og  protestanter. 

Indrømmelse  av  flere  ny  frihetsstæder  foruten  de  prote- 
stanterne  allerede  hadde. 

Fuldstændig  amnesti. 

Ret  til  at  skatlægge  sig  til  bestridelse  av  utgifterne  ved 
sidste  krig1). 

Vi  ser  disse  prostestanter  handlerikke  som  overvundne  der 
bønfalder  om  naade,  men  som  seirherrer  der  dikterer  sine  betin- 
gelser. Og  da  spørsmaalet  om  at  overrække  dette  dokument  til 
kongen  stilles,  — en  halsløs  gjerning,  som  det  kunde  synes  - 
er  mændene  der  ogsaa.  Tre  adelsmænd  Yolet,  Philippi  og 
Chavagnac,  «mænd  av  aand  og  som  vidste  hvad  et  hof  var,» 
«av  dem,»  siger  d’Aubigné,  «som  man  kaldte  jernpander,»  fik 
i opdrag  at  forelægge  forsamlingernes  krav  for  Karl  IX.  De 
fandt  ham  i Villers-Cotterets,  just  som  han  fulgte  den  nyvalgte 
konge  av  Polen  til  grænsen.  Catharina  var  med  for  at  uthale 
avskeden  med  sin  elskede  Henrik  til  det  sidste.  De  tre 
«jernpander»  skulde  ikke  mildne  avskedsstundens  bitterhet. 
Deres  dristige  tale  gav  en  endnu  sterkere  accent  til  de  skrevne 
krav.  Catharina,  som  ellers  forstod  at  beherske  sig  saa  godt, 
var  ute  av  sig  selv  av  raseri.  «Om  prinsen  av  Condé  var 
ilive  og  stod  midt  i riket  med  tyve  tusen  hester  og  firti  tusen 
mand  fotfolk,  vilde  han  ikke  vove  at  fordre  det  halve  av  hvad 
I har  den  uforskammethet  at  forlange,»  var  det  forbitrede  ord 
hun  slynget  i ansigtet  paa  de  uforstyrrelige  utsendinger.  «Vi 
har  ikke  i opdrag  at  underhandle,»  var  deres  rolige  svar,  «vi 
har  kun  at  bringe  Deres  Majestæts  svar  tilbake».  Kongen 
viste  sig  mere  imøtekommende  end  Catharina,  utsigten  til  at 
bli  kvit  sin  bror  gjorde  ham  forsonlig  stemt.  Ogsaa  de  efter- 
retninger  han  fik  fra  Sydfrankrike,  gjorde  det  indlysende  at 
en  fredelig  holdning  var  nødvendig.  Parlamentspræsidenten  i 
Toulouse  skildrer  i et  brev  til  kongen  tilstanden  i de  mørkeste 


1)  L.  Anquez:  Hist.  des  Assemblées  politiques  etc.,  s.  5. 

farver  og  siger  likefrem,  at  der  er  fare  for  at  den  hele  provins 
blir  protestantisk1).  Kongen  svarte  derfor  utsendingerne  at  vi- 
dere underhandlinger  skulde  føres  med  Languedocs  protestanter 
gjennem  guvernøren,  marschal  Damville. 

Catharina  var  for  første  gang  fattig  paa  utveie.  Den  kunst 
at  tumle  med  mennesker,  at  beseire  dem,  føre  dem  bak  lyset, 
demoralisere  dem,  med  smiger,  løgn,  bestikkelser,  fristelser, 
forstod  hun  til  fuldkommenhet,  og  hun  hadde  i rikelig  maal 
nydt  den  triumf  at  se  selv  de  fornemste  ligge  viljeløse  i sit 
garn.  Men  her  kom  hun  helt  ut  av  likevegt.  Likeoverfor 
disse  borgere  følte  hun  forstaaelsesløshetens  hele  usikkerhet. 
Disse  steile  delegationer  og  alvorlige  forsamlinger  lot  sig  ikke 
lokke  eller  daare.  Guld,  løfter,  embeder,  ja  den  «flyvende 
eskadrons»  forførende  yndigheter  var  virkningsløse  likeoverfor 
disse  smaafolk,  som  kun  besjæltes  av  én  følelse  likeoverfor 
den  snedige  italienerinde  — Madame  la  Serpente  — nemlig 
den  rotfæstede  mistro,  det  retskafne  had.  Dette  uhaandterlige 
demokrati  skulde  bli  den  frugtbare  jordbund  for  saa  store 
politiske  vanskeligheter  og  farer,  at  hun  mere  end  én  gang 
har  maattet  gripe  sig  i at  ønske  Coligny  tilbake  til  livet,  for 
at  se  den  uovervindelige  fiende  koncentreret  i en  enkelt 
levende  og  legemlig  personlighet,  som  kunde  rammes  og 
dræpes  endnu  engang. 

To  maaneter  efter  forsamlingerne  i Nimes  og  Montauban, 
den  15.  december  1573,  møter  otti  repræsentanter  for  samt- 
lige Frankrikes  provinser,  undtagen  Limousin,  i Milhau  i 
Languedoc  ved  foten  av  Cevennerne.  Forsamlingen  er  helt 
politisk,  der  var  kun  repræsentanter  for  adelen  og  tredjestanden, 
ingen  prester;  ogsaa  landflygtige  huguenotter  hadde  sendt 
delegerte.  Tonen  i denne  det  protestantiske  Frankrikes  grund- 
lov givende  forsamling,  thi  den  er  intet  mindre  end  en  saadan, 
bestemtes  av  kongens  avvisende  svar  paa  Montaubanmøtets 
krav.  Han  paatok  sig  det  hele  ansvar  for  Colignys  og  de 


9 Lettres  de  Catharine  de  Médicis  IV,  s.  273. 

andres  død,  og  vilde  ikke  gi  nogen  opreisning  for  deres  liv 
og  eiendom  som  var  omkommet  under  blodbadene.  De 
deputerte  i Milhau  svarte  med  at  slutte  en  ubrødelig  union 
og  et  gjensidig  broderskap  til  fælles  forsvar,  til  «Guds  ære, 
Christi  rikes  fremme,  til  kronens  vel  og  tjeneste  og  landets 
fred.» 

Den  politiske  organisation  som  allerede  var  utstukket 
paa  de  tidligere  møter,  utdypes  og  gjennemarbeides  i Milhau 
til  at  omfatte  hele  det  protestantiske  Frankrike.  Man  grund- 
lægger  her  med  utgangspunkt  i den  protestantiske  kommune 
eller  menighet  og  i tilslutning  til  de  kommunale  og  provin- 
sielle selvstyre-traditioner,  som  hadde  holdt  sig  levende  fra 
middelalderens  stats- og  samfundsliv,  en  demokratisk- republikansk 
konføderation  med  bestemte  organer  for  de  forskjellige  magt- 
sfærer,  regjeringens,  lovgivningens  og  beskatningens,  retspleiens, 
for  mere  eller  mindre  omfattende  distrikter. 

Dioceset  eller  bispedømmet  har  sine  forsamlinger  og  sine 
raad.  Flere  dioceser  danner  igjen  en  generalitet  med  sin 
forsamling,  som  vælges  av  diocesforsamlingerne,  og  sit 
raad.  Disse  raad  er  permanente  og  med  næsten  suveræn  embeds- 
myndighet  inden  sine  distrikter  utenfor  det  judicielle  omraade. 
Dets  medlemmer  vælges  med  det  strengeste  hensyn  til  karakter, 
duelighet  og  erfaring.  I deres  spidse  staar  generalerne.  Generali- 
tetsforsamlingerne  vælger  igjen  tre  repræsentanter,  en  adels- 
mand,  en  borger  og  en  øvrighetsperson  til  les  états  généraux  — 
fællesstænderne  — som  trær  sammen  hver  tredje  maaned  og  er 
den  protestantiske  konføderations  øverste  myndighet,  i hvis 
hænder  hviler  krig  og  fred,  skatternes  fordeling,  bestemmelsen 
om  laan,  kontrollen  over  generalerne  o.  1.  Fællesstænderne 
utnævner  ogsaa,  naar  det  kræves,  en  øverste  chef  — protec- 
teur  — for  alle  Frankrikes  menigheter,  hvis  myndighet  dog 
var  sterkt  kontrolleret.  Som  den  første  protektor  valgtes 
greven  av  Montgomery  «som  stedfortræder  for  kongen  av  Frank- 
rike og  Polen  og  med  hans  autoritet.» 

Møtet  i Milhau  fastsatte  ogsaa  indgaaende  regler  for 

troppeutskrivning,  den  militære  disciplin,  for  forvaltningen  av 
finanserne  og  retspleien,  for  det  kommunalstyre,  regler  jeg 
her  ikke  kan  gaa  nærmere  ind  paa1). 

Denne  faste,  strengt  gjennemtænkte  og  gjennemførte 
organisation,  som  dog  kun  traadte  i kraft  i Syd-  og  Midt- 
frankrike,  gav  huguenotterne  en  politisk  magtstilling  som 
deres  tal  ellers  ikke  kunde  tillægge  dem.  Det  viste  sig  paa 
en  slaaende  maate  i det  forhold  at  de  ikke  længer  behøver 
at  søke  alliancer,  men  søkes  som  allierte.  Organisationens 
helt  politiske  karakter  lettet  ogsaa  forbindelsen  med  katholske 
partier  og  fraktioner. 

Den  næste  politiske  forsamling  av  huguenotter  holdtes  og- 
saa i Milhau,  i juli  1574-  For  denne  fremlagde  marschal  Dam- 
ville,  Languedocs  næsten  suveræne  guvernør,  et  forslag  om 
en  defensiv  alliance,  uten  hensyn  til  religion,  mot  fælles 
fiender. 

De  reformerte  stænder  gav  sin  tilslutning  til  forslaget. 
Alliancen  mellem  huguenotterne  og  politikerne  fremtrær  som  en 
offentlig  kjendsgjerning.  Denne  alliance  mottoges  ikke  med 
ublandet  tilslutning  av  alle  huguenotter.  Mange  fandt  at  den 
var  uforenlig  med  deres  religions  hellige  sak.  Da  den  senere 
stiltes  under  hertugen  av  Alengons  protektorat,  fik  denne 
uvilje  hos  alvorlige  reformerte  et  endnu  skarpere  uttryk.  Saa- 
ledes  siger  Duplessis  de  Mornay  at  «ved  denne  blanding  vilde 
fromheten  og  de  gode  seder  besmittes,  og  religionens  hellige 
sak  vilde  tape  meget  av  sin  vegt,  naar  man  blandet  den 
med  menneskelige  interesser»2).  Denne  uvilje  mot  falske 
alliancer  var  særlig  fremtrædende  hos  de  saakaldte  Consistoriaux 
— de  som  var  virksomme  i det  reformerte  menighetsliv, 
presterne  og  de  bredere  lag,  hvis  religiøse  interesser  ikke  i 
samme  gfad  var  sammenblandet  med  verdslige  hensyn  som 


*)  Se  med  hensyn  til  enkeltheter  L.  Anquez:  Hist.  des  Ass.  polit,  etc., 
s.  7 fg.  og  Bul.  de  1’hist.  du  pr.  fr.  1904,  s.  246  fg.  2)  Cfr.  Anquez:  Hist., 
des  Ass.  polit.,  s.  15. 

hos  adelsmændene,  de  fornemmere  øvrighetspersoner  og  de 
ledende  i byraadene.  De  første  var  uvillige  til  fredsbrud,  men 
naar  krigen  først  var  paatvunget  dem,  var  de  like  saa  uvillige 
til  at  slutte  fred  uten  sikre  garantier  for  sin  religionsutøvelse. 
De  sidste  var  raskere  til  at  trække  sverdet,  men  ogsaa  snarere 
til  fred,  naar  de  hadde  fremtvunget  sine  ønsker  i de  rent 
verdslige  anliggender1). 

Shakespear  knytter  ofte  med  en  dristig  realisme  de  store 
tragiske  konflikter  umiddelbart  sammen  med  de  mindste  og 
likegyldigste  menneskelige  optrin  og  følelser.  Livet  er  jo 
saaledes  at  det  store  ikke  kan  løsrives  fra  det  smaa,  det 
hellige  ikke  fra  det  profane,  de  dype  sindsbevægelser  fra 
opmerksomheten  for  dagens  nødvendige  smaasorger  og  smaa- 
sysler.  Saaledes  er  det  ogsaa  i historien.  Det  store  og  det 
smaa,  det  ophøiede  og  det  lave,  de  dypeste  spørsmaal  og  de 
egennyttigste  interesser,  mægtige  følelser  og  tanker  og  jord- 
bundne  instinkter,  alt  er  sammenfiltret  av  tusen  traade.  I den 
historiske  og  religiøse  konflikt  jeg  her  behandler,  møter  denne 
kjendsgjerning  os  i et  næsten  brutalt  lys.  Protestantismens 
og  den  katholske  kirkes  vældige  opgjør  blir  mere  og  mere 
viklet  sammen  med  smaa,  ja  usle  menneskers  stræben  og 
rænker.  Dette  gjælder  i særlig  grad  i dette  tidsavsnit. 

Vi  maa  her  gaa  tilbake  til  begivenheter  som  i slutningen 
av  1573  og  begyndelsen  av  1574  fandt  sted  ved  det  franske 
hof.  Jeg  har  i min  tidligere  fremstilling  omtalt,  hvorledes 
politikernes  parti  opstod  som  uttryk  for  den  tankegang  at 
Frankrike  ikke  kunde  reddes  ut  av  religionskrigenes  ruin  uten 
ved  et  ærlig  og  maateholdent  styre.  Denne  politik  led  sit 
store  nederlag  ved  1’Hopitals  fjernelse  og  Bartholomæusnattens 
voldshandling.  Men  selve  denne  politiks  grundtanke  kunde 
ikke  dø.  De  franskmænd  som  evnet  at  løfte  sit  sind  op  over 
partikampenes  lidenskaper,  som  følte  sit  aandedræt  besværet 
av  den  urene  luft  der  laa  som  en  giftig  taake  over  hoffets 


*)  Cfr.  Félice:  Hist.  des  Prot.  de  France,  s.  230. 

sump  og  derfra  spredte  sin  smitte  utover  det  hele  land, 
som  med  dyp  smerte  følte  skjendselen  av  et  styre  der 
ved  sit  brud  paa  alle  guddommelige  og  menneskelige 
love  hadde  bragt  had  og  foragt  over  Frankrike.  Disse 
franskmænd  holdt  fast  ved  1’Hopitals  forsoningstanke,  som  jo 
i virkeligheten  ogsaa  var  Colignys.  Til  disse  faa  og  spredte 
mænd,  som  av  helt  uegennyttige  og  patriotiske  følelser  arbeidet 
for  et  skifte  i styre  og  i religionspolitik,  sluttet  sig  en  hel  del 
forskjellige  elementer,  som  man  sammenfattet  under  navnet 
malcontents  — de  misnøide  hvorav  mange  i virkeligheten 
ogsaa  mere  forfulgte  personlige  interesser  og  lot  sig  lede  av 
private  følelser  end  av  almene  hensyn.  Samtidig  som  disse  ele- 
menter tilførte  politikernes  parti  formaaende  mænd,  svækket  de 
partiets  moralske  holdning,  dets  enhet  og  faste  optræden.  Al- 
mene og  personlige  hensyn  krydset  hinanden  uavladelig.  Partiet 
manglet  i høi  grad  førere  med  ubetinget  autoritet,  hadde  ingen 
betydelig  statsmand,  ingen  general  hvis  navn  kastet  straaler, 
end  ikke  en  ledende  personlighet  som  hadde  ubetinget  tillid  og 
ærbødighet  ved  uanfegtet  retskaffenhet.  Men  der  manglet  ikke 
partiet  paa  store  navne,  like  op  til  selve  dynastiet.  General- 
staben dannedes  av  Montmorencyfamilien.  Den  ældste  av 
brødrene,  marschallen,  en  hæderlig,  men  kjølig  personlighet, 
hvem  begivenheterne  hadde  lært  forsigtighet,  holdt  sig  paa 
avstand.  Han  foretrak  at  iagttage  tingene  fra  Chantilly; 
marschal  Damville  var  endnu  kongens  tilsyneladende  loyale 
tillidsmand  i Languedoc.  Men  deres  to  yngre  brødre,  Thoré 
og  Méru  og  deres  nevø,  den  unge  hetspore  Turenne,  var  virk- 
somme i de  intriger,  hvis  hemmelige  spind  nu  begyndte  i 
Louvre  med  hertugen  av  Alengon  som  hovedmand. 

Francois  av  Alengon , Catharinas  yngste  søn,  var  endnu 
ikke  tyve  aar  gammel  og  hadde  ingen  andre  betingelser  for 
at  være  et  politisk  partis  fører  end  sin  byrd  og  sit  had  til 
sin  mor  og  sine  brødre.  Det  var  vel  ogsaa  formeget  forlangt, 
at  en  yngling,  hvis  karakter  var  formet  under  indflydelse  av 
dette  «hof  av  blod  og  silke,»  skulde  eie  den  hjertets  ædle 

3 — Anderssen:  Henrik  av  Navarra. 

varme,  den  alvorlige  ansvarsfølelse,  det  fri  og  overlegne  blik 
som  kunde  gjøre  ham  til  en  redningsmand  for  det  av  liden- 
skaper og  stridigheter  sønderrevne  Frankrike.  Han  var  en 
urolig,  krigersk,  ærgjerrig,  impulsiv  natur,  samtidig  snu  og 
beregnende,  færdig  til  at  kaste  sig  ind  i alle  mulige  fore- 
tagender, men  uskikket  til  at  gjennemføre  dem,  rede  til  at 
slutte  sig  til  hvilkesomhelst  alliancer,  og  likesaa  rede  til  at 
opgi  dem,  en  mand  skikket  til  at  røre  våndene,  men  ikke  til 
at  gjengi  dem  sin  klarhet.  Som  kongelig  prins  og  præsumptiv 
thronarving  — thi  hans  bror  Karl  var  dødsdømt  og  hans  bror 
Henrik  endnu  ugift  og  svækket  av  utsvævelser,  — utrustet 
med  sin  mors  ødsle  gavmildhet,  samlet  han  om  sig  et  hof 
av  tvilsomme  existenser,  adelige  lediggjængere  og  slagsbrødre 
og  fremmede  eventyrere.  Han  viste  en  beundringsværdig 
utholdenhet  i én  ting:  han  var  den  utrættelige  beiler  til 
dronning  Elisabeths  haand  gjennem  ti  aar.  Det  er  ikke  godt 
at  avgjøre  hvem  av  de  to  er  den  mest  barokke  figur  i dette 
mariage-spil,  den  aldrende  kokette,  hvis  sind  skifter  som  et 
aprilveir,  hvis  følelsers  termometer  stiger  og  falder  med 
Catharinas  smiger  og  forlokkende  skildringer  av  sin  søns 
ydre  egenskaper,  hans  tiltagende  mandighet,  hans  spirende 
skjeg,  hans  staturs  fortrin,  eller  den  ihærdige  beiler,  for  hvem 
aar  og  rynker,  temperament  og  religion  intet  veier,  som 
brænder  av  iver  efter  at  lægge  sit  hjerte  for  hendes  føtter. 
Tingen  var,  som  vi  vet,  at  om  det  hele  for  Elisabeth  ogsaa 
var  en  amourøs  sport,  var  det  dog  først  og  fremst  en  politisk 
affære,  og  for  hertugen  av  Alengon  var  det  utelukkende  en 
saadan.  I sin  utaalmodighet  vilde  han  vinde  en  throne,  og 
Englands  forekom  ham  attraaværdig.  Ogsaa  Catharina  arbeidet 
ivrig  for  dette  egteskap,  hvori  hun  saa  paa  engang  et  middel  til 
at  vende  Alengons  tanker  bort  fra  ærgjerrige  planer  i Frank- 
rike og  til  at  berolige  huguenotterne. 

Hertugen  av  Alen^on  hadde,  som  vi  har  hørt,  allerede 
under  beleiringen  av  La  Rochelle  sammen  med  Henrik  av 
Navarra,  med  hvem  han  hadde  sluttet  et  intimt  venskap, 

været  inde  paa  vilde  frondørplaner,  uten  at  dog  disse  kom 
til  utbrud.  Hans  følelser  mot  moren  var  blit  bitrere  end 
nogensinde,  fordi  hun  ikke  hadde  overdraget  ham  stillingen 
som  rikets  generalløitnant,  da  denne  blev  ledig  ved  Henrik 
av  Anjous  valg  til  polsk  konge.  Catharina,  som  saa  hvor- 
ledes Karl  IX’s  helse  dag  for  dag  forværredes,  og  som  saa- 
ledes  haabet  snart  at  kunne  hilse  sin  yndlingssøn  velkommen 
hjem  igjen  som  Frankrikes  konge,  frygtet,  og  med  fuld  grund, 
for  at  lægge  den  øverste  militære  kommando  i hænderne  paa 
sin  ærgjerrige  yngste  søn,  som  sikkert  ikke  vilde  vike  tilbake 
for  at  bruke  den  til  sin  egen  ophøielse.  Hun  foreslaar  for 
kongen  at  hertugen  av  Lothringen,  hendes  svigersøn,  skal 
utmerkes  med  denne  kommando.  Hun  foretar  netop  i denne 
tid,  med  sigte  paa  at  vinde  den  nødvendige  støtte  for  sin 
sukcessionspolitik,  en  tilnærmelse  til  den  mægtige  Guiser- 
familie,  som  siden  Bartholomæusnatten  hadde  holdt  sig  paa 
kjølig  avstand  fra  hoffet.  Gatharina  mødtes  med  aapne  arme; 
kardinalen  av  Lothringen  var  vendt  tilbake  fra  Rom  og  hadde 
med  sin  besnærende  veltalenhet  faat  den  uvillige  katholske 
geistlighet  til  at  yde  den  franske  krone  den  økonomiske 
hjælp  den  saa  haardt  trængte.  Han  benyttet  anledningen 
til  paa  et  kirkemøte  i høie  toner  at  rose  kongen  for  «det 
hellige  bedrag  og  den  fromme  forstillelseskunst  hvormed  han 
hadde  renset  sit  rike  for  kjættere»1).  Henrik  av  Guise  hadde 
igjen  vist  sig  ved  hoffet  og  ved  sin  hele  statelige  fremtræden 
hævdet  den  franske  adels  glimrende  traditioner,  da  de  polske 
utsendinger  kom  for  at  hilse  sin  konge.  Hans  to  brødre 
Mayenne  og  Elbeuf  hørte  til  det  følge  som  dannet  Henrik 
av  Anjous  eskorte  gjennem  Tyskland  til  Polen,  og  denne 
konges  pludselige  forelskelse  i Nancy  i den  unge  Louise  de 
Vaudémont  av  den  lothringske  slegt  aapnet  nye  og  glim- 
rende utsigter  for  familiens  ærgjerrighet. 

Intet  under  at  hertugen  av  Alengon  følte  sig  krænket 


2)  Cal.  of  State  Papers  1572 — 74,  s.  392. 

og  brændte  av  begjær  efter  at  hevne  sin  tilsidesættelse. 
I Blamont,  hvor  Catharina  sagde  sit  sidste  farvel  til  kongen 
av  Polen,  hadde  hun  en  forhandling  med  grev  Ludvig  av 
Nassau  om  at  støtte  Oraniernes  sak  i Nederlandene;  til 
gjengjæld  stillet  disse  i utsigt  at  de  forenede  provinser 
skulde  erkjende  den  franske  konges  suverænitet.  Hun  tænkte 
derved  ikke  mindst  paa  at  hindre  dem  i at  hjælpe  de  franske 
huguenotter.  Ludvig  underretter  i et  brev  sin  bror  om 

Catharinas  løfter  om  hjælp,  men  skriver  samtidig  at  denne 

kan  bli  tvilsom;  thi  i Frankrike  stod  man  umiddelbart  foran 
forsøk  paa  «at  bringe  uro  i husholdningen»1).  Det  var  trods 
Catharinas  agtpaagivenhet  lykkes  hertugen  av  Alengon  at 
hviske  Ludvig  i øret  de  ominøse  ord : «Nu  da  jeg  snart 

faar  styret,  som  min  bror  hadde,  vil  jeg  gjøre  alt  for  at 

hjælpe  Dem.» 

Hvor  langt  hans  planer  gik,  og  i hvilken  grad  han  var 
leder  eller  blot  et  middel,  er  ikke  ganske  klart.  De  dristigste 
fremtidssyner  har  sikkert  nok  tegnet  sig  for  denne  ungdomme- 
lige stræber.  Kongens  helse  gik  stadig  nedover.  Til  hans 
almindelige  konstitutionelle  svakhet  kom  nu  en  alvorlig  lunge- 
affektion,  som  han  søkte  at  motarbeide  ved  voldsomme  legems- 
anstrengelser.  Hans  død  var  kun  et  tidsspørsmaal.  Saaledes 
aapnet  sig  en  lokkende  utsigt  for  Alengon  til  et  regentskap, 
kanske  til  thronen  selv;  at  veien  hertil  gik  over  Catharinas 
avsættelse  var  han  selvfølgelig  ikke  i tvil  om.  Paa  den 
anden  side  har  sikkert  nok  baade  Montmorencyerne  og  ogsaa 
ledende  huguenotter  villet  bruke  ham  som  et  tjenlig  redskap 
i ^ine  planer.  Saa  sterkt  var  kongedømmet  blit  i folke- 
opfatningen,  at  alle  partibevægelser,  politiske  eller  religiøse, 
saa  sig  nødt  til  at  dække  sig  bak  legitimiteten. 

Hvorom  alting  er,  det  maatte  fremstille  sig  som  den  første 
nødvendighet  at  hertugen,  Henrik  av  Navarra  og  prinsen  av 
Condé,  som  hadde  sluttet  sig  nær  til  ham,  ved  flugt  unddrog 


*)  Groen  v.  Prinsterer:  Arch.  de  la  maison  d’Orange  IV. 

sig  sit  forgyldte  fangenskap  ved  hoffet,  hvor  de  to  sidste  levet 
i stadig  angst  for  sit  liv,  for  fra  et  eller  andet  gunstig  sted 
at  kunne  organisere  de  uensartede  kræfter  til  en  fælles 
aktion.  Utførelsen  av  denne  plan  stiller  os  ansigt  til  ansigt 
med  en  række  optrin,  forhold  og  mennesker,  som  gir  os  et 
uhyggelig  indtryk  av  hvad  det  dog  var  for  et  rænker- 
nes,  forbrydelsernes  og  overtroens  hjem  dette  franske  hof, 
hvis  midtfigur  er  denne  mediceiske  Agrippina.  Naar  man 
læser  i de  samtidige  memoirer  om  de  intriger  og  makina- 
tioner,  rivninger  og  skandaler  som  danner  det  forvirrede  væv 
om  disse  begivenheter,  føler  man  likefrem  væmmelse  for  den 
hele  affære.  Vikomten  avTurenne,  senere  hertug  av  Bouillon, 
skriver  herom:  «Op  i alle  disse  ting  blander  sig  elskovshandler, 
som  sedvanligvis  foraarsaker  de  fleste  av  disse  stridigheter  ved 
hoffet.  Der  foregaar  næsten  aldrig  en  historie,  uten  at  kvinder 
har  sin  del  i dem,  og  oftest  er  de  aarsak  til  uendelige  ulykker 
for  dem  som  elsker  dem  og  som  de  elsker» A).  Flugten  skulde 
ske  i forbindelse  med  en  samtidig  offensiv  av  huguenotterne 
i de  nærliggende  provinser,  hvis  ledere  var  La  Noue  og 
Montgomery.  Et  utvalgt  korps  skulde  under  den  prøvede 
kriger  Guitri  gjøre  et  fremstøt  mot  St.  Germain  og  der  opta 
de  unge  prinser  i sin  midte  for  at  føre  dem  til  fæstningen 
Sedan,  hvor  de  saa  skulde  forene  sig  med  Ludvig  av  Nassau 
og  i fællesskap  med  denne  gaa  løs  paa  Paris. 

Foretagendet  blev  slet  ledet  og  likesaa  slet  utført.  Guitri 
indfandt  sig  en  uke  før  den  fastsatte  tid  og  med  en  meget 
ringe  styrke.  Hertugen  av  Alen^on,  som  viste  sig  at 

være  dristigere  i tanke  end  i handling,  tapte  motet.  Han 

hadde  blandt  sine  yndlinger  en  provencalsk  eventyrer  ved 
navn  La  Mole,  en  duellant  og  kvindedaarer,  som  ogsaa 

kunde  rose  sig  av  en  intim  krok  i Margaretha  av  Valois’ 

rummelige  hjerte.  Under  tilskyndelse  av  denne  dronning 
raadet  La  Mole  hertugen  til  at  tilstaa  alt  for  sin  mor.  Der 


J)  Mém.  de  Duc  de  Bouillon.  Ed.  Pétitot.,  s.  ioo. 

blev  en  almindelig  panik.  Midt  paa  natten  flygtet  hoffet  i 
hui  og  hast  til  Paris,  kongen  i en  bærestol  og  dronningen  i 
vogn,  kardinaler,  kansler  og  andre  høifornemme  herrer  paa 
spanske  og  italienske  hester,  holdende  sig  fast  med  hænderne 
i sadelbuen  likesaa  rædde  for  hestene  som  for  fienderne  — 
Agrippa  d’Aubignés’  spydige  skildring.  Hertugen  av  Alengon 
og  Henrik  av  Navarra  blev  ført  til  Vincennes.  Huguenotternes 
reisning  foregik  imidlertid  med  en  raskhet  og  samtidighet, 
som  viser  hvor  ypperlig  organisert  og  forberedt  de  var;  vi 
er  i mars  1574  midt  oppe  i den  femte  religionskrig.  La  Noue 
gjør  sig  til  herre  i Poitou  og  Saintonge,  Montgomery  sætter 
sig  fast  i Normandi,  Montbrun  behersker  Dauphiné,  og  i 
Languedoc  forbereder  Damville  sin  overgang  til  huguenotternes 
parti.  Medens  kongen  i nedtrykt  stemning  indeslutter  sig  i 
Vincennes,  møter  Catharina  disse  truende  farer  med  kraft  og 
beslutsomhet,  organiserer  tre  hære  og  sender  derhos  den 
kongelige  hofsnigmorder  Maurevert  ivei  for  at  dræpe  La  Noue. 
Denne  leiesvend  mødte  imidlertid  under  dette  forsøk  den  vel- 
fortjente  skjæbne  at  falde  for  den  hevnende  haand  av  en 
huguenottisk  adelsmand,  hvis  far  han  hadde  dræpt. 

Et  flugtforsøk  som  hertugen  av  Alengon  og  Henrik  av 
Navarra  gjorde  i april,  opdagedes.  Deres  hjælpere  i dette, 
et  utsøkt  selskap,  La  Mole,  piemonteseren  Coconnas,  en  av 
Bartholomæusnattens  værste  bødler  og  en  italiensk  astrolog 
Cosimo  Ruggieri  blev  arresteret.  De  to  første  blev  under- 
kastet tortur  og  henrettet,  men  astrologen  vovet  Catharina 
ikke  at  røre.  Vi  hører  om  at  voksbilleder,  gjennemstukket  av 
naale,  og  andre  hemmelige  ceremonier  slog  den  overtroiske 
Catharina  med  angst  og  gru.  I det  hele  gir  forhørene  et 
sørgelig  indtryk  av  den  moralske  opløsning  som  hersket  ved 
dette  i det  ydre  saa  glimrende  hof1).  Hertugen  av  Alengon 
spilte  under  disse  en  litet  hæderlig  rolle.  Han  fralagde  sig 
alle  planer  mot  kongen  og  dronningen  og  lagde  skylden  for 


*)  Cimber  og  Danjou:  Arch.  cur.  I,  8 

anslaget  i St.  Germain  paa  Montmorencyerne,  som  vilde  bort- 
føre ham  med  magt.  Henrik  av  Navarra  viste  et  mot  og  en 
værdighet  som  forraadte  at  i denne  franske  prins  Hall  slog 
Jeanne  d’Albrets  stolte  hjerte.  Han  hadde,  sagde  han  i sin 
skriftlige  erklæring,  set  sine  venner  og  tjenere  dø  for  sine 
øine,  han  vidste  hans  eget  liv  var  i stadig  fare.  Hertugen 
av  Alen^on  hadde  opfordret  ham  til  at  flygte,  og  han  hadde 
ret  til  at  gjøre  det  forsøk.  «Det  er  alt  hvad  jeg  vet,  Madame. 
Det  staar  da  til  Dem  og  til  kongen  at  behandle  den  mand 
jeg  er,  som  han  bør  behandles»1). 

Catharina,  hos  hvem  alle  tanker  nu  mere  og  mere  samlet 
sig  om  at  sikre  sin  magt  ved  kongens  forestaaende  død,  lot 
arrestere  marschallerne  Montmorency  og  de  Cossé.  Derimot 
slog  hendes  plan  om  at  fængsle  Damville  i Narbonne  feil,  og 
prinsen  av  Condé  slap  undav  til  Strassburg,  hvorfra  han 
erklærte  sig  som  sin  far  for  de  protestantiske  kirkers  protektor, 
en  stilling  til  hvilken  han  ogsaa  valgtes  av  forsamlingen  i 
Milhau  i juli  1574.  En  begivenhet  fyldte  Catharina  med 
en  næsten  ubændig  glæde;  det  lykkedes  marschal  Ma- 
tignon  at  ta  Montgomery  tilfange  i den  lille  fæstning 
Donfort  i Normandi,  hvor  denne  hadde  kastet  sig  ind  med  en 
haandfuld  folk.  Han  forsvarte  sig  med  det  samme  heltemot 
som  han  i den  første  krig  hadde  vist  under  beleiringen  av 
Rouen.  Endelig  maatte  han  saaret  og  utmattet  overgi  sig 
med  de  femten  mand  han  hadde  igjen,  «efterat  han  bare  klædt 
i sin  vams  hadde  gjort  alt  det  som  en  mand  gjør,  der  søker 
døden  » Der  har  været  reist  tvil  om,  hvorvidt  Matignon  har 
lovet  ham  livet  og  friheten;  men  dette  har  utvilsomt  været 
tilfældet  ifølge  breve  som  Catharina  sendte  til  marschallen, 
og  i hvilke  hun  uttrykkelig  forbyr  ham  at  holde  sit  ord  til 
Montgomery,  men  øieblikkelig  sende  ham  til  Paris.  Hun 


J)  Margaretha  av  Valois  tillægger  sig  i sine  memoirer  æren  for  at  ha 
forfattet  sin  mands  svar.  Det  er  heller  ikke  umulig  at  hun  har  hat  del  i dets 
avfattelse.  Hun  førte  pennen  med  talent. 

hadet  denne  huguenot  som  ingen  anden,  siden  han  hadde 
været  den  ulykkelige  aarsak  til  hendes  mands  død;  hun  vilde 
ikke  tro  andet  end  at  denne  skyldtes  ikke  et  tilfælde,  men 
en  plan.  Den  30.  mai  gik  hun  tidlig  om  morgenen  ind  til 
sin  søns  sykeleie  i Vincennes  for  straalende  av  glæde  at  for- 
tælle  ham  den  lykkelige  efterretning.  «Alle  menneskelige 
ting  har  nu  intet  værd  for  mig,»  var  det  svar  hun  fik  av 
kongen.  Døden  hadde  ham  allerede  i sit  grep.  Han  utaandet 
utpaa  eftermiddagen  efterat  ha  overdraget  regentskapet  til  sin 
mor.  Det  første  hun  gjorde,  var  at  skrive  til  kongen  av 
Polen  med  bøn  om  at  komme  hjem  øieblikkelig.  «Min 
eneste  trøst  er  at  se  Dig  her  — for  skulde  jeg  miste  Dig, 
vilde  jeg  la  mig  levende  begrave  sammen  med  dig.» 

Hun  har  det  store  ansvar  for  at  Karl  blev  denne  ulykke- 
lige konge,  hvis  sørgelige  tilværelse  nu  var  endt.  Hun  hadde 
gjennem  opdragelsen  planmæssig  fordærvet  ham,  vendt  de 
gode  anlæg  han  av  naturen  hadde,  om  til  likesaa  mange  feil 
og  laster,  og  endt  med  at  gjøre  ham  til  medskyldig  i en  av 
historiens  største  forbrydelser.  I hans  sidste  timer  strømmet 
alt  dette  ind  paa  ham.  Der  er  ingen  grund  til  at  tvile  paa, 
at  den  beretning  om  hans  sidste  timer  som  vi  læser  hos 
Pierre  de  TEstoile,  er  sand.  Den  gjør  et  helt  troværdig  ind- 
tryk.  Han  fortæller  at  natten  mellem  den  29.  og  30.  mai 

var  kongens  dødskamp  frygtelig.  Tilstede  var  to  kavallerer 
og  kongens  amme,  som  han  holdt  meget  av,  skjønt  hun  var 
protestant.  Halvdød  av  træthet  hadde  hun  sat  sig  ned  paa 

en  kiste,  da  hun  hørte  kongen  stønne.  Hun  bøiet  sig  ned 

over  ham  og  hørte  ham  mumle;  «Aa,  amme,  du  kjære,  aa  alt 
det  blod,  alt  det  blod.  Saa  slette  raad  jeg  har  faat.  Tilgiv 
mig  min  Gud,  jeg  vet  ikke  hvor  jeg  er!  Hvad  skal  der  bli 
av  alt  dette?  Jeg  er  fortapt!»  «Konge»,  svarte  ammen,  «blo- 
det komme  over  deres  hoder,  som  har  tilskyndet  Dem  til 

disse  mord.  Siden  De  angrer,  vær  sikker  paa  at  Gud  ikke 
vil  lægge  ansvaret  paa  Dem.»  Og  hun  tørret  med  sit  lomme- 
tørklæde  den  døendesøine,  da  hans  eget  var  helt  fugtig  av  taarer. 

En  maaned  efter  førtes  Gabriel  de  Montgomery  til  rette r- 
stedet  paa  place  de  Greve.  Man  underkastet  ham  en  forfær- 
delig  tortur  for  at  avtvinge  ham  en  tilstaaelse  om  Colignys 
sammensvergelse,  men  han  bar  pinslerne  uten  at  kny,  og 
han  døde  med  det  ubøielige  mot  som  han  altid  hadde  vist  i 
sit  liv.  Catharina  overvar  henrettelsen,  sittende  skjult  bak  et 
vindu  i Hotel  de  Ville. 


Et  sørgelig  kongeliv  og  en  sørgelig  tid.  Agrippa  d’Aubigné 
har  i første  sang  av  sin  store  poetiske  satire  «Tragiques»,  det 
han  har  git  den  malende  titel  Miséres,  med  gripende  pathos 
skildret  borgerkrigenes  ødelæggelser.  Han  fremstiller  Frankrike 
som  en  kvinde  der  har  seet  sit  moderbrysts  safter  uttørres, 
og  som  med  døden  i hjertet  tilslynger  sit  avkom  disse  ord: 
«1  har,  troløse,  revet  tilblods  dette  bryst  som  har  næret 
eder.  Lev  da  av  gift,  blodige  yngel.  Jeg  har  ikke  andet 
end  blod  igjen  til  næring.»  Og  den  moralske  perversitet 
hos  magthaverne  brændemerker  han  i disse  lidenskapelige 
ord:  «Det  er  nu  større  skam  at  være  troskyldig  end  utak- 
nemmelig,  at  være  uten  svig  end  forræder,  større  skam  at 
lide  uret  end  at  øve  uret.  Den  retskafne  mand  er  mere  for- 
hadt  end  den  trefold  lastefulde,  at  være  mensvoren  er  bare 
at  øve  et  statskup.» 

Den  samme  harme  og  smerte  som  skjælver  i digterens 
ord,  kan  vi  læse  i den  borgerlige  tale  som  føres  av  en  sam- 
tidig iagttager,  hvis  navn  er  ukjendt.  Han  er  sorgfuld  over 
borgerkrigene  «som  har  tændt  ild  overalt,  saa  man  ustraffet 
kan  brænde,  herje  og  lægge  øde,»  som  har  ødelagt  handel 
og  industri.  Han  angriper  konger  og  prinser  og  hoffets 
kvinder,  som  kun  er  optat  av  sine  glæder  og  nydelser,  sine 
ædle  stene  og  kostbare  kunstinteresser,  sin  vanvittige  luksus 
i bygninger,  i dragter,  i fester,  i gaver.  «For  at  skaffe  penger 
til  disse  overordentlige  utgifter,  maa  man  spille,  laane  og 

sælge  sig  til  nedværdigende  vellyst,  og  endelig  betale  sine 
kreditorer  med  at  opgi  sit  bo  og  gjøre  fallit» *). 

Giovanni  Michieli,  som  vi  tidligere  har  nævnt  blandt  de 
verdenskloke  og  skarpe  iagttagere  som  republiken  Venedig 
sendte  som  gesandter  til  hoffet  i Louvre,  gjør  særlig  opmerk- 
som  paa,  hvorledes  de  oprevne  tilstande  brutaliserte  instink- 
terne,  opelsket  de  krigerske  følelser  i alle  lag  av  samfundet 
til  overmaal  og  vendte  folket  bort  fra  fredens  yrke  og  mildere 
livsidealer.  «I  dette  land,  siger  han,  agtes  ikke  den  adels- 
mand,  stormand  eller  prins  som  ikke  søker  krigen. » — «Bor- 
gerkrigen har  lært  bønderne  vaabenhaandverket;  før  var  de 
uten  vaaben  og  ukrigerske  og  brydde  sig  bare  om  sine  marker 
og  sit  haandverk;  men  nu  er  de  væbnede,  øvede  og  krigs- 
vante  som  gode  veteraner,  alle  meget  dygtige  skytter;  og 
tinder  man  ikke  nogen  utvei  til  at  bruke  dem  (og  den  utvei 
vilde  være  en  ydre  krig),  er  faren  meget  overhængende.  Disse 
folk,  som  ikke  har  anden  utvei  til  at  tjene  sit  brød,  som  fra 
barnsben  av  er  øvet  i vaabenbruk,  som  ikke  mere  kan  finde 
sig  tilrette  i freden,  vil  kanske  gjøre  oprør  eller  i det  mindste 
bemægtige  sig  alt  som  falder  i deres  hænder.  De  vil  ikke 
mangle  førere,  navnlig  blandt  adelen.  Dette  er  en  meget 
alvorlig  fare,  som  gir  meget  at  tænke  paa» 2). 

Et  sundt  folk  holder  ogsaa  sin  krigerske  evne  oppe  i 
selvhævdelsens  interesse.  Men  intet  folk  indeslutter  i længden 
sine  høieste  idealer  inden  krigens  opgaver  uten  at  sætte  sin 
tilværelse  som  kulturfolk  paa  spil.  Det  blev  Frankrikes  red- 
ning, at  det,  inden  aarhundredet  randt  ut,  igjen  blev  et  arbei- 
dets og  fredens  land. 


J)  Citeret  efter  Ferriére:  Lettres  de  Cath.  de  Med.  IV,  s.  CLXXXIII. 
a)  Tommasseo:  Relat.  des  Amb.  Vénét,  s.  255. 

Den  femte  religionskrig 

Henrik  III  blir  konge  — Catharinas  regjeringsmémoire  — Henriks 
hjemkomst  og  personlighet  — Damvilles  manifest  mot  det  franske  hof 

— Kardinalen  av  Lothringens  død  — Fællesmøter  av  huguenotter  og 

politikere  i Nimes  og  Milhau  — Krigen  — De  allierte  partiers 
deputation  til  kongen  — Hofkamarillaer  — Hertugen  av  Alengons  flugt, 
manifest  og  alliance  mellem  Damville  og  huguenotterne  — Henrik  av 
Guises  seir  ved  Dormans  — Vaabenstilstand  — Kongens  motstand 
mot  denne  — Condé  og  Johan  Casimir  gaar  over  Maas  og  Henrik  av 

Navarra  flygter  fra  hoffet  — Fredsunderhandlinger  i Chåtenay  — 

Freden  i Beaulieu 


Et  og  andet  i Karl  IX’s  karakter  og  liv  leder  tanken  hen 
paa  Caligula,  endnu  mere  i Henrik  Uls  karakter  og  liv 
leder  tanken  hen  paa  Eiagabal.  Han  betegner  i ethvert 
fald  sikkert  nok  en  thronens  moralske  dekadence,  som  har 
faa  sidestykker  i historien.  Hans  1 5-aarige  regjering,  fra  det 
øieblik  han  ved  en  natlig  flugt  unddrager  sig  sine  kongelige 
pligter  i Warschau,  til  han  forladt  som  King  Lear  rammes  av 
Jaques  Cléments  snigmorderdolk  i Henrik  av  Navarras  leir, 
er  den  store  «débacle»  av  den  principløse,  falske  og  forbry- 
derske  politik  som  Catharina  av  Medicis  hadde  ført,  siden 
hun  i 1559  blev  Frankrikes  regent,  en  politik  som  var  saa 
dypt  i overensstemmelse  med  hendes  eget  væsen,  at  hun  atter, 
likesom  drevet  av  en  naturlov,  vendte  tilbake  til  den,  naar 
hun  en  enkelt  gang  syntes  at  ha  villet  lægge  statsskibets 

kurs  ind  i et  renere  farvand.  Hun  kunde  aldrig  holde  sit 
ord,  ikke  engang  mot  sig  selv.  Statsmandskunst  var  ikke  for 
hende  beslutningernes  og  handlingernes  store  og  smaa  traade 
som  løste  sig  ut  fra  og  løp  sammen  i en  stor  ledende  linje; 
den  var  i ordets  dobbelte  betydning  et  maskespil. 

I den  store  lykkefølelse  over  at  se  sin  kjæreste  søn  paa 
FYankrikes  throne  hæver  hun  sig  et  øieblik  op  over  de  per- 
sonlige interessers  og  smaa  følelsers  politik  til  ethøieresyn,  end 
det  vi  hittil  har  lært  at  kjende,  paa  kongens  og  kongemagtens 
pligter  og  opgaver  i den  farlige  og  skjæbnesvangre  situation  i 
hvilken  landet  var  stillet.  Før  Henrik  III  endnu  er  vendt 
tilbake  til  Frankrike,  mottar  han  en  av  hende  selv  skrevet 
mémoire,  i hvilken  hun  optrækker  for  ham  de  store  linjer  av 
den  handleform  han  bør  følge  som  konge.  Det  er  umulig 
ikke  at  erkjende  den  intelligens  og  dømmekraft  som  denne 
mémoire  forraader.  Den  viser  en  merkelig  selverkjendelse, 
forsaavidt  som  hun  tilraader  et  helt  systemskifte  i regjerings- 
ledelsen.  Den  røber  ogsaa  at  hun  — desværre  forsent  — er 
bragt  i uro  over  tendenser  hos  denne  søn,  som  hun  selv 
mere  end  nogen  anden  bar  ansvaret  for  at  ha  opelsket. 

Hun  raader  ham  til  at  optræde  kongelig,  med  den  vær- 
dighet  og  mildhet  som  er  hans  natur,  som  herre  ikke  som 
kamerat.  Som  prins  har  han  kunnet  vinde  sig  tjenere, 
som  konge  bør  han  sørge  for  at  styrelsen  kan  bli  hans  som 
i hans  fars  og  bedstefars  tid.  Embeder  skal  han  gi  til  dyg- 
tige  og  tro  mænd,  ikke  til  dem  som  vil  utnytte  gammelt 
venskap  til  personlig  fordel;  embederne  er  for  staten,  ikke  for 
menneskene.  Ingen  mand  maa  faa  alt.  Magten  maa  fordeles 
mellem  de  fornemste  og  dueligste  i hver  provins.  Det  samme 
gjælder  geistligheten.  Han  maa  gjennemføre  en  streng  orden 
i sit  liv,  staa  tidlig  op,  selv  træffe  sine  avgjørelser,  selv  aapne 
sine  breve,  personlig  læse  depescherne,  holde  vigtige  ting 
hemmelige.  Han  skal  haandhæve  retten  og  være  sen  til  at 
benaade,  ingen  hade  og  alle  elske,  naar  de  viser  ham  lydighet. 
Han  skal  personlig  gi  sine  ordrer  og  føre  kontrol  med  hensyn 

til  rikets  finanser.  Det  finansraad  som  hun  i den  forrige 
konges  mindreaarighet  hadde  indført  for  at  frigjøre  sig  selv 
for  ansvaret,  bør  formindskes  og  reformeres. 

«Man  vil  kunne  spørge,  siden  hun  nu  saa  godt  kan  si 
og  skrive  dette,  hvorfor  har  hun  ikke  selv  gjort  det  før?» 

«Hvis  jeg  hadde  hat  den  magt  jeg  for  øieblikket  har, 
skulde  jeg  gjort  det;  et  vidnesbyrd  derom  er,  at  det  Gud 
ske  lov  er  saa,  siden  jeg  er  her,  og  det  skal  kongen  faa  se, 
naar  han  nu  snart  kommer  hit  med  saa  stort  ry»1). 

1 disse  ellers  saa  kloke  raad  savner  vi  dog  én  ting.  Hun 
gir  intet  raad  om  hvorledes  hendes  søn  skal  forholde  sig  i 
det  alvorligste  spørsmaal  som  vilde  møte  ham,  naar  han  satte 
sin  fot  paa  fransk  jord,  spørsmaalet  om  landets  indre  fred, 
en  varig  ordning  av  den  religiøse  konflikt,  saa  det  oprevne 
folk  kunde  føres  tilbake  til  national  enhet  og  fredens  følelser. 
Her  ser  vi  igjen  et  vidnesbyrd  om  hvor  evneløs  hun  var  til 
at  se  uhildet,  stort  og  statsmandsmæssig  paa  forholdene. 
De  dypereliggende  aarsaker  til  trækningerne  i folkelegemet 
hadde  hun  endnu  ikke  lært  at  forstaa.  For  hendes  blik 
fortonte  det  hele  sig  som  tilfældige,  personlige  og  utvortes 
bevægelser  som  rørtes  av  kræfter  like  under  overflaten,  selv 
Bartholomæusnattens  skuffelse  hadde  ikke  formaadd  at  hel- 
brede hende  for  den  tro,  at  hvad  det  kom  an  paa,  var  at  faa 
garnet  om  færre  eller  flere  av  de  «store  lakse.» 

Den  blinde  kjærlighet  hun  næret  til  Henrik,  spændte 
hendes  haab  og  forventning  til  denne  til  det  høieste.  Naar 
han  gik  over  Frankrikes  Rubicon,  skulde  han  som  en  ny 
Cæsar  slaa  al  motstand  til  jorden.  Da  de  mødtes  og  holdt 
sit  indtog  sammen  i Lyon,  var  der  ogsaa  straks  den  fuld- 
komne  forstaaelse  mellem  dem  om  at  likeoverfor  huguenot- 
terne  var  der  kun  én  politik  at  forfølge,  uforsonlighetens. 
Sin  mors  øvrige  vise  regjeringsmaksimer  hadde  flygtningen 


l)  Cfr.  Ferriére:  Lettres  de  Cath.  de  Méd.  V,  s.  XXVIII,  hvor  dette 
dokument  første  gang  er  trykt. 

fra  Warschau  neppe  hat  tid  til  at  vie  synderlig  opmerksomhet 
under  den  hvirvel  av  glæder,  gjennem  hvilke  han  førtes  hjem 
fra  Wien  til  Venedig,  fra  Venedig  til  Turin,  fra  Turin  til 
Lyon.  Han  kom  dit  den  5.  september,  ødelagt  paa  sjæl  og 
legeme  av  dagenes  fester  og  nattens  orgier  i lagunernes  by, 
hvor  en  mægtig  freske  av  Vizentino  i dogepaladset  den  dag 
idag  gjenkalder  mindet  om  den  storstilede  pragt,  med  hvilken 
dens  doge  og  senat  mottok  den  fornemme  gjest.  Henrik  er 
billedets  midtfigur;  han  fremstilles  netop  som  han  fra  repu- 
blikens  gyldne  skib  Bucentaurus  stiger  iland  og  hilses  under 
en  pragtfuld  baldakin,  av  raadsherrer,  kardinaler,  patriarker 
og  fornemme  herrer.  Den  23-aarige  konge  ser  der  endnu 
godt  ut;  den  venetianske  maler  har  med  lettere  haand  gaat 
over  merkerne  av  en  misbrukt  ungdom  end  den  venetianske 
gesandt,  som  i 1572  skildrer  ham  saaledes:  «Alle  de 
instinkter  i retning  av  krigersk  sindelag  og  alvorlige  planer 
som  man  har  talt  saa  meget  om,  er  ganske  forsvundet;  han 
hengir  sig  til  en  saadan  makelighet,  er  i den  grad  en  slave 
av  sin  vellyst,  skyr  i den  grad  al  legemlig  idræt,  at  alle  for- 
bauses over  det.  Han  opholder  sig  sin  meste  tid  hos  damerne, 
duftende  av  parfum,  med  omhyggelig  friseret  haar,  og  med 
berlokker  og  ringer  i ørene.  Man  gjør  sig  ingen  idé  om  den 
utgift  han  sætter  sig  i ved  sit  skjønne  og  elegante  linnet  og 
sine  dragter;  han  bedaarer  damerne  paa  tusen  maater,  men 
især  ved  at  gi  dem  juveler  som  koster  enorme  summer,  saa- 
ledes at  han  opnaar  hos  dem  hvad  han  vil»1). 

Det  er  denne  feminiserede  konge  som  stilles  ansigt  til 
ansigt  med  det  store  ansvar  at  føre  Frankrike  ut  av  denne 
langvarige  og  farlige  krise,  i hvilken  samvittigheter  i oprør 
og  magtbegjærets  interesser  tvindedes  sammen  i en  uløselig 
floke. 

Han  hadde  hverken  en  fransk  konges  høie  æresfølelse 
eller  en  klok  statsmands,  ikke  engang  et  godt  menneskes 


*)  Armand  Baschet:  La  diplomatie  vénétienne,  s.  369. 

tolerance.  Han  lot  sig  i festrusen  i Turin  lokke  til  at  utlevere 
til  hertugen  av  Savoyen  Frankrikes  sidste  besiddelser  fra  de 
italienske  krige,  Pinerolo,  Savigliano  og  Perosa.  De  alvor- 
lige raad  om  at  gjengi  sit  land  freden  ved  at  føre  en  for- 
sonlig religionspolitik  som  keiser  Maximilian  og  Venedigs 
doge  hadde  git  ham,  hadde  ikke  gjort  noget  indtryk  paa 
ham,  og  da  marschal  Damville  søker  kongen  i Turin  for 
at  bevæge  ham  til  at  gjøre  huguenotterne  de  indrømmelser 
som  han  hadde  forpligtet  sig  til  at  utvirke  for  dem,  viser 
Henrik  ham  tilbake  og  tvinger  ham  saaledes  likefrem  til  aapen 
alliance  med  disse. 

Henrik  skriver  i 1584  til  sin  minister  Villeroy  at  han 
hadde  hat  den  tanke  ved  sin  thronbestigelse  straks  at  sam- 
menkalde  stænderne  for  «at  holde  sit  rike  i fred  og  gjen- 
oprette  sin  autoritet» x).  Har  han  virkelig  næret  en  såadan 
plan,  er  den  i ethvert  fald  ikke  kommet  videre  end  til  at 
undfanges  i tanken.  Det  blir  en  magt  som  reiser  sig  utenfor 
thronen  der  senere  fremtvinger  en  ny  stænderforsamling. 

Kongen  stilledes  likeoverfor  den  alvorlige  avgjørelse  i 
den  religiøs-politiske  konflikt  straks  efterat  han  sammen  med 
Catharina  hadde  holdt  sit  indtog  i Lyon.  Hun  hadde  utaal- 
modig  ilt  ham  imøte;  for  sikkerhets  skyld  hadde  hun  tat  med 
sig  i sin  egen  vogn  hertugen  av  Alengon  og  Henrik  av 
Navarra;  men  et  varsel  om  den  politik  hun  vilde  følge,  var  det 
at  hendes  høire  haand  fra  Bartholomæusnatten,  marschallen 
av  Retz,  altid  var  «ved  hendes  vinge»* 2).  Hun  hadde  mønstret 
6000  schweizere  i Chålons,  greven  av  Mansfeld  bragte  hende 
4000  tyske  reitere,  og  hertugen  av  Savoyen  hadde  andre 
4000  italienere  færdig  for  hende.  Det  var  aabenbart  at  der 
skulde  rettes  et  slag  mot  Sydfrankrikes  huguenotter.  I det 
raadsmøte  som  holdtes  umiddelbart  efter  indtoget  i Lyon, 
sluttet  kongen  sig  til  raadets  krigerske  fraktion.  Paul  de 


*)  Groen  van  Prinsterer:  Archives  I Supplem.,  s.  232. 

2)  Calendar  of  St.  Pap.  1572 — 1574,  s.  545. 

Foix  talte  indtrængende  for  en  fredelig  politik  under  henvis- 
ning til  de  tidligere  religionsedikter;  men  Réné  de  Villequier, 
som  var  Catharinas  fortrolige  redskap,  tilraadet  krig  i vold- 
somme ord:  «Enten  maa  Deres  Majestæt  gaa  tilgrunde  med 
hele  staten,  eller  protestanterne  tilintetgjøres».  Krigen  var  i 
virkeligheten  allerede  bestemt  i et  hemmelig  raad  av  Catharina, 
kongen,  Birague  og  Chéverny.  Den  gamle  Monluc,  som  var 
kaldt  til  hoffet  for  at  faa  sin  marschalstav,  hvis  sværdeg  var 
hakket  og  sløvet  efter  fire  religionskrige,  skriver  sørgmodig 
i sine  «Commentaires» : «Istedenfor  at  kongen  burde  bringe 
alt  til  ro  og  gi  os  freden,  som  var  meget  let,  fik  man  ham 
til  at  beslutte  krig,  og  endnu  værre,  man  indbildte  ham  at 
alt  vilde  overgi  sig,  saasnart  han  rykket  ind  i Dauphinée.» 

Al  forhandling  med  huguenotterne  avvistes,  og  pfals- 
greveSs  og  landgreven  av  Hessens  gesandter,  som  kom  for 
at  lykønske  kongen  og  tilraade  ham  imøtekommenhet,  faar  et 
avfeiende  svar.  Han  valgte  krigen,  men  han  førte  den  ikke. 
Han  steg  ikke  selv  tilhest  som  sin  hærs  selvskrevne  general, 
og  lagde  saaledes  ikke  kongemagtens  tunge  autoritet  i vegt- 
skaalen;  han  gav  kommandoen  til  rivaliserende  yndlinger,  som 
var  større  mestre  i hoffets  intriger  end  i krigskunsten.  Selv 
gik  han  ombord  i en  overdaadig  utstyret  flodbaat,  som  førte 
ham  og  Catharina  ned  Rhonen  til  Avignon. 

Han  hadde  sammenkaldt  Languedocs  provinsialstænder 
til  at  gi  møte  der  den  4.  november,  idet  han  saaledes  vilde 
krydse  Damville,  som  med  selvtagen  myndighet  hadde  sammen- 
kaldt stænderne  til  Montpellier.  Efter  sit  møte  med  kongen 
i Turin  var  denne  stormand  klar  over  at  sverdet  vilde  komme 
til  at  avgjøre  striden  mellem  hoffet  og  de  forenede  politikere 
og  huguenotter.  Damville  var  en  likesaa  uforfærdet  som 
illusionsløs  og  ærgjerrig  personlighet.  Han  var  ikke  den  som 
lot  sig  fange  av  smukke  ord  og  løfter,  og  han  vidste  at  hans 
liv  hadde  værd  nok  til  at  Catharina  betalte  en  høi  pris  for 
det.  Man  fortæller  at  han  bevogtedes  av  en  tæmmet  ulv,  og 
at  en  kjæmpe  av  en  officer  altid  sov  i hans  værelse.  Da  loddet 

engang  var  kastet,  handlet  han  med  utfordrende  raskhet.  Den 
13.  november  utstedte  han  et  voldsomt  manifest,  i hvilket  han 
brændemerket  de  fremmede,  som  «hadde  sammensvoret  sig 
for  at  ødelægge  staten,  prinserne  av  blodet  og  den  franske 
adel»,  og  som  lumskelig  arbeidet  paa  at  henvise  kongens 
undersaatter  til  at  leve  som  dyr.  Han  hadde  grepet  til 
vaaben  ikke  for  at  hevne  den  uret  som  var  øvet  mot  ham 
personlig  eller  mot  hans  slegt,  men  for  som  kronens  officer 
og  franskmand  at  bøte  paa  de  onder  som  rikets  provinser 
led  under.  Han  forlangte  at  de  fremmede  d.  v.  s.  marschal 
de  Retz  og  kansleren  Birague  skulde  forvises  fra  landet,  og 
at  fællesstænderne  skulde  sammenkaldes.  Selv  tok  han  paa 
eget  ansvar  det  ovennævnte  skridt  at  sammenkalde  provinsen 
Languedocs  stænder. 

Dette  var  en  krigserklæring  som  avbrøt  al  mulighet  for 
«unionens»  frivillige  underkastelse.  Overalt  har  vaabnene 
nu  ordet,  i Poitou,  i Dauphinée  og  Provence,  i Languedoc 
og  Guienne. 

Man  kan  maale  styrken  av  de  aandelige  kræfter  som 
fører  kampen  paa  begge  sider,  av  de  utslag  de  gir  sig  i hand- 
ling. I Avignon  holder  Catharina  og  kongen  hof,  men  hvilket 
hof.  Elskovsintriger  og  fester  om  natten,  og  om  dagen  «flagel- 
lanternes»  — les  battus  — processioner,  hvor  man  hadde  det 
opbyggelige  syn  at  se  dronningen,  kongen,  høie  geistlige  og 
hoffets  damer  og  herrer  piske  hinandens  nakne  rygge  og 
skuldre  som  bod  for  natlige  synder,  dem  de  med  saa  meget 
tryggere  samvittighet  igjen  kunde  gaa  løs  paa.  Om  dette 
kongelige  bigotteri  siger  de  Thou  at  «det  fik  selve  tronens 
majestæt  til  at  falde  i foragt.»  Som  en  følge  av  en  av  disse 
processioner  blev  kardinalen  av  Lothringen  syk  og  avgik  ved 
døden  26.  december  1574,  femti  aar  gammel.  Samme  dag  han 
døde,  fortæller  L’Estoile,  sagde  Catharina  ved  taflet  at  nu 
skulde  man  faa  fred,  for  nu  var  han  som  hindret  det,  død. 
Idet  hun  tok  et  glas  vand,  blev  hun  pludselig  blek  og  begyndte 
at  skjælve  paa  haanden  saa  sterkt,  at  hun  nær  hadde  sluppet 

4 — Anderssen:  Henrik  av  Navarra. 

det.  «Jesus,  jeg  ser  kardinalen  av  Lothringen!»  ropte  hun. 
Hun  klaget  ogsaa  over  at  hun  saa  ham  om  natten.  Hun  har 
sikkert  følt  det  som  en  lettelse  at  bli  kvit  denne  ærgjerrige 
og  mægtige  prælat.  De  uforsonlige  katholiker  følte  hans  død 
som  et  uoprettelig  tap.  «Det  er  Guds  vrede,  som  berøver 
Frankrike  en  saa  god  og  værdig  prælat,»  ropte  de,  da  et 
voldsomt  uveir  gik  over  Avignon  umiddelbart  efter  hans  død. 
«Det  er  djævlene  som  har  samlet  sig  for  at  hente  hans  sjæl,» 
var  huguenotternes  forklaring.  En  mand  av  glimrende  egen- 
skaper og  samvittighetsløs  karakter,  bærer  han  ved  siden  av 
Catharina  hovedansvaret  for  den  forbryderske  politik,  som 
hadde  gjort  Frankrike  til  en  slagmark  og  Paris  til  en 
morderhule. 

Samtidig  med  disse  begivenheter  utfoldet  Languedocs 
forenede  katholiker  og  huguenotter  en  kraftig  virksomhet. 
I december  1574  holdt  de  et  fællesmøte  i Nimes  og  i januar 
1575  et  nyt  i Milhau,  og  i februar  atter  et  i Nimes.  I dette 
sidste  blev,  siger  de  Thou1),  «en  ny  slags  republik  dannet, 
sammensat  av  alle  partier  og  adskilt  fra  den  øvrige  stat,  som 
hadde  sine  love  for  religionen,  det  civile  styre,  retspleien, 
militærvæsenet,  handelen,  beskatningen  og  finantsstyret.»  De 
fire  og  otti  artikler  som  rummer  forsamlingens  beslutninger, 
gjentar  og  preciserer  yderligere  den  forfatning  som  var  vedtat 
aaret  i forveien  i Milhau  og  som  for  protestanternes  ved- 
kommende staar  ved  magt  helt  til  1588.  De  gir  derhos  et 

endnu  klarere  uttryk  for  den  bevægelse  mot  dybden  som  jeg 
tidligere  har  gjort  opmerksom  paa.  Saaledes  bestemmer  en 
av  artiklerne  at  hver  provins  skal  vælge  tre  deputerte,  én 

adelig  og  to  av  tredjestanden,  til  den  for  landet  fælles  for- 

samling, som  skulde  sammentræ  mindst  én  gang  om  aaret. 
Det  er  saaledes  huguenotterne  som  først  fastslaar  det  princip 
som  senere  blev  gjort  gjaddende  ved  valg  til  fællesstænderne 
— saaledes  i 1789  — , at  tredjestanden  skal  ha  en  dobbelt 


J)  De  Thou:  Hist.  Univ.  V,  s.  1 86. 

saa  sterk  repræsentation  som  hver  av  de  andre.  Prinsen  av 
Condé  og  i hans  fravær  Damville  blev  erkjendt  som  forbundets 
protektor. 

De  to  religioners  likestillethet  og  en  protestantisk  prins 
som  øverste  fører  for  de  forenede  katholiker  og  huguenotter 
er  det  merkelige  resultat  av  disse  politiske  forsamlinger. 
Dette  aapner  et  perspektiv  ut  mot  en  endelig  løsning  av  den 
indre  strid  som  truet  med  at  lægge  land  og  folk  øde.  Det 
viste  sig  altsaa  at  de  to  religioner  kunde  leve  fredelig  ved 
siden  av  hinanden,  naar  menneske-  og  borgerfølelsen  fik  gjøre 
sig  gjældende.  Det  som  skedde  i Languedoc  maatte  jo  ogsaa 
kunne  ske  i andre  franske  provinser.  Men  den  vilje  som 
kunde  gjort  denne  mulighet  til  virkelighet  var  ikke  tilstede. 
Det  franske  hof  vilde  kun  den  fred  som  kunde  vindes  over 
reformens  blodige  lik;  hver  vaabenhvile,  hver  fredsslutning, 
hver  øieblikkets  indrømmelse  var  for  dette  hof  det  nødven- 
dige aandedrag  for  at  hente  kraft  til  nye  og  lumske  anfald. 
Og  den  uforsonlige  katholicisme,  hvis  ild  holdtes  vedlike  av 
den  romerske  kurie  og  av  fanatiske  munke,  hvis  hær  dannedes 
av  det  menige  folk  med  sit  irrationelle  had  og  sine  fordomme, 
og  hvis  førere  var  Guisernes  ærgjerrige  slegt,  reiste  sig  steil 
og  avvisende  mot  alle  forsøk  fra  dens  egne  trosfællers  side 
paa  et  fredelig  kompromis.  Vi  staar  om  kort  tid  foran  denne 
katholicismes  store  kraftsamling:  « ligaen .» 


Under  alt  dette  var  Frankrike  igjen  landet  med  de  hundrede 
valpladse.  Byer  og  borge  beleires,  erobres  og  gjenerobres; 
vi  hører  om  dristige  overfald,  uavladelige  skjærmydsler,  mænds 
ridderlige  bedrifter,  kvinders  og  barns  heltemodige  forsvar. 
Ingen  større  feltslag  bringer  avgjørelse  til  den  ene  eller 
anden  kant;  det  hele  er  billedet  av  en  bølgende,  forvirret 
guerilla,  av  hvilken  en  enkelt  begivenhet  hist  og  her  løser 
sig  ut  med  mere  iøinefaldende  optrin.  I Poitou,  hvor  La 
Noue  fører  kommandoen  mot  den  skaanselløse  hertug  av 

Montpensier,  er  særlig  beleiringen  av  byen  Lusignan  berømt. 
Byen  laa  op  efter  en  høide  som  kronedes  av  en  middelaldersk 
borg.  Mellem  byen  og  slottet  var  gravet  en  bred  grav,  over 
hvilken  en  vindebro  førte;  denne  beskyttedes  av  en  mægtig 
bastion,  flankeret  av  to  taarne.  Selve  byen  var  rik  paa  herlig 
middelaldersk,  men  forfalden  arkitektur.  Huguenotten  René 
de  Rohan  hadde  kastet  sig  ind  i byen  med  firti  adelsmænd 
og  seks  hundrede  utvalgte  soldater.  Disse  forsvarte  sig  her 
i over  tre  maaneter  mot  hertugen  av  Montpensiers  hele  hær. 
Et  frygtelig,  uophørlig  bombardement  og  gjentagende  storm- 
angrep kunde  ikke  bøie  forsvarernes  mot.  Et  forsøk  paa  at 
overtale  Rohan  til  forræderi  avvistes  med  foragt.  Besæt- 
ningen  blev  efterhaanden  drevet  til  den  yderste  nød.  Solda- 
terne  gik  halvnakne,  al  proviant  slap  op,  døde  hester,  katter 
og  rotter  blev  deres  eneste  næring,  de  brøt  husene  ned  for 
at  skaffe  sig  ved  i den  svære  vinterkulde.  Efterat  et  samlet 
angrep  av  den  kongelige  hær  var  avslaat  av  den  sterkt 
decimerte  besætning  den  22.  november  1574,  aapnedes  under- 
handlinger om  byens  overgivelse  av  beleirerne,  men  først  den 
25.  januar  1575  kapitulerte  besætningen.  Byen  var  da  en 
ren  ruinborg.  Rohan  fik  fri  avmarsch  med  resterne  av  garni- 
sonen til  La  Rochelle,  borgerne  skulde  beholde  sine  eiendele 
urørt  og  faa  fuld  amnesti.  Slottet  blev  raseref  og  saaledes 
tilintetgjordes  et  herlig  mindesmerke  om  en  slegt  som  i 
korstogstiden  bar  Jerusalems  og  Cyperns  kroner.  Selv  det 
berømte  Melusines  taarn,  hvortil  saarnange  middelalderske  sagn 
knyttet  sig,  blev  jevnet  med  jorden. 

Paa  det  sydlige  krigsteater  er  forsvaret  av  den  lille  by 
Livron,  ikke  langt  fra  Avignon  paa  østsiden  av  Rhonefloden, 
berømt.  Den  unge  og  kjække  La  Haye  holdt  denne  plads 
med  fire  hundrede  mand  mot  marschal  Bellegardes  armé. 
Kvinderne  kjæmpet  paa  murene  side  om  side  med  soldaterne 
med  uforlignelig  mot.  De  avslog  storm  paa  storm.  Kongen 
selv  indfandt  sig  i den  katholske  leir  for  at  opmuntre  solda- 
terne. Da  huguenotterne  hørte  jubelropene  som  hilste  hans 

ankomst,  flokket  de  sig  sammen  paa  murene  og  «mottok  ham 
meget  forskjellig  og  paa  en  maate,  som  ikke  vidnet  om  den 
ærbødige  kjærlighet  som  nationen  har  for  sine  fyrster.» 
«Snigmordere,  ropte  de,  hvad  søker  I her?  Kommer  I for  at 
overfalde  os  i vore  senge  og  myrde  os,  som  I nylig  gjorde 
med  admiralen?  Kom,  smaa  mignoner,  og  prøv  paa  egen 
bekostning  om  det  er  saa  let  som  I tror  at  møte  bare  vore 
kvinder» 1).  Kongen  saa  sig  nødt  til  at  bite  disse  forhaanelser 
i sig  og  hæve  beleiringen  under  paaskud  av  at  maatte  ile  til 
kroningen  i Rheims. 

Kroningen  fandt  sted  den  15.  februar  1575  i den  herlige 
kathedral.  Dagen  efter  egtet  han  Louise  de  Vaudémont  av 
huset  Lothringen,  et  egteskap  som  ikke  var  efter  Catharinas 
ønske;  huset  Lothringen  hadde  altid  været  den  farligste  rival 
til  magten.  Men  kongen  valgte  hende,  som  han  skriver  til 
sin  gesandt  i Venedig,  «dels  for  sin  egen  glædes  skyld,  dels 
formedelst  haabet  om  at  faa  barn  med  hende,»  et  haab,  som 
ikke  gik  i opfyldelse.  De  Thou,  som  var  tilstede  ved  kro- 
ningen, fortæller  at  den  høitidelige  messe  mot  sedvane  først 
blev  læst  disse  to  dage  om  aftenen,  fordi  kongen  var  optat 
med  at  ordne  sine  ædelstene  og  prøve  sine  egne  og  sin 
dronnings  klær2).  Dette  vakte  en  almindelig  forargelse,  som 
ikke  blev  mindre  ved  den  vanvittige  ødselhet  som  utfoldedes 
under  kroningen  og  ved  indtoget  i Paris. 

Her  mottok  han  den  11.  april  en  deputation  fra  prinsen 
av  Condé,  Damville  og  La  Rochelles  borgere,  hvis  opdrag  gik 
ut  paa  at  søke  fred  med  kongen  og  fremføre  deres  vilkaar 
for  en  saadan.  Disse  var  oprindelig  opstillet  av  forsamlingen 
i Nimes  og  av  denne  oversendt  til  prinsen  av  Condé  i Basel 
til  godkjendelse.  Her  var  ogsaa  Théodore  de  Béze  tilstede, 
og,  skriver  han,  «man  blev  tilslut  enig  om  at  stille  sterke 
og  gode  krav  og  holde  fast  ved  dem  til  det  yderste» 3). 


1)  De  Thou:  Hist.  Univ.  V,  s.  184. 

a)  De  Thou:  Hist.  Univ.  V,  s.  187. 

3)  Bul.  de  1’hist.  du  pr.  fr.  1867,  s.  270. 

Kongen  gav  deputationen  audiens  i stort  raad  med  enke- 
dronningen,  dronningen,  hertugen  av  Alen^on  og  Henrik  av 
Navarra  ved  sin  side.  Dens  ordfører  Darennes  overrakte 
kongen  med  nogen  alvorlige  og  værdige  ord  det  dokument 
som  indeholdt  de  nævnte  vilkaar.  Kongen  gav  et  naadig 
svar  i den  smidige  form  hvori  han  var  en  mester.  Men 
da  han  hadde  gjort  sig  kjendt  med  dokumentet,  blev  tonen 
en  anden.  Thi  dette  krævet  uten  avslag  fuld  og  fri  religions- 
øvelse  overalt  i riket  for  den  reformerte  kirke.  Ordskiftet 
om  de  enkelte  artikler  blev  utsat  til  den  følgende  dag  og 
var  meget  varm.  Darennes  erklærte,  at  saafremt  januar- 
ediktet  av  1562,  THopitals  store  fredsverk,  blev  godkjendt, 
vilde  han  og  hans  fæller  være  villige  til  at  forhandle  om  de 
andre  krav.  Her  kastet  Catharina  sig  heftig  ind:  «Kongen  kan 
ikke  gjøre  det;  han  vet  det  ikke  vil  tjene  hans  sak.»  Men 
Clausonne,  Damvilles  fuldmægtig,  avbrøt  hende  barsk:  «Søk 
ikke  at  paavirke  kongens  hjerte  som  synes  vendt  mot  rikets 
fred;  det  er  ikke  mulig  at  begrænse  religionsfriheten  til  visse 
steder.» 

Forhandlingerne  fortsattes  de  følgende  dage,  men  blev 
resultatløse.  Deputationen  optraadte  snarere  som  de  der 
stillet  vilkaar  end  som  supplikanter.  De  forlangte  opreis- 
ning  for  Bartholomæusnattens  ofre,  blandede  domstole,  skatte- 
frihet til  skadesløsholdelse  for  krigens  ødelæggelser,  sammen- 
kaldelse  av  fællesstænderne  0.  s.  v.  «Det  var,  som  H.  Martin 
siger,  en  velfortjent  ydmygelse  for  kongemagten,  men  ogsaa 
finansielt  at  umuliggjøre  styrelsen.»  Samtidig  med  deputationen 
kom  gesandter  fra  de  schweiziske  kantoner,  saavel  de  katholske 
som  de  protestantiske,  og  fra  hertugen  av  Savoyen  for  at 
lykønske  kongen  til  hans  thronbestigelse.  Ogsaa  disse  gjorde 
ham  indtrængende  forestillinger  om  at  gi  sine  undersaatter 
fred.  Under  trykket  herav  erklærte  kongen  sig  villig  til  at 
indrømme  protestanterne  endel  sikkerhetsstæder  i enkelte 
provinser  og  visse  andre  rettigheter,  ja  endog  at  gjenindsætte 
admiralens  og  andre  ofres  barn  i deres  godser  og  rettigheter; 

men  da  deputationen  bad  om  at  faa  dette  skriftlig,  møtte  de 
først  avslag;  vægelsindet  som  han  var  eller  skræmt  tilstillet 
han  dem  dog  dagen  efter  skriftlige  forslag  som  væsentlig  faldt 
sammen  med  hans  mundtlige  tilsagn.  Disse  tilfredsstillet  imid- 
lertid ikke  deputationen.  De  stolte  ikke  paa  det  kongelige 
ord  og  forlot  Paris  for,  som  de  sagde,  at  forelægge  saken 
for  prinsen  av  Condé  og  Damville.  To  av  dem  blev 
dog  igjen,  forat  forhandlingerne  ikke  skulde  synes  helt 
avbrutt. 

Hvor  oprigtige  kongens  indrømmelser  har  været  ment,  er 
naturligvis  ikke  godt  at  avgjøre.  Hans  indolence  og  nydelses- 
begjær  gjorde  ham  paa  den  ene  side  tilbøielig  til  at  faa  en 
ende  paa  uroen  i landet;  paa  den  anden  side  var  hans 
katholske  bigotteri  om  mulig  endnu  mørkere  end  før,  og  han 
var  i høi  grad  uskikket  til  at  hævde  en  selvstændig  mening 
likeoverfor  moren  og  hendes  italienere,  som  var  rasende  over 
deputationens  forlangende  om  at  der  skulde  gives  opreisning 
for  Bartholomæusnatten,  og  ikke  mindre  over  forlangendet 
om  at  Birague  og  Retz  skulde  holdes  borte  fra  fredsunder- 
handlingerne ').  Der  er  et  brev  av  juni  1575  til  prinsen  av 
Condé  fra  den  hollandske  dr.  Junius,  som  var  sendt  av 
Vilhelm  av  Oranien  til  kongen  av  Frankrike  for  at  søke  at 
mægle  fred  mellem  denne  og  huguenotterne.  Prinsens  haab 
var,  at  dette  igjen  skulde  føre  til  at  han  selv  fik  Frankrikes 
hjælp.  Dr.  Junius  fortæller  at  kongen  ex  tempore  gav  ham 
et  meget  imøtekommende  svar,  og  omtalte  herunder  at  han 
hadde  gjort  huguenotterne  større  indrømmelser  end  nogen- 
sinde,  og  at  han  vilde  være  taknemmelig  for  dr.  Junius’s 
hjælp  til  at  faa  prinsen  av  Condé  til  at  gaa  ind  paa  hans 
forslag,  men,  tilføier  saa  dr.  Junius,  noget  skriftlig  har  de 
ikke  git  mig  med,  og  «det  er  ikke  min  sak  at  dømme  om 
menneskets  indre,  som  er  i hjertet,  det  Gud  alene  kjender.» 


*)  Cal.  of  St.  Pap.  1874—77,  s.  50. 

Selv  mener  han  at  der  er  al  grund  til  at  nære  mistanke  til 
forsikringernes  oprigtighet x). 

Under  alle  disse  forhandlinger  hvilte  imidlertid  ikke 
vaabnene.  Damville  kjæmper  i Languedoc  mot  d’Uzés,  som 
skjønt  protestant  fører  kongens  tropper;  i Guienne  har  kon- 
gens guvernør  Joyeuse  sin  fulde  hyre  mot  Damvilles  unge 
søstersøn,  vikomten  av  Turenne,  som  endnu  er  ivrig  katholik, 
og  i Dauphinée  kjæmper  Montbrun  mot  Gordes.  Kongen 
hadde  fra  Avignon  opfordret  denne  stridbare  huguenot  til  at 
nedlægge  vaabnene.  «Hvad  for  noget,»  svarte  han.  «Kongen 
skriver  til  mig  som  konge,  og  som  om  jeg  burde  vise  ham 
lydighet.  Dette  kan  la  sig  høre  i fred,  men  i krig,  naar 
man  har  sverd  i haand  og  sætet  i sadlen,  da  er  alle  like.» 
I juni  1575  vandt  han  en  stor  seir  over  Gordes  og  hans 
schweizere,  men  nogen  tid  efter  fik  han  laaret  knust  i en 
rytterkamp  og  blev  tat  til  fange.  Hoffets  glæde  var  stor, 
og  kongen  lot  ham  stille  for  parlamentet  i Grenoble.  Han 
fik  Montgomerys  skjæbne  og  viste  hans  mot,  dømtes  til  døden 
og  henrettedes  den  12.  august  1575.  Hans  død  kostet  admi- 
ralens morder  Besme  livet.  Denne  leiesvend  var  blit  fanget 
ved  Jarnac  paa  hjemveien  fra  Spanien,  hvor  han  hadde  været 
i en  hemmelig  mission  for  hertugen  av  Guise.  Man  hadde  spart 
hans  liv  for  at  kunne  utveksle  ham  med  Montbrun.  Da  denne 
blev  henrettet,  var  Besmes  skjæbne  beseglet. 

Da  deputationen  hadde  bragt  kongens  svar  til  Damville, 
sammenkaldte  denne  en  forsamling  av  delegerte  fra  alle  de 
sydfranske  provinser  og  la  Rochelle.  Han  ønsket  en  endelig 
avgjørelse  av  spørsmaalet  om  krig  eller  fred,  men  forsamlingen 
vilde  ikke  uten  videre  ta  ansvaret  for  en  saadan  avgjørelse. 
Den  uttalte  sig  for  en  vaabenstilstand,  men  da  kongen  som 
betingelse  for  at  gaa  ind  paa  denne  stillet  krav  paa  at 
Damville  skulde  utlevere  flere  faste  pladse  han  hadde  erobret, 
bestemte  forsamlingen  sig  for  fortsat  kamp.  Imidlertid  bemyn- 


J)  Groen  v.  Prinsterer,  Arch.  de  la  mais.  d’Orange-Nassau  I,  5,  s.  239  fg. 

diget  de  samtidig  nogen  av  medlemmerne  til  at  gjøre  nye 
fredsforsøk  hos  kongen  ^ dog  uten  avslag  i de  vilkaar  de 
før  hadde  opstillet. 


En  begivenhet  ved  hoffet  skulde  imidlertid  føre  til  en 
hurtigere  avgjørelse  end  man  under  disse  forhold  kunde 
vente.  Hertugen  av  Alengon  hadde  siden  la  Moles  og 
Coconnas  sammensvergelse  i virkeligheten  været  en  stats- 
fange,  skjønt  han  tilsyneladende  var  gjenindsat  i alle  prin- 
selige  rettigheter.  Forholdet  mellem  ham  og  kongen  var  til 
det  yderste  spændt,  og  der  var  uophørlige  rivninger  mellem 
deres  hofstater,  mellem  kongens  mignoner  og  Alengons  favo- 
riter.  Medens  Catharina  støttet  kongen,  stod  Margaretha  av 
Valois  paa  Alengons  side;  hendes  mand  Henrik  av  Navarra 
drev  om  fra  den  ene  til  den  anden,  efter  den  sidste  elsker- 
indes  luner.  Alengons  mest  betrodde  mand,  Bussy  d’Amboise, 
var  Margarethas  elsker,  en  ungdom  fuld  av  overmot,  en 
kvindebedaarer  og  professionel  duellant,  som  under  andre 
tider  og  forhold  kunde  være  blit  noget  betydelig,  men  som 
i denne  dekadente  renæssances  fordærvede  og  sanseeggende 
atmosfære  ødet  sin  kraft  som  slagsbroder,  forfører  og  intrigant. 
Kongen  var  dengang  helt  under  herredømmet  av  du  Guast, 
en  ærgjerrig  og  forvorpen  eventyrer,  som  var  parat  til  at 
øve  hvilkensomhelst  forbrydelse,  det  være  at  røve  en  kvindes 
ære  eller  en  mands  liv,  som  forfulgte  Margaretha  med  sande 
eller  falske  beskyldninger,  og  som  aapent  erklærte  sig  rede 
til  at  rende  sin  kaarde  i hertugen,  hvis  kongen  befalte  det. 
Louvres  korridorer  og  Parises  gater  gjordes  usikre  av  disse 
spadassins  og  deres  bander.  Overfald  og  dueller  hørte  til 
dagens  orden,  tvilsomme  og  utvilsomme  kvinder  drev  sit 
frække  spil  midt  op  i alle  disse  rænker  og  lidenskaper  under 
Catharinas  egen  beskyttelse,  som  Mme  de  Suaves,  der  paa 


*)  Anquez:  Hist.  des.  Ass.  polit,  etc.,  s.  22. 

engang  var  Alen^ons,  Navarras,  Guises  og  du  Guast’s  elsker- 
inde.  Og  for  at  gjøre  det  hele  skuespil  saameget  modbyde- 
ligere,  ser  vi  Frankrikes  konge,  barfodet,  i sæk  og  aske  med 
sin  hofnar,  sine  mignoner  og  hoffets  damer  i stor  procession 
gaa  gjennem  gåterne  fra  kirke  til  kirke,  læse  messer  og 
mumle  sine  bønner  dagen  efter  nattens  orgier.  Henrik  av 
Navarra  skriver  i et  brev  i januar  1576:  «Hoffet  er  under- 
ligere  end  nogensinde.  Vi  er  næsten  alle  rede  til  at  skjære 
strupen  over  paa  hverandre.  Vi  bærer  dolker,  pansre,  ofte 
harnisker  under  klærne.  Kongens  liv  er  likesaa  truet  som 
mit.  — Hele  ligaen  (Alengons  mænd)  vil  min  død.  Jeg  venter 
bare  paa  det  rette  øieblik  til  at  levere  dem  slag» 1). 

Endelig  maatte  Bussy  forlate  Paris;  kort  efter  blev  du 
Guast  dræpt  i sin  seng  av  maskerte  mænd. 

Hertugen  av  Alengon  underholdt  den  hele  tid  hemmelige 
forbindelser  med  Damville  og  prinsen  av  Condé.  Han  søkte 
længe  uten  held  en  leilighet  til  at  slippe  væk,  da  han  var 
under  den  strengeste  bevogtning  og  hans  liv  flere  gange  i 
fare.  Endelig  lykkedes  det  ham  ved  søsterens  hjælp.  Under 
paaskud  av  at  besøke  en  dame  kjørte  han  en  septemberaften 
til  en  av  Paris’s  porte  og  red  derfra  med  et  par  venner  den 
hele  nat  til  Dreux,  som  hørte  til  hans  apanage. 

Herfra  utsendte  han  et  manifest,  i hvilket  han  erklærte 
sig  som  alle  franskmænds  beskytter  mot  «de  fremmede  og 
andre  fredsforstyrrere,»  som  bedrog  kongen  og  utsuget  folket. 
Han  vilde  opretholde  kongens  magt  og  de  rettigheter  som 
rikets  stænder  hadde,  befæste  forfædrenes  religion  uten  at 
krcenke  den  frihet  som  ved  edikterne  var  tilkjendt  protestanterne. 
Han  vilde  opretholde  rikets  fred  og  til  den  ende  arbeide  for 
at  sammenkalde  rikets  stænder.  Han  undertegnet  sig:  «kongens 
generalguvernør  og  Frankrikes  frihets  og  velfærds  beskytter.» 

Tiltrods  for  de  loyale  ord  var  manifestet  likefrem  en 
krigserklæring,  og  det  virket  til  at  begynde  med  helt  eksplo- 


*)  Lettres  missives  de  Henri  IV,  I,  s.  81. 

sivt  ved  det  franske  hof.  «Kongen  vred  sig  paa  sin  seng, 
enkedronningen  sat  tilintetgjort  og  jamret  sig» 1). 

I og  for  sig  var  stillingen  ogsaa  betænkelig,  ikke  ved 
vegten  av  hertugens  personlige  egenskaper,  men  ved  hans 
høie  rang  og  hans  stilling  som  præsumtiv  tronarving.  Skjønt 
de  som  kjendte  hans  virkelige  karakter  tok  det  hele  manifest 
som  en  fanfaronade,  virket  det  i vide  kredse  som  et  krigs- 
signal.  «Folket  tok  alt  dette  som  en  alvorlig  ting,»  siger  de 
Thou  ikke  uten  ironi2).  Det  grep  med  begjærlighet  efter 
alt  som  lovet  at  gjøre  en  ende  paa  dets  lidelser.  Inden 
huguenotterne  var  der  ikke  faa  som  saa  med  mistillid  paa 
denne  prins,  der  hittil  ikke  hadde  forfulgt  andre  maal  end 
sin  personlige  ophøielse,  og  hvis  livsførsel  noksom  hadde  vist 
av  hvilken  stamme  han  var  en  gren,  som  med  sorg  hadde 
været  vidne  til  hvorledes  evangeliets  rene  sak  mere  og  mere 
blev  overgroet  av  verdslige  interesser  av  hensyn  til  personlig 
vinding,  av  alle  de  rænker  og  de  begjær  som  saa  frodig 
vokset  op  paa  en  jord  som  var  gjødet  av  blod  og  forbrydelser. 
Alencon  hadde  aldrig  lagt  for  dagen  at  han  saa  anderledes 
paa  protestantismen  end  moren  og  brødrene.  D’Aubigné  for- 
tæller,  at  han  brukte  at  si  «at  man  bare  behøvet  at  kjende 
huguenotterne  for  at  hade  dem,  og  at  den  eneste  skikkelige 
mand  han  hadde  møtt  blandt  dem  var  La  Noue»3).  Som  en 
egte  søn  av  sin  mor  iler  han  ogsaa,  umiddelbart  efter  det 
manifest  i hvilket  han  erklærer  sig  for  at  være  protestanternes 
beskytter,  med  at  forsikre  paven  om  at  han  ingenlunde 
hadde  til  hensigt  at  ta  sig  av  disse  kjættere,  men  at  han 
bare  vilde  bruke  dem  for  at  gjenoprette  orden  i riket. 

De  fleste  huguenotter,  som  utaalmodig  stirret  ut  efter 
en  ' endelig  utløsning  av  saamange  aars  krige  og  forføl- 
gelser, hilset  prinsens  manifest  med  glæde.  Der  holdtes 


*)  Cal.  of  St.  Pap.  1574 — 1577,  s.  141. 

2)  De  Thou:  Hist.  Univ.  V,  s.  215. 

3)  D’Aubigné:  Hist.  Univ.  III,  kap.  4. 

endog  takkegudstjeneste  i flere  av  deres  byer,  og  der  var 
dem  som  syntes  de  først  fik  det  passende  uttryk  for  sin 
enthusiasme  ved  at  kalde  ham  den  «nye  Herkules»,  et  av 
hans  navne  han  før  var  blit  kaldt  med.  «Man  skulde  tro  at 
han  var  nedstegen  fra  himlen  for  at  læge  alle  onder  og 
dræpe  alle  Frankrikes  uhyrer»  er  de  Thous  satiriske  kom- 
mentar til  disse  stemningsutbrud *). 

Bak  disse  laa  der  dog  et  rigtig  instinkt.  Alengons 
tilslutning  til  de  forenede  partier  gav  disses  politik  en  høiere 
sanktion.  Fra  at  være  en  revolt  blev  den  en  legitim  politik 
og  en  national  politik,  mot  fremmedherredømmet  i hvis  vold 
kongen  var,  og  for  folkets  gamle  friheter  og  rettigheter,  de 
samme  for  hvilke  admiralen  saa  energisk  hadde  traadt  i 
skranken,  i en  viss  forstand  altsaa  ogsaa  god  monarkisk  politik. 
For  den  reformerte  kirke  var  det  særlig  betydningsfuldt  at 
dens  sak  saaledes  blev  knyttet  sammen  med  andre  store 
landsinteresser.  Den  stod  ikke  længer  isolert  i en  uforsonlig 
kampstilling  mot  det  nationale  kongedømme  og  den  øvrige 
katholske  befolkning.  Huguenotternes  krav  paa  fri  religions- 
øvelse  og  borgerlige  rettigheter  ophørte  at  være  sekterianisme 
og  partikularisme.  De  gik  ind  som  et  led  i den  almindelige 
nationale  velfærdspolitik,  hvis  første  og  største  maal  var  at 
bringe  de  oprørte  lidenskaper  til  hvile,  gi  opreisning  for 
hvad  der  var  syndet  mot  ret  og  retfærdighet,  mot  guddomme- 
lige og  menneskelige  love,  mot  høitidelig  besvorne  traktater 
og  edikter.  Der  aapnet  sig  en  utsigt  til  at  konfessionelle 
motsætninger,  som  hittil  saa  uforsonlig  hadde  spaltet  folket, 
skulde  kunne  bringes  ind  under  en  modus  vivendi  ved  at 
paalægge  sig  den  disciplin  og  selvfornegtelse  som  hensynet 
til  Frankrikes  storhet  og  magtstilling  krævet.  Hadde  Alen^on 
været  noget  mere  end  en  selvkjær  urostifter  som  gik  sine 
personlige  ærinder  og  vilde  ha  hevn  for  «det  saar  som  endnu 
blødte,»  hadde  han  følt  dypere  som  franskmand  og  set  mere 


*)  De  Thou : Hist.  Univ.  V,  s.  216. 

overlegent  som  statsmand,  hadde  han  fremforalt  hat  autoritet 
blandt  sine  egne  trosfæller,  er  det  mulig  at  han  i virkelig- 
heten ogsaa  kunde  ha  git  Frankrike  hvad  han  lovet  i sit 
manifest:  «en  god,  varig  og  fast  fred.»  Bevægelsens  natio- 
nale  pretensioner  svækkedes  ogsaa  ved  den  iøinefaldende 
motsigelse  i det  forhold,  at  man  brændemerker  fremmed- 
herredømmet  samtidig  som  man  gir  tyske  reitere  i opdrag 
at  ride  den  nye  sommer  ind  i landet.  Ganske  vist  hadde 
deres  hestehove  under  alle  disse  krige  trampet  ned  foraarets 
græsvolde  og  høstens  grøde,  som  spanske  og  italienske  lands- 
knegte  hadde  herjet  som  græshopper  i by  og  bygd,  og  ganske 
vist  vilde  det  været  selvopgivelse  for  den  nye  alliance  at 
utkjæmpe  kampen  med  egne  midler  mot  en  fiende  som 
selv  uten  skrupler  hvervet  schweizere  og  piemontesere  i 
tusener.  Men  ikke  destomindre  gav  den  sig  ved  at  indkalde 
de  fremmede  leietropper,  hvis  fordringsfuldhet  mere  end 
en  gang  stillet  ydmygende  vilkaar,  en  blottelse  som  deres 
motstandere  ikke  var  sene  til  at  gjøre  til  en  anklage. 
Bebreidet  man  kongen  at  han  hadde  opgit  de  franske  besid- 
delser i Piemont,  kunde  han  svare  med  at  Condé  hadde 
maattet  tilkjøpe  sig  pfalzgrevens  hjælp  ved  at  overlate  ham 
styret  av  Metz,  Toul  og  Verdun,  Henrik  II’s  ærerike  erobring 
fra  habsburgerne.  Forekastet  man  ham  og  enkedronningen  at 
de  lot  sine  griske  italienere  tilrane  sig  det  guld  som  pintes 
ut  av  folkets  sved,  kunde  de  svare  med  at  henvise  til  de 
tyske  leietroppers  blodige  utpresninger. 

Med  sin  sedvanlige  beslutsomhet  vilde  Catharina  tvinge 
Alengon  til  at  komme  tilbake  til  hoffet,  for  saaledes  at  kvæle 
den  farlige  alliance  med  politikerne  og  huguenotterne  i 
fødselen.  Hun  sendte  først  hertugen  av  Nevers  efter  prinsen, 
men  da  denne  kom  tilbake  med  uforrettet  sak,  gav  hun  sig 
selv  uforfærdet  ivei  med  at  opsøke  ham.  Hun  møtte  ham  i 
Chambord,  men  han  viste  sig  mindre  let  at  haandtere  end 
hun  hadde  haabet.  Foruten  de  fordringer  han  stillet  for  sin 
egen  part,  deriblandt  den  befæstede  by  Blois,  forlangte  han 

at  marschallerne  Montmorency  og  Cossé  skulde  løslates  fra 
sit  fængsel  i Vincennes.  Han  følte  sig  sterk  ved  den  tilslut- 
ning han  hadde  faat  av  La  Noue  og  andre  huguenotter  i 
Vestfrankrike.  Duplessis  de  Mornay  fortæller  at  det  oprin- 
delig  hadde  været  hendes  og  kongens  agt  at  kvæle  Mont- 
morency i fængslet1).  Et  falsk  rygte  om  at  Damville  var 
død  hadde  indgit  hende  den  tanke  at  gjøre  det  av  med  den 
forhadte  familie  paa  denne  maate.  Nu  maatte  hun  bøie  sig 
for  Alengons  vilje,  uten  at  hun  derved  opnaadde  at  skille 
ham  fra  sine  forbundsfeller.  Stillingen  var  i dette  øieblik 
meget  truende.  Prinsen  av  Condé  hadde  i Tyskland  og 
Schweiz  gjort  store  hvervinger.  Ved  hjælp  av  engelske 
penge  og  de  subsidier  han  fik  av  de  to  yngste  Montmorencyer, 
de  Méru  og  de  Thoré,  hadde  han  reist  en  hær  paa  12000 
mand.  Til  denne  sluttet  sig  hertug  Johan  Casimir,  pfalzgreve 
Fredriks  søn,  med  4000  ryttere  og  landsknegte.  Til  gjen- 
gjæld  hadde  prinsen  av  Condé  lovet  ham  guvernørstillingen 
over  Metz,  Toul  og  Verdun.  Planen  var  nu  en  stor  kon- 
centration  av  alle  «unionens»  stridskræfter  under  Alencons 
kommando;  var  den  blit  gjennemført,  hadde  det  været  forbi 
med  Catharinas  og  Henriks  regimente,  og  vi  kunde  ha  set 
en  Frants  III  paa  Frankrikes  throne.  Men  det  hode  og  den 
vilje  som  kunde  ha  tvunget  de  rivaliserende  interesser  ind 
under  en  overlegen,  maalbevidst  ledelse  var  ikke  tilstede,  og 
det  skulde  lykkes  Catharina  ved  fiendernes  uenighet  og  sit 
behændige  diplomati  at  avvende  faren,  om  end  med  store  ofre. 

Før  Condé  og  Johan  Casimir  hadde  faat  organisert  sine 
stridskræfter,  gik  den  utaalmodige  de  Thoré  med  en  avdeling 
reitere  og  nogen  hundre  franske  huguenotter  over  Rhinen, 
marscherte  gjennem  Lothringen  og  ind  i Champagne.  Her 
møtte  han  imidlertid  Henrik  av  Guise  med  en  mange  gange 
overlegen  styrke,  som  i en  fart  var  ført  sammen  av  forskjel- 
lige elementer.  Under  ham  kommanderte  saaledes  marschal- 


Cfr.  De  Thou:  Hist.  Univ.  V,  s.  219. 

ierne  Strozzi  og  Biron.  Under  forsøket  paa  at  forcere 
Marnefloden  ved  Dormans,  østenfor  Chåteau-Thierry,  led  de 
Thoré  et  avgjørende  nederlag.  1 virkeligheten  førtes  kampen 
paa  hans  side  av  det  lille  korps  huguenotter,  under  kom- 
mando blandt  andre  av  den  unge  Duplessis  de  Mornay,  som 
vi  tidligere  har  lært  at  kjende  som  admiral  Colignys  sekretær 
og  den  energiske  forfatter  av  den  politiske  brochure  «Vindiciæ». 
Reiterne  viste  stor  feighet,  og  hovedstyrken  overgav  sig  uten 
sverdslag.  De  Thoré  slap  undav  med  de  øvrige  i retning  av 
Loire.  Mornay  med  nogen  faa  huguenotter  blev  tat  til- 
fange  efter  en  haardnakket  kamp.  «Hvad  har  bevæget  Dem 
til  at  gripe  til  vaaben,»  spurte  man  ham.  «Min  religion» 
var  hans  svar.  «Samtykker  De  i at  opgi  den?»  «Jeg  vil  heller 
opgi  livet.»  Han  blev  senere  git  fri  mot  løsepenge.  Henrik 
av  Guise  fik  et  geværskud  i kjæven,  som  efterlot  det  svære 
merke  der  siden  skaffet  ham  tilnavnet  le  Balafré  — den  arrede. 

Glæden  over  seiren  var  stor  ved  hoffet;  Catharina  over- 
skattet  den  ikke,  men  brukte  den  behændig  som  et  middel 
til  at  vinde  Alengon  over  paa  sin  side.  Han  blev  utsat  for 
en  regulær  beleiring.  En  hel  maanet  igjennem  forhandlet 
hun  uavladelig  med  ham,  fulgte  ham  fra  sted  til  sted  og 
tilbragte  dage  paa  hesteryggen,  skjønt  hendes  sværhet  nu  var 
likefrem  ængstende,  og  hun  tilmed  var  syk.  Og  til  den 
konge  som  sitter  i Paris,  optat  av  sine  relikvier  og  sin  pynt, 
sin  latinske  grammatik  og  sine  hunde,  skriver  hun  brev  paa 
brev  for  at  faa  hans  beslutninger.  Men  Alengon  gjorde  sig 
kostbar.  Han  hadde  nu  en  hel  armé  om  sig.  La  Noue  og 
Turenne  hadde  ført  sine  tropper  til  ham,  og  prinsen  av 
Condé  og  Johan  Casimir  hadde  begyndt  sin  offensiv.  De 
forhandlende  parter  var  begge  vant  til  at  lyve  og  bedrage 
og  næret  den  naturligste  mistro  til  hinandens  ærlighet;  først 
den  8.  november  lykkedes  det  Catharina  ved  marschal  Mont- 
morencys  loyale  hjælp  at  faa  istand  en  seks  maaneders  vaaben - 
stilstand  fra  den  21.  november  1575  til  den  24.  juni  1576. 

Men  de  vilkaar  hun  maatte  gaa  ind  paa  var  haarde. 

500000  frs.  skulde  betales  Johan  Casimirs  reitere  for  at  de 
skulde  trække  sig  tilbake  over  Rhinen.  Alen^on  skulde  ha 
fem  sikkerhetsstæder,  deriblandt  det  sterke  Bourges,  og  Condé 
skulde  ha  Meziéres  ved  Maasfloden.  Hertugen  skulde  end- 
videre  ha  en  hel  liten  armé  som  garde;  kongen  skulde 
avskedige  alle  sine  leietropper;  endelig  skulde  protestanterne 
ha  fri  religionsøvelse  over  det  hele  rike.  Det  blev  desuten 
bestemt  at  fredsunderhandlingerne  skulde  gjenoptages  i januar. 

Det  var  kun  efter  det  sterkeste  paatryk  av  Catharina  at 
kongen  gik  ind  paa  denne  vaabenstilstand,  og  hans  første 
tanke  var  at  bryte  den . Han  følte  den  som  en  ydmygelse, 
hvad  den  virkelig  ogsaa  var,  og  han  gav  sig  helt  ind  under 
krigspartiet  ved  hoffet,  hvis  fører  var  Henrik  av  Guise,  og 
som  ikke  var  blit  fredeligere  stemt  da  han  kom  tilbake  efter 
sin  seir  «med  halve  ansigtet  dækket  av  sort  fløil».  Han  lot 
hverve  soldater  i Schweiz  og  Tyskland,  foretok  store  utskriv- 
ninger i Frankrike,  befæstet  Paris,  laante  penge  av  paven 
og  Venedig.  Paris  hadde  været  den  uforsonlige  katholi- 
cismes  hovedstøtte  og  hadde  hittil  villig  baaret  alle  byrder, 
for  at  knuse  protestantismen.  Men  da  kongen  denne  gang 
ønsket  et  laan  paa  200000  frs.  for  at  betale  schweizerne, 
«oprørte  dette  forslag  alle  aander  i en  utrolig  grad.  Da  saa 
man  bedre  end  nogensinde  at  denne  store  og  folkerike  by, 
hvis  rigdom  man  indtil  da  hadde  tat  for  at  være  saa  umaa- 
delig,  i virkeligheten  bare  var  rik  paa  ord  og  ikke  paa 
penge»1).  I et  stort  møte  av  Paris’s  borgerskap,  geistlighet, 
parlament  og  andre  institutioner  paa  byens  raadhus  fik  den 
almindelige  harme  over  rikets  vanstyre  det  mest  energiske 
uttryk,  samtidig  rigtignok  en  knusende  dom  over  den  politik 
de  selv  saa  ivrig  hadde  støttet.  I de  femten  aar  borgerkrigene 
hadde  varet,  hadde  Paris  og  andre  byer  laant  kongen  36 
millioner  frs.  og  landets  geistlighet  60  millioner,  foruten 
andre  gaver  og  ydelser,  og  allikevel  var  ikke  rikets  tilstand 


) De  Thou:  Hist.  Univ.  V,  s.  223. 

bedre  end  da  uroligheterne  begyndte.  Aarsakerne  hertil  er 
at  finde  i den  almindelige  korruption  som  hersker  i riket. 
De  geistlige  embeder  er  gjenstand  for  kjøp  og  salg,  folket 
faar  ingen  religiøs  opdragelse  og  forfalder  derved  til  kjætteri. 
Domstolene  er  tilfals,  og  derfor  en  vederstyggelighet  for  deres 
naboer.  Der  er  en  mængde  overflødige  embeder,  og  embeds- 
mændene  er  uduelige.  De  groveste  forbrydelser  gaar  straffri, 
og  kongens  egne  soldater  myrder  og  plyndrer  huse  og  hospi- 
taler. Folket  er  derfor  saa  utarmet,  at  det  bønfalder  kongen 
om  at  gi  det  fred  og  avskaffe  alle  misbruk.  Borgernes  ord- 
fører var  dristig  nok  til  at  minde  om  at  den  hellige  Ludvig 
hadde  forbudt  sin  søn  «at  paalægge  skatter  uten  nødvendighet, 
for  ellers  vilde  ikke  kongen  mere  være  konge,  men  tyran» 1). 

Skjønt  kongen  ved  gode  ord  og  løfter  endnu  engang  fik 
borgerne  til  at  betale,  kunde  han  ikke  længere  skjule  for 
sig  selv  at  han  stod  likeoverfor  en  bevægelse  inden  sine 
egne  trosfæller  som  kunde  bli  endnu  farligere  for  konge- 
dømmet, end  de  fiender  han  hittil  sammen  med  dem  hadde 
bekjæmpet.  Men  han  hadde  ikke  kraft  nok  til  at  reformere 
sin  politik,  fordi  han  ikke  hadde  kraft  nok  til  at  reformere 
sig  selv.  Han  gled  viljeløs  nedover  det  stryk  som  skulde 
føre  landet  ind  i nye  ulykker  og  ham  selv  til  en  æreløs  død. 


Vaabenstilstanden  blev  under  disse  forhold  den  rene 
fiktion.  Kommandanten  og  borgerne  i Bourges  og  Angouléme 
negtet  at  aapne  sine  porte  for  Alen^on.  Prinsen  av  Condé 
og  Johan  Casimir  avskediget  ikke  sin  hær,  men  førte  den 
tvertimot  atter  mot  vest.  Den  9.  januar  gik  de  20000  mand 
sterke  over  Maasfloden  og  marscherte  ind  i Burgund  for  at 
forene  sig  med  La  Noues  og  Turennes  huguenotter.  Alengon, 
som  ved  vaabenstilstanden  personlig  hadde  opnaadd  hvad  han 


*)  Cfr.  Cal.  of  St.  Pap.  1574—1577,  s.  216  ogdeThou:  Hist.  Univ.  V. 
s.  223  fg. 

5 — Anderssen : Henrik  av  Navarra. 

ønsket,  saa  sig  nødt  til  at  gjøre  fælles  sak  med  dem  for  ikke 
helt  at  bli  sat  ut  av  spillet.  Han  erklærte  sig  for  de  forenede 
hæres  generalissimus,  hvilket  ikke  hindret  ham  i samtidig  at 
erklære  sig  for  kongens  loyale  undersaat. 

En  uventet  begivenhet  skulde  gjøre  stillingen  endnu  mere 
indviklet.  Den  3.  februar  fly giet  Henrik  av  Navarra  fra  Louvre. 
Den  uværdige  tilværelse  han  siden  blodbryllupet  hadde  ført 
ved  dette  fordærvede  hof  ved  siden  av  den  moderne  Julia  av 
en  hustru,  som  gjorde  ham  til  latter  ved  den  kynisme  med 
hvilken  hun  skiftet  elskere  for  alles  øine,  en  ydmygelse  han 
ikke  fandt  anden  opreisning  for  end  selv  at  styrte  sig  ind 
i kjærlighetseventyr  og  utsvævelser,  denne  uværdige  til- 
værelse hadde  ikke  helt  formaadd  at  kvæle  alle  man- 
dige og  ædle  følelser  hos  ham.  I dypet  av  hans  be- 
vissthet laa  endnu  mindet  om  hans  stolte  mor,  om  admi- 
ralen og  de  andre  trosfæller  som  hadde  mistet  livet  for 
den  tro  som  engang  ogsaa  var  hans.  D’Aubigné,  som 
dengang  var  hans  fortrolige  kavaller,  fortæller  at  han  en 
nat  hørte  Henrik  sukke  og  synge  en  av  Davids  salmer,  i 
hvilken  denne  klaget  over  at  han  var  forlatt  av  sine  tro  venner. 
D’Aubigné  trækker  saa  forhænget  tilside  og  taler  aapent  og 
djervt  til  ham.  «Konge,  er  det  da  sandt  at  Guds  aand  endnu 
arbeider  og  bor  i Dem?  De  klager  over  Deres  venner,  men 
disse  staar  med  vaaben  i haand,  mens  De  har  taarer  i øinene. 
Deres  venner  frygter  kun  Gud,  men  De,  konge,  frygter  en 
kvinde,  for  hvem  De  folder  hænderne  naar  deres  venner  har 
næven  knyttet;  de  andre  er  i sadlen,  mens  De  ligger  paa 
knæ.  Hvad  er  det  for  en  troldom  som  har  gjort  Dem  til 
tjener  her  istedenfor  at  være  herre  derute?  De  begaar  en 
forbrydelse  mot  Deres  egen  storhet  og  de  krænkelser  De  har  lidt; 
de  folk  som  satte  iverk  Bartholomæusnatten  mindes  den  godt, 
og  tror  ikke  at  de  som  har  lidt  dens  smerte,  har  glemt  den.» 
Og  d’Aubigné  opfordrer  ham  til  at  flygte  sammen  med  sig 
og  hans  tro  tjener,  som  allerede  var  bestemt  paa  det;  thi 

han  burde  betænke,  at  «de  hænder  som  vil  tjene  Dem  efter 
os,  ikke  vil  vove  at  negte  at  bruke  gift  og  kniv  mot  Dem»1). 

Sterkere  end  disse  djerve  ord  har  dog  andre  motiver 
været  virksomme:  den  haan  og  foragt  som  daglig  østes  ut 
over  ham  av  kongen  og  de  overmodige  mignoner,  skuffelsen 
over  at  han  ikke  fik  generalløitnantværdigheten,  som  var  fore- 
speilet ham,  og  mest  av  alt  frygten  for  helt  at  skulle  stilles 
i skyggen  av  hertugen  av  Alencon  og  prinsen  av  Condé,  som 
nu  i spidsen  for  store  armeer  dikterte  konge  og  regjering 
sine  betingelser.  Henrik  forstod  at  hans  livs  store  avgjørelse 
banket  paa  hans  dør,  og  han  mandet  sig  op  til  at  rive  sig 
løs  fra  sine  kvinder  og  sine  uværdige  glæder.  Under  paa- 
skud  av  at  jage  i St.  Germainskogen  fjernet  han  sig  fra 
Paris,  red  saa  en  nat  med  nogle  venner  over  Seinen  ved 
Poissy  og  naadde  efter  to  dages  voldsomme  ridt  til  byen 
Alengon;  her  holdt  han  over  daapen  sin  reformerte  læges 
søn  og  paahørte  en  protestantisk  præken.  Fra  Alengon  red 
han  videre  mot  syd  og  satte  over  Loire  ved  Saumur.  Da 
han  saa  den  brede  elv  bak  sig,  drog  han  et  dypt  suk,  løftet 
sine  øine  mot  himlen  og  sagde:  «Lovet  være  Gud  som  har 
frelst  mig!  Man  har  git  min  mor  døden  i Paris,  man^har 
der  dræpt  admiralen  og  alle  mine  bedste  tjenere;  man||vilde 
ikke  ha  behandlet  mig  bedre,  om  Gud  ikke  hadde|vaaket 
over  mig;2)  jeg  vender  ikke  tilbake  til  det  sted,  med  mindre 
man  slæper  mig  dit.»  Frihetens  sterke  luft  begyndte  igjen 
at  farve  blodet  rødt  i hans  aarer. 


!)  Agrippa  d’Aubigné:  Hist.  Univ.  II,  s.  183  fg. 

2)  I Cal.  of  St  Papers  1574 — 1577  meddeler  den  engelske  gesandt  dr. 
Dale,  at  der  av  paalidelige  mænd  fortaltes  at  to  dage  før  Henriks  flugt  spilte 
han  terninger  med  hertugen  av  Guise  i kongens  kabinet.  Der  viste  sig  da 
pludselig  paa  bordet  store  bloddraaper.  Dette  mentes  at  varsle  fare.  Det  er, 
som  vi  ser,  den  samme  historie  som  skulde  være  hændt  ved  la  Rochelles 
beleiring.  Da  Henrik  IV  henvendte  sig  til  Pariserparlamentet  i 1599  i anled- 
ning av  det  nautiske  edikts  indregistrering,  begyndte  han  sin  tale  med  at  for- 
tælle  denne  hændelse. 

Men  den  var  ikke  sterk  nok  til  at  blæse  den  beslutsomhet 
ind  i hans  svækkede  vilje,  at  han  brøt  broerne  av,  byttet 
messen  om  med  bibelen,  reiste  den  hvite  standart  og  kaldte 
sine  Gascognere  og  Béarnere  under  dens  folder.  Han  vilde 
ikke  helt  bryte  med  kongen,  og  heller  ikke  med  de  katholske 
adelsmænd  som  hadde  fulgt  ham  eller  sluttet  sig  til  ham, 
og  han  gik  derfor  først  efter  freden  over  til  den  reformerte 
kirke.  Man  har  ment  at  Catharina  hemmelig  har  begunstiget 
hans  flugt  for  at  bringe  et  nyt  stridselement  ind  blandt 
fienderne.  Sikkert  er  det  ialfald  at  hertugen  av  Alengon 
ikke  saa  Henrik  av  Navarra  som  rival  til  den  politiske  magt 
med  blidere  øine  end  som  rival  i kjærlighet.  Dennes  flugt 
blev  ham  en  ny  spore  til  snarest  at  komme  ut  av  en  situa- 
tion,  i hvilken  han  følte  sig  mere  og  mere  uvel.  Han  ønsket 
en  overenskomst  med  kongen  som  kunde  sikre  ham  en  stil- 
ling der  svarte  til  hans  ærgjerrighet,  han  hadde  i Catharina 
en  utrættelig  hjælper,  som  talte  hans  sak  mot  hoffets  krigs- 
parti *),  og  han  viste  ingen  tilbøielighet  til  at  alliere  sig  med 
den  nye  prætendent.  Henrik  av  Navarra  kom  derfor  i den 
følgende  tid  til  at  manøvrere  paa  siden  av  de  kjæmpende 
partier.  Skjønt  han  fik  sterk  tilslutning  av  huguenotske 
adelsmænd  baade  fra  de  nordlige  og  sydligere  provinser, 
holdt  dog  mængden  sig  tilbake,  saalænge  han  ikke  aapent 
hadde  sluttet  sig  til  den  reformerte  religion.  For  disse  var 
endnu  prinsen  av  Condé  den  virkelige  chef. 

Denne  prins  sammen  med  hertug  Johan  Casimir  førte 
sin  hær  over  Loire  ved  La  Charité  og  forente  sig  søndenfor 
Moulins  med  hertugen  av  Alengon.  Under  denne  marsch 
begik  de  tyske  reitere  og  landsknegte  tiltrods  for  prinsens 
indtrængende  forestillinger  frygtelige  ødelæggelser.  Den  hele 
krig  hadde  nu  for  disse  professionelle  soldater  ophørt  at 
være  en  strid  for  religiøse  værdier;  den  blev  en  rovkrig, 
i hvilken  plyndring  og  brandskatning  av  borgere  og  bønder 


l)  Cal.  of  St.  Pap.  1574—1577,  s.  247  fg. 

blev  et  lovlig  erhverv,  og  i hvilken  alle  krigslove  sov.  Anarkiet 
var  ikke  mindre  i den  kongelige  hær  som  var  trukket  sammen 
ved  Moulins  og  førtes  av  den  helt  uerfarne  hertug  av  Mayenne, 
Henrik  av  Guises  yngre  bror.  Da  den  ikke  fik  sin  sold, 
gjorde  den  landskapet  omkring  til  et  øde  ved  sine  frygtelige 
plyndringer.  Tilstanden  under  denne  «vaabenstilstand»  var 
værre  end  i de  første  religionskriges  værste  tider1),  og  de 
som  kommanderte  leietropperne,  fandt,  siger  en  engelsk  utsen- 
ding, «de  samme  vanskeligheter  som  admiralen,  men  manglet 
hans  taalmodighet  og  visdom.» 

De  forenede  hære  som  nu  beredte  sig  til  at  gaa  løs  paa 
Paris,  tællet  ikke  færre  end  30000  krigsvante  soldater.  Under 
disse  omstændigheter  indsaa  hoffet  at  det  var  nødvendig  for 
enhver  pris  at  slutte  fred.  Men  Catharina  vilde,  før  hun 
strakte  vaaben,  endnu  engang  prøve  det  middel  som  hun  ofte 
saa  virkningsfuldt  hadde  brukt,  sin  «flyvende  eskadron». 
Hun  møter  frem  paa  slottet  Chdtenai,  søndenfor  Fontainebleau, 
hvor  fredsforhandlingerne  skulde  foregaa,  med  alle  de  farligste 
kvinder  ved  dette  farlige  hof.  For  de  letfængelige  franske 
adelsmænd,  hvis  livshunger  var  hvæsset  av  krigens  strabadser 
og  savn,  var  disse  kvinder  en  uimotstaaelig  fristelse.  «Herrerne 
av  prinsen  av  Condés  og  kongen  av  Navarras  følge  begyndte 
med  sine  blik  og  sine  forelskede  miner  at  vise  tegn  til  at 
de  vilde  overgi  sig  som  fanger  til  disse  skjønne  damer,  og 
at  de  vilde  følge  dronningen  hvor  hun  gik.»  Men  Johan 
Casimir  og  hans  tyske  reitere  var  utilgjængelige  for  de  franske 
sirener;  deres  dristige  sprog  og  daarende  øine  kom  ikke  op 
mot  de  solidere  realiteter  som  hadde  fristet  dem  til  at  søke 
over  grænsen.  De  hadde  vaabnenes  magt,  og  de  forstod  at 


J)  De  Thou  : Hist.  Univ.  V,  s.  304  fg.  fortæller  hvorledes  i Vivarais  i 
Languedoc  kjæmpende  katholiker  og  protestanter,  mot  Damvilles  og  d’Uzés 
uttrykkelige  forbud,  paa  egen  haand  sluttet  en  overenskomst  for  at  beskytte 
sin  handel  og  sit  arbeide  mot  plyndring  av  soldaterne.  Det  er  i det  hele 
merkelig,  hvorledes  de  stridende  religioner  i denne  del  av  Frankrike  syntes  let 
at  kunne  forsones  hos  det  almindelige  folk. 

bruke  den,  og  de  holdt  ogsaa  sine  forbundsfæller  i sit  faste 
grep.  Der  begyndte  nu  et  kapløp  mellem  de  allierte  om  at 
stille  sine  fordringer.  «Ingen  glemte,»  siger  en  samtidig,  «det 
gamle  ordsprog:  «Qui  perd  le  sien,  perd  le  sens»  — den  som 
opgir  sit  eget,  opgir  sin  forstand.  — Alle  de  personlige  inter- 
esser hos  førerne  skulde  tilfredsstilles  og  omkap  med  dem 
de  fremmede  leietroppers  krav.  De  religiøse  stridsspørs- 
maal  skulde  finde  sin  løsning,  og  disse  var  igjen  uadskillelig 
forbundne  med  politiske  og  økonomiske  problemer.  Mange 
av  de  krav  som  de  allierte  stillet  var  likefrem  ydmygende, 
og  man  kan  ikke  andet  end  føle  en  viss  sympathi  med  her- 
tugen av  Nemours,  naar  han  under  forhandlingerne  i kongens 
raad  slynger  disse  harmfulde  ord  til  prinsen  av  Condés  fuld- 
mægtig:  «Hvis  jeg  var  konge,  vilde  jeg  sende  Dem  til  et  sted 
hvor  De  skulde  tale  lavere.  Jeg  vet  ikke  hvad  slags  under- 
saatter  huguenotterne  er;  men  hadde  jeg  saadanne  som  talte 
til  mig  som  De  nu  taler  til  kongen,  sendte  jeg  dem  paa 
skafottet» *).  Op  i al  denne  forvirrede  larm  av  hidsige, 
krævende  og  falske  røster  savner  vi  den  myndige  stemme  av 
en  stor  franskmand  og  en  stor  statsmand,  som  kunde  ha  ført 
maateholdets  og  fædrelandskjærlighetens  kloke  og  varme  tale. 
Men  den  stemme  hadde  Catharina  og  hendes  hjælpere  bragt 
til  taushet.  Nu  blev  der  paa  begge  sider  et  «do  ut  des», 
en  kjøpslaaens-  og  prutningspolitik  som  nok  førte  til  en  fred, 
men  ikke  til  en  pacifikation,  som  kastet  tvedragt  ind  blandt 
seierherrerne  og  fødte  nye  hevnplaner  hos  de  overvundne. 

Jeg  skal  ikke  her  nærmere  gaa  ind  paa  enkeltheterne  i 
de  forslag  som  gik  frem  og  tilbake  fra  Moulins  til  Chåtenai, 
fra  Chåtenai  til  Louvre  og  veien  tilbake  igjen,  skjønt  enkelte 
av  dem  har  sin  store  interesse,  saaledes  den  huguenotske 
grev  Gilbert  av  Ventadours,  som  tok  sigte  paa  en  hel  for- 
fatningsreform,  et  nationalt  koncil  og  et  omfattende  oplys- 
ningsverk2).  Efter  et  par  maaneders  parlamentering  blev 

1 ) Mémoires  de  IÆstoile  I,  s.  64. 

2)  De  Thou:  Hist.  Univ.  V,  s.  309. 

fredsslutningen  endelig  undertegnet  i Beaulieu  den  6.  mai 
1576;  den  var  i 63  artikler,  hvilket  noksom  viser  hvormange 
interesser  skulde  tilgodesees.  Freden  bærer  i historien  ogsaa 
navnet  «fø  paix  de  Monsieun *),  fordi  hertugen  av  Alengon 
tillagde  sig  æren  av  den.  I ethvert  fald  gjorde  han  sig  en 
stor  vinding  av  den.  Han  fik  for  sin  part  som  apanage  store 
provinser  i Mellemfrankrike,  fem  guvernementer  av  Frankrikes 
tretten,  deriblandt  Anjou  med  hertugtitelen,  den  han  siden 
altid  nævntes  med,  og  alle  kongelige  rettigheter,  derhos  en 
stor  pengesum.  For  den  reformerte  kirkes  vedkommende 
fastslog  fredsediktet  i det  væsentlige  de  fordringer  som 
Condés  og  Damvilles  utsendinger  aaret  i forveien  hadde 
fremlagt  for  kongen  og  som  denne  saa  heftig  hadde  avvist. 
Den  reformerte  religion  blev  offentlig  anerkjendt,  fri  og 
offentlig  reformert  gudstjeneste  skulde  være  tillatt  over  det 
hele  rike,  blandede  domstole  — chambres  mi-parties  — skulde 
oprettes  i Frankrikes  otte  parlamenter,  embeder,  offentlige 
skoler,  hospitaler,  skulde  staa  aapne  for  protestanter  med 
like  ret  som  for  katholiker;  de  skulde  uten  hindring  kunne 
holde  sine  konsistorier  og  synoder;  de  reformerte  presters 
egteskapsstiftelse  erklærtes  gyldig  og  deres  barn  legitime. 
Derimot  maatte  protestanterne  forpligte  sig  til  at  betale 
tiende  til  den  romerske  kirke  «efter  den  skik  som  gjaldt 
paa  de  forskjellige  steder,»  en  bestemmelse  som  gjentoges  i 
de  følgende  fredsslutninger.  Samtidig  maatte  de  betale  sine 
egne  prester.  Otte  sikkerhetsstæder  skulde  stilles  til  prote- 
stanternes  uindskrænkede  raadighet,  fællesstænderne  sammen- 
kaldes  inden  seks  maaneder.  Endelig  fik  alle  de  som 
under  de  tidligere  krige  var  dømt  og  straffet  for  sin  tro 
og  sin  overbevisning,  fuld  æresopreisning,  og  deres  enker  og 
barn  alle  sine  eiendomme  tilbake.  'Coligny,  Montgomery 


*)  «Monsieur»  var  en  titel  som  førtes  av  den  franske  konges  ældste 
bror  eller  av  den  næstældste  av  hans  sønner,  likesom  titelen  «Madame» 
førtes  av  kongens  ældste  datter  og  ogsaa  av  «Monsieurs»  gemalinde. 

og  Montbrun  nævnes  her  sammen  med  La  Mole  og  Coconnas 
— «en  sammenstilling,  hvis  skandale  har  faat  hjertet  til  at 
banke  hos  de  gamle  huguenotter»  — siger  Henri  Martin. 
Damville,  Henrik  av  Navarra  og  prinsen  av  Condé  og  deres 
tilhængere  gjenindsattes  i alle  sine  æresstillinger  og  rettig- 
heter. Condé  fik  derhos  guvernørstillingen  i Pikardi,  og 
Henrik  av  Navarra  guvernørstillingen  i Guienne.  Endelig 
maatte  kongen  ydmyge  sig  til  at  brændemerke  Bartholomæus- 
natten  som  en  forbrydelse  som  var  skedd  «til  hans  største 
mishag».  Michelet  kalder  ikke  urettelig  freden  «en  lemlæ- 
stelse  av  Frankrike»  og  en  grundlæggelse  av  en  slags  prote- 
stantisk republik.  Et  av  de  punkter  som  voldte  størst  van- 
skelighet, var  forholdet  til  Johan  Casimir  og  reiterne.  Disses 
fordringer  var  voldsomme,  idet  de  ikke  alene  gjorde  krav  paa 
at  faa  sin  sold  utbetalt  for  det  sidste  felttog,  men  ogsaa  for 
den  tjeneste  de  hadde  gjort  i de  tidligere  krige.  Med  stor 
behændighet  lykkedes  det  Catharina  at  faa  disse  fordringer 
nedstemt.  Allikevel  maatte  kongen  forpligte  sig  til  at  betale 
dem  3600000  frs.  «for  at  ha  ruineret  Frankrike  saa  godt», 
tilføier  L’Estoile  med  bitter  ironi,  derav  halvdelen  straks  og 
resten  i rater  for  hvilke  foruten  gisler,  kronjuvelerne  stilledes 
som  pant.  Mot  at  opgi  sine  fordringer  paa  Metz,  Toul  og 
Verdun  fik  Johan  Casimir  personlig  store  eiendomme  og 
pengebeløp.  «Se  til  at  faa  hertugen  betalt  saa  fort  som 
mulig,»  skriver  Catharina  til  Belliévre,  overintendanten  over 
finanserne;  «thi  før  forlater  han  ikke  riket,  og  la  ham  faa 
gislerne  snarest,  for  jeg  er  mægtig  vred.»  Men  skjønt 
Belliévre  var  en  mester  i at  søke  utveie,  og  kongen  maatte 
gaa  til  at  utpresse  yderligere  laan  av  de  allerede  utpressede 
byer  og  geistlighet,  kunde  dog  ikke  de  lovede  kontante  beløp 
reises.  Reiterne  tok  sig  betalt  ved  nye  plyndringer,  og  Johan 
Casimir  førte  Belliévre  med  sig  som  fange  ved  sit  triumfindtog 
i Heidelberg. 

Freden  var  saaledes  en  kapitulation  over  hele  linjen,  en 
ydmygelse  av  kongemagten  som  maatte  forekomme  selv  den 

uforsonligste  huguenot  som  en  grundig  opreisning  for  «det 
store  forræderi.»  Men  netop  denne  ydmygelse  gjorde  det 
umulig  at  freden  kunde  bli  varig1).  Catharina,  hvis  hjerne 
altid  var  færdig  til  at  flette  et  nyt  spind,  saasnart  et  gammelt 
var  ødelagt,  som  kjendte  alle  de  smaa  menneskelige  følelser, 
selv  om  hun  ikke  forstod  de  store,  hadde  tilraadet  alle  ofre 
for  at  faa  fred  i den  hensigt  at  lægge  nye  miner  under  den. 
Der  laa  nu  en  lokkende  opgave  for  hendes  machiavellistiske 
statskunst,  at  sprænge  fra  hinanden  de  uensartede  elementer 
i denne  alliance  som  for  øieblikket  hadde  bragt  seiren  hjem, 
og  saa  isolere  huguenotterne  paany.  I disse  planer  kom  nye 
kræfter,  som  hun  nok  hadde  faat  øie  paa  og  regnet  med, 
men  som  ikke  skulde  vise  villighet  til  at  lægge  sig  tilrette 
under  hendes  tøile,  til  at  spille  ind. 


*)  Henrik  III  sagde  i 1584  til  Mornay,  at  «ediktet  var  pint  ut  av  ham.» 
Den  protestantiske  historiker  Languet  siger,  at  «keiseren  og  andre  som  har 
større  kjendskap  til  Frankrikes  forhold,  har  litet  haab  om  denne  fred.»  Cfr. 
Groen  v.  Prinsterer:  Archives  etc.  I,  5,  s.  350. 


KAPITEL  IV 

Stænderne.  Henrik  IIPs  Hof.  Ligaen. 

Stænderforsamlingen  i Blois  — Jean  Bodin  og  »Republikeru  — Den 
sjette  religionskrig  — Damville  forlater  huguenotterne  — Freden  i 
Bergerac  og  ediktet  i Poitiers  — Henrik  III  og  mignonerne  — Hen- 
rik av  Guise  — Ligaen  i Pikardi  — Ligaens  grundlov  — Advokat 
Davids  mémoire. 


Freden  i Beaulieu  bestemte  at  fællesstænderne  skulde  træ 
sammen  inden  seks  maaneder;  de  indkaldtes  ogsaa  straks 
efter  til  møte  i den  gamle  by  ved  Loire,  Blois.  Valgene  fore- 
gik  under  en  ualmindelig  uro  i sindene;  den  viser  at  folkets 
dypere  lag  nu  er  paa  vei  til  at  komme  i bevægelse.  En  tru- 
ende fiendtlig  stemning  mot  freden  og  dens  ophavsmænd  gav 
sig  tilkjende  rundt  om  i landet;  der  revolteres  mot  dens  be- 
stemmelser; vi  hører  om  opløp  og  overfald;  en  mægtig  katholsk 
reaktion  dæmmer  op  mot  den  seirende  huguenottisme,  og  den 
finder  sine  førere  i den  familie  som  fra  den  religiøse  kamps 
første  øieblik  hadde  forstaat  at  forbinde  sine  ærgjerrige  planer 
med  den  katholske  sak.  Guiserne  trær  igjen  i forgrunden  som 
i 1559  — denne  gang  er  det  andet  slegtled  som  gir  de  ledende 
skikkelser  til  religionskrigens  tragedie. 

Jeg  skal  senere  nærmere  gaa  ind  paa  denne  katholske 
reisning,  som  under  navnet  den  katholske  liga  gir  disse  kriges 
sidste  fase  sin  karakter. 

Jeg  nævner  imidlertid  allerede  her  at  den  ikke  uten  virk- 
ning gjorde  sig  gjældende  ved  valgene  og  ogsaa  med  heftighet 

søkte  at  lægge  stændernes  beslutninger  under  sin  aand.  Hu- 
guenotterne  hadde  i Blois  bare  en  eneste  repræsentant,  en 
adelsmand  fra  Saintonge  ved  navn  Mirambeau.  Der  har 
været  git  forskjellige  forklaringer  til  denne  eiendommelige 
kjendsgjerning,  man  har  forklaret  den  som  en  virkning  av  den 
katholske  stormbølge  der  overalt  skyllet  over  den  protestantiske 
minoritet,  som  et  resultat  av  valgtryk  og  valgfusk  fra  embeds- 
mændenes  side  efter  kongelig  ordre.  Man  har  ogsaa  søkt  for- 
klaringen i en  frivillig  resignation,  fordi  huguenotterne  frygtet 
for  at  lægge  for  dagen  i hvilken  haabløs  minoritet  de  var. 
Sikkert  er  det,  at  huguenotterne  selv  i de  sterkeste  uttryk  kla- 
get over  at  den  hele  valghandling  var  en  krænkelse  av  alle 
regler  for  et  frit  og  retskaffent  valg,  og  over  at  man  i strid 
med  selve  fredsediktet  hadde  henskutt  religionsspørsmaalet  til 
avgjørelse  av  stænderne,  da  dog  dette  hørte  ind  under  et  al- 
mindelig  koncil.  I et  manifest  stempler  senere  Henrik  av  Condé 
stænderne  som  «forførte  og fordærvede»1).  Under  disse  omstæn- 
digheter  hadde  huguenotternes  førere  intet  andet  valg  end 
gjennem  deputerte  til  Blois  at  protestere  mot  enhver  krænkelse 
av  fredsediktet.2) 

Stænderforsamlingen  aapnedes  av  kongen  den  6te  december 
1/76.  Den  dristige  reformative  aand  som  hadde  utmerket  dens 
forgjænger  i Orléans,  var  her  som  bortblæst.  Religionsliden- 


*)  Agrippa  d’Aubigné:  Hist.  Univ.  II,  s.  235  og  36. 

2)  Huguenotternes  tanker  fik  et  klart  og  veltalende  uttryk  i et  skrift  av 
Philip  de  Mornay:  «Aux  états  de  Blois  pour  la  paix».  Han  skrev  det  anonymt, 
som  en  tolerant  romersk  katholiks  tanker.  Det  utmerker  sig  ved  den  samme 
patriotiske  aand,  den  samme  skarpe  logik,  og  den  samme  indtrængende  varme 
som  præger  alt  hvad  denne  talentfulde  protestant  skrev.  Skriftet  er  et  indlæg 
for  freden,  for  de  to  religioners  tolerante  samliv,  for  de  stridende  meningers 
forsoning  til  gjenreisning  av  Frankrikes  storhet.  Det  utkom,  pudsig  nok,  med 
kansleren  Biragues  anbefaling.  Denne  ikke  særdeles  aandfulde  og  temmelig  gamle 
mand  søvnet  ind  under  læsningen  av  de  første  sider  og  satte  sit  navn  under  en 
anbefaling  av  skriftet  da  han  vaagnet,  uten  at  vite  hvad  det  handlet  om.  Det 
varte  naturligvis  ikke  længe,  før  man  forstod  hvem  der  skjulte  sig  under  den 
anonyme  titel.  (Cfr.  Joachim  Ambert:  Duplessis  Mornay,  s.  149). 

skapen  hadde  gjort  menneskene  likegyldige  for  indgripende 
stats-  og  samfundsreformer.  Ingen  modig  kritik  over  styrelsens 
misgrep,  dens  slette  finansstyre,  ingen  krav  paa  reformer 
i kirke,  beskatning  eller  lovgivning.  Alt  dette,  som  burde 
været  stændernes  naturlige  opgave,  blev  skutt  tilside  for  det 
som  ikke  var  dens  opgave,  at  gi  uttryk  for  den  katholske  reak- 
tion  mot  det  fredsedikt  som  nogen  maaneder  i forveien  var 
besvoret.  Det  kunde  synes  at  ha  været  en  kongelig  pligt  at 
verge  freden.  Isteden  er  kongen  den  ivrigste  til  at  forlange 
at  stænderne  skal  tvinge  ham  til  at  gjenoprette  rikets  religi- 
øse enhet.  Gjennem  sine  hofmænd  bearbeider  han  de  depu- 
terte i den  hensigt,  og  i de  raadsmøter  som  holdes  i decem- 
ber  1576  og  januar  1577,  tar  han  selv  det  mest  yderliggaaende 
standpunkt;  under  henvisning  til  sin  kroningsed  uttaler  han 
det  som  sin  kongelige  vilje,  at  der  ikke  i riket  maa  holdes 
nogen  anden  gudstjeneste  end  den  som  hadde  været  øvet  under 
hans  forgjængere.  Der  er  pludselig  blusset  op  en  trang  til 
sterk  handling  hos  denne  «roi  des  plaisirs». 

Henrik  var  en  snu  og  beregnende  natur;  han  hadde  fra 
først  av  set  med  uvilje  paa  de  katholske  ligaer  som  skjøt  op 
rundt  om;  ikke  uten  behændighet  søker  han  at  binde  dem  til 
sig  ved  at  gjøre  fælles  sak  med  dem.  Den  i2te  december 
hadde  han  officielt  erklæret  sig  for  deres  chef.  Hans  heftig- 
het foruroliget  endog  enkedronningen,  som  fra  først  av  hadde 
hidset  ham  op.  Efter  sin  natur  foretrak  hun  forstillelse  for 
aapen  tale,  opsættelse  for  overilelse,  og  hun  hadde  derhos  en 
altfor  sterk  følelse  av  kongens  politiske  avmagt,  den  økonomiske 
elendighet  og  huguenotternes  og  deres  alliertes  styrke,  til  at  sætte 
pris  paa  sterke  bravader,  som  ikke  kunde  indløses  av  tilsvarende 
sterke  handlinger.  Hun  henviste  religionsspørsmaalet  til  et  kon- 
cil.1)  Først  naar  motstanderne  stod  splittet,  var  øieblikket  kommet. 
Hun  hadde  skaaret  over  de  baand  som  bandt  hertugen  av  Anjou 


*)  Cfr.  om  disse  raadslagninger  de  interessante  oplysninger  i «Mémoires 
de  Duc  de  Nevers»  I,  s.  186  fg. 

til  huguenotterne.  Hun  hadde  ogsaa  knivseggen  paa  de  baand 
som  knyttet  deres  interesser  sammen  med  Damvilles.  Naar 
det  snit  var  gjort,  var  det  hendes  tur  til  at  gripe  ind. 

Tiltrods  for  stændernes  utprægede  katholicisme  var  det 
forbundet  med  visse  vanskeligheter  at  faa  dem  til  at  beslutte 
religionens  enhet  sans  phrase.  Saaledes  var  adelens  ordfører 
fra  først  av  uvillig  til  at  gi  en  uttalelse  som  var  det  samme 
som  at  proklamere  krigen.  Denne  motstand  blev  dog  over- 
vundet  gjennem  personlig  paavirkning.  I tredjestandens  møter 
brøtes  meningerne  langt  skarpere. 

Forhandlingerne  her  foregik  ikke  i plenarforsamling, 
men  hvert  guvernements  deputerte  raadslog  for  sig,  og  den  be- 
slutning som  fattedes,  regnedes  for  én  stemme.  Guvernementet 
om  Paris,  Ile-de-France,  var,  i god  overensstemmelse  med 
sine  traditioner,  huguenotfiendtlig.  Dets  ledende  aand  var 
pariseradvokaten  Jean  Versoris,  en  ivrig  tilhænger  av  Guiserne; 
han  drev  igjennem  en  anmodning  til  kongen  om  at  «forene 
sine  undersaatter  i én  katholsk,  apostolisk  og  romersk  religion. « 
Denne  beslutning  møtte  en  talentfuld  opposition  fra  Jean  Bo- 
din, forfatteren  av  det  politisk-filosofiske  verk  « Republiken », 
som  han  netop  stod  i færd  med  at  utgi.  Han  viser  sig  her 
som  en  tilhænger  av  et  sterkt  kongedømme,  men  et  konge- 
dømme som  ikke  krænker  folkets  nedarvede  friheter,  som  saa- 
ledes ikke  skatlægger  folket  uten  stændernes  godkjendelse, 
og  som  heller  ikke  med  voldsomme  midler  søker  at  under- 
trykke avvikende  religiøse  meninger,  hvis  saadanne  kommer  op. 
Hans  religiøs-filosofiske  standpunkt  var  derhos  saa  uavhængig, 
at  han  lærte  at  religionen  hviler  paa  fornuft,  og  at  saaledes 
ingen  kirkeform  tør  paastaa  at  den  sitter  inde  med  en  aaben- 
baret  sandhet.  Det  er  derfor  i god  overensstemmelse  med 
sin  egen  lære  at  Bodin  bekjæmper  en  beslutning  som  vilde 
være  «en  indledning  til  krig«.  Det  lykkedes  ogsaa  Bodin  at 
opnaa  et  tillæg  til  Versoris’s  forslag,  om  at  den  religiøse  en- 
het skulde  bringes  istand  «ved  saa  milde  og  hellige  midler 
som  Hans  Majestæt  kunde  uttænke». 

I denne  noget  avdæmpede  skikkelse  blev  forslaget  efter 
lange  forhandlinger  ogsaa  stændernes.  Religionens  enhet 
skulde  opnaaes  ved  fredelige  midler  og  «uten  krig».  Hertil 
bidrog  ogsaa  at  hertugen  av  Montpensier  tilraadet  tolerance. 
Man  hadde  været  vant  til  at  finde  denne  fornemme  adelsmand 
paa  den  uforsonligste  fløi;  til  alles  overraskelse  sadlet  han  nu 
om.  Han  var  under  stænderforsamlingen  av  kongen  sendt  til 
Henrik  av  Navarra  for  at  underhandle  med  ham.  Efterret- 
ningen  om  stemningen  i Blois  hadde  kaldt  huguenotterne 
under  vaaben,  og  hoffet  hadde  fundet  det  opportunt  at  for- 
søke igjen  at  vinde  Henrik  over  til  sig.  Men  Montpensier 
vendte  tilbake  med  et  saa  sterkt  indtryk  av  den  forbitrelse 
og  det  samhold  som  hersket  blandt  huguenotterne,  at  han 
ikke  vovet  at  tilraade  en  politik  som  yderligere  vilde  opirre 
lidenskaperne. 

Kongen  saa  sig  nødt  til  bøie  av  for  den  fredsvenlige 
stemning.  Vi  hører  ham  dag  ut  og  dag  ind  ostentativt  for- 
kynde,  at  han  kun  vilde  taale  én  religion  i riket,  men  da  alle 
forsøk  paa  at  faa  stænderne  til  at  vise  rundhaandethet  like- 
overfor  hans  krav  paa  flere  penger  — til  soldater  og  fornøi- 
elser  — viste  sig  forgjæves,  saa  han  sig  i et  endelig  raads- 
møte  den  2den  mars  nødt  til  at  erklære  at  han  «opgav  at  op- 
retholde  én  religion»  i riket,  da  han  ikke  fik  hjælp  til  at  gjen- 
nemføre  denne  tanke.  Saaledes  endte  ynkelig  de  store  ord 
om  den  reformerte  religions  utslettelse.  Naar  alt  kommer  til 
alt  var  kongen  kanske  tilfreds  med  at  slippe  at  indfri  dem 
Han  kunde  nu  med  lettet  hjerte  igjen  pynte  sig  med  sine  øre- 
dobber og  sit  perlekollier  og  sin  paa  kvindevis  blottede  hals, 
og  mætte  sine  øine  ved  de  sansekjælende  optrin  i det  hyrde- 
skuespil  som  hans  altid  livslystne  mor  lot  opføre  samme  aften, 
av  den  italienske  skuespillertrup  Li  Gelosi.1)  Hun  trængte  til 
at  lufte  litt  op  i den  tunge  atmosfære  som  alle  disse  høitide- 


l)  Mémoires  du  Duc  de  Nevers,  s.  177  og  L’Estoile.:  Mémoires  etc. 

lige  og  vigtige  deputerte  lagde  over  «den  store  og  skjønne 
by»,  Blois. 


Længe  før  stændermøtet  var  blit  enig  om  at  tilraade  en 
kirkepolitik  «uten  krig»,  var  imidlertid  denne  i fuld  gang. 
Freden  i Beaulieu  skapte  bare  en  kort  vaabenhvile.  Den  sjette 
religionskrig  var  allerede  i fuld  flamme  i slutningen  av  aaret 
1576.  Hverken  prinsen  av  Condé,  eller  Damville  hadde  ned- 
lagt vaabnene,  og  Johan  Casimir  stod  fremdeles  i Burgund.  Hen- 
rik av  Navarra  var  nu  den  anerkjendte  chef,  og  han  kaldte 
sine  trosfæller  under  fanerne.  Men  huguenotterne  var  allike- 
vel militært  og  moralsk  svækket  ved  hertugen  av  Anjous  alli- 
ance  med  kongen;  hertil  kom  den  indbyrdes  skinsyke  mellem 
deres  førere,  og  at  Damville,  som  i længden  fandt  sin  stilling 
uholdbar,  begyndte  at  gjøre  tilnærmelser  til  kongen.  Til  hugue- 
notternes  held  svækkedes  denne  i sin  handleevne  ved  stænder- 
nes  uvillighet  til  at  aapne  ham  nye  utveie  til  at  reise  de  nød- 
vendige krigsmidler.  Han  var  henvist  til  de  frivillige  gaver 
som  ligaens  unioner  og  offervillige  enkeltmænd  stillet  til  hans 
raadighet.  Ikke  destomindre  lykkedes  det  ham  at  tilkjæmpe  sig 
visse  fordele.  Hertugen  av  Anjou  førte  den  hær  som  kjæm- 
pet  ved  Loires  øvre  løp.  Under  ham  kommanderte  hertugen 
av  Guise.  De  tok  efter  en  skarp  motstand  to  av  Huguenot- 
ternes  faste  pladser,  La  Charité  og  Issoire.  Den  sidste  by  blev 
jevnet  med  jorden  av  de  rasende  soldater.  Hertugen  av  An- 
jou nød  sin  triumf  i Plessy-lez-Tours.  Kongen  gav  en  pragt- 
fuld  fest  for  ham,  hvor  opvartningen  utførtes  av  «damer  klædt 
i grønt,  i mandsdragt  og  halvnakne  med  utslaat  haar».  Saa- 
ledes  fik  livsglæden  sin  tribut  blandt  landsmænds  blødende  lik. 

Den  anden  hær  under  Mayenne  opererte  langs  Charente. 
Kampen  stod  her  om  huguenotternes  vigtige  havneby  Brouage 
i de  sumpige  egne  søndenfor  La  Rochelle.  Der  var  ingen 
enighet  mellem  de  huguenotske  førere.  Henrik  av  Navarra 
drev  krigen  som  en  condottiere  i Guienne.  Prinsen  av  Condé 

laa  i forbitret  strid  med  borgerne  i La  Rochelle.  Brouage 
faldt  den  21de  august,  og  dette  føltes  som  et  svidende  neder- 
lag av  huguenotterne 

Alvorligere  var  allikevel  Damvilles  frafald.  Denne  ærgjer- 
rige og  omskiftelige  politiker  saa  nu  sin  fordel  i at  bryte  en 
alliance  som  var  blit  ham  besværlig,  og  som  ikke  syntes  at 
kunne  føre  til  den  pacifikation  han  og  hans  parti  fandt  ønske- 
lig. Han  hadde  nylig  selv  foreslaat  at  kalde  en  tyrkisk  flaate 
til  hjælp,  en  plan  som  dog  La  Noue  og  Mornay  hadde  faat 
hindret.  Nu  kastet  han  sig  over  til  den  motsatte  yderlighet 
under  indflytelse  av  sin  hustru,  av  kongelige  løfter  og  av 
personlig  uvilje  mot  enkelte  av  Languedocs  ledende  huguenot- 
ter.1)  Han  stillet  sin  hær  under  kongens  faner  og  beleiret 
byerne  Montpellier  og  Nimes,  som  imidlertid  gjorde  kraftig 
motstand  under  Francois  de  Chåtillon,  Colignys  værdige 
søn. 

Det  var  imidlertid  aapenbart  at  den  krigerske  stemning 
løp  meget  lavt  hos  begge  partier.  La  Rochelles  borgere,  hvis 
holdning  var  avgjørende,  ønsket  fred,  og  i kongens  omgivelser 
fik  ogsaa  fredspartiet  overtaket.  Krigen  føltes  jo  ogsaa  som 
en  besværlig  ting  av  en  fyrste  som  mere  og  mere  lik  en  Sar- 
danapal  fandt  sig  bedst  hjemme  blandt  kvinder  og  favoriter. 
Hans  bror  gjorde  tegn  til  atter  at  gaa  sine  egne  veie,  og  han 
frygtet  for  at  efterretningen  herom  skulde  gjøre  «huguenotterne 
vanskeligere  at  tilfredsstille.»2)  Just  som  Chåtillon  var  paa  nip- 
pet til  at  levere  Damville  slag,  red  La  Noue  med  freds- 
budskapet  ind  mellem  de  to  hære.  Den  17de  september  1577 
hadde  kongen  sluttet  «sin  fred»  med  kongen  av  Navarra  i 
Bergerac.  Den  fulgtes  av  ediktet  av  Poitiers  i samme  maaned. 
Dette  gjorde  visse  indskrænkninger  i de  vidtgaaende  indrøm- 
melser  som  freden  i Beaulieu  hadde  tilstaat  huguenotterne. 
Saaledes  indskrænkedes  den  fri  religionsøvelse  til  én  by  i hvert 


*)  De  Thou : Hist.  Univ.  V,  s.  391. 

2)  Mémoires  cTEtat  de  Villeroy,  s.  32. 

amt  (bailliage)  og  til  de  byer  som  huguenotterne  sat  inde  med 
før  den  sidste  krig.  Adelsmænd  med  høiere  domsret  kunde 
med  visse  indskrænkninger  holde  gudstjeneste  i sine  huse,  dog 
ikke  inden  en  avstand  av  to  mil  fra  hoffets  residens  og  ti  mil 
fra  Paris.  Fællesdomstolene  — Chambres  mi-parties  — som 
i virkeligheten  ikke  var  traadt  i kraft  efter  freden  i Beaulieu, 
omdannedes  dels  til  de  saakaldte  «Chambres  de  l’Édit«,  hvis 
medlemmer  kongen  valgte  uten  hensyn  til  religion,  dels  til 
de  saakaldte  Chambres  tri-parties,  i hvilke  protestanterne  dan- 
net en  tredjedel.  En  artikel  i fredsediktet  var  likemeget  ret- 
tet mot  katholiker  og  protestanter.  Den  forbød  nemlig  alle  for- 
eninger og  broderskaper  av  hvilkensomhelst  art.  Efter  at  ha 
brukt  de  katholske  ligaer  vilde  kongen  nu  skille  sig  av  med 
dem;  de  var  blit  ham  for  besværlige  og  farlige.  De  lot  sig  dog 
ikke  saa  let  ryste  av.  — Huguenotterne  — særlig  de  refor- 
merte prester  og  reformerte  forsamlinger  — les  consistoriaux  — 
fandt  de  nye  vilkaar  «haarde  at  fordøie»,  og  denne  misfornøi- 
else  kom  i de  følgende  aar  hyppig  til  utbrud.  Henrik  av 
Navarra,  som  lik  Henrik  III  kaldte  denne  fred  «sin»,  var  imid- 
lertid ivrig  for  at  opretholde  den:  «Denne  fred  er  et  verk  som 
ikke  kan  gjennemføres  paa  én  dag,  men  jeg  haaper  med  tiden 
og  en  smule  taalmodighet  at  det  vil  lykkes  de  bra  folk  tiltrods 
for  urostifterne.»1)  Den  gav  ogsaa,  paa  en  kort  avbrytelse  nær, 
Frankrike  otte  aars  vaabenhvile. 


Kongedømmet  hadde  i et  frygtelig  øieblik  svunget  sig  op 
til  at  være  den  uforsonlige  katholicismes  ideale  fører.  Det 
var  i det  «røde  bryllups»  mørke  nat.  Men  dets  prestige  hadde 
siden  hin  nat  været  i stadig  synken  inden  disse  kredse.  En 
snart  haanlig,  snart  truende  foragts  skygger  hadde  gradvis  lei- 
ret sig  om  dets  trone.  Dets  kraft  syntes  uttømt  i en  ene- 
ste anstrengelse,  blodet  hadde  ikke  alene  skræmt  ofrene,  det 


3)  Henry  IV.  Lettres  Missives  I.  Brev  til  Damville  aug.  1578. 

6 — Anderssen : Henrik  av  Navarra. 

syntes  ogsaa  at  ha  skræmt  ophavsmændene.  Deres  politik  var 
blit  usikker  og  holdningsløs,  uten  konsekvens  og  uten  ubarmhjer- 
tighet, den  eneste  egenskap  som  hadde  gyldighet  hos  den  katholi- 
cisme  som  hyldet  handlingens  propaganda.  Enkedronningen  selv 
var  en  aldrende  intrigant,  ængstelig  og  fuld  av  omsvøp,  kvælende 
enhver  modig  og  avgjørende  handling  i breve  og  betænkninger, 
i blæk  og  papir,  optat  av  familieomsorg,  astrologer  og  itali- 
enske komedianter.  Hendes  barn  viste  alle  tegn  paa  tidlig 
degeneration,  én  søn  nylig  død  i vanvid,  en  datter  som  var 
hoffets  første  kurtisane,  to  brødre  som  laa  paa  lur  mot  hin- 
anden  med  dolken  hvæsset.  Det  var  ikke  saadanne  førere 
som  kunde  tænde  den  troens  glød  der  endelig  skulde  avsvi  den 
kjætterske  løvetand,  som  skjøt  tæt  og  uovervindelig  op  i Frank- 
rikes aker.  Allermindst  var  dette  at  vente  av  den  avmandede 
fyrste  som  nu  sat  paa  Frankrikes  throne. 

Det  var  lykkes  Henrik  III  i et  par  aar  at  vende  den  po- 
pularitet han  hadde  vundet  blandt  katholikerne  ved  seiren  ved 
Jarnac  og  bartholomæusnattens  blodbad  om  til  likegyldighet  og 
foragt.  Det  krigerske  Frankrike  forlangte  til  konge  en  soldat, 
om  ikke  en  stor  feltherre  saa  dog  en  mand  som  kunde  føre 
sit  sverd  og  sin  lanse,  som  kunde  sitte  dagen  lang  i sadlen  i 
felt  eller  paa  jagt  og  strække  sine  lemmer  paa  en  haard  felt- 
seng eller  den  bare  jord  efter  dagens  strabadser.  Isteden  her- 
for fik  de  resterne  av  en  mand,  som  hadde  ødet  sin  ungdom 
i elskov  og  utsvævelser,  som  pyntet  sig  som  en  kvinde  for 
at  behage  sine  unge  og  smukke  mignons,  og  som  gjorde  bod 
for  sine  synder  ved  at  klæ  sig  i sæk  og  aske.  Ved  siden  av 
sin  frivolitet  og  sit  bigotteri  hadde  han  endnu  bevaret  nogle 
av  renaissancens  sværmerier.  Han  hadde  Mediciernes  artistiske 
temperament,  men  han  elsket  kunsten  med  et  perverst  skjøn- 
hetsbegjær,  og  han  lyttet  gjerne  til  Ronsards  og  Desportes  ind- 
smigrende  og  kjælne  vers.1)  Han  lærte  sig  latin,  og  man  kunde 
se  ham  kjøre  i sin  vogn  med  sin  dronning  gjennem  gåterne 


i)  Cal.  of  St.  Pap.  1555 — 1577,  Nr.  605. 

med  pyntede  hunde  paa  fanget  og  læse  grammatik  og  deklinere, 
han  kunde  sitte  timevis  i sit  kabinet  og  høre  Sorbonnens  filo- 
sofer disputere  om  «de  primis  causis»,  «de  sensu  et  sensibile» 
og  lignende  materier,  og  han  var  stifter  og  medlem  av  et  lærd 
akademi. 

Mere  og  mere  blev  de  sidste  rester  av  hans  manddom  bort- 
ødet;  han  feminisertes  i en  grad  som  vakte  spot  og  latter, 
og  Pariserfolket  øvet  sit  uærbødige  vid  paa  hans  kongelige 
person  med  en  kynisme  som  gaar  over  alle  grænser.  Det  var 
ikke  den  perversitet  som  der  ikke  skumledes  om;  meget  av 
hvad  der  sagdes  er  sikkert  grundløst,  men  hans  hele  besyn- 
derlige væsen  utfordret  skumlerierne.  Mens  Pariserpøbelen  Ste- 
ner huguenotterne,  som  i henhold  til  freden  i Beaulieu  holder 
gudstjeneste,  rider  kongen  ringspil  forklædt  som  amazone  og 
holder  bal  og  fester,  som  om  man  var  i den  dypeste  fred.  Han 
friserte  sig  som  en  kvinde  og  viste  sig  offentlig  med  nedringet 
hals  og  ellers  klædt  som  et  fruentimmer,  saaledes  at  «man  ved 
første  blik  var  i tvil  om  man  saa  en  kvinde-konge  eller  dron- 
ning-mand»,  siger  d’Aubigné  i sine  «Tragiques.»  Smædevers 
løp  rundt  Parises  gater  og  klistredes  op  paa  selve  slotsportene. 
L’Éstoile  har  et  smukt  utvalg  av  dem,  saaledes  dette: 

«Henrik  av  sin  mors  naade,  doven  konge  av  Frankrike 
og  indbildt  konge  av  Polen,  portner  i Louvre,  klokker  i 
St.  Germain  de  1’Auxerrois,  svigersøn  av  Colas,  hans 
hustrus  kravepiper  og  frisør,  kræmmer  i retspaladset,  gjest 
i badstuene,  guardien  for  de  fire  tiggerordener  og  beskyt- 
ter av  de  hvite  flagellanter». 

Viddet  er  ikke  overdaadig,  men  uforskammetheten  ogfor- 
agten  tydelig  nok. 

Særlig  forargelse  vakte  hans  forhold  til  mignonerne,  en 
kreds  av  smukke,  elegante  unge  mænd,  som  han  overøste 
med  gaver;  thi  «hans  ædelmodighet  hadde  ingen  grænser», 
saaledes  at  han  er  «rike  tjeneres  fattige  herre,»  siger  den 
venetianske  gesandt  Lippomano.  Han  koketterte  med  dem  som 
en  kvinde  koketterer  med  forelskede  mænd,  hans  arm  var  om 

deres  hals,  naar  han  indfandt  sig  i raadet,  han  kysset  dem  som 
en  elskerinde  og  var  lunefuld  mot  dem  som  en  elskerinde. 
Enkelte  av  dem  nøiet  sig  ikke  med  penge  og  juveler.  De  vilde 
ha  magt  og  indflytelse  og  høie  stillinger,  «gjøre  almenheten 
til  vidnerpaasin  ære  og  triumf,  motta  hædersbevisninger  og  la 
sig  følge  under  fyrstens  øine  og  endog  paa  hans  befaling  av 
statens  høieste  mænd.»1)  Saaledes  de  saakaldte  «fire  evange- 
lister,» som  i kongens  sidste  aar  i virkeligheten  var  rikets  le- 
dende ministre,  St.  Lue,  d’0-,  Arques  og  Caumont. 

Deres  nydelsesbegjær,  vanvittige  ødselhet  og  kvindeagtige 
pyntesyke  var  parret  med  en  duellantlidenskap  som  fik  blodet 
til  at  flyte  for  et  godt  ord.  De  satte  eget  og  andres  liv  paa 
spil  med  en  hensynsløs  livsforagt,  som  viser  at  de  franske 
krigerske  instinkter  brændte  like  heftig  som  før  under  disse 
byzantinske  seder.  Pierre  de  1’Éstoile  opregner  med  juristens 
samvittighetsfulde  nøiagtighet  i sin  «journal»  en  næsten 
forferdende  række  av  brutale  optrin.  Her  er  enkelte:  Okto- 
ber 1575  blir  kongens  favorit,  Du  Guast,  myrdet  i sit  hus 
med  to  tjenere  av  maskerte  mænd.  Bak  mordet,  mente  man, 
stod  Margaretha  av  Valois.  — August  1577  dræper  kongens 
gardekaptein  Villequier  sin  frugtsommelige  hustru  sammen  med 
en  av  hendes  damer,  idet  hun  staar  op  av  sengen,  for  utroskap. 
«Dette  mord»,  siger  journalen  «blev  fundet  grusomt,  fordi  det 
blev  øvet  mot  en  kvinde  som  var  frugtsommelig  med  tvillinger, 
og  opsigtsvækkende,  fordi  det  blev  begaat  i kongens  hus,  mens 
kongen  var  der,  og  især  fordi  det  skete  ved  hoffet,  hvor  da- 
merne  driver  utroskap  offentlig  og  regner  det  for  en  dyd.» 
Man  sagde  at  kongen  stod  bak,  fordi  damen  hadde  avvist  ham 
selv.  — Januar  1578  leverer  kongens  mignon  Grammont  og 
Bussy  d’Amboise  en  regulær  batalje  ved  den  sidstes  hus.  — 
Februar  samme  aar  overfalder  fire  av  kongens  mignoner  den 
nævnte  Bussy  ved  Porte  St.  Honoré,  uten  dog  at  faa  ram  paa 
den  uovervindelige  duellant.  Den  27.  april  samme  aar  fore- 


*)  De  Thou:  Hist.  Univ.  V.  s.  541. 

gaar  den  store  duel  mellem  kongens  mignoner  Quélus,  Maugiron  og 
Livarot  paa  den  ene  side,  og  hertugen  av  Guises  favorit  Antra- 
guet  med  Riberac  og  Schomberg  paa  den  anden.  Fire  av  duellan- 
terne  lot  livet,  en  slap  med  nød  og  neppe  fra  døden,  og  An- 
traguet  selv  blev  saaret.  Man  talte  nitten  saar  paa  Quélus. 
«Kongen  bar  en  merkværdig  kjærlighet  til  Quélus  og  Maugi- 
ron; han  kysset  de  to  lik,  lot  rake  haaret  av  deres  hoder  og 
gjemte  deres  blonde  lokker;  han  tok  øreringene  av  Quélus, 
dem  han  selv  hadde  git  ham  og  fæstet  paa  ham  med  egen 
haand.»  Han  opreiste  pragtfulde  gravmæler  over  de  to  mig- 
noner og  lot  Ronsard  besynge  dem.  Juli  samme  aar  blev  en 
anden  mignon,  St.  Mégrin,  overfaldt  og  dræpt  utenfor  Louvre 
av  tyve  eller  tredive  mand.  Mordet  blev  ustraffet,  da  kongen 
blev  underrettet  om  at  ophavsmanden  var  Henrik  av  Guise,  som 
saaledes  vilde  ramme  sin  hustrus  forfører,  og  bandens  chef 
var  hans  bror  Mayenne.  Under  selve  St.  Mégrins  begravelse 
dræpte  Grammont  foran  kirken  en  ung  løitnant,  med  hvem  han 
var  blit  uenig  om  en  stok.  Mai  1579  overfalder  adelsman- 
den  Beaupré  hr.  d’Aumont  med  pistolskud,  saarer  denne  og 
dræper  en  ganske  uskyldig  ledsager.  August  1579  overfaldes 
den  frygtede  Bussy  d’Amboise  hos  sin  elskerinde,  Mme  Mon- 
soreau,  av  dennes  mand,  som  bryter  ind  i huset  med  tolv 
leiesvende.  Bussy  forsvarer  sig  i flere  timer;  tilsidst  er  hans 
vaaben  en  splintret  kaarde,  stoler  og  borde.  Han  saarer  og 
dræper  fire  av  sine  fiender;  men  da  han  vil  redde  sig  ut  av 
vinduet,  blir  han  hængende  fast  i jernsprinklerne  og  dræpes. 

Dette  faar  være  nok;  at  skrive  om  disse  ting  er  som  at 
dyppe  sin  pen  i smuds  og  blod.  — Men  forfaldet  hører  ogsaa 
til  historiens  testamente  til  os,  og  begivenheternes  forklaring 
tvinger  os  ret  som  tiest  til  at  være  de  forbryderske  lidenska- 
pers  annalister. 

Disse  mignoners  konge  var  ikke  den  mand,  av  hvilken  det 
katholske  Frankrike  kunde  vente  den  handling  som  evnet  at 
rense  landet  for  det  reformerte  kjætteri.  Selv  presterne  og 
munkene,  som  tok  hans  syndepenge  og  gav  ham  absolution, 

naar  han  i sæk  og  aske  gik  sin  pilgrimsgang  rundt  i Parises 
kirker  og  klostre  i avmattelsen  og  nedtryktheten  efter  de  nat- 
lige  glæder,  selv  jesuiterne,  som  hadde  banet  sig  vei  til  tro- 
nen og  git  kongen  sin  skriftefar  i fader  Auger,  en  forhenvæ- 
rende kjøkkengut,  og  som  ikke  sparte  paa  smiger  over  hans 
fromme  sind,  selv  disse  saa  med  uro,  hvorledes  alt  initiativ 
og  alt  mot  visnet  bort  hos  den  allerkristeligste  monark.  Hans 
store  bedrift  var  indstiftelsen  av  helligaandsordenen  til  troens 
forsvar,  men  prisen  for  den  var  en  ny  beskatning  av  geistlig- 
heten. Denne  saa  sig  om  efter  en  anden  fører,  og  den  behø- 
vet  ikke  at  søke  længe.  Gjennem  slegtstradition,  fornem  her- 
komst, høi  stilling,  personlige  egenskaper,  en  prøvet  katholi- 
cisme,  som  hadde  vist  sig  paa  høide  med  alle  opgaver,  selv 
de  som  ringedes  ind  av  klokkerne  i St.  Germain  de  1’Auxer- 
rois  den  frygtelige  blodnat,  var  Henrik  av  Guise  den  selvskrev- 
ne første  korsridder  i en  ny  hellig  krig. 

Han  hadde  de  egenskaper  som  gjør  indtryk  paa  mæng- 
den.  Han  var  ung,  statelig  og  mandig,  ridderlig  og  vaaben- 
færdig.  De  lyse,  livfulde  øine  og  det  blonde  haar  mindet  om 
det  germanske  blod  i hans  aarer.  Den  letkjøpte  seir  ved  Dor- 
mans  hadde  lagt  en  krigersk  nimbus  om  ham;  et  endnu  større 
held  var  det,  at  han  fra  denne  kamp  bragte  hjem  det  vældige 
ar  som  gav  ham  tilnavnet  le  Balafré,  det  samme  som  hans 
berømte  far  ogsaa  hadde  baaret.  Han  var  ikke  dennes  like- 
mand  som  kriger,  men  han  var  likesaa  snu  og  intrigant,  og 
hans  ærgjerrighet  sigtet  mot  endnu  høiere  maal.  Han  hadde 
heller  ikke  noget  av  farens  og  onkelens  pengegriskhet ; han 
var  tvertimot  rundhaandet  til  ødselhet,  insinuant  og  erobrende 
gjennem  sin  nedladenhet,  sine  gaver  og  løfter,  veltalende  og 
overtalende.  «Han  brukte  alle  midler  for  at  vinde  alles  ven- 
skap,»  siger  de  Thou  i sine  mémoirer.  Den  samme  gjengir 
ogsaa  Michel  de  Montaignes  dom  om  hans  religion.  Denne 
skarpe  iagttager  og  menneskekjender  siger  om  Guise  og  Hen- 
rik av  Navarra,  begge  hans  nære  omgang  i en  periode 
av  hans  liv:  «Hvad  religionen  angaar,  som  begge  bærer  tilskue, 

er  det  et  smukt  paaskud  til  at  knytte  deres  parti  til  dem, 
men  ingen  av  dem  staar  i noget  dypere  forhold  til  den» 1). 
I ethvert  fald  har  hos  Guise  de  politiske  overskygget  de 
religiøse  interesser,  og  den  iver  han  utfoldet  i den  stridbare 
katholicismes  tjeneste,  var  i første  række  bestemt  av  den  ind- 
flytelse  han  derved  vandt  over  mægtige  allierte,  som  kunde 
tjene  hans  magtbegjær.  Denne  iver  vandt  ham  geistlighetens 
støtte,  Parisernes  venskap  og  Spaniens  gunst.  Den  magt- 
stilling  han  indtok  i den  franske  stat,  kan  maales  derav  at 
han,  hans  familie  og  betroede  tilhængere  indehadde  fem 
guvernementer  og  femten  bispedømmer.  Hvor  høit  sigtet 
han?  Det  er  ikke  godt  at  si;  det  ser  ut  som  der  har  været 
sterke  svingninger  i hans  planer,  at  de  snart  har  nøiet  sig 
med  at  strække  ut  efter  generalløitnantstillingen  i riket,  den 
øverste  militære  kommando,  under  en  kraftløs  regent  selve 
den  kongelige  magt  uten  dens  navn,  snart  har  tumlet  med 
endnu  større  syner,  Frankrikes  scepter  og  krone,  naar  den 
flakkende  livsgnist  slukkedes  hos  den  sidste  Valois.  Snart 
synes  hans  politik  at  begrænse  sig  til  hans  eget  land,  snart 
tar  den  ind  i sine  planer  England  og  Skotland,  Nederlandene 
og  Tyskland.  Denne  vaklen,  denne  mangel  paa  maalbevissthet 
og  begrænsning  forringer  ham  som  handlende  politiker  og 
indordner  ham  ikke  blandt  sit  lands  statsmænd,  men  blandt 
den  række  av  glimrende  politiske  aktører,  som  vistnok  er 
med  om  at  gi  historiens  drama  de  bevægede  optrin,  men 
som  ikke  bestemmer  dets  fremadskridende  handling. 


Huguenotternes  uovervindelighet  talte  overbevisende  om 
hvilken  styrke  der  laa  i en  fast  sammenslutning.  Denne 
hadde  av  en  liten  minoritet  gjort  en  med  den  overvældende 
katholske  majoritet  likebyrdig  motstander,  undertiden  en 
seierrik  motstander.  Den  hadde  frembragt  den  raske  mobili- 


*)  Mém.  de  Thou,  s.  396. 

seren,  den  villige  beskatning,  den  strenge  disciplin.  Frem- 
trædende  katholiker  hadde  tidlig  været  opmerksomme  herpaa 
og  tilstræpt  noget  lignende  inden  sine  egne  rækker,  men 
hittil  kun  med  spredt  virkning.  Man  hadde  under  de  første 
krige  set  katholske  forbund  eller  ligaer  reise  sig  i Guienne, 
Languedoc,  Champagne  og  andre  steder.  Ved  siden  av  de 
lokale  sammenslutninger  gik  ogsaa  tanken  om  en  almindelig 
katholsk  union,  som  kunde  møte  det  sterke  samhold  der 
forbandt  protestanterne  uten  hensyn  til  landegrænser.  Kon- 
cilet  i Trient,  Philip  II  og  de  romerske  paver  saa  i en  saadan 
international  liga  veien  til  at  gjøre  det  av  med  kjætteriet,  og 
denne  tanke  har  hat  sine  varme  tilhængere  i Frankrike1). 
Skuffelsen  over  at  Bartholomæusnatten  ikke  hadde  ført  til 
maalet,  og  forbitrelsen  over  freden  i Beaulieu  og  dens  store 
indrømmelser  til  huguenotterne,  gav  nyt  liv  til  planerne  om 
en  stor  katholsk  partidannelse.  Allerede  i 1575  synes  man 
enkelte  steder  at  ha  fæstet  sine  øine  paa  hertugen  av  Guise 
som  den  selvskrevne  fører  imot  de  allierte  huguenotter  og 
politikere.  Man  ser  det  av  et  brev  fra  Catharina  til  sin  søn, 
i hvilket  hun  opfordrer  ham  til  at  indsætte  paalidelige  guver- 
nører, «nu  da  byerne  danner  forbund  under  en  stor  mands 
navn,  som  Du  skal  faa  vite  om  nogle  dage» 2).  Det  første 
offentlige  utslag  av  bevægelsen  faar  vi  først  i 1576  i Pikardi. 

Dette  guvernement  var  tildelt  prinsen  av  Condé  ved 
freden  i Beaulieu.  Men  kommandanten  i Peronne,  Humiéres, 
en  av  Guisernes  tro  mænd,  dannet  et  forbund  av  den  katholske 
adel,  geistlighet,  borgere  og  bønder  i guvernementet  for  at 
hindre  prinsen  i at  ta  byen  i besiddelse.  Han  stanset 
ikke  med  det.  Tilskyndet  av  jesuiterne  og  i fuld  forstaaelse 
med  Henrik  av  Guise3)  opfordret  ligaen  i Pikardi  den  franske 
adel  over  det  hele  land  til  at  slutte  sig  til  forbundet,  ja 


J)  Cfr.  De  franske  huguenotter  1559 — 72,  s.  142  fg. 

2)  Lettres  de  Cath.  de  Méd.  V.  s.  1 8 1 . 

3)  Bouillé : Hist.  des  Guises  III,  s.  32. 

planen  var  endog  at  søke  at  kalde  katholikerne  i andre  lande 
til  vern  om  Guds  sande  kirke. 

Bevægelsen  er  ikke  fra  først  av,  som  man  gjerne  har 
ment,  en  bevægelse  fra  neden.  Det  er  aristokratiet  og  særlig 
den  høiere  geistlighet  som  tar  ledelsen  og  som  kalder  de 
dype  geledder  under  vaaben,  en  appel  paa  hvilken  disse 
ikke  straks  overalt  gir  svar.  I Paris  fænget  det  naturligvis  i 
et  nu.  Denne  store  by  med  sine  voldsomme  munke  og  ofte 
grotesk  veltalende  prester,  med  sin  urolige  og  fanatiske  befolk- 
ning, var  jo  aldrig  i ro.  Dens  brutale  instinkter  var  næret 
med  ild  og  blod  fra  reformens  første  dage,  den  hadde  i en 
menneskealder  set  baalene  brænde  og  hørt  ofrenes  jammer 
og  hymner  stige  op  over  flammer  og  røk;  den  hadde  endnu 
de  hidsende  klokkeklemt  fra  blodbadets  nat  i sine  ører,  og 
dag  ut  og  dag  ind  eggedes  den  av  fanatiske  prædikanters  og 
folketaleres  voldsomme  ord.  Freden  i Beaulieu  føltes  av 
denne  mængde  som  en  svidende  krænkelse;  den  vilde  ikke 
bøie  sig  for  freden,  forfulgte  huguenotternes  processioner 
med  stenkast,  brøt  ind  i deres  gudstjeneste,  slog  op  hidsende 
oprop  mot  dem  paa  gatehjørnerne.  Ogsaa  i nabobyerne  viste 
geistligheten  vei  til  oprør  mot  huguenotternes  nye  friheter. 
I Rouen  trængte  erkebispen,  selve  kardinalen  av  Bourbon,  sig 
ind  i det  reformerte  tempel,  gik  op  paa  prækestolen  og  holdt 
en  truende  tale  til  den  forsamlede  mængde. 

I den  edsformel  som  besvores  av  ligaens  medlemmer, 
indgik  ogsaa  som  en  pligt  at  forsvare  og  lyde  kongen.  Men 
kongen  hadde  jo  selv  sat  sit  navn  under  den  sidste  fred, 
mot  hvilken  ligaen  vendte  sin  odd.  Man  skulde  altsaa  for- 
svare ham  mot  sig  selv.  Det  var  saaledes  en  loyalitet  i 
hvilken  der  laa  en  trusel  skjult,  saameget  mere  som  denne 
forpligtelse  til  loyalitet  var  forbundet  med  en  anden  forplig- 
telse,  den  at  vise  ubetinget  lydighet  mot  «forbundets  øverste 
chef»;  der  stod  intet  om  at  denne  skulde  være  kongen;  der 
var  heller  ingen  anden  nævnt;  men  alle  visste  hvem  den 
unævnte  var.  I tilfælde  av  konflikt  mellem  disse  to  autoriteter 

var  det  ikke  vanskelig  at  se,  under  hvis  fane  ligaen  vilde 
fylke  sine  rækker. 

Kongen  var  fra  først  av  heller  ikke  i tvil  om  at  ligaen 
var  likesaa  meget  rettet  mot  ham  som  mot  huguenotterne. 
Man  har  saaledes  en  skrivelse  fra  ham  til  hertugen  av  Mont- 
pensier,  guvernør  i Bretagne,  i hvilken  han  paalægger  denne 
at  indfinde  sig  i provinsens  stænderforsamling  og  alvorlig  for- 
holde dein  det  skadelige  og  farlige  ved  de  ligaer  som  i den 
sidste  tid  hadde  dannet  sig,  «hvis  hensigt  var  slet  og  for- 
dærvelig  og  i høi  grad  til  mén  for  kongens  tjeneste  og  hans 
undersaatters  ro  og  fred»1). 

Denne  og  lignende  henvendelser  var  imidlertid  ganske 
virkningsløse;  bevægelsen,  hvis  drivende  kræfter  nu  var  Henrik 
av  Guise  og  hans  klienter,  utbredte  sig  mere  og  mere,  og  det 
er  neppe  tvilsomt  at  Spanien  pustet  til  flammen.  Høsten 
1576  opholdt  Don  Juan  d’Austria  sig  hemmelig  to  dage  i 
Paris  paa  reisen  til  Nederlandene,  og  i Luxemburg  hadde 
han  møte  med  Henrik  av  Guise2).  Denne  traadte  nu  aapent 
frem  som  bevægelsens  leder.  Det  er  fra  hans  haand  vi  har 
et  andet  dokument,  som  sendtes  rundt  til  det  hele  land  og 
som  man  har  betegnet  som  ligaens  grundlov. 

Denne  grundlov  gjentar  og  skjærper  de  formaal  som 
Pikardis  liga  hadde  opstillet  for  dens  virksomhet:  forsvaret 
av  den  romerske  kirke,  vern  om  kongen,  som  ifølge  sin 
kroningsed  hadde  forpligtet  sig  til  at  utrydde  kjætteriet,  blind 
lydighet  mot  den  valgte  chef,  almindelig  væbning  av  alle  tro 
katholiker,  almindelig  skatteutskrivning  for  at  reise  de  nød- 
vendige midler  til  denne,  krig  paa  kniven  mot  alle  som  ikke 
slutter  sig  til  ligaen,  og  forfølgelse  av  dem  som  trær  ut  av  den. 

Som  man  ser,  en  organisation  av  et  theokratisk  diktatur, 
som  med  terroristiske  midler  tiltvinger  sig  tilslutning  og 
kvæler  enhver  opposition.  Men  i en  besynderlig  motsætning 


!)  Mém.  de  Duc  de  Nevers,  s.  110. 

2)  Mém.  de  1’Estoile  1,  s.  74. 

til  denne  absolutisme  staar  dette  dokuments  tredje  artikel, 
som  sætter  som  et  av  ligaens  maal  at  gjengi  provinsstænderne 
og  fællesstænderne  sine  urgamle  rettigheter,  ja  yderligere  at 
utvide  disse.  Saaledes  optar  ligaens  førere  motstandernes 
politiske  konstitutionalisme.  Saa  sterkt  hadde  Hotmans  Franco- 
Gallia  virket  paa  opinionen,  at  selv  fienderne  fandt  det  oppor- 
tunt  at  tilegne  sig  hans  ideer.  1 én  henseende  gik  de  videre 
end  han  i sin  søken  efter  et  historisk  fotfæste  for  sin  organi- 
sation.  Hotman  hadde  en  sterk  følelse  av  den  nationale  enhets 
betydning;  men  ligaens  grundlov  peker  likefrem  paa  en  opløs- 
ning  av  denne  ved  at  gjenindsætte  i sin  gamle  magt  det 
feudale  Frankrikes  provinsstænder. 

Michelet  har  træffende  og  skarpt  fremhævet  forskjellen 
mellem  denne  katholske  liga  og  de  protestantiske  organisa- 
tioner.  Mens  disse  var  av  defensiv  art,  utelukkende  sigtet 
paa  at  forsvare  den  reformerte  tro,  er  ligaen  en  offensiv 
sammenslutning,  hvis  maal  er  at  tilintetgjøre  ikke  alene  prote- 
stantismen, men  ogsaa  enhver  maateholden  politik,  er  sprunget 
ut  av  den  tankegang  som  avfødte  Bartholomæusnatten.  Mens 
de  protestantiske  unioner  altid  hævdet  sin  suverænitet  like- 
overfor  de  militære  chefer,  skaper  ligaen  et  imperium  med 
uindskrænket  magtfylde,  ikke  alene  militært,  men  restlig  og 
dømmende.  Ligaen  er  derhos  i utpræget  grad  aristokratisk; 
den  betegner  sig  selv  i stiftelsesdokumentet  som  en  «sammen- 
slutning av  fyrster,  herrer  og  katholske  adelsmænd»,  og  den 
er  i virkeligheten  ogsaa  en  descendent  av  det  «féodalité 
appanagée»,  de  prinselige  storherrers  selvraadighetspolitik,  som 
opstaar  i middelalderens  slutning,  en  «ligue  du  bien  public», 
til  hvis  opgaver  der  føiedes  et  religiøst  og  kirkelig  formaal,  og 
som  mobiliserte  for  sin  sak  geistligheten  og  folket.  Hos  hugue- 
notterne  var  ganske  vist  ogsaa,  særlig  i begyndelsen,  det  aristo- 
kratiske element  indflydelsesrikt,  men  som  den  reformerte  kirke 
i sin  aand  og  forfatning  var  demokratisk  og  republikansk,  saa 
gjennemtrængte  ogsaa  denne  aand  mere  og  mere  deres  poli- 
tiske organisationer.  Prinsen  av  Condé  og  kongen  av  Navarra 

blev  aldrig  gjennem  disse  mere  end  de  protestantiske  kirkers 
beskytter  — protecteur.  De  borgerlige  elementer  utleverte 
likesaalitt  sin  suverænitet  i de  store  politiske  som  i de  kir- 
kelige avgjørelser. 

De  moderate  katholiker  saa  med  mistillid,  ja  uvilje  paa 
ligaen.  Da  dens  agitatorer  i Paris  søkte  at  vinde  parlamen- 
tets præsident,  de  Thou,  for  dens  politik,  avviste  han  dem 
skarpt;  han  erklærte  disse  forbund  for  «stridende  mot  kongens 
tjeneste  og  rikets  ro».  Hans  søn,  den  ellers  beherskede  histo- 
riker, taper  sin  koldsindighet,  naar  han  nævner  ligaen;  han 
kalder  den  «avskyelig»,  et  forbund  som  sigtet  paa  «at  omstyrte 
alle  guddommelige  og  menneskelige  rettigheter»1).  Han  hadde 
personlig  set  hvorledes  ligaen  efterhaanden  blev  et  samlings- 
sted «for  alle  rikets  ødelagte  og  fordærvede  folk  og  med 
næsten  ikke  en  hæderlig  mand»,  en  dom  som  Henrik  av 
Guise  selv  erkjendte  var  begrundet2).  Fra  først  har  dette 
ikke  været  saa,  men  som  altid  er  tilfældet  i oprørte  tider, 
de  voldsomme  elementer,  de  hvis  lidenskaper  var  sterkest 
eller  hvis  samvittighet  var  mindst  besværet,  tok  ledelsen,  trængte 
ut  de  mere  beherskede  og  endte  med  at  kaste  landet  ut  i 
den  rene  revolution. 

Som  vi  har  hørt,  øvet  ligaen  en  sterk  indflytelse  paa 
valgene  til  stænderforsamlingen  i Blois,  uten  dog  at  formaa 
at  tvinge  denne  helt  over  til  sin  voldspolitik.  Denne  nøitra- 
lisertes  ogsaa  av  kongens  beslutning  om  at  erklære  sig  selv 
for  ligaens  chef.  Dette  behændige  skridt  avfødte  en  ny  for- 
mulering av  ligaens  program,  som  gjorde  det  mindre  vold- 
somt og  fremfor  alt  mere  monarkisk  og  loyalt,  men  rigtignok 
samtidig  mere  utilhyllet,  idet  det  likefrem  tok  sigte  paa  at 
utelukke  det  Bourbonske  hus  fra  den  franske  trone;  uttrykket 
«lydighet  mot  det  kongelige  hus»  blev  nemlig  byttet  om  med 
uttrykket  «lydighet  mot  huset  Valois».  Det  er  Guisernes 
lønlige  tanker  som  her  halvt  avslører  sig. 

x)  De  Thou:  Hist.  Univ.  V.,  s.  318. 

2)  De  Thou:  Mém.,  s.  398  og  399. 

Tilfældet  vilde,  at  netop  mens  stænderne  sat  sammen, 
skulde  en  anden,  langt  mere  opsigtvækkende  avdækning  av 
disse  planer  finde  sted.  Blandt  de  ivrigste  ligører  i Paris 
var  en  advokat  David,  som  var  kommen  paa  kant  med  til- 
værelsen, og  som  nu  i den  almindelige  gjæring  søkte  at 
svinge  sig  op  som  folkeopvigler.  I 1576  reiste  han  til  Rom 
samtidig  med  Gondi,  Paris's  erkebiskop.  De  Thou  paastaar 
at  hans  mandat  var  at  overbringe  paven  en  av  ligaens  chefer 
forfattet  skrivelse,  en  i og  for  sig  ikke  usandsynlig  ting;  man 
reiste  jo  ikke  i den  tid  fra  Paris  til  Rom  uten  ærinde.  Paa 
tilbakereisen  fra  Rom  døde  han  i Lyon;  hans  papirer  faldt  i 
hænderne  paa  huguenotterne,  som  offentliggjorde  av  dem  hvad 
de  kaldte  et  « utdrag  av  et  raad  holdt  i Rom ».  Skriftet  blev 
straks  stemplet  av  Guiserne  som  et  falskneri.  Imidlertid  kom 
der  i kong  Henriks  hænder  nogen  tid  efter  et  dokument,  som 
sendtes  ham  fra  den  franske  gesandt  i Madrid,  Saint-Goard^ 
av  et  lignende  indhold  som  nævnte  skrift.  De  Thou  siger 
om  dette  dokument,  med  Saint-Goard  som  hjemmelsmand,  at 
det  var  en  avskrift  av  Davids  mémoire,  som  av  paven  var 
sendt  til  Philip  II. 

Mémoirens  form  og  argumentation  gjør  det  litet  sand- 
synlig  at  den  skulde  være  et  politisk  aktstykke  som  direkte 
skriver  sig  fra  de  snu  og  beregnende  Guiser.  Dertil  er  den 
for  fantastisk.  Enten  er  det  David  selv  eller  — meget  sand- 
synlig  — den  huguenotske  utgiver  som  har  æren  av  at  ha 
sat  den  i stil.  Men  paa  den  anden  side  er  der  intet  i selve 
dens  hovedindhold  som  strider  mot  planer  som  holdt  tilhuse 
hos  de  ærgjerrige  Lothringere.  «Den  bar,  om  ikke  deres 
underskrift,  ialfald  deres  segl» 1).  Den  gik  kort  og  godt  ut 
paa  at  huset  Capet  aldrig  hadde  faat  den  apostoliske  velsig- 
nelse i likhet  med  Karl  den  stores  slegt,  og  at  dette  nu 
aabenbarer  sig  i Capetdynastiets  degeneration.  Derimot  lever 
Karl  den  stores  æt  endnu  like  frisk  og  blomstrende  og  venter 


J)  Bouillé:  Hist.  des  dues  de  Guise  III,  s.  36. 

kun  paa  folkets  valg  for  at  ta  magten  og  gjengi  dette  den 
gamle  storhet  og  velstand  og  gjenoprette  kirkens  enhet1). 
Kongen  bør  derfor  tilraades  at  lægge  al  magt  i den  karolin- 
giske  ætling  Guises  hænder  og  gjøre  ham  til  rikets  general- 
løitnant.  Derpaa  skulde  den  hellige  krig  proklameres  av 
rikets  stænder,  som  saa  skulde  sætte  sig  til  doms  over  hertugen 
av  Anjou  for  hans  forbund  med  kjætterne.  Efter  seiren  over 
disse  skulde  turen  komme  til  kongen,  som  sammen  med  enke- 
dronningen  skulde  anbringes  i kloster,  og  saa  skulde  hertugen 
av  Guise  utropes  til  konge.  Samtidig  skulde  den  gallikanske 
kirkes  rettigheter  avskaffes.  Dette  var  naturligvis  prisen  for 
pavens  sanktion. 

Det  er  i offentliggjørelsen  av  denne  mémoire  vi  maa 
søke  forklaringen  til  den  krigerske  stemning  som  saa  pludselig 
hadde  besat  kongen  under  stænderforsamlingen  i Blois.  Hvor 
meget  eller  hvor  litet  han  kan  ha  trodd  paa  egtheten  av 
Davids  mémoire,  har  i ethvert  fald  den  ting,  at  ligaen  hadde 
pleiet  hemmelige  underhandlinger  med  paven,  og  at  Philip  II 
var  holdt  underrettet  herom,  været  nok  til  at  indjage  ham 
frygt.  Mens  han  endnu  i begyndelsen  av  december  1576  i 
sine  breve  til  sine  gesandter  er,  eller  later  til  at  være,  avgjort 
fredsvenlig,  har  han  helt  slaat  om  i januar  1577.  Han  for- 
sikrer da  paven  om  at  det  er  hans  faste  hensigt  kun  at  taale 
én  religion  i riket,  og  han  ber  om  hans  økonomiske  støtte 
hertil2).  Samtidig  erklærer  han  sig  for  ligaens  chef,  for  saa- 
ledes  at  slaa  sverdet  av  Guises  haand,  og  sender  skrivelser 
til  sine  guvernører  og  til  parlamenterne  med  opfordring  til 
at  slutte  sig  til  ligaen.  Han  fandt,  siger  1’Éstoile,  at  man 
var  for  kjølig  og  likegyldig  til  at  slutte  sig  til  nævnte  forbund, 
og  han  skrev  for  at  «opgløde  sindene».  Men  da  forhand- 
lingerne  i Blois  hadde  vist,  at  ligaen  ikke  var  den  magt  som 
han  hadde  trodd,  da  han  mente  han  ikke  længer  behøvet  at 

*)  Ifølge  en  meget  sindrig  genealogi  skulde  Guiserne  nedstamme  fra  Karl 
den  store. 

2)  Lettres  de  Cath.  de  Méd.  V,  s.  239. 

frygte  den,  sadlet  han  igjen  om.  Nu  blev  det  hans  politik 
at  tilintetgjøre  ligaen.  Hertil  sigtet,  som  allerede  nævnt,  den 
bestemmelse  i Poitiersediktet,  som  bød  at  «alle  ligaer,  for- 
bund og  broderskaper  som  var  sluttet  eller  som  vilde  sluttes 
under  hvilketsomhelst  paaskud,  skulde  opløses  og  anulleres». 
Men  det  skulde  snart  vise  sig  at  bevægelsen  allerede  hadde 
slaat  altfor  dype  røtter,  til  at  den  kunde  kvæles  ved  en  artikel 
i en  fredstraktat.  Den  hadde  ikke  denne  gang  været  sterk 
nok  til  at  vinde  magten.  Men  den  opgir  ikke  spillet;  den 
trækker  sig  foreløbig  tilbake  for  at  samle  sine  kræfter  til  et 
nyt  fremstøt. 


KAPITEL  V 

Henrik  av  Bourbon,  Konge  av  Navarra 

Henrik  av  Navarras  personlighet  — Hans  stilling  efter  Bartholomæusnatten 
— Agrippa  d’Aubigné  — De  Bézes  brev  til  synoden  i Sainte-Foy  — 

De  nationale  synoder  og  kalvinismens  puritanske  stramning  — Catharinas 
og  Henrik  av  Navarras  møte  i La  Réole  og  Auch  — Forhandlinger 
og  fred  i Nérac  — La  guerre  des  amoureux  — Erobringen  av  Cahors 
— Freden  i Fleix  og  møtet  i Montauban 

Henrik  av  Bourbon , konge  av  Navarra  trær  fra  nu  av 
frem  i historiens  forgrund.  Efter  sin  flugt  fra  Louvre  var 
han,  som  vi  har  hørt,  igjen  gaat  over  til  den  reformerte  tro, 
men  hans  følgende  optræden  hadde  været  saa  usikker  og 
lunken,  at  han  nærmest  hadde  gjort  indtryk  av  at  ville  holde 
sig  alle  utveie  aapne.  Ikke  alene  beholdt  han  sine  katholske 
venner  i sin  fortrolighet,  men  han  skrev  til  stænderne  i Blois 
i uttryk,  som  likefrem  stillet  i utsigt  at  han  igjen  kunde 
være  villig  til  at  skifte  religion.  «Hvis  man  kunde  overbevise 
ham  om  at  han  var  paa  uret  vei,  var  han  i det  sindelag  at 
han  ikke  alene  vilde  forlate  sin  kirke  for  at  gaa  over  til  den 
sande  religion  og  leve  og  dø  i denne,  men  ydermere  av  al 
magt  arbeide  paa  at  banlyse  vildfarelsen  fra  riket,  ja  fra  den 
hele  jord» 1).  Disse  ord  forlangte  de  reformerte  prester  skulde 
strykes,  men  Henrik  fastholdt  dem.  Saaledes  skriver  en  mand, 
som  ikke  vil  bryte  broerne  av. 


*)  De  Thou:  Hist.  Univ.  V,  s.  $52. 

I motsætning  til  Henrik  av  Navarra  hadde  prinsen  av 
Condé  avvist  stændermøtets  deputerte  i skarpe  ord.  Han 
erkjendte  ikke  stænderne  som  en  lovlig  sammenkaldt  forsam- 
ling; den  var  sammensat  av  forførte  og  bestukne  personer  i 
den  hensigt  at  bryte  freden  og  derved  ødelægge  riket.  Han 
var  derimot  villig  til  at  høre  dem,  hvis  de  hadde  et  forslag 
at  stille  ham  fra  kongen,  og  hans  liv  skulde  ikke  staa  iveien 
for  rikets  ro. 

Det  kan  ikke  negtes  at  der  er  en  mandigere  klang  i 
prinsens  end  i Henriks  ord,  og  hans  steile  og  stolte  holdning, 
som  han  forøvrig  allerede  hadde  vist  under  Bartholomæus- 
nattens  trusler,  skapte  ham  en  ganske  anden  tillid  blandt  de 
alvorligere  huguenotter  end  Béarnerens  mere  diplomatiske  og 
akkorderende  optræden.  Naar  ikke  destomindre  huguenot- 
terne  fra  nu  av  erkjender  den  sidste  som  sin  høvding,  vælger 
ham  til  de  «reformerte  kirkers  beskytter»  istedenfor  prinsen 
av  Condé,  er  dette  et  uttryk  for  at  de  ønsker  at  deres  poli- 
tiske organisation  og  deres  kampstilling  likeoverfor  den  regje- 
rende monark  ikke  skal  opfattes  som  en  kampstilling  like- 
overfor monarkiet.  Henrik  av  Navarra  var  rikets  præsumtive 
arving,  under  hans  fane  følte  huguenotterne  sig  ikke  som 
oprørere  men  som  gode  kongsmænd.  Selv  om  de  for  øieblikket 
stod  i vaaben  mot  Frankrikes  kronede  konge,  saa  var  dette 
nødverge  for  at  forsvare  de  friheter  som  denne  samme  konge 
selv  hadde  indrømmet  dem,  og  det  var  dem  til  moralsk 
beroligelse  at  de  i denne  vanskelige  situation  kunde  doku- 
mentere sin  loyalitet  mot  de  monarkiske  principer,  ved  at 
stille  sin  sak  under  en  fører  av  kongelig  blod  og  kongelig 
rang.  Dertil  kom,  at  Henrik  av  Navarra  var  den  eneste  som 
kunde  hindre,  at  de  motsætninger  yderligere  utdypedes  som 
hadde  vist  sig  mellem  den  reformerte  adel  og  de  reformerte 
menigheter.  Han  var  adelens  naturlige  hode,  og  som  den 
trossterke  Jeanne  d’Albrets  søn  møttes  han  selv  av  de  kon- 
sistorielle  med  ærbødig  loyalitet,  selv  om  de  med  begrun- 
det  uro  saa  paa  hans  irregulære  liv  og  handlinger.  De  hadde 

7 — Anderssen:  Henrik  av  Navarra. 

ogsaa  før  maattet  gjøre  avslag  i kravet  til  sine  fornemme 
føreres  moralske  principfasthet.  Den  første  prins  av  Condé 
hadde  mere  end  engang  været  dem  en  torn  i kjødet  med  sin 
erotiske  letfængelighet,  men  hans  trosfasthet,  hans  ridderlige 
væsen  og  uforfærdede  mot  paa  kampens  dag  hadde  vundet 
ham  tilgivelse  selv  hos  de  strengeste  puritanere.  Og  saa 
følte  de  sig  trygge  ved  at  se  sine  bedste  idealer  virkeliggjort 
i admiralens  store  skikkelse. 

Denne  nye  Bourbon  var  endnu  ung,  hadde  saavidt  reddet 
sig  ut  fra  dette  alle  dødssynders  hjem,  det  franske  hof,  og 
man  klynget  sig  til  det  haap  at  giften  ikke  hadde  ædt  sig 
ind  til  de  ædle  organer  i hans  indre,  og  at  han  snart  vilde 
staa  frem  som  sin  mors  egte  søn,  som  den  rene  tros  og  den 
borgerlige  frihets  værdige  forsvarer.  De  skulde  forsaavidt 
heller  ikke  ta  feil,  som  der  under  denne  galliske  frivolitet 
der  spottet  med  det  hellige  og  lekte  med  det  alvorlige, 
under  denne  sensualisme,  som  til  høit  op  i aarene  i enhver 
smuk  kvinde  saa  et  vildt  som  skulde  jages,  arven  efter  den 
letfærdige  far,  TEschangeur,  laa  betydelige  egenskaper  skjult, 
en  gjennemtrængende  forstand,  en  overordentlig  sikker  dømme- 
kraft i forholdet  til  mennesker  og  situationer,  en  beslutsom 
om  end  ikke  utholdende  energi,  dristighet  og  vidde  i det 
politiske  syn  og  derhos  en  vindende  menneskelighet,  som 
magtet  at  holde  fast  i hengivenhet  venner  som  følte  sig 
saaret  indtil  dødens  smerte  av  hans  trosskifte.  Men  alle 
disse  egenskaper  skulde  kun  efterhaanden  og  langsomt,  skjønt 
aldrig  helt  fuldkommen,  frigjøre  sig  fra  det  moralske  sump- 
græs,  i hvilket  hans  ungdom  saa  fast  var  indtrevlet. 

Da  Jeanne  d’Albret  i 1572  med  den  høieste  overvindelse 
undertegnet  den  egteskapskontrakt  som  bandt  hendes  søn 
til  den  da  allerede  moralsk  anløpne  Margaretha  av  Valois, 
var  denne  Béarnerprins  en  nittenaarig  sund  og  kraftig 
yngling,  fuld  av  ungdommelig  munterhet  og  livsbegjær.  Han 
var  ikke  smuk;  hans  sterkt  bøiede  næse  og  fremspringende 
hake  gav  hans  profil  noget  av  en  karikaturs  overdrevne  linjer. 

«Der  var  ikke  plads  til  kjærligheten  mellem  dem»,  sagde  en 
spydig  veninde.  Men  der  var  noget  raskt,  smidig  og  kjækt 
over  hans  fremtræden,  og  det  spillende  liv  i hans  øine, 
og  smilet  som  lekte  om  hans  mund,  var  uttryk  for  en 
naturlig  livsglæde  og  et  lune  som  tiltrak  og  moret  ved  ind- 
faldenes  vid  og  verve.  Han  lagde  heller  ikke  an  paa  at 
imponere  ved  majestæt  og  gratie;  «han  var  mere  soldat  end 
konge»,  siger  en  samtidig.  Som  gut  hadde  han  tumlet  om  i 
Béarns  fjelde  sammen  med  gjætergutter,  barbent  og  barhodet, 
var  blit  sterk  og  haardfør,  uforfærdet  og  rap  i tanke  og 
handling,  men  som  rimelig  var  lot  dette  friluftsliv  sig  ikke 
vel  forene  med  flid  og  utholdenhet  i studier.  Skjønt  hans 
alvorlige  mor  gav  ham  ypperlige  lærere,  blev  Henriks  dan- 
nelse overfladisk  og  tilfældig,  men  hans  naturlige  skarpe 
intelligens,  hans  tidlig  øvede  evne  til  at  se  for  sig  selv  og 
dømme  for  sig  selv  erstattet  i mange  tilfælder  hans  mangel- 
fulde  kundskap  og  dannelse.  En  vinding  tok  han  ut  av  sin 
flugt  fra  humanismens  lærde  idealer.  Hans  franske  sprog 
bevaret  sin  naturlige  friskhet  og  enkelhet.  Hans  breves  stil 
er  velgjørende  fri  for  den  latinske  patina,  som  ifølge  tidens 
smag  var  nødvendig  for  at  gi  den  sin  rette  værdighet.  Der 
er  en  sjelden  frisk  mundtlighet  over  stilen  i hans  fortrolige 
epistler;  ordene  springer  i pennen  som  de  fødes  i tanken, 
billederne  kommer  med  en  improvisatorisk  anskuelighet;  følelse 
og  djerv  spøk,  pathos  og  lystige  indfald  avløser  hinanden  som 
hurtige  blink1).  I hans  politiske  breve  møter  vi  alt  som  tiest 


J)  Et  enkelt  brev  blandt  mange  vil  gi  en  forestilling  om  hans  eien- 
dommelige stil  og  tone.  Han  sender  i 1588  fra  La  Rochelle  følgende  epistel 
til  en  adelsmand,  hvis  hjælp  han  vil  ha:  «Hr.  de  Launai  d’Entragues!  De  har 
sikkert  ikke  undlatt  at  sælge  Deres  skoge  i Mézilac  og  Caze,  og  disse  har 
indbragt  Dem  nogle  tusen  dukater.  I saa  fald,  glem  da  ikke  at  bringe  mig 
alt  det  De  kan  avse ; for  jeg  har  paa  min  ære  aldrig  været  saa  blank  som 
nu;  men  jeg  vet  ikke  naar  og  hvor  jeg  kan  betale  Dem  igjen,  eller  om  jeg 
overhodet  kan  betale  Dem.  Men  jeg  lover  Dem  al  mulig  hæder  og  ære, 
og  penger  er  ikke  beite  for  adelsmænd  som  De  og  jeg». 

rolig  værdighet,  mandig  varme  og  en  ikke  almindelig  argumen- 
tativ  og  dialektisk  styrke.  Motsætningerne  i de  omgivelser 
under  hvilke  han  førte  sit  ungdomsliv,  gav  ham  et  sterkt  ind- 
tryk  av  livsformernes  og  livsidealernes  relativitet.  FYilufts- 
livet  i Pyrenæerne,  Béarnerhoffets  strenge  kalvinisme  og 
Valois-  og  Medicihoffets  eggende  blanding  av  røkelse  og 
hedenskap  gav  hans  mottagelige  sind  de  hurtigvekslende  ind- 
tryk  og  en  tidlig  skepsis;  og  striden  mellem  hans  forældre, 
som  han  ikke  kunde  undgaa  at  faa  øie  paa  gjennem  personlig 
erfaring,  har  sikkert  bidraget  sit  til  at  gjøre  det  egteskapelige 
sakramentes  hellighet  til  en  tidlig  utviklet  tvil  hos  ham.  Den 
reformerte  religion  kom  til  ham  ikke  som  til  moren  og  hendes 
slegtled  gjennem  oplevelse,  men  gjennem  oplæring.  Det  kan 
være  rigtig  at  mindes  dette,  naar  vi  sætter  os  til  doms  over 
hans  konfessionelle  svingninger. 

Han  gjorde  sin  første  krigstjeneste  som  17-aarig  yngling 
i den  tredje  religionskrig  under  Colignys  ledelse,  og  to  aar 
efter  tømmer  han  næsten  i samme  drag  det  «røde  bryllups» 
vin  og  blod,  rus  og  rædsel.  Under  disse  dages  og  nætters 
legemlige  og  sjælelige  overspænding  faldt  den  unge  konge 
fuldstændig  sammen.  Aasyn  til  aasyn  med  Karl  IX’s  vanvit- 
tige øie  og  Catharina  av  Medicis  kolde,  ubarmhjertige  blik 
avsvor  han  sin  tro  for  at  redde  sit  unge  liv.  Han  gjorde 
det  i uttryk  og  former  som  har  fæstet  den  stygge  anklage 
for  moralsk  feighet  til  hans  navn.  Det  er  sandt,  han  var 
ikke  av  det  stof  som  skaper  martyrer,  og  den  store  heroisme 
laa  ikke  tilrette  for  hans  livsglade  temperament  og  ubefæstede 
karakter.  Men  det  er  psykologisk  forklarlig  og  menneskelig 
undskyldelig  at  en  tyveaarig  yngling  under  den  overvældende, 
lammende  rædsel  først  og  fremst  griper  efter  livet.  Rædslen 
for  døden  er  det  unge  og  livsfyldte  menneskes  naturlige 
følelse.  Livet  hadde  smilt  til  ham  øieblikket  i forveien,  det 
lokket  ham  med  sin  skjønhet,  sin  sanserus,  sine  muligheter 
og  sine  løfter.  Hertil  kom  at  avsvergelsen,  saa  ydmygende 
den  end  var,  ikke  rev  dypere  op  i hans  samvittighet.  Er  det 

saa,  at  det  religiøse  element  i almindelighet  ikke  er  det 
sterkest  bestemmende  i denne  alders  aandelige  struktur,  saa 
gjælder  dette  i ethvert  fald  Henrik  av  Navarra.  Han  hadde 
som  nævnt  tilegnet  sig  den  reformerte  tro  som  en  lære;  den 
hadde  ikke  gjennemtrængt  de  dypere  schakter  i hans  væsen, 
og  den  hadde  ikke  formaadd  at  bøie  hans  lidenskaper  og 
vilje  ind  under  sin  strenge  tugt.  I det  hele  er  denne  konge 
ringere  som  karakter  end  som  intelligens  og  ringere  som 
menneske  end  som  regent.  En  panegyrisk  historieskrivning 
har  git  ham  forhold,  større  end  virkelighetens;  en  konfessionel 
historieskrivning  har  paa  den  anden  side  hat  en  tendens  til 
en  nedsættende,  upsykologisk,  forstaaelsesløs  bedømmelse. 

Det  synes  som  om  hans  moralske  motstandsevne  for 
lang  tid  var  helt  brutt,  og  at  han  uten  oprør  og  uten  vær- 
dighet  lot  sig  tvinge  til  at  gjøre  skridt  som  han  under  andre 
forhold  vilde  rødmet  over.  Saaledes  ydmyger  han  sig  til  at 
sende  en  skrivelse  til  pave  Gregor  XIII,  den  samme  som 
satte  ordene  «Pontifex  Colignii  necem  probat»  — paven 
billiger  Colignys  mord  — under  Vasaris  maleri  i Vatikanet. 
I denne  skrivelse  beder  han  den  hellige  far  i de  servileste 
uttryk  om  absolution  for  sit  kjætteri,  men  han  gjør  ogsaa 
noget  endnu  mindre  værdig,  han  skyter  sig  bakom  sin  mor 
som  den  der  alene  hadde  ansvaret  for  dette x).  Er  det  Catha- 
rina som  direkte  eller  indirekte  har  dikteret  ham  disse  ord, 
eller  er  det  renegatens  had  til  sin  gamle  tro  som  taler 
igjennem  dem,  som  den  schweiziske  historiker  Stæhelin 
mener?  Den  første  forklaring  forekommer  mig  rimeligst.  Det 
kan  da  heller  ikke  undre,  at  han  lot  sig  motstandsløs  drive 
til  at  utstede  et  edikt  som  ikke  alene  avskaffet  den  refor- 
merte kirke  i Béarn,  men  som  konfiskerte  alle  protestantiske 
embedsmænds  eiendomme  til  fordel  for  den  katholske  kirke. 

Henrik  av  Navarra  var  efter  Bartholomæusnatten  en  stats- 
fange  under  uophørlig  og  skarp  bevogtning  tiltrods  for  sin 


x)  Lettres  Missives  de  Henri  IV,  I,  s.  36. 

tilsyneladende  frihet.  Man  behandlet  ham,  til  at  begynde 
med,  uten  hensyn,  for  ikke  at  si  med  foragt  «som  en  page 
eller  lakei»,  siger  IEstoile,  «hvilket  smertet  dypt  mange  brave 
mænd».  Men  det  lykkes  ham  efterhaanden  at  gjøre  sig 
populær  ved  sin  egte  galliske  esprit,  sit  muntre  og  glade 
væsen,  og  frygtet  ved  sit  vid  og  sin  satire.  Fortiden  syntes 
helt  strøket  ut  av  hans  minde;  han  insinuerte  sig  hos  sine 
kongelige  svogre,  sluttet  et  varmt  venskap  med  Henrik  av 
Guise,  ja  syntes  endog  at  ha  avvæbnet  Catharina,  som  altid 
hadde  en  villig  latter  for  et  vittig  indfald  og  en  saftig  spøk. 
Venedigs  gesandt  Giovanni  Michieli  er  helt  indtaget  av  denne 
Béarneryngling.  «Han  er  ikke  høi,  skriver  han,  men  meget 
velskapt,  endnu  uten  skjeg;  han  har  sort  haar,  en  livfuld  og 
dristig  aand  som  sin  mor,  han  er  behagelig,  likefrem  og 
meget  forekommende  i sit  væsen,  gavmild,  efter  hvad  man 
fortæller1).  Han  er  en  lidenskabelig  jæger.  Han  har  høie 
følelser,  og  taler  kanske  for  frit  om  at  han  vil  gjenvinde  de 
provinser  som  den  spanske  konge  har  tat  fra  ham.» 

Man  har  i Henrik  av  Navarra  i denne  tid  villet  se  en 
moderne  Brutus,  som  lik  hin  oldtidens  romer  skjulte  sit  had 
og  sine  planer  under  et  ungdommelig  letsinds  maske.  Der 
har  nu  sikkert  nok  været  meget  mere  natur  end  forstillelse  i 
denne  hans  letlivethet,  om  det  end  er  sandsynlig  at  han  har 
været  sig  vel  bevisst,  at  jo  sorgløsere  han  tok  livet,  desto 
tryggere  var  han.  I én  henseende  har  han  i ethvert  fald  git 
sig  sin  natur  ivold,  i den  voldsomhet  med  hvilken  han  kastet 
sig  ind  i hoffets  nydelsesliv  og  i elskovshandler  med  dets 
kurtisaner.  Han  holdt  sig  end  ikke  væk  fra  utskeielser  av 
likefrem  uværdig  og  ublu  art,  som  naar  han  f.  eks  sammen 
med  sine  kongelige  svogre  er  med  at  stjæle  sølvtøiet  hos  en 
hr.  de  Nantouillet,  hos  hvem  de  hadde  indbudt  sig  selv  til 
gjestebud,  og  som  paa  den  maate  skulde  straffes,  fordi  han 


i)  Heri  er  dog  ikke  d’Aubigné  og  andre  av  hans  huguenotvenner  enige. 
De  kalder  ham  egoistisk  og  «ingenlunde  gavmild  med  sine  midler». 

hadde  negtet  at  egte  en  av  Henrik  av  Anjous  elskerinder1). 
«Han  hengav  sig  formeget  til  kvinder»,  fortæller  Margaretha  av 
Valois  om  sin  mand  i denne  tid,  og  hun  var  sakkyndig  paa 
det  omraade.  «Han  hadde  altid  været  en  stor  lækkermund 
efter  glæder»,  og  han  grep  med  begjærlig  haand  efter  dette 
dekadente  renaissancehofs  fristende  vellyst.  «Hvis  du  var 
her,  vilde  du  ikke  slippe  uskadt  ut  uten  en  særlig  Guds 
naade»,  hadde  hans  mor  med  profetisk  frygt  skrevet  til  ham 
under  indtrykket  av  al  denne  frække  og  lokkende  lastefuldhet 
i «dette  mest  forbandede  og  fordærvede  selskap  som  nogen- 
sinde  har  været  til».  Han  slap  heller  ikke  uskadt  ut  av  det. 
Begjæret  efter  kvinder,  som  brændte  som  en  ild  i hans  aarer, 
blev  til  en  feber  som  stundom  magtstjal  ham,  ja  til  en  senil 
last  som  ikke  slap  ham  før  ved  døden. 

Den  moralske  sløvhet  som  Bartholomæusnatten  avfødte, 
møter  os  forresten  ogsaa  hos  andre  huguenotter,  selv  hos 
mænd  av  ganske  andet  metal  end  Henrik.  Agrippa  d'Aubigné, 
en  av  tidens  steileste  karakterer,  syntes  likesom  sin  herre 
for  en  tid  helt  at  ha  slettet  av  sit  minde  sin  religions  idealer, 
harmen  over  troløsheten  og  forbrydelsen,  ja  sin  fars  liden- 
skabelige  ord,  da  hans  gutteøine  skræmtes  av  de  grinende 
hoder  av  ofrene  for  Amboisesammensvergelsen:  «Hvis  du 
sparer  dit  hode,  naar  det  gjælder  at  hevne  disse  mænd  av 
ære,  skal  du  rammes  av  min  forbandelse».  Nu  ser  vi  den 
unge  gut  som  Henrik  av  Navarras  kavaller  delta  i hans  vilde 
liv,  om  end  ikke  i hans  erotiske  utskeielser,  gjøre  sig  til  ven 
med  Henrik  av  Guise,  sønnen  av  bøddelen  fra  Amboise  og 
en  av  admiralens  mordere,  ja  kjæmpe  under  hans  faner  ved 
Dormans  mot  sine  egne  trosfæller.  Vi  ser  ham  som  Catha- 
rinas balletmester  arrangere  optog  og  skuespil,  more  hoffets 
letlivede  damer  ved  sit  vid  og  sine  gale  paafund  og  sammen 
med  dets  eventyrglade  unge  døgenigter  gjøre  natlige  razzier 
i Paris’s  gater.  Det  var  av  disse  erfaringer  han  senere  dannet 
sin  store  satire  over  Valoishoffet. 


l)  Mém.  de  l’Estoile  I,  s.  28. 

Det  vil  ikke  kunne  undre  at  de  alvorlige  huguenotter, 
hvor  loyale  end  deres  følelser  var  likeoverfor  Henrik  av 
Navarra  som  kongelig  prins,  hadde  en  sterk  og  begrundet 
mistillid  til  hans  religiøse  overbevisning  og  moraske  person- 
lighet. De  frygtet  og  ikke  uten  grund  for,  at  den  konfes- 
sionelle  opportunisme  og  moralske  principløshet  som  hans 
liv  og  handlinger  vidnet  om,  skulde  medføre  en  almindelig 
avslappelse  i tro  og  seder.  Vi  finder  et  uttryk  for  denne 
tankegang  i et  brev  som  Théodore  de  Béze  sendte  til  de 
reformerte  kirkers  synode  i Sainte-Foy  januar  15781).  Han 
uttaler  her  sin  glæde  over  at  Gud  har  git  de  franske  kirker 
den  samme  bekjendelse  og  den  samme  gudstjeneste,  og  han 
ber  dem  som  ikke  er  tilfreds  hermed,  at  holde  sig  i ro  av 
medlidenhet  med  kirken,  som  endnu  ikke  har  faat  sine  saar 
lægt.  Derpaa  lægger  han  til,  at  det  er  nødvendig  «at  bøte 
paa  det  største  onde  som  raader  blandt  os,  og  som  synes 
mest  at  ha  paakaldt  Guds  vrede,  nemlig  det  at  der  blandt 
dem  som  siger  sig  at  bekjende  evangeliet,  er  saa  faa  som 
lever  kristelig.  Derfor  skal  man  ikke  for  fremtiden  skrike 
saameget  op  mot  falske  læresætninger,  som  man  skal  bruke 
prækenen  til  at  forkynde  loven  og  dommen  mot  dem  som 
ved  sit  daarlige  liv  er  aarsak  i at  det  kostelige  navn  man 
gir  os,  kommer  i vanry.  Det  er  mot  saadanne  I skai  bruke 
den  magt  Gud  har  git  sin  kirke,  uten  persons  anseelse ». 

Disse  sidste  ord  hadde  en  adresse  som  ikke  kunde  mis- 
tydes,  og  som  Henrik  av  Navarra  ikke  gjorde  sig  nogen 
umake  for  skulde  mistydes.  Han  vakte  uvilje  ved  at 
beholde  i sin  nærhet  endel  katholske  adelsmænd  som  hadde 
fulgt  ham  fra  Paris  og  som  «av  al  magt  tilskyndet  og  hjalp 
til  med  kongens  fornøielser,  som  har  havt  og  har  fremdeles 

!)  Bul.  de  l’hist.  du  prot.  fr.  1865,  s.  135.  Paa  denne  synode  for- 
handledes  blandt  andet  om  at  sende  delegerte  til  en  konference  i Frankfurt, 
som  Johan  Casimir  ønsket  at  sammenkalde,  for  at  de  reformerte  kunde  bli 
enige  om  en  trosbekjendelse  der  kunde  bane  vei  for  en  forsoning  med 
lutheranerne.  Konferencen  kom  ikke  istand. 

stor  magt  over  ham.  Dette  motsatte  hr.  La  Noue  sig,  hvilket 
gjorde  ham  mindre  velset,  som  det  ialmindelighet  hænder  at 
ungdommen  foretrækker  dem  der  smigrer  den  og  støtter  dens 
lidenskaper,  for  dem  som  vil  dens  vel  og  foreholder  den  det 
som  er  godt  og  rigtig» x).  Det  kom  likefrem  til  haandgripelig- 
heter  mellem  katholikerne  og  huguenotterne  ved  hove,  «noget 
som  skadet  mere  partiets  almindelige  saker  end  fienderne  selv, 
og  kongen  av  Navarra  hadde  meget  vanskelig  for  at  bringe 
saa  mange  forskjellige  aander  og  fantasier  til  forsoning»*  2). 

De  Bézes  opfordring  til  de  franske  kirker  om  at  vaake 
over  sine  lemmers  kristelige  liv  blev  av  disse  grepet  med  en 
iver,  som  viser  hvorledes  kalvinismen  ogsaa  i Frankrike  mere 
og  mere  gjør  sine  livsidealer  steilere  og  trangere.  Den  hadde 
ophørt  at  være  en  erobrende  aandsbevægelse;  de  første  aar- 
tiers  korstogsenthusiasme,  den  høitspændte  tro  paa  at  være 
den  evige  sandhets  forkynder,  Guds  røst  til  den  sukkende 
menneskehet,  og  at  seiren  næste  øieblik  kunde  gripes  av 
dens  utstrakte  haand,  denne  store  kraftutladning  var  paa  vei 
til  at  synke  sammen,  og  med  den  ogsaa  det  aapne  og  sym- 
pathiske  forhold  til  det  fri  spil  av  livets  og  aandens  kræfter. 

Endnu  kunde  man  vistnok  se  gjenskinnet  av  admiralens 
harmoniske,  tolerante  og  samtidig  saa  rene  og  strenge  menne- 
skelighet hos  mænd  som  Mornay,  og  hos  hans  egen  søn 
Frangois  de  Chåtillon;  men  den  kirkelige  kalvinisme  blir 
fra  det  øieblik  den  ophører  at  være  missionerende  og  frem- 
rykkende,  langt  mere  sekterisk  end  før;  den  indstiller  sine 
kræfter  paa  at  begrænse  og  befæste  sine  stillinger,  isolere  sig 
fra  «avguderiet»,  stemme  sit  ydre  fysiognomi  ind  i strenge 
linjer,  som  gir  det  et  umiskjendelig  særpræg.  Denne  kalvi- 
nisme blir  mere  og  mere  optat  av  at  regulere  livet  i dets 
ydre  former  efter  snevre  puritanske  idealer,  lægger  vegt  paa 
streng  kirketugt,  paa  en  helt  politimæssig  kontrol  av  menig- 


J)  Mém.  de  Duc  de  Bouillon,  s.  150. 

2)  Sully:  Oeconomies  Royales  I,  s.  53. 

hetslemmernes  daglige  livsorden.  De  nationale  synoder  efter 
Bartholomæusnatten  avspeiler  tydelig  denne  utvikling  eller 
rettere  denne  sammenskrumpning.  Synoden  i Sainte-Foy 
beskjæftiger  sig  endnu  grundig  med  saa  vigtige  ting  som 
oprettelse  av  skoler  og  ordningen  av  kristendomsundervisningen 
og  vedtar  herom  meget  forstandige  ting.  Den  lægger  for 
dagen  en  vis  tolerance  i saadanne  forhold  som  at  en  prote- 
stantisk ældste  eller  diakon  har  en  katholsk  hustru.  Men 
den  drøfter  ogsaa  meget  indgaaende  saadanne  spørsmaal  som 
om  man  maa  egte  sin  hustrus  tante,  og  besvarer  dette  beneg- 
tende,  den  forbyder  den  poetiske  behandling  av  bibelske  emner 
og  den  paalægger  tarvelighet  i klæder  og  haarfrisure  o.  1. 

Endnu  skarpere  trær  denne  moralske  rigorisme  frem  i de 
beslutninger  som  blev  fattet  paa  synoderne  i Figeac  i 1579, 
i La  Rochelle  i 1581  og  i Vitré  i 1583.  Man  vedtok  strenge 
bestemmelser  sigtende  til  at  forebygge  den  fare  for  den  rene 
lære  og  det  rene  liv  som  kunde  opstaa  av  egteskapelige  for- 
bindelser med  «avgudsdyrkere»  — idolåtres  — av  indtægterne 
av  tidligere  katholske  præbender;  man  forbyr  at  gi  barn  ved 
daaben  visse  navne,  som  «navne  paa  Gud,  engle  og  saadanne 
som  er  notorisk  latterlige»  — forresten  ikke  saa  dumt  — , 
man  forbyr  dans  og  religiøse  skuespil,  man  foreskriver  at 
de  som  har  gjort  sig  skyldig  i utugtig  liv,  skal  staa  offentlig 
skrifte  0.  1.  Synoden  i La  Rochelle  gir  meget  strenge  regler 
for  hvad  slags  klær  skal  kunne  godkjendes  som  passende,  og 
hvad  slags  dragter  og  pynt  skal  forbydes  som  overdaadige 
og  ukyske;  herhen  hører  da  «sminker,  plisséer,  kvaster, 
paradekaarder,  pager,  utskaarne  brystduker,  hofteputer  og 
lignende  ting  som  mænd  og  kvinder  misbruker  i sin  pynt». 
Overtrædelser  av  «den  kristelige  beskedenhet  og  simpelhet» 
i disse  ting  kan  endog  straffes  med  exkommunikation  *).  Den 
samme  synode  strammer  reglerne  for  slegtsegteskaper  derhen, 


t)  I 1584  blev  Mornays  hustru  i Montauban  angrepet  av  en  prest  og 
truet  med  exkommunikation  paa  grund  av  sin  haaropsætning. 

at  en  forbindelse  med  en  svogers  enke  blir  forbudt,  for- 
dømmer at  delta  i brylluper  som  feires  mellem  protestanter 
og  katholske  kvinder,  og  tillater  ikke  at  der  trykkes  noget 
skrift  om  religiøse  og  politiske  og  andre  vigtige  emner  uten 
kollokviets  samtykke1). 

Fortegnelsen  over  deltagerne  i disse  synoder  viser  at  det 
geistlige  element  var  langt  det  talrikste,  mens  tallet  av  «de 
ældste»,  repræsentanterne  for  lægfolket  var  forholdsvis  litet, 
likesom  vi  møter  faa  navne  som  betegner  en  høiere  social 
stilling.  Heri  tør  vi  se  forklaringen  til  at  synodernes  for- 
handlinger og  beslutninger  har  dreiet  sig  saa  ensidig  om 
utformningen  av  den  kirkelige  disciplin,  gudstjenestens  regu- 
lering, det  borgerlige  livs  underordning  under  kirkelig  myn- 
dighet 0.  1.  Det  er  en  almindelig  historisk  kjendsgjerning  at 
reformatoriske  bevægelser,  hvis  maal  er  at  fornye  det  religiøse 
liv  og  de  moralske  idealer,  begynder  med  at  kalde  paa  de 
indre  kræfter  i sjælene,  samvittigheten,  fromheten  og  ydmyg- 
heten,  selvfornegtelsen,  næstekjærligheten,  ærbødigheten  for 
sandhet  og  renhet,  og  ender  med  at  appellere  til  love  og 
regler,  til  ydre  midler  og  former,  til  tvang  og  straf.  Naar 
denne  retning  gjør  sig  saa  sterkt  gjældende  i den  franske 
protestantisme  netop  nu,  maa  vi  imidlertid  ikke  glemme  at 
den  kommer  som  en  forklarlig  reaktion  mot  den  moralske 
avslappelse  som  saa  umiskjendelig  ytret  sig  inden  dens  egne 
rækker,  og  som  ikke  mindst  det  letfærdige  hof  i Nerac  gav 
sin  opmuntring.  Her  var  i nogle  aar  Valoisfamiliens  mest 
fordærvede  kvinde  prestinde  i en  moderne  Astartekultus  som 
truet  med  at  øde  den  unge  huguenotske  adels  kraftoverskud 
i utsvævelser,  og  faren  for  at  smittespirerne  kunde  trænge  ned 
i de  dypere  lag  har  sikkert  nok  maattet  volde  uro  hos  folkets 
naturlige  hyrder,  presterne  og  de  ældste,  og  ført  dem  ind  i 
en  kirkepolitik  som  søker  de  moralske  botemidler  i ydre 
tugt,  i livsordenens  uniformering  efter  en  bestemt  norm,  i 
tankens  tøiling  under  kirkelig  censur. 


*)  Haag:  La  France  protest.  Piéces  justificatives,  s.  156  fg. 

Saaledes  blir  efterhaanden  protestantismens  religiøse  og 
moralske  fysiognomi  paa  Frankrikes  frugtbare  jord,  under 
dens  høie  himmel  og  i dens  milde  og  bløte  luft,  strengt  og 
smilløst  som  under  Alpernes  kolde  skygge  og  i Skotlands 
fugtige  taaker.  Den  evige  og  opslitende  kamp  for  livet 
hærder  dens  aand  og  hærder  dens  træk.  Det  er  denne 
kamp  som  ogsaa  trænger  de  kirkelige  synoder  tilbake  for  de 
politiske  forsamlinger  som  midtpunkter  for  de  interesser  og 
kræfter  der  blir  bestemmende  for  protestantismens  optræden 
utad.  Synoderne  henvises  til  at  være  organer  for  de  opgaver 
som  hører  ind  under  menighetsliv  og  gudstjenestens  regulering 
og  ikke  mindst  for  en  trangbrystet  iver  efter  at  uniformere 
livet  efter  et  konventionelt  ideal.  Den  franske  reformation  blir 
under  indflydelse  av  denne  kamp  for  tilværelsen  mere  politik 
end  religion,  mere  statstheori  end  lære,  mere  republik  end 
kirke.  Dermed  er  det  ogsaa  givet  at  dens  fremtid  kommer 
til  at  formes  i nøieste  sammenhæng  med  de  ydre  politiske 
faktorer. 


Forargelsen  over  Henriks  fri  seder  fik  ny  næring  under 
de  begivenheter  som  fandt  sted  høsten  og  vinteren  1578 — 79. 
Freden  i Bergerac  hadde  ikke  ført  til  en  almindelig  pacifikation. 
Den  hadde  vakt  misnøie  saavel  hos  katholiker  som  hos  hugue- 
notter;  de  vilde  ikke  nedlægge  vaabnene.  I Guienne,  Henrik 
av  Navarras  eget  guvernement  optræder  hans  løitnant,  marschal 
Biron,  likefrem  fiendtlig  mot  sin  chef  og  lægger  katholske 
garnisoner  i en  række  byer.  Ifølge  Davila *)  var  Henriks 
magt  «indskrænket  til  en  krok  av  Guienne,  over  hvilket  land 
han  bare  var  guvernør  av  navn  og  hvor  han  var  berøvet 
størstedelen  av  sine  indtægter».  Bourdeaux  negtet  likefrem 
at  aapne  sine  porter  for  ham,  i Languedoc  og  Dauphiné  vilde 
lidenskaperne  ikke  falde  tilro.  Colignys  søn,  Fran^ois  de 


l)  Davila:  Historia  delle  Guerre  civili  di  Francia  1559 — 1598  I,  6. 

Chåtillon  stod  i vaaben  mot  Damville  og  Lesdiguiéres  mot 
Bellegarde,  og  de  underordnede  chefer  var  ikke  sene  til  at 
følge  dette  eksempel,  særlig  var  de  krigerske  huguenotter  en 
svøpe  for  landet.  Officerer  og  soldater  vilde  ikke  vende  til- 
bake til  det  fredelige  arbeide,  de  organiserte  sig  i en  militær 
kommunisme,  spiste  i fællesskap,  klædte  sig  ens,  gjorde  uop- 
hørlige  razzier  rundt  til  byer  og  landsbyer  for  saa  at  trække 
sig  tilbake  til  sine  faste  pladser  mellem  fjeldene.  Languedocs 
stænderforsamling  skildrer  tilstanden  saaledes:  «jorden  er 
oversvømmet  av  den  fattige  bondes,  de  stakkars  kvinders  og 
smaa  barns  blod,  byer  og  huse  paa  de  øde  marker  er  ødelagt 
og  mestendels  brændt,  og  alt  dette  efter  pacifikationsediktet». 

Henrik  av  Navarra  og  Catharina  næret  det  samme  ønske 
om  at  gjøre  en  ende  paa  disse  anarkiske  tilstande,  som  i 
like  grad  undergrov  kongen  av  Frankrikes  og  kongen  av 
Navarras  autoritet,  som  ubeleilig  stillet  sine  krav  til  den 
statskasse,  hendes  egen  ødselhet  og  mignonernes  gridskhet 
tømte  tilbunds.  De  besluttet  at  møtes  i selve  Guienne  for 
at  bli  enige  om  en  fælles  politik.  Men  Catharina  hadde 
sine  hemmelige  planer  som  hun  forfulgte  ved  siden  av  de 
offentlige.  Det  var  hende  klart,  at  ved  Henriks  overgang  til 
den  reformerte  tro  var  der  igjen  tilført  huguenotterne  en 
styrke  som  formørket  utsigterne  til  at  bøie  dem  til  jorden. 
Saa  ringe  hun  end  ellers  tænkte  om  denne  fattige  béarnske 
duodezprins,  saa  undervurderte  hun  ikke  hans  værd  som 
legitimitetens  repræsentant  og  som  bæreren  av  de  store  prote- 
stantiske traditioner.  Hun  maatte  for  enhver  pris  vinde  ham 
over  igjen,  og  hun  var  ikke  et  øieblik  i tvil  om  at  det  skulde 
lykkes  hende  at  forføre  baade  ham  og  den  ungdom  som 
kjedet  sig  saa  grundig  i provinsens  monotoni,  og  som  længtes 
efter  skjønne  kvinders  smil  og  glade  nætters  eventyr.  Hun 
mønstret  sin  «flyvende  eskadron»  og  hun  fandt  den  like  kamp- 
færdig  som  nogensinde. 

Den  skulde  danne  den  stilfulde  ramme  om  Margaretha 
av  Valois,  som  nu  høitidelig  førtes  til  den  egtefælle  hun 

ikke  eftertragtet,  og  som  heller  ikke  selv  brændte  av  længsel 
efter  at  gjense  hende  «paa  grund  av  det  daarlige  forhold  mellem 
dem,  da  de  var  ved  hove,  og  de  mangeslags  mistanker  hun 
hadde  git  aarsak  til  ved  sin  opførsel»1).  De  friheter  man  tar 
sig  selv,  vil  man  jo  ikke  altid  indrømme  sin  hustru. 

Henrik  møtte  Catharina  og  «den  flyvende  eskadron»  i 
La  Réole  ved  Garonne,  en  av  sikkerhetsstæderne,  med  600 
utvalgte  kavalerer.  Møtets  politiske  formaal  betegnedes  ved 
at  Catharina  hadde  næsten  alle  de  kongelige  ministre  i sit 
følge.  Sammenkomsten  hadde  til  en  begyndelse  karakteren  av 
en  forsigtig  rekognoscering  fra  begge  parters  side.  Man  var 
alvorlig  og  forretningsmæssig  og  syntes  ikke  at  ha  tanker  for 
andet  end  at  faa  en  ordning  paa  striden  i Guienne  mellem 
Henrik  og  marschal  Biron.  Men  da  samværet  senere  for- 
nyedes  i Auch  ved  Pyrenæernes  fot,  brøt  den  tilbaketrængte 
livslyst  igjennem.  «Der  var  latter  og  dans  og  ringspil » den 
utslagne  dag,  der  var  ikke  «tale  om  vaaben,  men  om  damer 
og  kjærlighet» 2),  og  Henrik  var  den  letfængeligste  av  alle. 
Catharina  hadde  med  sig  «exprés  for  sin  svigersøn  Mme  de 
Suaves  og  Cyprerinden  Dayolle»,  fortæller  d’Aubigné.  Selv 
graaskjeggede  krigere  betalte  sin  daarskaps  tribut  til  denne 
smittende  erotik.  Men  under  smilet  og  de  glatte  ord  lurte 
fiendskapet.  Der  var  krig  i fred.  Katholikerne  bemægtiget 
sig  ved  et  pludselig  overfald  La  Réole.  Henrik  tok  sin  hevn. 
Under  en  natlig  fest  fjerner  han  sig  med  et  par  venner  og 
tar  ved  overrumpling  den  katholske  by  Florence.  «Kaal  for 
kaal»  lo  Catharina,  da  man  fortalte  hende  denne  strek,  «men 
min  har  det  fyldigste  hode».  Hun  fandt  det  allikevel  klokt 
at  bytte  de  to  hoder. 

Man  var  i La  Réole  blit  enig  om  at  man  skulde  søke 
at  faa  istand  et  møte  av  Sydfrankrikes  ledende  katholiker  og 
protestanter  for  at  komme  til  forstaaelse  om  de  bedste  midler 


J)  Mém.  du  Duc  de  Bouillon,  s.  167. 
'■*)  Sully:  Oeconomies  Royales,  s.  72. 

til  at  sikre  freden.  Den  gjensidige  mistro  stillet  sig  imidlertid 
længe  iveien  for  et  saadant  møte.  Huguenotterne  frygtet  en 
ny  Bartholomæusnat,  og  marschal  Biron  og  andre  uforson- 
lige katholiker  forlangte  en  handlingens  og  ikke  en  under- 
handlingens politik.  Endelig  kom  dog  et  virkelig  forhand- 
lingsmøte istand  i Nérac  den  3dje  februar  1579.  Henrik 
hadde  opfordret  de  reformerte  kirker  i landet  til  at  la  sig 
repræsentere  ved  forhandlingerne  med  Catharina.  «Jeg  kan 
ikke  ta  nogen  beslutning  uten  kirkernes  raad  og  samtykke», 
skriver  han  i et  brev,  «da  det  ikke  er  rimelig  at  jeg  bestemmer 
i det  som  ikke  er  mit».  Denne  appel  møtte  de  trægt  og 
langsomt.  De  begyndte  at  trættes  av  de  uavladelige  kirkelige 
og  politiske  møter. 

De  reformerte  kirkers  deputerte  fremlagde  omsider  et 
vidtløftig  klageskrift  i 38  artikler.  Dets  form  og  uttryk  er 
præget  av  streng  loyalitet,  men  dets  indhold  er  selvbevisst 
og  fordringsfuldt,  og  viser  at  de  reformerte  kirker  ikke  var 
tilsinds  at  finde  sig  i en  mindreværdig  tilværelse.  Et  uttryk 
herfor  ser  vi  deri,  at  de  utenfor  sit  mandat  forlanger  for  den 
reformerte  kirke  fri  religionsøvelse  over  det  hele  land,  fuld 
amnesti  for  hvad  protestanterne  maatte  ha  forbrutt  under 
krigen,  ret  til  at  beholde  de  byer  de  hadde  erobret,  en 
mængde  ny  fristeder,  hvis  garnisoner  skulde  betales  av  Frank- 
rikes konge,  Chambres  mi-parties  i alle  domstole  0.  1.  — 
Kongen  av  Navarra,  prinsen  av  Condé,  skulde  faa  igjen, 
med  fuld  myndighet,  sine  guvernementer,  likeledes  skulde 
andre  huguenotter  faa  eiendomme  og  rettigheter  tilbake  som 
var  berøvet  dem  i de  foregaaende  krige.  Det  har  sikkert 
av  Catharina  været  følt  som  slaget  av  en  svøpe  at  klage- 
skriftet uttrykkelig  nævner  admiral  Colignys  sønner  som  dem, 
der  særlig  har  krav  paa  opreisning  og  erstatning  for  de  godser, 
eiendele,  papirer  og  dokumenter  som  var  røvet  fra  deres  far. 
De  sidste  hadde  hun  jo  selv  lagt  haand  paa.  Hun  avviser 
dem  derfor  ogsaa  med  synlig  irritation  i en  randnote  paa 
klageskrivelsen. 

Catharina  viste  under  disse  forhandlinger  den  snuhet  og 
smidighet  som  var  hendes  diplomatiske  styrke.  Hun  er 
vekselvis  naadig  og  unaadig,  imøtekommende  og  avvisende. 
Hun  løser  en  vanskelig  situation  med  et  bon-mot;  hun 
reiser  sig  i sin  kongelige  værdighet,  naar  hun  finder  at  de 
deputerte  glemmer  sin  undersaatlige  stilling,  og  truer  da  med 
at  hænge  dem  som  rebeller.  Hun  spadserer  med  sin  svigersøn 
i slotshaven  og  opbyder  alt  sit  lune  og  al  sin  lokkekunst  for 
at  gjøre  ham  til  advokat  for  hendes  meninger  hos  de  prote- 
stantiske deputerte.  Han  møtte  hende  med  den  snuhet  som 
var  et  hovedtræk  hos  ham,  saa  dronningen  og  alle  de  gamle 
og  alvorlige  ministre  var  «ved  slutten  av  sin  latin».  Naar 
situationen  blir  for  spændt,  sender  Catharina  Margaretha  ut 
som  fredsstifter 1).  At  Catharina  heller  ikke  forsømte  at  for- 
lokke den  huguenotske  adel  ved  alskens  fornøielser  er  selv- 
sagt, og  i den  kunst  var  ogsaa  hendes  datter  en  mester. 
«Dronningen  av  Navarra  fik  snart  rusten  til  at  gaa  av  sin- 
dene  og  lægge  sig  paa  vaabnene»,  fortæller  d’Aubigné.  Men 
de  alvorlige  reformerte  deputerte  var  ikke  tilfals  for  smil  og 
fester,  og  først  den  28de  februar  1579  kunde  den  endelige 
overenskomst  undertegnes.  Det  lykkedes  Catharina,  som  fandt 
virksom  støtte  av  Henrik  og  av  markien  av  Turenne,  hans 
fornemste  raadgiver,  at  faa  de  deputerte  til  at  nedstemme 
sine  fordringer.  De  opgav  kravet  paa  fri  religionsøvelse  over 
det  hele  land,  og  av  de  59  faste  pladser  som  de  forlangte 
i Languedoc  og  Guienne,  fik  de  bare  19  og  paa  seks  maane- 
ter;  men  allerede  dette  tal  vilde  gi  dem  en  meget  sterk  stilling, 
som  de  neppe  vilde  være  tilsinds  at  opgi  efter  utløpet  av 
nævnte  tidsfrist  uten  andre  garantier. 

Villigheten  til  at  utlevere  de  par  hundrede  andre  pladser, 
hvor  de  under  uroligheterne  hadde  sat  sig  fast,  var  heller 


!)  Cfr.  Lettres  de  Cath.  de  Méd.  VI,  s.  441,  hvor  man  kan  Iæse  en 
meget  nøiagtig  beretning  om  forhandlingerne,  forfattet  av  marschal  Damvilles 
sekretær. 

ikke  meget  sterk  hos  de  huguenotske  friskareførere.  Det 
lykkedes  imidlertid  Catharina  ved  personlig  at  gjennemreise 
hele  Sydfrankrike  nogenlunde  at  bringe  følelserne  til  ro.  Selv 
i Montpellier,  «hvor  de  av  religionen  hadde  været  saa  vant 
til  at  gjøre  sig  til  gode  med  — gourmander  — katholikerne», 
lykkedes  den  hende  ved  sin  modige  optræden  at  ordne  for- 
holdet mellem  de  kamplystne  sydlændinger.  Kun  i Dauphiné 
vilde  den  stridbare  Lesdiguiéres  ikke  nedlægge  vaabnene,  og 
Catharina  fik  ham  først  bragt  til  underkastelse  ved  at  tilstaa 
huguenotterne  ni  faste  pladser. 


Men  det  skulde  igjen  vise  sig,  at  man  nok  kunde  fæste 
fredsartikler  paa  høitidelige  dokumenter,  men  at  man  ikke 
kunde  skrive  dem  ind  i menneskenes  sind.  Fred  var  for 
mange  blit  .en  form  for  tilværelsen  som  var  gledet  hen  i 
fjerne  minders  taaker.  Saalænge  hadde  dragne  sverd  og 
fældede  lanser  sendt  sine  hvasse  blink  ind  i øinene,  og  ild- 
svælgenes  drøn  git  dumpe  gjenlyd  i ørene,  at  krigen  var  blit 
livet  selv,  det  som  gav  opgaver,  spænding,  ja  brødet, 
ti  plyndring  og  herjing  blev  et  dagligdags  og  hæderlig 
erhverv.  Naturligvis  var  der  dem  som  endnu  mente,  at 
plogjernet  var  et  nyttigere  vaaben  end  sverdet,  og  vævestolens 
larm  glædeligere  end  kanonens  drøn,  som  vilde  at  man  ikke 
igjen  «letsindig  skulde  gaa  ind  under  krigens  tunge  byrde», 
som  det  lød  fra  stemmer  i forsamlinger  i Montauban  i 1579 
og  1580.  Henrik  av  Navarra  selv,  at  dømme  fra  hans  breve, 
syntes  at  være  uvillig  til  at  bryte  freden,  men  blandt  hans 
omgivelser  var  der  en  sterk  krigsstemning  som  rev  ham  med. 
«Vi  hadde  lyst  til  at  gripe  til  vaaben»,  siger  Turenne1).  Dette 
gjælder  ikke  mindst  om  prinsen  av  Condé,  som  lignet  sin  far 
i sindets  heftighet  og  krigerske  retning.  Man  har  villet  for- 
klare fredsbruddet  av  Margarethas  dronnings  intriger.  Det 


J)  Mém.  de  Duc.  de  Bouillon,  s.  185. 

kom  hende  for  øre  at  Henrik  III  gjorde  sig  en  kongelig  for- 
nøielse  av  at  bespotte  sin  egen  søster  for  hendes  erotiske 
vidtløftigheter.  Kvinder  er  hevngjerrige,  og  hevnfølelsen  er 
fuldt  saa  sterk  hos  dem  naarde  ser  sig  blotstillet,  som  naar  de 
ser  sig  uretfærdig  krænket.  Gjennem  Montmorencyerne  ved 
hoffet,  den  14-aarige  la  Fousseuse,  Henriks  sidste  flamme,  og 
Turenne,  som  var  hendes  egen  erobring,  fik  Margaretha  sin 
gemal  til  at  gripe  til  vaaben.  Det  er  dette  som  gav  denne 
latterlige  7de  krig  det  betegnende  navn  «/a  guerre  des  amoureux » ; 
«ti»,  siger  Agrippa  d’Aubigné  om  kongen  og  hans  raadgivere, 
«av  de  fem  var  fire  forelsket  og  tok  sin  forelskelse  paa  raad» *). 
I breve  til  Henrik  III  av  februar  og  mars  1 580*  2)  gir  Henrik 
av  Navarra  en  anden  forklaring,  som  sandsynligvis  ogsaa  er 
den  virkelige,  uten  at  den  derfor  utelukker  at  der  ogsaa  er 
en  kjerne  av  sandhet  i den  første,  hvis  kilde  just  er  den  av 
raadgiverne  som  ikke  var  forelsket.  I nævnte  breve  klager 
Henrik  av  Navarra  over  at  overenskomsten  i Nérac  ikke  er 
overholdt,  at  der  sker  hyppige  overfald,  og  at  domstolene 
optrær  partisk,  at  de  reformertes  religionsøvelse  hindres  osv. 
Freden  er  «kun  et  skin,  en  indbildning,  en  fantasi».  Han 
negter  derfor  at  utlevere  de  faste  pladser  efter  de  seks 
maaneder,  før  fredsvilkaarene  var  helt  opfyldt. 

Henrik  III  viste  sig  uvillig,  av  vanmagt  eller  indolence, 
til  at  imøtekomme  klagerne,  og  den  snikende  krigstilstand 
blev  aapen  og  officiel,  men  ogsaa  kun  lokal.  En  almindelig 
reisning  av  huguenotterne  fandt  ikke  sted,  saaledes  avslog  La 
Rochelle  at  gripe  til  vaaben,  fordi  det  vilde  være  at  bryte 
sin  ed  uten  utfordring,  og  selv  det  vestlige  Languedocs  byer 
vilde  ikke  vite  av  krigen.  Henrik  forsøkte  ogsaa  forgjæves 
gjennem  prinsen  av  Condé  og  Duplessis  de  Mornay  at  vinde 
Elisabeths  støtte;  hun  avslog  kort  og  barskt  at  forstrække 
huguenotterne  med  penger;  alle  hendes  tanker  var  nu  i 


Mém.  d’Agrippa  d’Aubigné,  s.  54. 

2)  Lettres  Missives  de  Henri  IV,  I. 

Nederlandene.  «Denne  lille  krig»,  siger  L’Estoile,  «var  en 
ild  i halm,  like  let  tændt  som  slukket;  den  bedste  og  største 
del  av  de  reformerte  rørte  sig  ikke  fra  sine  huse  og  holdt 
sig  rolig  under  kongens  autoritet».  Den  fik  mere  karakteren 
av  røvertog  end  av  en  regulær  krig.  Saaledes  gjør  blandt 
andre  d’Aubigné  med  en  skare  forvovne  letvæbnede  ryttere, 
som  kaldtes  «albanesere,  fordi  de  dag  og  nat  var  i sadlen», 
de  store  landeveie  til  Rouen  og  Paris  usikre  og  vendte  til- 
bake med  et  vældig  bytte. 

I denne  hensigtsløse  guerilla  er  der  en  enkelt  begivenhet 
som  faar  betydning,  fordi  den  stillet  Henrik  av  Navarras 
krigerske  egenskaper  i kraftig  relief  og  derved  gav  ham  den 
personlige  prestige  som  han  hittil  hadde  savnet.  Omslynget 
av  elven  Lot  laa  den  sterke  fæstning  Cahors  i Guienne. 
Kommandoen  her  førtes  av  senechallen  Vezins,  som  under 
Bartholomæusnatten  hadde  vist  stor  høisindethet.  Han  hadde 
under  sig  en  garnison  paa  2000  mand  foruten  de  væbnede 
indvaanere.  Det  var  et  vaagestykke  at  gaa  løs  paa  denne 
fæstning,  men  Henrik  av  Navarra  besluttet  mot  sine  erfarne 
officerers  raad  at  gjøre  det.  Han  var,  siger  d’Aubigné, 

«irriteret  over  de  uheld  som  hadde  fulgt  saamange  forsøk, 

men  endnu  mere  over  den  ting  at  to  tredjedele  av  hans 
parti  ikke  vilde  godkjende  at  han  hadde  grepet  til  vaaben, 
og  han  vilde  styrke  sine  tilhængeres  hjerter» *).  Han  tok 
selv  ledelsen  av  angrepet,  og  under  et  vældig  tordenveir 
sprængte  han  med  petarder  tre  porter,  trængte  selv  gjennem 
aapningerne  ind  i byen,  mens  allarmklokkerne  ringte,  skud 

knaldet  fra  alle  kanter,  skrik  og  rop  lød,  stene  og  stokker 

slyngedes  ned  over  soldaternes  hoder.  Kongen  selv  var  midt 
i haandgemænget,  med  hjelm  og  rustning  buklet  og  gjennem- 
hullet  av  kuler;  to  hellebarder  splintredes  i hans  næve,  hans 
hænder  og  føtter  var  blodige,  ansigtet  sort  av  krudtrøk,  men 
han  vilde  ikke  trække  sig  ut  av  kampen.  «Jeg  forlater  ikke 


J)  D’Aubigné:  Hist.  Univ.  II,  s.  350. 

byen  uten  som  seierherre  eller  som  død»,  svarte  han  med  sit 
muntre  smil  til  alle  opfordringer.  Garnisonen  og  indvaanerne 
forsvarte  sig  fra  gate  til  gate,  plads  til  plads,  bak  improviserte 
barrikader,  fra  hustaker  og  havemure.  Først  efter  fem  dages 
og  fem  nætters  uavladelige  kamp  rømmet  Vezins  byen. 

Denne  vaabendaad  viste  at  huguenotterne  herefter  kunde 
regne  paa  en  fører  som  i ethvert  fald  hadde  den  første 
Condés  ridderlige  mot,  om  han  end  ikke  hadde  godtgjort  at 
han  var  en  feltherre  av  Colignys  store  forhold.  Seirens 
moralske  indtryk  var  huguenotternes  eneste  vinding  i denne 
letfærdige  krig,  som  deres  store  flok  ikke  engang  hadde  ydet 
sit  lunkne  bifald.  I Pikardi  var  byen  La  Fére,  som  prinsen 
av  Condé  hadde  bemægtiget  sig,  midtpunktet  for  krigerske 
sammenstøt,  der  endte  med  at  den  gjenerobredes  av  marschal 
Matignon.  I Guienne  tvang  marschal  Biron  Henrik  av  Navarra 
til  at  forskanse  sig  bak  Garonne,  og  Dauphiné  pacificertes  av 
hertugen  av  Mayenne  like  meget  med  forsonlige  indrømmelser 
som  med  vaabenmagt.  Ifølge  L’Estoile  var  denne  tolerancens 
politik,  saa  uvant  hos  Guiserne,  en  følge  av  den  sterke 
spænding  som  nu  gjorde  sig  gjældende  i deres  forhold  til 
Henrik  III  og  hans  hof  og  som  ledet  dem  til  at  søke  at  vinde 
den  huguenotske  adel  over  til  sig. 

Denne  meningsløse  krig  blev  heldigvis  ganske  kortvarig. 
Hertugen  av  Anjou,  som  vilde  ha  huguenotternes  støtte  for 
sine  planer  i Flandern,  gjorde  sig  til  fredsmægler,  og  Catha- 
rina overlot  ham  denne  gang  at  lede  underhandlingerne.  Den 
26.  november  1579  sluttedes  freden  i Fleix  i Périgord.  Den 
indeholdt  hvad  man  var  blit  enig  om  i Nérac,  og  indrømmet 
huguenotterne  for  yderligere  seks  aar  deres  sikkerhetspladser. 
I et  brev  til  Théodore  de  Béze  gjør  Henrik  formelig  und- 
skyldning  for  at  denne  fred  fik  dette  negative  utfald,  og  ber 
om  hans  hjælp  til  at  stille  de  misfornøiede  tilfreds.  «Det 
er  nødvendig  at  enhver  godkjender  den,  for  at  vor  religion 
igjen  kan  befæstes»  1).  Han  tænker  her  særlig  paa  prinsen 

1)  Lettres  Missives  de  Henri  IV,  I,  s.  336. 

av  Condé,  som  netop  underhandlet  med  de  protestantiske 
fyrster,  blandt  dem  den  altid  kamplystne  Johan  Casimir,  om 
hjælp.  Men  de  menige  huguenotter  og  ogsaa  katholikerne  var 
trætte  av  krigen  og  hilste  freden  med  tilfredshet.  Den  fik 
de  protestantiske  kirkers  offfcielle  tilslutning  paa  møtet  i 
Montauban  i april  1581.  Dette  møte  bestemte  derhos  at  kongen 
skulde  ha  ved  sin  side  fire  raadgivere,  valgte  av  de  forskjel- 
lige provinser.  Gjennem  denne  ordning  søkte  de  protestan- 
tiske kirker  at  sikre  sig  mot  de  tendenser  til  absolutisme, 
som  de  mente  at  ha  fundet  hos  sin  protektor.  I det  hele  har 
Henrik  av  Navarra  og  de  konsistorielle  staat  paa  vakt  mot 
hinanden.  Hans  svingninger  i trosbekjendelse  og  hans  fri  seder 
har  indgit  dem  mistillid,  og  han  har  paa  sin  side  hat  grund 
til  at  klage  over  deres  stædighet  og  mangel  paa  fuld  loyalitet. 


KAPITEL  VI 

Hertugen  av  Anjou  og  Nederlandene 

Vilhelm  av  Oranien  og  Philip  II  — Hertugen  av  Anjous  første  indfald 
i Nederlandene  — Katholicismens  fremstøt  i Vesteuropa  — Elisabeth 
og  Anjou  — Anjous  andet  indfald  i Nederlandene  — Catharina  og 
Spanien  — Anjous  død  — Vilhelm  av  Oranien  snigmyrdes  — Neder- 
landene søker  Frankrikes  hjælp 

Mens  en  urofyldt  fred  i de  følgende  aar  hersker  i Frankrike, 
blir  det  lille  opskyllede  land  ved  Rhinens,  Maas's  og 
Scheldes  mundinger  midtpunktet  for  Vesteuropas  religiøs- 
politiske  bevægelsef.  Her  krydses  Philip  II’s,  Elisabeths, 
Catharinas,  de  tyske  rhinfyrsters  interesser,  her  kjæmper 
protestantisme,  nationalfølelse  og  borgerfrihet  en  kamp  paa 
liv  og  død  mot  spansk  katholicisme  og  spansk  absolutisme. 
Vilhelm  den  Tause  førte  her  med  ubetvingelig  viljekraft  ikke 
alene  sit  folks  sak,  men  i virkeligheten  ogsaa  den  protestan- 
tiske verdens  sak.  Oraniens  nederlag  var  det  samme  som 
Spaniens  overmagt  i Vesteuropa,  Philip  vilde  holde  det 
sønderrevne  Frankrike  som  i en  klo,  fra  de  hollandske  havne 
var  veien  kort  over  til  Elisabeths  England,  og  med  de  brede 
flodmundinger  behersket  han  de  store  farveie  for  Vesttysklands 
og  Schweiz’s  tilførsel.  Intet  under  at  han  satte  hele  sin  kraft 
ind  paa  at  bøie  det  seige  borgerfolk  i knæ,  at  han  efter 
Alba  sendte  sin  egen  halvbror,  jern-  og  blodmanden  Juan 
d’Austria  med  den  straalende  glans  av  seiren  ved  Lepanto 
om  sit  navn,  ung,  erobrende,  ærgjerrig,  og  efter  hans  pludse- 

lige  død  søstersønnen,  Alexander  Farnese,  tidens  største 
kriger  og  en  av  dens  behændigste  statsmænd,  ridderlig  og 
vindende,  manden  «som  fortjente  at  stride  for  retten  fremfor 
at  være-  et  redskap  for  undertrykkelse». 

Coligny  hadde  klart  set  rækkevidden  av  den  spanske 
seir  i Nederlandene;  det  var  en  national  fare  for  hans  land 
den  visse  tilintetgjørelse  av  hans  religion.  Ut  fra  begge  disse 
betragtninger  satte  han  sine  sidste  kræfter  ind  paa  at  reise 
en  stor  fransk  aktion  mot  Philip,  som  kunde  fravriste  denne 
Flanderns  provinser  og  redde  den  hollandske  reformation. 
Denne  plan  druknet  i Bartholomæusnattens  røde  hav,  og 
Philip  kunde  vel  smile  sit  grusomme  smil,  da  Catharinas 
kurer  overrakte  ham  det  frygtelige  budskap.  Men  han  tok 
feil,  naar  han  trodde  at  nu  var  seiren  ogsaa  vundet  i Neder- 
landene. Den  knusende  moralske  virkning  av  Colignys  og 
hans  trosfællers  død  uteblev.  Mellem  protestanterne  paa 
begge  sider  av  grænsen  knyttes  baandene  inderligere.  Som 
Ludvig  av  Nassau  hadde  kjæmpet  i Frankrike,  kjæmper  La 
Noue  i Nederlandene.  Frigjørelsesverket  skrider  frem  slag  i 
slag.  Leydens  lysende  forsvar  faar  folkeaanden  til  at  flamme 
op,  i 1575  erklærer  Holland  og  Zeeland  sig  for  fristater, 
Brabant,  Flandern,  Hennegan  følger  efter.  Pacifikationen  i 
Gent  i 1576  gjør  Vilhelm  av  Oranien  til  statholder,  og  erkjen- 
der  alene  Philips  suverænitet  paa  betingelse  av  at  han  holder 
i hævd  staternes  gamle  friheter. 

Vilhelm  av  Oranien  hadde  den  fulde  forstaaelse  av  stil- 
lingens overordentlige  farer,  og  han  saa  sig  om  efter  hjælp 
hos  nabostaterne,  hos  Elisabeth,  hos  de  tyske  protestanter, 
hos  Frankrike;  ganske  vist  kunde  han  ikke  vente  støtte  hos 
Catharina  og  kongen,  men  han  kunde  regne  paa  huguenot- 
ternes  prøvede  sverd,  og  han  hadde  saadanne  forbindelser 
ved  det  franske  hof,  at  han  visste  at  den  ærgjerrige  og 
urolige  Francois  av  Anjou.  var  færdig  til  hvilketsomhelst  fore- 
tagende som  kunde  skjænke  ham  en  krone  eller  magt.  Mot 
Catharinas  og  Henrik  IIPs  ønske  hvervet  han  paa  egen  haand 

en  hær  og  kastet  sig  ind  i Flandern;  han  hadde  med  sig  La 
Noue,  Mornay  og  andre  ledende  huguenotter.  Forholdene  i 
Nederlandene  var  nu  mere  forvirret  end  nogensinde.  Motsæt- 
ningerne  mellem  protestanter  og  katholiker,  mellem  flamlæn- 
dere  og  walloner  var  blit  til  en  aapen  kamp.  Vilhelm  av 
Oranien,  Don  Juan,  den  østerrikske  habsburger  Mathias, 
hertugen  avAnjou,  laa  i en  forvirret  interessestrid,  og  Elisabeth 
betalte  Johan  Casimir  til  at  føre  sine  reitere  ind  over  de 
hollandske  sletter  for  at  tjene  hendes  interesser.  General- 
staterne  erklærte  hertugen  av  Anjou  som  «Nederlandenes 
frihets  forsvarer»,  men  bak  denne  stolte  titel  var  der  ingen 
realitet.  Han  fik  ingen  tilslutning,  og  var  ogsaa  ganske 
uskikket  til  at  vinde  indflydelse  og  tillid.  «Træt  av  at  bli 
saalænge  i Flandern  for  saa  ringe  virksomhet»,  forlot  han 
landet  i januar  1 579. 

Umiddelbart  efter  kom  det  store  brud  mellem  de  prote- 
stantiske og  katholske  Nederlande,  som  besegledes  ved  at  de 
første  sluttet  unionen  i Utrecht  i 1579,  mens  de  sidste  under- 
kastet sig  Philip.  Stillingen  blev  herved  klargjort,  men  ingen- 
lunde lettet  for  Vilhelm  og  protestanterne.  Alexander  Farnese 
fik  nu  et  fast  holdepunkt,  hvorfra  han  kunde  rette  sine  angrep 
mot  nord  og  knytte  sine  alliancer  mot  syd.  Allerede  Don 
Juan  d’Austria  hadde  fornyet  forbindelsen  med  Guiserne. 
Paa  sin  reise  til  Nederlandene  hadde  han  hat  hemmelige  for- 
handlinger med  disse,  og  Alexander  Farnese  forstod  med 
diplomatisk  behændighet  at  knytte  baandene  endnu  strammere. 

Vi  er  overalt  vidne  til  et  energisk  fremstøt  fra  katholicis- 
mens  side  just  paa  denne  tid.  Vi  har  møtt  denne  offensiv  i 
den  første  franske  liga.  Paa  St.  Peters  stol  sitter  en  krigersk 
og  handlekraftig  pave,  og  han  mobiliserer  til  kamp  jesuiter- 
ordenens  disciplinerte  korsfarere.  Det  berømte  Collegium 
Romanum  utsender  over  hele  Mellemeuropa,  ja  op  til  de 
nordiske  lande,  sin  kosmopolitiske  ungdom,  uforsonlig,  hen- 
synsløs, snu  og  verdensklok,  og  med  denne  den  farlige  kasuistik 
som  blandt  fanatiske  og  ophetede  hjerner  skapte  den  fyrste- 

attentaternes  epidemi,  som  vi  møter  i den  følgende  tid. 
England  er  for  øieblikket  maalet  for  deres  anstrengelser. 
Det  er  protestantismens  borg,  stolt  og  sterk  ved  det  store 
nationale  opsving  og  styret  av  en  overlegen  dronning  og 
vidtskuende  statsmænd.  Den  katholske  agitation  er  i disse 
aar  overordentlig  virksom  paa  alle  omraader.  Fra  jesuiter- 
kollegierne  i Douai,  som  var  grundlagt  av  og  for  engelske 
katholiker,  og  i Rheims,  som  var  Guisernes  institution,  utgik 
unge  og  nidkjære  missionærer,  som  oprørte  sindene  i ølandet, 
som  reiste  sammensvergelse  paa  sammensvergelse  rundt  den 
farlige  Maria  Stuart  i Fotheringay,  kaldte  de  irske  katholiker 
under  vaaben  og  bragte  Elisabeths  mand  i Skotland,  lord 
Morton,  paa  skafottet.  Philip  II,  Guiserne,  Don  Juan  d’Au- 
stria,  alle  de  katholske  ledere  møttes  i store  planer  om  at 
avsætte  Elisabeth  og  gjøre  den  skotske  dronningfange  til  Stor- 
britaniens  suveræn. 

I denne  fare  ser  den  engelske  dronning  sig  om  efter 
alliancer,  og  hun  søker  disse  naturlig  paa  den  anden  side 
av  kanalen.  Fra  1579  og  utover  optages  igjen  egteskaps- 
planerne  mellem  hende  og  hertugen  av  Anjou , tilsyneladende 
alvorligere  end  nogensinde.  Politiske  hensyn  synes  hos 
Elisabeth  nu  at  trænge  i bakgrunden  ulysten  til  at  binde  sin 
skjæbne  til  en  prins  som  i ingen  henseende  svarte  til  de 
idealer  hendes  kvindelige  forfengelighet  dyrket,  og  hvis  ung- 
dom heller  ikke  kunde  undlate  at  stille  hendes  egne  modne 
yndigheter  i et  relief  som  kunde  fremkalde  smil.  Saa  nær 
var  hun  denne  gang  ved  at  utlevere  sig,  at  hun  i 15,81  selv 
satte  forlovelsesringen  paa  hans  finger.  Hun  visste,  at  for 
utsigten  til  den  høie  plads  ved  siden  av  Englands  krone  for 
hendes  søn,  var  det  mulig  at  kjøpe  Catharina  til  at  svigte 
selv  hendes  politiske  avgud,  Philip. 

1 1579  hadde  Elisabeth  saameget  sterkere  grund  til  at 
finde  en  forbindelse  med  hertugen  av  Anjou  offeret  værd, 
som  de  hollanske  generalstater  hadde  rettet  en  officiel  anmod- 
ning til  ham  om  at  overtage  stillingen  som  deres  suveræn : 

en  forbindelse  med  ham  gav  saaledes  utsigt  til  at  knytte 
Nederlandene  til  England.  La  Noue,  som  hadde  den  høieste 
kommando  over  deres  tropper,  var  blit  Alexander  Farneses 
fange,  og  de  trængte  en  ny  fører,  som  kunde  sikre  dem 
fransk  hjælp.  I august  1581  rykket  hertugen  ind  i Cambray 
med  en  hær  som  for  en  ikke  ringe  del  bestod  av  hugue- 
notter,  blandt  disse  Henrik  av  Navarras  fortrolige  venner 
Sully  og  Turenne. 

Situationen  var  høist. eiendommelig.  Under  fuldkommen 
fred,  jatilsyneladende  under  en  «entente  cordiale»  mellem  de  to 
monarkier,  gjør  den  franske  konges  bror  sig  til  fører  for  de 
nederlandske  oprørere  mot  den  spanske  konge,  reiser  aapen- 
lyst  hververfanen  paa  fransk  jord.  Ganske  vist  gir  Henrik  III 
ordre  til  guvernørerne  om  at  hindre  hvervningerne  ved  alle 
midler;  ganske  vist  hadde  Catharina  set  sig  nødt  til  formelt 
at  fornegte  sin  søn  for  Philips  gesandt  ved  det  franske  hof1), 
men  den  spanske  konge  var  ikke  den  mand  som  lot  sig  fange  av 
fredelige  forsikringer,  hvor  oprigtige  disse  end  var.  Med  den 
besynderlige  inkonsekvens  som  særkjender  Catharinas  politik, 
utfordrer  hun  netop  samtidig  paa  det  sterkeste  Philips  vrede 
ved  aapent  at  optræde  som  hans  medbeiler  til  Portugals 
trone,  hvortil  hun  paastod  sig  arveberettiget  gjennem  en 
dristig  kombinert  slegtsforbindelse  og  da  hun  selvfølgelig 
var  paa  det  rene  med  at  disse  latterlige  krav  var  ganske 
utsigtsløse,  støtter  hun  en  anden  national  prætendent  mot 
Philip.  Ja  hun  gaar  saa  langt  i aapent  fiendskap  mot  denne, 
at  hun  sender  sin  slegtning  Strozzi  med  en  flaate  til  Azorerne 
for  at  redde  denne  øgruppe  for  Portugal  mot  Spanien.  Dette 
foretagende  blev  et  tragisk  nederlag  for  franskmændene. 
Strozzi  faldt  og  kastedes  i havet,  de  franske  officerer  hen- 
rettedes  som  pirater.  Uten  at  generes  av  denne  krig  uten 
krigserklæring  sætter  Catharina  paa  våndet  planer  om  en  ny 
familieforbindelse  med  det  spanske  kongehus.  Denne  politiske 


J)  Lettres  de  Cath.  de  Méd.  VII,  s.  399. 

kniplerskes  fingre  siynget  sammen  de  mest  overraskende  figurer 
i tidens  diplomatiske  spind.  Usikker  paa  Elisabeths  lunefulde 
erotik  planlægger  hun  et  egteskap  mellem  hertugen  av  Anjou 
og  en  spansk  infantinde,  en  forbindelse  som  atter  kunde  skjænke 
hende  Philips  naade  og  Anjou  Nederlandene  som  medgift. 
Hun  skriver  i september  1581  til  Elisabeth,  at  denne  nu 
maa  bestemme  sig  snarest  mulig,  «da  vi  alle  ønsker  at  se 
barn  av  hende»,  — tronarvingen  som  ikke  vilde  komme,  var 
hendes  evige  uro  — men  nogle  dage  efter  skriver  hun  ti! 
sin  gesandt  i Madrid  at  hun  intet  heller  ønsker  end  at 
skape  fred  mellem  de  to  lande,  og  «det  bedste  middel  hertil 
er  at  min  søn  hertugen  av  Anjou  egter  en  av  infantinderne, 
mine  barnebarn».  Ja,  hun  «vilde  ikke  klage  om  hun  skulde 
gaa  paa  sine  føtter  like  til  Madrid,  hvis  det  kunde  hjælpe» *). 

Slaget  ved  Azorerne  gjorde  en  brat  ende  paa  dette 
Catharinas  nye  marriagespil.  Forholdet  til  Spanien  blev 
nu  saa  spændt  at  hun  igjen  vender  sine  øine  mot  Elisabeth. 
Uten  at  la  sig  drive  videre  i egteskapskomedien  end  til  gaver, 
koketteri,  ringbytte  og  avskedstaarer,  saa  denne  sin  politiske 
fordel  i at  yde  sin  forlovede  politisk  støtte  i Nederlandene. 
Hendes  yndling  Leicester  og  fornemme  engelske  herrer  sam- 
men med  prinsen  av  Oranien  og  Nederlandenes  adel  og  høie 
borgerskap  dannet  den  glimrende  ramme  om  den  franske 
prins,  da  han  19.  februar  holdt  sit  indtog  i Antwerpen. 
Under  indtrykket  av  denne  begivenhet  yder  nu  Catharina 
sin  søn  sin  moralske  støtte.  Hun  gir  økonomisk  tilskud  til 
de  rustninger  som  marschal  Biron  og  den  unge  hertug  av 
Montpensier  foretar  for  at  støtte  hertugen  av  Anjou2).  Den 
nationale  krig  med  Spanien  synes  at  være  paa  marsch,  katho- 
liker  og  huguenotter  forener  sine  vaaben,  der  mangler  kun 
kongens  sanktion.  Men  denne  uteblev;  den  apathiske  konge, 
som  tilmed  hadet  sin  bror,  vilde  ikke  aapent  ta  parti  for 


*)  Lettres  de  Cath.  de  Méd.  VII,  s.  397  og  399. 
a)  Lettres  de  Cath.  de  Méd.  VII,  s.  68. 

ham,  og  dennes  stilling  blev  dag  for  dag  vanskeligere  like- 
overfor  den  frygtelige  motstander  han  hadde  at  gjøre  med, 
og  som  nu  gik  paa.  Hertugen  av  Anjou  hadde  kun  forstaat 
den  politiske  kunst  at  fjerne  Nederlandenes  adel  og  borgere 
fra  sig.  Han  krænket  deres  friheter  og  behandlet  dem  med 
en  dum  og  saarende  arrogance.  Et  attentat  paa  Vilhelm  av 
Oranien  oprørte  sindene;  man  gav  franskmændene  skylden, 
«disse  bødler  fra  brylluppet  i Paris,  som  var  kommet  til 
Antwerpen  bare  for  at  gjøre  det  samme  der» 1).  Et  taapelig, 
ja  forbrydersk  forsøk  paa  ved  et  «coup  de  main»  at  over- 
rumple Antwerpen,  Gent  og  Briigge,  og  andre  byer  som 
borgerne  selv  holdt  bevogtet,  førte  til  et  sørgelig  nederlag 
for  franskmændene.  Denne  troløshet — «la  folie  d’Anvers»  — 
førte  til  en  almindelig  reisning  mot  hertugen  av  Anjou.  Ned- 
brutt av  skuffelser  og  tæring,  paa  engang  i kamp  med  Farnese 
og  Nederlanderne,  trækker  han  sig  som  en  slagen  mand  fra 
by  til  by  ut  av  det  land  hvor  han  hadde  grepet  efter  en 
krone,  men  hvor  han  hentet  sig  døden.  Den  iode  juni 
utaandet  han  i Chateau-Thierry,  tredive  aar  gammel.  «De 
kan  tænke  hvor  stor  min  sorg  maa  være  ved  at  se  mig  saa 
ulykkelig  over  at  leve  saa  længe,  at  jeg  ser  alt  dø  foran 
mig»,  skriver  Catharina  til  sin  fortrolige  raadgiver  Belliévre. 
Den  eneste  sterkere  følelsens  streng  denne  kvinde  hadde, 
dirrer  under  dødens  kolde  pust.  Mellem  hende  og  hendes 
slegts  utslukkelse  stod  nu  alene  kongen.  Til  ham  klynget 
hun  sig  nu  med  sine  sidste  haab.  «Jeg  ber  til  Gud  at  jeg 
maa  faa  se  barn  av  ham;  det  vil  være  mig  en  stor  trøst». 
Det  var  døende  haab.  Kongens  egteskap  vedblev  at  være 
barnløst.  Hvad  naturen  ikke  vilde  gi,  tryglet  han  forgjæves 
av  miraklet.  Hans  pilgrimsvandringer  til  kirkerne  i og  uten- 
for Paris  viste  sig  virkningsløse,  og  det  var  klart  for  alle  at 
huset  Valois  dage  var  talte.  Kongens  svækkede  helse  gjorde 
endog  hans  bortgang  til  en  meget  nærliggende  mulighet. 


')  Sully:  Oecon,  royales  I,  s.  117. 

Hertugen  av  Anjous  død  fulgtes  av  snigmordet  paa  prinsen 
av  Oranien , en  forbrydelse  som  syntes  at  skulle  slaa  prote- 
stantismen til  jorden  i Nederlanaene,  og  ogsaa  ramme  den 
følelig  i Frankrike.  Prinsen  hadde  efter  Colignys  død  uten 
sammenligning  været  den  kalvinske  protestantismes  første 
rnand,  ikke  alene  ved  sine  herskerevner  og  sin  ubøielige  vilje, 
men  ved  sine  høie  moralske  egenskaper.  «Klokskap,  fasthet, 
retfærdighet,  taalmodighet,  maatehold,  alle  disse  dyder  fandtes 
hos  ham  i en  grad  som  man  aldrig  har  fundet  den  hos 
nogen  mand»,  er  den  ellers  saa  beherskede  de  Thou’s  varme 
ros  over  ham.  Han  utaandet  i sin  hustru,  Louise  de  Colignys 
arme,  og  denne,  «som  mindedes  sin  fars  død,  var  nedbøiet 
av  en  ufattelig  sorg  og  bad  med  brændende  bønner  Gud  om 
at  gi  hende  den  rette  standhaftighet  til  kristelig  at  bære  en 
saa  frygtelig  ulykke» 1).  Michelet  kalder  ham  «føreren  for 
menneskelighetens  parti».  Hans  politiske  maal  var  den  reli- 
giøse forsoning,  de  kjæmpende  konfessioners  fredelige  samliv 
under  de  store  forbindende  borgerlige  følelser  og  opgaver, 
Hopitals  og  Colignys  store  fredstanke. 

Under  den  overhændige  fare  fra  det  spanske  tyranni 
hadde  han  set  redningen  i en  tilknytning  til  Frankrike.  Først 
hadde  religionens  fælles  sak  ført  ham  til  at  alliere  sig  med 
de  franske  huguenotter;  hans  ridderlige  bror  Ludvig  av  Nassau 
hadde  laant  dem  sit  sverd  og  sin  prøvede  erfaring  i den 
tredje  religionskrig.  Bartholomæusnatten  hadde  gjort  til  intet 
hvert  haab  om  at  se  Frankrike  som  et  protestantisk  land,  men 
selv  hos  det  katholske  Frankrike  var  kampen  mot  Spanien 
national  politik,  og  skjønt  hjertet  brændte  i smerte  og  harme 
over  den  store  forbrydelse,  overvandt  prinsen  sig  for  sit  folks 
og  sit  lands  skyld  til  at  søke  det  franske  hofs  støtte,  ja  til 
at  underkaste  sig  dets  suverænitet.  Det  er  ikke  usandsynlig 
at  muligheten  for  at  den  protestantiske  Henrik  av  Navarra 
kunde  komme  til  at  bestige  Frankrikes  trone,  har  øvet  sin 


J)  De  Thou:  Hist.  Univ.  VI,  s.  381  og  383. 

indflydelse  paa  hans  holdning.  Hans  død  bragte  hans  til- 
hængere  til  fortvilelsens  rand;  uten  Frankrikes  hjælp  saa  de 
sit  land  dømt  til  haabløs  tilintetgjørelse.  Gjennem  utsendinger 
paa  utsendinger  trygler  den  nederlandske  union  den  franske 
konge  om  bistand ; de  tilbyr  ham  tolv  byer  som  sikkerhet  og 
hundre  tusen  daler  hver  maaned  til  krigsomkostninger.  De 
støttes  av  Elisabeth,  som  nu  bryter  avgjort  med  Philip,  hvem 
hun  gjør  ansvarlig  for  jesuitiske  attentater  og  katholske  under- 
saatters  oprør,  og  hvis  gesandt  hun  derfor  jager  fra  sit  hof. 
Hun  sendte  den  franske  konge  hosebaandsordenen  og  søkte 
gjennem  en  særlig  ambassade  at  vinde  ham  for  en  aktion 
mot  Spanien.  Men  Henrik  III  vovet  ikke  at  ta  det  avgjørende 
skridt;  hans  av  utsvævelser  svækkede  vilje,  frygten  for  Spanien 
trykket  fra  paven,  Guisernes  truende  holdning,  ligaens  gjem 
fødelse,  statsfinansernes  haabløse  tilstand,  muligens  ogsaa 
Catharinas  paavirkning, *)  og  ikke  mindst  hans  katholske 
bigotteri,  alt  samvirket  til  at  faa  ham  til  at  avvise  Neder- 
landenes  forslag. 

Det  hollandske  folk  blev  henvist  til  at  føre  kampen  alene, 
men  det  fandt  i denne  frygtelige  forlatthet  hos  sig  selv  de 
uovervindelige  kræfter  som  efter  saamange  lidelser  og  saa- 
mange  ofre  skulde  gi  det  sin  fri  og  stolte  plads  blandt 
Europas  stater.  Henrik  III  avslog  et  venskap,  en  værdifuld 
alliance,  uten  derved  at  forsone  en  fiende.  Philip  II  saa  i 
hans  politik  «en  tilstaaelse  av  svakhet»,  han  fik  «foragt  for 
folket»,  og  «derav  fødtes  den  tanke  at  lægge  vigtige  planer 
mot  kongen  og  gjøre  sig  rede  til  at  sætte  dem  iverk»*  2). 

*)  De  Thou:  Hist.  Univ.  VI,  s.  429.  Han  mener  at  hun  frygtet  en 
utenlandsk  krig,  som  vilde  gjøre  generalerne  mægtige,  og  foretrak  en  indre 
krig,  som  vilde  gjøre  hende  selv  mægtig. 

2)  De  Thou : Hist.  Univ.  VI,  s.  429. 


KAPITEL  VII 

Henrik  av  Navarra  som  kongsemne  — Guiserne  og  Ligaen 

Frankrike  i revolution  — Henrik  av  Navarras  arveret  — Politiske 
møter  av  huguenotterne  i Saint-Jean  d’Angely  og  Montauban  — Henrik 
av  Navarra  og  de  protestantiske  magter  — Philip  de  Mornay,  seigneur 
du  Plessis  — Joyeuse  og  Épernon  — Épernons  mission  til  Henrik  av 
Navarra  — Den  hellige  ligas  fornyelse  — Møtet  i Joinville  — 
Kardinalen  av  Bourbon  og  hans  manifest  — Traktaten  i Nemours 
mellem  Catharina  og  Guiserne. 

Hertugen  av  Anjous  død  rev  Frankrike  voldsomt  ut  av  den 
forholdsvis  fredelige  indre  tilværelse  som  var  fulgt  paa 
traktaten  i Fieix.  Sukcessionsspørsmaalet  meldte  sig  nu  med  hele 
sit  alvor  og  i forbindelse  med  dette  religionsproblemet,  som 
endnu  ikke  var  tilfredsstillende  løst,  som  altid  holdt  lidenskaperne 
i aande  og  som  filtret  sig  ind  i det  ærgjerrige  spil  av  personer, 
familier  og  partier  og  av  fremmede  magters  rænker.  Frank- 
rike kastes  ind  i et  oprør  av  alle  forhold,  for  hvilket  der 
ikke  er  noget  andet  betegnende  ord  end  revolution , men  ikke 
en  revolution  der  er  som  en  pludselig  og  overvældende  jord- 
rystning,  fremkaldt  av  vældige  indre  bevægelser,  men  en  revo- 
lution hvis  væsen  er  en  bestandig  uro,  skapt  av  splittende  og 
usammenhængende  smaa  og  store  kræfters  uophørlige  og 
krydsende  sammenstøt,  som  tilslut  følges  av  den  rene  avkræf- 
telse.  Vi  har  set  hvorledes  religionskrigen  efter  1572  mere 
og  mere  tapte  sin  oprindelige  storlinjede  principielle  karakter, 

hvorledes  de  store  religiøse  følelsers  krige  efterhaanden 
avløses  av  guerrillaer,  som  følger  hinanden  slag  i slag,  under- 
tiden uten  fornuftig  grund,  hvor  vi  møter  personlige  motiver, 
beregning,  magtbrynde,  opgalvanisering  av  feudal  separatisme 
som  krigsaarsaker  vel  saa  meget  som  de  store  religiøse  og  politiske 
grundforhold.  I den  periode  av  Frankrikes  historie  vi  nu  gaar 
ind  i,  trær  dette  endnu  tydeligere  frem;  det  religiøse  og  kon- 
fessionelle  problem  indvikles  helt  i politiske  fraktioners  kamp 
om  magtmidler  og  magtstillinger.  I sit  rhetoriske  sprog  har 
Michelet  uttrykt  det  saaledes:  «Den  mørke,  men  skjønne 
historie  som  endte  i 1572,  er  med  rette  blit  kaldt  «Religions- 
krigene».  Den  usle  historie  som  vi  nu  gaar  ind  i,  burde 
kaldes  «Intrigerne  under  paaskud  av  religion».  Som  sedvanlig 
kan  vanskelig  en  historisk  periodes  indhold  indesluttes  i en, 
om  end  aldrig  saa  aandfuld  formel.  Det  er  sandt,  i den 
skarpe  kapseilads  mellem  mennesker,  familier,  partier  og 
interesser  er  den  drivende  vind  personlig  ærgjerrighet,  skin- 
syke,  had,  intriger,  fremmede  rænker,  smaa  følelser  og  smaa 
midler,  men  der  seiles  over  et  hav  som  er  bevæget  i sine 
dybder,  og  paa  hvis  bølger  personernes  planer  og  handlinger 
stiger  og  synker.  Protestantismens  og  katholicismens  store 
motsætning  er  ikke  i opløsning.  De  tørner  vistnolc  ikke 
længer  sammen  som  i religionskrigenes  første  store  strid 
om  det  religiøs-kirkelige  problem,  der  er  vævet  ind  i dem 
fremmede  politiske,  sociale,  lokale,  personlige  motiver,  men 
det  som  gjør  den  kommende  kamp  saa  omfattende,  varig  og 
forbitret,  er  allikevel  først  og  fremst  indsatsen  av  religiøse 
kræfter. 

Henrik  av  Navarra  var  ifølge  gjældende  sukcessionslove 
arveberettiget  til  Frankrikes  trone,  om  end  hans  arveret  har 
et  meget  fjernt  utspring.  Hans  slegt  paa  fædrenes  side, 
familien  Bourbon-Vendome,  førte  sit  stamtræ  tilbake  til  Ludvig 
den  hellige.  Paa  mødrenes  side  hørte  han  til  slegten  d’Albret, 
som  hersket  over  kongeriket  Navarra.  Hans  mormor  var,  som 
vi  har  hørt,  Margaretha  av  Angouléme,  Frants  I’s  søster,  hans 

dronning  Margaretha  av  Valois  var  desuten  den  regjerende 
konges  søster.  Saaledes  var  han  ogsaa  paa  spindesiden  tæt 
knyttet  til  Frankrikes  kongehus.  I virkeligheten  kunde  ingen 
forsaavidt  bestride  Henriks  lovmæssige  ret  til  den  franske 
trone.  Men  han  var  protestant,  og  den  tanke  at  hodet  for 
det  kirkelige  og  politiske  parti  som  ikke  mindst  den  franske 
kongemagt  hadde  bekjæmpet  med  et  uforsonlig  had,  en  kjætter, 
skulde  kunne  stige  op  ad  trinene  til  den  trone,  hvor  «les 
rois  trés  chrétiens»  siden  Klodvigs  dage  hadde  holdt  det 
indviede  scepter,  føltes  av  den  ultramontane  katholicisme  som 
likefrem  oprørende,  av  pave  Sixtus  V,  Philip  II  som  av  Gui- 
serne  og  den  kreds  av  mænd  som  dannet  den  tætte  ring  om 
Henrik  III  og  Catharina,  mænd  paa  hvis  hænder  der  var  blod 
fra  Bartholomæusnatten,  og  mænd  som  var  rede  til  at  tvætte 
sine  hænder  i et  nyt  blodbad.  Men  ogsaa  hos  den  gallikanske 
katholicisme  og  de  brede  katholske  lag,  de  hvis  bigotte  instinkter 
holdtes  i brand  av  munkeordenernes  hidsende  præken,  var 
tanken  om  en  kjætter  paa  Frankrikes  trone  en  vederstygge- 
lighet. Alle  disse  elementer  forbinder  sig  nu  i en  ny  og  stor 
kraftanstrengelse;  den  katholske  liga,  som  nogle  aar  i forveien 
var  løpet  ut  i sandet,  reiser  sig  nu  som  en  vældig  stormflod. 

Saalænge  hertugen  av  Anjou  levet,  saalænge  der  altsaa 
endnu  stod  en  ung  og  tilsyneladende  levedygtig  mand  mellem 
ham  selv  og  arvefølgen,  hadde  Henrik  av  Navarra  fundet  det 
at  være  den  eneste  kloke  politik  at  gjøre  sin  stilling  hos 
sine  protestantiske  fæller  saa  sterk  som  mulig.  Det  var  dog 
paa  disse,  hvilket  løp  tingene  end  tok,  han  først  og  fremst 
maatte  stole.  Der  foregaar  hos  denne  intelligente  og  bereg- 
nende Béarner  i denne  tid  en  utvikling  i statsmandskløgt  og 
politisk  takt,  som  vidner  om  at  han  forbereder  sig  for  større 
maal  end  at  sitte  som  konge  over  et  litet  Pyrenæerrike  og 
som  guvernør  over  et  fransk  len.  I et  brev  til  Walsingham 
av  mai  1583  skildrer  Philip  de  Mornay  ham  saaledes:  «I 
kongen  av  Navarras  person  lægger  enhver  merke  til  en 
legemets  kraft,  en  aandens  livlighet,  en  motets  storhet  som 

9 — Anderssen:  Henrik  av  Navarra. 

er  næsten  uten  like.  Der  er  det  stof  av  hvilke  de  største 
fyrster  er  skapt.  — Desuten  har  han  i de  sidste  aar  bøiet  sig 
saaledes,  at  han  følger  de  bedste  mænds  raad  som  han  har 
kunnet  vælge  sig  ut  av  hele  FYankrike.  Dette  gir  alle  haab 
om  at  Gud  vil  gjøre  store  ting  ved  ham  og  for  ham  i vort 
aarhundrede».  Selv  om  man  vil  skrive  noget  av  denne  ros 
paa  følelserne  hos  en  ven,  som  tilmed  gjerne  vil  gjøre  Béar- 
neren  til  en  lokkende  alliance  for  den  engelske  dronning,  er 
billedet  sikkert  nok  i det  væsentlige  sandt.  Henrik  av  Navarra 
var  en  mand  i utfoldelse,  som  vokste  med  de  opgaver  som 
kaldte  paa  ham.  I de  aar  som  fulgte  paa  freden  i Fleix,  er 
han  overordentlig  virksom  i sin  egenskap  av  «de  protestan- 
tiske kirkers  beskytter»,  og  det  er  aapenbart  at  han  gjør  alt 
for  at  sprede  den  mistillid,  hvis  prøvende  blik  han  hadde 
følt  rettet  mot  sig  helt  siden  flugten  fra  Paris  — alt  undtagen 
at  beherske  sine  erotiske  kapricer.  Efter  det  tidligere  omtalte 
møte  i Montauban,  som  stillet  et  repræsentativt  raad  ved  hans 
side,  sammenkaldte  han  to  møter  umiddelbart  efter  i Saint- 
Jean  d’Angely  i 1582  og  igjen  i Montauban  i 1584.  Hoved- 
formaalet  for  disse  var,  ved  siden  av  at  styrke  samfølelsen,  at 
enes  om  midler  til  at  hævde  gjennemførelsen  av  de  sidste 
fredsedikter.  Det  var  nemlig  langtfra  at  disse  overholdtes. 
Protestanternes  gudstjeneste  hindredes  mange  steder,  deres 
barn  blev  tat  fra  sine  forældre  og  opiært  i den  ka- 
tholske  lære,  parlamentet  i Bourdeaux  negtet  at  nedsætte 
fællesdomstole,  en  av  sikkerhetspladsene,  Perigeux,  blev  tat 
av  kalholikerne  ved  et  overfald  0.  I.1)  Disse  og  lignende 
klager  overbragtes  gjennem  særlige  utsendinger  til  Henrik  III, 
som  imidlertid  mottok  dem  med  sin  sedvanlige  likegyldighet, 
eller  svarte  med  motklager  over  at  huguenotterne  ikke  utleverte 
de  faste  pladser  de  indehadde  efter  utløpet  av  den  bestemte 
frist.  Han  gik  dog  ind  paa  at  forlænge  fristen  for  disse 


*)  Cfr.  Henri  IV.  Lettres  Missives  passim  og  Anquez:  Hist.  des  Ass. 
polit.  s.  33. 

pladsers  overgivelse  med  to  aar,  efter  Philip  de  Mornays  ind- 
trængende  og  kloke  forestillinger.  Denne  var  sendt  som  de 
protestantiske  kirkers  særlige  utsending  efter  møtet  i Montauban. 

Spændingen  vokser  i det  hele  paany  meget  sterkt,  og 
mange  midler  tages  i bruk  for  at  bøie  huguenotternes  nakker, 
Blandt  de  virkningsfuldeste  var  ogsaa  det  at  sætte  huguenot- 
terne  utenfor  alle  offentlige  embeder,  skjønt  fredsedikterne 
hjemlet  dem  fuld  ret  til  disse.  «Likheten  er  den  første  del 
av  retfærdigheten»,  siger  en  pamflet,  som  i 1574  forklarer 
og  forsvarer  at  protestanterne  grep  til  vaaben.  Ikke  faa  adels- 
mænd,  for  hvem  disse  embeder  var  en  livsbetingelse,  saa  ingen 
anden  utvei  end  at  gjøre  sig  til  katholiker,  eller  de  lot  sine 
barn  oplære  i den  katholske  tro  for  at  sikre  dem  adgangen 
til  stats-  og  hofstillinger.  Den  evige  kamp,  som  forekom  dem 
mere  og  mere  haabløs,  hadde  hos  mange  opslitt  deres  moralske 
motstandsevne  og  fyldt  deres  sjæl  med  en  graa  likegyldighet1). 

Det  er  i disse  aar  at  Henrik  av  Navarra  ogsaa  tar  initia- 
tivet til  at  møte  den  katholske  liga,  pavens,  Philip  II’s,  guisernes, 
hertugen  av  Savoyens  sammensvergelse  mot  Europas  prote- 
stantisme, med  den  faste  organisation  av  denne,  som  den  hittil 
hadde  savnet.  Der  utgaar  fra  hoffet  i Nerac  i mai — juli  1583 
en  række  skrivelser  til  protestantiske  konger  og  statsmænd, 
til  Elisabeth  og  hendes  ministre,  til  Nordens  konger,  til  Tysk- 
lands protestantiske  fyrster  og  Nederlandenes  og  Schweizes 
republiker  med  det  formaal  at  forbinde  dem  i en  fælles 
religions-politik,  faa  dem  til  at  øve  sin  indflydelse  paa 
Frankrikes  konge  til  at  skape  fred  i sit  land,  og  indlede  for- 
handlinger om  at  sammenkalde  en  synode  av  alle  Europas 
kirker  for  at  bilægge  de  konfessionelle  stridigheter  og  danne 
en  liga  mot  den  «romerske  Antikrist» 2).  Henrik  uttaler  i 
sine  breve,  at  det  hadde  været  hans  ønske  personlig  at 


*)  De  Thou:  Hist.  Univ.  VI,  s.  444. 

2)  Mém.  de  Ph.  de  Mornay  s.  173  og  Henri  IV.  Lettres  missives  I, 
s.  530  fg. 

besøke  disse  fyrster  og  stater,  men  at  forholdene  i hans  eget 
land  hadde  stillet  sig  hindrende  iveien;  han  saa  sig  derfor 
nødt  til  at  fremføre  sine  hilsener  og  sine  forslag  gjennem  en 
ambassadør,  de  Ségur  de  Pardaillan,  en  mand  av  «ubestikkelig 
troskap,  iver  for  vor  og  kirkernes  sak,  overintendant  for  vort 
hof  og  vor  første  geheimeraad».  Vi  møter  her  for  første 
gang  Henriks  store  tanke,  den  som  fulgte  ham  ind  i døden, 
en  protestantisk  union  til  fremme  av  verdensfreden,  en 
«kristelig  republik»,  et  stort  statsforbund  som  skulde  gjengi 
det  sønderrevne  Europa  den  ro,  hvorefter  folkene  sukket. 

Disse  breve  er  dels  skrevet  paa  latin,  dels  paa  fransk; 
det  samme  indhold  er  varieret  med  fin  kunst  efter  mottagernes 
stilling  og  karakter.  Der  var  kun  én  mand  i Henrik  av 
Navarras  omgivelser  som  kunde  gi  hans  tanker  den  overlegne 
og  smidige  formning,  ja  som  efter  al  sandsynlighet  likefrem 
har  inspirert  ham,  Philip  de  Mornay,  seigneur  du  P les  sis. 
Det  kan  derfor  her  være  stedet  til  at  stanse  op  et  øieblik 
for  denne  huguenot,  hos  hvem  vi  gjenfinder  i en  sjelden 
harmoni  kalvinistens  alvorlige  og  rene  livsidealer,  fransk- 
mandens  fædrelandssind,  humanistens  lærdom  og  fine  dannelse, 
adelsmandens  ridderlige  tapperhet,  statsmandens  vidsyn,  diplo- 
matens smidighet,  en  digters  følsomme  gemyt  og  en  tænkers 
og  forskers  faste  og  gjennemtrængende  intelligens.  I en  tid 
da  personligheterne  svinder,  karakterernes  linjer  utviskes,  da 
de  store  følelsers  flammer  synker  sammen  i sin  egen  aske, 
møter  vi  i de  Mornays  skikkelse  et  sidste  skud  av  den  franske 
reformations  heltetid,  en  mand  som  hadde  sittet  ved  Colignys 
føtter  og  faat  sin  unge  enthusiasme  tændt  ved  ilden  av  hans 
store  planer  og  store  karakter. 

Philip  de  Mornay  blev  født  i 1549  paa  slottet  de  Buhi 
i Isle-de-France  som  ætling  av  en  gammel  familie,  der  hadde 
utmerket  sig  allerede  i det  første  korstog.  Hans  mødrene 
slegt  førte  sit  stamtræ  tilbake  til  Rollo,  Normandis  første 
hertug.  Gjennem  sin  høit  begavede  mor,  som  i den  religiøse 
gjæring  under  Henrik  II  hadde  sluttet  sig  til  de  nye  reform- 

tanker,  førtes  han  over  til  protestantismen,  skjønt  han  oprin- 
delig  var  bestemt  for  den  geistlige  stand.  Just  som  den 
første  religionskrig  brøt  ut,  finder  vi  den  unge  Mornay  som 
skolegut  i Paris,  hvis  katholske  folk  just  var  i det  største 
oprør.  Det  fortælles  om  ham,  at  da  han  efter  krigens  utbrud 
kaldtes  hjem  av  sin  mor,  møtte  han  ved  byporten  en  katholsk 
prest  som  bar  sakramentet  til  en  syk.  Philips  følge  knælte 
ned,  som  skik  og  bruk  var,  men  den  unge  gut,  som  bar  en 
reformert  katekisme  under  sin  trøie,  kunde  ikke  bekvemme 
sig  til  at  gjøre  en  handling  som  han  fandt  stridende  mot  sin 
religiøse  tro,  og  skyndte  sig  væk.  Det  var  at  sætte  sit  liv 
paa  spil.  Hans  brændende  iver  for  videnskapelige  og  litterære 
studier  drev  ham  snart  igjen  tilbake  til  Paris.  Med  en  over- 
ordentlig flid  og  en  merkelig  selvstændighet  og  modenhet 
hadde  han,  inden  han  var  18  aar  gammel,  tilegnet  sig  huma- 
nismens sprog,  trængt  ind  i dens  filosofi  og  litteratur,  saa  at 
han  alment  regnedes  som  universitetets  ypperste  student. 
Utbruddet  av  den  anden  religionskrig  i 1567  drev  ham  igjen 
fra  Paris.  Han  meldte  sig  til  tjeneste,  men  just  som  han 
sat  i sadlen  utaalmodig  efter  at  stille  sig  i sine  trosfællers 
rækker  — ti  «blodet  rørte  sig  i hans  hjerte»  — snublet  hans 
hest;  han  faldt  under  den  og  fik  sit  venstre  ben  brukket,  «et 
merkelig  træk  av  Guds  evige  forsyn,  som  bevarte  ham  for 
større  ting»,  siger  en  gammel  kronikør. 

Efter  sin  helbredelse  fuldkommengjorde  han  sin  dannelse 
ved  reiser  i fremmede  lande.  Ikke  uten  fare  for  livet  forlot 
han  i 1568  Frankrike,  besøkte  Genf,  hvor  efter  Calvins  død 
sindene  var  i oprør  under  den  truende  fare  fra  hertugen  av 
Savoyen.  Fra  Genf  drog  han  til  Heidelberg  med  anbefalings- 
skrivelse  fra  kardinalen  av  Chåtillon  til  pfalzgreve  Fredrik, 
de  franske  huguenotters  trofaste  ven.  1 Heidelberg  studerte 
han  retsvidenskap  og  erhvervet  et  fuldkomment  herredømme 
over  det  tyske  sprog.  I Frankfurt  knyttet  han  et  fortrolig 
venskap  med  den  bekjendte  Hubert  de  Languet,  som  var 
undsluppet  fra  Bartholomæusnatten  og  senere  hadde  gjort 

tjeneste  som  diplomat  for  protestantiske  fyrster.  Efter  Frank- 
furt besøkte  han  Venedig  og  Padua,  ved  hvis  universitet  han 
indførte  studenterne  i den  samtidige  franske  og  tyske  rets- 
videnskap,  derpaa  Rom,  Genua,  Milano  og  andre  italienske 
byer.  Han  var  av  den  art  reisende  som  saa  med  et  gjennem- 
trængende  øie  og  opfattet  med  et  mottagelig  og  selvstændig 
sind;  natur,  historie,  folk,  politik,  alt  opfangedes  av  denne 
skarpe  og  tænksomme  intelligens,  som  ogsaa  tidlig  følte  trang 
til  at  omsætte  indtryk  og  tanker  i videnskapelige,  litterære 
og  politiske  skrifter,  av  hvilke  enkelte  slog  like  ned  i tidens 
brændende  stridsspørsmaal.  Saaledes  forfattet  han  i Køln, 
som  han  besøkte  efter  Italien,  sine  to  «Remontrances»  — 
advarsler  — mot  den  spanske  politik  i Flandern.  Den  unge 
skribent  viser  sig  allerede  her  som  en  polemiker  av  høi  rang. 

Tidens  store  politiske  og  religiøse  stridsspørsmaal  trængte 
stedse  sterkere  ind  paa  Philip  de  Mornay,  især  efterat  han 
personlig  hadde  bereist  Flandern  og  England,  studert  deres 
økonomiske  og  sociale  vilkaar  og  mottat  sterke  indtryk  av 
den  kraftige  nationale  renaissance  som  i begge  disse  lande 
gav  sig  utslag  paa  nær  sagt  alle  omraader.  Han  begyndte 
at  tumle  med  store  planer  om  en  sammenslutning  av  de 
vesteuropæiske  folk  mot  den  spanske  politik,  mot  dens  poli- 
tiske frihetshad  og  dens  undertrykkelse  av  nationale  og  borger- 
lige rettigheter,  dens  mørke  bigotteri.  Freden  i St.  Germain 
hadde  git  ham,  som  andre,  haab  om  at  den  spanske  ind- 
flydelse  hadde  utspillet  sin  rolle  i Frankrike.  I disse  tanker 
møttes  han  med  Coligny,  med  hvem  han  under  sit  reiseliv 
hadde  staat  i stadig  brevveksling.  Av  deres  samarbeide 
fremgik  det  store  statsskrift:  «At  det  er  retfærdig  og  nyttig 
at  føre  krig  mot  Spanierne» !),  som  forelagdes  Karl  IX  og 
som  danner  indledningen  til  de  begivenheter  som  førte  til 
Bartholomæusnatren.  Philip  de  Mornay  opholdt  sig  under 
denne  i Paris,  men  reddet  sit  liv  ved  et  par  retskafne 


l)  Cfr.  De  franske  huguenotter  1559 — 1572,  s.  341. 

katholikers  hjælp,  og  ved  en  fasthet  og  en  selvbeherskelse 
som  hos  en  saa  ung  mand  maa  vække  den  største  beundring. 
En  anden  rækker  op  til  hans  høide  i disse  frygtelige  dage, 
den  kvinde  som  senere  blev  hans  hustru,  dengang  en  ung 
enke  paa  nitten  aar  med  en  liten  datter.  Madame  de  Mornays 
beretning  om  sin  vidunderlige  frelse  lærer  os,  baade  at  blod- 
badets ophidselse  ikke  hadde  gjort  alle  katholiker  saa  gru- 
somme at  de  jo  ikke  lot  sine  menneskelige  følelser  raade,  og 
at  denne  den  store  religiøse  henførelses  tid  ikke  alene  skapte 
sjælssterke  mænd,  men  ogsaa  sjælssterke  kvinder. 

Mornay  reddet  sig  over  til  England,  hvor  han  fik  en 
utmerket  mottagelse  og  blev  Walsinghams  ven.  Men  indtrykket 
av  de  frygtelige  oplevelser  avsatte  i hans  sjæl  en  melankoli 
som  ellers  ikke  laa  til  hans  aapne  og  freidige  natur,  men 
som  heller  ikke  fik  bugt  med  denne1).  Religionskrigen  ind- 
gjød  ham  avsky,  og  han  vendte  ikke  tilbake  til  Frankrike  før 
i 1574.  Han  var  en  motstander  av  huguenotternes  alliance 
med  hertugen  av  Alengon;  religionens  hellige  sak  skulde  ikke 
blandes  med  personlige  interesser;  men  av  loyalitet  mot  Henrik 
av  Navarra  ydet  han  allikevel  denne  og  Alengon  sin  støtte 
under  deres  mislykkede  forsøk  i 1574  paa  at  forlate  Paris 
og  reise  sine  tilhængere  i landet.  Han  var  senere  Alen^ons 
gesandt  i hans  underhandlinger  med  de  oraniske  prinser  og 
hjalp  Condé  til  at  flygte  fra  hoffet  til  Tyskland.  I 1575 
fulgte  han,  som  vi  har  hørt,  den  hær  der  under  de  Thoré 
fra  Tyskland  trængte  ind  i Champagne  for  at  forene  sig  med 
Alengons  armé,  men  som  blev  slaat  av  Henrik  av  Guise  ved 

x)  Denne  melankoli  har  fundet  uttryk  i et  av  hans  digte,  hvorav  et 
vers  lyder : 

«Tous  les  momens  de  cette  vie, 

Tous  les  heurs  qui  en  font  envie 
Ne  sont  rien  qu’  infélicité; 

Tout  ce  que  l’homme  en  l’homme  honore, 

Et  que  le  monde  au  monde  adore 
N’est  que  tourment  et  vanité». 

Cit.  efter  J.  Ambert:  Duplessis  Mornay,  s.  71. 

Dormans.  Mornay  blev  tat  til  fange  og  blev  først  fri  det 
følgende  aar. 

Fra  1576  trær  Mornay  i Henrik  av  Navarras  tjeneste. 
Han  laaner  ham  sin  pen  og  sin  kaarde,  er  hans  utrættelige 
ambassadør  hos  Henrik  III,  hos  Elisabeth,  hos  prinsen  av 
Oranien,  hos  hertugen  av  Anjou.  Den  sidste  sender  ham  igjen 
som  sin  utsending  til  keiser  Rudolf  for  at  retfærdiggjøre  sin 
optræden  i Nederlandene.  Henrik  av  Navarra  vilde  gjøre  ham 
til  sin  kansler,  men  han  avslog  med  de  ord  at  han  var  og 
vilde  vedblive  at  være  sverdets  mand  som  sine  fædre.  I den 
fri  og  uavhængige  stilling  han  indtok  i forholdet  til  sin  konge, 
kunde  han  ogsaa  gjøre  sin  moralske  indflydelse  over  ham 
gjældende  med  større  styrke  end  i en  kanslers  bundethet,  og 
den  blanke  og  smidige  klinge  han  førte  ogsaa  i tidens  aande- 
lige  og  religiøse  kampe,  trængte  større  svingerum  end  de 
officielle  formlers.  Vi  har  et  slaaende  eksempel  paa  hvor 
modig  og  oprigtig  han  talte  til  kongen  i et  merkelig  doku- 
ment som  bærer  titelen  «Raad  git  til  kongen  av  Navarra  om 
ordningen  av  hans  livsform,  9.  januar  1583»1).  Den  varme 
hyldest  til  kongens  person  og  betydelige  egenskaper  er  kun 
et  utgangspunkt  for  en  alvorlig  appel  til  hans  ansvars-  og 
pligtfølelse,  saa  at  han  kan  lægge  sit  liv  op  i høide  med  de 
store  opgaver  som  han  synes  forutbestemt  til  at  løse.  Alles 
øine  hviler  paa  fyrsten,  derfor  maa  han  ikke  skjule  sine 
dyder,  fyrstens  liv  blir  hans  folks  forbillede,  derfor  maa  han 
lægge  det  ind  under  en  fast  regel.  Hans  dag  maa  vies 
arbeidet,  ikke  de  smaa  ting,  men  de  store  og  avgjørende 
interesser,  han  vil  da  ogsaa  finde  tid  til  adspredelse  og  idræt. 
Kl.  8 bør  han  være  klædt  og  ha  gjort  sin  morgenandagt,  og 
kl.  9 aften  kan  han  trække  sig  tilbake.  Han  bør  fjerne  fra 
sin  omgang  ilde  berygtede  mennesker  og  omgi  sig  med  ret- 
skafne  folk.  Han  bør  i sit  liv  selv  være  et  eksempel  og  hans 
hus  et  mønster  paa  retfærdig  styre. 


J)  Mém.  de  Mornay,  s.  133. 

Det  geraader  Henrik  til  ære  at  han  ikke  alene  ikke 
følte  sig  krænket  over  denne  fri  tale,  bak  hvis  beherskede 
ord  han  sikkert  har  læst  en  alvorlig  dom  over  den  letfærdige 
livsform  han  hittil  hadde  fulgt1),  men  at  han  tvertimot  følte 
sig  endnu  sterkere  draget  til  ham.  Han  skriver  saaledes 
nogen  tid  efter  i et  brev  til  Mornay  : «De  burde  være  hung- 
rigere  efter  at  se  mig,  da  De  jo  vet  hvor  meget  jeg  holder 
av  Dem.  Jeg  kan  ikke  være  Dem  foruten.  Jeg  vet  De  elsker 
mig,  kom  derfor  hurtig.  Farvel  hr.  Duplessis;  jeg  kalder  mig 
Deres  kjære  herre  og  ven». 


Hertugen  av  Anjous  død  tvang  spørsmaalet  om  hvem 
der  i tilfælde  skulde  bli  hans  efterfølger  paa  tronen,  ind  paa 
Henrik  III,  hvor  gjerne  han  end  personlig  hadde  skutt  det 
fra  sig.  Han  var  nu  helt  under  to  nye  mignoners  magt, 
hertugerne  de  Joyeu.se  og  d Épernon , som  dikterte  ham  sin 
vilje  og  hensynsløst  utnyttet  sin  magt  over  ham  til  sin  egen 
ophøielse.  Han  gav  disse  to  unge  mennesker  hertugværdig- 
heten,  gjorde  den  ene  til  riksadmiral,  den  anden  til  general- 
kaptein  over  infanteriet;  de  og  de  alene  hadde  fri  adgang  til 
ham  til  hvilkensomheist  tid  av  dagens  og  nattens  timer,  noget 
som  gav  anledning  til  de  mest  infamerende  rygter,  hvis  grun- 
dethet  eller  grundløshet  det  ikke  her  er  nogen  opfordring  til 
at  undersøke.  Han  feiret  Joyeuses  bryllup  med  dronningens 
søster  med  en  vanvittig  overdaad,  som  kostet  statskassen  1 200000 
daler,  tolv  millioner  frs.  i vore  penger,  og  han  gav  Épernon 
rike  gaver  og  flere  guvernementer. 

Disse  «champignons  som  var  skutt  op  paa  en  nat»,  var 
besatte  av  den  dristigste  ærgjerrighet.  De  vilde  styre  Frank- 


J)  I et  andet  brev  skriver  de  Mornay  disse  modige  ord  til  sin  kongelige 
ven:  «Disse  kjærlighetshandler  for  al  verdens  øine,  som  De  vier  saa  megen 
tid,  passer  ikke  længer.  Det  er  nu  tiden  til  at  vise  at  De  elsker  kristenheten 
og  især  Frankrike». 

rikes  politik,  være  dets  virkelige  konger,  selv  om  de  ikke 
selv  kunde  bære  kronen.  Skinsyke  paa  hinandens  magt, 
uenige  om  hvem  de  helst  saa  som  Valoisslegtens  efterfølger, 
var  de  enige  om  den  ting  at  Frankrikes  vordende  konge 
skulde  ha  sin  almægtige  major  domus. 

Joyeuse,  som  var  en  fanatisk  katholik  og  gjennem  sit 
giftermaal  forbundet  med  Lothringerne,  følte  sig  draget  mot 
Guiserne,  skjønt  han  frygtet  le  Balafré’s  despotiske  tendenser. 
Den  langt  mere  snu  og  overlegne  Épernon  mente  i Henrik 
av  Navarra  at  ha  fundet  det  tjenligste  kongsemne.  I hoffets 
forestilling  levet  han  endnu  bare  som  jagtens  og  de  natlige 
bedrifters  glade  ridder,  med  hvem  man  sikkert  kunde  kjøpslaa 
om  en  passende  fordeling  av  magtens  herligheter.  Det  var 
ikke  mindst  under  indflydelse  av  Epernons  raad *),  at  Henrik  III, 
allerede  før  hertugen  av  Anjous  død,  sendte  denne  mignon  til 
Henrik  av  Navarra  med  den  mission  at  bevæge  ham  til  at  gaa 
over  til  katholicismen.  Det  er  et  slaaende  bevis  paa  Épernons 
magt  over  kongen,  at  denne  samtidig  anbefalte  ham  som  gemal 
for  Henrik  av  Navarras  søster,  Catharina,  en  plan  hvorover 
begge  disse  følte  sig  dypt  saaret. 

Forholdet  mellem  de  kongelige  svogre  var  paa  den  tid 
meget  spændt.  Dronning  Margaretha  hadde  i 1582  og  1583 
opholdt  sig  ved  det  franske  hof,  og  hendes  nærvær  der  led- 
sagedes  av  de  samme  skandaler  som  var  denne  fordærvede 
kvindes  uundgaaelige  tilbehør.  Hun  lagde  sig  ut  med  mig- 
nonerne,  og  disse  fik  ikke  alene  kongen  til  paa  den  for- 
nærmeligste  maate  at  jage  hende  fra  hoffet,  men  han  skrev 
ogsaa  et  brev  til  hendes  mand,  i hvilket  han  rettet  de  geme- 
neste  sigtelser  mot  hende.  Denne  skandale  vakte  den  største 
opsigt  i og  utenfor  Frankrike,  og  Henrik  av  Navarra  negtet 
at  mottage  sin  hustru,  og  sendte  først  d’Aubigné,  senere 
Mornay,  til  Henrik  III  for  at  kræve  for  dronningen  enten 
opreisning  eller  straf  ifølge  loven.  Kongen  søkte  at  trække 


*)  De  Thou:  Hist.  Univ.  VI,  s.  391. 

sig  ut  av  den  pinlige  sak  ved  utflugter,  benegtelser  og  for- 
sikringer om  sit  venskap  for  sin  svoger  og  sine  naadige 
følelser  for  sine  protestantiske  undersaatter;  men  han  gav 
ikke  den  forlangte  opreisning,  og  Henrik  av  Navarra  hevnet 
sig  ved  at  bemægtige  sig  Mont-de-Marsan,  en  av  kongens 
fæstninger  i Gascogne.  Han  fandt  sig  tilsidst  i at  ta  igjen 
sin  dronning,  men  det  er  let  at  forstaa,  at  forholdet  mellem 
dem  ikke  herefter  blev  bedre. 

Det  var  imidlertid  en  tvingende  nødvendighet  for  denne 
avmægtige  franske  mignonkonge  at  finde  en  politisk  støtte 
under  truslen  av  den  spansk-guisiske  alliance.  Han  hadde 
i virkeligheten  ingen  anden  at  vende  sig  til  end  Henrik  av 
Navarra,  saameget  mere  som  han  i sin  egenskap  av  Frankrikes 
konge  maatte  føle  sig  som  legitimitetens  naturlige  hævder. 
Like  efter  hertugen  av  Anjous  død  hadde  han  utmerket  sin 
svoger  paa  forskjellig  maate,  git  ham  guvernementet  Alencon 
og  officielt  tildelt  ham  titel  av  kronens  præsumptive  arving1). 
Catharina  av  Medicis,  hvis  politik  altid  svinget  med  en  pen- 
dels  utslag,  dreves  ogsaa  nu  av  frygten  for  Guisernes  over- 
magt  over  til  at  søke  en  utsoning  med  de  forhadte  hugue- 
notters  «protecteur».  Hun  søkte  indtrængende  at  paavirke 
sin  datter  til  at  gi  Épernon,  som  denne  hadet,  en  venlig 
mottagelse,  og  den  overmodige  mignon,  som  reiste  med  et 
kongelig  følge,  kunde  heller  ikke  beklage  sig  over  den 
behandling  han  fik,  men  hans  mission  mislykkedes.  Henrik 
av  Navarra  var  en  altfor  klok  politiker  til  under  de  davæ- 
rende forhold  at  ville  bryte  med  sine  trosfæller,  selv  om 
hans  ikke  særdeles  følsomme  religiøse  samvittighet  kunde  ha 
fristet  ham  til  et  nyt  trosskifte.  Hans  holdning  blev  i første 
haand  bestemt  av  politiske  hensyn.  Den  magtstilling  for- 
bundet med  Catharina  og  Henrik  vilde  gi  ham,  kunde  ikke 
paa  nogen  maate  sammenlignes  med  den  han  indtok  som  de 
reformerte  kirkers  beskytter,  som  chef  for  en  armé  av  Frank- 


*)  Lettres  de  Busbec  i Cimber  og  Danjou:  Arch.  Cur.  I.  10,  s.  115. 

rikes  tapreste  og  mest  prøvede  sverd,  som  dronning  Elisa- 
beths, Nederlandenes  og  de  tyske  protestanters  allierte.  At 
bytte  dette  om  med  den  endnu  fjerne  utsigt  til  Frankrikes 
trone  efter  kongens  død  og  den  nære  utsigt  til  at  trækkes 
tilbunds  av  den  almene  følelse  av  had  og  foragt,  som  skyllet 
høiere  og  høiere  om  denne  kongestol,  vilde  være  et  politisk 
selvmord  som  Béarneren  ikke  følte  sig  tilbøielig  til  at  begaa. 
Han  trængte  end  ikke  sine  huguenotske  venners  raad  for  i de 
loyaleste  uttryk  at  avvise  Épernons  forslag.  Men  denne  avvis- 
ning, som  overhodet  Henrik  av  Navarras  hele  optræden  i den 
følgende  tid,  holdtes  i saadanne  former,  at  broerne  over  til 
et  nyt  trosskifte  ikke  blev  helt  avbrutt,  saa  at  han  i det 
avgjørende  øieblik  kunde  finde  vei  over  dem.  Hans  avslag 
gjorde  det  umulig  for  Henrik  III  offentlig  at  anerkjende  ham 
som  sin  efterfølger,  men  den  franske  konge  undgik  allikevel 
ethvert  brud,  gav  saaledes  sit  minde  til  at  det  ovennævnte 
møte  i Montauban  samme  aar  kunde  avholdes,  og  har  ventet 
av  fremtiden  hvad  øieblikket  ikke  vilde  indrømme  ham. 


Førte  Épernons  mission  saaledes  ikke  til  det  tilsigtede 
maal,  kom  den  til  at  faa  følger  som  ikke  var  forutset.  Den 
blev  under  den  almindelige  ophidselse  opfattet  som  indled- 
ningen  til  en  alliance  mellem  den  franske  konge  og  kongen 
av  Navarra  med  det  maal  at  tilintetgjøre  den  katholske  kirke. 
Sindene  var  igjen  kommet  i den  spænding  og  uro,  som  gjør 
dem  mottagelige  for  selv  den  vildeste  og  urimeligste  ind- 
bildning.  I den  store  menneskekjedel  Paris  sydet  og  kokte 
det,  som  det  syder  og  koker  i den  til  enhver  tid,  til  den  dag 
idag,  naar  dens  letbevægelige,  av  sin  egen  tætte  mængde 
hidsede  folk  kommer  under  indflydelse  av  en  tidsbevægelse, 
den  være  av  hvilkensomhelst  art.  Enhver  overophetet  sinds- 
retning,  hvert  letfattelig  samfundsevangelium  kan  der  være 
sikker  paa  at  hente  frem  av  hulerne  menneskenaturens  elemen- 

tære,  fornuftløse  lidenskaper,  som  næres  og  fortæres  av  sin 
egen  ild,  det  være  ultramontanisme,  nationalisme,  jakobinisme 
eller  revolutionær  kommunisme.  «Alle,  skriver  keiserens 
gesandt  i Paris  v.  Busbec,  er  i frygt  og  uvishet  om  hvordan 
det  vil  gaa  med  religionen  efter  kongens  død;  de  fleste  er 
overbevist  om  at  den  katholske  kirke  vil  avskaffes  og  de  hellige 
ting  profaneres,  at  kort  sagt  de  gode  katholikers  stilling  vil 
bli  ulykkeligere  end  de  kjætteres  nogensinde  har  været,  som 
har  sluttet  sig  til  den  nye  tro»1). 

Det  er  under  herredømmet  av  denne  frygt  og  disse 
følelser  at  ligaen  paa  ny  kaldes  tillive.  Dens  første  fremtræden 
i 1576  hadde  ikke  ført  til  maalet,  at  binde  alle  katholske 
kræfter  sammen  under  én  disciplin.  Den  manglet  den  gang 
den  spontanitet,  den  tilslutning  fra  de  dypere  geledders 
kræfter  som  kunde  gjøre  den  til  en  folkebevægelse.  Den 
politiske  situation  gav  nu  ligaen  sit  demokrati,  massen  som 
ikke  reflekterer  eller  overveier,  men  som  blindt  parerer  ordre, 
hvis  element  er  revolutionen,  dens  enkle  og  letforstaaelige 
løsen  og  dens  uophørlige  spænding. 

Der  er  en  anonym  pamflet  fra  1593  « Le  dialogue  du 
Maheustre  et  du  Mananh  2),  som  fortæller  os  om  hvorledes 
ligaen  gjenopstaar  i Paris  i begyndelsen  av  1585;  den  skal 
være  forfattet  av  et  medlem  av  det  saakaldte  «sekstens  raad», 
ligaens  regjering  i Paris.  Prester,  advokater,  retsembedsmænd, 
studenter,  kjøbmands-  og  haandverkerlaugenes  ledere  dannet 
et  hemmelig  selskap,  hvis  maal  var  at  verge  katholicismen 
mot  de  farer  man  mente  truet  den.  Det  hadde  sin  forfatning, 
sit  styre,  sine  agenter  som  hvervet  tilhængere  blandt  Paris’s 
borgerskap,  blandt  Sorbonnens  urolige  ungdom,  blandt  de 
underordnede  rets-  og  politibetjente.  Derpaa  gik  man  dypere 
ned  til  hallernes  og  torvenes  løsarbeidere  med  sine  slagsmaals- 


*)  Cimber  & Danjou:  Arch.  Cur.  I.  10.  Lettres  de  Busbec,  s.  128. 

2)  Maheustre  er  et  økenavn  som  bruktes  om  Henrik  lV’s  soldater, 
Manant  er  navnet  paa  en  av  ligaens  borgere. 

lyster,  til  sjømændene  paa  flodbaatene,  til  alle  en  stor  bys 
sammenskyllede  eksistenser.  Tilsidst  stod  en  hel  hær  rede 
til  at  slaa  løs,  naar  ordren  kom.  Den  holdtes  i aande  av 
presters  og  munkers  hidsende  prækener,  fly veskrifter  som  i 
drastiske  uttryk  angrep  kongen,  Henrik  av  Navarra,  de  franske 
kjættere,  dronning  Elisabeth  som  skildredes  som  et  uhyre,  der 
med  blodige  straffe  forfulgte  sine  katholske  undersaatter,  grelt 
kolorerte  billeder,  som  paa  gatehjørner  og  gjerder  gav  rædsels- 
fulde  fremstillinger  av  deres  martyrium,  det  samme  som  snart 
vilde  bli  deres  franske  brødres,  naar  den  lumske  alliance 
mellem  de  kjætterske  fyrster  fik  gjennemført  sine  planer1). 
Fra  Paris  ringet  bevægelsen  sig  ut  over  egnen  omkring,  til 
de  nærmeste  byer  og  efterhaanden  til  alle  dele  av  landet; 
selv  ikke  Bartholomæusnattens  ophidselse  hadde  skapt  et 
saadant  gemytternes  oprør  som  denne  fornyelse  av  den 
katholske  liga. 

Michelet  bestrider  at  ligaen  er  en  national-fransk  bevæ- 
gelse.  Han  finder  dette  utænkelig  efter  Rabelais’  Gargantua 
og  i Montaignes  tid.  Det  lange  tidsrum  ligaen  omspænder, 
styrker  denne  tvil,  mener  han.  «Frankrike  er  ikke  vanvittig 
saalænge».  Og  han  ser  i historikeren  Capefigues  dokumenter, 
som  er  hentet  ut  av  Parises  arkiver,  officielle  embedsakter 
og  ikke  akter  utgaat  fra  folkemeningen  2).  Utvilsomt  er  ligaens 
revolution  som  andre  revolutioner  sat  i bevægelse  ovenfra; 
de  fremmede  og  personlige  kræfter  som  har  været  motorer, 
ligger  i dagen.  Men  det  synes  dog  utvilsomt  at  bølgerne 
har  gravet  op  fra  grunden,  at  bevægelsens  førere  har  forstaat 
at  sætte  den  tunge  masse  i bevægelse  ved  at  røre  den  i 
hjertet  av  dens  dypeste  instinkter,  i dens  brutale,  længe  opho- 
bede  had  til  de  blodigler  som  gjennem  aar  hadde  suget  av 
deres  legemer,  kongen,  hoffet,  mignonerne,  kvinderne,  og  i 
deres  religiøse  bigotteri,  som  vendte  sit  fanatiske,  blodunder- 


*)  Cfr.  de  Thou:  Hist.  Univ.  VI,  s.  443. 
Michelet:  Hist.  de  France  X,  s.  192. 

løpne  blik  mot  en  lære  som  i sine  former  og  sine  moralske 
krav  oprørte  deres  fordomme  og  deres  vaner.  Montaigne, 
Bodin,  de  Thou  og  andre  tænkere  og  politikere  er  isolerte 
mennesker  i denne  masse. 

Det  er  disse  folkelige  kræfter  Guiserne  nu  tar  i sin 
tjeneste  for  at  fremme  sine  ærgjerrige  planer,  hvis  maal  var 
familiens  ubegrænsede  raadighet  over  alle  de  magtmidler, 
embeds-  og  æresstillinger,  gjennem  hvilke  det  franske  konge, 
dømme  utøvet  sin  suverænitet,  og  som  slutstenen  paa  det 
hele,  i tidens  fylde,  maaske  denne  suverænitets  høieste  attri- 
buter,  kronen  og  tronen.  Den  kunde  saameget  lettere  gjøre 
alt  dette  i den  katholske  kirkes  navn,  som  familiens  storhet 
paa  det  inderligste  hadde  været  knyttet  sammen  med  dens 
interesser  og  dens  kamp.  Den  hadde  git  den  sine  kardinaler 
og  sine  generaler,  den  hadde  den  hele  ære  for  Vassy  og  den 
halve  ære  for  Bartholomæusnatten,  den  hadde  git  den  sin 
veltalenhet,  sit  arbeide,  sine  saar,  ja  sit  liv.  Paris,  ligaens 
arne,  katholicismens  faste  borg,  kjætteriets  store  rettersted, 
saa  i Guiserne  de  selvskrevne  førere;  Frangois  le  Balafré  hadde 
været  dens  helt,  og  den  overførte  sin  kjærlighet  paa  sønnen, 
som  hadde  havt  den  lykke  ved  sit  mere  soldater-  end  felt- 
herremæssige  mot  at  erhverve  et  saar  som  kunde  la  dette 
tilnavn  gaa  i arv. 

Guiserne  var  mægtige  ved  sin  families  anseelse,  ved  sine 
indflydelsesrike  stillinger,  sine  rigdomme,  sit  sammenhold  og 
sine  forbindelser.  Foruten  Frants  av  Guises  tre  sønner, 
Henrik,  Carl,  hertug  av  Mayenne,  og  Ludvig,  kardinal  av 
Guise,  repræsentertes  familien  av  deres  fættere,  hertugerne 
av  Aumale  og  Elboeuf,  og  av  Henrik  III’s  egen  svoger  hertugen 
av  Mercoeur,  et  imponerende  familieforbund.  Indflydelses- 
rikere  end  dem  alle,  i ethvertfald  i den  europæiske  politik, 
var  den  kvinde  av  deres  slegt  som  sat  som  Englands  stats- 
fange,  Skotlands  avsatte  dronning  Maria  Stuart.  Bak  sine 
fengselsmure  var  hun  en  midtskikkelse  i tidens  religiøs- 
politiske  brytninger;  ikke  alene  de  engelske  katholiker,  men 

ogsaa  fastlandets  hadde  sine  øine  vendt  mot  denne  deres 
religions  martyr,  som  de  hadde  ophøiet  hende  til  at  være, 
og  hendes  befrielse  blir  det  store  maal  for  deres  forenede 
kræfter. 

Guiserne,  som  hittil  hadde  nøiet  sig  med  at  spille  mis- 
fornøiede  frondører,  blev  av  Philip  II  tvunget  til  at  gaa 
over  til  handling.  Denne  konge  mente  tiden  nu  var  kommet 
til  at  søke  hevn  over  den  franske  regjering  for  den  aapen- 
bare  og  skjulte  fiendtlige  politik,  denne  i det  sidste  hadde 
ført  mot  Spanien  paa  alle  hold,  i Nederlandene,  i Portugal, 
i England,  i Italien.  Det  saa  ut  til  at  hertugen  av  Parma 
snart  vilde  faa  bugt  med  de  hollandske  oprørere.  Brussel 
var  faldt  i hans  hænder,  og  det  var  bare  et  tidsspørsmaal 
naar  Antwerpens  heltemodige  forsvar  blev  brutt.  En  spansk 
hær  fra  nord  over  den  franske  grænse  og  en  reisning  av 
Guiserne  og  deres  parti  i Frankrike  vilde  gjøre  det  av,  først 
med  huset  Valois  og  derpaa  med  det  reformerte  kjætteri. 
I slutningen  av  1584  sluttedes  et  formelt  forband  i Joinville 
mellem  Philip  IPs  gesandter,  Henrik  av  Guise,  hans  bror 
Mayenne  og  kardinalen  av  Bourbon. 

Denne  sidste,  Henrik  av  Navarras  onkel,  en  fire  og  seksti- 
aarig  geistlig  levemand,  en  intim  ven  av  Catharina  av  Medicis, 
hadde  erklært  sig  villig  til  at  optræde  som  kronprinskandidat  og 
saaledes  dække  deres  ærgjerrige  planer  med  en  meget  hullet 
legitimitets  kappe.  Kardinalen  var  en  forfængelig  nar,  som 
var  sine  nye  allierte  til  spot  og  latter.  Han  byttet  kardinal- 
kappen  om  med  verdslig  dragt,  spillet  den  galante  kavaller 
og  blev  sterkt  optat  av  spørsmaalet,  hvorledes  han  bedst  skulde 
slippe  bort  fra  cølibatets  selvfornegtelse  til  sikring  av  frem- 
tidige descendenter.  Det  hele  kandidatur  var  saameget  mere 
grotesk,  som  han  var  dobbelt  saa  gammel  som  den  konge 
han  skulde  følge  efter. 

«Den  hellige  liga»,  som  saaledes  stiftedes  i Joinville,  stillet 
som  sit  officielle  program  forsvaret  av  den  romersk-katholske 
kirke,  utryddelsen  av  kjætteriet  i Frankrike  og  Nederlandene 

og  utelukkelsen  av  enhver  kjættersk  prins  fra  tronen,  altsaa 
en  ny  uforsonlig  religionskrig.  Det  var  derfor  naturlig  at 
ligaen  søkte  den  hellige  stols  sanktion.  En  jesuiterprest, 
Mathieu,  «ligaens  kurer»,  paatok  sig  det  hverv.  Gregor  XIII 
godkjendte  imidlertid  vistnok  ligaen  og  krigen  mot  kjætterne, 
men  negtet  at  gi  den  en  offentlig  autorisation,  og  hans  efter- 
følgerSixtus  V var  endnu  mere  tilbakeholden;  han  indskrænket 
sig  til  at  exkommunicere  Henrik  av  Navarra  og  prinsen  av 
Condé,  men  han  ydet  ikke  ligaen  materiel  støtte.  Han  gjen- 
nemskuet  dens  virkelige  hensigter,  at  den  først  og  fremst  var 
en  politisk  union  rettet  mot  selve  den  franske  konge,  kirkens 
rettroende  søn,  og  at  det  altsaa  i virkeligheten  vilde  være  at 
sanktionere  oprør  mot  Guds  salvede  at  gi  ligaen  sin  formelle 
godkjendelse. 

Den  31.  mars  1585  utstedte  kardinalen  av  Bourbon  fra 
Péronne  et  langt  manifest , som  paa  engang  var  rettet  mot 
huguenotterne,  mot  mignonerne  og  mot  rikets  slette  finans- 
styre.  Det  anklaget  kongens  ministre  for  ikke  at  ha  opfyldt 
de  løfter  man  hadde  git  stænderne  i Blois  om  at  gjenoprette 
religionens  enhet,  for  at  ha  ^overvældet  folket  med  skatter, 
for  at  ha  svækket  de  katholske  prinsers  og  den  katholske 
adels  autoritet.  Av  den  grund  hadde  kardinalen  som  rikets 
første  prins,  sammen  med  kardinaler,  andre  prinser,  pairer, 
prælater,  guvernører,  adelsmænd,  byer  og  universiteter,  for- 
bundet sig  og  forpligtet  sig  under  ed  til  at  gjenoprette  den 
katholske  religion,  utrydde  kjætteriet,  gjengi  adelen  sin  plads 
i rikets  styre  og  fri  folket  fra  dets  skattebyrder,  gjengi  dom- 
stolene sin  gamle  glans  og  faa  fællesstænderne  sammenkaldt 
hvert  tredje  aar. 

Som  man  ser,  er  her  paa  en  behændig  maate  appelleret 
til  de  forskjelligste  interesser,  endog  de  mest  motstridende 
som  krig  og  skattelettelse,  stormandsvælde  og  stænderstyre. 
Men  oprop  bryr  sig  som  regel  mindre  om  logik  end  om 
følelser  og  fordomme,  og  dette  Guisermanifest  var  listig 
beregnet  paa  at  gjøre  ligaen  til  ét  med  alle  nationens  lag 

10  — Anderssen:  Henrik  av  Navarra. 

og  alle  institutioners  krav.  Hovedsaken  var  at  stille  to  mænd 
utenfor,  kongen  og  Henrik  av  Navarra.  Den  første  skulde 
tvinges  til  underkastelse,  den  sidste  skulde  umuliggjøres  som 
kongsemne. 

Samtidig  med  dette  manifest  bemægtiget  Henrik  av  Guise 
sig  Chålons.  Krigsflammen  blusset  alt  op,  mens  kongen  kun 
hadde  tanker  for  karnevalets  glæder  og  overdaadige  fester  for 
det  engelske  gesandtskap,  som  overbragte  ham  hosebaands- 
ordenens  insignier.  «Alt  er  her  i rædsel  for  en  overhængende 
krig,  som  man  ikke  har  ventet»,  skriver  keiserens  utsending 
von  Busbeck.  «Kongen  har  den  for  sine  øine  uten  at  ha 
forutset  den.  — Kongen  har  aldrig  været  i en  saa  stor  for- 
legenhet, da  han  ingen  armé  har  og  mangler  penger  til  at 
reise  en.  — Kongen  vet  ikke  hvor  han  skal  vende  sig  hen; 
han  ser  sig  omringet  av  aabenbare  fiender  og  han  har  hos 
sig  bare  nogle  faa  svake  og  magtløse  venner» *). 

Henrik  III  var  for  kraftløs  til  at  møte  reisningen  med 
magt;  han  tok  sin  tilflugt  til  ord.  I et  vidtløftig  svar  søkte 
han  at  retfærdiggjøre  sin  politik,  ikke  uten  talent  og  rammende 
ironi,  thi  hans  lastefulde  liv  hadde  endnu  ikke  faat  bugt  med 
hans  naturlige  intelligens  og  hans  smidige  italienske  aand. 
Men  ordene  viste  bare  hans  avmagt;  Guise  svarte  med  at 
hverve  8000  schweizere,  samle  store  forraad  av  vaaben  og 
sætte  sig  fast  i en  række  av  landets  store  og  befæstede  steder, 
Toul,  Verdun,  Dijon,  Bourges,  Lyon.  Fra  sit  hovedkvarter  i 
Chålons  organiserte  han  med  fast  haand  ligaens  militære 
aktion.  Herfra  truet  han  Paris  med  sine  schweiziske  lans- 
knegter  og  tyske  reitere.  Hele  det  nordlige,  østre  og  midtre 
Frankrike  heiste  ligaens  faner.  Sydfrankrike  med  de  store 
byer  Bordeaux,  Toulouse  og  Marseille  holdt  derimot  fast  ved 
kongen;  allikevel  var  hans  stilling  fortvilet.  Han  sat  i Louvre 
som  en  skibbrudden  mand  paa  en  0 i et  oprørt  hav. 

I denne  situation  var  Catharina  igjen  i forgrunden.  Hun 


*)  Cimber  & Danjou:  Arch.  Cur.  I.  10,  s.  130  fg. 

hadde  opretholdt  en  slags  venskabelig  forbindelse  med  Gui- 
serne  og  var  til  gjengjæld  behandlet  med  en  viss  hensyns- 
fuldhet  av  disse.  Da  hun  var  paa  det  rene  med  at  kongen 
ingen  barn  vilde  faa,  hadde  hun  med  suveræn  foragt  for 
tusenaargammel  fransk  lov  lagt  planer  om  at  overføre  tron- 
følgen til  sine  dattersønner,  hertugen  av  Lothringens  barn. 
En  utsoning  mellem  kongen  og  ligaen  kunde  muliggjøre  disse 
planer  og,  hvad  der  lokket  hende  ikke  mindre  sterkt,  faa 
dødsklokken  til  atter  at  ringe  over  de  forhadte  huguenotter. 
Hun  møtte  kardinalen  av  Bourbon  og  Guise  i Epernay  nær 
Chålons  i mars  1585.  Den  første  tvindet  hun  om  sin  finger,, 
men  i den  anden  fandt  hun  en  motstander  som  kunde  hamle 
op  med  hende  i snuhet,  og  som  i følelsen  av  sin  styrke  for- 
stod at  spænde  sine  krav  til  pileodden.  Forhandlingerne  stod 
paa  i næsten  fire  maaneder  og  endte  med  traktaten  i Nemours 
den  7.  juli,  som  indregistrertes  den  18.  juli  ved  en  «lit  de 
justice»  i parlamentet  i Paris.  Denne  domstol  vilde  ikke 
frivillig  gi  sit  minde  til  kongedømmets  kapitulation  og  borger- 
krigenes fornyelse.  «I  overensstemmelse  med  min  samvittighet 
men  mot  min  vilje  — fordi  paa  offentliggjørelsen  av  dette  edikt 
beror  min  stats  og  mit  folks  ødelæggelse»,  var  Henrik  Ufs 
ord  til  kardinalen  av  Bourbon,  da  han  gik  til  sin  lit  de  justice. 

Traktaten  i Nemours  var  nemlig  i virkeligheten  intet 
mindre  end  en  kongemagtens  kapitulation.  Den  gjorde  kongen 
til  hertugen  av  Guises  fange  og  denne  til  den  uindskrænkede 
chef  over  rikets  stridskræfter.  Den  gav  ham  selv,  hans  brødre 
og  fættere  rikets  fæstninger,  deres  tilhængere  embeder  og 
guvernementer  og  gaver.  Hvad  fik  saa  Catharina  igjen  for 
disse  ofre?  Beslutningen  om  huguenotternes  tilintetgjørelse. 

Traktaten  i Nemours  utslettet  med  et  stort  pennestrøk 
alle  de  tidligere  fredsedikter  som  var  indrømmet  de  franske 
protestanter,  religionsfrihet,  embeder,  domstole,  sikkerstæder. 
Inden  seks  maaneder  skulle  alle  franskmænd  avlægge  katholsk 
trosbekjendelse,  de  gjenstridige  være  hjemfaldne  til  landflyg- 
tighet  eller  døden.  Da  efterretningen  herom  naadde  Henrik 

av  Navarra,  var  han  hos  sin  ven  Jaques  de  Caumont  paa 
slottet  la  Force  ved  Dordogne.  Han  sat  længe  ganske  taus, 
og,  fortæller  han  selv,  «idet  jeg  sat  i dype  tanker  med  hodet 
i mine  hænder,  grep  ængstelsen  for  de  onder  som  jeg  følte 
vilde  komme  over  mit  land  mig  saa  sterkt  at  den  gjorde  min 
halve  moustache  hvit» 1). 

Det  er  en  uhyrlig  situation  den  franske  stat  er  drevet 
ind  i.  Et  feudalparti,  egget  av  personlig  magtbrynde,  sporet 
til  handling  av  en  fremmed  monark  og  bærende  den  katholske 
kirkes  kors  i sine  hænder,  tvinger  landets  konge  til  at  lemlæste 
sit  eget  folk. 


A)  Gfr.  Lettres  de  Cath.  de  Méd.  V.  XXVI. 


KAPITEL  VIII 

Manifesternes  krig 

FlyveskrFter  — Philip  de  Mornays  svar  til  ligaens  manifest  og  kongen 
av  Navarras  oprop.  Hans  brev  til  den  schweiziske  ambassade  — Mornays 
«erklæring  og  protest»  — Damville  forbinder  sig  med  huguenotterne  — 
Huguenotternes  svakhet  og  styrke.  Henrik  II  I’s  og  ligaens  fiendskap 
— Sixtus  V sætter  Henrik  av  Navarra  og  prinsen  av  Condé  i ban  — 
Pariserparlamentet  fordømmer  banbullen  — Pierre  de  1’Estoiles  skrift 
mot  den  samme  — Henrik  av  Navarras  breve  til  Frankrikes  stænder 
— Louis  Dorléans’  svar 


Ligaen  hadde  ved  manifestet  fra  Péronne  søkt  at  vinde 
almenheten  for  sin  kamppolitik.  Det  blir  indledningen 
til  en  ny  fly veskrif ternes  krig,  like  voldsom  og  like  blækødende 
som  den  der  opstod  efter  Bartholomæusnatten.  Vi  ser  at 
opinionen  nu  er  blit  en  magt  som  alle  maa  regne  med,  som 
man  søker  at  indfange  ved  at  tale  til  fordomme  og  liden- 
skaper, like  meget  som  til  fornuft  og  dømmekraft.  Gode  eller 
slette,  usande  eller  sande,  talentfulde  eller  tarvelige  er  de  alle 
en  tribut  til  de  aandelige  magter,  en  erkjendelse  av  at  avgjø- 
relsen ikke  bare  sitter  paa  sverdodden,  men  ogsaa  svinger 
paa  rettens  skarpe  eg,  at  seiren  ikke  bare  vindes  paa  slag- 
marken, men  i menneskenes  sind.  Og  denne  opinion  som 
skal  skapes  eller  vindes,  er  ikke  bare  den  som  hører  hjemme 
inden  landegrænserne  eller  inden  et  bestemt  trossamfund.  Nei, 
man  ringer  ogsaa  for  Europas  ører,  man  vil  gjøre  proselyter 
hos  sine  motstandere;  man  hidser  sine  egne,  man  overtaler 

de  andre,  man  bevæger  hjerterne  der  hvor  argumenter  er 
overflødige,  man  argumenterer  der  hvor  hjerterne  er  gjen- 
stridige. 

I denne  pamfletternes  raslen  som  gaar  forut  for  og  led- 
sager vaabnenes  tale,  er  det  protestantiske  parti  langt  det 
overlegne,  ikke  bare  fordi  det  saa  utvilsomt  denne  gang  stod 
med  fast  fot  paa  rettens  grund,  de  høitidelige  besvorne  freds- 
edikter,  den  urgamle  franske  arvefølges  lov,  men  ogsaa  fordi 
de  som  førte  pennen  fra  deres  side,  var  aandelig  betydeligere 
mænd,  hvis  politiske  horizont  var  videre,  hvis  kundskaper  var 
større,  hvis  dialektik  var  smidigere,  hos  hvem  følelsens  glød 
ikke  tok  magten  fra  tankens  kjølige  prøvelse. 

Det  ikke  mindst  interessante  ved  denne  store  duel  er, 
at  i et  avgjørende  øieblik  blinker  en  ny  klinge  ind  blandt 
de  andre  to.  Den  drages  for  den  gallikanske  kirkes  rettig- 
heter, for  den  franske  geistlighets  nationale  forpligtelser,  imot 
den  hellige  stols  overgrep.  Som  den  politiske  kamp  mellem 
ligaen  og  Henrik  av  Navarra  fik  sin  videre  betydning  ved  at 
bli  en  kamp  om  statsretslige  principer  og  nationale  interesser, 
saaledes  føres  den  kirkelig-religiøse  strid  mellem  katholiker  og 
protestanter  ut  over  denne  konfessionelle  platform  til  tillike 
at  ta  op  i sig  spørsmaalet  om  den  nationale  kirkes  og  pave- 
stolens  indbyrdes  retsstilling. 

Philip  de  Mornay  er  i denne  ordets  strid  Henrik  av 
Navarras  og  protestantismens  utrættelige  og  talentfulde  advokat. 
Allerede  før  overenskomsten  i Nemours  hadde  han  forfattet 
den  « Forestilling  til  Frankrike  i anledning  av  ligaens  oprop » J), 
som  spredtes  over  det  hele  land  og  utenfor  dets  grænser,  et 
stridsskrift  fuldt  av  stor  kraft,  en  argumentation  som  formelig 
pulveriserer  kardinalen  av  Bourbons  manifest,  en  veltalenhet 
som  faar  ordene  til  at  dirre  og  som  saa  at  si  eksploderer 
som  en  bombe  i slutningsdommen  over  ligaen:  « De  er  de 
første  franske  spaniere ».  Noget  av  det  paa  engang  interes- 


J)  Mém.  de  Mornay,  s.  431. 

santeste  og  behændigste  i Mornays  advokatur  er  det  relief,  i 
hvilket  han  stiller  Henrik  av  Navarras  religiøse  personlighet. 
Mornay  var  selv  overbevist  protestant,  dypt  grepet  av  Calvins 
religiøse  og  kirkelige  lære,  trofast  mot  den  til  det  sidste.  Men 
likesaa  vist  som  han  ikke  kunde  skjule  for  sig  selv,  at  denne 
lære  aldrig  hadde  formaadd  at  bli  en  grundfæstet  overbevis- 
ning hos  hans  kongelige  ven,  ingen  kraft  som  gav  tonen  til 
hans  liv  og  moral,  likesaa  vist  var  han  paa  det  rene  med,  at 
han  paa  den  ene  side,  likeoverfor  sine  huguenotske  trosfæller, 
maatte  betone  kongens  urokkelige  loyalitet  mot  deres  fælles 
kirke,  og  at  han  paa  den  anden  side,  likeoverfor  det  katholske 
folk,  det  som  engang  skulde  bli  hans  folk,  maatte  fremstille 
kongen  som  den  der  med  ærlig  og  aapent  sind  vilde  gaa  til 
prøvelse  av  sin  bekjendelse,  naar  dette  kunde  ske  under  et 
frit  koncils  autoritet.  Man  bestrider  retten  til  at  kalde  Henrik 
en  kjætter.  «Kongen  av  Navarra  vil  si  dem  at  han  er  kristen, 
at  han  tror  sig  frelst  ved  Jesus  Christus,  at  han  holder  og 
mottar  hans  ord  som  en  sandhetens  ufeilbare  regel,  at  han 
tror  paa  kirkens  symboler,  at  han  erkjender  de  fire  alminde- 
lige  konciler  som  holdtes  i denne  kirkes  blomstringstid,  at 
han  fordømmer  alle  de  kjætterier  som  disse  har  dømt,  at  han 
endnu  den  dag  idag  underkaster  sig  et  almindelig  koncil, 
naar  dette  sammenkaldes  upartisk  og  holdes  i lovlige  former». 
Det  er  som  vi  ser  de  stridende  bekjendelsers  fælles  kristelige 
grundlag,  det  som  var  hvirvlet  bort  i røken  av  de  kjæmpende 
konfessioners  strid,  som  Mornay  her  holder  frem  som  det 
væsentlige  og  enende  i samvittigheternes  oprør.  Forsaavidt 
som  Henrik  av  Navarra  i sit  av  Montaignsk  skepsis  prægede 
religionsforhold  har  knyttet  sin  erkjendelse  til  læresætninger, 
saa  har  det  ogsaa  været  til  kristendommens  bærende  grund- 
tanker,  til  de  som  hører  den  til  i sin  første  fremtræden. 
Naar  han  selv,  nu  og  den  følgende  tid,  erklærer  sig  villig 
til  at  bøie  sig  for  et  almindelig  koncil,  som  gjennem  sin 
sammensætning  og  ledelse  kunde  byde  sikkerhet  for  at  være 
den  upartiske  dommer  i tidens  religiøse  strid,  saa  er  dette 

ganske  vist  hans  fulde  alvor.  I et  helt  uavhængig  forhold 
til  en  kirke  kunde  ingen  mand  dengang  leve,  allermindst  en 
fyrste;  for  Henrik  av  Navarra  stod  det  da  som  naturlig  og 
trygt  at  bøie  sin  samvittighet  ind  under  den  kirke  som  kunde 
fremgaa  av  den  retskafne,  upartiske  og  indtrængende  prøvelse 
av  de  forskjellige  kirkelærer. 

Denne  Mornays  «Forestilling»  fulgtes  av  kongen  av  Na- 
varras  officielle  « oprop  mot  ligaens  bakvaskelser» , utfærdiget  i 
Bergerac  den  io.  juni,  og  ogsaa  sat  i pennen  av  Mornay. 
Forut  hadde  Henrik  av  Navarra  hat  et  møte  med  de  ledende 
nuguenotter  i Guitres  nær  Coutras,  hvor  man  efter  nogen 
meningsveksling  var  blit  enig  om  at  opta  den  tilkastede 
hanske.  Opropet  er  en  i en  rolig  tone  holdt  henvendelse 
til  Europas  konger  og  folk,  i hvilken  Henrik  retfærdiggjør 
sig  for  de  anklager  som  var  rettet  mot  ham.  Det  indeholder 
væsentlig  de  samme  tanker  som  det  forrige  skrift,  saaledes 
en  klart  formet  trosbekjendelse  og  et  forsvar  for  en  tolerant 
kirkepolitik,  hvori  man  sikkert  med  rette  mere  har  villet  se 
Henriks  liberalere  trosopfatning  end  Mornays  strengere  kalvi- 
nisme. Kongen  av  Navarra  tilbød  at  overlevere  til  kongen 
sine  og  Condés  guvernementer  og  huguenotternes  faste  pladser, 
paa  betingelse  av  at  Guiserne  gjør  det  samme.  Opropet 
endte  eiendommelig  nok  med  en  ridderlig  utfordring  til  Henrik 
av  Guise,  «en  mot  en,  ti  mot  ti,  tyve  mot  tyve  for  at  undgaa 
blodsutgydelse  for  adelen  og  folkets  ulykke  og  elendighet». 

Paa  denne  utfordring  svarte  Henrik  av  Guise  senere 
korrekt  nok,  at  han  ingen  privat  strid  hadde  med  kongen 
av  Navarra,  og  at  hans^  optræden  var  bestemt  av  hensynet 
til  kirke  og  stat. 

Vi  har  et  interessant  samtidig  dokument  som  gir  os  et 
yderligere  indblik  i Henrik  av  Navarras  konfessionelle  tanker. 
Det  er  et  brev  dateret  samme  dag  som  kongens  oprop,  og 
skrevet  personlig  av  Henrik  til  de  katholske  schweiziske  kantoners 
ambassade  til  det  franske  hof.  Denne  ambassades  hensigt  var 
at  forsøke  en  mægling  mellem  Henrik  III  og  Guiserne,  som 

begge  hvervet  tropper  i Schweiz;  disse  kunde  saaledes  komme 
til  at  kjæmpe  mot  hinanden.  Henrik  av  Navarra  grep  denne 
leilighet  til  i en  længere  skrivelse  at  redegjøre  for  sit  syn 
paa  ligaens  politik;  denne  redegjørelse  maatte  med  nødven- 
dighet ogsaa  føre  ind  paa  hans  egen  stilling  til  religions- 
spørsmaalet. 

Vi  skal  merke  os  at  dette  brev  er  skrevet  til  kathoiiker, 
og  til  saadanne  som  i en  ny  fransk  religionskrig  kunde  komme 
til  at  lægge  sverdet  i vegtskaalen.  Det  var  for  Henrik  av 
Navarra  næsten  et  spørsmaal  om  liv  og  død  at  hindre  disse 
prøvede  krigere,  seirherrerne  fra  Jarnac  og  Montcontour,  i at 
føre  sine  faste  geledder  ind  over  Frankrikes  grænser.  Kunde 
han  overbevise  dem  om  at  ligaen  ikke  var  andet  end  en  reisning 
skapt  av  Guisernes  magtbrunst,  at  kampen  mot  kjætteriet  kun 
var  et  paaskud,  og  at  navnlig  hans  eget  forhold  til  det  kon- 
fessioneile  stridsproblem  var  et  saadant,  at  det  lot  skimte  en 
mulighet  for  en  gjenindtræden  i moderkirken,  vilde  de  ikke 
kunde  skyte  sig  ind  under  et  religiøst  motiv  for  en  indmarsch 
i Frankrike.  Men  om  saaledes  brevets  aand  og  uttryk  er 
farvet  av  politiske  hensyn,  gjør  det  paa  den  anden  side  et 
bestemt  indtryk  av  at  gi  et  sandt  billede  av  Henriks  religiøse 
standpunkt  paa  den  tid;  og  skjønt  der  i enkeltheter  og  navnlig 
i uttryksformen  kan  paavises  en  viss  forskjel  fra  opropet,  er 
denne  dog  ikke  større  end  den  som  hænger  sammen  med  de 
to  uttalelsers  forskjellige  adresse.  Man  har,  forekommer  det 
mig,  uberettiget  villet  markere  denne  forskjel  som  en  mot- 
sætning1). 

Henrik  hævder  energisk  at  han  aldrig  under  disse  ulykke- 
lige krige  har  latt  sig  lede  av  fiendskap  mot  den  kathoiske 
religion;  «thi  jeg  har  altid  levet  i den  tro  at  Gud  alene  hadde 
magt  over  menneskenes  samvittighet;  de  har  det  ikke  selv 
over  sin  egen,  saameget  mindre  kan  de  ha  det  over  andres». 
Det  var  derfor  i avgjort  strid  med  hans  fortid,  naar  hans 


*)  Cfr.  Bul.  de  fhist.  du  pr.  fr.  1892,  s.  130,  artikel  av  C.  Rott. 

fiender  dækket  sine  ærgjerrige  hensigter  med  «den  frygt  de 
foregir  de  har  for  at  jeg  skal  ødelægge  den  katholske  religion». 
Han  minder  om  at  «det  ikke  er  en  ny  ting  at  man  ser,  at  i 
et  stort  samfundslegeme  motsatte  meninger  kan  opretholdes 
og  hævde  sig  ved  siden  av  hinanden,  naar  man  holder  dem 
i en  passende  temperatur,  men  at  de  i motsat  fald  ødelægger 
det  hele  legeme». 

Om  sit  personlige  trosforhold  siger  han  følgende:  «Min 
mening  har  altid  været  at  religionstvist  skulde  løses  ved  vel- 
villige forhandlinger,  ved  Guds  ord,  ved  aandens  glavind,  at 
Jesus  Christus  var  Guds  søn,  og  at  hans  lære  aldrig  har 
været  at  sjælene  skulde  føres  til  ham  med  tvang.  Jeg  har 
altid  avskyet  disse  midler  og  dømmer  dem  uværdige  det 
navn  vi  bærer,  likesom  jeg  har  ønsket  at  følge  saadanne 
som  øves  i mildhet  og  sigter  til  belærelse.  Disse  vil  jeg 
underkaste  mig,  idet  jeg  erklærer  mig  villig  til  at  bli  bedre 
belært  og  til  at  handle  bedre,  hvis  jeg  blir  bedre  undervist, 
da  jeg  er  uten  forfengelighet  og  uten  stivsind,  som  kan  gjøre 
mig  uskikket  til  bedre  oplysning,  hvis  man  faar  mig  til  at 
erkjende  at  jeg  lever  i mørke». 

Henrik  av  Navarra  henviser  ikke  her  til  et  almindelig 
koncil  og  bryter  ikke  staven  over  koncilet  i Trient.  I Frank- 
rike lot  dette  sig  gjøre,  fordi  dets  beslutninger  ikke  var  god- 
kjendt av  den  gallikanske  kirke,  mens  de  katholske  kantoner 
i Schweiz  hadde  underskrevet  dem;  ellers  er  der  intet  som 
strider  mot  indholdet  av  manifestet.  Men  brevet  er  sikkert 
et  fuldkomnere  uttryk  for  hans  virkelige  tanker  end  manifestet, 
som  Mornays  reformerte  aand  har  git  noget  av  sin  farve.  Vi 
lærer  ham  i begge  at  kjende  som  den  der  har  sine  øine  fast 
rettet  paa  det  øieblik,  da  han  skulde  sætte  Frankrikes  krone 
paa  sit  hode,  og  hvis  store  opgave  det  saa  maatte  bli  at 
gjengi  landet  den  religiøse  fred.  Veien  til  denne  gaar  kun 
gjennem  den  religiøse  tolerance;  gjennem  fuld  frihet  skulde 
de  stridende  konfessioner  lære  at  leve  fredelig  side  om  side, 
gjennem  fri  forhandling  og  aandelig  oplysning  skulde  de  kunne 

forenes.  Selv  vil  han  være  den  første  til  at  la  sin  overbevis- 
ning bestemme  av  en  bedre  belæring;  det  er  ikke  til  at  ta 
feil  av,  at  Henrik  av  Navarra  allerede  nu  har  stillet  sig  klart 
for  øie  at  fremtiden  kunde  komme  til  at  kræve  en  forsoning 
med  den  katholske  kirke,  og  det  er  sikkert  ikke  uten  hensigt 
at  han  lar  dette  skimte  frem. 

Likesom  ligaens  første  oprop  var  fulgt  av  Mornays  «fore- 
stilling» og  kongen  av  Navarras  «oprop»,  fulgtes  traktaten  i 
Nemours  og  dens  proskription  av  den  franske  protestantisme 
av  en  ikke  mindre  veltalende  og  skarp  « erklæring  og  protest», 
som  likeledes  var  ført  i pennen  av  Mornay1).  Den  gir  et 
tilbakeblik  over  Frankrikes  historie  efter  Frants  II’s  død,  og 
søker  at  paavise  at  alle  de  ulykker  som  siden  da  har  rammet 
riket  og  folket,  skyldes  Guisernes  magtbegjær.  Disse  har 
ogsaa  ansvaret  for  det  sidste  oprørende  fredsbrud,  idet  de 
har  tvunget  kongen  til  mot  sin  vilje  og  sin  ed  at  bryte  de 
traktater  som  nu  i flere  aar  hadde  git  landet  fredens  velsig- 
nelser. Nu  var  stillingen  blit  den  sørgelige,  at  man  staar 
«ved  indgangen  til  en  krig,  og  at  denne  krig  kan  bli  begyn- 
delsen  til  dette  rikes  ruin  og  splittelse.  Fred  med  fremmede 
for  at  ødelægge  landets  egne  borgere,  fred  med  oprørere  for 
at  ødelægge  de  lovlydige,  med  sammensvorne  for  at  lægge 
disse  sverdet  i haanden  mot  kongen  selv.  En  fred  som 
visselig  ikke  har  fredens  aasyn,  men  som  er  en  dødens  fred, 
sort  og  ildevarslende,  en  fred  som  kongen  har  undertegnet 
med  skjælvende  haand,  som  katholiker  har  vægret  sig  ved 
at  underskrive,  en  dødsdom  som  den  er,  statens  endelige 
ødelæggelse,  som  har  opfyldt  alle  gode  franskmænd  med 
rædsel  og  kun  dem  med  glæde,  som  nærer  sig  ved  dets 
død».  Der  er  unegtelig  en  mægtig  pathos  i disse  anklagende 
antitheser. 

Erklæringen  paaviser  at  alle  de  løfter  som  ligaen  har  git 
de  forskjellige  stænder,  er  det  rene  mundsveir,  og  at  kardinalen 


*)  Mém.  de  Mornay,  s.  536. 

av  Bourbon  kun  er  et  leketøi  i deres  hænder.  Den  frem- 
hæver  det  haabløse  i den  tanke  at  den  reformerte  kirke 
kan  tilintetgjøres,  og  det  oprørende  i at  ville  utelukke  den 
lovlige  arving  fra  tronfølgen  under  paaskud  av  kjætteri.  Thi 
dette  er  et  koncils  sak  at  avgjøre.  For  at  hindre  denne 
uretfærdighet  har  kongen  av  Navarra,  prinsen  av  Condé, 
hertugen  av  Montmorency,  og  herrer  og  borgere  av  begge 
religioner  forenet  sig  om  at  bevare  staten.  De  bønfalder 
derfor  kongen  om  at  bevare  freden  og  ikke  forlange  sikker- 
hetsstæderne  utleveret,  medmindre  huset  Lothringen  utleverer 
sine  fæstninger.  Kun  i nødsfald  vil  de  gripe  til  vaaben, 
ikke  mot  kongen  og  enkedronningen,  men  mot  deres  virke- 
lige fiender,  ikke  mot  statens  grundlove,  men  til  vern  for 
dem,  ikke  mot  den  katholske  kirke,  men  for  religionsfrihet. 
Endelig  slutter  erklæringen  med  en  opfordring  til  alle  loyale 
franskmænd  om  at  gjøre  fælles  sak  med  dens  underskrivere, 
som  alene  har  grepet  til  vaaben  i retfærdig  selvforsvar». 

Som  vi  ser,  har  Damville,  nu  hertug  av  Montmorency , 
Languedocs  «konge»,  igjen  sluttet  sig  til  huguenotternes  førere. 
Denne  ærgjerrige  stormand,  rikets  fornemste,  var  ikke  tilsinds 
at  finde  sig  i et  majordomat  av  den  Lothringerfamilie  som 
hadde  været  hans  slegts  farligste  og  hensynsløseste  rivaler. 
Alliancen  mellem  Henrik  111  og  Guiserne  truet  med  at  isolere 
ham  helt;  han  søkte  igjen  over  til  sine  gamle  forbundsfæller, 
hvem  han  saaledes  tilførte  en  betydelig  moralsk  og  militær 
støtte,  samtidig  som  han  selv  vandt  en  politisk  position  som 
i et  givet  tilfælde  kunde  gjøre  ham  til  den  mand,  i hvis 
hænder  kampens  avgjørelse  laa.  Han  kunde  saameget  tryg- 
gere forene  sine  vaaben  med  huguenotterne,  uten  brud  paa 
overbevisning  og  uten  forræderi  mot  den  kirke  til  hvilken 
han  hørte,  som  han  ogsaa  tidligere  hadde  hævdet  THopitals 
tanke,  de  to  religioners  fredelige  samliv.  Ligaens  krig  paa 
kniven  mot  den  reformerte  tro  maatte  saaledes  naturlig  i 
Damville  finde  en  avgjort  motstander. 

Uten  Montmorencys  tilslutning  vilde  huguenotternes  stil- 

ling  ogsaa  været  yderst  farlig.  De  hadde  forlængst  ophørt  at 
være  et  parti  i fremskridt,  de  gjorde  ingen  flere  proselyter  og 
de  møtte  ikke  frem  med  den  sluttede  front  som  i de  første 
store  krige.  Overenskomsten  i Nemours  gjennemførtes  i 
mange  provinser  med  barbarisk  strenghet  og  fik  i løpet  av 
nogle  maaneder  protestantismen  til  ganske  at  forsvinde  i 
disse1).  Mellem  den  huguenotske  adel,  hvis  protestantisme 
krydsedes  av  standsinteresser  og  standsfølelse,  og  de  konsisto- 
rielle,  presterne  og  det  reformerte  borgerskap,  var  der  ikke 
længer  den  fulde  tillid,  end  sige  samdrægtighet.  Den  store 
moralske  personlighet  var  der  ikke,  han  hvis  ord  er  en  lov, 
hvis  øie  er  flammen  som  tænder,  hvis  liv  er  en  daglig  offer- 
tjeneste for  den  store  sak.  Den  ridderlige,  den  forslagne,  den 
glade,  den  spirituelle  Béarnerkonge  fyldte  ikke  ut  admiralens 
rummelige  rustning.  Hans  kongelige  blod,  hans  fornemme 
rang  kunde  ikke  erstatte  den  autoritet  som  ene  tilhører  det 
store,  sjeldne  menneske,  som  glemmer  sig  selv  for  den  sak 
han  kjæmper  for.  Henrik  av  Navarras  myndighet  var  ikke 
ubestridt.  Prinsen  av  Condé  følte  sig  langt  mere  som  hans 
sideordnede  end  som  hans  næstkommanderende,  et  forhold 
som  mere  end  en  gang  skulde  kompromittere  huguenotternes 
interesser  under  krigen.  I Périgord  og  Auvergne  var  Turenne 
som  en  suveræn  der  forfulgte  sine  egne  planer  og  formaal, 
og  i Dauphiné  førte  Lesdiguiéres  krigen  med  en  helt  uav- 
hængig  kommando.  Den  loyalitet  likeoverfor  monarkiet  som 
symbol  paa  nationens  enhet  der  utmerket  den  tidligere 
protestantisme,  var  under  kongedømmets  avmagt  og  ikke 
mindst  under  indflydelse  av  Guisernes  eksempel  paa  veie  til 
at  gi  plads  for  en  ny  feudalisme. 

Allikevel  maa  man  ikke  undervurdere  protestantismens 
materielle  og  moralske  motstandsevne.  Vi  har  i Mornays 
mémoirer  et  dokument,  Estat  da  Roy  de  Navarre  et  de  son 
party  en  France2),  som  av  nævnte  forfatter  i 158}  sendtes 


J)  Bul.  de  1’hist.  du  pr.  fr.  1889,  s-  34* 

2)  Mém.  de  Mornay,  s.  180. 

Walsingham.  Selv  om  det  var  Mornay  om  at  gjøre  at  stille 
sin  konges  magt  i det  gunstigste  lys  og  han  saaledes  gir  den 
et  sterkere  relief  og  fremfor  alt  en  større  fasthet  end  virkelig- 
heten indrømmet  den,  er  hans  fremstilling  saa  nøiagtig  og 
indgaaende  i sine  kjendsgjerninger,  at  den  maa  gi  os  et  sandt 
billede  i alt  det  væsentlige.  Vi  ser  av  dette  dokument  at 
huguenotterne  var  saagodtsom  eneraadende  i landet  mellem 
Spanien  og  Dordogne,  d.  v.  s.  i Navarra,  Béarn  og  største- 
parten av  Gascogne  og  Guyenne,  at  de  var  meget  sterke  i 
Languedoc,  Provence  og  Dauphiné,  at  den  protestantiske 
befolkning  ogsaa  var  talrik  i de  vestlige  landskaper  mellem 
Dordogne  og  Loire.  Nordenfor  Loire  var  partiet  i opløsning 
efter  Bartholomæusnatten  og  de  senere  forfølgelser,  men 
mange  indflydelsesrike  mænd  holdt  fremdeles  fast  paa  den 
reformerte  kirke.  Ifølge  Mornays  opgaver  kunde  hugue- 
notterne paa  første  varsel  stille  30000  mand  i marken,  og 
hvilken  hær,  Frankrikes  første  officerer  og  Frankrikes  første 
soldater,  et  kavaleri  av  adelsmænd  som  forbandt  alle  ridder- 
lige egenskaper  med  en  prøvet  krigserfaring,  et  infanteri, 
over  hvis  rækker  den  strenge  kalvinske  disciplin  endnu  ikke 
hadde  tapt  sin  magt,  ja  man  kan  si  at  det  konsistorielle 
demokratis  fremtrængen  i det  reformerte  kirkesamfund  hadde 
bidraget  til  at  gi  denne  disciplin  ny  stramning.  I Henrik  av 
Navarras  raad  og  i de  høie  kommandostillinger  sat  sønnerne 
av  den  første  store  slegt  av  protestantiske  førere,  Condé, 
Rohan,  Chåtillon,  La  Rochefoucault,  Montgomery,  d’Aubigné, 
Mornay,  Rosny,  Ségur  de  Pardaillan,  Lesdiguiéres,  og  ved 
siden  av  dem  nye  fornemme  adelsmænd  som  Turenne  og  erfarne 
statsembedsmænd  som  kansleren  du  Ferrier.  Endelig  møter 
La  Noues  djerve  skikkelse  snart  frem,  efterat  han  i juni  1585 
var  sluppet  ut  av  sit  fangenskap.  Med  sandhet  kunde  Mornay 
skrive  at  «dette  parti,  sammensat  av  kongen  av  Navarras  styrke 
og  Frankrikes  reformerte  kirker,  forbundne  for  det  samme  maal, 
bevarelsen  av  deres  eget  liv,  var  saa  fast,  saa  sterkt  at  konge- 

riket  Frankrikes  magt,  hvor  meget  større  den  end  er,  ikke  vil 
kunne  ødelægge  det  uten  at  ødelægge  sig  selv». 

Men  til  at  seire  ved  egen  hjælp  var  partiet  ikke  sterkt 
nok,  en  offensiv  krig  kunde  det  ikke  føre,  selv  med  Mont- 
morencys  hjælp.  Skulde  huguenotterne  med  utsigt  til  seir 
eller  til  endog  blot  at  holde  sin  position  likeoverfor  den 
overmægtige  alliance  mellem  Henrik  III,  ligaen  og  Philip, 
maatte  de  søke  hjælp  hos  sine  trosfæller  utenfor  landet. 
Nederlandene  laa,  efterat  Alexander  Farnese  hadde  brutt 
Antwerpens  heltemodige  motstand,  for  en  stund  som  lammet; 
den  unge  Moritz  av  Oranien  maatte  spænde  alle  sine  kræfter 
for  at  greie  den  opgave  at  redde  den  hollandske  union  fra 
tilintetgjørelse.  De  tyske  protestanter  ved  Rhinen  og  de 
evangeliske  kantoner  i Schweiz  hadde  reitere  og  lansknegter 
nok,  men  de  gav  dem  ikke  marschordre  uten  til  lyden  av 
klingende  dukater.  Men  dukaterne  blinket  sparsomt  i Béarner- 
kongens  kasse.  Disse  maatte  derfor  Elisabeth  skaffe;  thi 
Henrik  av  Navarras  sak  var  hendes  sak,  Philip  og  Guiserne 
deres  fælles  fiende,  huguenotternes  tilintetgjørelse  i Frankrike 
vilde  være  tilintetgjørelsen  ogsaa  av  det  protestantiske  England. 
Gjennem  personlige  breve  og  gjennem  sin  gesandt  de  Ségur 
ber  han  hende  indtrængende  om  at  laane  ham  de  nødvendige 
penger  for  at  faa  Johan  Casimir  i sadlen,  og  om  at  utruste 
en  engelsk  flaate  som  kunde  sikre  kysterne.  Elisabeth  betalte 
længe,  efter  sin  sed,  med  runde  ord  og  løfter.  Endelig  lot 
hun  sig  fravriste  først  50000,  senere  100000  daler,  som  hun 
lot  tilstille  Johan  Casimir  personlig. 

De  tyske  protestanter,  lutheranere  som  reformerte,  ydet 
Henrik  av  Navarra  sin  moralske  hjælp.  Pfalzgreven,  kurfyr- 
sterne  av  Sachsen  og  Brandenburg,  landgreven  av  Hessen 
og  flere  sendte  et  gesandtskap  til  det  franske  hof  for  at 
gjøre  forestillinger  i anledning  av  proskriptionsediktet  mot  de 
franske  protestanter.  De  anklaget  kongen  likefrem  for  brud 
paa  tro  og  love;  over  dette  blev  denne  saa  rasende  at  han 
svarte  med  at  sende  dem  deres  pas.  Endnu  en  monark  ydet 

Henrik  av  Navarra  sin  støtte:  Frederik  II  av  Danmark-Norge. 
Han  sendte  iooooo  riksdaler.  Det  er  tydelig  at  man  paa 
begge  sider  nu  ordner  sig  til  den  store  kamp  som  skulde 
bli  den  endelige  og  avgjørende  styrkeprøve. 

Det  var  for  Henrik  av  Navarra  og  hans  fæller  en  opmun- 
tring  at  forbundet  mellem  Henrik  III  og  ligaen  tydelig  viste  sig 
snarere  at  være  et  dulgt  fiendskap  end  en  ærlig  alliance.  Kongen 
lagde  ikke  skjul  paa  at  krigen  var  ham  paatvunget;  det  var 
formelig  med  en  sardonisk  glæde  at  han  kaldte  pariserparla- 
mentets  præsident,  kjøbmandslaugenes  formand  og  domprosten 
ved  Notre  Damekirken  til  sig  og  i nærvær  av  kardinalen  av 
Guise  underrettet  dem  om,  at  til  at  føre  krig  trænges  der 
penger,  og  at  de  fik  sørge  for  at  skaffe  ham  disse;  mindre 
end  400000  daler  om  maaneden  kunde  ikke  gjøre  det.  Paa 
kardinalens  indvendinger  svarte  han:  «Jeg  frygter  høilig  for 
at  man  sætter  den  gamle  religion  i meget  stor  fare  ved  at 
føre  krig  mot  den  nye  religions  prester»  *). 

Et  tydelig  uttryk  for  sin  uvilje  mot  krigen  gav  Henrik  III 
ogsaa  ved  at  sende  et  gesandtskap  til  Henrik  av  Navarra,  som 
skulde  prøve  en  ny  overtalelse  for  at  faa  ham  til  at  opgi  sin 
religion  og  stanse  Johan  Casimirs  ventede  indmarsch.  Gesandt- 
skapet fik  en  høflig  men  bestemt  avvisning;  men  vi  ser  hvor- 
ledes der  baade  nu  og  senere  under  krigen  opretholdes  en 
slags  entente  mellem  de  to  konger.  De  føler  begge  at 
Guiserne  er  deres  fiende,  og  de  finder  hinanden  tilslut  i 
den  fælles  selvopholdelsesdrift. 

Imidlertid  lagde  ligaen  alle  aarer  ut  for  at  faa  den 
nølende  kurie  til  at  gi  den  sin  mægtige  moralske  støtte. 
Deres  utsending,  jesuiten  Claude  Mathieu  var  Guisernes 
utrættelige  commis  voyageur  til  Rom,  og  han  opnaadde 
endelig  hos  pave  Sixtus  V,  hvad  dennes  forgjænger  ikke 
vilde  indrømme.  Den  nye  pontifex  maximus  for  den 
romerske  kirke  var  som  den  store  Gregor  VII  steget  op  fra 


*)  De  Thou:  Hist  Univ.  VI,  s.  491. 

folkets  rækker,  var  traadt  ind  i Franciskanerordenen  og  blev 
av  Pius  V gjort  til  kardinal.  Han  var  en  av  pontifikatets 
store  personligheter,  med  de  høieste  forestillinger  om  sin 
egen  magtstilling  og  kirkens  ret,  lidenskabelig  og  uforsonlig 
under  et  rolig  og  behersket  ydre;  streng  i fordringerne  til 
sig  selv  og  til  kirkens  tjenere  strammet  han  den  disciplin 
som  var  slappet  av  under  Gregor  XIII.  Uten  at  ville  gaa 
saa  langt  som  til  at  yde  ligaens  sak  materiel  støtte,  fandt 
han  det  at  være  sin  pligt  at  gi  denne  pavestolens  sanktion 
ved  en  opsigtvækkende  religiøs  handling.  Den  28.  august 
1585  utstedte  han  en  banbulle  mot  Henrik  av  Navarra  og  prinsen 
av  Condé , som  kjættere  mot  kirken  og  Guds  og  religionens 
fiender.  Som  saadanne  hadde  de  forbrutt  alle  sine  rettig- 
heter og  privilegier  som  kongelige  prinser,  fremfor  alt  sin 
ret  til  tronen.  Deres  undersaatter  løstes  fra  sin  ed,  og 
kongen  opfordredes  til  at  utrydde  kjætteriet  av  sit  rike. 

Denne  bulle,  i hvis  voldsomme  uttryk  vi  gjenfmder  hele 
PiusV’s  lidenskap  fra  før  Bartholomæusnatten,  varsom  «oljen 
som  man  gyder  paa  ilden  og  faar  denne  til  at  flamme  op 
sterkere  end  før» J).  Ligaens  prædikanter  tok  den  som  utgangs- 
punkt for  de  mest  fanatiske  angrep  paa  de  to  banlyste  prinser, 
ja  sparte  ikke  selve  Frankrikes  konge  og  hans  regjering,  som 
de  aapent  anklaget  for  hemmelig  at  staa  paa  deres  side. 

Intet  maaler  bedre  kongemagtens  dype  forfald  end  den 
feighet  Henrik  III  viste  likeoverfor  denne  pavelige  bulle,  som 
tillot  sig  paa  egen  haand  at  bestemme  over  fransk  sukcession 
og  franske  privilegier.  Tyve  aar  i forveien  hadde  Pius  IV 
exkommunicert  Jeanne  d’Albret.  Dengang  hadde  kansleren 
de  1’Hopital  og  konnetablen  Anne  de  Montmorency  tvunget 
paven  til  at  kalde  den  tilbake.  Men  nu  styrtes  riket  av 
«nye  ministre,  mænd  som  var  opdraget  under  herredømmet 
av  en  kvinde,  og  som  hadde  drukket  ind  den  falske  politiks 
grundsætninger  som  nu  gjælder  ved  hove.  Det  er  i saadanne 


!)  De  Thou:  Hist.  Univ.  VI,  s.  517. 
1 1 — Anderssen : Henrik  av  Navarra. 

hænder  at  man  har  set  den  ædle  frimodighet,  som  var  vore 
fædres  ære,  umerkelig  forsvinde»  *).  Henrik  nøiet  sig  med 
at  vise  sin  uvilje  ved  at  negte  at  godkjende  en  ny  pavelig 
nuncius,  men  overlot  til  Pariserparlamentet  at  ta  affære  like- 
overfor  banbullen.  Denne  domstol  hæver  sig  denne  gang  til 
at  føre  et  sprog  som  er  værdig  dets  gamle  store  og  modige 
traditioner.  I sin  forestilling  til  kongen  gjør  det  sig  til  tals- 
mand  for  en  human  tolerance  i religionsstriden  og  fordømmer 
paa  det  skarpeste  den  pavelige  bulle,  «hvis  stil  var  saa  ny 
og  saa  fjern  fra  tidligere  pavers  beskedenhet».  «Han  fratar 
andre  det  som  ikke  lovlig  tilkommer  ham,  han  oprører 
vasaller  og  undersaatter  mot  deres  herrer  og  suveræne 
prinser  og  omstyrter  enhver  retslig  og  politisk  ordens  grund- 
volde».  Intet  under  at  de  ikke  «fandt  den  værdig  anden 
belønning  end  at  kastes  paa  ilden  i nærvær  av  den  hele 
gallikanske  kirke». 

Pavens  banbulle  føltes  i virkeligheten  som  et  indbrud  i 
de  rettigheter  som  tidligere  konkordater  med  paven  hadde 
sikret  den  nationale  kirke,  og  det  er  et  eiendommelig  træk 
at  det  er  en  fransk  katholik  som  skarpest  avviser  dens  indhold. 
Pierre  de  1'Estoile,  den  kjendte  forfatter  av  den  dagbok  som 
er  en  av  de  vigtigste  kilder  til  Valoisfamiliens  liv  og  samtidens 
begivenheter,  en  høi  embedsmand  i det  kongelige  kancelli, 
brændemerket  i et  skrift  i de  sterkeste  ord  bullen  som  en 
fornærmelse  mot  kongen,  kongehuset  og  Frankrikes  parla- 
menter  og  opfordret  alle  den  franske  krones  forbundsfæller 
til  at  motsætte  sig  pavens  og  ligaens  tyranni,  hvis  medlemmer 
burde  holdes  at  være  Guds,  kongens  og  statens  fiender.  Dette 
djerve  svar  blev  i Henrik  av  Navarras  og  prinsen  av  Condés 
navn  klæbet  op  paa  billedstøtter  og  mure  i Rom,  ja  endog 
paa  Vatikanets  egne  døre  og  vakte  en  voldsom  bevægelse. 
Sixtus  selv  var  fra  først  av  rasende,  men  han  var  i virkelig- 
heten saa  imponert  over  det  mod  som  Henrik  av  Navarra 

viste,  at  han  senere  uttalte  sig  med  den  største  agtelse  om 
hans  person.  «Han  kjendte  i den  hele  verden  kun  én  mand 
og  én  kvinde  som  — naar  undtages  deres  religion  — var 
værdige  til  at  regjere:  kongen  av  Navarra  og  dronningen  av 
England»1).  Ogsaa  den  altid  stridbare  Hotman  skrev  en 
latinsk  gjendrivelse  av  bullen,  hvis  tone  betegnes  av  dens 
titel:  «Brutum  fulmen  Papæ  Sixti  V»  — pave  Sixtus’s 
dumme  lyn.  — 

Men  Henrik  av  Navarra  indskrænket  sig  ikke  til  at  trodse 
paven  like  op  i hans  ansigt.  Det  er,  som  længe  tilbake- 
trængte  eller  længe  overgrodde  følelser  i hans  oprindelige 
væsen  bryter  frem  og  finder  de  ædle  og  stolte  uttryk  hos 
en  som  tænker  kongelig  og  forbereder  sig  for  en  konges 
gjerning.  Du  Plessis  de  Mornay  laaner  hans  tanker  ogsaa 
denne  gang  sin  vibrerende  veltalenhet  og  sin  mandige  stil. 
Den  /.  januar  1586  sender  han  fra  Montauban  breve  til  Frank- 
rikes geistlighet , adel  og  tredjestand  og  til  byen  Paris1  s borgere 2). 
Han  minder  geistligheten  om  at  han  altid  har  vist  religiøs 
tolerance,  aldrig  med  let  hjerte  har  draget  sverdet.  Det  kan 
ikke  hans  motstandere  si,  «som  gir  sin  personlige  ærgjerrighet 
skin  av  iver  for  kirken,  av  sin  private  misnøie  har  gjort  en 
almindelig  krig».  Han  minder  geistligheten  om  at  den  efter 
sit  embede  skulde  pleie  freden,  og  at  den  «skal  svare  for 
Gud  for  det  uskyldige  blod  som  utgydes,  for  de  krigens 
uordener  og  laster  som  I nærer».  Han  dadler  den  fordi  den 
avviser  tanken  om  et  frit  koncil,  fordi  de  heller  «vil  omstyrte 
end  omvende  staten».  Og  han  ender  med  disse  ord:  «Gud 
har  latt  mig  fødes  som  kristen  prins;  jeg  ønsker  den  kriste- 
lige religions  styrkelse,  vekst  og  fred.  Vi  tror  paa  én  Gud, 
vi  erkjender  én  Jesus  Christus,  vi  mottar  det  samme  evange- 
lium». Det  som  skiller,  er  en  forskjellig  fortolkning  av  de 
samme  tekster.  «Jeg  tror  at  den  krig  I saa  ivrig  forfølger, 

er  uværdig  kristne  mennesker.  Det  blod  som  utgydes,  vil 
komme  over  eders  hoder». 

Til  Frankrikes  adel  taler  han  som  til  sine  fæller  i fransk 
blod,  i fransk  sindelag,  i fransk  statsfølelse.  Han  bryter  staven 
over  huset  Lothringen  som  en  fremmed,  ufransk  slegt,  oprørere 
og  majestætsforbrydere.  Vil  denne  adel  væbne  sig  mot  Frank- 
rikes blod  og  stille  sig  under  saadanne  mænds  kommando? 
«Jeg  vet  godt  at  I ikke  gir  mig  uret.  Jeg  vet  endog  at  1 
eders  sjæle  gir  I mine  fiender  uret.  De  indlater  sig  paa  at 
tale  om  min  religion!  I som  kjender  Frankrikes  blods  værdighet, 
som  vel  vet  at  I kun  skylder  dette  agtelse,  skal  det  da  kunne 
siges  om  eder,  at  I vil  at  jeg  skal  gjøre  regnskap  for  fremmede  ? 
Er  det  da  ikke  nok  at  jeg  gjør  regnskap  for  kongen  og  Frank- 
rike?» — «Tro  ikke,  mine  herrer,  at  jeg  frygter  disse  fremmede. 
Jeg  vet  hvad  magten  formaar  mot  mig.  Man  skal  før  bli 
træt  av  at  angripe  mig,  end  jeg  av  at  forsvare  mig».  — «Jeg 
beklager  at  eders  blod  skal  spildes  til  ingen  nytte;  det  burde 
spares  for  Frankrike.  Jeg  beklager  at  det  skal  brukes  mot 
mig,  som  det  burde  beskytte».  — «Mine  herrer,  give  Gud  1 vel 
maa  betænke,  at  de  franske  prinser  er  adelens  hoder.  Jeg 
elsker  eder  alle,  jeg  føler  at  jeg  selv  gaar  -til  grunde  og 
svækkes  med  eders  blod;  den  fremmede  kan  ikke  ha  denne 
følelse,  den  fremmede  føler  intet  ved  dette  tap.  Det  som 
smerter  mig  er,  at  dem  som  jeg  vel  holder  ut  fra  hinanden 
i min  sjæl,  kan  jeg  ikke  holde  ut  fra  hinanden,  naar  vaabnene 
taler.  Men  Gud  kjender  mit  hjerte;  deres  blod  komme  over 
ophavsmændene  til  disse  ulykker». 

Tredjestanden  minder  han  om  sin  fredskjærlighet,  sin 
rædsel  for  borgerkrigen  og  for  de  ulykker  den  lægger  over 
det  arbeidende  folk.  Han  minder  om  at  han  for  at  avvende 
denne  lidelse  fra  landets  borgere,  skjønt  prins  av  det  konge- 
lige blod,  hadde  bøiet  sig  ned  til  at  ville  sætte  sit  liv  ind  i 
enekamp  med  en  ringere  mand.  Hans  fiender  hadde  svaret 
med  at  foretrække  et  fadermord  av  denne  stat,  en  ild  som 
fortærer  alle.  Han  haaner  ligaens  løfter  om  at  lette  de  tunge 

byrder  fra  folkets  skuldre,  deres  løfter  om  at  Ludvig  XlLs 
gode  dage  skulde  komme  tilbake,  ja  at  de  har  vovet  at  kalde 
sig  folkets  fædre,  de  «hvis  fred  er  blit  en  krig  mot  de  fredelige 
borgere,  som  har  tvunget  kongen  til  at  fordoble  skatterne,  som 
har  gjort  folket  til  et  bytte  for  krigens  mænd  og  tvunget 
Frankrike  til  at  bli  sin  egen  morder.» 

«Mine  herrer,  jeg  er  født  kristen  prins,  jeg  har  søkt  og 
foreslaat  at  gaa  kristne  veie  for  at  gi  denne  stat  sin  fred  og 
kirken  sin  enhet.  Jeg  er  født  franskmand,  jeg  føler  medynk 
med  eders  lidelser;  jeg  har  prøvet  alle  midler  for  at  fri  eder 
for  borgerkrigens  ulykker,  og  jeg  vil  ikke  spare  mit  liv  for 
at  mindske  dem».  — «Jeg  kalder  Gud  til  vidne  paa  at  jeg 
ønsker  dette  rikes  og  eders  alles  vel.  Jeg  gjør  ham  til 
dommer,  om  ærgjerrighet  eller  personlig  lidenskap  har  faat 
mig  til  at  gripe  til  vaaben». 

Den  mandige  harme,  den  fædrelandske  følelse,  som  taler 
ut  av  disse  breve,  forfeilet  ikke  sin  virkning.  Det  franske  folk 
har  et  lydhørt  øre  for  de  ord  som  vibrerer  over  et  bevæget 
indre,  for  den  rhetorik  hvis  klang  er  ædel  og  egte,  og  i 
denne  det  store  forfalds  tid,  da  Frankrikes  konge  tilsmudser 
sin  trone  med  sine  laster,  da  magtsyke  og  ægjerrighet  truer 
med  at  søndre  staten,  da  nationens  første  mænd,  som  skulde 
verge  dets  hæderfulde  traditioner,  heiser  Spaniens  fane  over 
liljebanneret,  er  det  kjætterprinsen  ved  Pyrenæerne  som 
finder  de  værdige  og  mandige  ord,  i hvilke  de  nationale 
følelser  fra  større  tider  klinger  igjen,  som  taler  som  fransk- 
mand til  franskmænd,  som  kristen  til  kristne,  som  borger  til 
borgere. 

Vi  kan  maale  virkningen  av  disse  manifester  av  voldsom- 
heten i de  svar  ligaen  sender  ut.  Det  merkeligste  er  det 
som  en  av  forbundets  grundlæggere,  advokat  Louis  Dorléans 
offentliggjorde  under  titelen : « Engelske  kathoiikers  advarsel  til 
franske  kathoiikers *).  Det  er  et  vidtløftig  skrift  paa  henved 

hundrede  sider,  i hvilket  forfatteren  lar  en  engelsk  katholik 
tale  til  sine  franske  trosfæller.  Det  skildrer  i sterke  ord  de 
engelske  katholikers  lidelser  under  det  protestantiske  tyranni, 
gjennemgaar  de  tidligere  religionskriges  historie,  hvorunder 
Coligny  ikke  alene  gjøres  til  Frants  av  Guises,  men  merkelig 
nok  ogsaa  til  prinsen  av  Condés  morder.  Yderligere  karak- 
teristisk for  hele  skriftets  aand  er  forherligelsen  av  Bartholo- 
mæusnatten,  hvis  «grusomme  mildhet  og  umenneskelige  med- 
lidenhet» han  beklager.  Thi  det  var  «en  meget  sund  og 
gavnlig  aarelatning»,  men  «man  tappet  to  bækkener  mindre 
tnd  nødvendig  var  for  alle  lemmernes  sundhet».  De  to 
bækkener  var  naturligvis  Henrik  av  Navarra  og  Henrik  av 
Condé.  Intet  under  at  «ild  og  sverd»  anbefales  som  middel 
mot  den  religiøse  gift.  De  rædsler  som  vil  komme  over 
Frankrike,  hvis  Henrik  av  Navarra  blir  konge,  skildres  i de 
brutaleste  farver.  Han  vil  naa  tronen  som  en  ræv  og  herske 
som  en  blodtørstig  løve,  og  det  er  overhodet  ingen  grænse 
for  hvad  katholikerne  vil  utsættes  for  av  grusomhet.  Selv  om 
Henrik  av  Navarra  gaar  over  til  katholicismen,  maa  han  ikke 
bli  konge;  thi  det  hele  vilde  være  hykleri,  og  hans  styre  vilde 
bli  hevn.  Tolerance,  religionsfrihet  er  nonsens.  I Tyskland, 
«hvor  religionen  lugter  av  vin,  der  kan  tre,  fire,  ja  gjerne 
hundrede  leve  ved  siden  av  hinanden,  men  mellem  franskmænd, 
hvor  staten  er  grundlagt  paa  den  katholske  religion,  som  de 
av  naturen  har  faat  indgravet  i sit  hjerte,  og  som  man  ikke 
kan  rive  ut  uten  at  la  kronen  falde,  der  er  religionsfrihet  en 
umulig  ting».  Ikke  uten  behændighet  bruker  han  Hotmans 
Franco-Gallia  til  at  mistænkeliggjøre  huguenotternes  monar- 
kiske  sindelag.  Slutningen  av  skriftet  er  en  panegyrik  over 
Guiserne  og  Philip  II.  Det  hele  skrift  er  plumt  og  lavt- 
liggende, blod  pipler  frem  av  alle  dets  porer;  det  appellerer 
til  alle  de  fordomme,  al  den  fanatisme,  uvidenhet  og  hade- 
fuldhet,  som  rummes  i menneskesind  som  er  uten  likevegt 
og  dømmekraft.  Det  er  et  mørkt  vidnesbyrd  om  hvorledes 

den  religiøse  lidenskap  kan  gjøre  menneskene  til  deliranter 
omkap  med  den  heteste  vin. 

Men  vi  er  kommet  til  det  øieblik  da  manifesters  og 
stridsskrifters  veltalende  ord  og  eggende  rop  overdøves  av 
vaabnenes  larm.  Frankrike  blir  paany  en  valplads.  Tungt- 
væbnede  eskadroner  rider  over  bøndernes  marker,  arkebusie- 
rernes  taktfaste  skridt  gjenlyder  i gåterne,  kanoner  spiller 
mot  borgtaarne  og  fæstningsmure,  byer  og  landsbyer  brændes, 
huguenotter  og  katholiker,  franskmænd,  walloner,  rhinlændere, 
schweizere,  italienere  tumler  sig  om  hinanden  i regulære 
bataljer  og  i en  uophørlig  guerilla.  I ti  aar  er  Frankrikes 
historie  atter  folkets  selvfortærelse  gjennem  borgerkrige. 


KAPITEL  IX 

De  tre  Henrikers  krig 

Henrik  1 1 1’s  nye  proskriptionsedikt  — Den  ottende  religionskrig  — 
Catharina  av  Médicis  møter  Henrik  av  Navarra  i Saint-Brice  — Maria 
Stuart  henrettes  — Nicolas  Poulains  avsløringer  av  ligaen  — De  tre 
Henrikers  krig  — Slaget  ved  Coutras  — Henriks  uvirksomhet  efter 
slaget  og  aarsakerne  til  denne  — Den  tyske  hjælpehærs  indmarsch  — 
Frangois  de  Chåtillon  — Kampene  ved  Vimory  og  Anneau 

Den  7.  oktober  1585  utstedte  Henrik  III  et  nyt  edikt,  som 
indskrænket  tidsfristen  for  protestanternes  omvendelse  eller 
landsforvisning  til  fjorten  dage.  Ediktet  blev  indregistrert 
ved  en  lit  de  justice,  da  parlamentet  negtet  at  gjøre  det  ved 
fri  beslutning.  Det  stemplet  ediktet  som  «en  blodig  og  uret- 
færdig  proskription».  Saaledes  hævder  igjen  denne  høie  dom- 
stol sin  plads  som  rettens  og  lovens  forsvarer.  Det  troløse 
brud  paa  besvorne  traktater,  ligaens  revolutionære  optræden, 
krænkelsen  av  landets  nedarvede  grundlove  ved  exkommunika- 
tionen  av  Henrik  av  Navarra,  dette  og  andre  forhold  kaldte 
tillive  hos  parlamentet  den  dype  følelse  av  ansvaret  for 
rettens  ukrænkelighet,  for  statens  værdighet  og  folkets 
rettigheter. 

Ediktet  rammet  protestantismen  paa  det  føleligste  i de 
nordfranske  provinser,  hvor  den  allerede  før  var  svak.  hvor 
dens  kirker  laa  spredt  og  avskaaret  fra  at  faa  støtte  fra  den 
kraftige  huguenottisme  i vest  og  syd.  Ikke  faa  av  de  vel- 
staaende  protestanter  gik  til  en  skinomvendelse  for  at  redde 

gods  og  liv,  andre,  særlig  den  fattigere  del  foretrak  at  flygte. 
Et  og  andet  eksempel  viser  at  den  aand  som  engang  gav 
protestantismen  sine  martyrer  og  sine  ubøielige  karakterer, 
endnu  ikke  var  slukket.  André  Cerceau,  kongens  utmerkede 
arkitekt,  var  protestant.  «Han  vilde»,  siger  1’Estoile,  «heller 
opgi  kongens  venskap  og  gi  avkald  paa  hans  glimrende  løfter 
end  gaa  til  messe,  og  efter  at  ha  forlatt  sit  nye  og  skjønne 
hus  ved  Pré-aux-Clercs  tok  han  avsked  med  kongen;  han 
bad  denne  ikke  nære  uvilje  mot  ham,  fordi  han  var  likesaa 
tro  mot  Gud  som  han  hadde  været  og  altid  vilde  være  mot 
Hans  Majestæt» *).  Den  samme  1’Estoile  fortæller  om  to 
søstre  Foucaudes,  døttre  av  en  parlamentsprokurør,  som  var 
sat  fast  i Petit  Chåtelet,  fordi  de  ikke  vilde  gaa  til  messe. 
Kongen  saa  dem  der,  «men  hverken  hans  opfordringer, 
bønner,  trusler  eller  løfter,  eller  doktorernes  argumenter 
kunde  faa  dem  til  at  love  at  gaa  til  messe,  og  disse  var 
enige  om  at  de  aldrig  hadde  set  kvinder  forsvare  sig  saa 
godt  og  være  saa  vel  hjemme  i sin  bibel»* 2).  De  blev  begge 
hængt  og  brændt  28.  juni  1588. 

Den  30.  november  gav  Henrik  av  Navarra  svar  paa 
ediktet  ved  at  lægge  beslag  paa  al  katholsk  eiendom  i de 
byer  som  stod  under  hans  myndighet,  og  hvor  det  var  blit 
offentliggjort,  og  likeledes  paa  de  adelsmænds  gods  som  grep 
til  vaaben  mot  ham.  Vi  er  allerede  midt  oppe  i den  ottende 
religionskrig. 

Den  har  fra  først  av  karakteren  av  en  spredt  fegtning 
uten  store  og  avgjørende  sammenstøt,  vovsomme  og  eventyr- 
fulde  ridt  ind  i motstandernes  land,  overrumplinger  av  fæst- 
ninger  og  byer,  rekognosceringer  og  fegtninger.  Under  alt 
dette  slipper  alle  borgerkrigens  dæmoner  løs,  byer  og  lands- 
byer gaar  op  i røk,  akre  og  vinhaver  rides  ned,  der  herjes 
og  plyndres  som  i et  fiendtlig  land,  hungersnød  og  epidemier 

lægger  sin  sorte  haabløshet  til  krigens  lidelser.  Skjønne  og 
rike  franske  landskaper  ligner  de  øde  tomter  efter  en  herjende 
brand. 

Krigen  føres  uten  kraft  fra  Henrik  III’s  side,  og  hans 
taktik  gaar  mere  ut  paa  at  lægge  sig'  i veien  for,  end  paa 
at  støtte  ligaens  førere.  Krigen  var  ham  paatvunget,  den 
forstyrret  hans  alvorlige  beskjæftigelser  med  at  reformere 
hofceremoniel  og  hofdragter,  med  at  opfinde  nye  fornøielser 
og  nye  bodsøvelser.  Mens  sindene  var  i uro  i hvert  hus  og 
hver  hytte,  mens  klinger  krydsedes,  skud  drønnet  og  blodet 
fløt,  mens  Paris  var  som  en  urolig  vulkan  foran  et  utbrud, 
drog  kongen  med  mignoner,  pager  og  lakeier  gjennem  dens 
gater  øvende  sig  paa  det  sidste  sensationelle  leketøi,  bilbokeen, 
eller  pøniterte  for  sine  synder  i bodsdragt  i Paris’s  kirker, 
eller  moret  sig  med  at  klippe  miniaturbilleder  ut  av  de 
haandskrevne  bønnebøker  og  klæbe  dem  op  paa  kapellernes 
vægge.  «En  ubegripelig  karakter.  I visse  ting  istand  til  at 
hævde  sin  rang,  i nogle  over  sin  værdighet,  i andre  endog 
under  barnets» *).  Krigen  var  ham  snarest  et  beleilig  paaskud 
til  at  avtvinge  de  uvillige  borgere  nye  skatter,  eller  til  at  gjøre 
embeder  og  titler  til  en  salgsvare  for  av  disse  indtægter  ogsaa 
at  øse  guld  utover  sine  mignoner  og  gi  sine  byzantinske  fester 
den  ødsleste  overdaad.  Guiserne  klaget  i likefrem  oprørske 
uttryk  over  at  kongen  forholdt  dem  de  nødvendige  penger 
for  sin  krigsførsel,  ja  at  han  spillet  under  dække  med  religio- 
nens fiender. 

Dette  sidste  var  nu  ikke  tilfældet,  men  sikkert  nok  var 
hans  likegyldighet  og  guiserhad  en  indirekte  hjælp  for  hugue- 
notterne.  En  kraftig  samlet  aktion  av  de  forenede  katholiker 
kunde  de  ikke  ha  motstaat.  Den  front  de  hadde  at  forsvare, 
var  for  utstrakt,  de  maatte  sprede  sine  tropper  som  garnisoner 
i fæstninger  og  byer  for  at  holde  i tømme  det  katholske  folk 
i de  provinser  hvor  de  ellers  hadde  magten.  Henrik  av 

Navarra  hadde  endnu  ikke  den  ubestridte  militære  autoritet 
som  de  store  feltherreevner  eller  den  lange  krigserfaring  alene 
kan  gi.  Han  maatte  gi  rummelig  plads  for  de  selvfølende 
huguenotske  stormænds  trang  til  at  føre  krigen  for  egen 
regning.  Den  feudale  independentisme  som  Coligny  hadde 
lagt  under  sin  sterke  haand,  gjorde  sig  igjen  gjældende;  for 
den  var  krigen  først  og  fremst  ridderlig  daad,  ære,  eventyr, 
spænding.  Dette  gir  krigen  sin  karakter.  Ingen  stor  og 
samlet  plan  forbinder  operationerne,  seire  forfølges  ikke, 
nederlag  lammer  ikke,  hære  trækkes  sammen,  opløser  sig  og 
forsvinder  for  at  dannes  paany;  seirherren  idag  er  den  over- 
vundne  imorgen  og  omvendt,  store  troppestyrker  kringsætter 
smaa  fæstninger  og  gir  den  slagne  fiende  rundelig  tid  til  at 
gjenoprette  sit  tap. 

I Poitou  kjæmper  Condé,  likesaa  ridderlig,  likesaa  dristig 
og  likesaa  ubesindig  som  sin  far.  «Han  følte  sig  født  til  at 
trodse  farerne  og  til  store  foretagender,  og  han  visste  ikke 
hvad  det  var  at  spare  sin  sikkerhet,  naar  det  var  ære  at 
vinde» 1).  I hans  stab  var  Rohan,  La  Rochefoucault,  d’Aubigné 
og  andre  unge  kampglade  adelsmænd.  I seirrike  træfninger 
drev  Condé  ligøren  Mercoeur,  Bretagnes  guvernør  ut  av 
Poitou,  kringsatte  saa  den  vigtige  havneby  Brouage  ved 
Charentes  munding,  men  avbrøt  igjen  denne  beleiring,  just 
som  byen  var  ved  at  overgi  sig,  for  at  bemægtige  sig  Angers 
nord  for  Loire.  Han  vilde  føre  krigen  over  i fiendens  land. 
Her  blev  han  klemt  inde  mellem  tre  fiendtlige  hære,  Joyeuses, 
Mayennes  og  Épernons.  Han  reddet  sig  og  sin  hær  ved  en 
merkelig  manøvre.  Den  opløste  sig  i ganske  smaa  grupper, 
som  likesom  sporløst  forsvandt  i skogene  og  sumpene;  den 
hele  arme  syntes  opslukt  av  jorden.  Selv  reddet  han  sig 
gjennem  Normandi  over  til  Guernesey. 

I Dauphiné  var  Lesdiguiéres  som  før  den  uovervindelige, 
i Limousin  kjæmpet  Turenne  med  held,  i Languedoc  var 

Montmorency  og  Chåtillon  seirrike  mot  marschal  de  Joyeuse, 
den  kongelige  mignons  far.  Men  katholikernes  hovedstøt 
rettedes  mot  Guyenne,  hvor  Henrik  av  Navarra  hadde  for- 
skanset sig  bak  Garonne  med  en  hær  som  ikke  talte  over 
fire  tusen  mand.  Mot  ham  førte  hertugen  av  Mayenne  og 
marschal  Matignon  en  fire  ganger  saa  stor  styrke.  Henriks 
stilling  syntes  haapløs;  i et  mørkt  øieblik  tænkte  han  paa  at 
sætte  over  til  England  for  derfra  at  reise  til  Tyskland  og 
vende  tilbake  i spidsen  for  den  hær  av  reitere  og  lansknegter 
som  hvervedes  der.  Da  skal  Mornay  ha  sagt  til  ham:  «En 
konge  eller  en  prins  forlater  ikke  sit  land  før  han  har  tapt 
sit  sverd».  Han  blev,  og  han  blev  uovervunden.  «De  har 
omringet  mig  som  vildtet  og  tror  de  skal  ta  mig  i garnet, 
men  jeg  skal  gjennem  det,  skal  jeg  end  gaa  over  deres  buk»1). 
Mayenne  og  Matignon  var  mere  motstandere  end  fæller;2)  en 
haard  eftervinter  og  epidemier  decimerte  deres  hære.  «Denne 
helgen  var  skaaret  til  ikke  at  gjøre  store  mirakler  i Guyenne», 
siger  Mornay  spottende  om  Mayenne;  syk  og  skuffet,  med  for- 
bitrelse i hjertet  forlot  denne  krigsskuepladsen  for  at  lægge 
sin  ved  til  det  baal  som  ligaen  bygget  op  for  den  foragtede 
og  hadede  suveræn. 

Henrik  av  Navarra  følte  stillingen  i Guyenne  og  Béarn 
saa  farefri  at  han  overlot  forsvaret  av  disse  landsdele  til 
Turenne,  mens  han  selv  med  en  haandfuld  ryttere  gik  over 
Garonne  og  red  midt  gjennem  det  av  fienden  besatte  land 
til  La  Rochelle,  som  han  naadde  4.  juni  1586.  Hit  kom 
ogsaa  Condé  fulgt  av  en  engelsk  flaate.  Fra  dette  uindtage- 
lige  hovedkvarter  førte  de  to  nu  en  offensiv  krig,  avskar 
tilførslen  til  Bordeaux,  kringsatte  igjen  Brouage,  undsatte 
den  haardt  trængte  by  Marans  nord  for  La  Rochelle  og 
gjorde  sig  til  herrer  i Saintonge. 


J)  Henri  IV.  Lettres  missives  II,  s.  196. 

2)  De  Thou:  Hist.  Univ.  VI,  s.  667.  «Henrik  III  hadde  hemmelig  befalet 
alle  de  guvernører  han  hadde  tillid  til,  at  føre  krigen  slapt». 

De  store  rustninger  og  de  store  krigsutlæg  hadde  ikke 
git  noget  utslag;  krigen  hadde  i virkeligheten  gjort  Henrik  III 
og  Guiserne  fra  skjulte  til  aapenbare  fiender,  og  Henrik  av 
Navarra  hadde  med  sine  smaa  stridskræfter  hævdet  sin  stilling. 
Nu  syntes  endog  tiden  at  være  kommen  for  ham  til  at  rette 
et  avgjørende  slag  mot  sine  splittede  motstandere.  Da  de 
tyske  gesandter  kom  hjem  efter  saa  barskt  at  være  blit  avvist 
av  Frankrikes  konge,  grep  en  sterk  harme  protestanterne  hin- 
sides Rhinen.  Théodore  de  Béze  reiste  fra  hof  til  hof,  fra 
by  til  by  og  opflammet  fyrster  og  borgere  til  at  hjælpe  de 
franske  huguenotter.  Ved  hjælp  av  subsidier  fra  Elisabeth, 
Fredrik  II  av  Danmark-Norge  og  enkelte  andre  fyrster  hverver 
Johan  Casimir  en  stor  hær , som  slaar  sine  telte  op  ved 
Lothringens  grænser.  Erindringen  om  Johan  Casimirs  invasion 
i 1576  og  den  svære  returfragt  han  beregnet  sig,  var  saa 
levende  og  saa  skræmmende  at  Henrik  III  for  enhver  pris 
vilde  undgaa  en  ny.  Vi  er  igjen  ved  en  av  de  korsveie 
hvor  Catharina  av  Medicis  møter  op.  Hun  er  nu  67  aar, 
hendes  legeme  er  blit  svært  til  uformelighet,  gigten  herjer 
hendes  lemmer,  hun  kan  ikke  længer  sitte  i sadlen,  men 
hun  er  endnu  aandelig  elastisk,  hun  er  endnu  hungrig  efter 
livsnydelse,  hun  sminker  de  falmede  kinder,  hun  elsker  endnu 
at  blotte  sine  hvite,  fuldkomment  formede  arme,  og  hun  straaler 
ved  de  store  hoffester  i guldvirket  velours,  som  da  hun  var 
ung  og  vakker.  Og  gjennem  hendes  hjerne  gaar  som  rappe 
lyn  nye,  altid  nye  planer,  fred  idag,  krig  imorgen,  nettet 
utspændt  for  Henrik  av  Navarra  idag,  for  Henrik  av  Guise 
imorgen.  Hendes  pen  kradser  uophørlig  sine  ufranske  ord 
og  sætninger  paa  papiret,  breve  til  kongen,  til  paven,  til 
Philip  II,  til  Montmorency,  til  gesandterne  i utlandet,  til 
huguenotter  og  ligører,  til  alle,  store  eller  smaa,  som  har  en 
finger  med  i statens  affærer. 

Hun  er  straks  færdig  til  at  være  sin  søns  gesandt  til 
Henrik  av  Navarra.  Hun  skal  ogsaa  ha  havt  sine  egne  planer 
at  pleie:  et  egteskap  mellem  Béarneren  og  sin  datterdatter, 

Christine,  prinsesse  av  Lothringen.  Den  frivillige  separation 
hvori  han  levet  med  Margaretha,  skulde  hun  sørge  for  blev 
til  en  virkelig  skilsmisse.  Men  Henrik  er  tilbakeholden,  ja 
avvisende;  først  efter  flere  maaneders  forhandlinger  gaar  han 
ind  paa  at  møte  Catharina,  og  denne  maa  finde  sig  i at 
opsøke  sin  litet  galante  svigersøn  paa  hans  eget  territorium, 
paa  slottet  Saint-Brice  ved  Cognac.  Her  møttes  de  den  13. 
december  1586,  hun  med  sin  «flyvende  eskadron»,  sit  til- 
syneladende  saa  godlidende,  men  i virkeligheten  saa  under- 
fundige lune,  sine  fristende  forespeilinger,  han  paa  vakt, 
kjølig,  i sit  hjertes  dyp  fuld  av  had  til  denne  kvinde,  som 
hadde  øst  saa  megen  lidelse  og  sorg  over  ham  og  hans  tros- 
fæller;  selv  hoffets  skjønne  sirener  forsøkte  forgjæves  sin 
magt  over  ham  denne  gang.  Det  hele  møte  blev  i virkelig- 
heten en  vaabenlek  med  lynrappe  utfald  og  parader  av  to 
like  snu  og  like  behændige  fegtere,  men  uten  avgjørelse; 
thi  den  ene  vilde  kjøpe  og  den  anden  ikke  sælge  for  smukke 
ord  og  løfter.  Hvor  skarp  tonen  var,  kan  vi  slutte  av  føl- 
gende utfald  som  Henrik  gjorde  ved  en  av  sammenkomsterne : 
«Jeg  beklager  mig  ikke  over  Deres  oprigtighet,  men  jeg  bekla- 
ger mig  over  Deres  alder,  som  gjør  Deres  hukommelse  uret, 
saa  De  har  glemt  det  De  har  lovet  mig».  Ingen  kvinde  er 
ufølsom  for  hentydninger  til  alderens  virkninger.  Catharina 
søker  at  lokke  sin  motstander  ved  forespeilinger  om  kongens 
naade  og  Frankrikes  krone,  hvis  han  vil  nedlægge  vaabnene 
og  gjøre  sig  til  katholik;  hun  spør  ham  om  han  virkelig  vil 
være  ulydig  mot  kongen  og  ødelægge  riket.  Han  svarer: 
«I  atten  maaneder  har  jeg  ikke  adlydt  kongen.  — Han  har 
ført  krig  mot  mig  som  en  ulv,  og  De  Madame  som  en  løv- 
inde.  — Jeg  hindrer  Dem  ikke  i at  hvile  rolig  i Deres  seng, 
men  De  har  hindret  mig  i at  hvile  rolig  i min.  — Dette 
Deres  besvær  glæder  og  styrker  Dem.  Hvis  De  holdt  Dem 
i ro,  vilde  De  ikke  leve  længe».  — «Hvorledes»,  svarer  hun, 
«De  som  var  saa  snil  og  føielig  før,  i Deres  øine  ser  jeg  nu 

vreden  flamme  og  hører  den  i Deres  ord1)»?  Da  italieneren 
hertugen  av  Nevers  uforsigtig  hentyder  til  Henriks  ringe 
myndighet  over  borgerne  i La  Rochelle,  at  han  saaledes 
ikke  har  magt  til  at  paalægge  dem  selv  den  ringeste  skat, 
faar  han  følgende  bitende  svar:  «Det  er  sandt,  men  vi  har 
heller  ikke  italienere  iblandt  os». 

Man  har  ret  til  at  drage  Catharinas  og  kongens  alvor 
med  disse  fredstilnærmelser  i tvil,  naar  man  ser  at  de  stillet 
det  umulige,  for  ikke  at  si  oprørende  vilkaar,  at  de  reformerte 
skulde  uten  videre  opgi  sin  religion  og  gjøre  sig  til  katholiker. 
Det  var  i virkeligheten  en  blodig  fornærmelse  mot  Henrik  av 
Navarra  at  foreslaa  ham  et  saa  skjændig  forræderi  mot  hans 
trosfæller.  Kongen  synes,  mens  underhandlingerne  stod  paa, 
at  være  kommet  under  indflydelse  av  et  av  disse  anfald  av 
utøilet  raseri  som  undertiden  bryter  ut  hos  indolente  og 
avmægtige  personer.  Vi  har  to  breve  av  ham,  som  han  i 
januar  1587  skrev  til  sin  mor,  i hvilke  han  gir  en  rede- 
gjørelse for  hvad  han  vil  si  paa  et  stort  møte  av  frem- 
trædende  mænd  av  alle  stænder,  særlig  av  adelen,  som  han 
hadde  kaldt  sammen  i anledning  av  et  ordenskapitel  i Hellig 
Aands-ordenen.  De  følelser  Frankrikes  konge  her  gir  uttryk 
for,  kunde  selv  den  blodtørstigste  ligør  misunde  ham.  Han 
vil,  siger  han,  ikke  bare  lægge  beslag  paa  utbyttet  av  hugue- 
notternes  eiendomme,  men  hugge  ned  deres  skoge,  sælge 
deres  gods  og  eiendele  til  geistligheten,  adelen  og  byerne 
til  en  billig  pris,  for  at  interessere  alle  sine  undersaatter  i 
at  føre  krigen.  Han  vil  opfordre  til  at  utrydde  alt  kjætteri 
med  vaabnenes  magt,  da  han  ikke  har  kunnet  opnaa  dette 
ved  fredelige  midler.  I Paris  vil  han  ha  en  almindelig  hus- 
undersøkelse og  eksemplarisk  straffe  alle  huguenotter.  Det 
formelig  skummer  av  hans  ord2). 


*)  Henri  IV.  Lettres  missives  II,  s.  251,  hvor  denne  samtale  gjengives  i 
en  note  efter  historikeren  P.  Mathieu. 

2)  Lettres  de  Cath.  de  Méd.  IX,  s.  430. 


176 


DE  TRE  HENRIKERS  KRIG 


Da  Catharina  forstod  at  hun  ingen  vei  kom  med  sit 

fredstilbud,  prøvet  hun  med  et  forslag  til  en  vaabenstilstand, 
men  uten  større  held.  Henrik  av  Navarra  gjennemskuet 
«Madame  la  Serpente»  og  lot  sig  ikke  fange  i fælden.  Og 
dog  var  han  sikkert  selv  stemt  for  fred  med  kongen.  Nogle 
dage  før  møtet  med  Catharina  hadde  han  havt  en  konference 
med  hertugen  av  Nevers,  efter  hvilken  denne  skriver  til 

kongen:  «Jeg  har  to  hovedindtryk  av  vor  samtale;  det  ene 

er  at  kongen  av  Navarra  ønsker  fred  for  enhver  pris,  det 

andet,  at  han  vil  at  Deres  Majestæt  skal  stille  Dem  i spidsen 
for  Deres  arméer,  tvinge  ligaen  til  at  gjøre  sin  pligt,  og 
ydmyge  huset  Lothringen» *). 

For  enhver  pris  vilde  dog  ikke  Henrik  fred.  «Min  beslut- 
ning er»,  skriver  han  til  sin  geheimeraad  Scorbiac,  «ikke  at 
træffe  nogen  bestemmelse  som  ikke  er  til  kirkernes  gavn  og 
med  deres  raad  og  samtykke».  Og  det  samme  gjentar  han 
i et  brev  til  Armagnacs  reformerte  kirker* 2). 

Catharina  drog  efter  endel  nye  forgjæves  forsøk  hjem 
med  uforrettet  sak;  i virkeligheten  bidrog  den  hele  under- 
handling kun  til  at  forværre  kongens  stilling.  Ligaens  mistro 
til  hans  loyalitet  vokste  tiltrods  for  hans  blodtørstige  ord. 
Guiserne,  «som  hadde  formælet  sig  med  kyradset»,  foretok 
likefrem  fiendtlige  handlinger  mot  ham,  optraadte  som  suve- 
ræne  herrer  i de  nordlige  og  østlige  provinser,  besatte  byer, 
bygget  fæstninger,  forjog  kongens  embedsmænd,  gjorde  et 
mislykket  forsøk  paa  at  bemægtige  sig  havnebyen  Boulogne, 
som  Philip  II  ønsket  som  utfaldsport  mot  England.  Vi  nærmer 
os  nu  det  øieblik,  da  den  store  kamp  mellem  Spanien  og 
England,  kampen  om  religionen  og  kampen  om  herredømmet 
paa  havet,  finder  sin  avgjørelse  i den  engelske  kanal. 


*)  Mém.  de  Due  de  Nevers,  s.  769. 

2)  Hen  ri  IV.  Lettres  missives  II,  s.  252  fg. 

Den  18.  februar  i$8j  henrettedes  Maria  Stuart  i Fotheringay 
slotsgaard.  Denne  handling  føltes  av  hele  den  katholske  verden 
som  et  attentat  paa  dens  helligste  følelser.  Tyve  aars  fængsel 
hadde  gjort  den  skjønne  Guiserætling,  som  engang  hadde 
baaret  de  franske  dronningers  krone,  til  en  legendarisk  skik- 
kelse. Nu  kanoniserte  døden  hende  til  en  helgen.  Philip  II 
mente  sig  mere  end  nogensinde  kaldet  til  at  være  Guds  straf- 
fende redskap  likeoverfor  «Englands  ulvinde»,  og  Guiserne, 
som  følte  sin  slegtnings  død  som  en  personlig  utfordring,  fik 
en  ny  og  kjærkommen  aarsak  til  at  præke  den  hellige  krig 
mot  Elisabeths  franske  medskyldige l).  En  uhyre  ophidselse 
grep  det  katholske  folk,  som  uavladelig  bearbeidedes  av 
ligaens  prædikanter;  denne  vendte  sig  ikke  alene  mot  hugue- 
notterne,  men  ogsaa  mot  kongen,  som  beskyldtes  for  hemmelig 
at  ha  tilraadet  Marias  henrettelse.  For  at  rense  sig  for  denne 
uvittige  mistanke  holdt  Henrik  III  en  stor  sørgefest  i Notre 
Dame  kirken,  men  selv  denne  blev  i en  viss  henseende  til 
en  forherligelse  av  Guiserne,  som  av  dagens  prædikant,  erke- 
bispen av  Bourges,  hædredes  med  epithetet  «krigens  to  lyn». 

Paris  var  i feber  som  to  hundrede  aar  senere  i den  store 
revolutions  tid.  Som  under  denne  terroriseres  den  hele  by 
av  en  bande  dristige  og  voldsomme  mennesker,  deriblandt 
rene  catilinariske  existenser,  som  i en  almindelig  omveltning 
saa  et  middel  til  at  utslette  sin  gjæld  og  lægge  sine  griske 
hænder  paa  næstens  gods.  Insolvente  advokater,  politibetjente, 
retstjenere,  kanniker  og  munker,  en  og  anden  fusentast  av  en 
adelsmand,  endog  folk  som  haandterte  dolken  som  sit  arbeids- 
verktøi,  sammensvor  sig,  holdt  hemmelige  møter,  ja  la  for- 
bryderske  planer,  der  skulde  gjennemføres  ved  den  urolige 
og  altid  oprørske  pøbel  som  driver  sammen  i enhver  stor 
by,  og  som  holdt  til  i de  kvælende  trange  smug  om  Chåtelet 


x)  Ifølge  d’Aubigné  III,  s.  89  skal  Elisabeth  ha  forelagt  spørsmaalet  om 
Maria  Stuarts  henrettelse  for  kongen  av  Navarra  og  prinsen  av  Condé,  som 
begge  godkjendte  dens  nødvendighet. 

12  — Anderssen:  Henrik  av  Navarra. 


«78 


DE  TRE  HENR1KERS  KRIG 


og  Notre  dame,  langs  kaierne  og  paa  torvpladsene.  Rets- 
paladsene,  Arsenalet,  Bastillen,  Louvre  skulde  besættes,  de 
fornemste  embedsmænd  ryddes  av  veien,  ja  kongen  selv 
skulde  overfaldes  og  dræpes;  derpaa  skulde  den  hele  by 
utleveres  til  plyndring.  Disse  planer  blev  røbet  for  kongen 
av  en  av  de  sammensvorne,  Nicolas  Poulain,  hvis  egenhændige 
beretning  om  disse  ting  foreligger1).  Selv  om  angiverens 

trang  til  at  gjøre  sig  interessant  eller  til  at  tvætte  sig  selv 
ved  at  stille  sine  fæller  i det  sorteste  lys  har  overdrevet 
eller  opdigtet  et  og  andet,  er  Poulains  beretning  i det  store  og 
hele  sand;  den  har  væsentlige  træk  fælles  med  «Dialogue 
du  Maheustre  et  du  Manant»,  med  de  Thou  og  andre  histori- 
kere, og  et  brev  fra  hertugen  av  Guise  til  Mayenne  nævner 
uttrykkelig  disse  oprørske  planer,  fra  hvilke  han  fandt  det 
nødvendig  at  ta  offentlig  avstand,  samtidig  som  han  stod  i 
uavladelig  og  intim  forbindelse  med  Paris’s  ledende  ligører. 

Den  oprørte  stemning  i hovedstaden,  som  gik  like  til 
trusler  mot  hans  liv,  tvang  endelig  Henrik  III  til  at  stille  sig 
i spidsen  for  den  store  katholske  mobilisering  mot  Henrik 

av  Navarra  og  huguenotterne.  Han  sender  Catharina  til 
Champagne  for  at  underhandle  med  Henrik  av  Guise,  mens 
han  selv  trækker  store  troppemasser  sammen  for  personlig  at 
føre  dem  mot  syd.  Han  syntes  endelig  at  ha  brændt  sine 

skibe;  og  dog,  just  som  han  skulde  iføre  sig  kyradset,  falder 

denne  ynkelige  konge  igjen  sammen.  Han  opsøker  selv 
Guise  i Meaux  og  formelig  trygler  ham  om  at  slutte  fred 
med  Henrik  av  Navarra;  han  saa  ingen  anden  redning  mot 
den  tyske  invasion,  men  Guise  var  ubevægelig;  fred  var  det 
samme  som  hans  egen  tilintetgjørelse,  hans  vilje  var  ikke 
længer  fri;  han  var  Philip  II’s  edsvorne  vasal. 

« De  tre  Henrikers  krig » begyndte.  Officielt  stod  to  av 
disse  mot  den  tredje,  i virkeligheten  var  det  en  slags  trekantet 
duel.  Henrik  III,  som  midt  i sin  karakters  opløsning  ikke 


J)  Cimber  & Danjou:  Arch.  Cur.  I.  io,  s.  290. 

endnu  helt  hadde  forødt  den  underfundighetens  intelligens 
som  var  hans  arv  efter  moren,  gik  til  krigen  med  det  haab 
at  hans  navnefættere  skulde  indbyrdes  ødelægge  hinanden  og 
han  selv  sitte  igjen  som  Beirherre.  «De  inimicis  meis  vindi- 
cabo  inimicos  meos»  — jeg  vil  bruke  mine  fiender  til  hevn 
over  mine  fiender  — kunde  man  høre  ham  mumle,  mens  han 
gik  op  og  ned  i sit  kabinet  i Louvre.  Henrik  av  Guise  og 
huguenotternes  tyske  hjælpehær  skulde  gjensidig  oprive  hin- 
anden. Joyeuse  var  sterk  nok  til  at  gjøre  Henrik  av  Navarra 
magtesløs.  Selv  skulde  han  saa  i spidsen  for  Loirehæren 
diktere  sine  betingelser. 

Henrik  av  Navarras  utsigt  til  seir  var  avhængig  av  at 
det  lykkedes  ham  at  forene  sine  tropper  med  den  tyske 
leiehær,  som  ifølge  traktaten  i Fridelsheim  januar  1 587  med 
Johan  Casimir  skulde  hverves  i Schweiz  og  Tyskland,  og  som 
under  grev  Dohna  nu  samledes  i Elsass.  Selv  hadde  Henrik 
sit  hovedkvarter  i La  Rochelle,  hvorfra  han  behersket  kysten 
og  Charentes  og  Garonnes  elvemundinger.  Opgaven  var  nu 
den  samme  som  forelaa  for  Condé  i den  tredje  og  hertugen 
av  Alencon  i den  femte  religionskrig,  at  tilveiebringe  en 
forening  mellem  de  to  hære  i Burgund.  Men  marschen  øst- 
over og  overgangen  over  Loire  rummet  de  største  farer  for 
Henriks  ikke  meget  sterke  hær.  Det  var  en  defilering  mellem 
kongens  hær  i nord  og  Joyeuses  og  Matignons  hære  i syd, 
som  kunde  føre  til  at  den  huguenotske  styrke  blev  ganske 
knust. 

I krigsraadet  seiret  derfor  den  forsigtigere  taktik  at  søke 
at  undgaa  kamp,  føre  arméen  mot  syd  og  gjennem  en  omgaa- 
ende  bevægelse  naa  den  tyske  hær  i Bourbonnais.  Forøvrig 
var  forbindelsen  mellem  de  to  hovedkvarterer  saa  usikker  at 
det  var  umulig  at  fastslaa  et  bestemt  møtested.  Henrik  hadde 
faat  forsterkninger  av  Condés  brødre,  greverne  av  Soissons  og 
Conti,  som  skjønt  katholiker  sluttet  sig  til  ham  av  uvilje  mot 
ligaen ; allikevel  var  han  langt  underlegen  Joyeuse,  som 
brændende  av  begjær  efter  at  vinde  krigersk  ære  og  ogsaa 

efter  at  faa  hevn  for  Henriks  bitende  sarkasmer,  i ilmarscher 
rykket  frem  for  at  hindre  hans  overgang  over  Dordogne.  Det 
lykkedes  ham  ogsaa  at  indhente  Henriks  armé.  Nær  den 
befæstede  by  Contras,  ved  den  lille  elv  Isle,  støtte  de  to 
hære  sammen  til  et  regulært  slag,  efter  nogle  livlige  forpost- 
fegtninger,  den  20.  oktober  1587.  Arméernes  styrke  opgives 
noget  forskjellig;  d’Aubigné,  hvis  fortælling  er  meget  indgaaende, 
regner  at  de  to  hære  var  nogenlunde  jevnsterke  i infanteri, 
mens  Joyeuse  stillet  over  2000  ryttere  mot  Henriks  1200. 
Hoffets  unge  overmodige  adel  flokket  sig  fuld  av  kamplyst 
om  sin  26-aarige  fører,  like  uerfarne  og  like  letsindige  som 
han  selv.  De  gik  til  slaget  som  til  en  fest,  straalende  i sine 
pragtfulde  harnisker,  sine  fjærbesatte  hjelmer  og  paa  sine 
overdaadig  utsmykkede  hester;  modige,  seiersdrukne  allerede 
før  kampen,  «hidsende  hverandre  op  til  at  avlægge  ed  paa 
ikke  at  gjøre  fanger,  men  dræpe  enhver,  selv  kongen  av 
Navarra».  Da  de  i graalysningen  red  frem  mot  de  mørke 
huguenotske  rækker,  hvis  solbrændte  og  magre  krigere  med 
sine  prunkløse  vaaben  stak  underlig  av  mot  deres  egen  pragt, 
saa  de  til  sin  forbauselse  disse  knæle  ned,  og  hørte  dem 
istemme  i2te  vers  av  Davids  1 1 8de  salme:  «Kommen  er 
den  lykkelige  dag,  vore  ønskers  dag». 

«Kujonerne  ber  for  sit  liv»  ropte  Joyeuses  unge  hetsporer. 
«I  tar  feil»,  sagde  en  gammel  officer,  som  mere  end  engang 
«hadde  gnidd  sine  knær»  mot  huguenotterne ; «naar  de  gjør 
den  mine,  er  de  rede  til  at  slaas».  Det  skulde  Joyeuses 
kavalerer  ogsaa  faa  føle. 

Slaget  begyndte  kl.  8 om  morgenen  med  en  artillerikamp. 
Med  sikkert  blik  hadde  Henrik  opstillet  de  tre  kanoner  han 
hadde  tat  med  fra  La  Rochelle,  saaledes  at  de  med  stor  virk- 
ning spillet  motJoyeuse’s  svære  rytteri,  mens  dennes  kanoner 
var  ganske  uskadelige.  Joyeuse’s  lette  kavaleri  sprængte  ved 
et  hidsig  chok  kongen  av  Navarras  høire  fløi;  sikre  paa  seiren 
gav  disse  soldater  sig  paa  vanlig  vis  til  at  plyndre  fiendens 
bagage.  Men  slaget  tok  straks  en  helt  anden  vending.  Utaal- 


SLAGET  VED  COUTRAS 


1 8 1 


modig  efter  at  komme  fienden  ind  paa  livet  red  Joyeuse  med 
sin  glimrende  garde  — la  cornette  blanche  — og  sit  svære 
gendarmeri  med  fældede  lanser  i karriere  mot  kongen  av 
Navarras  kavaleri,  som  stod  opstillet  paa  sletten  i tre  fast- 
sluttede  karréer  under  hans  egen,  prinsen  av  Condés  og 
greven  av  Soissons  kommando.  Som  det  kongelige  rytteri 
nærmet  sig  i uorden,  allerede  utmattet  av  det  rasende  ridt, 
gav  Henrik  ordre  til  angrep,  og  saa  uimotstaaelig  var  støtet 
av  disse  huguenotske  jernsider,  at  Joyeuses  eskadroner  i ét 
nu  blev  sprængt.  Slaget  var  avgjort  efter  to  timers  kamp. 
De  tre  prinser  var  selv  de  første  i haandgemænget,  som  de 
hadde  lovet  hverandre  før  slaget,  gjorde  personlig  fanger  og 
ledet  forfølgelsen  med  en  beundringsværdig  energi.  Joyeuse 
selv  blev  skutt  paa  flugten,  og  sammen  med  ham  omkom 
størsteparten  av  den  glimrende  adel  som  hadde  redet  til  dyst 
som  til  en  turnering.  «En  saa  stor  mængde  adelsmænd  var 
ikke  faldne  i aarhundredets  tre  blodigste  slag»,  fortæller 
d’Aubigné.  Han  opgir  tallet  av  fiendens  døde  og  saarede 
til  400  officerer  og  3000  soldater,  mens  huguenotternes  tap 
var  5 adelsmænd  og  20  soldater,  et  næsten  utrolig  litet  tal. 
Men  der  var  blandt  disse  mange  saarede,  og  mange  hester 
var  dræpt. 

Henrik  av  Navarra  viste  efter  seiren  den  skjønne  men- 
neskelighet som  forsoner  med  saamange  store  karakterfeil 
hos  denne  fyrste.  «Han  viste  sig  ikke  mindre  human  og 
venlig  efter  slaget  mot  de  fangne  og  saarede  end  han  hadde 
vist  sig  sterk  i kampens  hete»1).  Han  lot  de  saarede  forbinde, 
frigav  fangerne,  skjænket  enkelte  av  de  erobrede  faner  til 
tapre  motstandere,  holdt  sørgegudstjeneste  for  de  faldne  efter 
kathoisk  ritus,  og  «man  kunde  ikke  se  at  hans  held  avsatte 
hos  ham  et  eneste  træk,  enten  av  overmod  eller  lidenskap, 
som  sedvanligvis  er  grusomhetens  mor».  Den  mand  som  for- 


*)  Cimber  & Danjou:  Arch.  Cur.  I.  ii,  s.  263.  Her  findes  en  over- 
sigtiig  og  indgaaende  fortælling  om  slaget. 

beredte  sig  paa  at  bli  Frankrikes  konge,  handlet  mot  sine 
motstandere  som  om  de  var  hans  undersaatter. 

Slaget  ved  Coutras  var  det  første  større  ordnede  feltslag 
huguenotterne  hadde  vundet  i de  lange  krige;  det  blev  vundet 
ved  troppernes  overlegne  dygtighet  og  disciplin  og  ved  Henrik 
av  Navarras  ubestridelige  militære  føreregenskaper.  Men  mens 
huguenotterne  under  Colignys  kommandostav  efter  store  uheld 
den  næste  dag  hadde  vist  motstanderne  den  samme  uover- 
vindelige  front,  opløstes  deres  hær  efter  denne  letkjøpte  seir, 
som  om  den  hadde  været  oprevet  av  et  knusende  nederlag. 
Hvor  har  man  at  søke  forklaringen  til  dette? 

D’Aubigné,  der,  digter  som  han  var,  gjerne  søker  histo- 
riske kjendsgjerningers  forklaring  i motiver  hentet  ut  av  de 
menneskelige  følelser,  og  som,  det  skal  indrømmes,  bedre  end 
andre  kjendte  denne  fyrstes  karakter,  er  paa  det  rene  med 
at  Henrik  av  Navarras  merkelige  uvirksomhet  efter  slaget  kun 
kan  ha  havt  én  grund:  «han  gav  sin  seir  til  kjærligheten; 
thi  han  red  med  en  ryttertrop  gjennem  hele  Gascogne  for 
at  bringe  to  og  tyve  standarter  og  andre  faner  til  grevinden 
av  Grammont,  som  dengang  var  i Béarn» ').  Denne  dame, 
som  i Henriks  kjærlighetshistorie  «les  amours  du  grand 
Alcandre»  bærer  navn  av  «la  beile  Corisande»,  var  gjenstand 
for  en  av  hans  varigste  forelskelser,  og  den  varmblodige  konge 
har  sikkert  brændt  av  begjær  efter  at  nedlægge  sine  trofæer 
for  hendes  føtter  og  hente  sin  løn  i hendes  arme.  Enkelte 
andre  historikere  har  fulgt  d;Aubigné* 2),  og  ogsaa  Sully 3)  anfører 
kongens  lidenskap  som  et  moment  i den  forklaring  han  gir 
av  kongens  likegyldighet  med  at  forfølge  seiren;  men  hoved- 


*)  Hist.  Univ.  III,  liv.  I,  kap.  XV. 

2)  D’Aubignés  forklaring  synes  at  stadfæstes  av  et  brev  som  presten 
Gabriel  d’Amours  skrev  til  Henrik  i anledning  av  hans  trosskifte  i 1592. 
Han  omtaler  der,  hvorledes  han  og  presten  Chandieu  efter  slaget  ved  Coutras 
bad  ham  forfølge  seiren,  men  at  Henrik  opløste  sin  armé  og  gik  til  Béarn. 
«De  forstaar  mig  godt,»  føier  han  til.  Cfr.  Bul.  de  1’hist.  du  pr.fr.  I,  s.  180. 

3)  Ocon.  Roy.  I,  s.  200. 

aarsaken  søker  han  i prinsen  av  Condés,  Turennes  og  andres 
skinsyke,  som  hindret  hans  handlefrihet.  At  denne  skinsyke 
var  tilstede  og  at  den  mere  end  engang  var  en  hindring  for 
en  planmæssig  krigsførsel,  er  sikkert  nok,  men  der  er  intet 
tegn  til  at  den  netop  har  ytret  sig  med  særlig  styrke  efter 
slaget  ved  Coutras;  de  hadde  likelig  delt  seirens  ære,  og  de 
hadde  den  samme  opfordring  til  at  utnytte  den.  At  Henriks 
første  tanke  var  at  forfølge  seiren  med  kraft,  fortæller  ogsaa 
Sully,  med  hvem  Henrik  raadførte  sig  umiddelbart  efter 
slaget. 

Som  saa  ofte  i vigtige  menneskelige  handlinger,  har  flere 
hinanden  krydsende  hensyn  bestemt  Henriks  optræden.  Hans 
lidenskap  har  ikke  været  det  første  motiv,  men  den  tok  magten 
i det  øieblik  Henrik  følte  sig  bundet  i sin  handlefrihet  av 
andre  kræfter  og  hensyn.  Disse  kræfter  lærer  vi  at  kjende 
av  den  rundskrivelse  som  Philip  de  Mornay  forfattet  om 
slaget  og  dets  forhistorie  paa  selve  slagdagen,  sittende  i sit 
harnisk  sammen  med  kongen  i et  litet  rum  over  det  værelse 
hvor  hertugen  av  Joyeuse’s  lik  laa.  Det  er  under  disse  for- 
hold umulig  at  kunne  betegne  Mornays  fremstilling  som 
uttryk  for  hans  trang  til  at  dække  Henrik  av  Navarras  feil1). 
I dette  alvorlige  øieblik  har  denne  havt  andre  ting  øverst  i 
sine  tanker  end  den  skjønne  Corisande,  og  Mornay  har  i 
ethvert  fald  ikke  været  den  mand  som  har  billiget  en  saadan 
kjærlighetsflugt  og  staat  rede  til  at  forsvare  den.  I denne 
rundskrivelse,  som  skulde  spredes  ut  til  alle  de  protestantiske 
menigheter,  gir  han  en  overbevisende  forklaring  til  at  seiren 
ikke  blev  forfulgt2). 

Naar  kongen  av  Navarra,  skriver  han,  med  underlegne 
kræfter  optok  kampen  med  Joyeuse  ved  Coutras,  var  grunden 
den,  at  et  slag  var  det  gunstigste  vilkaar  som  fremstillet  sig 


*)  Cfr.  Haag:  La  France  protestante,  artikel:  Henri  de  Bourbon,  hvor 
denne  paastand  fremsættes. 

2)  Mém.  de  Mornay  I,  s.  754. 

for  ham.  Hadde  han  undgaat  slag  og  marschert  videre  til 
Gascogne,  vildeJoyeuse  og  Matignon  ha  forenet  sine  kræfter, 
mens  hans  egne  vilde  være  svundet  ind,  «da  enhver  vilde 
gjøre  en  avstikker  hjem».  Han  vilde  saaledes  ikke  faat  anled- 
ning til  igjen  at  samle  sine  tropper  og  gaa  imøte  den  tyske 
hjælpehær.  Efter  slaget  maatte  soldaterne  faa  nogen  tid  til 
at  hvile  ut  paa.  Derhos  hadde  tropperne  fra  Poitou,  Saintonge 
og  Angoumois  ikke  forpligtet  sig  til  at  ledsage  kongen  længer 
end  til  floden  Isle;  de  hadde  mobilisert  uten  at  sørge  til- 
strækkelig  for  sine  affærer  hjemme,  de  hadde  mange  saarede 
og  de  maatte  desuten  bringe  det  store  bytte  i sikkerhet. 

Det  gjentok  sig  denne  gang,  hvad  oftere  hadde  hændt 
under  de  første  religionskrige,  at  det  viste  sig  umulig  at  holde 
de  huguenotske  adelsmænd  og  deres  følge  gjennem  en  længere 
tid  under  fanerne.  De  vilde  hjem  til  sin  aker  og  sin  plog, 
til  hustru  og  barn.  En  chef  med  en  mere  jernhaard  vilje 
og  mere  ubestridt  autoritet  end  Henrik  vilde  maaske  ha 
magtet  at  holde  hæren  samlet;  nu  maatte  han  bøie  sig,  saa- 
meget  mere  som  hans  rival  i ledelsen,  prinsen  av  Condé, 
just  var  de  nævnte  avdelingers  general.  Henrik  maatte  der- 
for nøie  sig  med  at  sætte  tropperne  nyt  stevne  en  maaned 
efter,  overlate  kommandoen  over  en  troppestyrke  ved  Dor- 
dogne  til  Turenne  og  selv,  sikkert  ikke  ugjerne,  ride  sit 
ilsomme  ridt  for  at  hilse  den  skjønne  Corisande. 

Av  en  instruktion  til  de  Fay,  en  gesandt  som  Henrik 
sender  til  Elisabeth  i Januar  1588,  og  som  tydelig  viser  at 
det  var  ham  meget  om  at  gjøre  at  retfærdiggjøre  sin  passivitet, 
ser  vi  at  han  begrunder  denne  ogsaa  i et  andet  forhold. 
Han  siger  at  det  var  ham  umulig  at  marschere  for  at  forene 
sig  med  hjælpearméen,  fordi  han  nogle  dage  efter  slaget  fra 
alle  kanter  hørte  at  denne  armé  hadde  gjort  brud  paa  den 
oprindelige  plan  og  fulgt  Loires  løp  nedover  istedenfor 
opover.  Denne  forklaring  synes  imidlertid  at  være  fabrikert 
for  anledningen  for  at  retfærdiggjøre  hans  handlemaate  i de 
utenlandske  alliertes  øine.  Thi  allerede  dagen  efter  slaget 

forlater  han  Coutras  og  opløser  hæren;  han  har  da  allerede 
tat  sin  beslutning;  «nogle  dage  efter»  finder  vi  ham  i St. 
Foy,  hvor  han  opholder  sig  i to  dage,  og  allerede  den  30. 
er  han  i Nérac. 

Derimot  kan  et  hensyn,  som  Henrik  ikke  selv  nævner, 
ha  virket  sterkere  end  alt  andet  med  til  at  han  gjerne  saa, 
at  der  blev  en  foreløbig  stans  i krigsoperationerne.  Han 
kan  ha  ønsket  at  se  det  indtryk  seiren  gjorde  paa  kongen. 
Han  var  ikke  alene  en  Gascogner  i sit  hete  blod  og  sit 
djerve  lune,  han  var  det  ogsaa  i snu  beregning.  Det  stod 
klart  for  ham  at  intet  vilde  bedre  tjene  hans  motstandere 
og  cementere  et  unaturlig  forbund  mellem  Henrik  av  Valois 
og  Guiserne,  end  at  han  selv  marscherte  mot  Paris  i spidsen 
for  en  stor  hær,  hvis  overmægtige  fremmede  element  vilde 
vende  mot  ham  selv  den  anklage  som  han  saa  virkningsfuldt 
hadde  brukt  mot  ligaen,  at  han  var  i Frankrikes  fienders 
sold.  Det  maatte  være  av  den  høieste  vigtighet  for  den 
præsumptive  tronarving  ikke  at  utdype  den  kløft  som  skilte 
ham  fra  landets  konge.  Seierherren  ved  Coutras  var  en 
mægtigere  mand  end  huguenotternes  haardt  trængte  chef  før 
dette  slag;  det  kunde  vel  være  værdt  for  Henrik  III  at  prøve 
det  spørsmaal,  om  han  ikke  vilde  være  bedre  tjent  med  at 
ha  ham  til  alliert  end  til  fiende;  Guiserne  var  jo  dog  den 
langt  større  fare.  Disse  vilde  ikke  vike  tilbake  for  i nødsfald 
at  spille  Pipins  rolle  og  gi  ham  en  klostercelle  istedenfor 
Louvres  kongeslot.  Ifølge  et,  forøvrig  ikke  ubestridt  brev 
skal  Henrik  av  Navarra  dagen  efter  slaget  ha  tilskrevet  den 
franske  konge  og  opfordret  ham  til  at  gjøre  fælles  sak  mot 
ligaen *). 

At  Henrik  av  Navarra  har  næret  haab  om  at  seiren  ved 
Coutras  skulde  øve  en  sterk  moralsk  virkning  paa  folke- 
meningen og  stemme  denne  til  fred,  er  utvilsomt.  Dette 
fremgaar  blandt  andet  av  den  «Forestilling  til  Frankrike», 


) Cfr.  Lettres  missives  de  H.  IV,  II,  s.  311. 

som  Mornay  forfattet  like  efter  slaget,  i hvilken  han  med 
vanlig  veltalenhet  paany  fremstiller  Guiserne  som  landets 
fiender  og  Henrik  av  Navarra  som  legitimitetens  og  fredens 
mand J).  Denne  «forestilling»  har  dog  likesaalitt  som  de 
tidligere  øvet  nogen  paaviselig  virkning.  Langt  sterkere  end 
av  ord  paavirkedes  folkefølelsen  av  de  seire  som  Henrik  av 
Guise  i oktober  og  november  1 587  vandt  over  huguenotternes 
tyske  hjælpehær,  i og  for  sig  ingen  betydelige  bedrifter,  men 
som  ligaens  altid  energiske  og  utrættelige  agitatorer  utnyttet 
paa  en  maate  som  gjorde  denne  general  til  en  virkelig 
folkeheros. 

Den  hær  av  tyske  reitere  og  schweiziske  lansknegter  som 
Johan  Casimir  hadde  hvervet  ved  krigens  utbrnd,  stod  endnu 
i september  iy8y  i Lot h ringen.  Den  førtes  av  en  erfaren  men 
talentløs  og  ubeslutsom  general,  greven  av  Dohna ; ved  siden 
av  ham  hadde  den  unge  hertug  av  Bouillon  kommandoen 
over  en  avdeling  franske  huguenotter.  Hæren  tællet  omkring 
25000  mand,  men  den  var  daarlig  disciplinert  og  der  var 
ingen  plan  og  holdning  i ledelsen.  Den  var  hvervet  under 
det  uttrykkelige  tilsagn  at  den  skulde  tjene  mot  ligaen,  ikke 
mot  kongen  av  Frankrike,  og  den  svækkedes  i sin  holdning 
og  handleevne  fra  det  øieblik  den  saa  veien  over  Loire 
sperret  for  sig  av  Henrik  III  selv  i spidsen  for  en  stor  hær. 
Den  uvisshet  hvori  førerne  var  om  Henrik  av  Navarras  planer 
og  operationer,  bidrog  til  yderligere  at  lamme  deres  energi. 
De  vaklet  mellem  at  gjøre  Lothringen  til  krigsskuepladsen  og 
derved  tvinge  fienderne  til  at  koncentrere  sine  kræfter  der, 
at  trænge  ind  i Champagne  og  Pikardi  eller  at  marschere 
mot  syd  ind  i Burgund  og  paa  den  maate  komme  i forbin- 
delse med  Henrik  av  Navarra  og  Sydfrankrikes  huguenotter, 
hvilket  ogsaa  stemte  med  denne  konges  ønsker. 

Greven  av  Dohna  hadde  endnu  ikke  truffet  sit  valg,  da 
Frangois  av  Chatillon  i slutningen  av  september  støtte  til 


1)  Mém.  de  Mornay  I,  s.  767. 

ham  i Champagne  med  i 300  huguenotter  fra  Languedoc  og 
Dauphinée.  Denne  unge  general  hadde,  som  vi  allerede  har 
hørt,  i de  tidligere  krige  lagt  for  dagen  egenskaper,  som  viste 
at  han  var  sin  store  fars  værdige  søn.  Tyve  aar  gammei 
hadde  han  i 1577  med  ubøielig  mod  holdt  Montpellier  mot 
Damvilles  overmagt.  1 1583  hadde  han  igjen  maalt  klinge 
med  denne  store  vasal.  I 1584  hadde  den  politiske  kon- 
stellation  gjort  ham  til  Damvilles  generalløitnant.  To  aar 
efter  var  han  guvernør  i Rouergue,  landskapet  mellem  Guy- 
enne  og  Languedoc.  Han  hadde  gaat  urørt  ut  av  den  moralske 
smitte  som  Margaretha  av  Valois  hadde  spredt  ut  til  den  hugue- 
notske  adel  fra  sit  hof  i Nerac;  ja  han  vender  sig  mot  sine 
standsfæller  med  sterke  anklager  for  deres  mangel  paa  disciplin, 
paa  almenaand,  for  letfærdighet  og  gudløshet,  som  forarget 
ham  saameget  mere  som  «han  var  gaat  ut  av  sin  fars  skole». 

Da  efterretningen  kom  om  hjælpehærens  indmarsch  i 
landet,  nølte  han  ikke  et  øieblik  med  at  ile  den  imøte.  Han 
førte  sin  lille  styrke  gjennem  Languedoc,  Dauphinée,  Savoyen, 
Schweiz  og  Franche  Comté,  delvis  fiendtlig  land,  under 
strabadser  og  farer,  en  marsch  paa  to  hundrede  mil 
som  minder  om  admiralens  berømte  ridt  gjennem  Frankrike 
i den  tredje  religionskrig.  Han  fandt  den  tysk-schweiziske 
hær  demoralisert  av  slet  ledelse,  sygdomme,  nød,  savn  og 
drukkenskap;  det  var  just  i vinhøstens  tid. 

Efterat  være  forsterket  med  Chåtillons  tropper  satte  grev 
Dohna  sig  i bevægelse,  men  istedenfor  at  søke  en  overgang 
over  Loire  høiere  oppe  — altsaa  længere  mot  syd,  gjorde 
han  et  fremstøt  i retning  av  Orléans.  Her  kom  de  imidlertid 
i en  farlig  stilling  mellem  kongens  hær  og  de  tropper  som 
Henrik  av  Guise  hadde  under  sin  kommando  i Champagne. 
Den  sidstes  hær  var  ikke  stor,  men  den  var  nylig  forsterket 
med  endel  wallonske  og  italienske  veteraner  fra  Alexander 
Farneses  armé  og  den  hadde  en  dristig  og  energisk  general. 
Han  tilføiet  først  grev  Dohna  ved  et  natlig  overfald  et  mindre 
nederlag  ved  Vimory , som  hadde  den  virkning  at  schweizerne 

gjorde  mytteri  og  forlangte  at  man  skulde  underhandle  med 
kongen.  Henrik  av  Guise  forfulgte  sin  seir  og  slog  igjen  den 
tyske  general  ved  Anneau  den  24.  november  1 587.  Skjønt 
den  protestantiske  hær  endnu  var  sterk  og  under  kraftig 
ledelse  kunde  været  en  farlig  motstander,  kom  den  nu  i 
fuldstændig  opløsning.  Schvveizerne,  som  allerede  før  hadde 
ført  underhandlinger  med  kongen  og  av  denne  hadde  faat 
løfte  om  fri  tilbakemarsch  og  penger  til,  hvis  de  vilde  forlate 
sine  allierte,  skilte  nu  lag.  Kongen,  som  vilde  rive  seiren 
og  seirens  ære  ut  av  Guises  hænder,  tilbød  ogsaa  d$  tyske 
lansknegter  og  reitere  fri  tilbakemarsch  til  Tyskland,  og  de 
franske  huguenotter  tillatelse  til  at  forlate  landet.  Forgjæves 
søkte  Chåtillon  at  overtale  de  tyske  tropper  til  at  avslaa 
kapitulationen  og  marschere  op  Loire  for  at  forene  sig 
med  kongen  av  Navarra.  Men  marschens  og  vinterens  stra- 
badser  skræmte  dem;  de  gik  ind  paa  kongens  tilbud,  hvilket 
ikke  hindret  hertugen  av  Guise  i at  forfølge  dem,  hugge  dem 
ned  og  herje  og  brænde  selv  det  nøitrale  landskap  Montbéliard, 
hvor  de  søkte  hen.  Chåtillon  og  resterne  av  den  franske  avdeling 
utførte  saa  alene  et  glimrende  tilbaketog  mot  syd,  gjennem 
Cevennernes  fjeldpasser  til  Languedoc  under  uavladelige  kampe 
med  katholske  avdelinger  som  forsøkte  at  avskjære  dem  veien. 

Saaledes  endte  felttogene  i 1 587.  De  to  Henriker, 
Navarra  og  Guise,  hadde  hver  paa  sin  side  vundet  krigersk 
ære.  Den  tredje  Henrik  hadde  yderligere  sat  til  den  rest 
av  anseelse  som  endnu  hang  ved  ham  som  Frankrikes  konge, 
ved  sin  yndling  Joyeuses  forsmædelige  nederlag  og  endnu 
mere  ved  sin  holdning  likeoverfor  de  fremmede  leietropper. 
Da  han  vilde  nyde  sin  triumf  i Paris,  møttes  han  med  haan 
og  spot  som  den  der  hadde  forraadt  sit  land  og  sin  religion, 
mens  Henrik  av  Guise  løftedes  op  til  at  være  folkets  og 
kirkens  Makkabæus.  Paven  sendte  ham  et  sverd,  med  flammer 
indgravert  paa  klingen,  og  Alexander  Farnese  sine  vaaben 
med  de  ord,  at  det  kun  tilkom  Henrik  av  Lothringen  at  bære 
kirkens  vaaben  og  være  dens  fører  i dens  krig. 

Barrikaderne 

Philip  II  mot  England  — Philip  II  og  Henrik  av  Guise  — Ligaens 
chefer  møtes  i Nancy  — Paris  under  «de  Sekstens»  magt  — Henrik 
av  Guise  i Paris  — Barrikadedagen  — Kongen  flygter  fra  Louvre  — 
Kongen  underskriver  «unionsediktet»  — Motsætningen  mellem  ligaen 
og  politikerne  — Den  store  armadas  nederlag 


Iden  store  duel  mellem  katholicisme  og  protestantisme  i 
Vesteuropa  er  1588  et  merkeaar.  Det  er  da  Philip  II 
samler  alle  sine  kræfter  for  at  rette  et  avgjørende  slag  mot 
England , den  protestantiske  magt  som  forskanset  bak  havets 
bølger  hittil  ikke  alene  hadde  været  som  en  næsten  uangripelig 
fæstning  for  reformationens  kjætteri,  men  som  en  stadig  aapen 
utfaldsport,  hvorfra  katholicismen  fra  Guadalquivirs  til  Rhinens 
flodmundinger  blev  uavladelig  truet,  foruroliget,  angrepet. 
Denne  protestantiske  magt  var  nu  ogsaa  blit  Spaniens  med- 
beiler paa  verdenshavene.  De  engelske  farver  lyste  fra  maste- 
toppene  i alle  de  farvande  som  spanierne  regnet  for  sine; 
langs  Afrikas  og  Amerikas  kyster  herjet  Hawkins  og  Drake, 
og  de  spanske  sølvflaater  kunde  ikke  længer  trygt  bringe 
den  nye  verdens  rigdomme  til  det  altid  hungrige  hjemland. 

Efter  1580  var  der  mellem  England  og  Spanien  en 
virkelig  krigstilstand  uten  krigserklæring.  Mens  Philip  ved 
jesuiternes  utrættelige  hjælp  pustet  til  sammensvergelser  i 
England  og  oprør  i Irland,  krydset  Elisabeth  hans  planer  i 


190 


BARR1KADERNE 


Portugal,  gav  hertugen  av  Anjou  sin  moralske  støtte  i Neder- 
landene  ved  at  følge  ham  saa  at  si  like  til  brudeskammelen, 
og  da  denne  urolige  prins  hadde  betalt  sin  ubesindige  og 
ulykkelige  politik  med  sit  unge  liv,  da  den  tause  Oranier 
var  strakt  til  jorden  av  Gérards  morderkugle,  mottok  hun 
selv  beslutsomt  den  suverænitet  som  generalstaterne  tilbød 
hende,  og  sendte  sine  hjertens  venner  Leicester,  Philip 
Sidney  og  Essex  og  fem  hundrede  av  Englands  fornemste 
adel  over  kanalen  til  deres  hjælp.  Og  endelig  slynget  hun 
den  sidste  utfordring  i ansigtet  paa  hele  den  katholske 
verden  ved  at  sætte  sit  kongelige  navn  og  segl  under  den 
dom  som  førte  Maria  Stuart  til  retterstedet. 

Gjennem  flere  aar  hadde  Philip  forberedt  det  avgjørende 
angrep  paa  England.  I de  spanske  og  portugisiske  havne 
spantedes  op  de  vældige  gallioner  og  galleaser  som  skulde 
føre  en  uimotstaaelig  invasionshær  over  den  biskayiske  sjø,  mens 
den  store  Farnese  bygget  den  mægtige  transportflaate  i de 
spansk-nederlandske  sjøbyer  og  kanaler  som  i løpet  av  et 
døgn  eller  to  skulde  landsætte  de  uovervindelige  walloner 
paa  Englands  kyst.  I mai  var  «Den  store  Armada»  rede; 
hertugen  av  Medina  Sidonia  gik  ombord  med  Spaniens 
grander,  en  av  inkvisitionens  vikar-generaler,  med  et  vældig 
følge  av  jesuiter  og  dominikanere  og  andre  munker  som  skulde 
bringe  de  forhærdede  øboere  tilbake  til  moderkirken.  Sixtus  V 
hadde  lyst  velsignelsen  over  armadaen  og  stillet  en  million 
dukater  til  Philips  raadighet,  mot  at  England  blev  den  hellige 
stols  len. 

Men  den  spanske  konges  tanke  spændte  over  endnu 
større  planer.  Huset  Valois  skulde  ydmyges  eller  avsættes, 
Frankrike  lægges  op  i den  spanske  politiks  kjølvand,  og  dets 
huguenotter  føde  himlens  ravner  eller  spredes  som  avner  for 
vinden.  Naar  det  var  fuldbyrdet,  vilde  det  seige  fiskerfolk 
ved  Nordsjøen  være  avskaaret  fra  enhver  utsigt  til  hjælp  og 
henvist  til  underkastelse  eller  tilintetgjørelse.  Philips  gesandter 
i Frankrike,  Taxis,  Moreo,  Mendoza,  hadde  med  stor  kløgt 

forstaat  at  gjøre  ligaen  til  hans  allierte  og  Henrik  av  Guise 
til  hans  vasal.  Denne  ærgjerrige  og  snu  stormand,  hvis  ry 
var  paa  alles  munde  ved  seiren  over  den  tyske  hær,  følte 
sin  handlefrihet  bundet  paa  den  ene  side  av  den  parisiske 
liga,  som  forlangte  han  skulde  stille  sig  i deres  spidse  og 
gjøre  sig  til  katholicismens  fører  mot  kjætterne,  paa  den 
anden  side  av  Philip,  som  vilde  drive  ham  til  aapen  kamp 
mot  kongen;  Frankrike  i borgerkrigens  flammer  var  det  samme 
som  at  Philip  uten  hindring  kunde  samle  sin  kraft  paa  at 
knuse  England.  Hvor  høit  Henrik  av  Guise  selv  har  sigtet, 
er  ikke  godt  at  si.  Det  er  mulig  at  han  i enkelte  dristige 
øieblikke  i tanken  har  holdt  Frankrikes  krone  i sin  haand, 
men  hans  virkelige  ærgjerrighet,  den  som  ikke  svang  sig 
over  de  skranker  som  en  nøktern  bedømmelse  av  alle  reali- 
teter opstillet,  er  sikkert  ikke  gaat  videre  end  til  at  eie  den 
politiske  og  militære  magt  som  rikets  generalløitnant,  et  høit 
nok  maal  for  en  mand  som  ikke  var  prins  av  blodet. 

Det  er  aapenbart  at  han  nøler  med  at  handle.  Han 
frygter  pariserne,  frygter  for  at  rives  med  av  den  revolution 
som  holder  hovedstadens  mængde  i feber,  saa  at  han  selv 
mister  styret.  Han  rykker  utaalmodig  i de  tøiler  som  Philip 
har  lagt  paa  ham.  Selvkjær  og  magtsyk  som  han  er,  er  han 
stolt  og  franskmand,  og  han  føler  det  uværdige  og  falske  i 
at  lystre  den  spanske  spore.  Han  har  sikkert  krympet  sig 
ved  at  «se  Spanien  overflyttet  til  Frankrike,  marschere  stolt 
med  løftet  hode  gjennem  Paris’s  gater».  «Hertugen  av  Guise 
er  nedtrykt»,  skriver  Toscanas  gesandt,  «han  har  mistet  sin 
sedvanlige  munterhet.  Neppe  fem  og  tretti  aar  gammel  graaner 
han  allerede  ved  tindingerne« 1). 

Henrik  av  Guise  har  følt  det  store  spils  spænding,  men 
ogsaa  det  store  spils  ængstelse,  ikke  mindst  fordi  det  hele 
var  et  spil,  hvis  utgang  han  ikke  kunde  beregne  og  hvis 
tilfældigheter  kunde  vende  sig  mot  ham  selv.  Hvor  dypt 


J)  Alberi  Vita  di  Caterina  de  Medici.  Cit.  efter  Michelet  X,  s.  207. 

han  hadet  og  foragtet  kongen,  har  han  ikke  kunnet  være 
blind  for  den  magt,  hvormed  selve  institutionen  forlente 
endog  den  usleste  bærer  av  Frankrikes  krone.  Bevisstheten 
herom  gjorde  ham  utryg,  og  dette  forklarer  usikkerheten  i 
hans  optræden;  han  handler  snart  som  en  suveræn,  snart  som 
en  undersaat,  snart  utfordrer  han  kongen,  snart  beiler  han 
til  hans  naade,  snart  viser  han  den  høieste  mistro,  snart  en 
tillidsfuldhet  som  tilsidst  koster  ham  livet. 

I begyndelsen  av  aaret  1588  tar  Guiserne  det  første 
offensive  skridt  mot  Henrik  III.  Hertugen  av  Lothringen 
besætter  mot  kongens  vilje  den  nys  avdøde  protestantiske 
hertug  av  Bouillons  land  omkring  Sédan.  Samtidig  møttes 
Henrik  av  Guise  og  ligaens  øvrige  chefer  i Nancy,  og  vedtok 
et  program,  hvis  sammenblanding  av  personlig-politiske  og 
religiøse  tendenser  fremtrær  med  den  største  ublufærdighet. 
Kongen  opfordres  til  at  slutte  sig  til  ligaen,  til  at  ombytte 
sit  hof  og  sine  embedsmænd  med  dennes  tillidsmænd,  til  at 
indføre  inkvisitionen  og  Trientinerkoncilets  beslutninger,  til 
at  beslaglægge  ikke  alene  nuværende,  men  ogsaa  forhen- 
værende kjætteres  eiendele  osv.  Hvad  de  forlangte,  var  med 
andre  ord  en  virkelig  avsættelse  av  kongen  og  en  religions- 
politik  av  den  uforsonligste  karakter. 

Paris  var  nu  fuldstændig  under  « de  Sekstens » herredømme , 
saaledes  kaldtes  et  kollegium  sammensat  av  cheferne  for  hvert 
av  Parises  kvarterer,  som  ligaen  hadde  valgt.  Byen  var  under 
deres  uavladelige  ophidselse  i en  gjæring  som  naarsomhelst 
kunde  gi  sig  utslag  i blodige  revolter.  De  kræfter  som  satte 
mængden  i bevægelse,  var  forskjellige.  Det  var  den  kommunale 
uavhængighetstrang,  den  vi  saa  ofte  møter  i Paris’s  historie, 
det  var  hadet  til  kongens  yndlinger,  særlig  til  Epernon,  som 
Henrik  III  efter  Joyeuses  død  overvældet  med  vanvittige 
gunsthandlinger.  Han  var  allerede  infanteriets  generalkaptein, 
nu  blev  han  admiral  av  Frankrike ; han  hadde  tre  guverne- 
menter,  deriblandt  Frankrikes  største,  Normandi.  Men  den 
store  kraft  som  løftet  bølgen  høiest,  var  utvilsomt  den  reli- 

giøse  fanatisme.  Som  bevægelsens  ivrigste  agitatorer  finder 
vi  prester  og  munker,  som  fra  prækestoler  og  paa  gatehjørner 
foran  helgenbillederne  førte  hidsende  tale  ikke  bare  mot 
huguenotter,  men  ogsaa  mot  kongen,  hvem  de  fremstillet 
som  disses  hemmelige  fælle,  og  Sorbonnens  og  presteskolernes 
studenter  dannet  kjernen  i den  hær  av  oprørske  elementer 
som  holdt  gåterne  og  smugene  i quartier  latin  og  tilgrænsende 
bydele  i en  strømmende  uro.  Skjønt  protestantismen  var  saa 
godt  som  utryddet  fra  Paris,  skræmmes  det  lettroende  folks 
sind  op  av  de  urimeligste  historier  om  de  anslag  som  truet 
fra  huguenotterne;  snart  hører  man  om  hemmelighetsfulde 
sammensvergelser  av  desperate  banditter,  som  i nattens  mulm 
skal  falde  over  de  fredelige  katholiker,  snart  gaar  det  som 
en  løpeild  gjennem  byen  at  Colignys  søn  staar  med  en  hær 
i Paris^s  forstæder  for  at  hevne  sin  far,  snart  forlyder  det 
at  det  protestantiske  Tyskland  mobiliserer  hundre  tusener  for 
at  kaste  sig  over  Paris,  snart  er  det  kongen  som  har  gjort 
færdig  en  mængde  galger  til  at  hænge  de  gode  katholiker 
op  i.  I ligaens  raadsmøter  vender  man  tilbake  til  tanken  om 
en  ny  Bartholomæusnat  som  det  eneste  middel  til  at  berolige 
sindene1). 

Kongen  saa  med  voksende  uro  paa  denne  bevægelse, 
hvis  hensigter  ikke  stod  helt  klart  for  ham.  Han  fandt  det 
nødvendig  at  sikre  sig  ved  at  føre  en  avdeling  schweizere 
ind  i byen  og  la  disse  besætte  broerne  og  andre  vigtige 
punkter.  Synet  av  de  svære,  skjeggete  lansknegter  opskræmte 
til  gjengjæld  ligaen;  mere  og  mere  indtrængende  forlangte  den 
at  hertugen  av  Guise  skulde  komme  til  byen.  Kongen,  som 
frygtet  virkningen  av  hans  nærvær,  forbød  ham  det,  og  selv 
var  hertugen  ikke  uten  ængstelse  for  at  dette  skridt  kunde 
føre  ham  videre  end  han  selv  ønsket;  men  han  forstod  at 
nølen  i dette  øieblik  kunde  sætte  hele  hans  magtstilling  paa 

x)  Cimber  & Danjou:  Arch.  Cur.  i série  n,  s.  327.  Dette  bind  inde- 
holder  foruten  Poulains  avsløringer  flere  samtidige  beretninger  om  de  begiven- 
heter som  staar  i forbindelse  med  «barrikaderne». 

15  — Anderssen:  Henrik  av  Navarra. 

spil.  Den  9.  mai  red  han  ind  i Paris  gjennem  St.  Martin- 
porten  med  et  litet  følge;  han  skjulte  sit  ansigt  under  sin 
kappe,  men  han  blev  gjenkjendt  og  snart  gjenlød  hele  byen 
av  ropet  «Guise  er  kommen,  leve  Guise,  nu  er  vi  frelst». 

Han  hilstes  som  en  konge,  som  en  befrier,  og  han  mottok 

denne  hyldest  med  det  vindende  smil,  den  forbindtlige  ned- 
ladenhet,  som  aldrig  undlot  at  øve  sin  virkning  selv  paa  hans 
motstandere. 

Nu  utviklet  sig  i de  følgende  dage  en  eiendommelig 

kjede  av  begivenheter.  Catharina,  som  mere  og  mere  søkte 
over  til  ligaen,  paatok  sig  den  opgave  at  føre  kongen  og 
hertugen  sammen.  Den  første  var  saa  ophidset  at  man 
kunde  frygte  det  værste,  men  han  hadde  ikke  mod  til  at  gi 
sit  samtykke  til  sin  italienske  gardekapteins  tilbud  om  at 

bringe  ham  Guises  hode.  Denne  forlot  tvertimot  Louvre 
med  en  sterkere  følelse  av  sin  magt  end  nogensinde  før. 
Han  forstod  at  kongen  ikke  vovet  at  la  det  komme  til  det 
yderste.  Ogsaa  borgermilitsen  begyndte  at  svigte  sin  konge 
og  slutte  sig  til  ligaen,  som  nu  mobiliserte  alle  sine  kræfter. 
Den  12 . mai  saa  kongens  tropper  sig  paa  alle  kanter  strengt  au 
lænker  og  barrikader ; hele  Parises  folk  var  paa  benene,  hal- 
lernes  sterke  mænd  i sine  arbeidsbluser  blandet  sig  med  stu- 
denternes  sorte  samarier  og  munkenes  graa  kutter;  de  var 
alle  væbnede  og  viste  en  helt  militær  disciplin  under  sine 
kapteiner  og  oberster;  Guises  næstkommanderende,  Brissac 
og  St.  Paul,  tok  den  øverste  ledelse.  Selv  holdt  han  sig  i 
bakgrunden,  til  han  kunde  træ  frem  i hele  sin  glans  som  den 
gud  der  kunde  stille  våndene. 

En  resolut  optræden  kunde  ha  gjort  kongen  til  situatio- 
nens  herre;  tropperne  var  ham  hengivne,  og  i gardeobersten 
Crillon  hadde  han  en  mand  som  bare  ventet  paa  ordre  til 
at  slaa  løs;  der  var  kanoner  i arsenalet,  og  feltslanger  i Hotel 
de  Ville.  De  loyale  borgere  var  endnu  muligens  i majoritet, 
men  loyale  borgere  er  som  regel  ikke  modige  undtagen  under 
en  fast  haand.  Men  denne  haand  var  der  ikke.  Épernon, 

som  var  den  eneste  av  kongens  yndlinger  som  hadde  mands 
mod,  var  i Normandi,  de  andre  var  feige  og  kongen  selv 
viljeløs.  — Soldaterne  var  færdige  til  at  gaa  paa;  «læg  hvite 
lakener  paa  sengene,  iaften  vil  vi  sove  i eders  huse»,  ropte 
de  overmodig  til  borgerne;  men  der  kom  ingen  ordre.  Folke- 
massen vokste  til  et  hav  og  lukket  sig  om  dem,  et  skud  faldt 
ved  middagstid  ved  St.  Michelbroen,  det  blev  signalet  til  et: 
almindelig  angrep  paa  de  raadiøse  schweizere.  Skud  faldt 
fra  barrikaderne,  fra  vinduerne,  stormklokkerne  ringet  sine 
ildevarslende  klemt  ut  over  byen.  Soldaterne  kastet  sine 
vaaben,  knælte  ned  og  bad  for  sit  liv;  «vi  er  gode  katholiker, 
vi  er  gode  katholiker!»  Som  ved  St.  Michelbroen  gik  det  i 
de  andre  kvarterer,  ved  «De  uskyldiges  kirkegaard»,  ved 
Grévepladsen,  og  Louvre  laa  snart  som  en  0 omskyllet  av 
oprørte  bølger. 

Hertugen  av  Guise  hadde  holdt  sig  rolig  den  hele  dag, 
han  hadde  ikke  været  tryg  for  at  kongen  ikke  vilde  gripe 
offensiven.  Men  ut  paa  eftermiddagen  forlot  han  sit  hotel 
klædt  i en  let  sommerdragt  av  hvit  silke,  uten  vaaben, 
næsten  uten  følge,  rolig  som  i den  dypeste  fred,  med  smil 
om  munden,  som  om  det  hele  var  en  fest.  Massen  aapnet 
sig  for  ham  hvor  han  gik,  «leve  Guise!  leve  den  hellige 
union!»  gik  som  en  brusen  gjennem  rækkerne;  han  stanset 
folkets  raseri  og  frelste  de  dødsrædde  soldater;  han  kunde  i 
dette  øieblik  ha  gaat  til  Louvre,  arrestert  kongen  og  steget 
op  paa  tronstolens  trin.  Men  han  gjorde  det  ikke,  han  hadde 
draget  sverdet,  men  han  kastet  ikke  bort  skeden,  som  Farnese 
forlangte  han  skulde  gjøre.  Men  Spanien  vilde  et  Frankrike 
sønderrevet  av  borgerkrige;  Henrik  av  Guise  hadde  været 
villig  til  at  tjene  dets  interesser  og  laane  dets  hjælp;  men 
han  vilde  ikke  devovere  sig  for  dets  sak  og  gjøre  sig  for 
bestandig  til  træl  av  dets  politik,  det  vilde  være  at  gjøre 
sig  umulig  som  franskmand.  Haanden  paa  Frankrikes  salvede 
konge  var  det  samme  som  signalet  til  en  krig  paa  liv  og 
død  inden  det  katholske  parti,  det  han  vilde  tvinge  sammen 

under  sit  eget  førerskap.  Stillingen  som  folketribun  eller 
som  usurpator  var  like  usikker,  men  som  majordomus  for  en 
«roi  fainéant»  hadde  han  den  magt  som  kunde  tilfredsstille 
hans  ærgjerrighet,  uten  de  farer  som  altid  truer  soldaterkongen 
eller  demagogen.  Porten  ved  Tuillerierne  stod  fri  eller  var 
latt  fri.  Dagen  efter  red  kongen  ut  av  denne  til  Chartres  og 
overlot  den  aldrig  raadløse  Catharina  det  hverv  at  forhandle 
med  seierherren.  Da  han  steg  til  hest,  vendte  han  sig  graa- 
tende  mot  den  store  hovedstad:  «Utaknemmelige  by,  jeg  har 
elsket  dig  mere  end  min  egen  hustru!» 

Historikeren  De  Thou,  som  var  i Paris  under  oprøret  og 
var  øienvidne  til  Henrik  av  Guises  optræden  og  folkets  hold- 
ning, kaldte  barrikadedagens  optrin  «det  sidste  slag  som 
endelig  kastet  kongemagten  til  jorden».  «Efter  den  dag  laa 
kronens  majestæt  saa  at  si  begravet  i en  skjæbnesvanger  for- 
glemmelse til  Henrik  IV’s  regjering».  Guise  tok  i virkelig- 
heten styret  som  den  av  folket  valgte  diktator.  Han  indsatte 
et  nyt  kommunestyre,  besatte  tøihuset,  Bastillen  og  Vincennes 
med  paalidelige  vakter,  søkte  at  skræmme  parlamentet  til 
lydighet,  karesserte  ligaens  seirsdrukne  førere  med  den  ned- 
ladende  værdighet  som  paa  engang  smigret  og  holdt  paa 
avstand,  og  traf  personlig  foranstaltninger  for  at  hindre  dyrtid. 
Han  skriver  selv  og  lot  byraadet  skrive  til  Frankrikes  byer 
for  at  retfærdiggjøre  ligaens  og  hans  egen  optræden  og  bevæge 
dem  til  at  støtte  Paris  i dens  arbeide  for  den  katholske  sak 
og  et  retskaffent  styre.  Likeoverfor  Catharina,  som  anvendte 
al  sin  kløgt  for  at  hele  bruddet  mellem  kongen  og  Guise, 
var  denne  kjølig  tilbakeholden;  han  vilde  intet  kompromis, 
han  forlangte  en  fuldstændig  kapitulation.  Catharina  forsøkte 
forgjæves  med  al  sin  behændighet  at  gjøre  denne  saa  litet 
ydmygende  som  mulig,  men  hun  møtte  bak  hertugens  utsøkte 
loyale  ord  og  form  seirherrens  ubønhørlighet.  Den  spanske 
gesandt  Mendozas  utilslørte  trusler1)  gjorde  det  indlysende  at 


!)  Lettres  de  Cath.  de  Méd.  IX,  s.  366. 

der  ingen  vei  var  utenom  den  ting  at  strække  vaaben.  «Sig 
til  kongen»,  var  hendes  ord  til  livlægen  Miron,  som  var 
dennes  underhandler,  «at  jeg,  hvis  jeg  var  ham,  heller  vilde 
gi  halvdelen  av  riket  og  indrømme  Guise  generalløitnant- 
stillingen,  naar  han  bare  anerkjendte  mig  og  mit  konge- 
dømme, fremfor  at  svaie  hit  og  dit,  hvor  vi  nu  er,  og  se 
kongen  endnu  værre  faren.  Jeg  vet  godt  at  det  er  en  bitter 
medicin  at  sluke,  men  det  er  endnu  bitrere  at  gaa  til  grunde, 
og  man  roser  dem  som  vet  at  gi  efter  i rette  tid  for  at 
frelse  sig» 1). 

Kongen  maatte  gaa  til  Canossa;  thi  det  fremgik  aapen- 
bart  av  frafaldet  rundt  omkring  at  hans  autoritet  smuldret 
hen  med  foruroligende  hastighet.  Efter  i juni  og  juli  at  ha 
ført  underhandlinger  med  hertugen  av  Guise  gjennem  Catha- 
rina og  den  behændige  statssekretær  Villeroi,  saa  han  ingen 
anden  utvei  end  at  gaa  ind  paa  «de  katholske  fyrsters»  og 
ligaens  fordringer.  Disse  finder  vi  formulert  i et  « Bønskrift 
til  kongen »,  som  sendtes  ham  fra  Paris  den  23.  mai  og  som 
var  undertegnet  av  kardinalen  av  Bourbon,  Henrik  av  Guise 
og  de  nyvalgte  byraads  formænd2).  Det  stiller  selvfølgelig 
kjætteriets  utryddelse  i spidsen  som  den  opgave  der  først  og 
fremst  ligger  ligaens  ledere  paa  hjerte,  men  den  langt  større 
plads  vies  kravet  paa  at  Épernon,  hans  bror  la  Valette, 
guvernør  i Dauphiné,  d’0,  Paris’s  kommandant  og  deres 
tilhængere  skulde  fjernes  fra  sine  stillinger  til  fordel  for 
ligaens  førere,  og  at  alle  deres  eiendele  skulde  konfiskeres 
til  statens  bedste.  De  to  første  anklages  likefrem  for  at 
spille  under  dække  med  Henrik  av  Navarra.  — Disse  krav 
præcisertes  og  utvidedes  yderligere  under  forhandlingernes 
løp  i overensstemmelse  med  de  beslutninger  de  lothringske 
prinser  hadde  vedtat  i Nancy.  1 juli  maatte  kongen  sætte 
sit  navn  under  det  saakaldte  unions- edikt,  som  i offentlige  og 


1)  Lettres  de  Cath.  de  Méd.  IX.  Intr.  XVII. 

2)  Cimber  & Danjou:  Arch.  Cur.  11,  s.  422  fg. 

hemmelige  artikler  gjorde  ligaens  chefer  til  Frankrikes  og 
kongemagtens  herrer.  Ved  dette  edikt  blev  det  bestemt  at 
kun  en  katholik  kunde  beklæde  tronen  — d.  v.  s.  kongen 
av  Navarra  blev  utelukket  fra  tronfølgen,  Trientinerkoncilets 
beslutninger  blev  git  lovskraft  og  krig  paa  kniven  besluttet 
mot  huguenotterne.  Der  blev  git  fuldstændig  amnesti  for 
revolten  i Paris;  ligaen  fik  sine  sikkerhetsstæder  paa  seks  aar, 
deriblandt  rikets  vigtigste  som  Orléans  og  Bourges,  Boulogne 
utlevertes  til  en  paalidelig  ligør,  det  vil  si  stilledes  til  den 
spanske  armadas  raadighet.  Mayenne  sattes  i spidsen  for 
den  hær  som  skulde  kjæmpe  i Dauphiné;  hvem  der  skulde 
føre  den  kongelige  hær  i Guyenne,  nævntes  ikke;  men 
kongen  skulde  vælge  dens  chef.  Henrik  av  Guise  var, 
merkelig  nok,  ikke  nævnt  i ediktet.  Saken  var,  han  vilde 
ikke  alene  staa  for  det  franske  folk  som  en  Themistokles 
der  hadde  slaat  barbarerne,  men  ogsaa  som  en  Aristides 
som  intet  fordret  for  sig  selv.  Han  lot  sig  tilsyneladende 
paatvinge  stillingen  som  rikets  generalløitnant  og  dermed 
overkommandoen  over  alle  rikets  stridskræfter.  Det  hele  fik 
karakteren  av  en  stor  katholsk  forsoningsfest;  parlamentet 
takket  kongen  og  bad  ham  skjænke  Paris  den  naade  igjen 
at  residere  blandt  sine  tro  borgere,  i Chartres  møttes  i 
august  kongen,  Catharina  og  Henrik  av  Guise.  Den  sidste 
kysset  kongens  haand  knælende,  men  denne  løftet  ham  op 
med  et  smil  og  omfavnet  og  kysset  ham. 

Henrik  av  Guise  kunde  med  fuld  grund  mene  sig  at 
staa  paa  sin  magts  kapitol.  Som  rikets  generalissimus  hadde 
han  hæren  i sin  haand,  bak  ham  stod  ligaen  med  sit  sterke 
tak  over  de  store  byer,  han  hadde  prælaternes,  presteskapets 
og  de  mægtige  munkeordeners  støtte;  paven,  som  længe  hadde 
været  tilbakeholden,  sanktionerte  nu  hans  handlinger  i de 
varmeste  uttryk  i breve,  som  ligaen  offentliggjorde;  Philip  II 
var  hans  beskytter.  Da  Henrik  III  umiddelbart  efter  barri- 
kadedagene  hadde  appellert  til  hans  venskap  og  støtte,  gav 
han  et  svar  som  i tydelighet  ikke  lot  noget  tilbake  at  ønske. 

Han  forlanger  handlinger,  som  viser  at  det  er  alvor  med 
ønsket  om  at  gjøre  det  av  med  kjætteriet,  ikke  ord ; han 
forlanger  at  Frankrikes  konge  i sin  politik  skal  gjøre  fælles 
sak  med  ham  selv  i den  store  kamp  for  den  katholske  religion, 
det  vil  i virkeligheten  si,  gjøre  sig  til  Philips  vasal,  og  la 
sig  sine  handlinger  diktere  av  Mendoza  og  Guiserne1).  Et 
uttryk  i unionsediktet  om  at  forbund  med  fremmede  magter 
skulde  være  forbudt,  hadde  et  øieblik  skapt  misstemning  mel- 
lem  Philip  og  Henrik  av  Guise;  den  sidste  hadde  i et  ydmygt 
brev  maattet  gjøre  avbigt,  og  skyen  gled  forbi. 

Men  denne  overmægtige  stilling  som  Henrik  av  Guise 
saaledes  hadde  vundet,  skulde  saa  langt  fra  vise  sig  at  føre 
til  en  overvældende  opmarsch  med  samlet  front  av  alle  katho- 
liker  mot  huguenotterne,  at  den  tvertimot  gjorde  motsætningen 
mellem  den  intransigente  og  moderate  katholicisme,  mellem  ligaen 
og  politikerne,  dypere  end  før.  Montmorency  blir  ikke  længer 
den  eneste  stormand  som  allierer  sig  med  Henrik  av  Navarra. 
Den  krigerske  Épernon  var  ikke  av  den  ved  at  han  villig  lot 
sig  gjøre  til  ligaens  huggestabbe.  Han  slutter  en  hemmelig 
overenskomst  med  Henrik  om  fælles  forsvar  og  mottar  dennes 
hjælp  da  han  beleiredes  i slottet  Angouléme  av  denne  bys 
ligører  efter  ordre  fra  hoffet.  Épernons  bror,  la  Valette, 
sluttet  aapent  forbund  med  huguenotternes  fører  Lesdiguiéres, 
og  de  forberedte  sig  i fæilesskap  paa  at  møte  hertugen  av 
Mayenne,  som  hadde  faat  til  opgave  at  pacificere  denne 
provins.  Endnu  mere  betegnende  er  det  at  hertugen  av 
Nevers,  en  av  Bartholomæusnattens  heroer,  som  først  hadde 
sluttet  sig  til  ligaen,  derpaa  hadde  trukket  sig  tilbake,  nu 
gjør  bestemt  front  mot  denne  og  likefrem  raader  kongen  til 
at  reise  sig  mot  hertugen  av  Guises  magtbrynde  og  støtte 
sig  til  huguenotterne.  «Man  misbruker  Deres  Majestæts  vel- 
vilje, naar  man  stadig  tuter  Dem  i øret  at  det  gjælder  om 
at  ødelægge  huguenotterne»,  skriver  han  i juli  1588,  og  i 


!)  Capefigue:  Hist.  de  ia  Réf.  IV,  s.  407  fg. 

december  skriver  han:  «Jeg  vet  at  kongen  av  Navarra  har 
vaabnene  ihænde  kun  for  at  lægge  dem  for  Deres  Majestæts 
føtter» *). 

Bak  denne  fiendtlige  opposition  laa  der  naturligvis  i stor 
utstrækning  personlige  interesser;  men  ogsaa  politiske  og 
nationale  motiver  har  bestemt  denne  holdning  hos  disse 
mægtige  herrer,  til  hvem  den  del  av  den  katholske  adel,  som 
ikke  var  bundet  til  Guisernes  familie,  efterhaanden  sluttet  sig. 
De  saa  med  uvilje  paa  tredjestandens  voksende  politiske  ind- 
flydelse  gjennem  ligaens  agitation  i de  store  byer,  og  de 
frygtet  for  at  huset  Lothringen  rundt  Frankrikes  trone, 
muligens  endog  paa  Frankrikes  trone,  vilde  gjøre  hof  og 
regjering  til  en  spansk-habsburgsk  konklave.  De  vendte 
sine  øine  mot  Henrik  av  Navarra;  de  visste  at  hans  religiøse 
overbevisning  ikke  var  av  de  mest  grundfæstede,  og  de  næret 
haab  om  at  den  ikke  altid  vilde  staa  som  en  hindring  mellem 
ham  og  tronen;  mange  hadde  i tidligere  dage  været  hans 
venner,  enkelte  katholiker,  som  prinserne  av  Soissons  og 
Conti,  hans  fættere,  hadde  nylig  kjæmpet  ved  hans  side. 
Likeoverfor  huguenotterne  maatte  man  vende  tilbake  til  den 
politik  som  hadde  fundet  sit  uttryk  i freden  til  St.  Germain. 
Landet  kunde  ikke  gaa  tilgrunde  ved  en  fortsat  utryddelses- 
krig,  som  allikevel  ikke  kunde  føre  til  maalet. 

Henrik  III  dreves  over  til  den  samme  side,  ikke  av  de 
noble  og  værdige  følelser  som  hans  kongelige  stilling  burde 
ha  kaldt  tillive  hos  ham,  men  av  det  brændende  had,  hvor- 
med den  ydmygelsens  kalk  han  hadde  tømt,  hadde  fyldt 
hans  sjæl.  Men  han  vilde  sikkert  igjen  være  sunket  sammen 
i sin  indolence,  hvis  ikke  den  store  Armadas  frygtelige  nederlag 
hadde  fyldt  ham  selv  med  mod,  samtidig  som  det  rystet  hans 
forhadte  motstanders  sterke  stilling. 

Meningen  hadde  været  at  Armadaen  skulde  stikke  i sjøen 
like  efter  at  Guiserne  hadde  lagt  Paris  og  Nordfrankrike  under 


J)  Mém.  de  Duc.  de  Nevers,  s.  775  og  776. 

sig;  barrikaderne  skulde  «skjære  kablen  over,  som  bandt  den 
store  flaate».  Men  først  i begyndelsen  av  august  saaes  den 
vældige  eskadres  hvite  seil  i kanalen;  samtidig  stod  Farneses 
30000  mand  færdig  i sine  baater.  Men  natten  mellem  8.  og 
9.  august  frembød  strædet  mellem  Dover  og  Calais  en  ube- 
skrivelig scene.  Op  mot  de  spanske  kolosser,  som  laa  ubevæ- 
gelige  i den  svake  nattebris,  gled  en  flok  engelske  brandere, 
og  snart  stod  mange  av  de  flytende  forter  i flammer.  En 
vanvittig  panik  grep  de  spanske  skibschefer.  De  søkte  under 
en  uhyre  trængsel  at  redde  sig  fra  faren,  løp  hinanden  isænk, 
eller  satte  i nattens  mørke  sine  skibe  paa  land.  En  storm, 
som  kom  til,  gjorde  nederlaget  fuldkomment.  Resterne  av 
den  store  armada  søkte  at  naa  tilbake  rundt  Skotlands  og 
Irlands  kyster,  men  det  lykkedes  neppe  mere  end  halvparten 
at  fuldende  den  farefulde  seilads. 

Armadaens  nederlag  føltes  av  den  protestantiske  verden 
som  om  Gud  selv  hadde  grepet  ind  for  at  frelse  dem.  Det 
var  som  om  den  vaagnet  op  fra  et  mareridt  under  Philip  II’s 
kolde  og  frygtelige  øie.  England,  Nederlandene,  Schweiz, 
de  franske  huguenotter  fyldtes  av  et  stort  seirshaab,  og  de 
katholske  magter  følte  nederlaget  som  et  nederlag  for  den 
katholske  verden.  Men  Philip  II  selv  erkjendte  sig  ikke  som 
overvundet.  «Gud  hadde  gjort  ham  sterk  nok  til  at  gjen- 
oprette  dette  tap»,  og  han  minder  Guise  om  at  Farnese 
staar  ved  Frankrikes  grænser  med  sine  30000  mand.  Hans 
franske  vasal  syntes  ogsaa  fast  bestemt  paa  at  føre  sin 
usurpatorpolitik  hensynsløsere  end  nogensinde.  Men  hos 
Henrik  III,  som  nu  følte  sig  drevet  til  det  yderste,  modnedes 
mere  og  mere  den  plan  at  møte  sin  motstander  med  for- 
tvilelsens sidste  middel.  Katastrofen  kom  under  den  nye 
stænderforsamling  i Blois,  som  ligaen  hadde  forlangt  skulde 
sammenkaldes,  og  som  rikets  finansielle  ruin  ogsaa  gjorde 
nødvendig. 


KAPITEL  XI 

Stænderforsamlinger 

Henrik  av  Condés  død  — Henrik  av  Navarra  og  de  reformerte  kirker 
— Stændermøtet  i Blois  — Kongen  lar  hertugen  av  Guise  myrde  — 
Catharina  av  Médicis  død  — Den  reformerte  stænder- 
forsamling  i La  Rochelle. 


Ibegyndelsen  av  1588  var  de  franske  huguenotters  stilling 
meget  mørk.  Seiren  ved  Coutras  hadde  som  sine  nær- 
meste følger  medført  en  sterk  misnøie  med  Henrik  av  Navarra. 
Vi  ser  dette  i d^Aubignés  overordentlig  skarpe  uttalelser  om 
kongens  handlemaate  efter  slaget,  i Sullys  beslutning  om 
midlertidig  at  forlate  ham,  og  ogsaa  i uttalelser  av  den  tro- 
faste Mornay.  Efterretningen  om  den  tyske  hjælpehærs  neder- 
lag og  opløsning  gjorde  den  almindelige  nedtrykthet  endnu 
sterkere,  og  Henrik  av  Navarra  følte  denne  skuffelse  saameget 
pinligere,  som  han  ikke  kunde  skjule  for  sig  selv  at  opinionen, 
baade  hjemme  og  i utlandet,  lagde  ansvaret  for  situationen 
paa  ham.  Vi  læser  denne  sindstemning  ut  av  hans  breve 

fra  denne  tid  til  de  Ségur,  hans  gesandt  hos  de  fremmede 
magter,  til  Fredrik  II  av  Danmark-Norge,  til  Tysklands  prote- 
stantiske fyrster  og  byer1),  og  endnu  tydeligere  kanske  i et 
brev  til  grevinden  av  Grammont,  i hvilket  han  letter  sit 
hjerte  i følgende  ord:  «Djævelen  er  løs.  Jeg  er  at  beklage, 
og  det  er  et  mirakel  at  jeg  ikke  bukker  under.  Hvis  jeg 


*)  Lettres  missives  de  H.  IV.  II,  s.  316  fg. 

ikke  var  huguenot,  vilde  jeg  gjøre  mig  til  tyrk.  Aa  de 
svære  prøvelser,  som  man  lægger  paa  min  hjerne.  Det  kan 
ikke  slaa  feil  at  jeg  enten  blir  gal  eller  en  dreven  kar.  Dette 
aar  blir  min  prøvesten.  Dette  hjemlige  onde  smerter  mig. 
Alle  de  gehennaer  som  en  sjæl  kan  motta,  lægges  uophørlig 
paa  mig» *). 

Men  hans  spænstige  sind  fornegtet  sig  ikke,  og  den 
skjønne  Corisande  har  ikke  magtstjaaiet  ham.  Kampen  var 
en  lidenskap  hos  ham  likemeget  som  kjærligheten.  «Ordet 
batalje  har  øieblikkelig  git  mig  den  beslutning  at  reise 
avsted»,  skriver  han  til  sin  elskerinde,  hvem  han  melder  at 
Languedocs  kirker  har  kaldt  ham  til  hjælp.  Vi  ser  ham 
omkring  aarsskiftet  utfolde  en  feberagtig  virksomhet  for  at 
styrke  og  fornye  sine  alliancer,  og  for  at  reise  de  nødvendige 
midler  hjemme  og  ute  til  at  føre  krigen  med  kraft.  I februar 
maaned  er  han  i sadlen  mot  marschal  Matignon  i Guienne, 
som  forsøker  en  overrumpling  av  byen  og  fæstningen  Agen. 

I denne  tid  rammes  huguenotterne  av  et  følelig  tap. 
Henrik  av  Condé,  som  efter  slaget  ved  Coutras  hadde  tat  sin 
residens  i St.  Jean-Angely  i Saintonge,  døde  pludselig  5.  mars 
under  symptomer  som  tydet  paa  forgiftning;  en  obduktion 
fastslog  ogsaa  en  saadan.  Nogle  av  hans  tjenere  mistænktes 
for  denne  forbrydelse,  en  advokat  Brillaud,  som  var  prinsens 
og  prinsessens  forretningsfører,  tilstod  at  forbrydelsen  var 
utført  efter  hans  tilskyndelse;  senere  tilbakekaldte  han  sin 
tilstaaelse,  men  han  blev  allikevel  henrettet.  Prinsessen  av 
Condé  blev  sigtet  som  hans  medskyldige;  folkeopinionen 
stemplet  hende  som  en  av  tjenernes  elskerinde.  Saken  mot 
hende  trak  i langdrag.  Hun  sat  fængslet  i en  række  av  aar, 
mens  processen  gik  fra  domstol  til  domstol.  Endelig  blev 
hun  frikjendt  i aaret  1595. 

Henrik  av  Condé  hadde  arvet  sin  fars  vindende  egen- 
skaper, hans  ridaerlighet,  vennesælhet,  gavmildhet  og  vel- 


l)  Lettres  missives  de  H.  IV.  II,  s.  342. 

talenhet;  men  han  var  ham  overlegen  som  karakter.  Ung- 
dommens og  manddommens  haarde  prøvelser,  religionskrigenes 
farer,  hvor  han  mere  end  engang  hadde  set  døden  i øinene, 
fra  sammensvergelsen  i Amboise  til  Bartholomæusnatten, 
hans  landflygtighet,  hans  motgang  i felten,  hans  egteskaps 
karrige  lykke,  alt  dette  hadde  hærdet  hans  vilje  og  lagt  et 
puritansk  alvor  over  hans  livssyn.  Hans  strenge  kalvinisme 
gav  ham  en  stor  autoritet  hos  de  konsistorielle  huguenotter, 
som  i det  hele  stolte  mere  paa  ham  end  paa  kongen  av 
Navarra.  Der  hadde  som  en  følge  herav  mellem  de  to  altid 
været  et  rivalforhold,  som  av  og  til  holdt  paa  at  forstyrre 
det  venskap  hvori  blodbrylluppets  rædsler  hadde  forbundet 
disse  jevnaldrende  lidelsesfæller.  Condés  død  gjorde  et  meget 
sterkt  indtryk  paa  Henrik,  og  han  vilde  ogsaa  øieblikkelig 
avsted  for  at  sætte  den  retslige  undersøkelse  igang.  I virke- 
ligheten har  han  dog  været  paa  det  rene  med,  at  dette 
dødsfald,  skjønt  det  føltes  som  en  ulykke  av  det  huguenotske 
parti  og  ogsaa  var  en  stor  ulykke,  formet  sig  til  held  for 

hans  personlige  politik,  den  hvis  linje  han  sikkert  allerede 

nu  klart  hadde  trukket  op.  Hadde  Henrik  av  Condé  levet, 
vilde  huguenotterne,  i det  store  og  skjæbnesvangre  øieblik 
da  Henrik  av  Navarra  avsvor  sin  protestantiske  tro,  havt  sin 
legitime  fører;  han  hadde  været  deres  naturlige  samlings- 
punkt under  den  moralske  forvirring  og  opløsning  som  denne 
politiske  handling  medførte.  De  vilde  igjen  ha  sluttet  sin 
front  fast  sammen  og  været  en  magt  som  under  de  givne 
forhold  kunde  diktere  vilkaarene  for  sin  avvæbning. 

Det  var  naturlig  at  Henrik  av  Navarra  i sin  vanskelige 
stilling  søkte  at  knytte  baandet  som  forbandt  ham  med  de 
reformerte  kirker  fastere,  og  vinde  den  støtte  som  en  ny 
politisk  forsamling  av  Frankrikes  protestanter  kunde  skjænke 
ham.  Siden  møtet  i Montauban  i 1584  hadde  ingen  saadan 
forsamling  været  kaldt  sammen.  Da  Henrik  IlFs  og  ligaens 

forenede  kræfter  i 1586  truet  med  at  overvælde  protestantis- 

men, hadde  han  gjort  et  forsøk  paa  at  faa  kirkerne  til  at 

sende  deputerte  til  et  nyt  møte  i Sainte-Foy *),  men  dette 
kom  ikke  istand,  uvist  av  hvilken  grund,  sandsynligvis  fordi 
krigen  gjorde  det  umulig.  Efterretningen  om  den  tyske 
hjælpehærs  nederlag  medførte,  at  flere  av  de  ledende  hugue- 
notter,  deriblandt  Mornay,  fandt  en  politisk  forsamling  ønskelig, 
og  skjønt  Henrik  først  var  uvillig  til  det  av  frygt  for  at  møte 
den  sterke  kritik  fra  en  saadan,  indsaa  han  snart  at  den 
politiske  situation  krævet  en  samvirken  av  alle  kræfter,  og 
bestemte  at  deputerte  fra  samtlige  kirker  skulde  møte  den 
25.  mars  1588.  Men  forsamlingen  blev  beslutningsudygtig, 
da  der  ingen  deputerte  kom  fra  Languedoc  og  Dauphiné; 
med  fuld  grund  spotter  Henrik  over,  at  «de  først  skrek  paa 
en  saadan  forsamling;  men  da  indkaldelsen  kom,  brøt  de  sig 
ikke  om  den»* 2).  Der  er  aapenbart  indtraadt  en  stor  træthet 
og  slappelse  blandt  menigheterne;  krigen  var  overordentlig 
byrdefuld,  den  tok  mændene  og  den  tok  deres  penger,  åkrene 
kunde  ikke  pløies,  og  kornet  ikke  høstes.  Det  var  sandt  at 
Henrik  selv  gik  i spidsen  med  at  ofre  alt  han  eiet;  men  der 
var  snart  ikke  mere  igjen  at  presse  ut  av  byraad  og  konsi- 
storier.  Vi  ser  av  et  av  Henriks  breve  til  konsulerne  og 
konsistoriet  i Nimes  at  kanalerne  holdt  paa  at  tørre  ut.  «Jeg 
kan  ikke  tro»,  skriver  han,  «at  der  findes  saa  utaknemmelige, 
kolde  og  stupide  mennesker  at  de  vil  negte  at  yde  efter  de 
midler  Gud  har  git  dem»3). 

En  politisk  forsamling  skulde  dog  dette  aar  bli  til  virke- 
lighet; den  traadte  sammen  i La  Rochelle  ut  paa  høsten  «for 
at  gjøre  efter»,  som  d’Aubigné  siger,  den  stænderforsamling 
som  var  sammenkaldt  i Blois  og  som  traadte  sammen  i 
september. 

Efterretningen  om  barrikaderne  og  kongens  flugt  fra 
Paris  kom  til  Henrik  av  Navarra,  mens  han  med  stor  energi 

*)  Lettres  missives  de  H.  IV.  Brev  til  prinsen  av  Condé  10.  mars 
1586,  II,  s.  195. 

2)  Lettres  missives  de  H.  IV.  II,  s.  357. 

3)  Lettres  missives  de  H.  IV.  II,  s.  313. 

og  stort  held  førte  krigen  mot  marschal  Biron  og  hertugen 

av  Mercoeur.  Han  hadde  efter  fire  dages  kamp  gjenerobret 

det  sterke  Marans  ved  Rochelle,  slaat  den  sidstnævnte  general 
ved  Nantes  og  erobret  den  vigtige  havneby  Beauvoir-sur-mer, 
søndenfor  Loires  munding.  Hans  lykke  var  igjen  i opgang, 
mens  hans  fiender  stod  splittet  i uforsonlig  had.  Øieblikket 
var  der,  mente  han,  til  at  knytte  den  alliance  med  den 
ydmygede  konge  som  kunde  stanse  ligaen.  Han  stiller  sin 
person  og  sin  hær  til  sin  suveræns  raadighet;  gjennem  sin 
fætter  greven  av  Soissons  sender  han  Henrik  III  en  av  Mornay 
forfattet  skrivelse,  i hvilken  fordelene  for  begge  parter  ved 
en  saadan  alliance  er  utviklet  med  denne  forfatters  sedvan- 
lige talent *).  Men  kongen  orket  ikke  at  mande  sig  op  til 

en  saadan  handling;  han  hadde  allerede  kapitulert  for  sin 
sterke  motstander.  Han  var  fyldt  av  et  stort  begjær  efter 
hevn  for  sin  ydmygelse,  men  han  maatte  for  øieblikket  nøie 
sig  med  at  lette  sit  hjerte  ved  at  gjøre  en  paladsrevolution. 
Han  avskediget  de  ministre  som  hadde  ført  underhandlingerne 
med  ligaen,  hans  mors  lydige  tjenere,  Belliévre,  Villeroi  og 
Cheverny,  og  tok  isteden  helt  ukjendte  mænd,  som  var  villige 
til  at  gaa  hans  ærinder.  Det  var  et  tegn  paa  at  Catharina 
av  Médicis  endelig  var  færdig  i fransk  politik. 


I hvilken  grad  den  religiøse  strid  mellem  katholicisme 
og  protestantisme  var  blit  en  politisk  kamp  som  spaltet 
landet  saa  at  si  i to  stater,  fremgaar  med  slaaende  klarhet 
av  den  kjendsgjerning  at  der  høsten  1588  samtidig  holdes 
to  stænderforsamlinger,  som  under  hver  sin  konges  høieste 
præsidium  forhandler  om  de  vigtigste  statsanliggender.  Disse 
forsamlinger  er  merkelige  ogsaa  ved  deres  demokratiske 
karakter  og  tendenser.  Borgerkrigene  hadde  ikke  alene 
svækket  kongemagtens  autoritet  direkte  ved  at  gripe  forstyr- 


Mém.  de  Mornay,  s.  850. 

rende  ind  i den  bevægelse  mot  et  enevældig  styre,  som 
jevnt  og  sikkert  hadde  gaat  for  sig  siden  hundredeaarskrigenes 
avslutning.  De  hadde  kaldt  tillive  konstitutionelle  doktriner 
som  den  om  et  av  folkelige  organer  indskrænket  monarki, 
doktriner  som  under  indflydelse  av  de  skiftende  politiske 
konstellationer  hadde  vundet  gehør  snart  hos  det  ene,  snart 
hos  det  andet  parti,  og  som  fik  sin  magt  over  sindene,  ikke 
mindst  ved  huset  Valois’s  degeneration,  dets  magtesløshet  i 
at  hævde  den  kongelige  autoritet.  Men  ogsaa  paa  en  anden 
maate  hadde  borgerkrigene  git  næring  til  demokratiske  følelser, 
en  gjenoplivelse  av  hendøende  frihets-  og  selvstyretanker,  en 
større  tilnærmelse  mellem  samfundslagene,  og  dermed  en 
stigende  selvbevissthet  hos  det  egentlige  folk.  Krigene  hadde 
kaldt  under  vaaben  herremand  og  bonde,  kjøbmand  og  haand- 
verker,  lærd  og  ulærd.  De  møttes  paa  slagmarken,  de  tok 
sine  saar  og  gav  sit  liv  i fællesskap.  Krigene  kom  med  sine 
krav  til  prælater  og  prester,  til  korporationer  og  enkeltmand, 
til  rike  og  fattige.  De  drog  sine  furer  over  godseierens 
marker  og  husmandens  jordlap,  de  lot  riddernes  borge,  bor- 
gernes byer  og  bondens  stuer  uten  forskjel  gaa  op  i flammer. 
De  skapte  en  følelse  av  uavhængighet  hos  den  enkelte,  en 
følelse  av  sammenhæng  hos  klasserne,  som  gjør  i en  viss 
maate  til  sandhet  den  dom  at  Frankrike  i slutten  av  det 
16  aarhundrede  var  mere  demokratisk  end  nogensinde. 
Vi  møter  denne  aand  hos  katholikerne  i Blois  og  hos  prote- 
stanterne  i La  Rochelle.  Begge  steder  er  den  høilydt,  selv- 
følende  og  krævende. 

Valgene  til  forsamlingen  i Blois  var  foregaat  under  ligaens 
intense  agitation.  Med  det  sterke  tak  den  hadde  i de  store 
byer,  sikret  den  sig  at  paalidelige  tiihængere  blev  valgt  i disse, 
geistligheten  var  mestendels  paa  Guisernes  side,  og  det  samme 
var  tilfældet  med  adelen;  som  det  altid  gaar  i oprørte  tider, 
blev  de  forsonlige  og  mere  uavhængige  elementer  — politi- 
kerne — trængt  ut.  Utryddelsen  av  kjætterne,  reform  av 
finansstyret  var  hovedstykkerne  i de  fuldmagter  de  deputerte 

medførte  til  Blois  i september  maaned.  Det  er  karakteristisk 
for  situationen,  at  det  er  tredjestanden  som  gjør  sig  sterkest 
gjældende  i denne  forsamling,  mens  den  spilte  en  forholdsvis 
beskeden  rolle  paa  forrige  stændermøte.  Og  denne  tredje- 
stands  repræsentanter  hørte  som  regel  til  den  lavere  borger- 
stand og  til  den  klasse  underordnede  rets-  og  politiembeds- 
mænd,  advokater  og  sakførere,  som  hadde  været  de  drivende 
kræfter  i ligaens  agitation.  De  tre  stænders  præsidentvalg 
viste,  hvor  forsamlingens  tyngdepunkt  laa.  Adelen  valgte 
Brissac,  en  av  barrikadeheltene,  geistligheten  kardinalen  av 
Bourbon  og  kardinalen  av  Guise,  tredjestanden  La  Chapelle- 
Marteau,  medlem  av  ligaens  øverste  raad  og  pariserkjøbmands- 
laugets  provost.  De  var  alle  hertugen  av  Guises  redskaper. 
Paa  aapningsdagen  sat  denne  som  det  kongelige  hofs  stor- 
mester  «ved  tronens  fot  paa  en  taburet  med  en  lang  stav  i 
haanden,  oversaaet  av  gyldne  liljer,  og  med  et  ansigt  og  en 
mine  som  tiltrak  sig  alles  blik». 

Man  kunde  i begyndelsen  tro  at  man  var  tilstede  ved  et 
kirkemøte  eller  en  lignende  religiøs  anledning,  i den  grad 
var  forsamlingen  i den  første  tid  optat  av  gudstjenester,  pro- 
cessioner,  pragtfulde  messer,  aimindelig  kommunion;  det  er 
fællesstændernes  kirkepolitiske  opgave  som  paa  den  maate 
skytes  i forgrunden,  katholicismen  som  forkynder  sig  selv 
som  landets  nationale  religion,  den  under  hvilken  kongen  og 
hertugen  av  Guise  begge  skulde  bøie  sine  hoder.  Men  begge 
disse  brændte  av  begjærlighet  efter  at  faa  et  opgjør,  kongen 
ute  av  likevegt,  svingende  om  fra  den  ene  stemning  til  den 
anden,  fra  raseri  til  fortvilelse,  fra  vildskap  til  viljeløshet,  en 
sjæl  sønderrevet  og  syk  indtil  vanvid,  hertugen  overmodig, 
sikker,  hensynsløs  i bevisstheten  om  at  være  situationens 
herre.  Kongens  aapningstale  den  16.  oktober  viser  hvor- 
ledes motstridende  følelser  kjæmper  om  magten  over  ham. 
Forsikringer  om  hans  katholske  sindelag,  om  hans  store  kjær- 
lighet til  folket,  om  hans  omhu  for  dets  vel  skifter  med  et 
aapent  skrifte  om  hans  egne  feil,  om  de  misbruk  som  har 

sneket  sig  ind  i styre  og  retspleie,  og  løfter  om  fremtidige 
reformer,  ja  han  forkynder  likefrem  konstitutionelle  syns- 
maater,  idet  han  erklærer  at  denne  forsamlings  beslutninger 
skal  være  ukrænkelige  love,  bindende  for  selve  kongen.  An- 
dre steder  strammes  tonen;  han  taler  skarpe  ord  om  valg- 
misligheter,  om  dem  som  har  forstyrret  den  offentlige  ro  og 
brukt  slette  midler  for  at  faa  en  forsamling  som  ikke  skulde 
tjene  det  almene  vel,  men  deres  personlige  interesser;  han 
taler  om  kongedømmets  guddommelige  ret,  om  alles  pligt  til 
at  bøie  sig  for  kongen.  Han  retter  et  heftig  angrep  paa  alle 
foreninger,  alle  rustninger,  alle  skattepaalæg,  som  sker  utenfor 
den  kongelige  myndighet,  saaledes  som  man  har  set  «nogle 
stormænd»  har  sat  iverk,  og  erklærer  dem  som  herefter  gjør 
sig  skyldige  i lignende,  for  majestætsforbrydere. 

Dette  var  jo  en  likefrem  utfordring  til  Guiserne,  og  disse 
blev  da  ogsaa  rasende.  Under  deres  trusler  maatte  kongen 
stryke  disse  anklagende  ord  i den  trykte  gjengivelse,  som 
skulde  spredes  utover  landet,  ja  stænderne  tvang  ham  til  med 
høitidelig  ed  at  bekræfte  unionsediktet  og  gi  tilgivelse  for 
barrikadedagen. 

En  begivenhet  drev  spændingen  mellem  kongen  og 
Guise  næsten  til  brud.  Hertugen  av  Savoyen  hadde  be- 
nyttet sig  av  Frankrikes  sørgelige  stilling  til  at  bemægtige  sig 
markgrevskapet  Saluzzo.  Kongen  anklaget  med  urette  Guise 
for  at  være  hemmelig  medskyldig  i denne  krænkelse,  og  fra 
nu  begynder  den  plan,  som  allerede  længe  har  streifet  hans 
vaakne  og  natiige  drømme,  at  rydde  denne  mægtige  mand  avveien, 
at  anta  faste  former.  Han  var  jo  endnu  forfærdeligere  end 
admiral  Coligny;  denne  hadde  dog  altid  erkjendt  kronens  ma- 
jestæt,  men  den  andens  haand  saa  han  allerede  hævet  for  at 
løfte  den  av  hans  hode.  Og  for  denne  mand  maatte  han 
bøie  sig  for  at  faa  bevæget  stænderne  til  at  slænge  en  slant 
i hans  tomme  kasse.  Stænderne  beredte  kongen  ydmygelse 
paa  ydmygelse;  de  erklærte  at  kongen  av  Navarra  som 
kjætter  hadde  forbrutt  enhver  ret  til  tronen,  og  vilde  ikke 

14  — Anderssen:  Henrik  av  Navarra. 

bøie  sig  for  kongens  ønske  om  at  der  skulde  rettes  en  opfor- 
dring  til  ham  om  at  skifte  tro;  de  tvang  ham  til  at  nedsætte 
grundskatterne  til  den  størrelse  de  hadde  i 1576,  de  erklærte 
at  en  enstemmig  beslutning  av  de  tre  stænder  hadde  lovs- 
kraft  uten  kongens  sanktion.  Dette  var  en  hel  forfatnings- 
forandring,  men  kongen  vovet  ikke  at  gjøre  motstand. 

Han  var  under  alle  disse  ydmygelser  og  den  aapenbare 
foragt  som  vistes  ham,  kommet  i en  næsten  utilregnelig 
sindstilstand ; de  sjælelige  lidelser  økedes  ved  vinterkulden  og 
mørket,  som  stundimellem  sænket  ham  ned  i en  haabløs  me- 
lankoli, der  nu  og  da  gik  over  i anfald  av  ubehersket  raseri. 
Han  gik  i stadig  frygt  for  at  hans  fiender  skulde  lægge  haand 
paa  ham,  avsætte  ham,  sætte  ham  i kloster.  Der  sivet  ind  til  ham 
rygter  om  at  hertugen  av  Guise  vilde  faa  stænderne  til  at  gjøre  sig 
til  konnetable  uten  kongens  samtykke  og  saaledes  til  landets 
folkevalgte  diktator;  han  styrkedes  i troen  paa  dette,  da  her- 
tugen en  dag  erklærte  at  han  vilde  nedlægge  sin  kommando 
som  generalløitnant.  Hertugens  søster,  madame  de  Montpen- 
sier,  en'4lidenskabelig  kvinde,  var  fræk  nok  til  i hoffets  nærvær 
at  vise  frem  den  saks,  hvormed  hun  skulde  besørge  kongens 
tonsur,  naar  han  blev  munk  og  en  værdigere  blev  sat  paa 
Frankrikes  trone;  en  av  Guises  fortrolige  hadde  latt  falde 
truende  ord  om  at  kongen  skulde  føres  til  Paris. 

Hertugen  av  Guise  blev  for  kongen  ligaen,  som  Coligny 
for  Catharina  hadde  været  det  reformerte  parti.  Kunde  han 
skille  sig  av  med  denne  forhadte  mand,  var  han  igjen  Frankrikes 
suveræn,  som  alle  bøiet  sig  for  i lydighet.  Som  Macbeth  hjem- 
søktes  han  i sine  drømme  av  visionen  av  den  dolk  som  skulde 
finde  vei  ind  til  hans  frygtelige  fiendes  hjerte.  Han  kommerefter- 
haanden  fuldkommen  under  denne  tvangsforestilling  og  handler 
under  dens  magt.  Man  har  villet  lægge  ansvaret  over  paa 
Épernon  og  andre  av  hans  yndlinger  og  fortrolige,,  men  der  er 
intet  som  tyder  paa  at  kongen  ikke  selv  har  undfanget  tanken  om  at 
myrde  hertugen.  I det  hemmelige  raad  han  sammenkalder 
nogle  dage  før  attentatet,  tar  han  selv  ordet  for  en  øieblikke 


kongen  lar  hertugen  av  guise  myrde 


2 I I 


lig  handiing  — un  coup  de  main  — ; «man  maa  uopholdelig 
ile  til  midlet» *)  Et  attentat  var  ogsaa  en  utvei  som  laa  naturlig 
tilrette  for  Bartholomæusnattens  heros. 

Fra  først  av  møtte  ogsaa  denne  sorte  plan  harme  og 
motstand;  der  var  dem  som  foretrak  en  retslig  forfølgelse  i 
lovlige  former,  men  farerne  ved  en  saadan  var  indlysende, 
og  tilslut  seiret  kongens  vilje.  Borgerkrigene  hadde  gjort 
sainvittigheterne  sløve  for  voldshandlinger,  foFmord  og  drab; 
disse  var  blit  en  saa  dagligdags  ting,  at  de  ofte  ikke  læn- 
ger  skapte  avsky  eller  endog  sindsrystelse,  og  der  var  altid 
hænder  rede  til  at  exekvere  dem.  Ja  visse  katholske  kasuisters 
theorier  om  kongens  suveræne  ret  gav  ham  herredømme  over 
liv  og  død  selv  utenfor  lovens  former  og  gjorde  saaledes  en 
vilkaarlig  handling  til  en  retshandling 1  2) 

Henrik  av  Guise  fik  fra  mange  sider  advarsler  om  at  være 
paa  vakt  eller  forlate  Blois.  Men  i sin  magtfølelse  laante 
han  ikke  øre  til  disse.  «Han  vover  det  ikke»,  var  hans  avvi- 
sende svar  til  dem  som  advaret  ham.  Han  var  en  mand  av 
et  urokkelig  mod,  og  han  vilde  fremtvinge  en  avgjørelse  av 
sine  ærgjerrige  planer  jo  før  jo  heller.  «Om  døden  kom  ind 
av  døren,  vilde  jeg  ikke  fly  for  den  gjennem  vinduet»,  var 
hans  ord  til  hans  ven,  erkebispen  av  Lyon.  Selv  da  den 
skjønne  Mme  de  Suaves,  alle  prinsers  elskerinde,  ilte  til  for 
at  advare  ham,  møtte  han  hendes  bekymring  med  sine  smil 
og  sine  kys.  Da  kongen  derfor  ganske  uventet  kaldte  ham 
til  et  statsraadsmøte  allerede  kl.  7 morgen  den  25  december 
under  paaskud  av  at  han  — kongen  — for  nogle  dage  vilde 
forlate  Blois  for  at  tilbringe  julen  i ensomhet,  indfandt  Guise 
sig  i statsraadet  i en  let  graa  silkedragt,  uten  følge,  alene  sam- 
men med  sin  bror  kardinalen  og  den  ovennævnte  erkebiskop. 
En  stund  ut  i møtet  kom  der  bud  til  ham  om  at  kongen 
vil  se  ham.  Han  gik  gjennem  forværelset  til  et  av  kongens 
private  kabinetter,  hvor  endel  av  hans  Gascognske  livgarde 

1)  De  Thou:  Hist.  Univ.  VII  s.  332. 

2)  Cfr.  Henri  Martin:  Hist.  de  France  X s.  109.  Note. 

— de  fem  og  firti  — opholdt  sig.  De  badet  hertugen,  fordi 
han  hadde  foreslaat  for  stænderne  at  de  skulde  avskediges. 
Deres  truende  miner  gav  ham  et  øiebliks  ængstelse.  «Jeg 
befinder  mig  uvel,  jeg  fryser»,  sagde  han  til  en  kammertjener, 
«bring  mig  nogle  druer».  Han  fik  dem  og  spiste  nogle;  han 
fik  ogsaa  laant  et  lommetørklæde  for  at  tørre  det  øie  som 
altid  vædsket  efter  saaret  han  fik  ved  Dormans.  Han  fik  nu 
ordre  til  at  gaa  ind  til  kongen.  Idet  han  løfter  op  portiéren 
til  kabinettet,  blev  han  pludselig  grepet  i arme  og  ben  av 
otte  gardister,  som  kongen  hadde  opstillet  der,  og  gjennem- 
boret  av  flere  dolkestik.  Han  kunde  ikke  trække  sin  kaarde 
og  verge  sig,  men  hans  kræfter  var  saa  vældige  at  han  slæpte 
sine  angripere  hen  til  kongens  seng,  hvor  han  sank  sammen. 
Kongen  kom  ind,  gik  hen  til  liket  og  sparket  til  det,  idet 
han  ropte:  «Nu  er  vi  ikke  to  længer,  jeg  er  konge! 
Hvor  stor  han  er,  der  han  ligger».  * En  historiens  nemesis, 
at  den  ene  av  Colignys  bødler  mishandler  den  andens  døde 
legeme,  som  denne  hadde  mishandlet  huguenotternes  førers; 
ja  der  er  en  gjengjældelse  endog  deri,  at  hadet  forfulgte  dette 
legeme  længe  efter  at  livet  var  slukket.  Det  var  kongens 
vilje  at  det  skulde  fortæres  i ulæsket  kalk  og  kastes  ut  i 
Loirefloden,  for  ikke  at  gjøres  om  til  relikvier.  Men  nogle 
av  hertugens  tjenere  reddet  benene,  som  hans  enke  lot  inde- 
slutte  i en  blykiste  og  bisætte  i jesuiterkirken  i byen  Eu. 

Kardinalerne  av  Guise  og  Bourbon,  erkebiskoppen  av 
Lyon,  hertugens  mor,  søn  og  flere  av  hans  tilhængere,  der- 
iblandt  Brissac,  adelens  præsident,  blev  arrestert.  Den  før- 
ste blev  dræpt  av  kongens  gardister  dagen  efter.  Et  forsøk 
paa  at  gripe  hertugen  av  Mayenne  i Lyon  mislykkedes.  Tredje- 
standens  ledende  mænd  blev  arrestert,  men  senere  løslatt. 
Kongen  gav  ordre  til  at  stænderne  skulde  fortsætte  sine  for- 
handlinger; men  i det  sindsoprør,  hvori  disse  befandt  sig,  var 
dette  en  umulighet.  Forsamlingen  opløstes  den  1 5 og  16  januar 
1589  med  taler  av  præsidenterne,  i hvilke  disse  fremførte  de 
ønsker  og  klagemaal  som  deres  valgmandater  forpligtet  dem 

til  at  gjøre  kongen  kjendt  med.  De  servile  ord,  hvori  disse 
ord  indhylledes,  viser  hvorledes  kongens  blodige  statskup 
ialfald  hadde  havt  den  øieblikkelige  virkning  at  indjage  med- 
lemmerne  frygt.  Selv  hertugen  av  Guises  intime  venner,  som 
Brissac,  smigrer  som  en  velavrettet  hofmand.  Paa  ét  omraade 
maa  man  gi  talerne  anerkjendelse  for  fuld  oprigtighet,  nemlig  i 
religionsspørsmaalet;  de  sprogets  voldsomme  uttryk  de  her 
brukte,  har  været  i overensstemmelse  med  deres  inderste 
følelser. 

Da  Henrik  III  meldte  sin  mor  at  han  hadde  dræpt  Pa- 
ris^ konge,  gik  der  en  skjælven  gjennem  hendes  gamle 
legeme;  men  hun  tok  sig  straks  sammen  og  gav  ham  sine 
raad  om  hvorledes  han  skulde  avverge  de  farlige  følger  av 
sin  handling.  Det  var  de  sidste  raad  hun  gav  ham,  Hun 
døde  ikke  længe  efter , den  $ januar  1589  i sit  yode  aar. 
Efter  sine  mæglingsforsøk  under  barrikadedagene  var  hun  traadt 
helt  i bakgrunden  i fransk  politik,  og  da  hun  døde,  «tok  man 
ikke  mere  notis  av  det  end  av  en  død  gjet».  (UEstoile). 
Efter  saa  mange  forbrydelser,  saa  megen  løgn  og  troløshet, 
saa  meget  blod,  saa  meget  stræv  og  kløgt,  skred  hun  ved 
dødens  tærskel  ind  i den  uavvendelige  visshet  at  alt  hadde 
været  forgjæves,  at  forbandelsen  var  over  hendes  slegt,  og 
at  sønnen  efter  hendes  hjerte  var  dømt  til  at  sætte  det  «finis» 
som  sluttet  Valoisslegtens  sidste  sørgelige  kapitel.1) 


Samtidig  med  stænderforsamlingen  i Blois  holdt  de  re- 
formerte deputerte  møte  i La  Rochelle.  Dette  protestantiske 
stændermøte  har  i almindelighet  fundet  en  meget  flygtig  be- 

*)  En  række  samtidige  beretninger  om  de  begivenheter  som  knytter  sig 
til  mordet  paa  hertugen  av  Guise,  er  optat  i Cimber  & Danjou : Arch.  cur. 
iste  série  12.  De  vigtigste  er:  «Le  Martyre  des  deux  fréres»,  «Relation 
etc.»  par  le  sieur  Miron.  «Discours  etc.»,  «Information  faite  par  Michon  & 
Courtin».  De  væsentligste  træk  er  fælles,  men  tendensen  er  naturligvis  for- 
skjellig. 

handling  i de  almindelige  historiske  fremstillinger,  men  det 
fortjener*opmerksomhet  ikke  bare  ved  tingen  selv,  som  viser 
at  der  nu  i Frankrike  virkelig  var  «en  protestantisk  stat» 
med  sine  organer,  sit  repræsentative  parlament,  sin  konsti- 
tutionelle  statschef,  som  forhandler  og  beslutter  om  lovgiv- 
ning, beskatning  og  administration  med  samme  myndighet  som 
Frankrikes  historiske  institutioner,  men  ogsaa  ved  forhand- 
lingernes  og  beslutningernes  eget  indhold  som  gjælder  en 
række  vigtige  reformer.  Forsamlingen  bestod  av  37  depu- 
terte for  adelen  og  byerne  og  9 delegerte  for  kongen  av 
Navarra,  som  gjennem  disse  søkte  at  sikre  sin  indflydelse  i 
forsamlingen.  De  fik  adgang  «uten  følger  for  fremtiden». 

Henrik  av  Navarra  valgtes  til  forsamlingens  præsident 
ved  dens  første  møte  den  16  november  og  holdt  som  saadan 
en  aapningstale  to  dage  senere.  Den  var  en  appel  til  enighet 
og  utholdenhet  i kampen,  en  retfærdiggjørelse  for  de  anklager 
man  hadde  rettet  mot  ham,  og  en  varm  forsikring  om  at  han 
altid  var  rede  til  at  gi  liv  og  blod  for  «la  cause».  Med  den 
livfulde  veltalenhet  som  var  ham  egen,  gjenkaldte  han  i mindet 
de  sidste  felttogs  bedrifter,  hvis  synlige  tegn,  de  erobrede 
faner,  prydet  salen,  og  sluttet  med  at  be  om  forsamlingens 
hjælp  til  at  fortsætte  kampen  og  bøte  krigens  ødelæggelser. 

Hans  ord  var  ikke  uten  virkning,  men  vi  ser  allikevel  at 
der  var  elementer  i denne  forsamling  som  ikke  lot  sig  av- 
væbne  med  vakre  ord,  og  som  har  gjort  ham  det  ganske  hett. 
Vi  læser  det  tydelig  av  nogle  hastige  linjer  han  sendte  Mme 
de  Grammont  like  efter  møtet.  «De  mener  jeg  maatte  være 
glad  ved  igjen  at  være  i garnison.  Ja,  sandelig,  en  ny  for- 
samling vilde  gjøre  mig  gal.  Alt  er  dog  endt  godt  og  vel,  Gud 
være  takket»1)  Enkelte  av  presterne  lot  ham  høre  alvorlige 
ord  baade  for  hans  liv  og  for  hans  forhold  efter  slaget  ved 
Coutras.  En  av  dem,  Jean  Gardesi  fra  Montauban,  var 
særlig  fritalende  og  fik  derfor  tilnavnet  «den  strenge  Nathan». 


Lettres  missives  de  H.  IV,  II  s.  411. 

Det  vil  ikke  forundre  at  disse  stramme  konsistorielle 
tok  kongen  meget  ilde  op  hans  forsonlighet  likeoverfor  katho- 
Iikerne;  han  beskyldtes  for  at  tilsidesætte  sine  tro  hugue- 
notter  for  sine  katholske  kavalerer,  ja  endog  for  ligaens 
mænd.  Disse  beskyldninger  «bar  han»,  siger  d’Aubigné,  «med 
beundringsværdig  taalmodighet».  — Men  «han  fandt  det  haar- 
dere  at  provinserne  op  i øinene  paa  ham  arbeidet  mot  hvad 
de  kaldte  protektoratets  tyranni,  idet  de  fastslog  de  gamle  regler 
og  indførte  flere  nye  kauteler,  og  av  dette  fødtes  hos  ham 
den  uvilje  som  kom  tilsyne  paa  sit  sted»1) 

Henrik  av  Navarra  var  nødt  til  at  taale  denne  opposi- 
tion  og  til  at  bøie  sig  for  dens  krav.  Han  hadde  haabet  at 
kunne  vinde  forsamlingen  over  til  en  politik  som  kunde  bane 
vei  for  en  overenskomst,  ikke  alene  med  politikere  som  Éper- 
non,  men  med  Henrik  III  selv.  Han  hadde  saaledes  sonde- 
ret  stemningen  for  et  koncil,  hvor  han  kunde  «belæres»  om 
de  religiøse  stridsspørsmaal,  [men  «ordet  belærelse  — instruc- 
tion  — blev  kastet  bort;  derimot  et  koncil  forlangt».  Og  han 
maatte  finde  sig  i at  se  sin  stilling  som  protektor  omgjerdet 
og  begrænset  med  saamange  love  og  institutioner,  at  det  var 
klart,  at  selv  om  det  huguenotske  parti  hadde  fundet  det 
opportunt,  da  utsigten  til  Frankrikes  trone  aapnet  sig  for 
Henrik  av  Navarra,  at  skyve  i bakgrunden  sine  theorier  om 
folkesuveræniteten  for  theorien  om  kongedømmet  av  Guds 
naade,  var  det  ikke  tilsinds  at  opgi  noget  av  sine  rettigheter 
eller  sine  principer  i sit  forhold  til  den  av  dem  selv  valgte 
fører. 

Forsamlingens  første  handling  var  at  fastslaa  en  edsfor- 
mular  som  forpligtet  kongen  av  Navarra,  kirkernes  depu- 
terte og  den  huguenotske  adel  til  at  holde  fast  ved  den  tros- 
bekjendelse  og  kirkeforfatning,  som  var  fastsat  paa  den  første 
synode,  og  til  at  hjælpe  hverandre  i forsvaret  for  disse  mot 
«Guds  fiender,  som  har  reist  sig  mot  Frankrikes  konges  og 


*)  Agrippa  d’Aubigné,  Hist.  Univ.  II.  s. 

krones  autoritet».  Kongen  av  Navarra  forpligtet  sig  til  at 
«gjenoprette  staten,  sætte  de  gode  love  igjen  i kraft  og  be- 
skytte dette  rikes  gode  undersaatter»,  og  herunder  la  sig  lede 
av  «det  av  kirkerne  valgte  raad,  som  vi  har  ønsket  skulde 
være  hos  vor  person».  Kirkerne  paa  sin  side  svor  at  vise 
loyalitet  mot  sin  protektor  og  med  al  magt  hjælpe  ham  mot 
dem  som  av  had  til  den  «reformerte  religion  vil  hindre  ham 
i at  utøve  den  ret  og  myndighet  som  Gud,  naturen  og  loven 
gir  ham  i dette  rike». 

Den  forfatning  for  det  reformerte  FYankrike  som  var  ved- 
taget  paa  de  almindelige  forsamlinger  i Milhaud  i 1574  og  i 
Nimes  i 1575  og  i Montauban  i 1581,  blev  i La  Rochelle 
yderligere  fuldkommengjort.  Dens  vigtigste  politiske  nydan- 
nelse var  et  statsraad,  i hvis  hænder  den  endelige  avgjørelse 
av  alle  vigtige  spørsmaal  blev  lagt,  av  finanserne,  retspleien, 
krigsvæsenet,  de  utenrikske  anliggender,  embedsverket,  alt  det 
som  interesserte  «partiets  almenhet».  Gjennem  sin  sammen- 
sætning  og  sin  valgmaate  fik  dette  statsraad  en  autoritet,  un- 
der hvilken  protektoren  var  nødt  til  at  bøie  sig,  og  dets  regel- 
mæssige  møter  mindst  tre  ganger  om  uken  gjorde  det  umu- 
lig eller  i hvert  fald  vanskelig  for  ham  at  kunne  drive  en  uav- 
hængig  personlig  politik.  Statsraadet  bestod  av  10  valgte 
medlemmer,  5 valgte  av  hvert  fællesmøte,  og  5 valgte  paa  ét 
aar  av  provinsforsamlingerne,  blandt  «retskafne,  tro  og  vel- 
staaende  mænd».  Dertil  kom  et  medlem  for  La  Rochelle 
som  paaskjønnelse  av  denne  bys  fortjenester  av  den  refor- 
merte sak  samt  endel  fremtrædende  adelsmænd,  La  Noue, 
Turenne,  Chåtillon  0.  s.  v,  og  endelig  hertugen  av  Mont- 
morency,  skjønt  denne  var  katholik.  Statsraadets  medlemmer 
var  lønnet  med  800  daler  — 2400  frs.  — aarlig. 

Forsamlingen  gav  dernæst  love  for  fællesmøternes,  pro- 
vinsmøternes  og  synodernes  sammentræde,  sammensætning  og 
magtomraade.  Endvidere  for  finanserne,  finansstyret,  skatte- 
ordningen og  opkrævningen.  Man  fastslog  nøiagtig  arten  av 
de  forskjellige  indtægter,  direkte  skatter,  indtægter  av  de  geist- 

lige  godser  i de  landsdele  hvor  huguenotterne  raadet,  bom- 
penger, bropenger  og  andre  avgifter  paa  omsætningen,  andel  i 
krigsbyttet  0.  s.  v.  Skjønt  alle  disse  indtægter  skulde  ind- 
kræves  i kongen  av  Navarras  navn  til  bestridelsen  av  krigs- 
utgifterne,  statsstyret  og  forvaltningen,  kunde  han  kun  træffe 
dispositioner  om  deres  bruk  i statsraad  og  efter  meget  nøie 
fastsatte  regler.  Forøvrig  kunde  ikke  kongen  beklage  sig  over 
smaalighet  hos  forsamlingen  likeoverfor  ham  selv  personlig; 
han  fik  saaledes  en  aarlig  civilliste  paa  1 50,000  frs.,  en  sum 
som  i uforutsete  tilfælder  kunde  fordobles. 

Retsvæsenet  ordnedes,  et  passende  tal  av  domstole  for- 
deltes  paa  de  forskjellige  provinser;  dommerne  og  de  øvrige 
embedsmænd  var  væsentlig  de  samme  som  i de  almindelige 
parlamenter,  men  de  skulde  alle  være  protestanter,  undtagen 
i Montpellier,  Montmorencys  residens,  hvor  domstolen  skulde 
være  mi-partie,  halvt  protestantisk,  halvt  katholsk.  Rikets 
almindelige  love  skulde  være  gjældende  for  procesformerne 
og  straffeutmaalingen. 

Forsamlingen  i Montauban  i 1584  hadde  opsat  et  regle- 
ment for  hærens  disciplin  som  man  i La  Rochelle  fastslog 
paany,  en  gjentagelse  som  viser  paa  engang,  hvorledes  hugue- 
notterne fremdeles  gjorde  til  sine  de  mandstugtens  idealer,  ved 
hjælp  av  hvilke  Coligny  i sin  tid  hadde  tøilet  krigens  liden- 
skaper, men  som  ogsaa  røber  at  det  stedse  blev  vanskeligere 
at  hævde  denne  strenge  og  mandige  disciplin  i den  mo- 
ralske avstumpning  som  den  uophørlige  krigstilstand  med- 
førte, — selve  strengheten  i disse  bestemmelser  viser,  hvor- 
ledes den  indre  selvtugt,  som  var  de  franske  huguenotters 
ære  i den  første  tid,  ikke  længer  er  saa  sterk  at  den  kan 
undvære  meget  haarde  krigsloves  hjælp.  I dette  reglement 
straffes  bespottelig  tale  med  bøter.  Den  soldat  som  fører  en 
kvinde  ind  i leiren,  straffes  med  døden  og  kvinden  selv  med 
legemlig  revselse.  Officererne  er  ansvarlige  for  sine  soldaters 
forgaaelser.  Ikke  alene  straffes  desertion  med  døden,  men 
den  officer  som  tar  ind  i sit  kompani  en  desertør,  avskediges. 

Det  er*  forbudt  at  ta  redskaper  og  hester  fra  jordarbeideren; 
ingen  maa  ta  sig  selv  tilrette,  og  ingen  maa  paa  egen  haand 
indlate  sig  paa  at  angripe  en  by  eller  et  hvilketsomhelst 
sted  o.  s.  v. 

Disse  deputerte  i La  Rochelle  har  været  en  haardt  ar- 
beidende forsamling.  De  har  ogsaa  faat  tid  til  at  drøfte  og 
beslutte  om  kirkelige,  filantropiske  og  aandelige  opgaver. 
Saaledes  har  de  truffet  bestemmelser  om  presternes  lønninger, 
ogsaa  om  deres  som  var  fordrevet  fra  sine  kirker,  om  underhold 
av  deres  enker  og  barn,  om  fattigpleie  o.  1.  Men  særlig 
interessant  er  det,  at  forsamlingen  besluttet  oprettelsen  av 
et  reformert  universitet  i La  Rochelle,  først  og  fremst  til  ut- 
dannelse av  prester  naturligvis,  men  hvor  der  ogsaa  skulde 
læses  over  græsk  og  latinsk  litteratur.  Studenterne  skulde 
underholdes  ved  aarlige  stipendier.  En  bestemmelse  viser, 
hvorledes  skole  og  universitet  i den  tid  løper  sammen.  Man 
kunde  ikke  optages  ved  universitetet  før  man  var  syv  aar,  og 
man  maatte  forpligte  sig  til  at  følge  forelæsningerne  en 
viss  tid. 

Alle  disse  vedtak  viser  at  de  store  fælles  interesser  hos 
konge  og  forsamling  hadde  seiret  over  de  følelser  av  gjen- 
sidig mistillid  og  uvilje  som  saa  sterkt  var  kommet  frem  i 
begyndelsen.  Henrik  hadde  særlig  vist  en  beundringsværdig 
selvovervindelse,  men  at  det  har  kostet  paa,  ser  vi  av  oven- 
nævnte  brev  til  Mme  Grammont.  Med  fuld  grund  kunde  Morny 
den  30  decebr.  skrive  til  presten  La  Roche  Chandieu  i Schweiz: 
«Det  er  endt  med  en  ualmindelig  tilfredshet  paa  alle  kanter. 
Mange  private  og  offentlige  saar  er  lægt,  retskaffenheten  har 
seiret  over  bagvaskelsen.  Man  har  likeledes  tat  faste  beslut- 
ninger baade  for  de  indre  og  de  utenlandske  saker».  Og  hi- 
storikeren Palma  Cayet  gir  forsamlingen  i La  Rochelle  denne 
honnør:  «De  langvarige  forsamlinger  er  sedvanligvis  bare 

ord  istedenfor  handling;  men  den  flid  og  aarvaakenhet  som 
de  av  den  saakaldte  reformerte  religion  viste  for  at  gjennem- 

føre  de  beslutninger  som  var  tat,  fik  mange  til  at  tro  at  de 
vilde  gjøre  krigen  evig,  hvis  man  ikke  gav  dem  freden».1) 

Den  18  december  opløstes  forsamlingen,  efter  at  samt- 
lige medlemmer  hadde  nydt  nadveren  sammen,  «ved  hvilken 
leilighet  kongen  opførte  sig  til  alles  tilfredshet».  Den  er  et 
ærefuldt  vidnesbyrd  om  den  kraft  til  politisk  opdragelse  og 
disciplin  som  laa  i kalvinismen.  Mens  de  katholske  stænder 
i Blois  ender  i anarki,  samles  de  protestantiske  i faste,  vel 
gjennemtænkte  beslutninger,  som  gir  deres  lille  samfund  en 
ny  smidighet  og  styrke;  mens  det  katholske  demokrati  og 
dets  førere  optræder  med  en  jakobinsk  voldsomhet  og  liden- 
skap, som  tilslut  driver  Frankrikes  konge  ind  i forbrydelsen, 
fører  det  protestantiske  demokrati  fri  mænds  aapne  og  djerve 
tale  til  sin  chef  i saadanne  former  og  med  saadan  virkning, 
at  de  begge  forbinder  sine  interesser  og  sine  kræfter 
tættere  end  før.  Mens  katholicismen  i Blois  er  uforsonlig, 
proklamerer  krig  paa  kniven  mot  den  reformerte  lære  — 
skjønt  erfaringen  burde  ha  overbevist  om  en  utryddelses- 
krigs  umulighet,  om  at  de  Béze  hadde  havt  ret,  naar  han  sam- 
menlignet protestantismen  med  en  ambolt  som  vilde  slite 
mange  hammere  ut  — lægger  protestantismen  i La  Rochelle  for 
dagen  paa  engang  et  maatehold  og  en  fasthet  i sine  krav,  som 
viser,  at  likesom  huguenotterne  var  utenfor  alle  illusioner  om  at 
gjøre  Frankrike  protestantisk,  var  de  urokkelig  bestemt  paa  at 
hævde  sin  ret  til  religionsfrihet.  De  forlangte  intet  utover 
januarediktet  av  1562,  THopitals  kloke  og  tolerante  forso- 
ningsverk,  et  frit  og  upartisk  koncil  til  avgjørelse  av  de  kirke- 
lige stridsspørsmaal  og  en  utlevering  av  de  godser  som  kon- 
gen hadde  latt  konfiskere.  Og  mens  stænderforsamlingen  i 
Blois  førte  kniven  saa  dypt  ind  i det  katholske  legeme,  at 
det  saar  som  allerede  var  der,  syntes  at  skulle  bli  ulægelig, 
kunde  huguenotterne  efter  møtet  i La  Rochelle  med  nyt  mod 


1)  L.  Anquez,  Hist.  des  Ass.  pol.  des  reformés  de  France  s.  51.  I 
nævnte  verk  læses  en  indgaaende  redegjørelse  for  møtet  i La  Rochelle. 

og  nye  kræfter  opta  kampen  i alle  provinser.  Hertugen  av 
Guises  død  gjorde  utsigterne  for  dem  lysere  end  nogen- 
sinde.  Henrik  av  Navarra  steg  ned  av  præsidentstolen  for  at 
stige  i sadlen.  F>a  slutten  av  december  1588  til  mars  1889 
erobrer  han  mot  hertugen  av  Nevers  den  nordre  del  av  Poi- 
tou  op  til  Loire.  En  alvorlig  pleurit  bragte  ham  like  ind  i 
døden,  men  hans  sterke  natur  seiret,  og  den  4 mars  ut- 
sendte han  fra  den  nylig  erobrede  Chåtelleraut  til  Frankrikes 
stænder  sit  store  manifest,  den  vordende  konges  og  fædre- 
landsvennens  opfordring  til  at  gjengi  folket  freden  og  sam- 
vittigheterne  sin  frihet. 


KAPITEL  XII. 

Korsgernes  alliance. 

De  seksten  og  ligaen  i Paris  — Karl  av  Mayenne  — Ligaen  breder 
sig  over  hele  Frankrike  — Henrik  av  Navarras  manifest  til  Frankrikes 
stænder  — Vaabenstilstand  mellem  Henrik  III  og  Henrik  av  Navarra 
— Kongerne  møtes  i Plessis-les-Tours  — Ligaen  i Paris  — Kongerne 
gaar  mot  Paris  — Jaques  Clement  myrder  Henrik  III. 

Da  etterretningen  om  Henrik  av  Guises  mord  kom  til  Paris 
sent  juleaften,  var  det  som  om  hele  byen  blev  lamslaat. 
Ingen  sov  om  natten,  i gåterne  var  der  en  trængsel  som  om 
dagen,  den  hele  by  var  i sorg.  Ligaens  førere  kom  i den 
største  forvirring.  Men  denne  varte  kun  en  dag.  Juleklok- 

kerne kaldte  den  urolige  mængde,  hvis  følelser  kastedes  hit  og 
dit  av  rygter,  av  frygt,  av  spænding,  til  aftensgudstjenesten  i 
kirkerne,  og  her  gik  presternes  tale  som  ildtunger  utover 
menneskene  og  tændte  oprørets  og  hevnens  lidenskaper  i sin- 
dene;  de  kongelige  vaaben  paa  kirker  og  offentlige  byg- 
ninger  og  mignonernes  mausoiæer  fik  først  undgjælde.  Etter 
gudstjenesten  samledes  borgerne  paa  raadhuset,  og  etter  en 
larmende  forhandling  blev  Henrik  av  Guises  fætter,  hertugen 
av  Aumale,  utnævnt  til  Paris’s  [guvernør.  Seksten  personer, 
«tat  av  folkets  bærme»  (de  Thou)1)  blev  sat  i spidsen  for  de 
seksten  kvarterer,  ved  siden  av  dem  et  raad  paa  ni  personer. 


*)  De  Thous  uttryk  om  ligaen  og  dens  førere  er  præget  av  en  skarphet 
som  ikke  er  fri  for  en  sterk  personlig  uvilje. 

Disse  « seksten » dannet  ligaens  regjering;  de  var  en  velfærds- 
komité,  likesaa  fanatisk  og  energisk  som  den  der  under  den 
franske  revolution  terroriserte  Paris. 

Et  ypperlig  træk  var  det  at  ligaens  førere  søkte  og  fik 
Sorbonnens  sanktion  for  sit  oprør.  Den  7de  januar  løste 
syvti  theologer  ved  en  næsten  enstemmig  beslutning1)  folket 
fra  sin  troskapsed  til  kongen  og  tillot  det  at  væbne  sig  mot 
ham  til  forsvar  for  religionen.  Denne  beslutning  skulde  over- 
bringes paven  med  bøn  om  at  han  vilde  gi  den  sit  bifald. 
Sorbonnens  dekret  var  beregnet  paa  at  rydde  tilside  de  be- 
tænkeligheter  som  den  roligere  del  av  befolkningen  hadde 
likeoverfor  et  oprør  mot  Frankrikes  kronede  og  salvede  konge. 
Det  viste  sig  at  dette  ikke  helt  lykkedes,  og  ligaens  velfærds- 
komité  grep  saa  til  voldsomme  midler  for  at  terrorisere  de 
loyale  borgere.  Disse  hadde  sit  fornemste  organ  i parla- 
mentet, hvis  autoritet  selv  i disse  oprørte  tider  ikke  var  ringe. 
Ligaens  raad  tok  da  det  skridt  at  arrestere  de  medlemmer 
som  var  dem  mistænkelige,  deriblandt  dets  første  præsident 
Achille  de  Harlay  og  de  Thou,  historikerens  onkel.  Det  øv- 
rige «rumpparlament»  sluttet  sig  som  Sorbonnen  til  revolu- 
tionen. 

Mayenne  var  i Lyon,  da  han  hørte  om  sine  brødres  død. 
Han  ilte  først  til  sit  guvernement  Bourgogne,  derpaa  til 
Paris.  Hans  første  handling  her  var  at  organisere  ligaens 
«almindeiige  raad,  en  mægtig  forsamling  av  54  fremtrædende 
ligører» ; desuten  optoges  i raadet  provosten  for  kjøbmands- 
lauget,  raadmænd,  parlamentsdommere  og  advokater.  Disse 
«overtallige»  dannet  raadets  besindigere  elementer.  Depu- 
terte fra  de  andre  franske  byer  fik  sæte  og  stemme  i raadet. 
Dets  første  vigtigej  handling  var  at  utnævne  Mayenne  til 
«den  kongelige  stats  og  Frankrikes  krones  generalløitnant». 


J)  Ifølge  de  Thou  fraraadet  endel  av  de  ældre  doktorer  dette  oprørske 
skridt.  Cfr.  Hist.  Univ.  VII  s.  374. 

Kongemagten  er  sat  ut  av  spillet,  den  er  erstattet  med  et 
demokratisk-revolutionært  diktatur. 

Hertug  Karl  av  Mayenne  hadde  gjort  sin  første  krigstje- 
neste mot  tyrkerne  og  var  blit  venetiansk  adelsmand  til  løn 
for  sin  raadsnildhet  og  tapperhet  i denne.  Skjønt  ung  var 
ledende  kommandoer  git  ham  i krigene  mot  huguenotterne  og 
deres  allierte;  han  hadde  i disse  ikke  lagt  for  dagen  glimrende 
egenskaper  som  hærfører;  men  han  hadde  vundet  ord  for  at 
være  baade  omtænksom  og  dygtig.  Mayenne  hadde  ikke  sin 
brors  blændende  og  vindende  væsen,  heller  ikke  hans  dristige 
ærgjerrighet,  hans  fyrstelige,  ja  ødsle  gavmildhet;  han  var 
tvertimot  som  faren  paahoidende,  næsten  gjerrig,  nøktern  og 
forsigtig,  en  av  ligaens  «politikere»,  som  mere  end  engang 
lagde  tøilen  paa  partiets  hetsporer  og  fanatikere.  Mot  sin 
egentlige  natur  dreves  han  til  at  indta  sin  brors  farlige  plads; 
hans  katholske  overbevisning,  harmen  over  kongens  forbry- 
delse,  ikke  mindst  hans  rasende  søster,  Madame  de  Mont- 
pensiers  ophidselser,  tvang  den  ellers  loyale  og  lidenskabs- 
løse  mand,  for  hvem  en  saadan  rolle  ikke  laa,  til  at  gjøre 
sig  til  folketribun,  til  den  uforsonlige  katholicismes  korsdra- 
ger,  til  den  spanske  konges  franske  vasal. 

Michelet  har  gjort  gjældende  at  Henrik  av  Guise,  hvor- 
meget  han  end  var  barrikadernes  konge,  ikke  kunde  handle 
frit  og  uavhængig  av  Philip,  fordi  han  ikke  hadde  paa  sin  side 
hverken  paven  eller  folket.1)  Ligaen  hadde  kun  en  tredjedel 
av  Frankrikes  folk  bak  sig.  Det  er  mulig  at  saa  var  tilfældet 
i 1588,  men  i 1589  er  Sixtus  V ligaens  beskytter;  han  negter 
at  gi  kongen  absolution  for  mordet  paa  kardinalen  av  Guise 
og  forlanger  at  kardinalen  av  Bourbon  og  erkebiskopen  av  Lyon 
skal  utleveres  for  at  dømmes  i Rom,  hvilket  vilde  være  det  samme 
som  at  erkjende  kongens  jurisdiktion  som  underordnet  kirkens. 
Og  det  er  utvilsomt  at  vi  nu  staar  overfor  en  reisning  av  hele 
det  katholske  folk.  En  besynderlig  blanding  av  ultramontan- 


*)  Michelet:  Hist.  de  France  V s.  211. 

isme  og  municipalisme  gir  denne  reisning  sit  særpræg.  Sor- 
bonnens  politisk-theologiske  doktriner  kommenteres  for  det 
menige  folk  av  prester  og  munker  i prækener  og  processioner, 
hvor  mænd,  kvinder  og  barn,  barfotet  og  halvnakne,  larmende 
og  skrikende  trak  gjennem  gåterne.  Som  undertiden  er  til- 
fældet  med  religiøse  sværmerier,  forbandt  de  sig  med  ytringer 
av  sanselig  løssluppenhet.1)  Som  i Paris  saa  i andre  av  lan- 
dets større  byer,  det  samme  sindenes  oprør,  den  samme  reli- 
giøse fanatisme,  den  samme  usurpation  av  magten  av  det 
brede  demokrati  under  ledelse  av  presteskap  og  kongregatio- 
ner.  Selv  de  moderate  elementer  rives  med  og  slutter  sig  til 
bevægelsen  av  frygt  eller  av  overbevisning  om  at  denne  folke- 
bevægelse  i sin  grund  hadde  ret.  Blandt  disse  finder  vi  saa- 
ledes  forfatteren  Bodin,  som  dengang  var  kongelig  advokat  i 
Laon,  en  utpræget  «politiker»  med  helding  mot  protestant- 
ismen. Han  billiger  kongens  avsættelse  og  karakteriserer  byernes 
bevægelse  ikke  som  oprør,  men  som  en  i enhver  henseende 
forfatningsmæssig  berettiget  handling,  der  gir  uttryk  for  at  det 
katholske  folk  ikke  længer  vil  erkjende  Henrik  II Fs  suve- 
rænitet. 

Orléans  var,  som  det  vil  erindres,  allerede  før  i ligaens  hæn- 
der.  Nu  følger  i Nordfrankrike  Chartres,  Amiens,  Abbe- 
ville  og  Rouen  og  flere  andre  byer  Paris's  eksempel.  Det 
samme  var  tilfældet  med  Lyon  efter  nogen  nølen ; lederen  av 
revolten  her  var  kongens  egen  guvernør,  statssekretæren 
Villerois’  søn.  Det  mittre  Frankrikes  hovedstad,  Bourges, 
slutter  sig  til  ligaen  under  ledelse  av  guvernøren  la  Chastre, 
Vestfrankrikes  store  by  Nantes  gjør  det  samme.  Toulouses 
varmblodige  katholske  folk  reiser  sig  mot  kongen  og  dræper 
og  lemlæster  parlamentets  loyale  præsident.  Det  store  og 
rike  Marseille  følger  eksemplet  og  med  det  største  parten  av 
Provence.  Saaledes  gaar  ligaen  sin  seiersgang  over  'hele  landet ; 
kun  landet  omkring  Tours  og  Blois,  Bourdeaux  og  omegn 


J)  De  Thou:  Hist.  Univ.  VII  s.  587. 

og  den  del  av  Dauphiné  som  ikke  var  i huguenotternes  magt, 
holdt  fast  ved  kongen. 

Hele  denne  store  og  vidtrækkende  bevægelses  svakhet  laa  i, 
at  den  var  helt  uklar  over  sine  videre  maal.  Den  hadde  ganske 
vist  en  samlende  opgave,  huguenotternes  tilintetgjørelse,  den 
katholske  troseneherredømme,  og  her  velter  den  op  følelserne 
fra  dypet;  men  dens  politik  drev  om  paa  stridende  interessers  og 
stemningers  ryg,  uten  maalbevisst  ledelse,  uten  en  bærende 
grundtanke;  den  var  en  politik  for  dagen.  Den  var  rettet 
mot  kongen,  men  ikke  mot  kongedømmet,  den  fik  kraft  av 
en  middelaldersk  municipal  og  provinsiel  uavhængighetsstræ- 
ben,  var  en  reaktion  mot  de  sidste  aarhundreders  monarkiske 
samlingspolitik,  men  denne  stræben  var  netop,  fordi  den  stod 
i strid  med  tidens  herskende  ideer,  som  folket  allerede  hadde 
gjort  til  sine,  dømt  til  at  løpe  ut  i sandet.  Den  gjorde  sig 
til  ét  med  de  nationale  følelser,  samtidig  som  den  stod  i 
spanske  interessers  tjeneste,  og  dens  haab  om  seier  hang  paa 
de  spanske  lansespidser. 

En  klar  og  aapen  forkyndelse  av  et  konstitutionelt  monarkisk 
program,  saaledes  som  det  f.  eks.  var  fremstillet  og  begrundet  av 
Hotman  i hans  Franco-Gallia,  og  som  det  virkelig  ogsaa  var  utfor- 
met i La  Rochelle  av  huguenotterne  for  deres  begrænsede  sam- 
fund, kunde  ha  git  ligaens  politik  en  principiel  karakter,  gjort  den 
til  utgangspunkt  for  en  ny  evolution  av  folkets  historiske  liv,  git 
de  hendøende  kræfter  fra  en  fortid,  da  de  øvedes  paa  det  munici- 
pale  og  feudale  selvstyres  smaa  opgaver,  nyt  liv  ved  at  samle 
dem  om  de  fælles  og  forbindende  interesser,  som  er  en 
nations  og  en  stats.  Men  hverken  har  ligaen  statsmænd,  hvis 
øie  forfølger  saadanne  perspektiver,  og  heller  ikke  kunde  de 
med  virkning  bringes  ind  under  det  katholske  folks  synsvin- 
kel. Politisk  blev  ligaen  ikke  mere  end  en  fronde,  en  jord- 
rystelse  — om  man  vil  — som  skapte  en  forbigaaende  uro,  men 
saa  gik  til  hvile  igjen.  Den  virket  endog  sine  steder  likefrem 
separatistisk,  f.  eks.  i Bretagne,  hvor  folket  viste  tegn  til  at 
ville  bryte  ut  av  monarkiet.  Vi  maa  her  ikke  glemme  hvor 

15  — Anderssen:  Henrik  av  Navarra. 

ganske  anderledes  den  reformerte  kirke  gjennem  sin  egen 
forfatning  maatte  gi  tilskyndelser  ogsaa  til  politisk  folkestyre. 
Den  katholske  kirkes  absolutisme  medførte  paa  sin  side  som 
sin  følge  ogsaa  forestillingen  om  den  politiske  absolutisme 
som  den  naturlige  form  for  et  statssamfunds  enhet. 

Ligaens  reisning  hadde  ikke  engang  det  samlende  og 
eggende  moment  som  ligger  i at  ha  en  fører,  som  kunde 
bygge  op  et  nyt  dynastis  trone,  en  Pipin  eller  en  Hugo 
Capet.  Henrik  av  Guise  kunde  kanske  været  en  saadan  byg- 
mester,  Mayenne  kunde  det  ikke;  han  blev  diktator  eller  tri- 
bun  ved  omstændigheternes  magt,  men  ikke  av  store  evners 
drift  eller  av  en  høitstræbende  ærgjerrighet.  Han  blev  der- 
for kun  en  utholdende  og  beregnende  leder  av  en  bevægelse, 
som  fra  første  stund  av  bærer  spiren  til  sin  sammensynken  i 
sin  egen  mangel  paa  klarhet  og  paa  lange  maal,  og  hvis  reli- 
giøse grundvold  ogsaa  svigter  i det  øieblik  Henrik  av  Na- 
varra  gaar  over  til  katholicismen. 

Men  under  den  storm  som  begivenheterne  i Paris  og 
Blois  hadde  reist,  seilet  ligaen  for  øieblikket  frem  med  alle 
seil  fyldt.  Den  forhadte  og  foragtede  konge  saa  sig  snart 
isolert  i Tours;  raadløshet  og  magtesløshet  hersket  i hans 
omgivelser;  den  del  av  adelen  som  hadde  slaat  kreds  om 
ham,  var  indbyrdes  splidagtig.  Hertugen  av  Nevers  svinger 
igjen  over  mot  ligaen,  greven  av  Soissons  tilraader  forbund 
med  sine  vaabenfæller  fra  Coutras;  kongen  fører  krig  mot 
Mayenne  og  de  andre  Guiser  med  papiredikter,  i hvilke  han 
fordømmer  deres  handlinger  og  konfiskerer  deres  eiendomme. 

En  klar,  mandig  og  varm  stemme  klinger  pludselig  midt 
i denne  forvirrede  larm  av  hidsige  lidenskaper.  Den  kommer 
fra  den  huguenotske  hærs  hovedkvarter.  Den  4 mars  ut- 
sender kongen  av  Navarra  et  manifest  til  Frankrikes  strender . 
Efter  de  Mornays  raad  hadde  han  vist  en  klok  tilbakehol- 
denhet siden  hertugen  av  Guise’s  mord.  «Deres  navn  vil 
endnu  mere  end  et  halvt  aars  tid  være  en  skandale,  og  kon- 

gen  vil  i den  tid  ikke  sætte  pris  paa  at  høre  fra  Dem». l) 
Det  var  klokt  ogsaa  av  den  grund,  at  kongemordet 
vakte  uvilje  inden  selve  det  huguenotske  parti.  Kongen  og 
hans  raadgiveres  dom  om  denne  handling  bestemtes  vistnok 
av  politiske  hensyn;  de  fandt  det  «nyttig»  for  sin  saks  fremme, 
og  den  refomerte  almenhet  saa  i denne  begivenhet  som  i alt 
andet  Guds  personlige  indgripen,  hans  vredes  straffedom  over 
Guiserne  «for  de  utallige  mennesker  som  de  hadde  git  døden 
ved  sverd,  ved  ild  og  ved  vand».  «Men  den  huguenotske  adel 
dadlet  høit  denne  handling»  og  stemplet  den  som  «feighet, 
forræderi  og  troløshet»,  saa  kongen  av  Navarra  maatte  paa- 
lægge  dem  taushet  av  politiske  klokskapshensyn. 2) 

Henrik  III  grep  til  en  alliance  med  huguenotterne  kun 
som  den  sidste  utvei.  Hans  katholske  følelser  oprørte  sig 
imot  en  saadan,  og  om  alt  andet  var  fortæret  i denne  per- 
verse sjæl,  saa  brændte  disse  følelser  like  heftig.  Han  klyn- 
get sig  til  det  sidste  til  haabet  om  en  overenskomst  med 
ligaen,  men  Mayenne  avviste  hans  tilnærmelser  med  foragt. 
Han  hadde  da  intet  andet  valg  end  tilintetgjørelse  eller  at 
række  haanden  til  sin  kongelige  svoger.  Der  var  redningen; 
en  ridderlig  fører,  som  hver  dag  fravristet  hans  egne  tropper 
by  paa  by,  en  hær  ikke  meget  stor,  6000  mand  fotfolk  og 
ryttere,  men  en  hær,  som  ved  krigserfaring,  mandstugt,  hen- 
givenhet for  sin  sak  var  Frankrikes  første. 

Henrik  av  Navarra  var  paa  sin  side  ivrig  efter  at  komme 
til  forlik  med  Henrik  III;  han  hadde,  som  d’Aubigné  uttryk- 
ker det,  sine  «conclusions  å part»,  — sine  særinteresser  at 
vareta;  men  han  maatte  ta  hensyn  til  sine  trosfæller,  hvis 
«mistænksomhet  var  stor»,  og  hvem  «saavel  kongens  handlin- 
ger som  hans  person  var  forhadte».3)  Underhandlingerne  var 

J)  Mém.  de  Mornay  I.  Lettre  au  Roi  de  Navarra  s.  878. 

2)  D’Aubigné:  Hist.  Univ.  II  s.  154. 

3)  D’Aubigné:  Hist.  Univ.  II  s.  167.  D’Aubigné  førte  i denne  tid  en 

høi  kommando  i hovedkvarteret,  og  hans  domme  om  stemningen  inden  det 

protestantiske  parti  maa  derfor  tillægges  stor  vegt. 

derfor  fra  først  av  hemmelige  og  uofficielle,  foregik  gjennem 
kongernes  fortrolige  eller  gjennem  personer  som  følte  det 
som  en  fædrelandsk  pligt  at  faa  en  ende  paa  borgerkrigen  og 
anarkiet.  Det  var  under  disse  første  tilnærmelser  at  Henrik 
av  Navarra,  med  den  fine  politiske  taktfølelse  som  var  ham 
egen,  fandt  øieblikket  kommet  til  at  fremtræ  for  det  franske 
folk  som  talsmanden  for  en  almindelig  forsoningspolitik,  som 
den  tronarving,  hvis  sjæl  var  fyldt  av  en  eneste  tanke,  den 
at  gjengi  det  sønderrevne  folk  freden,  efter  hvilken  det  sukket. 

Den  4 mars  1 589  utsendte  han  altsaa  fra  Chåtellerault 
et  oprop  til  «dette  kongedømmes  tre  stænder ».  Det  er  umulig 
at  læse  opropet  uten  at  erkjende  at  det  er  noget  meget  større 
og  ædlere  end  bare  d’Aubignés  «conclusions»  som  taler 
gjennem  dets  sterkt  personlige  ord.  Stilen,  opbygningen, 
den  indtrængende,  veltalende  og  overtalende  retorik  gjør  det 
uomtvistelig  at  de  Mornay  har  formet  det;  han  er  i sandhet  en  av 
den  franske  prosas  store  grundlæggere.  Ordene  kommer  klart 
klingende  og  levende  som  fra  en  høi  tribune  med  Frankrikes 
land  som  amfiteater  og  Frankrikes  folk  som  tilhørere.  Men 
opropet  gir  likesaa  sikkert  et  uttryk  for  Henrik  av  Navarras 
egne  tanker  og  følelser.  Det  bedste  i hans  natur  og  det  bed- 
ste  i hans  liv  er  i fuld  harmoni  med  dets  indhold;  patriot- 
ismen, tolerancen,  fredskjærligheten,  sympathien  med  det  ar- 
beidende folk,  den  kongelige  prins’s,  den  præsumptive  tron- 
arvings  loyalitet  likeoverfor  monarkiet  og  forfatningen,  det 
sunde  ræsonnement,  hjertelaget,  ogsaa  soldatens  mandige  selv- 
følelse, alt  dette  er  av  hans  eget  væsen,  av  det  som  gav  ham 
den  moralske  ret  til  at  række  haanden  ut  efter  kronen  og  til 
at  bære  kronen.  Men  la  ham  et  øieblik  selv  faa  ordet: 

«Jeg  vil  først  vise  eder  min  stilling,  ikke  for  at  briske 
mig,  ikke  for  at  si  eder  at  jeg  taler  tilhest  og  med  hjertet 
høit  — men  for  at  holde  to  ting  frem  for  eder:  den  første,  disse 
sørgelige  kriges  tilstand,  den  overmagt  man  har  møtt  mig 
med,  man  har  angrepet  mig  med,  og  hvad  man  har  vundet 
ved  den,  for  at  I idetmindste  uten  lidenskap  kan  dømme,  at 


HENRIK  AV  NAVARRAS  MANIFEST  TIL  STÆNDERNE 


229 


Gud  ikke  har  holdt  mig  oppe  mot  en  saadan  vælde  uten  ved 
et  mirakel,  og  at  dette  mirakel  ikke  vilde  være  øvet,  hvis 
skyldløsheten,  den  gode  ret  og  retfærdigheten  ikke  var 
paa  min  side.  Den  anden,  for  at  I kan  være  dommere  over, 
om  jeg  siger  det,  jeg  nu  siger,  av  frygt  — 'om  det  er  ængstelse 
for  min  ødelæggelse  som  faar  mig  til  at  bøie  mig  mot  eder, 
eller  om  det  er  den  dype  følelse  for  mit  lands  ulykker,  kjær- 
ligheten til  freden,  til  Frankrikes  storhet,  som  driver  mig  til 
at  føre  dette  sprog». 

«Man  har  ofte  opfordret  mig  til  at  forandre  religion. 
Men  hvorledes?  Med  dolken  paa  strupen.  Hadde  jeg  ikke 
havt  agtelse  for  min  samvittighet,  saa  vilde  agtelsen  for  min 
ære  hindret  mig  i det.  Hvem  har  nogensinde  hørt  at  man 
har  villet  dræpe  en  tyrk,  en  naturlig  hedning,  dræpe  ham, 
siger  jeg,  for  hans  religion,  før  man  har  prøvet  paa  at  om- 
vende ham.  Man  er  strengere  mot  mig  end  mot  denne 
barbar». 

«Hvad  vilde  de  si,  som  elsker  den  katholske  religion, 
hvis  de,  efter  at  jeg  har  levet  tretti  aar  som  jeg  har,  plud- 
selig  saa  mig  skifte  religion  for  haabet  om  en  krone?  Efterat 
være  opammet,  oplært  ogopdraget  i én  trosbekjendelse,  plud- 
selig  uten  at  ha  hørt,  uten  at  ha  talt,  kaste  mig  over  i en 
anden?  Nei,  mine  herrer,  det  gjør  aldrig  kongen  av  Navarra, 
selv  om  der  var  tretti  kroner  at  vinde.  — Belær  mig,  jeg  er 
ikke  haardnakket.  — Viser  I mig  en  anden  sandhet  end  den 
jeg  nu  tror,  vil  jeg  bøie  mig,  ja  jeg  vil  gjøre  mere;  thi  jeg 
tror  ikke  at  der  vil  være  nogen  av  mit  parti  som  ikke  vil 
bøie  sig». 

«Hvis  I ønsker  min  personlige  frelse,  takker  jeg  eder. 
Hvis  I ikke  ønsker  min  omvendelse  av  anden  grund  end  av 
frygt  for  at  jeg  engang  skal  øve  tvang  mot  eder,  har  I uret. 
Mine  handlinger  gir  svar  paa  det.  Den  maade  hvorpaa  jeg 
lever  baade  med  mine  venner  og  mine  fiender,  hjemme  og  i 
krig,  gir  beviser  nok  paa  mit  sindelag.  De  byer  hvor  jeg 
opholder  mig  og  som  nylig  har  overgit  sig,  kan  bestyrke  det. 

Det  er  ikke  sandsynlig  at  en  haandfuld  folk  av  min  religion 
kan  tvinge  et  uendelig  tal  katholiker  til  en  ting,  som  dette 
uendelige  tal  ikke  har  kunnet  tvinge  denne  haandfuld  folk  til». 

«Vor  stat  er  alvorlig  syk;  det  kan  enhver  se.  — Hvilket 
middel  kan  helbrede  sygdommen  ? Intet  uten  freden,  freden 
som  bringer  orden  i dette  rikes  hjerte  og  derved  gir  det  til- 
bake sin  naturlige  styrke.  — Det  er  freden,  freden  vi  maa 
bønfalde  Gud  om  som  det  eneste  lægemiddel,  som  den  eneste 
helbredelse.  Den  som  søker  noget  andet,  vil  forgifte  landet 
istedenfor  at  læge  det». 

«Jeg  besverger  eder  derfor  ved  dette  skrift,  baade  de 
katholiker  som  tjener  kongen,  min  suveræn,  og  de  andre  som 
ikke  gjør  det,  jeg  taler  til  eder  som  til  franskmænd,  jeg  bøn- 
falder  eder  om  at  ha  medlidenhet  med  denne  stat,  med  eder 
selv  — , med  mig,  som  I tvinger  til  med  magt  at  se,  at  lide, 
at  gjøre  ting,  som  hvis  krigen  ikke  var,  jeg  heller  vilde  dø 
tusen  ganger  end  se,  lide  og  gjøre.  Jeg  besverger  eder  om 
at  avlægge  krigenes  og  voldshandlingernes  usle  lidenskaper, 
som  øder  og  lemlæster  denne  skjønne  stat  — som  tilsmudser 
os  med  hverandres  blod,  og  gjør  os  til  latter  for  utlandet,  ja 
tilslut  gjør  os  til  dets  lydland,  — for  at  gjenvinde  fredens  og 
enighetens  aandedrag,  viljen  til  lydighet  og  orden,  enighetens 
aand,  ved  hjælp  av  hvilken  de  mindste  stater  blir  mægtige 
riker,  og  ved  hvilken  vor  stat  længe  har  blomstret  som  kristen- 
hetens  første» *). 

Det  er  naturligvis  ikke  let  at  paavise  det  indtryk  denne 
noble  appel  til  Frankrikes  stænder  har  gjort;  ord  kan  fortone 
som  lydbølger  i fjerne  luftlag,  men  de  kan  ogsaa  slaa  ned  i 
hjerterne  og  vække  samvittigheterne.  Det  er  utænkelig  at 
dette  fredsprogram,  paa  engang  saa  stolt  og  saa  forsonlig, 
ikke  skulde  ha  øvet  sin  virkning.  Det  har  sikkert  ikke  faat 
strengene  til  at  klinge  med  hos  den  viljesløve  konge,  hos 
hvem  evnen  til  at  føle  var  skrumpet  ind  til  avmægtig  sarkasme, 


J)  Henri  IV,  Lettres  missives  II,  s.  443. 

det  har  fordampet  mot  de  ledende  ligørers  ophetede  fana- 
tisme og  had  som  draaperne  paa  det  glødende  jern,  men 
det  har  sænket  sig  ned  i sindene  hos  de  franskmænd,  og  av 
dem  blev  der  flere  og  flere,  som  ikke  alene  følte  religions- 
krigenes  ulykker  som  en  personlig  lidelse,  men  som  følte 
med  sit  folk,  med  sit  land,  med  dets  ære  og  dets  velfærd, 
og  som  efterhaanden  droges  over  til  kongen  av  Navarras 
forsoningspolitik. 

Henrik  III  var  et  bytte  for  motstridende  følelser  og  mot- 
stridende raad.  Hadet  til  Guiserne  kjæmpet  med  hadet  til 
protestanterne,  hertugen  av  Nevers  raadet  til  at  søke  over- 
enskomst med  ligaen,  men  Epernon,  greven  av  Soissons, 
Gaspard  de  Sehomberg  og  andre  raadet  til  at  laane  Henrik 
av  Navarras  sverd  til  at  slaa  Mayenne  ned.  Kongens  gene- 
raler tok  paa  egen  haand  initiativet.  I Dauphiné  sluttet 
saaledes  chefen  for  hans  tropper,  korsikaneren  d’Ornano,  en 
vaabenstilstand  med  Lesdiguiéres.  En  modig  og  høibaaren 
kvinde,  hertuginden  av  Angouléme,  Henrik  II’s  naturlige 
datter,  enken  efter  den  forrige  marschal  Montmorency,  gjorde 
sig  til  kongens  hemmelige  gesandt  hos  Henrik  av  Navarra. 
Paa  dennes  side  førtes  underhandlingerne  av  Mornay  og 
Rosny.  Vi  ser  av  den  førstes  breve  til  sin  konge,  at  han 
maatte  søke  Henrik  III  i al  hemmelighet  i Tours,  og  at  denne 
trods  sin  fortvilede  stilling  gjorde  alleslags  vanskeligheter.  Han 
vilde  holde  sig  alle  utveie  aapne,  og  var  troløs  nok  til,  efterat 
en  overenskomst  allerede  var  sluttet  med  Henrik  av  Navarra, 
at  gjøre  et  sidste  forgjæves  forsøk  med  at  komme  til  forlik 
med  Mayenne.  Endelig  bøiet  han  sig  for  det  uundgaaelige, 
og  den  p april  blev  de  to  konger  enige  om  en  vaabenstilstand 
paa  et  aar;  at  man  valgte  formen  vaabenstilstand  og  ikke  en 
aapen  alliance  viser  klart  nok,  hvilke  hindringer  i følelser  og 
fordomme  der  var  at  overvinde  for  at  komme  til  en  for- 
staaelse.  Den  pavelige  legat  og  Spaniens  gesandt  Mendoza 
hadde  til  det  sidste  lagt  sig  iveien;  de  forlot  nu  hoffet  og 
fulgte  Mayenne. 

Betingelserne  i denne  vaabenstilstand  var,  at  Henrik  av 
Navarra  stillet  alle  sine  tropper  til  den  franske  konges  raadig- 
het;  til  gjengjæld  skulde  denne  overlate  sin  svoger  en  fast 
plads  ved  Loirefloden,  saaledes  at  han  til  enhver  tid  kunde 
sikre  sig  overgangen  over  denne;  utgifterne  ved  byens  garni- 
sonering  skulde  bæres  av  kongen  av  Frankrike.  Kongen  av 
Navarra  skulde  øieblikkelig  marschere  mot  Mayenne.  I alle 
de  byer  eller  fæstninger  som  han  maatte  erobre,  eller  hvor 
han  slog  sig  ned,  skulde  den  katholske  gudstjeneste  være 
ukrænkelig.  Enhver  beslaglæggelse  av  de  to  religionspartiers 
eiendom,  som  tidligere  var  paabudt,  skulde  bortfalde.  Prote- 
stanterne  skulde  frit  holde  sin  gudstjeneste  i de  byer  som 
de  holdt  besat.  Først  den  21.  april  utleverte  Henrik  III  byen 
Saumur  til  kongen  av  Navarra.  Denne  satte  sin  første  mand 
Philip  de  Mornay  som  kommandant  paa  dette  vigtige  sted. 
Begge  konger  offentliggjorde  vaabenstilstanden  nogle  dage 
efter  i hvert  sit  manifest.  De  retfærdiggjør  begge  sin  hand- 
ling ved  at  henvise  til  ligaen,  og  Henrik  III  erkjendte  like- 
frem at  han  ikke  var  sterk  nok  til  at  kjæmpe  med  dobbelt 
front. 

Den  30.  april  møttes  de  to  konger  i Plessis-lés-Tours,  det 
slot  hvor  Ludvig  den  XI  hadde  levet  sin  sidste  triste  tid. 
De  hadde  ikke  set  hinanden  paa  tretten  aar.  «Isen  er  brutt, 
ikke  uten  en  mængde  advarsler  om  at  hvis  jeg  gik  dit,  var 
jeg  en  død  mand»,  skriver  Henrik  av  Navarra  til  Mornay. 
«Jeg  er  gaat  over  elven  og  har  git  mig  Gud  ivold,  som  ikke 
bare  har  holdt  sin  haand  over  mig,  men  latt  en  overordentlig 
glæde  komme  tilsyne  paa  kongens  ansigt,  hos  folket  bifaldsrop 
uten  like,  de  ropte  endog:  leve  kongerne,  noget  som  var  mig 
ubehagelig» 1).  Mange  av  hans  officerer  hadde  med  den  største 
uvilje  og  ængstelse  set  paa  dette  møte.  I krigsraadet  mindet 
de  sin  chef  om,  at  den  konge  han  nu  skulde  møte,  var  en 
av  Bartholomæusnattens  bødler,  som  nylig  hadde  vist  at  han 


J)  Henri  IV,  Lettres  missives  II,  s.  477. 

endnu  forstod  sit  haandverk.  Hvem  kunde  vite  om  ikke 
planen  var  at  utlevere  ham  og  hans  venner  til  ligaen.  Mornay 
og  Chåtillon,  «hvis  store  egenskaper  kongen  ikke  blev  træt 
av  at  beundre»,  var  imidlertid  av  den  mening  at  forholdene 
gjorde  det  til  en  pligt  for  Henrik  at  møte  Frankrikes  konge. 
Splittet  man  nu  tropperne,  splittet  man  hjerterne;  kongen 
fulgte  deres  raad,  saameget  heller  som  det  stemte  med  hans 
personlige  ønsker;  men  han  fandt  det  dog  klokt  at  ta  med 
sig  en  avdeling  av  sin  garde1).  Denne  forsigtighet  skulde 
vise  sig  overflødig;  det  var  en  overstrømmende  varme  i de 
omfavnelser,  med  hvilke  Henrik  III  mottok  ham  og  som  kaldte 
taarerne  frem  i Béarnerens  øine.  Han  hadde,  siger  Michelet, 
«besynderlig  let  for  taarer.  Han  graat  av  kjærlighet,  graat 
av  venskap,  graat  av  medlidenhet».  Den  næste  dag  følte 
han  sig  saa  sikker,  at  han  gik  til  kongen  bare  fulgt  av 
en  page. 

De  to  kongers  forening  øvet  øieblikkelig  sin  moralske 
virkning  paa  den  del  av  folket,  som  endnu  ikke  hadde  git 
sig  ind  under  ligaen,  og  som  intet  heller  ønsket  end  at  søke 
ly  under  sin  loyalitet  mot  Frankrikes  lovlige  konge.  Særlig 
var  dette  tilfældet  med  adelen  og  den  høiere  borgerstand, 
som  begge  følte  sig  truet  av  ligaens  demokrati;  de  sluttet 
sig  i stigende  tal  til  kongernes  parti.  En  sterk  militær  støtte 
fik  dette  ogsaa  i schweizerne,  saavel  de  katholske  som  de 
protestantiske;  de  lot  sig  nu  villig  hverve  til  tjeneste  mot 
ligaen,  da  denne  stod  i vaaben  mot  kongen  av  Frankrike, 
hvem  kantonerne  ifølge  sin  gamle  traktat  var  forpligtet  til  at 
laane  sine  lansknegter;  ioooo  øvede  krigere  førtes  i juni  til 
kongernes  hovedkvarter.  Selv  italienske  fyrster,  som  stor- 
hertugen  av  Toscana,  fandt  at  kunne  tjene  sit  had  til  Spanien 
ved  at  laane  den  franske  konge  penger. 

Paa  den  anden  side  hidset  alliancen  mellem  morderkongen 
og  kjætterkongen  ligaen  op  til  den  voldsomste  lidenskap.  Dens 


*)  De  Thou : Hist.  Univ.  Vil,  s.  450  fg. 

prædikanter  i Paris  sparte  sig  intet  i retning  av  at  velte 
hadets  og  foragtens  smuds  utover  den  første.  Skamskrifter, 
smedevers,  religiøse  pamfletter  spredtes  i tusenvis  ut  over 
mængden,  der  dengang  som  altid  fraadset  i skandalen,  dag 
og  nat  furedes  gåterne  av  umaadelige  processioner,  av  kvinder 
og  barn;  en  mørk,  uforsonlig  stemning  laa  over  den  hele  by; 
den  som  lo,  satte  sit  liv  i fare.  En  Jean  Boucher  skriver  en 
bok  om  «Henrik  III’s  retfærdige  avsættelse»,  Sorbonnen  sletter 
hans  navn  av  kirkebønnerne;  i Rom  arbeider  ligaens  utsen- 
dinger for  at  faa  paven  til  at  lyse  ham  i ban,  og  den  24. 
mai  kan  man  i Rom  læse  exkommunikationen  paa  Peters- 
kirkens  og  Laterankirkens  døre.  Philip  II  knytter  gjennem 
sin  gesandt  Mendoza  og  ved  personlig  brevveksling  baandet 
stedse  fastere  med  Mayenne;  denne  stiller  sig  under  den 
spanske  kommando  i ydmyge  uttryk.  Mistænksom,  langsom 
og  forsigtig  som  den  spanske  konge  er,  slutter  han  endnu 
ikke  en  aapen  alliance  med  ligaen;  men  hans  gesandt  faar 
befaling  til  «uophørlig  at  opildne  katholikernes  iver  og  mod», 
og  da  Henrik  III  sender  ham  en  ambassadør  for  at  melde  ham 
morens  død  og  samtidig  be  om  hans  finansielle  hjælp  mot 
sine  oprørske  undersaatter  — det  officielle  diplomati  er  fuldt 
av  bevisst  ironi  — svarer  Philip  ham  brysk  nok,  «at  han  var 
meget  støtt  over  at  kongen  hadde  sluttet  fred  med  kjætterne 
og  vilde  laane  deres  hjælp  til  at  føre  krig  mot  katholikerne» 1). 

Mayenne  ønsket  at  slaa  et  slag,  før  de  to  kongers  hære 
hadde  fuldendt  sin  forening.  Han  gjorde  et  dristig  fremstøt 
mot  Tours  og  trængte  like  ind  i byens  forstæder.  Men 
Henrik  av  Navarras  raske  undsætning  tvang  ham  til  at  falde 
tilbake  til  Paris.  Béarnerens  ildfulde  beslutsomhet  gav  nu 
krigen  sin  karakter.  Han  tok  den  hele  ledelse  i felten  og 
gav  ordre  til  en  almindelig  offensiv  mot  den  store  by  for  at 
kvæle  ligaen  i dens  vugge.  Med  Chåtillon  og  «les  enfants 


*)  Cfr.  Capefigue:  La  Réforme  & la  Ligue  V,  hvor  en  række  breve 
citeres  eftcr  Simancas  arkiver,  og  de  Thou:  Hist.  Univ.  VII,  s.  457. 

perdus»  — huguenotternes  kjernetropper  — i spidsen  marscherte 
de  allierte  mot  Paris , tok  by  efter  by  og  slog  i mindre  træf- 
ninger  ligaens  tropper.  Fra  nord  kom  La  Noue  og  Mont- 
morency  med  en  hær  av  franske  og  tyske  tropper,  som  slog 
hertugen  av  Aumale  ved  Senlis.  Fra  øst  kom  Sancy  med 
sine  10000  schweizere.  Da  Henrik  den  III  i juli  slog  op 
sit  hovedkvarter  i Poissy,  hadde  han  30000  mand  under  sin 
kommando,  den  største  hær  som  religionskrigene  hadde  set, 
og  som  de  ypperste  soldater  i denne  det  huguenotske  ridder- 
skap, hvis  hvite  skjærf  Pariserne  ikke  hadde  skuet  fra  sine 
volde  siden  det  blodige  slag  ved  St.  Denis. 

«Denne  by  er  for  stor,  altfor  stor,  man  maa  aarelate 
den»,  skal  Henrik  III  ha  sagt,  da  han  fra  høiderne  ved  St. 
Cloud  saa  ind  over  Paris.  Al  den  følelse  som  endnu  var 
igjen  hos  denne  avmandede  monark,  hadde  fortættet  sig  til 
et  brændende  begjær  efter  hevn  over  byen,  som  hadde  beredt 
ham  hans  ydmygelse  og  set  hans  flugt,  og  over  dem  av 
Guiserne,  som  han  endnu  ikke  hadde  faat  i sin  magt.  L’Estoile 
fortæller,  at  han  sendte  en  av  sine  hofmænd  til  madame  de 
Montpensier  med  det  bud  at  han  vilde  brænde  hende  levende, 
naar  han  holdt  sit  indtog  i Paris ; men  denne  uforfærdede 
furie  sendte  ham  det  kontante  svar,  at  «ilden  var  for  sodomiter 
som  ham  og  ikke  for  mig».  Hun  mere  end  nogen  anden 
søkte  at  holde  modet  oppe  i denne  febersyke  mængde,  hos 
hvem  fortvilelsen  nu  hadde  avløst  seiersrusen.  Hun  terrori- 
serte den  hele  by  ved  sine  munker  og  væbnede  bander,  lot 
arrestere  hundreder  av  de  mest  ansete  borgere  og  forbød  de 
andre  politikere  at  forlate  sine  huse,  og  onde  tunger  visste 
at  fortælle  at  det  var  hende  som  lagde  dolken  i Jaques 
Clements  haand  «ved  paa  stedet  at  skjænke  ham  det  som  var 
bedst  skikket  til  at  friste  en  utsvævende  munk» 1). 

J)  De  Thou:  Hist.  Univ.  VII,  s.  488.  Da  denne  dame  fik  etterretningen 
om  at  mordet  paa  Henrik  var  lykkedes,  faldt  hun  budet  om  halsen  og  ropte: 
«Er  det  virkelig  sandt?  er  denne  onde  og  troløse  mand  død?  bare  en  ting 
volder  mig  smerte,  at  han  ikke  har  visst,  før  han  døde,  at  det  er  mig  som 
har  gjort  det».  (Cfr.  Bouillé:  Hist.  des  dues  de  Guise  III,  s.  394  og  399). 

Paris’s  motstandsevne  var  allikevel  brutt  — «naar  det 
kommer  til  storm,  flygter  disse  byfolk  og  lar  os  i stikken», 
sagde  en  av  de  høiere  officerer  til  Mayenne,  og  denne  saa 
heller  ingen  anden  utvei  end  at  forsøke  at  slaa  sig  igjennem 
fienden.  De  to  konger  hadde  alt  færdig  til  at  storme  byen 
den  2.  august;  men  inden  den  dag  indhentedes  Henrik  III 
av  den  samme  død  han  nylig  hadde  beredt  sin  største  fiende. 

En  ung  dominikaner,  Jacques  Clément,  en  bondegut  fra 
Champagne  som  før  han  blev  munk  skal  ha  været  soldat, 
lidenskabelig,  fanatisk,  var  under  indflydelse  av  de  sidste 
tiders  rystende  begivenheter  og  de  oprivende  scener  bragt 
helt  ut  av  likevegt.  Han  hadde  syner  og  hørte  røster  som 
kaldte  ham  til  at  frelse  religionen  og  folket  ved  at  dræpe 
tyrannen.  Denne  tanke  besatte  ham  saa  sterkt,  at  han  bare 
levet  og  aandet  i den;  han  hadde  imidlertid  skrupler  som 
prest  ved  at  utføre  denne  blodige  gjerning;  men  pavens 
exkommunikation  og  hans  overordnedes  forsikringer  om  at 
en  saadan  daad  ikke  var  en  dødssynd  men  en  uregelmæssig- 
het1),  beroliget  hans  samvittighet,  og  utsigten  til  et  martyrium 
som  kunde  løfte  ham  op  i helgenernes  række,  har  staat  som 
et  lokkende  syn  for  hans  eksalterte  fantasi.  Som  ovenfor 
nævnt  er  der  sterke  grunde  til  at  tro,  at  ogsaa  ligaens  ledere 
ikke  alene  har  kjendt  og  billiget  hans  handling,  men  likefrem 
tilskyndet  ham  til  den.  For  at  utføre  sin  gjerning  viste  Jaques 
Clément  en  overordentlig  snuhet,  ingen  ualmindelig  ting  hos 
mordere,  som  handler  under  tvangsforestillinger.  Han  fik 
saaledes  tilvendt  sig  et  anbefalingsbrev  fra  en  av  kong  Henriks 
tro  mænd,  greven  av  Brienne,  som  av  ligaen  var  holdt  fængslet 
i Bastillen.  Ved  hjælp  av  dette  og  et  bønskrift  med  præsident 
Harlays  forfalskede  navn  lykkedes  det  Clément  at  faa  adgang 
til  kongen  i hans  hus  i St.  Cloud  om  morgenen  den  1.  august. 
Munken  rakte  ham  med  en  dyp  bøining  nogle  papirer,  og  trak 

J)  Cfr.  Ranke:  Franz.  Gesch.  I,  s.  339.  Den  ovennævnte  Boucher  hadde 
likefrem  forkyndt  den  lære,  at  den  «tyran»  som  hadde  vist  sig  som  religionens 
og  fædrelandets  fiende,  kunde  dræpes  ogsaa  av  den  enkelte  mand. 


JACQUES  CLÉMENT  MYRDER  HENRIK  III 


237 


saa  pludselig  frem  en  kniv  som  han  bar  løs  i ærmet,  og  støtte 
den  i kongens  underliv  like  under  navlen.  Kongen  hadde 
allikevel  kraft  til  at  trække  den  ut  og  saare  munken  med 
den  over  det  venstre  øienbryn.  Paa  kongens  skrik  ilte  en 
av  de  «fem  og  firti»  til  og  gjennemboret  morderen  med  sin 
kaarde;  han  faldt  øieblikkelig  om  død,  og  hans  legeme  blev 
massakrert  av  de  andre  gardister.  Kongen  saa  først  ut  til 
at  skulle  overstaa  attentatet  og  kunde  endog  diktere  breve 
til  Mornay  og  andre,  men  ut  paa  natten  døde  han  under 
svære  lidelser.  Før  sin  død  befalte  han  sine  mænd  at  avlægge 
ed  til  Henrik  av  Navarra  som  sin  rette  efterfølger. 

Saaledes  døde  den  sidste  Valois  for  den  samme  morde  r 
dolk,  som  han  selv  med  koldt  blod  hadde  ført  mot  sine 
motstandere.  Huguenotternes  dødsfiende  hadde  søkt  ly  bak 
deres  sverd;  munkenes  ven  døde  for  en  munks  haand.  I denne 
skjærende  ironi  sluktes  et  liv  som  er  et  av  historiens  uvær- 
digste,  som  er  knyttet  sammen  med  nogle  av  de  mørkeste 
sider  i Frankrikes  annaler.  Der  er  en  tilbøielighet  i den 
moderne  historieskrivning  til  at  søke  med  lys  og  lygte  efter 
alt  som  kan  mildne  dommen  over  historiens  mørke  skikkelser. 
Det  er  noget  heri  som  stemmer  med  de  menneskelige  følelser, 
undertiden  med  retfærdigheten.  Jeg  tror  ikke  det  er  mulig 
at  vende  den  naturlige  foragt  for  den  sidste  Valois  om  til 
medlidenhet  paa  anden  maate  end  ved  at  minde  om,  at  han 
var  den  sidste  av  en  dekadent  slegt  og  Catharina  av 
Medicis  søn. 


KAPITEL  XIII 

Henrik  IV  mot  Ligaen 

Situationen  ved  Henrik  I II’s  død  — Det  religiøs-politiske  problem  i 
forgrunden  — Stemninger  i de  katholske  kredse  — Ligaen  utroper 
kardinalen  av  Bourbon  til  konge  — Henrik  IV  den  nye  tids  mand  — 
Henrik  og  de  katholske  officerer  — Henrik  og  det  protestantiske  parti 
— Katholske  stormænd  forlater  hans  hær  — Krigen  ophører  at  være 
en  religionskrig  — Krigen  i Normandi  — Kampen  ved  Arques  — 
Elisabeth  hjælper  Henrik  — Kongen  mot  Paris  — Motsætninger  mel- 
lem  katholiker  og  protestanter  — Slaget  ved  Ivry  — Henrik  anden 
gang  foran  Paris 


(<  LI  enrik  IV  saa  sig  som  konge,  før  han  hadde  tænkt  og 
A A ønsket  det,  og  sittende  halvt  paa  en  skjælvende  trone», 
med  disse  ord  indleder  d’Aubigné,  som  selv  var  tilstede,  sin 
mesterlige  skildring  av  den  bevægede  scene  rundt  den  døde 
konges  lik:  munkene  med  brændende  kjerter  ved  dets  føtter, 
hofmændene  i kreds  rundt  baaren  i stor  ophidselse,  «klem- 
mende  sine  hatter  sammen  eller  kastende  dem  ned  paa  jorden, 
knyttende  næverne,  komplotterende,  tagende  hinanden  i haan- 
den,  givende  løfter  og  forsikringer,  som  man  kunde  høre 
sluttet  med:  heller  dø  tusen  ganger!»  — «I  ti  skridts  avstand 
fra  kongen  slipper  de  ord  dem  av  munden,  at  de  heller  vil 
utlevere  sig  til  alle  slags  fiender  end  taale  en  huguenot  som 
konge».  — Den  avdødes  sidste  befaling  om  loyalt  at  bøie  sig 
for  Henrik  av  Navarra  som  hans  retmæssige  efterfølger  var 
øicblikket  efter  tomme  ord  for  denne  samvittighetsløse,  graa- 

dige  kamarilla,  som  hadde  suget  landets  blod  som  igler,  og 
som  ikke  hadde  nogen  anden  tanke  end  at  sætte  sig  fast  der 
hvor  de  kunde  fortsætte.  Men  det  sindsoprør  og  den  for- 
virring som  saaledes  holdt  tilhuse  inden  denne  lille  kreds, 
var  i virkeligheten  et  uttryk  for  en  helt  ny  situation  i landets 
hele  politik,  en  situation  fuld  av  uklarhet  og  tvil , farligere  end 
nogensinde  ved  de  lidenskaper  og  kræfter  som  sættes  i bevæ- 
gelse,  idet  store  principer  tørner  mot  hinanden. 

Den  kamp  som  huguenotterne  hittil  hadde  ført,  først  for 
at  vinde  landet,  saa  for  at  hævde  sig  i landet,  hadde  ved 
alliancen  mellem  dem  og  Frankrikes  konge  i nogen  grad 
skiftet  karakter.  Den  var  gaat  ind  som  et  led  i en  i visse 
maater  større  og  videre  avgjørelse,  den  hvis  indsats  var  selve 
dynastiet  og  monarkiet,  mot  usurpatoriske  kræfter  som  søkte 
sin  støtte  hos  en  fremmed  stat,  og  mot  de  oprørske,  splittende 
tendenser  hos  byernes  demokrati.  Henrik  av  Navarra  og 
hans  huguenotter  var  paa  sin  vis  blit  hvervet  som  general 
og  soldater  i den  franske  konges  tjeneste  til  vern  om  hans 
suveræne  rettigheter  og  den  av  monarkiet  repræsenterte  natio- 
nale  enhet.  Deres  særlige  opgave  var  derved  i nogen  grad 
traadt  i bakgrunden.  Nu  indtraadte  en  pludselig  ændring  i 
dette.  Ved  Henrik  IIP s død  meldte  det  religiøs-politiske  problem 
sig  med  en  øieblikkelig  styrke  som  overrasket  og  forvirret. 
En  protestantisk  konge  paa  Frankrikes  trone  var  ikke  som  før 
en  fjern  mulighet,  men  en  lyslevende  virkelighet.  Henrik  av 
Navarras  legitime  ret  til  tronen  — saa  fjern  end  hans  slegts 
tilknytning  til  det  utdøde  dynasti  end  var  — kunde  ikke 
bestrides;  den  var  i overensstemmelse  med  den  urgamle  arve- 
lov,  den  var  erkjendt  av  den  sidste  Valois,  var  sanktionert 
av  hans  sidste  vilje  og  godkjendt  av  rikets  fremtrædende 
mænd.  Men  Henrik  av  Navarra  paa  Frankrikes  trone  var 
sandsynligvis  det  samme  som  at  den  reformerte  religion 
løftedes  op  fra  en  undtagelsesstilling  til  en  med  landets 
gamle  religion  jevnbyrdig,  ja  maaske  til  en  foretrukket  stil- 
ling. Huguenotterne  vilde  sitte  i kongens  raad,  danne  hans 

hof,  finde  vei  til  riksembeder  og  guvernørstillinger,  til  parla- 
menter  og  andre  domstole.  Frankrike  stod  overfor  mulig- 
heten av  at  bli  et  protestantisk  styret  land. 

Skjønt  Henrik  av  Navarra  mere  end  engang  i ord  og 
handling  hadde  vist  at  den  katholske  religion  intet  hadde  at 
frygte  fra  ham,  om  forholdene  skulde  gjøre  ham  til  Frank- 
rikes konge,  skjønt  han  mere  end  engang  hadde  erklært  sig 
villig  til  at  se  sin  tro  prøvet  ved  et  frit  koncil,  stod  han  jo 
dog  endnu  som  de  reformerte  kirkers  valgte  protektor,  og 
han  hadde  saa  sent  som  paa  forsamlingen  i La  Rochelle  i 
de  mest  bindende  ord  forpligtet  sig  til  at  verne  om  den  refor- 
merte tro  og  de  reformerte  kirker  «til  sit  sidste  suk»,  like- 
som forsamlingen  edelig  hadde  forpligtet  sig  til  med  alle 
midler  at  verge  hans  lovlige  rettigheter.  Dette  gjensidighets- 
forhold bestod  fremdeles.  Henrik  IV  var  likesaavel  som 
Henrik  av  Navarra  protestantismens  protektor,  hadde  de 
samme  pligter  likeoverfor  denne  som  før,  likesom  det  refor- 
merte parti  hadde  ret  til  at  stille  de  samme  krav  til  ham  i 
den  nye  stilling  som  i den  gamle  og  til  gjengjæld  yde  ham 
den  samme  støtte. 

Det  er  forstaaelig,  at  derved  at  religionsproblemet  ved 
den  nye  situation  saaledes  blev  filtret  ind  i tronfølgespørs- 
maalet,  bragtes  de  begge  i en  stilling  som  i høi  grad 
maatte  bringe  uenighet  og  uklarhet  ind  i den  almindelige 
tankegang,  ikke  mindst  hos  den  del  av  folket  som  hadde 
sluttet  sig  til  kongens  sak.  De  Thou,  som  stod  begiven- 
heterne  nær  og  som  saaledes  har  et  førstehaands  kjendskap 
til  de  stemninger  som  rørte  sig  i de  ledende  kredse,  gir  os  et 
interessant  indblik  i disse.  Det  talrikste  parti  var  det  som  i 
sin  holdning  til  den  nye  situation  lot  sig  lede  av  de  store 
nationale  hensyn.  Disse  overskygget  hos  dem  helt  de  kon- 
fessionelle.  De  nationale  hensyn,  opretholdelsen  av  monar- 
kiet, den  uavhængige  suverænitet  det  hadde  havt  før  borger- 
krigene, rikets  enhet  og  folkets  samhold,  ja  selv  den  katholske 
kirkes  interesse,  som  altid  vilde  være  bedst  betrygget  i en 

sterk  stat,  krævet  at  den  lovlige  tronfølge  respektertes,  og  at 
Henrik  av  Navarra  erkjendtes  som  Frankrikes  konge,  paa 
betingelse  av  at  han  forpligtet  sig  til  at  opretholde  deres  for- 
fædres  religion.  Spørsmaalet  om  kongens  personlige  tros- 
bekjendelse  var  i forhold  hertil  en  underordnet  ting. 

For  andre  var  de  religiøse  hensyn  de  alt  andet  over- 
skyggende.  De  opfattet  kongedømmet  theokratisk,  som  en 
institution  der  fik  sin  ret  og  hellighet  ved  kirkens  sanktion, 
paa  engang  altsaa  et  verdslig  og  et  geistlig  embede.  Det  var 
følgelig  umulig  at  kunne  erkjende  en  konge  som  lovlig,  som 
ikke  delte  den  katholske  kirkes  tro.  Likeoverfor  dette  princip 
kunde  hensynet  til  den  mulige  uro  og  splittelse  som  kunde 
opstaa  av  at  Henrik  av  Navarra  ikke  erkjendtes  som  lovlig 
konge,  intet  veie.  Gud  vilde  nok  tilslut  gi  sandheten  seir. 
Det  er  naturlig,  at  de  som  hyldet  denne  tankegang,  maatte 
søke  over  til  ligaen,  hvor  en  yderliggaaende  klerikalisme 
hadde  alliert  sig  med  middelaldersk  provinsfeudalisme  og 
byrepublikanisme. 

Endelig  var  der  et  ganske  talrig  parti  som  foreløbig  ikke 
kjæret  sig  om  de  store  principer,  men  som  av  hensyn  til 
sine  personlige  interesser  fandt  det  klokest  indtil  videre  at 
forbli  ved  kongens  hær,  og  som  forbeholdt  sig  endelig  at 
vælge  sin  plads  naar  vaabenlykken  hadde  erklært  sig  for 
det  ene  eller  det  andet  av  de  kjæmpende  partier1). 

Ligaens  stilling  vandt  utvilsomt  i klarhet  og  i styrke  ved 
Henrik  III’s  død.  De  betænkeligheter  som  i visse  maater 
altid  maatte  gjøre  sig  gjældende  hos  mange  av  dens  tilhængere 
ved  at  staa  i vaaben  mot  landets  konge,  forsvandt  i samme 
øieblik  hans  efterfølger  var  en  protestantisk  prins.  Vi  ser 
ogsaa,  hvorledes  ligaens  parti  fyldes  av  nyt  mod  og  ny  tillid, 
efterat  Jaques  Cléments  dolk  har  gjort  sin  gjerning.  Paris  er 
i en  glædesrus;  Guisernes  grønne  farver  lyser  overalt;  i Tou- 
louse  forordner  parlamentet  bønner  og  processioner.  Ligaen 


J)  De  Thou:  Hist.  Univ.  VII,  s.  530. 

16  — Anderssen:  Henrik  av  Navarra. 

kan  nu  med  større  ret  end  nogensinde  gjøre  sin  sak  til  et 
med  den  katholske  kirkes,  den  kan  med  bedre  samvittighet 
end  før  trygle  Philip  II  om  hjælp  i den  hellige  krig;  den 
kan  med  kirkens  sanktion  hævde  sin  falske  folkesuverænitets- 
lære,  bak  hvilken  i virkeligheten  skjulte  sig  den  unationale 
og  reaktionære  politik,  som  av  det  franske  monarki  vilde 
gjøre  en  middelaldersk  kirkestat,  av  landet  provinser,  av 
nationen  smaasamfund.  Det  er  i god  sammenhæng  hermed 
at  ligaens  raad  dækker  den  avfceldige  kardinal  av  Bourbons 
tonsur  med  kongekronen.  Den  nye  Karl  X sitter  vel  forvaret 
under  Mornays  aarvaakne  øine  i Poitou;  men  dette  er  jo  i 
virkeligheten  likegyldig;  fri  eller  fangen  er  han  likegodt  det 
sørgelige  symbol  paa  dette  monarki  av  kirkens  og  ligaens 
naade,  som  gaar  imot  historiens  strøm,  imot  den  nationale 
evolution,  imot  den  moderne  statsopfatning,  imot  de  nye 
humanitetens  og  tanke-  og  samvittighetsfrihetens  ideer,  som 
saa  smertefuldt,  men  uimotstaaelig  hadde  begyndt  at  fri  sig 
ut  av  middelalderens  borgmure  og  klosterceller. 

Henrik  IV  var  i utpræget  grad  den  nye  tids  mand.  Hans 
politiske  idealer  var  absolutismens,  kongedømmet  var  i hans 
tanker  en  institution  som  først  kom  til  sin  ret  og  virket  efter 
sin  natur,  naar  det  kunde  utøves  med  fuld  suverænitet;  han 
er  Richelieus  og  Ludvig  XIV  forgjænger  ikke  bare  kronologisk 
men  i sin  aand  og  i sin  statsopfatning.  Han  vil  et  monarki, 
uavhængig  av  kirke,  av  stænderrepræsentation,  av  parlamenter, 
av  arvelige  riksembeder,  av  feudale  og  municipale  "friheter. 
Mere  end  engang  hadde  hans  absolutisme  været  paa  grænsen 
av  konflikt  med  de  konstitutionelle  og  republikanske  syns- 
maater  hos  hans  huguenotske  tilhængere,  og  han  hadde  kun 
undgaat  en  saadan  ved  smidig  at  bøie  av.  Hans  absolutisme 
var  ogsaa  forbundet  med  en  levende  nationalfølelse.  Han  er 
mere  fuldblods  franskmand  end  nogen  av  sine  forgjængere 
og  samtidige,  han  regner  sig  som  konge  som  repræsentant 
for  nationens  enhet,  og  han  føler  dypt  og  sterkt  som  søn  av 
det  rike  og  skjønne  land  mellem  havet  og  Alperne;  ordene 

Frankrike  og  franskmand  lyder  med  en  vibrerende  klang  i 
hans  tale  og  i hans  manifester.  Han  føler  sig  ogsaa  som 
arvtager  av  den  nationale  politik  utad,  men  han  løfter  den 
op  til  en  principiel  klarhet  og  storhet,  høit  over  hans  for- 
gjængeres  tankegang;  Frankrike  som  Europas  førende  land 
er  allerede  hans  ideal,  mot  Habsburgernes  overmagt,  mot 
pavens  middelalderske  theokrati,  men  ogsaa  Frankrike  som 
Europas  mægler  og  religiøse  og  politiske  fredsstifter.  Allerede 
som  konge  av  Navarra  ser  vi  ham  optat  av  store  planer  om 
forbund  mellem  alle  protestantiske  stater,  uanseet  konfession, 
til  vern  om  fælles  interesser;  disse  planer  vokser  efterhaanden 
ut  til  dristige  ideer  om  en  almindelig  verdensfred,  bygget  paa 
en  ordning  av  Europas  stater  efter  likevegtens  princip. 

Hans  protestantisme  er  uten  konfessionalisme,  som  hans 
katholicisme  senere  var  det.  I sin  opfatning  av  forholdet 
mellem  kirke  og  stat  er  han  en  helt  moderne  aand;  han  vil 
den  sidstes  fuldkomne  emancipation  fra  den  første  og  erkjender 
religionsfrihetens  princip  som  det  der  bør  bestemme  statens 
forhold  til  konfessionelle  spørsmaal.  Det  er  sandt,  han  var 
ikke  sterk  nok  til  at  kunne  gjennemføre  dette  princip;  hans 
politik  her  viser  at  hans  karakter  og  hans  handleevne  ikke 
altid  var  paa  høide  med  hans  synsmaater;  det  er  ogsaa  sandt 
at  hans  tolerance  ikke  er  uten  sammenhæng  med  et  hang  til 
skepsis  og  en  frivolitet  som  aldrig  tapte  sin  magt  over  ham. 
Men  stillet  likeoverfor  religionskrigenes  uforsonlighet  og  en 
Ludvig  XlV’s  trangbrystede  og  selvforgudende  bigotteri  staar 
Henrik  IV  allikevel  med  alle  sine  svakheter  som  en  tiltalende 
repræsentant  for  religionsfrihetens  og  humanitetens  store  grund- 
sætninger. 

I den  vanskelige  situation  i hvilken  han  blev  stillet  ved 
Henrik  III’s  pludselige  død,  lagde  den  nye  konge  for  dagen 
en  aandsnærværelse  og  en  værdighet,  som  viste  at  han  hadde 
herskerevnen  i sig.  Han  handlet  saaledes,  at  han  ikke  gav 
rum  for  nogen  tvil  om  at  han  selv  følte  sig  overbevist  om 
sin  ret  til  at  bære  kronen.  Han  forstod,  at  hvad  han  gjorde 

«i  den  første  time,  vilde  bestemme  den  gode  eller  daarlige 
retning  for  resten  av  livet»,  og  allerede  den  2.  august  utgaar 
fra  hans  raadsbord  en  rundskrivelse  til  rikets  byer  med  under- 
retning om  Henrik  III’s  død,  og  beroligende  forsikringer  om 
at  der  ingen  forandring  vilde  gjøres  i den  katholske  kirkes 
stilling,  og  intet  til  skade  for  det  almene  vel.  Denne  rund- 
skrivelse indlededes  med  den  almindelige  formel:  «De  par  le 
Roy».  Det  gjaldt  straks  at  berolige  sindene,  at  aapne  et 
glimt  ind  til  den  fredspolitik  som  han  vilde  gjøre  til  sin.  — 
Det  var  ogsaa  som  Frankrikes  legitime  konge  han  mottok  den 
deputation  fra  de  katholske  officerer  og  høie  embedsmænd , som 
indfandt  sig  hos  ham  forat  forelægge  ham  de  betingelser  de 
var  blit  enige  om  at  opstille  for  at  slutte  sig  til  ham.  Da 
deres  ordfører,  en  av  den  døde  konges  mignoner,  finans- 
intendanten  d’0  gjorde  gjældende,  at  Henriks  kongeværdighet 
maatte  godkjendes  av  rikets  stænder,  at  den  derhos  maatte 
faa  kirkens  sanktion  ved  en  høitidelig  kroningsakt,  og  at  det 
derfor  var  nødvendig  at  han  lot  sig  optage  i den  katholske 
kirke,  gav  Henrik  ham  et  stolt  og  værdig  svar:  «Naar  I griper 
mig  i strupen  det  samme  øieblik  jeg  er  steget  op  paa  tronen, 
naar  I tror  i en  saa  farlig  time  at  kunne  slæpe  mig  dit,  hvor 
man  ikke  har  kunnet  tvinge  saa  mange  smaafolk,  fordi  de 
har  visst  at  dø,  er  saa  ikke  grunden  den,  at  I mener  at  jeg 
ingen  tro  har,  og  at  I derfor  kan  kræve  et  slikt  trosskifte? 
Vil  I da  heller  ha  en  konge  uten  Gud?  har  I da  større  tillid 
til  en  atheist?  og  vil  1 paa  slagets  dag  saameget  sikrere  kunne 
lyde  en  meneder  og  en  frafalden?  — De  som  ikke  kan  vente 
paa  at  jeg  beslutter  i disse  ting  efter  moden  overveielse  — 
dem  gir  jeg  frihet  til  at  gaa  og  tjene  under  overmodige 
herrer:  jeg  vil  blandt  katholikerne  ha  dem  som  elsker  Frank- 
rike og  æren»1). 

Som  et  ekko  av  de  sidste  ord  hørtes  den  tapre  officer 
de  Givrys  stemme,  som  just  i dette  øieblik  traadte  ind : 


!)  D’Aubigné:  Hist.  Univ.  III,  liv.  II,  s.  185  fg. 

«Konge!  jeg  har  set  blomsten  av  Deres  kjække  adel  — De 
er  de  tapres  konge,  og  bare  kujonerne  vil  forlate  Dem». 
Samtidig  kom  den  glædelige  meddelelse  at  det  var  lykkedes 
Sancy  at  bevæge  schweizerne  til  at  tjene  Henrik.  Den 
katholske  adel  fandt  det  klokt  at  bøie  sig  for  den  vind  som 
nu  blæste  til  gunst  for  den  nye  konge;  de  avlagde  troskapsed 
til  ham,  me  n samtidig  maatte  Henrik  edelig  forpligte  sig  til 
at  opretholde  den  katholske  religion  i sin  renhet  og  fulde 
magtfylde,  indtil  en  ny  stænderforsamling  traadte  sammen, 
og  ikke  at  gi  embeder  og  stillinger  til  huguenotter  undtagen 
paa  de  steder,  hvor  den  reformerte  gudstjeneste  var  tillatt 
ifølge  sidste  vaabenstilstand.  Han  forpligtet  sig  endvidere  til 
inden  seks  maaneder  at  la  sin  tro  prøve  paa  et  nationalt 
koncil.  Til  gjengjæld  erkjendte  den  katholske  adel  ham  for 
«sin  konge  og  naturlige  fyrste  efter  rikets  grundlov»,  og  lovet 
ham  huldskap  og  troskap. 

Det  kan  ikke  negtes  at  Henrik  IV,  ved  at  sætte  sit  navn 
under  denne  overenskomst,  i virkeligheten  allerede  har  tat 
det  første  avgjørende  skridt  som  førte  ham  over  til  den 
katholske  kirke.  Naar  han  saa  kraftig  og  bestemt  hadde 
avvist  de  katholske  herrers  forlangende  om  øieblikkelig  at 
skifte  religion,  skyldtes  dette  først  og  fremst  den  retfærdige 
harme  han  følte  ved  i et  øieblik  saa  fuldt  av  farer  og 
vanskeligheter  at  bli  sat  kniven  paa  strupen  av  den  griske 
kamarilla,  som  hadde  hat  hans  forgjænger  i sit  faste  grep; 
men  han  hadde  ogsaa  latt  sig  lede  av  vigtige  politiske  hensyn, 
av  hensynet  til  Europas  protestanter  og  hensynet  til  sine 
egne  trosfæller.  Han  trængte  dem  alle;  uten  sine  hugue- 
notters  prøvede  sverd,  uten  Elisabeths  dukater,  de  tyske  og 
schweiziske  protestanters  reitere  og  lansknegter  kunde  han 
ikke  hævde  sin  stilling  som  forholdene  nu  var,  med  et  stort 
og  uforsonlig  parti  mot  sig,  som  fandt  virksom  støtte  hos 
mægtige  utenlandske  magter.  Selve  agtelsen  for  hans  konge- 
lige ære  maatte  tilsi  ham  at  vise  tilbakeholdenhet.  Den  samme 
mand  som  nylig  i La  Rochelle  hadde  svoret  «av  hele  sit 

hjerte  og  av  al  sin  magt»  at  forsvare  de  reformerte  kirker, 
som  i brev  paa  brev  til  Elisabeth,  til  Tysklands  og  Nordens 
protestantiske  fyrster,  til  Schweizes  kantoner  indtrængende 
og  varmt  hadde  gjort  sig  til  talsmand  for  en  protestantisk 
union,  kunde  ikke  uten  at  utlevere  sig  til  foragt  skifte  tro 
som  man  skifter  klær,  selv  for  en  trone. 

Henriks  stilling  hadde  aldrig  været  sikkert  befæstet  hos  det 
protestantiske  parti.  Han  hadde  overordentlig  hengivne  og 
trofaste  venner  inden  dette,  men  den  strengere  konsistorielle 
retning,  som  var  mægtig  i de  borgerlige  lag,  hadde  aldrig 
næret  ubetinget  tillid  til  ham.  Det  er  et  karakteristisk  træk, 
at  like  efter  hans  tronbestigelse  overveier  et  kollokvium  i St. 
Jean-Angely  spørsmaalet  om  at  vælge  en  ny  protektor  for  de 
reformerte  kirker,  en  plan  som  naturlig  vakte  kongens  høieste 
forbitrelse.  Hans  store  villighet  til  at  «la  sig  belære»  i tros- 
spørsmaalet  avkjølet  ogsaa  følelserne  for  ham  hos  mange 
alvorlige  huguenotter,  og  som  tilfældet  var  efter  slaget  ved 
Coutras,  forlot  ikke  faa  av  adelsmændene  fra  Poitou  og  Gas- 
cogne  hans  hær  for  at  se  til  sit  hjem  nogen  tid;  «de  hadde 
utstaat  saa  meget  at  deres  midler  var  sluppet  op».  De  lovet 
at  komme  igjen,  men  i øieblikkets  situation  betegnet  deres 
bortmarsch  en  stor  svækkelse  for  Henriks  militære  stilling. 

End  nu  farligere  var  det  at  fremtrædende  katholske  stor- 
mænd  forlot  hæren , saaledes  den  mægtigste  av  dem  alle,  her- 
tugen av  Epernon.  Han  er  et  typisk  eksempel  paa  disse 
feudale  epigoner  som  under  borgerkrigenes  anarki  kun  for- 
følger sine  personlige  maal,  for  hvem  det  at  tjene  konge, 
fædreland,  religion,  kun  er  en  pligt,  forsaavidt  som  det  kan 
forenes  med  deres  særinteresser.  Med  7000  mand  trak  han 
sig  tilbake  til  sit  guvernement  Angoumois;  flere  fulgte  hans 
eksempel,  men  bare  én  betydeligere  mand,  de  Vitry,  gik  over 
til  ligaen.  Det  ser  dog  ut  til  at  den  ærgjerrige  Epernon 
ogsaa  har  havt  planer  om  at  gjøre  det  samme.  I Simancas 
arkiverne  i Paris  er  der  to  breve,  vekslet  mellem  Philip  II 
og  Mendoza,  som  viser  at  Epernon  har  underhandlet  med 

den  spanske  gesandt  om  at  utlevere  til  den  spanske  konge 
flere  byer,  blandt  andre  Metz  og  Boulogne,  for  en  større  penge- 
sum, samtidig  som  han  ogsaa  har  staat  i underhandlinger  om 
at  utlevere  Metz  til  hertugen  av  Lothringen.1) 

I løpet  av  faa  dage  saa  Henrik  IV  sin  hær  smelte  sam- 
men fra  40000  mand  til  det  halve.  Under  disse  omstændig- 
heter  maatte  han  opgi  enhver  tanke  om  at  ta  Paris.  Han 
delte  sin  hær  i tre  korpser,  sendte  den  ene  til  Champagne 
under  marschal  d’Aumont,  den  anden  til  Pikardi  under  her- 
tugen av  Longueville  og  La  Noue,  selv  trak  han  sig  med  en 
tredje  hær,  som  stod  under  den  prøvede  marschal  Birons 
kommando,  tilbake  til  Normandi,  hvor  han  gjorde  Dieppe  til 
sit  hovedkvarter;  kommandanten  de  Chastes  aapnet  byens 
porter  for  ham.  Dieppe  sikret  ham  forbindelsen  med 
Elisabeth,  hvis  hjælp  han  trængte  mere  end  nogensinde.  Han 
stod  nu  likeoverfor  en  opgave  som  var  langt  større  end  den 
som  protestantismens  protektor  at  hævde  dens  livsret  i Frank- 
rike. Denne  gang  skulde  han  med  sit  sverd  lægge  under  sig 
det  hele  land  og  det  hele  folk,  gjøre  til  ubestridt  virkelighet 
den  kongeværdighet,  som  endnu  ikke  var  mere  end  et  legi- 
timt krav  og  et  skjønt  haab. 


Vi  har  set  hvorledes  de  franske  religionskrige  mere  og 
mere  er  blit  politiske  krige.  Protestantismen  hadde  haabet 
med  aandelige  vaaben  at  erobre  land  og  folk;  den  vilde  være 
landets  kirke;  men  den  var  voldsomt  revet  ut  av  alle  drømme 
om  dette  ved  forfølgelsens  og  krigens  uforsonlige  magter.  Den 
hadde  saa  forskanset  sig  bak  kravet  paa  at  føre  en  av  lov  og 
ret  sikret  tilværelse  som  en  kirke  i landet,  og  den  hadde 
tilsyneladende  seierrik  gjennemført  dette  krav.  Et  oprørende 
og  troløst  brudd  paa  høitidelig  besvorne  traktater  hadde  saa 
tvunget  protestantismen  til  fra  en  konfession  at  gjøre  sig  til 


J)  Cfr.  Cal.  of  Letters  and  state  pap.  IV  s.  557  og  561. 

en  statstheori,  fra  en  aandelig  magt  til  at  gjøre  sig  til  en 
krigersk  og  politisk,  fra  en  kirke  til  en  stat.  Som  saadan 
hadde  den  traadt  i forbindelse  med  partier  og  magtkrævere  i 
den  statsopløsning,  som  under  Henrik  av  Valois  avbryter  det 
sidste  hundredeaars  monarkiske  evolution.  Da  Henrik  av  Na- 
varra  blir  protestantismens  valgte  protektor,  forbinder  dens  reli- 
giøse og  kirkelige  tendenser  sig  paa  det  inderligste  med  de  politi- 
ske og  dynastiske  interesser,  denne  repræsenterer,  men  huguenot- 
terne  optrær,  som  vi  har  set,  allikevel  med  klare  og  bestemte  krav 
og  har  sit  uavhængige  kirkelig-politiske  program  I detøieblik 
imidlertid  protektoren  i kraft  av  en  legitim  tronfølgeretoptar  kam- 
pen mot  de  klerikale  og  verdslige  kræfter  som  har  søkt  sammen 
under  ligaens  fane,  trænges  spørsmaaletom  protestantismens  sær- 
lige kirkelige  og  retslige  stilling  i Frankrike  i bakgrunden  for  det 
alt  overskyggende  politisk-nationale  problem,  hvorvidt  en  mon- 
arkisk-absolutistisk  statsutviking  skal  fortsættes  paa  grundlag  av 
den  dynastiske  legitimitet,  som  hvis  repræsentant  Henrik  IV 
optrær,  eller  om  Frankrike  paany  skal  opløses  av  feudale 
og  municipale  kræfter  og  opgi  den  uavhængige  holdning 
likeoverfor  huset  Habsburg  og  den  hellige  stol  den  i aarhun- 
dredets  første  halvdel  hadde  hævdet.  I den  krig  som  deler 
landet  og  folket  om  dette  problem,  er  huguenotterne  et  hær- 
element  ved  siden  av  andre,  et  fortræffelig  element,  kan- 
ske  det  ypperste  av  alle,  men  de  kjæmper  ikke  umiddelbart 
for  sin  særlige  sak;  krigen  har  i virkeligheten  forsaavidt  ophørt  at 
være  en  religionskrig ; en  anden  tinger  det  naturligvis,  at  naar 
huguenotterne  tjente  Henrik  IV  med  den  samme  troskap  og 
det  samme  glimrende  heltemod  hvormed  de  hadde  tjent  Henrik 
av  Navarra,  var  det  ut  fra  den  stiltiende  eller  erkjendte  for- 
utsætning,  at  kongens  seir  skulde  følges  av  en  endelig  og  fyldest- 
gjørende  ordning  av  den  store  sak,  for  hvilken  nu  to  slegtled 
hadde  git  sit  liv  og  sit  blod. 

En  mere  indgaaende  skildring  av  enkeltheterne  i denne 
kamp  hører  ind  under  den  kronik  som  har  Frankrikes  almin- 
delige  historie  som  sin  opgave;  men  de  avgjørende  kjends- 

gjerninger  i denne  kamp  kan  ikke  løses  ut  fra  den  begrænsede 
opgave  jeg  har  stillet  mig  i mit  arbeide,  og  maa  derfor  her 
finde  sin  korte  omtale.  1 den  vældige  krigstummel  som  endnu 
i næsten  ti  aar  opfylder  landet,  lyser  huguenotternes  navne 
som  de  første;  nærmest  om  kongens  hvite  standard  finder  vi 
veteranen  La  Noue,  den  ildfulde,  trofaste  Mornay,  den  rid- 
derlige Chåtillon,  den  ættstore  og  kloke  Turenne,  den  djerve 
d’Aubigné,  som  haandterte  sverdet  og  pennen  med  den  samme 
glæde,  den  raadsnilde  Rosny,  som  nu  mere  og  mere  trær  i 
forgrunden  som  Henriks  fortrolige  raadgiver,  og  de  mange 
andre  kjendte  og  ukjendte  navne,  en  garde  som  enhver  konge 
kunde  misunde  Béarneren,  som  gav  ham  sit  hjerte,  sit  gods 
og  sit  liv,  som  de  tjente  med  ubrytelig  troskap,  selv  efter  at 
han  var  traadt  ut  av  deres  samfund,  og  som  han  til  gjengjæld 
mere  end  engang  lønnet  med  kongelig  utaknemmelighet. 

Som  i den  første  religionskrig  blir  det  flate  og  frugtbare 
Normandi  det  store  slagfelt  for  de  to  partier.  De  sidste  begi- 
venheter hadde  faat  ligaens  mod  til  at  «springe  i lange  buer». 
Mayenne,  som  gjennem  brevveksling  med  Philip  II  og  en  per- 
sonlig sammenkomst  med  Alexander  Farnese,  hertug  av  Parma, 
i Flandern  hadde  sikret  sig  Spaniens  militære  støtte,  grep 
offensiven  med  stor  energi;  han  var  overbevist  om  at  han 
med  sine  30000  mand  skulde  overvælde  sin  langt  underlegne 
motstander.  Men  denne  avviste  den  2 1 september  fra  sin  forskan- 
sede  leir  ved  Arques  Mayennes  angrep;  «den  gamle  hugue- 
notske  falanks’  soldater,  som,  søn  efter  far,  var  venner  med 
døden» *),  viste  sig  uovervindelige.  Henrik  selv  utsatte  hensyns- 
løst sit  liv  i den  værste  kamptummel,  hvor  de  schweiziske  lans- 
knegter  paa  begge  sider  tørnet  sammen.  I det  avgjørende  øieblik 
førte  Chåtillon  den  huguenotske  reserve  i ilden.  «Det  er 
Gud  som  sender  dig  Coligny»,  hilste  kongen  sin  ven  og  om- 
favnet ham.  Mayenne  hadde  ikke  forstaat  at  bruke  sin  over- 


9 Mayennes  eget  uttryk.  Cfr.  Haag:  La  France  Protest.,  Art.  Henry 
de  Bourbon. 

magt;  han  trak  sig  tilbake  mot  nord  til  Amiens  for  at  trække 
de  spanske  forsterkninger  til  sig. 

Det  hele  var  en  fegtning  i stor  stil,  men  den  hadde  en 
moralsk  virkning  som  et  feltslag.  Henrik  IV  hadde  igjen  ved  sin 
ridderlige  bravur  rørt  de  strenge  i de  franske  hjerter  som  hurtigst 
svinger.  Her  var  igjen  en  konge,  hvis  trone  var  sadlen  over 
stridshingsten,  for  hvem  kampen  var  en  fest,  som  møtte  vaa- 
benblinket  med  et  smil,  og  hadde  et  muntert  og  vittig  ord 
for  den  klinge  som  gled  av  paa  hans  hjelm,  og  som  holdt 
sin  haand  over  den  slagne  fiende.  «La  den  mand  være», 
sa  han  til  sine  mænd,  da  de  vilde  sable  ned  en  tysk  soldat, 
som  hadde  rettet  lansen  mot  ham  selv.  Folkets  krigerske  og 
ridderlige  instinkter  hadde  igjen  fundet  et  maal  for  sin  beun- 
dring. Ludvig  den  helliges  religion  føiet  til  Ludvig  den  hel- 
liges ridderfærd,  og  de  har  igjen  kongen  efter  sit  hjerte. 

Seiren  ved  Arques  hævet  ogsaa  Henriks  anseelse  utenfor 
landet.  Man  begyndte  at  faa  tro  paa  at,  til  syvende  og  sidst, 
vilde  huguenotterkongen  bane  sig  vei  til  Frankrikes  trone. 
Seierherren  faar  altid  ret;  alle  de  som  frygtet  Spaniens  vælde, 
vendte  sine  øine  mot  denne  slagmarkens  seierrike  heros,  som 
ogsaa  i det  diplomatiske  spil  hadde  vist  sig  saa  klok  og  stor- 
synt.  Han  var  manden  til  igjen  at  gi  Frankrike  tilbake  sin 
stilling  som  den  europæiske  likevegts  vern.  Elisabeth,  denne 
lunefulde  politiske  kvinde,  undertiden  stor  som  nationens  fødte 
dronning,  undertiden  smaalig  og  beregnende,  kostbar  og  koket 
som  i sin  elskovslek,  der  likeoverfor  huguenotterne  hadde 
aagret  med  sine  dukater  som  likeoverfor  sine  tilbedere  med 
sine  smil,  denne  Elisabeth  sender  nu  penger,  skibe,  ammunition, 
soldater , 4000  mand  senesterke  englændere  og  knæbare  skotter 
til  sin  kongelige  bror.  Det  gjælder  jo  at  knække  det  span- 
ske vælde  tillands,  som  hun  hadde  knækket  armadaen  tilsjøs. 

Merkeligere  endnu  er  det,  at  republiken  Venedigs  senat, 
den  beregnende,  handelspolitiske  forsigtighets  repræsentant, 
akkrediterer  sin  gesandt  hos  en  konge,  hvis  kongedom  endnu 
bare  er  indsatsen  i en  stor  væddekamp.  Henrik  er  i lagu- 

nernes  by  øieblikkets  store  sensation ; man  finder  hos  en  ma- 
ler et  gammelt  støvet  portræt,  som  man  mener  forestiller  den 
unge  Béarnerkonge;  det  kopieres  i utallige  eksemplarer  og 
utstilles  utfordrende  foran  Spaniens  ministerhotel.  *)  Andre 
italienske  fyrster  forsikrer  Henriks  utsendinger,  Schomberg  og 
de  Thou,  om  sine  velvillige  følelser. 

Henrik  forfulgte  sin  seir;  han  gav  ordre  til  en  stor  opmarsch 
mot  Paris  «for  at  berøve  pariserne  deres  glæde  og  den  daarlige 
mening  de  hadde  om  hans  saker»  (d’Aubigné).  DAumont  støtte 
til  fra  Champagne,  La  Noue  fra  Pikardi,  ligaens  store  hovedstad 
saa  til  sin  forfærdelse  og  forbløffelse  den  sidste  dag  i oktober 
20000  mand  med  et  svært  artilieri  slaa  leir  paa  høiderne 
rundt  omkring;  Mayenne  hadde  jo  lovet  at  tøre  ham  i lænker 
gjennem  Paris’s  gater.  Henrik  stormet  forstæderne  paa  den 
venstre  Seinebred,  hvor  han  plyndret  alt  undtagen  kirkerne; 
men  han  vovet  ikke  at  gaa  løs  paa  selve  byen;  han  nøiet  sig 
med  fra  klokketaarnet  i Saint  Germain  des  Prés  at  se  ut  over 
dens  taarne  og  taker.  Om  morgenen  tre  dage  efter  kom 
Mayenne  ilende  til  undsætning  nordfra,  og  kongen  maatte 
være  nøid  med  at  ha  git  de  gode  borgere  en  grundig  skræk 
ved  sin  dristige  «guerre  de  voyage».  Han  marscherte  mot 
syd  til  Tours,  som  han  gjorde  til  sin  kongelige  residens,  ind- 
til  Paris  vilde  aapne  sine  porte  for  ham.  Her  mottok  han 
Venedigs  gesandt,  og  her  lot  han  ved  en  lit  de  justice  parla- 
mentet høitidelig  erkjende  ham  som  konge. 

Det  kunde  se  ut  som  om  den  unge  monark  allerede 
hadde  tvunget  lykken  til  at  tjene  sig.  Han  hadde  fængslet 
seiren  til  sine  faner,  han  hadde  allerede  vundet  en  katholsk 
magts  godkjendelse,  parlamentet  hadde  git  hans  kongevær- 
dighet  lovens  sanktion,  selvprælater  hadde  hyldet  ham ; to  kardi- 
naler hadde  gjort  ham  sin  opvartning  i Tours.  Naar  man  saa 
ham  i kredsen  av  sine  raadgivere,  hofmænd  og  officerer  med 
smil  om  læberne,  med  et  vittig  eller  venlig  ord,  et  løfte, 


*)  De  Thou:  Hist.  Univ.  VII  s.  572. 

en  artighet  til  enhver,  blandt  soldaterne,  byens  borgere,  bøn- 
derne  paa  torvpladsene,  saa  liketil,  nedladende,  fuld  av  med- 
følelse,1) skulde  man  tro  at  han  var  sorgløsheten  selv,  at 
der  ingen  vanskeligheter  mere  var,  og  at  det  kun  maatte  staa 
for  ham  som  et  tidsspørsmaal,  naar  hans  motstandere  vilde 
lægge  sine  vaaben  ned  og  hylde  ham  som  konge.  1 virke- 
ligheten følte  Henrik  stillingens  tryk  pinligere  end  nogensinde. 
«Gud  give  mig  fred,  saa  jeg  kan  nyde  nogle  aars  hvile;  jeg 
ældes  i sandhet  hurtig»,  skriver  han  til  Mme  Grammont.  Mot- 
sætningerne  mellem  de  to  religioner  var  snarere  skjærpet  end 
mildnet  De  katholske  herrer  var  utaalmodige;  fire  maaneder 
var  gaat  og  endnu  intet  tegn  til  at  kongen  vilde  «la  sig  be- 
lære», som  han  hadde  forpligtet  sig  til.  Det  var  sandt,  Hen- 
riks  uvilje  mot  at  ta  det  avgjørende  skridt  var  vokset  med 
hans  militære  held;  han  skjøt  sig  ind  under  krigens  uro  og 
besvær  og  søkte  utsættelse  gjennem  nye  løfter.  Trykket  fra 
hans  trosfællers  side  var  ikke  mindre  sterkt,  og  deres  klager 
var  ikke  helt  grundløse.  Retslig  stod  disse  endnu  under  juliedik- 
tets  proskriptionslove  av  1588,  og  det  var  naturlig  at  de  var 
utaalmodige  efter  at  vinde  en  mere  varig  betrygget  stilling 
end  den  midlertidige  amnesti  som  vaabenstilstanden  mellem 
de  to  konger  hadde  indrømmet  dem.  Ikke  bare  steile  prester, 
men  ogsaa  mere  forsonlige  protestanter  var  i uro  over  Hen- 
riks  likegyldighet  for  sin  kirkes  velfærd.  De  bebreidet  ham 
at  han  ikke  gjorde  skridt  til  at  gjennemføre  beslutningerne 
paa  møtet  i La  Rochelle,  og  at  han  saa  gjennem  fingre  med 
at  den  katholske  gudstjeneste  indførtes  igjen  i de  reformerte 
byer,  at  han  avskediget  protestantiske  embedsmænd  0.  1.  Vi 
ser  av  Henriks  breve  til  Mornay  i denne  tid,  at  han  ikke  var 
ufølsom  for  denne  stemning,  og  at  han  fandt  den  uberettiget 
og  uretfærdig;  disse  breve  har  karakteren  av  en  apologi;  det 
er  ham  om  at  gjøre  at  staa  i et  rigtig  lys  hos  denne  ær- 
lige ven.  Han  varer  ham  mot  at  fæste  lit  til  de  falske  ryg- 


J)  Cfr.  Davila:  Storia  del.  guer.  civil.  di  Francia  III  s.  314. 

ter  man  sætter  ut  om  ham,  forsikrer  ham  om  sin  troskap  mot 
sin  religion  trods  alle  fristelser  og  vanskeligheter;  han  minder 
om  hvormange  «rasende  mennesker  han  hadde  havt  at  tæmme», 
og  hvorledes  hans  egne  trosfæller  hadde  forlatt  ham  i hans 
livs  vanskeligste  time.  Han  har  samvittighetsfuldt  sørget  for 
at  der  holdtes  reformerte  gudstjenester,  saaledes  syv  prækener 
i én  uke  i Dieppe  av  presten  d’Amours,  og  naar  han  ikke 
har  kunnet  imøtekomme  alle  huguenotternes  ønsker,  var  det 
fordi  han  hadde  «en  saa  stor  hær  ved  armen».1). 

Det  forekommer  mig  at  Henrik  hadde  ret  til  at  klage 
over  den  utaalmodighet  og  utaalsomhet  han  møtte  fra  begge 
sider;  forholdene  hadde  gjort  ham  til  en  mægler,  men  de 
kunde  eller  vilde  ikke  erkjende  de  pligter  en  saadan  stilling 
paala  ham.  Saken  var,  at  der  nok  var  en  øieblikkelig  vaaben- 
stilstand,  men  ingen  fred  mellem  de  allierte  partier;  det 
som  bandt  dem  sammen,  var  den  fælles  fiende  og  den  fælles 
fare;  en  ny  situation,  og  de  var  færdige  til  at  vende  vaabnene 
mot  hinanden. 

Henrik  fandt  det  nødvendig  at  søke  en  avleder  for  de 
stridende  meninger  i en  energisk  krigsførsel.  Han  renset  Nor- 
mandi  for  ligører,  tok  fæstning  efter  fæstning,  by  efter  by. 
Derpaa  marscherte  han  mot  Dreux.  I nærheten  av  denne 
by,  som  hadde  set  religionskrigenes  første  store  slag,  paa 
sletten  ved  Ivry,  møtte  han  for  anden  gang  Mayenne.  Denne 
stillet  8000  ryttere  og  12000  fotfolk  mot  Henriks  2000  ryt- 
tere og  8000  mand  infanteri.  For  første  gang  fik  ligaen 
aapen  støtte  av  Philip  II.  1 700  mand  spanske  tropper  under 
grev  Egmont  var  sendt  Mayenne  av  hertugen  av  Parma.  Det 
berømte  slag  utkjæmpedes  den  14  mars  1590  og  endte  med  en 
fuldstændig  seir  for  Henrik.  Følelsen  av  avgjørelsens  vigtighet 
hadde  holdt  ham  vaaken  til  langt  ut  paa  natten;  han  visste 
at  et  nederlag  vilde  følges  av  et  almindelig  frafald.  Endelig 
søkte  han  nogle  timers  søvn  paa  en  halmsæk.  Han  fandt  sin 


*)  Henri  IV  Lettres  missives  III  s.  69  fg. 

hær  om  morgenen  fuld  av  kamplyst,  og  han  ordnet  selv  alt 
til  slaget  med  den  største  omhu.  Den  protestantiske  prest 
d’Amours  holdt  ogsaa  denne  gang  bøn  for  de  regimenter  som 
ønsket  det.  Kongen  selv  hadde  gjenvundet  hele  sin  straa- 
lende  munterhet.  Idet  han  løftet  sin  hjelm  op  for  at  sætte 
den  paa  sit  hode,  ropte  han  til  soldaterne:  «Kamerater,  Gud 
er  med  os,  der  borte  er  hans  og  vore  fiender;  her  er  eders 
konge  og  ogsaa  deres  konge.  Skulde  I ikke  se  fanerne,  saml 
eder  om  min  hvite  fjærbusk,  I skal  altid  fmde  den  paa  sei- 
rens og  ærens  vei»1).  Enkelte  historikere  lar  ham  holde  en 
lang  tale  og  en  lang  bøn.  Herom  siger  d’Aubigné,  at  han 
aldrig  har  tænkt  paa  det,  og  «at  de  ikke  har  lagt  merke  til 
det  Canaans  sprog,  som  dengang  var  i hans  mund.» 

Hærene  hadde  samme  opstilling:  kavaleriet  i centrum, 
flankert  av  fotfolket  som  igjen  dækket  artilleriet.  I dette 
slag  er  de  lange  lanser  saa  godt  som  forsvundet;  det  er  med 
kaarder  og  pistoler  at  rytterne  utfegter  kampen.  Kongen 
selv  førte  kommandoen  i centrum  og  hadde  om  sig  blomsten 
av  den  katholske  og  huguenotske  adel,  Mornay,  Rosny,  la 
Tremoille  og  andre.  Den  sterke  reserve  førtes  av  den  prø- 
vede marschal  Biron. 

Den  forsigtige  Mayenne  hadde  fra  først  av  villet  undgaa 
slag,  men  den  unge  wallonske  hetspore  Egmont,  søn  av 
Albas  offer,  var  ikke  til  at  styre.  Han  betalte  ogsaa  sin 
kamplyst  med  sit  liv.  Mayenne  haabet  at  skulle  knuse  sin 
motstander  med  sit  overlegne  og  glimrende  gendarmeri;  men 
de  vældige  ryttermasser  sprængtes  mot  den  urokkelige  jern- 
mur  av  kongens  huguenotske  og  katholske  garde.  I den 
frygtelige  slagtummel  kjæmpet  kongen  som  en  middelaldersk 
ridder;  det  rygte  løp  gjennem  rækkerne  at  han  var  falden, 
og  det  holdt  sig  længe  efterat  slaget  var  over.  Dette  blev 
avgjort  i et  par  timer.  Mayenne  og  resterne  av  hans  kavaleri 
var  paa  vild  flugt,  men  paa  sletten  stod  urørt  de  schweiziske 


x)  d’Aubigné:  Hist.  Univ,  III,  s.  231. 

bataljoner;  de  skal  ikke  ha  villet  kjæmpe,  fordi  de  ikke  hadde 
faat  sin  sold,  og  de  lagde  vaabnene  ned  uten  motstand.  De 
tyske  lansknegter,  som  ved  Arques  hadde  opført  sig  for- 
rædersk, blev  massakrert.  Ligaens  store  og  stolte  hær  var 
ikke  mere,  dens  kavaleri  var  hugget  ned,  dens  artilleri  erobret, 
dens  infanteri  hadde  overgit  sig,  dens  faner  faldt  i seirherrens 
hænder,  Egmont  laa  paa  valpladsen  og  Mayenne  søkte  ly  bak 
byen  Mantes’  mure. 

Et  par  dagsmarscher  skilte  Henrik  fra  Paris,  og  denne 
by  var  et  øieblik  lamslaat  ved  efterretningen  om  nederlaget; 
mange  saa  ingen  anden  utvei  end  at  underhandle  med  seir- 
herren.  Men  hans  hvite  fjærbusk  viste  sig  ikke.  Hadde  han 
kunnet  øieblikkelig  forfølge  sin  seir,  hadde  krigen  muligens 
set  sin  sidste  dag.  «Henrik  IV  herre  over  Paris,  uten  religions- 
skifte, ved  sin  egen  heroisme  og  utelukkende  i kraft  av  bor- 
gerlig og  verdslig  ret,  og  Frankrikes  og  Bourbonernes  skjæbne 
kunde  blit  helt  forskjellig  fra  hvad  den  blev» 1).  Vi  kunde 
tilføie,  ogsaa  de  franske  huguenotters. 

Men  Henrik  kom  ikke,  og  der  er  historikere  som  ogsaa 
denne  gang  har  villet  søke  forklaringen  i det,  at  denne  slag- 
markens seirherre  var  overvundet  av  en  ny  kvinde.  Men 
ogsaa  denne  gang  har  sikkert  de  første  aarsaker  til  at  Henrik 
ikke  forfulgte  sin  seir  været  andre.  Den  kreds  av  mignoner 
med  d?0  i spidsen,  som  han  hadde  arvet  efter  Henrik  III, 
lagde  ham  paa  alle  maater  hindringer  i veien;  der  var  altid 
ebbe  i hans  kasse;  han  kunde  ikke  betale  sine  schweizere, 
og  han  kunde  ikke  uten  Elisabeths  hjælp  skaffe  sig  den  nød- 
vendige ammunition  for  en  beleiring.  Veiene  var  ogsaa  paa 
grund  av  regnveiret  i opløsning  og  tropperne  trætte2).  For 
protestanternes  sak  var  kongens  nølen  ikke  helt  unyttig.  Han 
fik  tid  til  at  ordne  deres  presters  lønningsforhold  i overens- 
stemmelse med  de  beslutninger  som  var  fattet  i La  Rochelle3). 


x)  Henri  Martin:  Hist.  de  France  X,  s.  205. 

2)  Cfr.  Sully:  Oecon.  Roy.'  I,  s.  253  og  Davila  IV,  s.  57. 

3)  Haag:  La  France  Prot.,  art.  Henri  de  Bourbon. 

Den  8.  mai  staar  Henrik  igjen  foran  Paris.  Hadde  han 
haabet  at  denne  store  by  endnu  skulde  ligge  demoralisert 
under  virkningen  av  Mayennes  nederlag,  viste  det  sig  at  han 
tok  feil.  Ligaen  hadde  igjen  faat  mod,  den  hadde  sat  alle 
kræfter  i bevægelse  for  at  gjenreise  enthusiasmen  hos  mas- 
serne,  og  det  var  lykkes  den.  Den  nye  pavelige  legat  og 
Spaniens  gesandt  kappedes  med  Sorbonnens  theologer  i ved 
ord  og  handling  at  faa  ilden  til  igjen  at  flamme  op  i sindene. 
Henrik  besatte  forstæderne,  men  bak  bymurene  ventet  et 
opfanatisert  folk  ham,  bestemt  paa  at  forsvare  sig  til  det 
yderste.  Han  kunde  ikke  tænke  paa  at  ta  byen  med  vaaben- 
magt,  han  maatte  prøve  paa  at  sulte  den  ut.  Og  han  gjorde 
dette  grundig;  folketraditionens  gode  kong  Henrik,  som  om 
natten  smugler  ind  over  murene  mat  til  de  borgere  han  om 
dagen  slaas  med,  er  en  anden  end  historiens  Henrik.  Denne 
brændte  skaanselløst  av  huser  og  møller,  akrer  og  haver  og 
gav  befaling  til  med  geværskud  at  jage  de  forsultne  kvinder 
og  barn  tilbake,  som  ved  nattetid  snek  sig  ut  av  byen  for  at 
stjæle  sig  til  et  eller  andet  kornnek1).  Det  lykkedes  ham 
ogsaa  paa  den  maate  at  bringe  den  store  by  i en  saa  stor 
nød,  at  det  bare  var  et  spørsmaal  om  dage,  naar  den  maatte 
kapitulere.  «Det  eneste  som  var  billig  i Paris,  var  prækener», 
spotter  1’Estoile,  som  var  i byen  under  beleiringen  og  som 
med  uforstyrrelig  nøiagtighet  nedtegner  rystende  træk  av  ind- 
byggernes  lidelser.  Hans  nøkterne  kjendsgjerninger  gir  et 
sterkt  indtryk  av  den  heltemodige  utholdenhet  Pariserfolket 
viste  under  beleiringen.  13000  mennesker  skal  være  døde 
av  sult,  30000  av  feber  efter  beleiringen. 

Den  30.  august  rygtedes  det  pludselig  over  den  hele  by 
at  beleiringshæren  marscherte  bort.  Det  var  ingen  ringere 
end  Alexander  Farnese,  hertug  av  Parma,  som  tvang  ham 
til  det;  han  hadde  i ilmarscher  ført  sine  wallonske  veteraner 
fra  Nederlandene  gjennem  Nordfrankrike  mot  Paris.  Henrik 


i)  Cfr.  Davila  IV,  s.  89. 

vovet  ikke  at  opta  kampen  mot  ham  med  sine  utstrakte  linjer; 
han  koncentrerte  sine  tropper  ved  Saint  Denis,  hvor  han  til- 
bød Farnese  slag;  men  denne  var  tilfreds  med  at  ha  tvunget 
kongen  til  at  ophæve  beleiringen;  han  provianterte  Paris  og 
trak  sig  igjen  mot  nord. 

Paris  var  reddet  for  øieblikket,  men  Henrik  IV  slap  ikke 
byen  av  sine  klør.  Han  besatte  paany  de  faste  pladse  i om- 
egnen og  hindret  herfra  byens  forsyning;  i januar  1591  gjør 
han  et  mislykket  forsøk  paa  at  trænge  ind  i Paris  gjennem 
Saint  Honoréporten ; men  i februar  erobrer  han  det  sterke 
Chartres  i sydvest,  et  av  hovedstadens  kornkamre,  og  i august 
kan  man  si  at  denne  paa  det  nærmeste  var  isolert  fra  det 
øvrige  land.  Men  kongens  hær  var  ogsaa  ved  slutten  av 
sine  kræfter;  den  katholske  og  huguenotske  adel  hadde  været 
i felten  uavbrutt  i over  et  aar  og  orket  ikke  længer  at  bære 
krigens  byrder.  Et  brev  fra  Mornay  til  kongen  i september 
1590  gir  os  et  indblik  i forholdene.  Han  ber  om  en  kort 
orlov  for  at  bringe  sine  private  saker  iorden.  Han  har, 
skriver  han,  gjort  tjeneste  i syv  maaneder  og  mistet  alt  det 
han  eide,  sine  folk,  sine  hester;  han  er  syk  og  i gjæld.  Hvis 
det  var  ham  mulig,  vilde  han  bli  hos  kongen,  men  han  kan 
det  ikke;  dog  hans  fravær  skal  bli  saa  kort  som  gjørlig1). 
Kongen  maatte  for  en  tid  føre  krigen  utelukkende  med  sine 
leietropper. 


*)  Mém.  de  Mornay  II,  s.  62. 


»7  — Anderssen:  Henrik  ar  Navarra. 


KAPITEL  XIV 

Henrik  IV  gaar  over  til  Katholiclsmen 

Philip  II  ønsker  Frankrikes  trone  for  sin  datter  — Henrik  ophæver 
proskriptionsedikterne  av  1585  og  1588  — Notablemøtet  i Mantes  1591 
sætter  fredsedikterne  i Bergerac  og  Nerac  i kraft  — Fremtrædende 
huguenotters  død  — Henrik  søker  hjælp  hos  protestanter  utenfor  Frankrike 

— Splid  inden  ligaen  — Farnese  undsætter  Rouen  — Det  tredje  parti 

— Ligaens  stænder  — Møtet  i Suresne  — Henrik  erklærer  at  ville 
gaa  over  til  katholicismen  — Erklæringens  indtryk  paa  det  protestan- 
tiske parti  — Kongen  optages  i den  katholske  kirke  — 

Trosskiftets  motiver 


Philip  II,  som  helt  siden  ligaens  dannelse  hadde  været  dens 
hemmelige  chef,  laant  den  sine  dubloner  og  endelig  ogsaa 
sine  walloner,  hadde  nu  fundet  tiden  kommet  til  med  hele  sin 
magt  at  kaste  sig  ind  i kampen  med  Henrik  IV.  Ligaens 
konge,  kardinalen  av  Bourbon  døde  den  8.  mai  i sit  fangen- 
skap i Poitou,  og  denne  begivenhet,  saa  likegyldig  som  den 
kunde  synes  at  være  i og  for  sig,  aapnet  for  Philip  muligheten 
av  at  gjøre  Frankrikes  trone  til  maal  for  sine  ærgjerrige  planer . 
Nu  da  den  katholske  Bourbon  var  borte,  og  den  kjætterske 
Bourbon  ved  sin  religion  hadde  reist,  som  han  mente,  en 
uoverstigelig  skranke  mellem  sig  og  tronen,  nu  var  hans  tid 
kommen  til  at  træ  i marken  for  sin  datters  rettigheter,  Henrik 
ILs  og  Catharina  av  Medicis  datterdatter,  infantinden  Clara 
Isabella  Eugenia.  Da  han  efter  Henrik  IH’s  død  hadde  git 
Mendoza  befaling  til  at  erkjende  kardinalen  av  Bourbon  som 

konge,  hadde  han  samtidig  paalagt  ham  forsigtig  at  spille 
hen  paa  den  unge  infantindes  rettigheter  til  tronen  «con  bon 
dissimulacion»  — med  behændig  tilsløring *).  Nu  var  øieblikket 
kommet  til  at  slaa  sløret  tilside;  han  vilde  nu  virkeliggjøre 
sin  store  drøm  om  et  spansk  katholsk  monarki  fra  Middelhavet 
til  Nordsjøen.  Likeoverfor  Mayennes  og  ligaens  utsending  i 
Madrid  lot  han  sine  jurister  hævde,  at  den  saliske  lovs  bestem- 
melser om  den  mandlige  arvefølge  var  fra  en  forholdsvis  sen 
tid,  og  at  det  bourbonske  hus  hadde  skilt  sig  ut  som  en  fra 
dynastiet  forskjellig  linje.  Henrik  av  Navarra  hadde  saaledes 
ingen  arveret  til  den  franske  trone  og  var  desuten  ved  sin 
religion  helt  avskaaret  fra  at  kunne  bli  fransk  konge.  Den 
nærmeste  til  tronen  var  under  disse  omstændigheter  den  spanske 
infantinde.  Mayenne  hadde  i sin  trykkede  stilling  ikke  kraft 
til  at  bekjæmpe  en  fordring,  som  hans  franske  følelser  dog 
maatte  oprøre  sig  imot.  Han  maatte  forpligte  sig  til  at  sam- 
menkalde  en  stænderforsamling,  hvor  Philip  kunde  fremsætte 
sine  krav.  Frankrike  lagdes  nu  aapen  baade  i nord  og  i 
syd  for  spanierne;  hertugen  av  Parma  fik  utlevert  faste  pladse 
i Nordfrankrike,  en  spansk  garnison  blev  lagt  i Paris,  den  var 
den  væbnede  garde  for  de  spanske  gesandter,  som  optraadte 
som  byens  virkelige  herrer,  og  gjennem  Pyrenæernes  passer 
marscherte  spanske  tropper  for  at  forene  sig  med  ligaens 
chef  i Languedoc,  marschallen  av  Joyeuse. 

Philip  II  er  den  mægtigste,  skjønt  ikke  den  eneste  som 
kaster  begjærlige  øine  efter  den  franske  trone;  men  han  er 
de  andre  saa  overmægtig,  at  de  maa  sænke  sine  ærgjerrige 
drømme  om  at  sætte  de  franske  liljer  i sit  vaaben  til  det 
ringere,  at  knytte  franske  provinser  til  sine  stater.  Hertug 
Karl  Emmanuel  av  Savoyen  er  Frants  I’s  sønnesøn.  Han 
vilde  grundlægge  et  nyt  kongerike  Arles  av  Alpelandene.  I 
dette  skulde  Provence  og  Dauphiné  gaa  ind.  Men  Henrik  IV’s 
trofaste  general  Lesdiguiéres  var  ham  en  uovervindelig  mot- 


*)  Cfr.  Capefigue:  Hist.  de  la  Réf.  V,  s.  350  fg.  efter  Simancas  arkiverne. 

stander  og  avviste  alle  hans  forsøk.  Ogsaa  en  anden  præten- 
dent,  guiseren  hertug  Karl  av  Lothringen,  Catharina  av  Medicis 
svigersøn  ved  hendes  yngste  datter,  sigtet  mot  Frankrikes 
krone  for  sin  søn;  det  var  ham  den  familiekjære  enkedron- 
ning  ogsaa  helst  hadde  ønsket.  Men  kunde  han  ikke  faa 
tronen,  var  han  villig  til  at  nøie  sig  med  Champagne.  Henrik 
gav  ham  imidlertid  en  farlig  motstander  ved  at  la  den  mæg- 
tige  huguenot  Turenne  egte  enkehertuginden  av  Bouillon, 
hvis  lande  Karl  av  Lothringen  ogsaa  efterstræbte,  og  denne 
gjorde  ham  stillingen  mere  end  varm. 

En  anden  av  Guiserne,  hertugen  av  Mercoeur,  vilde  av 
Bretagne  gjøre  en  uavhængig  provins;  han  søkte  støtte  hos 
Philip  II,  som  mere  end  gjerne  sendte  ham  et  hjælpekorps, 
da  han  her  kunde  skape  sig  en  ny  fortræffelig  utfaldsport 
mot  England.  Elisabeth  forstod  faren  og  sendte  Henriks 
general  i Bretagne  3000  mand  hjælpetropper. 

Frankrikes  jord  hadde  under  de  ødelæggende  borgerkrige 
været  nedtrampet  av  fremmede  hærfolk.  Nu  synes  det  at 
være  bestemt  for  den  endnu  sørgeligere  skjæbne  at  skulle 
sønderlemmes  av  fremmede  fyrster  og  egne  stormænd,  ja  at 
skulle  lægges  som  en  vasalstat  ind  under  dets  uforsonlige 
medbeiler  gjennem  hundrede  aar.  Alt  kalder  paa  en  rednings- 
mand  som  kan  vække  til  nyt  liv  hos  det  blødende  folk  den 
nationale  samvittighet,  dets  følelse  av  sin  egen  ære,  saa  det 
av  de  religiøse  og  politiske  lidenskapers  sløvende  anarki  kan 
vinde  frem  til  en  levende  erkjendelse  av,  at  dets  tilværelse 
beror  paa  samfølelse  og  enhet.  Der  er  ingen  tvil  om  at 
Henrik  av  Bourbon  har  følt  sig  kaldet  til  at  være  denne 
redningsmand,  og  at  pligten  mot  dette  kald  efterhaanden  har 
overskygget  alle  andre  følelser  og  hensyn.  Forholdene  hadde 
medført,  at  han  stod  som  hævderen  av  det  nationale  monarki 
likeoverfor  indre  opløsning  og  ydre  fiender;  ved  pavestolens 
voldsomme  optræden  kom  han  paa  sin  vis  til  at  staa  som 
forsvareren  ogsaa  for  den  nationale  kirke,  for  de  rettigheter 
som  den  gallikanske  provins  hadde  vundet  ved  Frants  Ts 

konkordat  av  1516.  Sixtus  V var  død;  hans  holdning  like- 
overfor  Henrik  og  de  katholske  royalister  hadde  i den  sidste 
tid  været  præget  av  et  maatehold  som  vakte  Philip  II’s  og 
ligaens  høieste  forbitrelse.  Hans  efterfølger  Gregor  XIV’s 
religionspolitik  fører  os  igjen  tilbake  til  Pius  V’s  dage. 
Banbuller,  i hvilke  ordene  brænder  av  hellig  nidkjærhet, 
slynges  ut  over  kjætterkongen,  den  loyale  franske  adel  og 
tredjestand  og  den  del  av  den  franske  geistlighet,  som  hadde 
havt  mod  til  at  slutte  sig  til  Henrik  som  repræsentant  for 
den  lovlige  arvefølge;  hans  legater  sendes  til  Frankrike  for 
at  gi  dem  saa  meget  sterkere  eftertryk.  Men  hverken  kongen 
eller  hans  tilhængere  lot  sig  skræmme.  Den  første  svarte  i 
værdige  ord  med  et  kongelig  brev,  hvori  han  gjentok  sine 
løfter  om  at  opretholde  den  katholske  religion  og  underkaste 
sig  et  frit  koncils  avgjørelse  i trosspørsmaalet.  Han  fik  støtte 
av  de  kongelige  parlamenter  i Chålons  og  Tours,  som  erklærte 
de  pavelige  buller  for  stridende  mot  den  gallikanske  kirkes 
rettigheter,  Gregor  selv,  «den  saakaldte  pave»,  for  en  fiende 
av  freden  og  den  ene  og  sande  kirke,  en  spansk  sammen- 
svoren, og  de  utstedte  en  arrestordre  imot  hans  legat.  Og 
den  kongeligsindede  del  av  geistligheten,  ganske  vist  en  mino- 
ritet, men  dog  en  anseelig  minoritet  med  to  kardinaler  i 
spidsen,  møttes  i Chartres  i september  1591  og  fattet  en 
formel  beslutning  som  erklærte  pavens  buller  og  skrivelser 
for  uretfærdige  og  uten  retskraft. 

Virkningen  paa  pave  Gregor  av  disse  manifestationer  var 
bare  den  at  gjøre  ham  endnu  mere  uforsonlig.  Han  gjør 
ligaens  sak  til  sin,  øser  hensynsløst  ut  sit  skatkammers  rig- 
domme  til  dens  formaal  og  hverver  selv  tropper  til  krigen 
mot  Henrik.  Men  den  stemning  som  saaledes  reiste  sig  mot 
pavestolens  overgrep,  fik  betydning  for  huguenotterne.  Den 
gav  Henrik  endelig  mod  til  at  ophæve  de  proskriptionslove,  ander 
hvilke  edikterne  av  1585  og  1588  hadde  stillet  dem. 

Siden  Henriks  tronbestigelse  hadde  huguenotterne  ikke 
ophørt  at  kræve  at  disse  edikter,  som  gjorde  hans  loyaleste 

undersaatter  retløse,  skulde  ophæves.  Vaabenstilstanden  mel- 
lem  kongerne,  som  midlertidig  hadde  sat  dem  ut  av  kraft,  var 
forlængst  løpet  ut,  og  rundt  om  i Frankrike  var  huguenot- 
terne  under  domstolenes  trusel  og  straf  for  de  uskyldigste 
handlinger.  «Det  at  be  til  Gud  for  kongen,  det  at  tre  fami- 
lier sammen  synger  en  salme  i sit  hus,  det  at  sælge  et 
fransk  testamente,  en  fransk  bibel  holdtes  for  strafbart  av 
dommerne,  og  hver  dag  foretoges  der  arrestationer» *).  Henrik 
burde  ha  saa  meget  sterkere  opfordring  til  at  ophæve  edikterne, 
som  de  jo  fradømte  ham  hans  ret  til  Frankrikes  trone.  Naar 
han  saalænge  hadde  gaat  undav  for  huguenotternes  bønner, 
var  det  et  utslag  av  den  utsættelsestaktik,  som  han  fandt  det 
nødvendig  at  føre,  mens  han  krydset  sig  frem  mellem  de 
stridende  meninger  inden  sit  parti.  Som  han  utsatte  og 
utsatte  opfyldelsen  av  sit  løfte  til  katholikerne  om  «at  la  sig 
belære»,  saaledes  utsatte  og  utsatte  han  med  at  bringe  sine 
trosfæller  ind  under  rettens  vern.  Nu,  da  sindene  var  i oprør 
over  pavens  banbuiler,  mente  han  at  kunne  vaage  at  gaa  til 
det  skridt.  Dertil  kom,  at  han  netop  i denne  tid  rettet  de 
mest  indtrængende  henvendelser  til  de  protestantiske  magter 
om  at  yde  ham  hjælp,  og  han  var  klar  over,  at  han  kunde 
utsætte  sig  for  den  ydmygelse  av  disse  at  tvinges  til  at  øve 
den  retfærdighet  han  ikke  øvet  frivillig. 

Henrik  har  fra  først  av  været  inde  paa  den  tanke  at 
bringe  de  oprevne  forhold  ind  under  en  religiøs  og  politisk 
pacifikation  i friere  og  videre  betydning.  Tiltrods  for  at 
hans  karakter  manglet  strengere  moralsk  holdning,  var  en 
ædel  og  varm  humanisme  et  grundelement  i hans  personlighet, 
og  han  hadde  visse  vidtspændende,  statsmandsmæssige  idealer, 
som  i hans  livs  bedste  øieblikke  gir  hans  planer  og  hand- 
linger virkelig  storhet.  Han  har  aapenbart  nu  været  under 
indflydelse  av  tanken  om  at  møte  den  uforsonlige  ultramon- 
tanisme  med  en  nobel  og  høisindet  forkyndelse  av  en  over- 


J)  Mém.  de  Mornay  II,  s.  85. 

konfessionel  tolerances  grundsætninger.  I november  1590  gav 
han  Mornay  i opdrag  at  forfatte  et  manifest  som  skulde  gi 
uttryk  for  denne  tanke,  og  det  behøver  ikke  at  siges,  at 
denne  var  den  rette  mand  til  at  gi  disse  synsmaater  de  ædle 
og  veltalende  ord1).  Men  kongens  temperament  var  av  det 
stof  som  let  opglødes,  men  ogsaa  let  avkjøles.  Han  har,  da 
det  kom  til  stykket,  ikke  havt  «le  courage  de  ses  opinions;» 
han  er  veget  for  den  motstand  de  møtte  hos  hans  katholske 
omgivelser.  Vi  ser  det  av  de  Mornays  skrivelse  til  kongen 
i mars  1591,  som  er  præget  av  hans  dype  skuffelse  over  at 
kongen  hadde  holdt  tilbake  dette  manifest.  «Vanskeligheterne 
er  hos  menneskene,  ikke  hos  Gud,  hvis  vi  paakalder  og  tjener 
ham» 2). 

Henrik  indskrænket  sig  til  at  stille  huguenotterne  under 
de  trange  vilkaar  som  han  selv  i sin  tid  hadde  været  med 
at  fastsætte  i fredsedikterne  i Bergerac  og  Nerac  i 1577  og 
i Fleix  i 1580.  I Mantes  i juli  1591  fik  han  et  notablemøte 
til  at  godkjende  disse  edikter  som  gjældende  love.  Det  gik  ikke 
uten  motstand,  og  kongen  maatte  personlig  indtrængende 
lægge  sit  raad  paa  hjerte,  hvilke  farer  de  utsatte  ikke  bare 
ham  selv  for,  men  ogsaa  deres  fælles  sak,  ved  at  negte  sin 
tilslutning  til  hans  forsoningspolitik.  Han  vandt  ogsaa  denne 
tilslutning  bare  ved  at  gaa  ind  paa,  at  det  nye  fredsedikt 
kun  skulde  ha  provisorisk  gyldighet,  og  endda  maatte  han 
finde  sig  i den  ydmygelse  at  enkelte  parlamenter  likefrem 
negtet  at  indregistrere  beslutningen,  og  at  andre,  saaledes 
parlamentet  i Tours,  gjorde  det  med  sterke  forbehold.  Som 
en  følge  herav  vedblev  huguenotterne  at  utelukkes  fra  en 
række  offentlige  stillinger  de  rettelig  hadde  krav  paa,  og  det 
hjalp  ikke  at  kongen  selv  begav  sig  til  Tours  og  forlangte 
lydighet:  «thi  det  gjaldt  hans  rikes  fred  og  hans  undersaatters 
enighet». 


J)  Mém.  de  Mornay  II,  s.  66. 

2)  Mém.  de  Mornay  II,  s.  81. 

Ediktet  tilfredsstillet  ikke  huguenotterne,  som  rimelig 
kunde  være.  Deres  ønsker  gik  ut  paa  at  faa  sin  religions- 
frihet og  sine  borgerlige  rettigheter  sikret  i overensstemmelse 
med  de  grundsætninger  som  hadde  fundet  sit  uttryk  i freden 
til  Beaulieu  i 1576.  De  fremholder  dette  krav  i de  følgende 
aar  med  stigende  styrke  paa  sine  synoder  og  sine  politiske 
møter,  men  ogsaa  under  stigende  motstand,  ikke  mindst  efterat 
Henrik  ved  at  gaa  over  til  katholicismen  hadde  faat  som 
kongelig  pligt  at  vende  eggen  av  sit  sverd  mot  sine  gamle 
trosfællers  krav. 


Én  for  én  falder  de  bort  de  sidste  gjenlevende  av  den 
store  og  mandige  slegt,  som  hadde  faat  sin  religiøse  daab  av 
dens  første  pinseveir,  hvis  tænkning  var  formet  av  Calvins 
«Institutions»  sterke  logik,  som  hadde  stirret  ind  i martyriets 
forfærdelse  og  herlighet  i flammerne  om  Louis  de  Berquins 
og  Anne  Dubourgs  legemer,  som  i de  stille  sommerkvelder 
paa  Pré-aux-Clercs  var  henført  av  Marats  skjønne  salmer,  som 
i hellig  alvor  hadde  bekjendt  sin  tro  paa  den  første  synode, 
som  hadde  set  de  Béze  knæle  ned  i Poissy,  før  han  maalte 
sin  reformerte  theologi  med  kardinalen  av  Lothringens  slepne 
dialektik,  som  hadde  følt  sig  gjennemglødet  av  menneskelig 
harme  over  forbrydelserne  i Amboise  og  Vassy,  som  hadde 
fulgt  den  alvorlige  admiral  og  hans  vakre  brødre,  den  rid- 
derlige Condé,  den  ubøielige  Jeanne  d Albret  i deres  seige 
kamp  for  troens  og  samvittighetens  ret,  fra  den  store  nat, 
da  admiralens  hustru  med  ord  fulde  av  kraft  og  glød  viet 
ham  til  de  lidende  trosfællers  fører,  og  til  det  røde  bryllup, 
da  han  sammen  med  disses  tusener  laa  lemlæstet  og  blødende 
paa  Paris’s  gater. 

Frangois  Hotman,  reformens  skarpeste  pen  og  store  rets- 
lærer,  den  lærde  og  modige  hævder  av  det  franske  folks  ned- 
arvede  friheter,  døde  i 1590.  Bartholomæusnatten  hadde  gjort 
ham  til  en  landflygtig,  Schweiz  gav  ham  et  asyl;  i Basel 

fandt  han,  som  før  ham  Erasmus  av  Rotterdam,  den  fri  luft, 
som  hans  uavhængige  aand  trængte,  men  hans  hjerte  var  i 
Frankrike  hos  hans  trosfæller  til  det  sidste.  Ogsaa  en  anden 
av  reformens  aandskjæmpere,  Antoine  de  la  Roche-Chandieu 
hadde  fundet  et  fristed  i Schweiz.  Hans  fornemme  herkomst 
hadde  ikke  hindret  ham  i at  bli  reformert  prest;  han  hadde 
været  en  av  de  første  prædikanter  ved  kirken  i Paris  og  en 
av  de  ledende  mænd  i de  første  synoder.  Chandieu  var  en 
theolog  av  ualmindelig  lærdom,  en  talentfuld  og  stridbar 
skribent.  Han  hadde  en  høi  plads  hos  Henrik  av  Navarra, 
var  hos  denne  i slaget  ved  Coutras,  og  sendtes  av  ham  i 
forskjellige  missioner.  Han  døde  i Genf  i 1591.  Ambroise 
Paré,  den  store  kirurg,  som  hadde  staat  ved  Henrik  II’s  døds- 
leie og  forbundet  de  saar  snigmorderkuglen  hadde  git  Coligny, 
døde  i Paris  i december  1590,  85  aar  gammel.  Hans  person 
stod  saa  høit  at  ingen  vovet  at  røre  ham  under  den  frygtelige 
terrorisme.  «Tænk  paa  eders  værdighet  og  giv  os  fred,  de 
stakkels  mennesker  kan  ikke  mere»,  var  hans  sidste  modige 
ord  til  den  furiose  erkebiskop  av  Lyon.  I samme  aar  døde 
i Bastillens  fangecelle  arbeideren  og  kunstneren  Bernard  de 
Palissy,  otti  aar  gammel.  Han  sat  i fængsel  for  sin  tro  og 
døde  av  mishandling. 

Den  4.  august  1591  døde  La  Noue  efterat  være  saaret 
av  et  streifskud  ved  beleiringen  av  Lamballe.  Den  uforfær- 
dede  veteran  hadde  været  med  til  det  sidste,  var  nær  druknet 
da  han  under  Paris’s  beleiring  paa  sin  hest  vilde  svømme  over 
Seinen,  blev  saaret  under  forsøket  paa  at  storme  byen,  og 
sendtes,  da  han  blev  helbredet,  for  at  redde  Bretagne  for 
Henrik,  mot  hertugen  av  Mercoeur.  Han  døde  av  sit  sidste 
saar  med  «vidnesbyrd  om  sit  haab  og  sin  tro»  paa  sine 
læber.  «Denne  store  mand,  hvem  hans  mod,  hans  overlegne 
krigsdygtighet  og  klokskap  gjorde  til  likemand  med  aarhun- 
dredets  største  generaler,  var  de  fleste  langt  overlegen  ved 
sine  seders  renhet,  ved  sit  maatehold,  sin  retskaffenhet  og 
sit  retsind».  Det  er  den  rolige  de  Thou  som  ridser  denne 

beundrende  gravskrift  over  en  av  den  franske  protestantismes 
nobleste  skikkelser. 

Henrik  IV  har  endnu  om  sig  av  den  yngre  slegt  enkelte, 
som  er  gjennemtrængt  av  den  første  generations  høie  idealer. 
En  av  disse  skulde  han  miste,  ved  siden  av  Mornay  den 
rikest  utrustede,  den  ridderligste,  den  mest  uegennyttige, 
bæreren  av  den  reformerte  adels  største  navn,  Frangois  de 
Coligny,  herre  til  Chåtillon.  Denne  helt  døde  nogle  maane- 
der  efter  la  Noue  i sit  hjem,  bare  34  aar  gammel.  «Et  liv 
saa  kort»,  siger  en  historiker,  «hadde  været  fyldt  av  en  række 
heroiske  handlinger.  Han  hevnet  sin  far  ved  ærlig  kamp, 
aldrig  ved  forræderi».  Hans  sidste  bedrift  knyttet  sig  til 
erobringen  av  Chartres.  Han  var  en  betydelig  mathematiker 
og  ingeniør  og  var  optat  av  sin  fars  store  kolonisationsplaner, 
Hans  liv  forkortedes  ved  sorger  og  skuffelser.  Det  skjønne 
Chåtillon  blev  igjen  plyndret  og  ødelagt.  Hans  yngre  bror 
d’Andelot,  som  ikke  bar  dette  navn  med  ære,  lot  sig  lokke 
over  til  ligørerne  og  forlot  sin  tro.  Kongens  holdning  like- 
overfor  huguenotterne,  hans  aapenbare  hensigt  at  forlate  deres 
tro,  hans  letfærdighet  i seder,  og  som  det  synes,  hans  kulde 
og  likegyldighet,  var  en  hjertesorg  for  den  mand  som  satte 
sin  ære  i at  forme  sig  efter  farens  høie  forbillede.  Chåtillons 
hustru  var  av  samme  stof  som  admiralens,  og  hans  lovende 
søn  faldt  ti  aar  efter  i sit  livs  foraar  i Moritz  av  Oraniens 
tjeneste.  Saaledes  gav  Chåtillonerne  i tre  slegtled  efter  hin- 
anden  sit  liv  som  offer  for  den  reformerte  sak. 


Samtidig  som  Henrik  i Frankrike  selv  forbereder  sig  paa 
at  opgi  protestantismen,  søker  han  dennes  hjælp  ivrigere  end 
nogensinde  utenfor  landet.  Det  er  aapenbart  at  han  selv  er  i 
tvil  om,  at  et  religionsskifte  alene  vil  slaa  vaabnene  av  hæn~ 
derne  paa  hans  motstandere.  Bak  ligaen  staar  spanierne. 
Philips  haab  om  den  franske  trone  for  sin  datter  staar  mere 
til  den  uovervindelige  Farnese  og  hans  walloner  og  italienere 

end  til  Valoisblodet  i hendes  aarer.  Det  er  den  store  frygt 
for  Spanien  som  ogsaa  faar  de  protestantiske  fyrster  til  at 
laane  øre  til  Henriks  rop  om  hjælp.  For  de  begynder  at 
mistænke  hans  protestantiske  rettroenhet;  vi  forstaar  det  av 
de  dyre  forsikringer  som  han  gir  dem  om  sin  uforanderlige 
kjærlighet  til  sin  kirke.  Han  skriver  til  kurfyrsten  av  Sachsen 
i oktober  1590  at  «jeg  er  fast  bestemt  paa  at  vedbli  i min 
tro  saalænge  jeg  lever»,  og  saa  sent  som  i september  1592 
paalægger  han  sin  gesandt  hos  Elisabeth  at  si  denne,  «at 
hans  hensigt  var  ikke  at  forlate  den  religion  som  han  altid 
hadde  bekjendt  og  som  han  fremdeles  bekjender».  *)  Man 
vogte  sig  vel  for  at  se  et  bevisst  hykleri  eller  den  rene  bereg- 
ning i disse  forsikringer;  de  har  været  uttryk  rLfor  hans 'me- 
ninger i øieblikket  eller  i ethvert  fald  for  hans  ønsker;  i kam- 
pen mellem  de  religiøse  følelser  og  de  politiske  hensyn,  som 
utkjæmpedes  i hans  indre,  har  hine  længe  havt  overtaket,  og 
han  har  havt  en  trang  til  at  berolige  sin  egen  samvittighet  ved 
at  bekjende  sin  protestantisme,  længe  efter  at  han  selv  var 
paa  det  rene  med  hvad  utgangen  av  denne  kamp  vilde  bli. 

I juni  1591  avsluttet  Henrik  en  traktat  med  Elisabeth, 
hvorved  hun  forpligter  sig  til  at  sende  engelske  hjælpetropper 
til  Normandi  og  Bretagne.  Politisk  forretningsmand  som  den 
engelske  dronning  var,  forsøkte  hun  endnu  engang  at  komme 
tilbake  til  spørsmaalet  Calais,  men  Henriks  gesandt  Turenne 
svarte  hende  at  dette  krav  var  uopfyldelig.  Fra  England 
reiste  Turenne  til  Holland  og  Tyskland,  ledsaget  av  en  utsen- 
ding fra  Elisabeth.  Overalt  faar  han  tilsagn  om  hjælp;  thi 
der  hersker  en  almindelig  følelse  av  at  den  avgjørende  kamp 
i Vesteuropa  mellem  protestantisme  og  katholicisme  kommer 
til  at  utkjæmpes  paa  fransk  jord.  I september  førte  jarlen  av 
Essex  4000  mand  over  til  Normandi;  samtidig  møtte  Henrik 
personlig  den  store  tyske  hjælpehær  paa  17000  mand  i Cham- 
pagne; i hans  umiddelbare  nærhet  var  hertugerne  av  Mayenne  og 


x)  Haag:  La  France  prot.,  artikel  Henri  de  Bourbon. 

Lothringen,  som  mottok  pavens  hjælpetropper.  I december 
koncentrerer  Henrik  sine  tropper  om  Rouen,  som  er  ligaens 
faste  borg  i Normandi.  Om  denne  by  kom  i det  følgende 
aar  spændende  krigsoptrin  til  at  utvikle  sig. 

Den  latente  strid  inden  ligaen  mellem  dens  folkelige  og 
dens  mere  aristokratiske  elementer  bryter  nu  ut  i fuld  flamme  og 
synes  at  skulle  gjøre  utsigterne  for  Henrik  til  at  beseire  mot- 
standen mot  hans  sukcession  lysere  end  før.  De  «seksten» 
var  mere  og  mere  havnet  i det  rene  demagogi;  de  hersket 
over  Paris  ved  en  terrorisme,  som  straffet  enhver  gnist  av 
uavhængighet  som  forræderi.  Deres  prester  og  munker  slyn- 
get fra  prækestolene  trusler  fulde  av  blod  og  død  mot  ligaens 
«politikere»,  de  som  hadde  bevaret  nogen  likevegt  i det 
almindelige  [vanvid.  Den  værste  av  disse  prædikanter, 
Boucher,  den  tidligere  nævnte  pamfletist,  præket  i St.  Ger- 
mainkirken  saaledes,  at  et  parlamentsmedlem  som  var  tilstede 
sagde,  at  «hvis  han  hadde  kunnet,  var  han  hurtig  flygtet,  da 
han  var  ræd  for  at  presten  i sin  vrede  vilde  stige  ned  av 
stolen  for  at  gripe  en  eller  anden  politiker  i kraven».1) 

De  mere  moderate  ligører,  parlamentsmedlemmer  og  for- 
nemme borgere,  hadde  under  beleiringen  vist  tegn  til  at  ville 
komme  til  forhandlinger  med  kongen.  Dette  opirret  de 
«seksten»  paa  det  voldsomste;  de  lot  arrestere  og  hænge  parla- 
mentets præsident  Brisson  og  to  andre  magistratspersoner,  og 
for  yderligere  at  hidse  mængdens  brutale  lidenskaper  blev 
deres  lik  ophængt  i galger  og  utstillet  offentlig  med  infame- 
rende  paaskrifter.  Hertugen  av  Mayenne,  som  ikke  var  i 
Paris,  og  som  hittil  hadde  undgaat  at  ta  parti,  saa  sig  nu 
nødt  til  at  gripe  ind.  Han  besatte  Bastillen  og  lot  gripe 
og  hænge  uten  proces  de  værste  terrorister;  derpaa  utstedte 
han  en  almindelig  amnesti  og  forbød  alle  sammenslutninger, 
deriblandt  ogsaa  de  «Seksten».  For  øieblikket  var  saaledes 
de  revolutionære  elementer  bragt  til  taushet. 


J)  Mém.  de  1’Estoile  II  s.  32. 

De  «Seksten»  hadde  uten  blu  stillet  sig  under  Philip  IPs 
fane.  I et  brev  til  ham  av  september  1591  skriver  de:  «Vi 
kan  forsikre  Deres  Majestæt  om  at  alle  katholikers  ønsker 
gaar  ut  paa  at  se  Dem  holde  den  franske  krones  scepter  og 
regjere  over  os,  likesom  vi  gjerne  kaster  os  i Deres  arme, 
eller  ogsaa  ønsker  at  Deres  Majestæt  indsætter  en  av  Deres 
slegt».1)  Mayenne  saa  paa  sin  side  ugjerne  det  spanske  kan- 
didatur, men  uten  spansk  hjælp  var  hans  stilling  likeoverfor 
Henrik  IV  haabløs;  han  vaaget  ikke  at  motsætte  sig  Philip  IPs 
tronkrav,  men  hans  planer  gik  ut  paa  at  sikre  sig  et  major- 
domat  ved  siden  av  den  spanske  infantinde.  Philip  hadde 
dog  ingen  tillid  til  Mayenne  og  var  ikke  villig  til  at  gi  ham 
en  magtstilling  som  kunde  komme  til  at  gjøre  hans 
egen  og  hans  datters  herredømme  illusorisk.  «Intet  regent- 
skap  eller  ingen  hjælp  fra  Spanien»  er  hans  instruktion  til 
sin  gesandt,  hertugen  av  Feria. 

En  plan  som  paa  engang  kunde  tilfredsstille  Philip  og 
huset  Lothringen,  og  som  samtidig  kunde  være  en  tribut  til 
de  nationale  følelser  og  ligaens  ønsker,  var  at  la  infantinden 
egte  Henrik  av  Guises  unge  søn,  som  nylig  ved  en  dristig 
flugt  var  undsluppet  fra  Tours.  Men  for  at  denne  plan  kunde 
gjennemføres,  var  det  nødvendig  at  den  godkjendtes  av  den 
eneste  myndighet  som  i den  almindelige  opløsning  kunde  re- 
præsentere  nationens  autoritet,  fællesstænderne.  Disse  var 
først  av  ligaens  raad  blit  sammenkaldt  i Rheims,  men  denne 
forsamling  var  bare  en  karikatur  av  et  stændermøte.  Man 
besluttet  derfor  at  forlægge  den  til  Paris  og  gjennem  nye 
valg  gi  den  en  saadan  sammensætning  og  tilslutning,  at  den 
virkelig  kunde  siges  at  være  repræsentativ  for  det  franske  folk. 

Naar  ligaens  ledere  viste  sin  villighet  til  at  støtte  Philip  IPs 
krav  paa  Frankrikes  trone  i strid  med  den  saliske  lov,  var  det 
ingenlunde  deres  mening  uten  videre  at  gi  sig  ind  under  den 
spanske  absolutisme  eller  til  at  yde  sin  hjælp  uten  vederlag. 


*)  Capefigue:  Hist.  de  la  Réf.  VI  s.  64  efter  Simancas  arkiverne. 

Med  let  hjerte  var  de  rede  til  at  lægge  landet  ind  under  den 
katholske  ultramontanisme,  under  Trientinerkoncilets  beslut- 
ninger, under  den  spanske  inkvisition,  men  de  vilde  ingen 
fremmede  ha  i de  høie  stats-  og  kirkeembeder,  de  vilde  sikre 
byerne  deres  frihet  og  forlangte  at  stænderne  skulde  sammen- 
kaldes  regelmæssig.  De  forlangte  endvidere  30  millioner  frs. 
i to  aar  for  at  gjøre  det  av  med  Béarneren. 

Philip  fandt  disse  fordringer  mere  end  ublu,  ja  likefrem 
uforenlige  med  sin  opfatning  av  kongedømmets  guddommelige 
natur;  men  han  var  en  mand  som  hadde  lært  at  vente,  og 
han  næret  ikke  saa  høie  tanker  om  sine  alliertes  moralske 
utilnærmelighet,  at  han  jo  kunde  haabe  paa  at  gjøre  dem 
føieligere.  Hans  drevne  diplomater  vilde  faa  den  opgave 
paa  det  kommende  stændermøte  at  bøie  meningerne  ind  under 
hans  vilje,  og  for  at  kunne  gi  sine  fordringer  her  saa  meget 
større  eftertryk,  var  det  ham  om  at  gjøre  at  han  selv,  og  ikke 
Mayenne  eller  de  andre  ligører  kunde  fremstille  sig  som  seier- 
herre og  landets  og  katholicismens  redningsmand.  Av  den 
grund  gir  han  befaling  til  hertugen  av  Parma  om  øieblikkelig 
med  sin  hær  at  marschere  ind  i Frankrike  og  undsætte  Nor- 
mandis  hovedstad  Rouen,  samtidig  som  spanske  tropper  førtes 
til  ligaens  generaler  i Sydfrankrike. 

Denne  by,  som  i den  første  religionskrig  var  blit  berømt 
ved  huguenotten  Montgomerys  heltemodige  forsvar,  samlet  nu 
den  almindelige  spænding  om  sig  ved  den  seighet  med  hvil- 
ken dens  borgere  under  Villars’  kommando  forsvarte  den 
katholske  ligas  sak.  Henrik  IV,  marschal  Biron  og  greven  av 
Essex  drev  beleiringen  med  stor  kraft,  da  efterretningen  kom 
om  at  hertugen  av  Parma  i februar  1592  var  i rask  frem- 
marsch  for  at  undsætte  byen.  Henrik  ilte  ham  imøte  med 
sit  rytteri  for  at  sperre  ham  veien;  herunder  viste  han  mere 
en  uforfærdet  soldats  mod  end  en  stor  generals  forsigtighet. 
Han  blev  selv  saaret  under  en  dumdristig  rekognoscering  og 
var  nær  tat  til  fange.  Efter  to  maaneders  uavladelige  kampe 
lykkedes  det  hertugen  av  Parma  at  undsætte  og  proviantere 

Rouen ; men  nogle  dage  efter  var  han  ved  Henriks  ypperlige 
manøvrer  nær  blit  avskaaret  fra  sin  retrætlinje  og  trykket  op  mot 
den  brede  Seinebred  ved  byen  Caudebec.  Det  var  i saadanne 
farefuldeøieblikke  at  den  store  spanske  general  viste  sig  uuttøm- 
melig  paa  utveie.  Han  reddet  sin  hær  ved  at  føre  den  paa 
pontoner  over  den  opsvulmede  elv,  drog  derpaa  i ilmarscher 
langs  dennes  sydbred,  gik  igjen  over  ved  Charenton  øst  for 
Paris  og  førte  endelig  sine  tropper  tilbake  til  Flandern.  Han 
utførte  dette  glimrende  tilbaketog,  skjønt  han  var  blit  alvorlig 
saaret.  Nogle  maaneder  efter  bukket  han  under  for  sit  saar 
og  de  overordentlige  anstrengelser. 

Henrik  hadde  for  denne  gang  avvist  det  spanske  angrep, 
og  hans  generaler,  Turenne,  nu  hertug  av  Bouillon  i Cham- 
pagne og  Lothringen,  Lesdiguiéres  i Dauphiné  og  Provence 
og  Montmorency  i Languedoc  hadde  seierrik  hævdet  hans  sak, 
men  det  var  allikevel  ikke  til  at  ta  feil  av,  at  kampen  mellem 
kongen  og  ligaen  ikke  kunde  finde  sin  avgjørelse  paa  slag- 
marken. Det  nationale  arvelige  monarki,  som  under  andre 
omstændigheter  ville  ha  feiet  al  motstand  bort,  lammedes  i 
sin  handleevne  ved  kongens  religion;  ligaen,  som  var  sterk, 
fordi  den  hadde  gjort  sig  til  ét  med  det  store  folks  religiøse  følel- 
ser, var  svak  ved  de  stridende  interesser  som  hadde  søkt  sammen 
under  dens  fane,  klerikalisme,  municipal  demokratisme,  pro- 
vinsiel  feudalisme,  og  ikke  mindst  ved  dens  unationale  under- 
kastelse under  den  spanske  politik.  En  uendelig  krigstilstand 
var  det  perspektiv  som  tegnet  sig  som  Frankrikes  fremtidige 
skjæbne,  og  som  dettes  fjerne  avslutning  et  blødende,  lem- 
læstet  land,  et  avmægtig  folk,  et  rike  i hvis  øde  ruiner  frem- 
mede gribbe  bygget  sine  reder. 

Den  som  bar  Frankrikes  krone,  og  som  mente  at  han 
gjorde  det  med  lovens  ret,  kunde  ikke  undgaa  at  stille 
sig  det  spørsmaal,  om  han  ikke  hadde  det  som  pligt  at 
søke  at  stanse  den  rullende  sten,  selv  om  det  skulde  ske  med 
ofre  som  fik  en  selv  til  at  bløde.  Det  hænder  undertiden  at 
mennesker  stilles  likeoverfor  valg,  hvor  ens  samvittighet 

kommer  i vildrede,  hvor  linjerne  mellem  ret  og  uret  utviskes, 
eller  hvor  stridende  pligter  tilsyneladende  med  samme  moralske 
styrke  stiller  sine  krav.  Henrik  var  nu  i en  saadan  situation, 
og  der  er  ingen  tvil  om  at  han  i denne  tid  gjennemgik  svære 
indre  kampe.  Vi  kan  læse  i Sullys  memoirer,  hvorledes  han 
gang  paa  gang  de  sene  aftentimer  og  de  tidlige  morgentimer 
kalder  denne  huguenotske  realpolitiker  til  sig  for  at  faa  hans 
raad.  Det  var  klart,  at  han  ikke  længer  kunde  utskyte  at 
opfylde  det  løfte  han  hadde  git  ved  sin  tronbestigelse,  at  opta 
sin  protestantiske  religion  til  ny  prøvelse  ved  et  eller  andet 
kirkemøte.  Han  var  under  et  voldsomt  pres  av  sine  katholske 
omgivelser,  et  pres  som  til  sine  tider  blev  likefrem  truende. 
Der  foregik  fra  slutningen  av  1592  stadige  forhandlinger  mel- 
lem de  ledende  katholiker  paa  kongens  side  som  hertugerne 
av  Nevers,  Epernon  og  den  frække  mignon  d’0,  og  indfly- 
delsesrike  > politikere»  paa  Mayennes  side  som  Villeroi  og  præ- 
sident  Jeannin,  med  det  maal  at  danne  «et  tredje  parti»,  som 
skulde  gjøre  det  av  med  det  politiske  anarki. *)  Dette  parti 
var  villig  til  at  erkjende  Henrik  IV  som  Frankrikes  konge, 
men  paa  vilkaar  som  var  umulige  for  denne,  og  som  viser 
at  de  store  herrer  hadde  vanskelig  for  at  skjelne  mellem  sine 
egne  og  landets  interesser.  Ikke  alene  forlangte  partiet  kon- 
gens øieblikkelige  omvendelse  og  huguenotternes  utelukkelse  fra 
embeder  og  statsstillinger,  men  det  opstillet  saadanne  indskrænk- 
ninger  i den  kongelige  myndighet  og  krævet  saa  store  rettigheter 
for  de  enkelte  stormænd,  at  Henrik  med  sine  utpræget  abso- 
lutistiske grundsætninger  maatte  betragte  det  som  en  ydmy- 
gende  kapitulation  at  underkaste  sig  disse  vilkaar.  De  nye 
«politikere»  viste  da  sin  loyalitet  ved  at  true  ham  med  en 
tronkandidat  av  slegten  Bourbon.  Den  avdøde  Henrik  av 
Condé  hadde  to  brødre,  som,  i tilfælde  kongen  ikke  bøiet 
sig,  var  brukbare  kongsemner,  kardinalen  av  Bourbon  og 
greven  av  Soissons;  den  sidste  hadde  kjæmpet  ved  kongens 


*)  Sully:  Oecon.  Roy.  I,  s.  338  og  s.  351. 

side  ved  Coutras  og  var  hans  søster  Catharinas  beiler;  en 
forbindelse  med  denne  prinsesse,  som  var  kongeriket  Navarras 
regent  under  Henriks  fravær  og  som  hadde  huguenotternes 
hengivenhet,  vilde  kunne  gi  ham  en  position  ogsaa  hos  disse. 
Henrik  hadde  i følelsen  herav  motsat  sig  deres  forbindelse. 

Det  er  forklarlig  at  disse  planer  gjorde  kongen  urolig, 
og  at  han  mere  og  mere  kom  under  indflydelse  av  den  tanke 
at  løse  floken  ved  straks  at  gaa  over  til  den  katholske  kirke 
Til  en  saadan  beslutning  er  han  ogsaa  blit  paavirket  av  mænd 
som  stod  utenfor  stormændenes  ærgjerrige  spil,  og  hvis  raad 
utgik  fra  en  oprigtig  og  uegennyttig  fædrelandskjærlighet. 
Blandt  disse  var  saaledes  grev  Schomberg,  som,  skjønt  sachser 
av  fødsel,  hadde  tjent  de  franske  konger  gjennem  et  langt 
liv  i vigtige  diplomatiske  missioner,  og  historikeren  de  Thou* 
Begge  disse  raadet  kongen  til  at  gi  landet  fred  ved  at  træ 
i underhandling  med  sine  motstandere.  De  nævnte  ikke 
religionsspørsmaalet,  men  kongen  selv  bragte  det  paa  bane 
og  gjentok  forsikringen  om  sin  villighet  til  at  «la  sig 
belære» 1). 

Samtidig  med  at  saaledes  kongens  katholske  omgivelser  av 
mere  eller  mindre  hæderlige  motiver  drev  ham  over  til  den  over- 
bevisning at  et  trosskifte  var  nødvendig,  var  der  ogsaa  enkelte 
av  hans  protestantiske  omgivelser  som  gjorde  sit  bedste  for  at 
overvinde  de  religiøse  skrupler  som  endnu  foruroliget  kongens 
sind.  Den  mand  som  i de  mange  kampens  og  trængslens  aar 
hadde  været  hans  altid  vaakne  samvittighet,  den  ubestikkelige 
Duplessis  de  Mornay,  var  netop  i denne  tid  ikke  hos  kongen; 
han  var  i Saumur  for  at  vareta  Henriks  interesser  i Poitou. 
De  som  nu  hadde  kongens  øre,  var  mænd  av  ringere  karakter 
eller  mindre  befæstet  overbevisning,  mænd  hos  hvem  hans 
dogmatiske  skepsis  eller  tvil  møtte  en  villigere  for- 
staaelse.  Saadanne  mænd  var  Morlas,  som  av  Jeanne  d’Al- 
bret  var  opdraget  til  prest,  men  hvis  ærgjerrighet  ikke  tillot 


J)  De  Thou:  Hist.  Univ.  VIII,  s.  207  fg., 

r8  — Anderssen:  Henrik  av  Navarra. 

ham  at  bli  i denne  beskedne  stilling,  og  som  ved  sit  indsmig- 
rende  væsen  hadde  indyndet  sig  hos  kongen  og  var  blit  hans 
intime  raadgiver,  og  Rotan,  en  piemonteser  og  lærd  theolog 
og  filosof,  en  medierende  natur,  som  søkte  at  forsone  alle 
yderligheter.  Disse  to  fandt  en  medarbeider  i den  elegante 
og  veltalende  katholik  abbed  du  Perron,  søn  av  en  reformert 
prest,  en  skeptiker  avMontaignes  skole,  som  ved  sin  insinuante 
personlighet  og  sin  vittige  og  aandfulde  underholdning  hadde 
gjort  sig  uundværlig  for  kongen.  Disse  og  enkelte  andre 
møttes  i forkyndelsen  av  en  rummelig  og  overbærende  theo- 
logi  som  var  overordentlig  velkommen  for  Henrik  i den  svin- 
gende sjælsstemning,  hvori  han  for  øieblikket  befandt  sig. J) 

Endnu  sterkere  har  det  dog  sikkert  virket  paa  ham  at 
Rosny,  en  av  huguenotternes  ledende  mænd,  om  ikke  like- 
frem tilskyndet  ham  til  at  gaa  over  til  katholicismen,  dog  aapent 
uttalte  at  der  ikke  gaves  nogen  anden  vei  for  ham  til  at 
komme  i uforstyrret  besiddelse  av  tronen,  end  at  anta  den 
religion  som  flertallet  av  hans  undersaatter  hadde,  og  at  dette 
vilde  sætte  ham  istand  til  ikke  alene  at  hjælpe  sine  trosfæller, 
som  hadde  kjæmpet  og  lidt  med  ham,  men  ogsaa  til  at  gjennem- 
føre  sine  store  planer  om  en  universel  kristelig  republik  av  alle 
Europas  konger  og  fyrster.2)  Rosnys  ord,  som  saaledes  var 
fint  parret  med  hofmandens  tribut  til  kongens  politiske  storsyn» 
var  som  frøkornet  der  falder  i en  længe  forberedt  og  villig 
jord;  kongen  gjorde  i virkeligheten  ikke  længer  alvorlig  mot- 
stand mot  et  trosskifte. 

Har  andre  indfly deiser  av  mere  personlig  art  været  med 
om  at  drive  kongen  over  i dette?  «Spørg  fru  Venus»,  svarer 
Michelet  den  som  forsker  efter  de  dypeste  aarsaker  til  tidens 
politik;  den  utøilede  franske  sensualisme  er  mægtigere  end 
katholicismen,  mægtigere  end  protestantismen,  i de  ledende 

J)  D’Aubignés  beretning  om  at  de  tre  nævnte  theologer  skal  ha  arran 
gert  en  theologisk  diskussion  som  endte  med  seir  for  du  Perron,  er  neppe- 
paalidelig. 

2)  Sully:  Oec.  Roy,  I,  s.  346  fg. 

personligheters  handlinger. J)  Gabrielie  d’Estrées  vilde  at 
Henrik  skulde  gjøre  sig  til  katholik,  og  han  bøiet  sig  for  hen- 
des  vilje.  Problemet  forenkles  vistnok  for  sterkt  ved  denne 
forklaring;  men  sikkert  er  det  at  denne  huguenotske  damernes 
ridder  aldrig  har  kunnet  frigjøre  sig  fra  indflydelser  som  drev  sit 
spil  med  hans  let  vakte  erotiske  følelser.  Den  skjønne  og 
ærgjerrige  kvinde  hadde  ét  stort  maal,  at  bli  Frankrikes  dron- 
ning, og  det  kunde  bare  ske  ved  at  kongens  egteskap  med 
Margaretha  av  Valois,  som  sat  ensom  og  glemt  i Nérac,  ophæ- 
vedes.  Den  religion  som  kunde  opfylde  det  ønske,  var  for 
Gabrielie  den  rette.  Hun  hadde  først  sat  sit  haab  til  hugue- 
notterne,  men  de  reformerte  prester  viste  sig  altfor  uhaand- 
terlige  i den  slags  saker,  ja  var  likefrem  uartige  mot  kongens 
veninde.  Hun  satte  nu  sin  lit  til  at  den  katholske  kirke  vilde 
vise  større  overbærenhet  mot  den  menneskelige  skrøbelighets- 
synd. 

Efterretningerne  fra  Paris  var  skikket  til  at  fremskynde 
en  avgjørende  beslutning  hos  kongen.  Ligaens  stænder  var 
møtt  sammen  her  i januar  og  februar  1593,  og  al  interresse 
samlet  sig  om  det  store  spørsmaal:  hvem  skal  bli  Frankrikes 
konge?  Forsamlingens  autoritet  var  ikke  overvældende  hver- 
ken ved  tallet  av  repræsentanter  eller  ved  disses  aandelige 
eller  sociale  egenskaper.  Den  talte  faa  betydelige  personlig- 
heter, adelen  og  den  civile  embedsstand  var  sparsomt  repræ- 
sentert,  det  klerikale  element  var  i stor  overvegt,  og  inden 
dette  igjen  var  der  enkelte  av  ligaens  mest  furiose  elementer 
som  Boucher.  Mange  byer  og  provinser  hadde  ikke  sendt 
delegerte.  I det  store  og  hele  var  dog  forsamlingens  ka- 
rakter ikke  uforsonlig,  og  den  viste  sig  ikke  villig  til  uten 
videre  at  gaa  Spaniens  erinder.  Den  franske  litteratur  har 
ved  denne  forsamling  erhvervet  en  av  sine  vittigste  satirer. 
Det  er  den  berømte  komedie  «Satire  Ménippée»  eller  «Ca- 
tholicon»,  som  med  Aristofanisk  skarphet  og  Rabelaisk  kaat- 


L)  Michelet:  Hist.  de  France  X,  s.  406. 

het  utleverte  til  spot,  latter  og  foragt  ligaens  mænd,  deres 
intriger,  hykleri  og  egoisme.  Den  har  satirens  uretfærdighet 
i sine  karikerende  overdrivelser,  men  den  fik  en  overordentlig 
virkning  paa  opinionen;  det  er  den  franske  «bon  sens»  som 
med  sit  spirituelle  lune  og  sin  rationalisme  skjærer  igjennem 
al  den  fanatisme  og  alle  de  fordomme  som  hadde  fordummet 
og  gjennem  «den  hellige  ligas»  organer  hidset  menneskene. 

Ved  sin  gesandt  hertugen  av  Feria  stillet  Philip  krav  paa 
at  stænderne  skulde  erkjende  hans  datter  som  lovlig  arving 
til  den  franske  trone,  da  der  ingen  legitim  mandlig  descen- 
dent var.  Men  han  erklærte  sig  samtidig  villig  til  at  motta 
kronen  for  sin  datter  ved  stændernes  valg.  I saa  fald  vilde 
han  stille  20000  mand  til  ligaens  raadighet.  Den  pavelige 
nuntius  traadte  i skranken  for  den  spanske  infantinde,  men 
Philips  ønske  om  at  hun  skulde  indgaa  egteskap  med  hertug 
Ernst  av  Østerrike,  avkjølet  merkelig  stændernes  stemning;  to 
fremmede  paa  Frankrikes  trone  var  vel  meget  av  det  gode. 
De  viste  sig  heller  ikke  gunstigere  stemt  for  hertugen  av 
Savoyens  kandidatur;  de  foretrak  en  fransk  prins  som  infant- 
indens  gemal,  en  Bourbon  eller  den  unge  hertug  av  Guise, 
men  disse  planer  motarbeidedes  igjen  hemmelig  av  hertugen 
av  Mayenne,  som  ved  disse  saa  sig  truet  i sin  stilling  som  kro- 
nens generalløitnant  og  rikets  virkelige  styrer,  og  ogsaa  av 
den  del  av  forsamlingen  som  repræsenterte  parlamenternes  og 
de  rikere  borgeres  synsmaater,  og  som  mere  og  mere  droges 
over  til  den  politik  at  søke  kongespørsmaalet  løst  paa  den 
maate  at  Henrik  av  Navarra  gik  over  til  katholicismen. 

Det  er  denne  kreds  som  søker  føling  med  de  katholske 
royalister  i kongens  leir.  Det  var  allerede  lykkes  den,  før 
hertugen  av  Feria  var  kommen  til  Paris,  at  faa  forsamlingen 
til  at  gaa  med  paa  en  konference  mellem  ledende  mænd  paa 
begge  sider,  og  det  spanske  parti  kunde  ikke  faa  hindret  at 
denne  konference  fandt  sted. 

I de  sidste  dage  av  april  1593  møttes  deputerte  fra  begge 
sider  i Suresne,  vest  for  Paris.  Stændernes  mænd  hørte  ropet 

«fred,  fred»  ringe  i sine  ører  fra  den  store  mængde  som  hadde 
samlet  sig  ved  byporten,  og  landsbyernes  folk  knælte  ned 
langs  veiene  og  forlangte  krigens  ophør  med  foldede  hænder. *) 
Der  utvikler  sig  nu  en  eiendommelig  situation.  Mens  i Paris 
Philips  utsendinger  med  løfter  om  tropper  og  penger  og  ved 
subtile  fortolkninger  av  den  saliske  lov  søker  at  bevæge  stæn- 
derne  til  at  vælge  hans  datter  til  Frankrikes  dronning,  for- 
handler man  i Suresne  i møte  paa  møte  om  at  løse  konge- 
spørsmaalet  til  gunst  for  Henrik.  Det  klerikale  og  det  national- 
monarkiske  princip  tørner  sammen  i veltalende  foredrag  av 
erkebiskoperne  av  Lyon  og  Bourges,  og  motsætningerne  var 
saa  skarpe,  at  enighet  syntes  umulig.  Da  meddeler  den  sidste 
i det  fjerde  møte  under  almindelig  bevægelse,  at  han  netop 
har  faat  meddelelse  om  at  Henrik  har  erklært  sig  villig  til  at 
forsones  med  den  katholske  kirke. 


Saken  forholdt  sig  rigtig.  Allerede  før  møtet  i Suresne 
traadte  sammen,  hadde  Henrik  tat  sin  beslutning;  den  26  april 
hadde*  han  skrevet  til  storhertugen  av  Toscana  at  han  agtet 
at  «gi  en  offentlig  erklæring  og  bekjendelse  av  den  katholske 
religion  efter  kirkens  grundlove,  saaledes  som  Frankrikes 
konger,  mine  forgjængere,  har  gjort  før».  Da  han  frygtet  for 
at  forhandlingerne  skulde  bli  avbrutt,  hadde  han  ilt  med  at 
gjenta  denne  erklæring  i sit  geheimeraad  i Mantes  16.  mai, 
og  meddelelse  herom  blev  øieblikkelig  sendt  til  Suresne. 

Hadde  Henrik  næret  nogen  illusion  om  at  hans  erklæ- 
ring straks  skulde  jevne  ham  veien  til  almindelig  anerkjen- 
delse  som  konge,  skulde  han  snart  rives  ut  av  denne.  Stæn- 
dernes  repræsentanter  i Suresne  forlangte  øieblikkelig  en  ut- 
sættelse  av  forhandlingerne  for  at  kunne  raadføre  sig  med 
pavens  legat,  Spaniens  gesandter  og  rikets  stænder;  de  var 
uhøflige  nok  til  at  nære  tvil  om  denne  omvendelses  oprig- 


*)  Pierre  de  1’Éstoile,  Mém.  II,  s.  112. 


278 


HENRIK  IV  GAAR  OVER  TIL  KATHOLICISMEN 


tighet,  da  den  var  opnaadd  «ved  menneskelig  tryk»  og  dik- 
tert av  politiske  hensyn,  og  da  kongens  nye  edikter  til  gunst 
for  protestanterne  stred  mot  «de  herlige  løfter,  og  da  hand- 
lingerne  ikke  svarte  til  ordene».1) 

Det  blev  snart  klart,  at  ligaens  uforsonlige  fløi  ikke  vilde 
bøie  sig,  og  at  heller  ikke  Mayenne,  som  først  og  fremst  hadde 
øie  for  sin  personlige  magtstilling,  var  tilsinds  straks  at 
falde  i armene  paa  Béarneren.  Allikevel  hadde  dennes  erklæ- 
ring gjort  sin  virkning;  fredspartiet  i stænderforsamlingen 
vokste,  den  antispanske  stemning  fik  mod  til  at  ytre  sig  og 
viste  sig  langt  dypere  og  sterkere,  end  man  hadde  grund  til 
at  tro.  De  spanske  gesandter  fordoblet  sine  anstrengelser  og 
sine  løfter,  men  det  viste  sig  umulig  at  faa  stænderne  til 
at  gaa  med  paa  at  erkjende  infantindens  arveret  eller  vælge 
hende  til  dronning;  selv  med  den  indrømmelse  at  hun  skulde 
egte  en  fransk  prins,  som  Philip  selv  skulde  vælge.  Paa  den 
anden  side  gik  heller  ikke  stænderne  med  paa  at  erkjende 
Henriks  kongeværdighet;  hans  omvendelse  var  ikke  en  poli- 
tisk, men  en  religiøs  sak,  som  paven  alene  kunde  gi  sin  sank- 
tion;  før  denne  forelaa,  kunde  stænderne  ikke  handle.  Efter 
uendelige  forhandlinger  og  under  en  stigende  ophidselse  blandt 
alle  aktørerne  i dette  intrigespil  og  i det  store  Pariserfolk 
besluttet  stænderne  at  utsætte  kongevalget,  men  at  gaa  ind 
paa  en  vaabenstilstand.  Henrik  hadde  just  eftertrykkelig  min- 
det  dem  om,  at  om  han  end  var  rede  til  at  bekjende  katho- 
licismen  med  sin  mund,  var  hans  tænder  derfor  like  skarpe. 
Den  6 juli  hadde  han  erobret  Dreux  og  sprængt  dets  fæst- 
ningsverker  i luften. 


Henriks  erklæring  om  at  gaa  over  til  katholicismen 
gjorde,  som  tænkelig  er,  det  smerteligste  indtryk  paa  den  store 
mcengde  av  det  huguenotske  parti.  Hvad  hadde  de  ikke  ofret 

J)  Cfr.  Haag:  La  France  prot.,  artikel  Henri  de  Bourbon,  og  De  Thou: 
Hist.  univ.  VIII,  s.  261. 

for  denne  konge,  som  de  nu  saa  forlate  bibelens  kirke,  sin 
mors  religion,  for  at  knæle  ved  alteret  i den  kirke  som  hadde 
forfulgt  dem  med  baal  og  sverd.  I krig  paa  krig  hadde  de 
git  sit  liv  og  sit  blod,  sin  eiendom  indtil  den  sidste  trevl  for 
at  verge  hans  ret;  ja  de  hadde  gjort  mere  end  det;  de  hadde 
for  at  opretholde  denne  ret  i virkeligheten  fornegtet  sin  egen 
lære  om  at  folkets  suverænitet  var  høiere  end  kongedømmet 
av  Guds  naade.  De  var  rede  til  at  tjene  kongen  til  sit  sidste 
aandedrag,  og  de  var  sikre  paa  at  Gud  tilsidst  vilde  gi  dem 
seiren;  nu  saa  de  sig  forlatt  av  sin  fører,  sin  baat  igjen 
drevet  tilhavs  omtumlet  av  de  oprørte  bølger  og  utsat  for  at 
opslukes  av  disse. 

Vi  ser  disse  følelser  i de  breve  og  henvendelser  som 
strømmet  ind  over  kongen,  saasnart  hans  erklæring  til  for- 
samlingen i Suresne  var  blit  kjendt;  de  er  uttryk  for  sorg, 
harme,  modløshet  og  trods,  de  var  fulde  av  bebreidelser,  bønner 
og  trusler.  Mornay,  som  følte  kongens  beslutning  som  den 
største  personlige  sorg,  skriver  til  ham  disse  værdige  og 
skjønne  ord:  «Jeg  er  overbevist  om,  Deres  Majestæt,  at  hvad 
man  end  siger,  kan  De  ikke  glemme  de  naadeshandlinger 
Gud  har  vist  Dem.  — Deres  Majestæt,  tænk  paa  at  alle  de 
som  fordum  var  i vaaben  for  Dem  mot  Deres  fiender,  idag 
er  i taarer,  paa  knæ  for  Gud  for  at  bønfalde  ham  om  at 
styrke  og  bevare  Dem  i hans  ord» *).  Den  steile  Gabriel 
d’Amours,  presten  fra  Coutras  og  Ivry,  hofprædikant  uten  at 
være  hofmand,  lagde,  som  han  pleiet,  ingen  filt  om  sine  ord. 
I et  brev  skrevet  den  20.  juni  1593  siger  han:  «Hvis  Deres 
Majestæt  hørte  Gabriel  d’Amours,  Deres  prest,  som  De  hører 
Gabrielle,  Deres  elskerinde,  saa  vilde  jeg  altid  se  Dem  som 
en  ædel  konge,  der  triumferer  over  sine  fiender.  — Fortalte 
jeg  Dem  ikke  nylig  i en  præken  hvad  Dalila  gjorde  med 
Samson,  at  hun  gjorde  ham  foragtelig  i filisternes  tanker?  — 
De  vil  belæres  av  den  romerske  kirkes  biskopper,  men  De 


*)  Mém.  de  Mornay  II,  s.  507. 

er  ikke  den  konge  som  trænger  at  belæres;  De  er  større 
theolog  end  jeg  som  er  Deres  prest;  De  mangler  ikke  kund- 
skap  — science  — men  samvittighet  — conscience  — ».  Men 
den  samme  prest  tilføier  ogsaa  disse  ord,  som  er  en  ære  for 
den  ubrytelige  huguenotske  troskap : «Selv  om  De  glemmer 
Dem  selv,  saa  De  gaar  til  messen,  vil  jeg  ikke  ophøre  at 
tjene  Dem;  kan  det  ikke  ske  som  prest,  vil  jeg  tjene  Dem 
som  soldat,  for  jeg  har  altid  været  ved  Deres  side  paa  slag- 
marken, da  De  endnu  hadde  sverdet  blottet  og  blodig.  Jeg 
vil  føre  min  søn  til  Dem,  for  saalænge  sjælen  rører  sig  i 
dette  legeme,  skal  jeg,  og  det  som  er  mig  kjærest,  tjene 
Dem» !). 

Man  har  villet  paastaa  at  den  reformerte  kirkes  patriark, 
Théodore  de  Béze,  av  politiske  grunde  skal  ha  billiget  Henriks 
trosskifte.  Det  forholder  sig  ikke  saaledes;  det  vilde  jo  ogsaa 
være  i aapenbar  strid  med  denne  theologs  hele  aand  og 
karakter.  Han  har  tvertimot  i et  brev,  sandsynligvis  skrevet  i 
juni  1593,  i de  alvorligste  og  mest  indtrængende  ord  fraraadet 
kongen  et  skridt,  «av  hvilket  der  kunde  fødes  en  altfor  op- 
rørende  skandale  blandt  alle  kirker,  og  som  vilde  føre  en 
frygtelig  gudsdom  over»  ham.  — «Deres  Majestæt  maa  vite», 
skriver  han,  «at  i alle  Deres  anliggender  maa  De  aldrig  se 
paa  Deres  egen  stilling  og  Deres  egen  person,  uten  at  Gud 
og  hvad  De  skylder  ham  kommer  i Deres  tanke  foran  alle 
ting  uten  undtagelse,  i motsat  tilfælde  vil  alt  det  De  bygger 
være  uten  sandt  grundlag».  Og  han  minder  ham  om  hans 
store  mor  og  de  ord,  han  saa  ofte  har  hørt  hende  fremsi, 
«at  Gud  ærer  dem  som  ærer  ham,  og  vanærer  dem  som 
vanærer  ham»2). 

Disse  og  en  række  andre  lignende  henvendelser  til  kongen 
viser,  som  naturlig  er,  at  den  reformerte  kirkes  fremtrædende 
mænd  fordømte  kongens  trosskifte,  og  at  der  overhodet  inden 


J)  Bul.  de  l’hist.  du  prot.  fr.  I,  s.  280. 
a)  Bul.  de  1’hist.  du  protest,  fr.  I,  s.  36  fg. 

disse  kredse  ingen  plads  var  for  en  politisk  sanktion  av  dette 
skridt.  Denne  opfatning  fik  ogsaa  sit  uttryk  i en  fælles  hen- 
vendelse til  kongen  fra  reformerte  prester,  som  erklærte  sig 
villige  til  at  hæve  hans  mulige  tvil  ved  Guds  ord  i nærvær 
av  de  katholske  theologer  han  selv  maatte  opnævne,  og  at 
de  «forøvrig  var  beredt  til  at  besegle  sin  tro  med  sit  blod», 
en  uttalelse  som  røber  at  de  ikke  var  tilsinds  at  la  sig  betale 
med  gode  ord.  Selv  hos  det  huguenotske  partis  fornemme 
stormænd,  av  hvem  man  kunde  vente  en  villigere  erkjendelse 
av  den  politiske  situations  krav,  kunde  ikke  Henrik  regne  paa 
en  aapen  billigelse  av  sin  handling.  Saadanne  mænd  som  den 
mægtige  og  ærgjerrige  Turenne,  hertug  av  Bouillon,  og  de  la 
Trémoille  følte  sin  egen  magtstilling  altfor  sterkt  knyttet  til 
det  protestantiske  partis  interesser,  til  at  de  aapent  vaaget  at 
bifalde  trosskiftet.  En  anden  sak  er  det  at  de  hemmelig 
ikke  ugjerne  saa  et  saadant,  da  det  kunde  gi  dem  utsigter 
til  en  førerstiiling  inden  sit  parti,  som  kunde  sætte  dem 
istand  til  at  tiltvinge  sig  personlige  fordele  og  øket 
uavhængighet. 

Det  kan  synes  paafaldende  at  meddelelsen  om  kongens 
hensigt  at  gaa  over  til  den  katholske  tro  gjorde  et  saa  smer- 
telig og  overvældende  indtryk  paa  en  mand  som  Mornay. 
Ingen  hadde  jo  været  i hans  fortrolighet  gjennem  mange  aar 
som  denne  noble  og  uegennyttige  huguenot;  til  ingen  har 
han  sikkert  talt  mere  uforbeholdent  om  sine  indre  oplevelser, 
om  sine  religiøse  tanker.  De  Mornay  var  med  sin  grund- 
fæstede  protestantisme  en  fri,  tolerant  og  prøvende  aand, 
blottet  for  enhver  fanatisme,  med  en  urokkelig  tro  paa  at 
sandheten  vilde  seire  ved  sin  egen  kraft,  naar  kun  dens  røst 
kunde  et  øieblik  naa  menneskenes  øren  gjennem  vaabnenes 
klirren.  Lad  de  kjæmpende  retninger  faa  hinanden  i tale 
under  like  vilkaar,  i et  frit  koncil,  hvor  paa  begge  sider  de 
bedste  mænd  kunde  prøve  hinandens  grunde,  og  det  kunde 
ikke  slaa  feil  at  de  vilde  komme  til  enighet  i de  væsentlige 
ting,  at  en  kirke  vilde  staa  frem,  fyldt  av  kristendommens 

aand,  den  sande  katholske  kirke,  bygget  op  paa  den  hellige 
skrifts  faste  grund  uten  menneskelige  tilsætninger  gjennem 
tiderne.  Det  er  ut  fra  denne  tankegang  at  han  i de  oprop, 
erklæringer  og  breve  som  han  efter  sin  konges  opdrag  for- 
fatter, saa  tillidsfuld  henviser  spørsmaalet  om  kongens  religiøse 
belærelse  til  en  saadan  upartisk  kirkelig  forsamling.  Utfaldet 
av  en  meningsprøvelse  i denne  kunde  ikke  være  tvilsomt, 
protestantismen  hadde  intet  at  frygte.  Den  skjæbne  som 
kirkemøtet  i Poissy  og  lignende  religiøse  forhandlingsmøter 
utenfor  Frankrike  hadde  lidt,  hadde  ikke  rokket  Mornay  i 
hans  tro  paa  at  sandheten  tilsidst  skulde  bære  seiren  hjem 
fra  meningernes  fri  kampopgjør.  «Magna  est  veritas  et  præ- 
valebit»  kunde  gjerne  været  hans  valgsprog.  Der  er  en  helt 
naiv  idealisme  hos  denne  protestant,  en  idealisme  som  hadde 
gjort  ham  blind  ikke  mindst  for  den  snu  og  beregnende 
opportunisme  som  var  et  grundelement  i Henriks  karakter,  og 
som  den  usikre  og  farefulde  livsseilads  yderligere  hadde 
utviklet  hos  denne.  Sit  inderste  indre  har  Henrik  ikke  utlevert 
til  Mornay,  hvor  stor  plads  han  end  har  git  ham  i sin  for- 
trolighet. Naar  han  talte  om  et  frit  koncil,  og  at  han  var 
rede  til  at  la  sig  «belære»,  var  dette  et  uttryk  for  hans 
ønske  om  at  holde  sig  veien  aapen  for  en  overgang  til  katho- 
licismen,  hvis  han  fandt  en  saadan  uundgaaelig;  denne  mulighet 
hadde  han  allerede  for  lang  tid  siden  regnet  med.  Selv  efterat 
Henrik  hadde  git  sin  erklæring  til  møtet  i Suresne,  slipper 
ikke  Mornay  haabet  om  at  det  endnu  skal  lykkes  ham  at 
vinde  Henrik  for  den  store  plan,  at  skape  en  reformert 
fransk  kirke,  i hvilken  de  religiøse  motsætninger  kunde  for- 
sones.  Da  Henrik  i sit  geheimeraad  i Mantes  hadde  forkyndt 
sin  beslutning  om  at  la  sig  opta  i den  katholske  kirke,  saa 
han  sig,  under  pres  av  Turenne,  nødt  til  at  gaa  ind  paa  at 
en  forsamling  av  protestantiske  deputerte  skulde  træ  sammen 
for  at  fremholde  sine  krav.  Mornay  glæder  sig  herover;1) 


*)  Mém.  de  Mornay  II,  s.  309.  Brev  til  Turenne. 

han  haaber  at  man  der  skal  kunne  «uttænke  en  maate,  hvor- 
paa  sandhetens  lys  skal  gjennembryte  mørket»,  ja  han  fore- 
slaar  endog  at  utsendinger  fra  andre  reformerte  magter  skal 
møte  frem  til  denne  forsamling.  Kongen  kunde  ikke  gaa 
fra  sit  ord,  ja  var  vel  ogsaa  interessert  i at  hans  omvendelse 
foregik  under  saadanne  forhold,  at  dens  oprigtighet  og  alvor 
ikke  blev  draget  i tvil.  Den  25.  mai  lot  han  ogsaa  Mornay 
meddele  de  reformerte  kirker  at  han  vilde  sammenkalde  et 
møte  av  fremtrædende  mænd  av  begge  religioner  til  den  20. 
juli, i Mantes  for  «at  bistaa  os  med  sine  raad  i de  ting  som 
er  foreslaat  til  statens  og  vore  undersaatters  vel»1).  Mornay, 
som  i denne  forsamling  saa  et  ypperlig  middel  til  at  virke- 
iggjøre  sin  store  tanke  om  et  almindelig  theologisk  opgjør 
mellem  de  to  kirker,  med  en  religiøs  union  som  det  vinkende 
maal,  satte  sig  i bevægelse  for  at  gjøre  den  reformerte  repræ- 
sentation  saa  fremragende  som  mulig.  Hans  haab  skulde  ikke 
komme  til  at  opfyldes.  Da  det  kom  til  stykket,  er  Henrik 
kommet  i frygt  for  at  en  theologisk  turnering  kunde  komme 
ham  paa  tverke  i en  situation,  hvor  han  allerede  hadde 
truffet  sit  uigjenkaldelige  valg;  heller  ikke  har  de  katholske 
biskopper  havt  nogen  interesse  av  at  krydse  klinge  med  de 
bibelsterke  reformerte  prester.  Kongen  vilde  overhodet  slippe 
fra  det  hele  uten  nogensomhelst  ceremonier. 

«Mine  venner»,  sagde  kongen  til  sine  huguenotter,  «bed 
til  Gud  for  mig;  om  jeg  gaar  tapt  for  eder,  vil  jeg  i alfald 
gjøre  eder  det  gode,  at  jeg  ikke  vil  taale  nogen  form  av 
belærelse  for  ikke  at  skade  den  reformerte  religion,  som 
hele  mit  liv  vil  være  min  sjæls  og  mit  hjertes.  Jeg  vil  vise 
hele  verden  at  jeg  ikke  er  blit  overtalt  av  anden  theologi 
end  statens  vel»2).  Disse  ord  var  ikke  til  at  ta  feil  av,  og 
der  var  under  disse  omstændigheter  ingen  grund  for  de  refor- 
merte prester  til  at  møte  frem;  mange  fik  ikke  engang  ind- 
kaldelsen  i hænde  før  efter  at  «spranget»  allerede  var  gjort. 


x)  Mém.  de  Mornay  II,  s.  312. 

2)  D’Aubigné:  Hist.  Univ.  III,  s.  293. 

Den  18.  juli  var  kongen  for  sidste  gang  tilstede  ved 
den  reformerte  gudstjeneste.  Den  23.  juli  hadde  han  sin 
første  samtale  med  de  katholske  theologer  i Saint  Denis. 
Han  søkte  at  bevare  den  ydre  anstand  til  det  sidste;  han 
viste  sig  at  være  en  saa  belæst  theolog  og  en  saa  skarp 
dialektiker,  at  selv  den  drevne  du  Perron  ikke  kunde  maal- 
binde  ham.  Det  hele  var  en  opvisning  for  galleriet;  tingen 
var  avgjort  paa  forhaand.  Samme  dag  skrev  han  til  Gabrielle 
d’Estrées:  «Paa  søndag  skal  jeg  gjøre  det  farlige  sprang» ; selv 
de  alvorligste  øieblikke  kunde  ikke  tæmme  hans  gascognske 
tunge.  Uten  sindsbevægelse  har  han  dog  ikke  gjort  sit  sprang. 
Han  vilde  saaledes  ikke  bøie  sig  for  argumenterne  for  tran- 
substantiationslæren ; og  han  endte  forhandlingerne  med  disse 
ord:  «Vel,  jeg  lægger  min  sjæl  i eders  hænder;  jeg  ber  eder, 
tag  vare  paa  den,  thi  det  sted,  hvor  I nu  fører  mig  hen,  for- 
later jeg  først  ved  døden».  Og  hans  øine  fyldtes  med 
taarer1). 

De  katholske  prælater  var  fast  bestemt  paa  at  kongen 
ikke  skulde  slippe  med  en  erklæring  holdt  i almindelige  ord 
om  at  han  godkjendte  deres  kirkes  lære.  De  hadde  sat  op 
et  langt  dokument  med  alle  dens  trosartikler,  iberegnet  skjærs- 
ilden, billeddyrkelsen,  avladen  0.  1.  Dette  var  formeget  paa 
engang  for  hans  rationalisme  og  hans  kongefølelse.  Han 
beklaget  sig  for  parlamentspræsidenterne  over  at  man  vilde 
tvinge  ham  til  «besynderlige  edsavlæggelser  og  undertegne 
og  tro  paa  snak  som  han  var  sikker  paa  heller  ikke  de  trodde 
paa».  «Sig  dem»,  tilføiet  han  heftig,  «at  jeg  har  gjort  nok, 
og  at  gaar  de  videre,  kan  der  komme  noget  værre  ut  av 
det» 2).  Prælaterne  saa  sig  nødt  til  at  avdæmpe  formen  for 
trosbekjendelsen  og  begrænse  dens  omfang,  og  i denne  nye 
skikkelse  blev  den  undertegnet  av  Henrik  og  offentliggjort3). 


*)  Cfr.  L’Estoile:  Mém.  Il,  s.  140. 
a)  L/Estoile:  Mém.  II,  s.  137. 

8)  Ordlyden  findes  1 Cimber  & Danjou:  Arch.  Cur.  XIII,  s.  351. 

Den  er  ganske  kort;  i Sullys  memoirer  er  der  imidlertid  en 
meget  vidtløftigere  version,  som  forfatterne  av  disse  — hans 
sekretærer  — opgir  at  ha  fundet  i denne  statsmands  papirer, 
og  som  efter  deres  paastand  kongen  skal  ha  undertegnet. 
Dette  beror  paa  en  misforstaaelse,  da  dette  dokument  netop 
medtar  de  ting  kongen  har  negtet  at  underskrive;  det  er  der- 
for sandsynligvis  biskoppernes  oprindelige  utkast.  Man  har 
paa  dette  bygget  en  uberettiget  anklage  mot  kongen  for 
hykkelsk  dobbeltspil,  idet  man  har  ment  at  det  vidtløftigere 
dokument  var  bestemt  for  paven1). 

Kongens  høitidelige  optagelse  i den  katholske  kirke  fandt 
sted  søndag  den  25.  juli  159]  i Saint-Denis-kirken.  Biskopperne 
og  kongen  møttes  i ønsket  om  at  denne  ceremoni  skulde  fore- 
gaa  i former  som  kunde  gjøre  indtryk  paa  folkets  følelser. 
Den  blev  en  opvisning  av  kongelig  pragt:  Henrik  selv  klædt 
i hvit  silke,  med  en  sort  kappe  kastet  løst  over  den  ene 
skulder,  et  riktklædt  følge  av  prinser,  adelsmænd,  officerer 
og  embedsmænd,  de  franske,  schweiziske  og  skotske  garder  i 
sine  paradedragter  og  med  sine  blinkende  vaaben,  hvirvler  av 
trommer  og  fanfarer  av  trompeter,  gåterne  blomsterstrødde, 
fyldt  av  en  tæt  mængde,  skulder  ved  skulder,  ropende  leve 
kongen!  leve  kongen!,  kirkens  indre  prydet  med  guldvirkede 
silketepper,  biskoppen  av  Bourges  sittende  som  en  kirke- 
fyrste  paa  en  stol,  dækket  med  hvit  damask,  og  med  kardi- 
naler, biskopper  og  andre  geistlige  i sine  pragtfulde  embeds- 
dragter  i halvkreds  om  sig.  Kongen  knælte,  fremsagde  sin 
trosbekjendelse,  fik  sin  absolution,  mens  de  herlige  toner  av 
«Te  Deum  Laudamus»  vibrerte  under  kirkehvælvet.  Efter 
den  høitidelige  messe  forlot  kongen  kirken  under  mængdens 
jubel,  som  ikke  blev  mindre  ved  det  skinnende  guld  og  sølv 
som  med  fulde  hænder  østes  ut  til  den.  Og  da  aftenen  kom 
og  vespergudstjenesten  var  forbi,  forkyndte  glædesbaal  fra 
Montmartres  høider  for  Paris’s  urolige  tusener,  at  nu  var 


l)  Sully:  Oec.  Roy.  I,  s.  387  fg. 


286 


HENRIK  IV  GAAR  OVER  TIL  KATHOLICISMEN 


Jeanne  cTAlbrets  søn  avtvættet  sit  kjætteri  og  optat  i den 
hellige  apostoliske,  romerske  og  katholske  kirke x). 


Henrik  IV's  trosskifte  er  en  politisk  handling;  den  er  ikke 
fremgaat  av  en  indre  overbevisning,  det  dypt  sanddru  men- 
neskes trang  til  at  bringe  sin  ydre  trosbekjendelse  i overens- 
stemmelse med  en  opfatning  som  er  vundet  i alvorlig  og 
smertelig  indre  kamp.  Han  vilde,  sagde  han,  gjengi  det 
ulykkelige  og  lidende  franske  folk  den  fred,  hvorefter  det 
sukket,  han  vilde  forene  dets  splittede  kræfter  og  paany 
skjænke  landet  den  storhet  det  hadde  havt  før  religions- 
krigene,  og  kongedømmet  den  magt  og  værdighet  som  var 
forspildt  av  et  døende  kongehus’s  forbrydelser  og  Jaster. 
Naar  man  til  disse  ædlere  motiver  ogsaa  har  føiet  personlig 
interesse  og  ærgjerrighet,  ønsket  om  endelig  engang  at  komme 
i ubestridt  eie  av  kronens  glans  og  magtfylde,  er  dertil  at  si, 
at  den  menneskelige  natur  er  saa  sammensat,  at  selv  hos  de 
bedste  karakterer  vil  der  i de  store  og  uegennyttige  hensyn 
som  bestemmer  deres  tanker  og  handlinger,  kunne  findes  en 
legering  av  personlige  følelser  og  ønsker  som  virker  sammen 
med  disse.  Henrik  var  ingen  stor  karakter  og  endnu  mindre 
en  stor  moralsk  personlighet.  Han  var  litet  motstandsdygtig 
likeoverfor  uædle  indflydelser  som  smigret  hans  letstrøm- 
mende  instinkter,  og  hans  begjær  efter  magt  for  magtens 
privilegiers  skyld  var  ikke  ringere  end  hans  begjær  efter 
kvinder  og  kjærlighet.  Der  er  ingen  tvil  om  at  kronen  har 
lokket  ogsaa  hans  lavere  natur.  Ikke  desto  mindre  vil  det 
være  at  gjøre  ham  uret  at  mene,  at  ikke  hensynet  til  store 
og  almene  interesser  har  været  den  sterkeste  kraft  til  at  føre 
ham  til  en  handling  som  han  sikkert  selv  ikke  har  kunnet 
faa  til  at  stemme  med  en  strengere  morals  krav.  Henrik 
har  følt  dypt  og  sympathisk  med  det  franske  folk,  og  han 


*)  Cimber  & Danjou:  Arch.  Cur.  XIII,  s.  113  fg. 

har  ikke  bare  havt  høie  forestillinger  om  den  kongelige  magt, 
men  ogsaa  om  de  kongelige  pligter,  og  naar  han  atter  og 
atter  i sine  breve  og  i sine  taler  fremhæver,  hvor  sterkt 
folkets  vel  og  rikets  ære  ligger  ham  paa  hjerte,  hvorledes 
han  føler  det  som  sin  kongelige  opgave  at  komme  dette  folk 
tilhjælp  og  gjengi  Frankrike  sin  høie  plads  blandt  staterne, 
er  dette  sande  uttryk  for  hans  virkelige  følelser. 

Det  er  ogsaa  disse  følelser  og  disse  motiver  som  tvinger 
historien  til  varsomt  at  lægge  sin  haand  paa  en  handling 
som  ellers  sterkt  utfordrer  vore  moralske  idealer.  Et  religions- 
skifte er  i og  for  sig  en  moralsk  uangripelig  handling,  naar 
det  er  uttryk  for  en  overbevisning,  vundet  gjennem  alvorlig 
indre  prøvelse.  Men  ingen  vil  kunne  paastaa  at  Henrik  IV’s 
omvendelse  var  en  religiøs  samvittighetssak.  I enhver  anden 
situation  vilde  han  sikkert  ikke  følt  nogen  trang  til  at  forlate 
den  protestantiske  kirke,  hvor  frit  han  end  stod  til  denne 
ved  hele  sin  udogmatiske  opfatning.  Irreligiøs  var  Henrik 
ikke;  hans  breve  bærer  noksom  vidnesbyrd  derom;  men  hans 
religiøsitet  var  av  en  impulsiv,  stemningsbestemt  karakter,  mere 
øieblikkets  hengivelse  end  en  gjennemarbeidet  erkjendelse  som 
gir  livet  sin  tone  og  sin  retning.  Montaigne  har  ret,  naar  han 
siger:  «Kongen  av  Navarra  er  ikke  meget  av  en  protestant», 
naar  dette  begrep  knyttes  til  en  bestemt  kirkelig  opfatning. 
Men  han  var  rigtignok  endnu  mindre  meget  av  en  katholik,  og  det 
er  netop  dette  som  gjør  at  hans  religionsovergang  ikke  kan 
undlate  at  fremkalde  det  moralske  ubehag  som  man  altid 
føler  likeoverfor  en  handling,  som  ikke  «er  i sandhet».  Lad 
være,  at  Henrik  i og  for  sig  uten  vanskelighet  har  kunnet 
overbevise  sig  om,  at  den  katholske  kirke  som  den  ældste  og 
som  traditionens  kirke  kunde  gjøre  fordring  paa  at  være  Kristi 
egentlige  kirke.  Men  han  kunde  ikke  efter  hele  sin  tanke- 
gang tillægge  den  katholske  kirkelære  med  alt  dens  tilbehør 
det  samme  privilegium.  Betragtet  som  religion  har  prote- 
stantismen staat  for  ham  som  en  høiere  form  end  katholicis- 
men;  denne  har,  som  vi  ogsaa  har  set,  støtt  hans  rationali- 

stiske  sindsretning  tilbake  ved  læresætninger  og  former  som 
for  en  saadan  maatte  fremstille  sig  som  overtro  og  menneske- 
lige misbruk. 

Den  glødende  ligør,  presten  Boucher,  har  mere  træffende 
end  kanske  nogen  anden  rammet  det  centrale  i Henriks  aan- 
delige  væsen,  naar  han  mente  at  brændemerke  ham  ved  at 
kalde  ham  en  discipel  av  Rabelais.  Den  rabelaiske  natura- 
lisme er  netop  Béarnerens;  den  som  ikke  vil  finde  sig  i kal- 
vinismens  strenge  moralske  disciplin,  men  ogsaa  den  som 
gjør  oprør  mot  middelaldersk  theologi  og  kirketvang,  som 
ryster  i de  lænker  som  pavelige  encyklikaer  og  dekretaler  og 

koncilers  ukaser  hadde  lagt  paa  tankens  fri  bevægelser.  Det 

er  klart  at  en  saadan  aand,  ikke  uten  at  ta  sin  egen  sam- 
vittighet fangen,  bøier  sig  ind  under  en  lære  som  kræver 

tankens  selvopgivende  lydighet  under  en  absolut  autoritet. 

Man  er  ofte  tilbøielig  til  at  dømme  om  politiske  hand- 
lingers  ret  eller  uret  efter  deres  følger.  Man  har  git  Henrik 
moralsk  absolution,  fordi  han  ved  sit  religionsskifte  gjengav 
Frankrike  freden,  saa  det  igjen  kunde  reise  sig  og  gjenvinde 
sin  velstand  indad  og  sin  anseelse  utad.  Ingen  vil  kunne 
negte  at  dette  er  store  og  gode  ting.  Men  hvem  kan  paa 
den  anden  side  maale  hvad  der  er  tapt?  Først  og  fremst  hvad 
han  personlig  har  tapt?  Ingen  undgaar  at  ta  skade  paa  sin 
sjæl,  som  ikke  er  i fuld  sandhet  i livets  høieste  avgjørelser; 
Henrik  undgik  det  heller  ikke.  Vi  ser  det  mere  end  én 
gang  i hans  senere  liv,  hvorledes  denne  første  usande  hand- 
ling sløver  hans  samvittighet  og  gjør  hans  moralske  rygrad 
bøieligere,  hvorledes  han  ikke  gik  fri  konvertitens  ret  sedvan- 
lige skjæbne  at  vise  sin  ny  tros  oprigtighet  ved  en  overivrig 
katholicisme,  som  gjorde  ham  uretfærdig,  ja  hensynsløs  mot 
gamle  fæller,  endog  mot  et  saa  herlig  menneske  som  Mornay. 

Og  dernæst,  hvem  kan  maale  hvad  der  gik  tapt  ved  den 
smitte  som  utgik  fra  det  kongelige  eksempel,  i det  alminde- 
lige  forhold  til  religiøse  og  moralske  værdier?  Religion  blev 
for  mange  en  uniform  som  man  kunde  bytte  bort  for  en 

anden,  naar  denne  gav  større  materielle  og  sociale  fordele, 
og  overbevisning  og  samvittighet  holdtes  som  besværlige 
hindringer  av  dem,  som  fandt  det  at  være  deres  første  pligt 
at  gjøre  efter  mægtigeres  svingninger1).  En  moralsk  og 
religiøs  skepsis  av  den  art  som  ikke  tar  noget  forhold  alvorlig, 
et  Tartufferi  som  forbinder  de  letfærdigste  principer  og  seder 
med  en  utvortes  fromhets  gebærder,  et  bigotteri  med  utaal- 
somhetens  onde  glimt  i øiet  er  fremtrædende  træk  i det  fysi- 
ognomi som  det  franske  samfund  paa  høiderne  i de  følgende 
tider  vender  mot  os,  og  i dette  fysiognomi  har  Henrik  IV’s 
religionsskifte  ridset  en  av  de  bestemmende  linjer. 

Hadde  han  ikke  ogsaa  hellige  pligter  mot  det  reformerte 
folk,  som  hadde  bundet  sin  skjæbne  til  hans  med  en  trofasthet 
og  offervillighet  som  spændtes  til  grænsen  av  de  menneske- 
lige evner?  Det  følte  hans  frafald  som  et  smerteligere  slag 
end  de  værste  forfølgelser.  Det  var  som  det  igjen  var  støtt 
ut  i ørkenen,  efterat  det  et  øieblik  hadde  stirret  ind  i det 
forjættede  land.  Intet  under  at  hans  gamle  trosfællers  ord 
faldt  haarde  og  skaanselløse.  Den  gamle  prest  Jean  de 
1’Espine  dristet  sig  til  følgende  ord  til  kongen:  «Ak,  maa  vi 
da  si  om  Dem,  hvad  den  hellige  skrift  siger  om  de  daarlige 
fyrster:  Gud  gir  os  konger  i sin  vrede.  Deres  Majestæt, 
vor  største  sorg  er  at  vi  ser  Gud  saa  daarlig  tjent,  hvilken 
bebreidelse,  hvilken  skam  at  se  en  konge  av  den  reformerte 
religion  midt  i saa  utartede  seder». 

Men  ikke  bare  huguenotter,  ogsaa  katholiker  følte  kongens 
trosskifte  som  en  handling  der  ikke  stemte  med  religionens 
hellighet.  En  av  de  biskopper  som  Henrik  hadde  kaldt  til 
Saint-Denis,  og  som  altid  hadde  hørt  til  hans  parti,  sagde 
siden  til  en  ven  av  1’Estoile:  Jeg  vilde  ha  fundet  det  like 
saa  godt,  ja  bedre  at  kongen  var  blit  i sin  religion;  thi  der 

*)  Nogle  dage  efterat  Henrik  hadde  avsvoret  sin  protestantiske  tro,  søkte 
to  adelsmænd  fra  Navarra  audiens  hos  ham  for  at  meddele  ham  at  de  hadde 
fulgt  hans  kongelige  eksempel.  Henrik  viste  dem  døren.  Men  der  kom 
andre  efter.  Cfr.  Ambert,  Duplessis  Mornay,  s.  310, 

19  — Anderssen:  Henrik  av  Navarra. 

er  en  Gud  over  os,  som  dømmer  os;  alene  ærefrygten  for 
ham  bør  tvinge  kongernes  samvittighet,  og  ikke  ærefrygten 
for  kroner,  heller  ikke  frygten  for  mennesker;  jeg  venter  kun 
ulykker  av  det» 1). 

Endnu  et  spørsmaal  reiser  sig:  Var  i virkeligheten  ogsaa 
Henriks  religionsskifte  en  politisk  nødvendighet;  hadde  han 
ikke  paa  anden  maate  kunnet  sikre  sig  tronen  og  gjengi 
landet  freden?  Flere  historikere  har  ment,  at  det  ikke  hadde 
været  nødvendig,  at  Henrik,  hadde  han  været  en  ubøieligere 
karakter,  eiet  mere  utholdenhet,  større  motstandsevne  mot 
det  sterke  tryk  av  sine  omgivelser,  vilde  han  i det  lange  løp 
ha  seiret  uten  at  ha  behøvet  at  bøie  hodet  under  portalen  i 
Saint-Denis  kathedralen.  Michelet  peker  saaledes  paa  den 
antispanske  stemning  inden  ligaens  stænderforsamling  og  de 
mange  prætendenters  selvødelæggende  intriger;  husene  Guise 
og  Lothringen  hadde  ikke  færre  end  fire,  som  «trasket  om  i 
Paris’s  smuds  rundt  omkring  stænderne».  Han  peker  paa 
spliden  inden  ligaens  ledere,  Mayennes  avtagende  magt,  hun- 
gerens virkninger  paa  massen  — Henrik  holdt  Paris  i sin 
jernklo  — , den  almindelige  træthet.  Naarsomhelst  kunde  det 
øieblikkets  utbrud  komme  som  altid  har  været  saa  mægtig  i 
Frankrikes  historie.  «Med  denne  pludselige  explosion,  dette 
anfald  av  royalisme,  tror  jeg,  at  hvis  kongen  kunde  ha  ventet 
litt,  vilde  man  tat  ham,  likegyldig  hvad  han  var,  huguenot 
eller  tyrk» 2). 

Henri  Martin  er  tilbøielig  til  at  tro  at  Henrik  som  repræ- 
sentanten  for  de  nationale  og  monarkiske  principer  hadde 
litet  at  frygte  av  de  ubetydelige  prætendenter,  men  erkjender 
at  uten  religionsskiftet  vilde  krigen  være  fortsat  i det  uende- 
lige, og  med  den  folkets  lidelser  indtil  dets  fuldkomne 
avmattelse3). 


*)  Mém.  de  1’EstoiIe  II,  s.  147. 

2)  Michelet:  Hist.  de  France  X,  s.  404  & 405. 

8)  Henri  Martin:  Hist.  de  France  X,  s.  329  & 330. 

At  utpræget  protestantiske  historikere  har  den  mening 
at  trosskiftet  ikke  alene  var  moralsk  forkastelig,  men  ogsaa 
politisk  unødvendig,  er  forklarlig,  og  de  mener  at  Henriks 
vindende  personlige  egenskaper  og  et  paa  engang  vist  og 
kraftig  styre  vilde  ha  forsonet  hans  katholske  undersaatter 
med  den  huguenotske  konge1). 

Betingelsen  for  at  Henrik  skulde  seiret  uten  at  gaa  over 
til  katholicismen  var,  at  han  fremdeles  kunde  regne  paa  støtte 
av  de  royalistiske  katholiker.  Huguenotterne  hadde  vist  sig 
sterke  nok  til  ikke  at  beseires,  men  de  var  ikke  sterke  nok 
til  at  seire.  Det  er  mulig  at  de  nationale  og  monarkiske 
følelser  hos  disse  katholiker  vilde  ha  vist  sig  sterkere  end 
de  religiøse;  sikkert  er  det  ikke,  i ethvert  fald  ikke  for  alles 
vedkommende;  mange  hadde  sluttet  sig  til  ham,  fordi  de 
mente  at  hans  protestantisme  var  av  den  art  som  kunde 
overvindes,  saaledes  de  geistlige.  Henrik  maatte  for  at  seire, 
ikke  alene  beholde  sit  parti  usvækket,  men  han  trængte  ogsaa 
ny  tilgang.  Denne  kunde  han  kun  faa,  enten  ved  en  grundig 
utmattelse  av  sine  motstandere,  eller  ved  en  almindelig  erkjen- 
delse  av  at  han  var  den  eneste  frelser  fra  et  almindelig 
anarki.  Dette  sidste  var  i virkeligheten  ogsaa  et  væsentlig 
moment  til  hans  seir,  og  et  moment  som  ogsaa  kunde  gjort 
sig  gjældende,  om  kongen  var  blit  i sin  reformerte  religion. 
Henrik  var  i virkeligheten  den  eneste  mulige  konge,  den, 
hvis  legitimitet  var  mest  uangripelig,  den  eneste  som  hadde 
vist  kongelige  egenskaper,  den  eneste  som  hadde  forstaat  at 
slaa  de  strenge  som  hadde  git  gjenklang  i folkets  hjerter, 
den  eneste  som  i sin  personlighet  mindet  paa  engang  om 
den  gode  kong  Ludvig  og  den  ridderlige  Frants. 

Men  engang  uanfegtet  paa  tronen,  vilde  det  saa  ha  lykkes 
Henrik  at  hævde  sin  stilling  likeoverfor  den  overmægtige 
katholicisme?  Selv  i vor  tid  kræver  staternes  grundlove  som 
regel  overensstemmelse  mellem  kongens  officielle  tro  og 


*)  Cfr.  Haag:  La  France  Prot.,  Artikel  Henri  de  Bourbon. 

statens  officielle  kirke.  I det  1 6de  aarhundrede  var  det  en 
absolut  statsgrundsætning  at  konge  og  folk  skulde  dele 
bekjendelse.  En  protestantisk  konge  i et  katholsk  folk  vilde 
været  et  brud  paa  denne  grundsætning,  som  ikke  kunde  undgaa 
at  reise  konflikter  av  den  alvorligste  art  — man  tænke  bare 
paa  hvilken  opfordring  der  vilde  ligge  i dette  forhold  for  pave- 
stolen  til  at  gripe  ind  i Frankrikes  indre  politik.  — Naturlig 
temperament  og  politisk  klokskap  vilde  ha  diktert  Henrik  den 
politik  overfor  det  katholske  folk  og  den  katholske  kirke,  at 
disse  uanfegtet  hadde  beholdt  sin  priviligerte  stilling;  spørs- 
maalet  var  om  han  allikevel  kunde  ha  bevaret  sin  uavhængighet 
personlig  og  vundet  dem  for  en  saadan  tolerancepolitik,  at 
huguenotterne  kunde  fortsætte  sin  tilværelse  i en  statsretslig 
betrygget  stilling.  Disse  spørsmaal  lar  sig  naturligvis  ikke 
besvare.  Om  en  og  anden  av  Jakob  IFs  skjæbne  i Englands 
historie  hundrede  aar  senere  vil  ta  sig  ret  til  at  gi  den  kjen- 
delse,  at  Henrik  IV  som  protestantisk  konge  før  eller  senere 
vilde  være  tvunget  til  «se  soumettre  ou  démettre»,  er  dertil 
at  si,  at  der  mellem  de  to  konger  var  den  uhyre  forskjel 
som  er  mellem  forstand  og  uforstand,  mellem  statsmands- 
dygtighet  og  evneløshet,  mellem  tolerance  og  fanatisme;  hvad 
Jakob  II  ikke  evnet,  kunde  Henrik  IV  ha  evnet.  Men  paa 
den  anden  side,  naar  man  betænker  at  protestanterne  nu  ikke 
var  mere  end  en  tolvtedel  av  Frankrikes  folk,  hvor  over- 
mægtig  den  katholske  kirke  var,  hvor  dypt  det  snit  gik  som 
religionskrigene  hadde  skaaret  i det  franske  folks  moralske 
samfølelse,  synes  det  litet  sandsynlig  at  en  huguenotsk  konge 
ikke  skulde  været  følt  som  en  anomali,  der  i længden  vilde 
været  utaalelig. 

Dermed  lar  vi  ligge  et  problem,  som  er  interessant  ved 
de  moralske,  psykologiske  og  politiske  refleksioner  det  kalder 
frem,  men  som  i og  for  sig  ligger  utenfor  en  historisk  prøvelse, 
fordi  det  ligger  utenfor  de  historiske  kjendsgjerninger. 


KAPITEL  XV 

Ligaens  Opløsning.  Huguenotterne  mot  Kongen. 

Vending  tii  gunst  for  Henrik  inden  det  katholske  Frankrike  — Uvilje 
mot  ham  hos  de  protestantiske  fyrster  og  det  huguenotske  parti  — 
Protestantisk  forsamling  i Mantes  — Kongen  lar  sig  krone  i Chartres 
— Paris  aapner  sine  porte  for  kongen  — Ligaens  opløsning  — Refor- 
merte møter  i Sainte-Foy,  Saumur  og  Loudon.  — Toleranceforord- 
ning  i Saint  Germain  — Kongen  faar  pavens  absolution  — Henrik 
erklærer  Spanien  krig  — Forsamlingen  i Loudon  — «Frankrikes  refor- 
merte kirkers  klager». 


Henriks  høitidelige  overgang  til  den  katholske  kirke  hadde 
sin  øieblikkelige  virkning.  Den  gav  magten  i ligaens 
stænder  til  den  parlamentariske  opposition  som  hadde  motsat 
sig  at  den  saliske  lov  krænkedes,  ved  at  en  kvinde  opstilledes 
som  fransk  kongsemne,  den  lamslog  de  spanske  gesandters 
handleevne  i den  grad,  at  de  tilsidst  havnet  i den  barokke 
tanke  at  formæle  infantinden  med  Henrik  selv,  den  fremtvang 
en  forlængelse  av  vaabenstilstanden,  som  kongen  var  klok  nok 
eller  svak  nok  til  at  indrømme  i en  form  som  smigret  May- 
ennes  ærgjerrighet,  idet  den  betegnedes  som  en  traktat  «mel- 
lem  de  to  partiers  chefer»  og  saaledes  satte  denne  partifører 
paa  like  linje  med  sin  kongelige  motstander,  den  gav  det 
avgjørende  støt  til  den  utskillelse  av  de  borgerlige  elementer 
fra  ligaens  demokrati  som  allerede  før  var  begyndt. 

Men  de  «Seksten»  i Paris  og  deres  fæller  i de  store 
byer  var  endnu  sterke  og  steile  i sin  demokratiske  klerikalisme. 

De  dype  rækker  brændte  endnu  i uforsonlig  fiendskap  til  den 
«saakaldte  konge»  under  indflydelse  av  de  glødende  og  hade- 
fulde  ord  som  slyngedes  ut  over  dem  fra  kirkernes  præke- 
stoler  eller  fra  hidsende  flyveskrifter.  Det  er  betegnende  for 
vanviddet  i sindene  at  kongens  omvendelse  gav  støtet  til  nye 
attentater  mot  ham.  Og  pavens  legat  hadde  ilt  med  at  svække 
den  moralske  virkning  av  hans  handling  ved  at  opslaa  i alle 
ligaens  byer  en  høitidelig  proklamation,  som  erklærte  den 
hele  omvendelse  uten  betydning  og  virkning,  saalænge  den 
ikke  hadde  faat  den  hellige  faders  sanktion;  det  var  den 
hellige  fader  som  hadde  banlyst  kongen  av  Navarra,  ingen 
anden  end  den  hellige  fader  kunde  ophæve  exkommuni- 
kationen.  Henrik  var  selv  saa  følsom  for  styrken  i denne 
paastand,  at  han  øieblikkelig  hadde  skriftlig  forkyndt  paven 
sin  underkastelse  og  lydighet,  og  latt  denne  følge  av  en  høi- 
tidelig ambassade  til  Rom  med  hertugen  av  Nevers  som 
ordfører. 

Allikevel  ser  vi  i det  hele  en  avgjort  vending  til  gunst  for 
Henrik  inden  det  katholske  Frankrike.  Flere  av  ligaens  byer 
slutter  sig  til  ham,  saaledes  i Nordfrankrike  Meaux,  som  den 
samme  Vitry,  der  hadde  forlatt  ham  i 1589  av  religiøse 
grunde,  nu  utleverte,  det  rike  Lyon  og  Midtfrankrikes  mæg- 
tige  byer  Orléans  og  Bourges.  Ogsaa  flere  av  ligaens  stor- 
mænd  fandt  det  patriotisk  eller  opportunt  at  forlate  dens 
synkende  skib. 

Men  samtidig  satte  Henriks  religionsskifte  hans  protestan- 
tiske alliancer  i fare  og  reiste  en  mørk  og  truende  uvilje  mot  ham 
inden  Frankrikes  reformerte  parti,  som  voldte  ham  ængstelse 
og  frygt.  Elisabeth  hadde  i sidste  øieblik  søkt  at  bevæge 
Henrik  til  at  bli  standhaftig  i den  protestantiske  tro.  Da  dette 
mislykkedes,  flammet  hendes  lidenskabelige  temperament,  det 
aarene  ikke  hadde  magtet  at  dæmpe,  op  i ubehersket  harme, 
og  gav  sig  uttryk  i ord  som  har  trukket  røde  strimer  i den 
kongelige  konvertits  sind:  «Aa  hvilken  smerte,  aa  hvilken 
sorg  og  hvilke  kvaler  jeg  har  følt  i min  sjæl  ved  lyden  av 

de  efterretninger  som  Morlans  — Henriks  gesandt  — har 
bragt  mig.  Min  Gud,  er  det  mulig  at  noget  verdslig  hensyn 
kan  utslette  den  skræk  som  ærefrygten  for  Gud  maa  indgyde! 
Kan  vi,  selv  efter  den  menneskelige  forstand,  vente  noget 
godt  av  saa  uretfærdige  handlinger!  — Det  er  farlig  at  gjøre 
en  ond  handling  i haabet  om  at  der  skal  komme  noget  godt 
ut  av  den.  — Gud  lede  Dem  paa  den  rette  vei  og  en  bedre 
sti.  Deres  hengivne  søster,  efter  den  gamle  skik;  med  den 
nye  vil  jeg  ikke  ha  noget  at  bestille» 1). 

I sin  første  opbrusen  truet  den  engelske  dronning  med 
at  trække  sine  tropper  ut  av  Frankrike.  Henrik  lagde  ikke 
skjul  paa  sin  ængstelse,  og  lot  sin  gesandt  gjøre  indtrængende 
forestillinger  mot  et  saadant  skridt,  som  bare  kunde  gavne 
Philip  II.  Rømmet  de  engelske  tropper  Bretagne,  var  der 
intet  som  kunde  hindre  ham  i der  at  faa  den  utfaldsport 
mot  England,  som  kunde  sætte  ham  istand  til  med  større 
held  at  sende  en  ny  armada  mot  dets  kyster.  Elisabeth, 
som  altid  forbeholdt  sig  ret  til  at  gi  det  aapenhjertigste 
uttryk  for  sine  følelser,  men  som  aldrig  tillot  sin  protestan- 
tiske nidkjærhet  at  ta  magten  til  skade  for  hendes  politiske 
interesser,  erkjendte  at  Henriks  religionsskifte  ikke  gjorde 
nogen  ændring  i deres  fælles  opgave:  at  bekjæmpe  Spanien, 
den  som  i virkeligheten  likesaa  meget  som  deres  religion 
hadde  været  cementet  i deres  alliance.  Hun  gik  ind  paa  at 
opretholde  denne,  men  benyttet  situationen  til  at  gjøre  et 
sidste  forsøk  paa  at  vinde  en  fast  plads  i Frankrike,  denne 
gang  ved  utløpet  av  elven  Somme;  forsøket  blev  dog  ogsaa 
nu  avvist2).  Det  er  ogsaa  frygten  for  Spanien  som  opret- 
holder  forbundet  mellem  Henrik  og  Nederlandene.  Henrik 
forsikrer  prins  Moritz  av  Nassau  om  at  han  «aldrig  vil  slutte 
fred  eller  overenskomst  med  kongen  av  Spanien  uten  for- 


x)  Cfr.  Bul.  de  1’hist.  du  prot.  fr.  VII.  s.  260. 

2)  Henri  IV.  Lettres  missives  IV.  Forskjellige  breve  til  de  Beauvoir, 
hans  gesandt  hos  Elisabeth. 

handling  med  generalstaterne»,  og  for  disse  var  denne  erklæ- 
ring tilstrækkelig  til  at  dølge  den  uvilje  de  naturlig  maatte 
føle  for  hans  religionsskifte.  Ogsaa  de  schweiziske  kantoner, 
pfalzgreven,  hertugen  av  Wurtemberg,  og  de  andre  reformerte 
og  lutheranske  fyrster  og  byer  i Tyskland,  som  hadde  laant 
Henrik  sine  penger  eller  reitere  og  lansknegter,  for  religions 
eller  fordels  skyld,  fandt  sig,  om  end  ikke  uten  bitre  ord  til 
den  nyomvendte  katholik,  i at  opretholde  den  gamle  alliance 
med  den  franske  konge,  den  magt  som  gjennem  snart  hun- 
drede aar  hadde  været  de  frygtede  habsburgeres  seige  mot- 
stander. 

Henrik  hadde  gjort  regning  paa  at  hans  trofaste  hugue- 
notter  ikke  vilde  svigte  ham,  hvor  smertelig  de  end  maatte 
føle  hans  frafald  fra  deres  tro.  Men  at  han  har  været  i stor 
ængstelse  for  at  de  skulde  ta  skridt  som  kunde  svække  hans 
autoritet  ved  en  sterkere  stramning  av  deres  organisation, 
ja  muligens  endog  ved  valg  av  en  ny  protektor,  kan  vi  se 
av  den  iver  hvormed  han  forsikrer  dem  om  sine  uforandrede 
følelser,  og  den  villighet  hvormed  han  paa  Mornays  bøn  gir 
sit  samtykke  til  at  de  reformerte  holder  det  møte  i Mantes 
som  han  selv  tidligere  hadde  berammet,  men  ogsaa  selv 
hindret  ved  at  fremskynde  sit  religionsskifte.  Den  retskafne 
og  loyale  Mornay  blir  igjen  Henriks  tilflugt  i denne  uvisse 
situation;  han  kalder  ham  til  hoffet  i brev  paa  brev:  «Kom, 
kom,  kom,  skynd  Dem,  jeg  har  saameget  at  tale  med  Dem 
om,  der  er  ingen  jeg  har  elsket  saa  høit  som  Dem;  jeg  maa 
nødvendigvis  tale  med  Dem»,  disse  og  lignende  uttryk  varieres 
i en  række  breve  i august  15931).  De  Mornay  kom,  men  det 
var  ham  om  at  gjøre  paa  forhaand  aapent  at  gi  uttryk  for 
sine  og  sine  trosfællers  følelser  over  de  sidste  begivenheter. 
Han  sendte  kongen  et  uforfærdet  og  mandig  brev,  i hvilket 
han  uten  omsvøp  fremlægger  huguenotternes  berettigede  klage- 
maal  og  den  frygt  de  nærer  for  at  kongen  av  sine  katholske 


J)  Henri  IV.  Lettres  missives  IV,  s.  5 fg. 

tilhængere  vil  tvinges  til  nye  forfølgelser  mot  dem.  «Vi  kan 
ikke  skjule  for  Deres  Majestæt  at  sindene  er  i oprør,  gaar 
fra  haabet  om  noget  godt  til  forventningen  om  noget  ondt, 
fra  den  lange  og  unyttige  taalmodighet  til  at  søke  bote- 
midlet. Og  De,  Herre  Konge,  vi  vet  det  godt,  De  er  ikke 
uten  frygt,  De  vil  ikke  glædes  ved  at  se  en  protektor,  De 
vilde  bli  skinsyk,  hvis  man  henvendte  sig  til  en  anden  end 
til  Dem.  Vil  De,  Herre  Konge,  fjerne  ønsket  om  en  protektor? 
Fjern  da  behovet  for  en  saadan.  — Imøtekom  deres  bønner 
med  en  rummelig  handling,  deres  retfærdige  krav  med  en 
frivillig  indrømmelse  av  det  som  er  nødvendig» 1). 

Dette  brev  har  git  Henrik  noget  at  tænke  paa.  Naar 
Mornay  kunde  skrive  saaledes,  hvilke  følelser  maatte  saa  ikke 
holde  tilhuse  hos  de  andre,  hos  de  stormænd,  hvis  fronde- 
rende  lyster  han  ofte  hadde  klaget  over,  eller  hos  de  konsi- 
storielle,  kollokviernes  og  synodernes  alvorlige,  ubøielige  og 
trossterke  prester  og  ældste?  Han  fandt  det  nødvendig  per- 
sonlig at  møte  de  protestantiske  deputerte,  som  traadte  sam- 
men i Mantes  8.  oktober  1593.  Han  indfandt  sig  i forsam- 
lingen i december  og  holdt  en  lang  tale,  i hvilken  han  for- 
sikret dem  om  at  hans  religionsskifte  ikke  i mindste  maate 
hadde  forandret  hans  følelser  for  sine  gamle  trosfæller;  der 
vilde  ikke  bli  sluttet  nogen  fred  til  deres  skade.  «Men 
enighet  mellem  alle,  saavel  katholiker  som  protestanter  ønskes 
av  alle  vise  og  retskafne  mennesker  og  skal  ikke  hindres  ved 
ondskapsfulde  personers  intriger» 2). 

Som  sedvanlig  svarte  de  kongelige  handlinger  ikke  til 
de  kongelige  ord;  Henriks  katholske  ministre  gav  ham  ikke 
længere  tøiler  end  deres  egne  interesser  tilsagde  dem.  For- 
samlingen i Mantes  opnaadde  intet  uten  løfter  utover  edikterne 
av  1577.  Man  erkjendte  at  protestanternes  ønsker  var  ret- 
færdige, ja  nødvendige,  men  man  erklærte  at  de  for  tiden 


*)  Mém.  de  Mornay  II,  s.  346. 

2)  Anquez:  Hist.  des  Ass.  pol.  etc.,  s.  58. 

ikke  kunde  opfyldes.  Tro  mot  den  loyalitet  de  altid  hadde 
vist  kongen,  tok  forsamlingen  ingen  beslutning  som  kunde 
se  ut  som  en  utfordring,  men  i det  bønskrift  som  den  over- 
rakte ham,  idet  den  opløstes,  bar  hver  sætning  præg  av  den 
stolte  selvfølelse  som  utgik  fra  deres  urokkelige  tro  paa  sin  saks 
retfærd.  «Konge,  Deres  lydige  undersaatter  av  den  reformerte 
religion  takker  Gud  og  ogsaa  Dem,  fordi  deres  fiender,  som 
har  fjernet  Dem  fra  disse  undersaatter  i religionens  ydre 
* bekjendelse,  ikke  har  kunnet  berøve  Dem  disses  oprigtige 
kjærlighet,  hvorpaa  deres  deputerte  har  git  nyt  og  overflødig 
vidnesbyrd.  Derfor  er  det  svært,  ja  helt  umulig  for  Dem  saa 
snart  at  utslette  av  Deres  minde  dem,  hvem  fællesskap  i 
religion,  fællesskap  i farer  og  forfølgelser,  den  fælles  glæde 
i den  samme  befrielse,  og  den  lange  erfaring  om  saamange 
tro  tjenester  har  indgravet  i dette  minde  med  en  diamant- 
griffel.  Erindringen  om  disse  ting  følger  og  ledsager  Dem 
overalt,  avbryter  Deres  vigtigste  statssaker,  Deres  heftigste 
glæder,  Deres  dypeste  søvn  for  som  i et  maleri  at  fremvise 
Dem  for  Dem  selv,  ikke  som  De  er  idag,  men  slik  som  De 
var,  da  De,  forfulgt  paa  liv  og  død  av  Europas  mægtigste 
fyrster,  førte  til  frelsens  havn  dette  lille  skib,  mot  hvilket 
uveir  og  storme  hadde  reist  sig».  I ord,  som  mere  har  den 
utfordrende  klang  av  dommernes  og  makkabæernes  aand  end 
av  kristelig  sagtmodighet,  erklærer  de  sig  rede  til  at  forsvare 
kongens  og  sin  egen  sak  mot  fienderne.  Hvis  disse  ikke  vil 
holde  fred,  hvis  de  forlanger  uretfærdighetens  ulikhet,  vil 
huguenotterne  møte  dem  slik  at  frygten  skal  lære  dem  beske- 
denhet  og  billighet.  «Vi  vil  kræve  av  dem  øie  for  øie,  tand 
for  tand,  haand  for  haand,  fot  for  fot.  Hvis  de  jager  Jesus 
Kristus  fra  de  byer,  hvor  de  er  sterkest,  vil  vi  banlyse  deres 
avguder  fra  de  byer,  hvor  vi  er  sterkest;  hvis  de  sætter  os 
utenfor  loven,  vil  vi  sætte  dem  utenfor  loven ; vi  vil  gi  dem 
like  for  like.  — Kristus  er  med  os,  kampen  uten  fare,  seiren 
sikret  os.  Vi  vil  si  med  profeten:  Hvis  den  evige  ikke  hadde 
været  for  os,  da  menneskene  reiste  sig  mot  os,  vilde  de  ha 

opslukt  os  alle  levende».  Og  tilslut  klinger  det,  midt  oppe 
i deres  ærbødige  ord,  som  en  trusel  mot  selve  kongen,  naar 
de  ber  ham  lægge  tøilen  paa  deres  fiender:  «Lad  dem  ikke 
vente  mere  taalmodighet  av  os.  Hvis  De,  Konge  ikke  holder 
dem  i tømme,  hvis  de  ikke  viser  os  retfærdighet,  vil  vi  ta 
vor  tilflugt  til  Gud,  som  øieblikkelig  vil  gi  os  den» x). 

Henrik  hadde  al  grund  til  at  fare  varlig  mot  dem  som 
kunde  føre  et  saadant  sprog;  han  vidste  bedre  end  nogen 
anden  at  der  stod  mænd  bak  ordene,  og  det  skulde  heller 
ikke  vare  længe  før  ordene  slog  over  i handling.  De  anstren- 
gelser kongen  gjorde  for  at  trække  paven  over  paa  sin  side, 
satte  huguenotterne  i uro;  kunde  ikke  den  mand  som  hadde 
forlatt  deres  tro,  ogsaa  ofre  deres  velfærd  for  pavens  venskap? 

Henrik  hadde  sendt  hertugen  av  Nevers  som  sin  ambas- 
sadør til  Clemens  VIII.  Men  denne  pave,  som  var  helt  under 
spansk  og  jesuitisk  indflydelse,  avslog  at  gi  Henrik  den  ønskede 
absolution.  Han  hadde  ingen  tillid  til  kongens  katholicisme, 
han  forlangte  endog  at  de  prælater  som  hadde  sluttet  sig  til 
kongen,  skulde  se  sit  forhold  bedømt  av  storinkvisitoren,  og 
han  tilsagde  fremdeles  ligaen,  som  ogsaa  hadde  sine  utsen- 
dinger i Rom,  den  hellige  stols  beskyttelse.  Hertugen  av 
Nevers  forlot  Rom  i januar  1594  med  uforrettet  sak. 

Pavens  holdning  bidrog  bare  til  at  gi  nyt  liv  til  den 
gallikanske  opposition  inden  den  franske  geistlighet  og  til  de 
national-monarkiske  følelser  hos  den  franske  adel.  At  Frank- 
rikes konge  skulde  ha  sin  krone  som  et  len  av  den  romerske 
kirke,  kunde  deres  stolthet  ikke  taale.  Ligaens  parti  svinder 
sammen  som  fonnen  under  føhnvinden,  Mayenne  har  snart 
hverken  soldater,  penger  eller  byer;  der  er  frafald  paa  alle 
kanter,  ligaens  chefer  rundt  i provinserne  overgir  sine  fæst- 
ninger  og  sine  guvernementer,  ligaens  parlamenter  gir  disse 
handlinger  lovens  sanktion.  Snart  er  det  bare  Paris  og 
enkelte  byer,  spredt  over  det  hele  land,  som  holder  fast  ved 
den  hellige  union. 


!)  Cfr.  Capefigue:  Hist.  de  la  RéL  VI,  s.  313. 

Denne  bevægelse  skyter  yderligere  fart,  efterat  Henrik 
har  git  sin  religionsovergang  kroningens  hellighet.  Den  exkom- 
manicerte  konge  lar  sig  salve  og  krone  i Chartres  27.  februar 
1594  under  store  høitideligheter,  og  han  nedlagde  ingen  ind- 
sigelse  mot  at  la  den  middelalderske  kroningsed  slippe  over 
sine  læber,  den  som  forpligtet  Frankrikes  konge  til  at  «jage  ut» 
av  det  land  som  stod  under  hans  jurisdiktion,  «med  al  sin 
magt  de  kjættere  som  kirken  hadde  fordømt».  Man  kan 
tænke  sig  hvilket  indtryk  denne  forfølgelsens  formel,  uttalt 
av  den  konge  som  nylig  hadde  bekjendt  den  reformerte  tro, 
maatte  gjøre  paa  dennes  tilhængere.  Lad  være  at  han  i sit 
hjerte  fornegtet  sin  ed,  — i en  skrivelse  han  sendte  ut,  erklærte 
han  at  den  ikke  sigtet  til  de  reformerte  — men  den  stod  der  som 
den  franske  konges  hellige  forpligtelse,  og  der  skulde  komme 
en  konge  som  indfridde  den. 

Tre  uker  efter  kroningen  hændte  den  ting  som  slog  det 
hele  land  med  undren,  og  i virkeligheten  var  som  døds- 
klokken  over  ligaen.  Paris  aapnet  sine  porte  for  kongen ; 
Mayenne  hadde  forlatt  byen;  det  var  barrikadernes  helt, 
Brissac,  som  besørget  kapitulationen  mot  store  indrømmelser 
til  sig  og  sine,  — penger,  embeder,  ærestitler,  privilegier, 
amnesti  for  «de  Seksten»,  fri  avreise  for  den  pavelige  legat 
og  de  spanske  ambassadører  og  — forbud  mot  protestantisk 
gudstjeneste  i ti  miles  omkreds  fra  byen.  De  katholske 
zeloter  vet,  at  de  i dette  øieblik  bare  behøver  at  forlange 
av  den  nyomvendte  konge.  Under  klokkernes  triumferende 
klemt,  Te  Deums  toner  dirrende  under  hvælvet,  og  folkets 
jubel,  som  efter  sin  natur,  da  den  første  overraskelse  var 
over,  villig  hyldet  den  konge  de  nylig  hadde  bandet,  holdt 
Henrik  sit  indtog  i Notre-Dame  kirken.  Over  tyve  frygtelige 
aar  laa  mellem  denne  hans  katholske  triumf  og  den  bryllups- 
fest som  førte  hans  ridderlige  huguenotter  til  offerbænken. 
Underlige  tanker  og  minder  maa  ha  blandet  sig  med  øieblik- 
kets  lykkefølelse,  og  hang  de  huguenotske  faner  fra  Mont- 
contour  endnu  som  trofæer  under  taket,  har  de  kanske  gjen- 

kaldt  i hans  erindring  admiralens  ord  til  Damville  om  at  det 
var  paatide  at  andre  faner,  som  det  var  en  større  glæde  at 
se,  indtok  deres  plads. 

Ikke  mindre  underlig  har  det  været  for  ham  som  konge 
at  gaa  ind  under  Louvres  portal;  skyggerne  fra  det  røde 
bryllups  rædsler  og  minderne  om  ydmygende  krænkelser  og 
uværdige  glæder  har  her  levende  traadt  ham  imøte.  Men  i 
det  øieblik  da  han  ved  Saint-Denis  porten  tilvinket  de  stolte 
og  ubevægelige  spanske  gesandter  og  soldater  sin  avsked  med 
ordene:  «hils  eders  herre,  men  kom  ikke  mere  igjen»,  har 
sikkert  den  glade  seirsfølelse  bortskyllet  alle  pinlige  minder. 

Henrik  utfolder  alle  sine  erobrende  egenskaper  for  at 
føre  dem  som  nylig  var  hans  motstandere,  ja  dødsfiender,  ind 
under  sine  faner.  Hans  aktivitet  er  utrættelig,  hans  klokskap 
og  omtanke  overordentlig,  hans  løfter  uten  sparsomhet,  hans 
vid,  hans  straalende  elskværdighet,  hans  smil,  hans  gaver 
avvæbner  dem  som  endnu  møtte  ham  med  blikket  fuldt  av 
trods  eller  fanatisme.  I hans  raad  indtar  ledende  ligører 
snart  de  første  pladse;  dem  han  ikke  vinder  paa  anden 
maate,  kjøper  han;  han  ødsler  med  hundre  tusener,  noget 
som  gjorde  Rosny,  nu  hans  finansintendant,  fortvilet1).  Han 
underskriver  traktater  med  byer,  som  sikrer  dem  den  mest 
utstrakte  municipale  uavhængighet;  han  sætter  uten  at  for- 
trække  en  mine  sit  navn  under  bestemmelser  som  proskri- 
berte den  reformerte  gudstjeneste  fra  deres  bygrænser,  fra 
forstæderne,  ja  fra  bymarkerne,  i strid  endog  med  edikterne 
av  1577.  Han  befæster  sin  stilling  hos  hallernes  og  kaiernes 
rettroende  ved  at  delta  i religiøse  processioner  gjennem  Paris’s 
gater,  «mens  regnet  skyllet  ned»,  og  gi  skrofuløse  helbredelse 
ved  haandspaalæggelse.  Parlamentet  strøk  en  strek  over  alle 

J)  Det  var  ikke  den  fæstning  eller  den  by  han  ikke  maatte  kjøpe  av 
ligørerne  i dyre  domme.  Et  eksempel  for  alle  andre:  Villars,  guvernør  i Rouen, 
lot  sig  betale  for  denne  by  1200000  frs.,  en  aarlig  pension  paa  60000  frs. 
og  seks  rike  abbedier.  Sully  opgir  rimeligvis  noget  høit  den  samlede  sum 
som  gik  med  til  at  kjøpe  Frankrike,  til  32  millioner  frs. 

beslutninger  og  ordonnancer  som  siden  den  29.  december 
1588  var  utstedt  til  skade  for  den  kongelige  myndighet,  og 
Sorbonnen  selv,  den  uforsonligste  av  de  uforsonlige,  betegnet 
sin  underkastelse  ved  at  forlange  jesuiterne  utvist.  Pariser- 
parlamentet  dømte  dem  ogsaa  til  landsforvisning  «som  ung- 
dommens fordærvere,  og  forstyrrere  av  rikets  ro,  kongens  og 
statens  fiender»,  men  dommen  fuldbyrdedes  ikke,  da  det  netop 
nu  gjaldt  for  kongen  at  beseire  pavens  motstand. 

Et  aar  efter  kongens  omvendelse  var  ligaen  sprængt , dens 
største  byer  og  sterkeste  fæstninger  i kongens  hænder, 
Mayenne  en  forlatt  hærfører,  hvis  eneste  tilflugt  er  Spaniens 
konge,  en  fiendtlig  og  fremmed  magt. 


Tro  mot  sin  loyalitet  hadde  huguenotterne  laant  kongen 
sine  prøvede  sverd  i den  sidste  haardnakkede  kamp  mot 
ligaen  og  dens  allierte.  Men  hver  fredsslutning  var  en  for- 
negtelse  av  deres  retskrav,  et  angrep  paa  deres  religions- 
frihet, en  krænkelse  av  edikter  som  kongen  selv  hadde  god- 
kjendt. «Jeg  lægger  merke  til,  at  i alle  disse  traktater  er 
der  en  eller  anden  artikel  som  indskrænker  dem,  som  alle- 
rede er  git  os»,  skriver  Mornay.  «Gaar  man  slik  frem  for 
hver  by,  vil  vi  tilsidst  bli  stængt  ute  fra  alle.  Dette  k.alder 
man  imidlertid  statens  vel»1).  Huguenotterne  maatte  føle  det 
som  en  oprørende  uretfærdighet  at  de  selv,  kongens  tro  mænd, 
som  hadde  ofret  alt  indtil  livet  for  hans  sak,  forfulgtes,  straf- 
fedes, krænkedes  i lovlige  rettigheter,  samtidig  som  hans  døds- 
fiender fra  igaar  rykket  ind  i hans  gunst,  i embeder  og  privi- 
legier. De  reformerte  kirker  fandt  det  at  være  en  bydende 
nødvendighet  at  slutte  sine  rækker  tæt  sammen  for  at  møte 
de  farer  som  truet  dem  fra  den  agressive  katholicisme,  der 
syntes  at  ha  kongen  ganske  i sin  magt.  Det  sidste  møte  i 
Mantes  hadde  bare  ført  til  ord;  huguenotterne  vilde  nu  vise 

at  de  var  beredt  til  handling.  I mai  1594  traadte  en  ny  for- 
samling sammen  i Sainte-Foy  i Guyenne.  Skjønt  vi  av  kon- 
gens brevveksling  med  Mornay  kan  se  at  han  ikke  uten 
ængstelse  fulgte  de  stemninger  som  hist  og  her  kom  til  orde 
paa  de  reformerte  synoder,  fandt  han  det  klokt  at  gi  sit 
minde  til  dette  politiske  møte.  D’Aubigné  uttrykker  det  saa- 
ledes,  at  det  holdtes  «under  kongens  tilladelse,  git  i alminde- 
lige  og  ikke  i utrykkelige  uttryk».  Mornay  siger  derimot  at 
forsamlingen  møtte  «under  kongens  autoritet  og  befaling». 
I ethvert  fald  talte  og  besluttet  denne  ikke  meget  talrike 
men  meget  repræsentative  forsamling  helt  uavhængig,  alene 
med  hensyn  til  hvad  der  kunde  tjene  den  reformerte  sak. 

Spørsmaalet  om  at  vælge  en  ny  protektor  istedenfor 
kongen  kom  for  alvor  under  forhandling;  Turenne,  hertug 
av  Bouillon,  foreslog  at  pfalzgreven  skulde  vælges,  men  det 
er  betegnende  for  hvorledes  de  sidste  begivenheter  hadde  git 
den  republikanske  stemning  vind  i seilene,  at  de  konsistorielle 
avviste  denne  plan  som  uforenlig  med  deres  saks  interesse. 
De  var  trætte  av  «protektortyranniet».  Uten  et  legitimt 
kongelig  hode  var  forøvrig  ikke  det  protestantiske  parti. 
Henriks  søster  Catharina,  en  værdig  datter  av  Jeanne  d’ Albret, 
sat  som  Navarras  styrer  og  ydet  sine  trosfæller  sin  virk- 
somme støtte.  Det  protestantiske  partis  øverste  ledelse  blev  lagt 
i hænderne  paa  et  timandsraad  eller  direktorium,  et  medlem 
tra  hver  av  de  ti  provinser  i hvilke  landet  deltes;  i dette 
raad  skulde  der  være  fire  adelsmænd,  to  prester  og  fire  av 
tredjestanden,  valgt  av  de  provinsforsamlinger  som  var  fastsat 
paa  møtet  i Nimes  i 1575.  Forøvrig  gjorde  forsamlingen  i 
Sainte-Foy  ingen  væsentlige  ændringer  i de  reglementer  som 
var  bestemt  paa  de  tidligere  fællesmøter,  men  utstrakte  disse 
til  at  gjælde  hele  Frankrike,  og  ikke  bare  som  før  de  provinser 
hvor  det  reformerte  parti  hadde  sin  hovedstyrke.  Et  uttryk 
for  den  spændte  situation  var  det,  at  fællesmøterne  skulde 
træ  sammen  en  eller  to  ganger  om  aaret,  «eftersom  tingene 
gjorde  det  nødvendig»,  og  at  de  fik  en  diskretionær  myn- 

dighet  i «alt  som  tiden  krævet».  I hemmelige  artikler  vedtok 
man  blandt  andet  at  forlange  chambres  mi-parties,  og  at  søke 
Englands  og  Nederlandenes  støtte  for  «at  trække  kirkerne  ut 
av  en  utaalelig  tilstand»1). 

I overensstemmelse  med  beslutningen  i Sainte-Foy  holdtes 
der  fellesmøter  de  følgende  aar  i Saumiir  og  Loudon,  som 
yderligere  organiserte  den  reformerte  republik  og  sluttet  dens 
rækker  fastere  sammen.  En  umiskjendelig  demokratisk  og 
kirkelig  tendens  gjør  sig  gjældende.  Byen  la  Rochelle,  som 
var  den  borgerlige  protestantismes  faste  borg,  gjøres  til  en 
selvstændig  provins,  og  et  forslag  om  at  utelukke  presterne 
fra  de  politiske  forsamlinger  forkastes ; i det  hele  slutter  den 
politiske  organisation  sig  paa  det  nøieste  til  den  kirkelige. 
De  politiske  forsamlinger  blir  i virkeligheten  fra  nu  av  og 
til  det  nantiske  edikt  permanente;  de  kan  flytte  fra  sted  til 
sted,  stundimellem  fortsættes  gjennem  en  midlertidig  komité, 
men  de  er  i disse  aar  et  altid  virkende  organ,  som  med  fuld 
og  selvbevisst  myndighet  forhandler  om  de  reformerte  kirkers 
ve  og  vel  med  den  franske  stat. 

Saaledes  aapner  kløften  sig  dypere  og  dypere  mellem 
kongen  og  huguenotterne.  Og  allikevel  kan  disse  ikke  slippe 
ham  av  sine  hjerter.  Som  Axel  Oxenstierna  sagde  om 
dronning  Kristina,  da  hun  hadde  saaret  protestantismen  og 
Sverige  paa  det  dypeste  ved  at  kaste  sig  i den  katholske 
kirkes  arme:  «hun  er  dog  den  store  Gustavs  datter»,  saaledes 
kunde  huguenotterne  aldrig  glemme  at  Henrik  var  Jeanne 
d’Albrets  søn,  at  deres  blod  var  blandet  i felles  kampe,  deres 
sjæle  herjet  av  fælles  lidelser.  Steile,  ubøielige,  ja  truende  i 
sine  politiske  og  religiøse  krav,  ophører  de  aldrig  at  vise  ham 
loyalitet,  tjene  ham,  dø  for  ham.  «De  kunde  ikke  rive  ham 
ut  av  sit  hjerte»,  siger  Michelet.  Da  saaledes  meddelelsen 
om  Pierre  Chåtels  attentat  kom  til  Saumur,  hvor  protestan- 


*)  Cfr.  Anquez:  Hist.  des  Ass.  pol.  etc.,  s.  60  fg.  og  Haag;  La  France 
prot.  IV,  s.  55  j. 

terne  netop  drøftet  en  sterkt  aggressiv  politik,  flokket  de  sig 
sammen  i templet  for  «under  bønner  og  taarer»  at  anrope 
Gud  om  at  beskytte  kongen.  Hvor  skiftende  og  beregnende 
end  Henrik  var  i sine  sympathier,  kunde  han  ikke  være  uføl- 
som for  denne  uegennyttige  hengivenhet.  Han  har  i langt 
høiere  grad,  end  huguenotterne  mente  sig  at  ha  grund  til  at 
tro,  havt  dem  i sine  tanker.  Det  var  ikke  bare  smukke  ord, 
naar  han  atter  og  atter  uttalte,  at  hans  omvendelse  ikke  hadde 
forandret  den  kjærlighet  som  han  næret  for  sine  reformerte 
undersaatter,  og  det  pietetsforhold  i hvilket  han  endnu  stod 
til  det  samfund  han  kunde  betegne  som  «vore  kirker». 
Rosny,  som  mere  og  mere  blir  kongens  fortrolige,  forsikret 
saaledes  Turenne  om  at  kongen  «hadde  svoret  paa  ikke  at 
ville  negte  nogen  av  de  vilkaar  som  kunde  holdes  nødven- 
dige for  huguenotternes  samvittighetsfrihet  og  oprethoidelsen 
av  deres  æresstillinger,  liv,  formue,  eiendomme  og  familier 
saavel  for  den  nærværende  tid  som  for  fremtiden,  men  at 
det  vilde  være  at  gaa  forhastet  frem  og  vælge  en  ubeleilig 
tid  nu  straks  at  ville  fremtvinge  saadanne  indrømmelser,  og 
endnu  uklokere  at  forlange  skriftlige  tilsagn,  fuld  av  farlige 
følger,  i en  tid  da  der  var  saamange  ting  at  greie  i Rom  og 
i riket  og  saa  mange  slags  sind  at  stille  tilfreds»1).  Disse 
ord  vidner  klart  om  kongens  gode  vilje,  men  ogsaa  om  kon- 
gens magtløshet  under  den  øieblikkelige  situation. 

Man  kan  allikevel  ikke  fortænke  huguenotterne  i at  de 
fandt  denne  bestandige  appel  til  deres  taalmodighet,  denne 
evige  trasseren  paa  fremtiden  utaaielig.  Saameget  maatte  de 
i ethvert  fald  ha  ret  til  at  forlange,  indtil  deres  krav  kunde 
ske  fuld  fyldest,  at  ediktet  av  Mantes  av  1591  med  de  begræn- 
sede  indrømmelser  dette  gav  huguenotternes  religionsøvelse  og 
borgerlige  stilling,  holdtes  i hævd.  Henrik,  hvem  det  netop 
nu  — i slutningen  av  1594  — var  om  at  gjøre  at  sikre  sig 
huguenotternes  gode  følelser,  da  han  hadde  besluttet  sig  til 


*)  Sully:  Oecon.  roy.  I,  s.  562. 
20  — Anderssen : Henrik  av  Navarra. 

at  erklære  Spanien  krig  — fornyet  ogsaa  ediktet  ved  en  for- 
ordning utstedt  i Saint-Germain  og  fik  denne  indregistrert  av 
Pariserparlamentet,  rigtignok  under  megen  motstand  og  med 
saadant  brud  paa  den  sedvanlige  formel,  at  protestan- 
terne  deri  saa  en  svækkelse  av  ediktets  retsgyldighet.  Kon- 
gens imøtekommende  holdning  skal  ogsaa  ha  havt  sin  grund 
i hans  ønske  om  at  faa  utlevert  den  unge  prins  av  Condé, 
som  efter  pavens  forlangende  skulde  opdrages  i den  katholske 
tro  *).  Men  hverken  kongens  erklæring  eller  parlamentets  ind- 
registrering  var  tilstrækkelige  til  at  sikre  ediktet  respekt.  Jo 
talrikere  ligørerne  flokket  sig  om  kongen,  desto  sterkere  blev 
den  huguenotfiendtlige  stemning  i hans  omgivelser,  desto 
svakere  blev  kongens  evne  og  vilje  til  at  gjøre  noget  for  sine 
gamle  trosfæller;  hans  eneste  tanke  var  nu,  koste  hvad  det 
koste  vilde,  at  forsones  med  den  katholske  kirke,  med  paven, 
som  ikke  vilde  gi  ham  absolution,  med  munkene,  som  hvæsset 
morderdolkene  mot  ham. 

Den  pavelige  absolution,  som  endelig  kom  den  iy.  september 
1595,  kunde  ikke  erhverves  uten  ydmygende  vilkaar  og  former 
som  endog  fik  de  gallikansk-katholske  følelser  til  at  rebellere. 
Henriks  utsendinger  i Rom,  abbed  d’Ossat  og  biskop  du 
Perron  mottok  knælende  paa  kongens  vegne  pave  Clemens 
VIITs  syndsforladelse  paa  de  vilkaar,  at  absolutionen  i Saint- 
Denis  erklærtes  ugyldig,  at  Trientinerkoncilets  beslutninger 
godkjendtes,  — dog  med  den  ikke  uvigtige  indskrænkning,  at 
rikets  ro  ikke  derved  skulde  sættes  i fare  — , at  den  katholske 
kirke  i Béarn  gjenoprettedes,  at  prinsen  av  Condé,  rikets 
præsumtive  tronarving,  blev  tat  fra  kjætterne  for  at  opdrages 
i den  katholske  tro,  at  de  geistlige  godser  som  var  git  til 
verdslige  tilbakegaves  kirken,  at  embeder  og  æresstillinger 
skulde  fortrinsvis  gives  til  katholiker,  og  at  al  kongens  stræben 
skulde  rettes  mot  at  fremme  den  katholske  kirke  i alle  hans 


*)  Dc  Thou:  Hist.  univ.  VIII,  s.  545. 

stater.  Endelig  maatte  kongen  forpligte  sig  til  at  indrette  sit 
religiøse  liv  efter  et  meget  indgaaende  reglement. 


Huguenotterne  følte  vilkaarene  i den  pavelige  absolution 
som  en  ny  utfordring  og  en  ny  retskrænkelse  til  de  mange 
andre  de  hadde  lidt.  Under  andre  omstændigheter  kunde 
den  ha  faat  deres  av  forfølgelse  og  frygt  hidsede  følelser  til 
at  løpe  over  og  de  tusen  blanke  klinger  fra  Coutras  og  Ivry 
til  at  fare  av  skeden  til  vern  om  tro  og  samvittighet.  Men 
Henrik,  hvis  politik  midt  i al  denne  ydmygende  kjøpslaaing 
og  uredelige  opportunisme  har  momenter  ikke  alene  av  klok- 
skap men  av  storhet,  hadde  like  i forveien  heist  Frankrikes 
nationale  farver  som  det  store  samlingsmerke  over  borger- 
krigens og  religionsstridens  partifaner.  Han  hadde  den  17. 
januar  1595  erklært  den  spanske  konge  krig  «med  trompetens 
klang  og  offentlig  utrop  til  rikets  provinser  og  grænser». 
Spanien  hadde  hittil  været  ligaens  forbundsfelle  i Frankrikes 
indre  krige,  nu  blev  det  den  egentlige  fiende,  mot  hvilken 
kongen  kaldte  tilhjælp  alle  brave  franske  hjerter,  likegyldig  i 
hvilken  leir  de  før  hadde  hørt  hjemme. 

Det  er  Colignys  nationale  krigstanke,  som  Henrik  vækker 
tillive  for  at  løfte  sindene  op  over  den  indre  strids  liden- 
skaper. Men  der  var  i det  horn  som  kaldte  kongelige  katho- 
liker,  forhenværende  ligører  og  huguenotter  under  liljebanneret, 
en  brist  som  gav  dets  tone  en  urenere  klang,  end  da  den  store 
admiral  første  gang  lot  dets  røst  tone.  1 1572  hadde  høiti- 
delig  besvorne  fredsedikter  grundfestet,  som  det  syntes  for 
alle  tider,  de  to  religioners  samliv  paa  rettens  urokkelige 
grundvold;  krigen  med  Spanien  skulde  cementere  dette  samliv. 

I 1595  var  de  religiøse  motsætninger  endnu  ikke  bragt  ind 
under  en  av  alle  erkjendt  retshellighet.  Alt  var  oprørt, 
usikkert,  flytende : kongelige  edikter,  som  ikke  engang  agtedes 
av  de  kongelige  domstole,  brud  paa  love,  overgrep,  ja  for- 
følgelser som  i religionskrigenes  værste  tider,  tvetydighet  i 

de  kongelige  handlinger,  løfter  og  gode  ord,  appel  til  de 
nationale  følelser  hos  de  samme  protestanter,  hvis  rettigheter 
han  underhandlet  om  at  utlevere  til  den  katholske  ultramon- 
tanisme  for  at  kjøpe  sig  absolution.  Henrik  har  haabet  at 
han  skulde,  ved  at  nationalisere  krigen,  tvinge  de  sidste  rester 
av  ligaen  til  at  nedlægge  vaabnene.  Dette  lykkedes  ham 
ogsaa  efterhaanden.  Han  har  sikkert  ogsaa  haabet  at  hugue- 
notterne  i krigen  med  Spanien  skulde  se  ikke  bare  en  national, 
men  ogsaa  en  religiøs  opgave  og  pligt,  som  i alfald  foreløbig 
kunde  faa  dem  til  at  la  sine  krav  falde.  Heri  tok  han  dog 
feil.  Den  huguenotske  adel  gav  ham  sine  officerer  og  sol- 
dater, de  reformerte  kirker  sine  subsidier;  partiets  høvdinger 
er  utrættelige  i at  tjene  ham,  Turenne  fører  ikke  alene  hans 
hære,  men  gaar  som  hans  gesandt  til  Elisabeth  og  til  Hollands 
generalstater,  Lesdiguiéres  holder  med  uforandret  kraft  hans 
sak  oppe  i Sydfrankrike,  Mornay  verger  hans  interesser  med 
sit  sverd  og  sin  pen  mot  hertugen  av  Mercoeur  og  ligaen  i 
Bretagne  og  tilgrænsende  provinser,  og  Sancy  og  Rosny  har 
nu  den  vældige  opgave  at  reise  de  summer,  med  hvilke 
kongen  kunde  føre  sin  krig  med  det  endnu  frvgtelige  Spanien. 
Men  samtidig  staar  protestanternes  politiske  forsamlinger  fast 
paa  sin  ret.  I de  korte  pauser  i vaabnenes  tale  søker  de 
kongens  øre  og  hjerte  for  sine  krav,  og  de  holder  seigt  og 
haardnakket  fast  ved  disse  fra  forsamling  til  forsamling,  indtil 
de  endelig  møttes  med  sin  konge  i det  nantiske  edikts  store 
overenskomst. 

Der  var  øieblikke  da  uoverensstemmelsen  mellem  kongen 
og  de  reformerte  kirker  syntes  at  skulle  føre  til  et  brud,  hvis 
følger  under  den  farlige  situation  kunde  ha  været  uberegne- 
lige. Mens  Henrik  i 1596  var  optat  av  den  langvarige  belei- 
ring av  fæstningen  la  Fére  i Pikardi,  holdt  huguenotterne  sin 
politiske  forsamling  i Loudon  i Poitou.  Sydfrankrikes  parla- 
menter  i Bordeaux,  Toulouse  og  Aix  hadde  likefrem  negtet 
at  utføre  ediktet  av  Saint-Germain  trods  kongens  befaling, 
forsamlingen  gjorde  forestillinger  herom  til  kongen  og  forlangte 

at  protestanterne  skulde  faa  ret  til  offentlig  gudstjeneste  over 
det  heie  rike.  Kongen  blev  i høieste  grad  forbitret  og  gav 
befaling  til  at  forsamlingen  øieblikkelig  skulde  opløses.  Den 
adlød  ikke,  men  forpligtet  sig  tvertimot  edelig  til  «med  al  sin 
magt  at  forsvare  samvittigheternes  frihet  og  personernes  sik- 
kerhet, — ikke  at  tillate  at  gudstjeneste  blev  forbudt  paa 
nogen  av  de  steder  hvor  den  nu  holdes,  eller  at  tillate  messe 
paa  de  steder  hvor  nu  ingen  læses,  — ikke  at  opgi  nogen  av 
de  faste  pladse  som  vi  nu  har,  og  lægge  beslag  paa  de  konge- 
lige indtægter  for  at  betale  garnisonerne».  Det  var,  som  det 
træffende  blev  sagt,  «at  tale  en  smule  tilhest».  Hvorledes  den 
almindelige  stemning  var,  kan  vi  ogsaa  læse  i Mornays  breve: 
«Jeg  ser  ikke  en  eneste  som  ikke  ønsker  fred,  men  heller  ikke 
en  eneste  som  ikke  vil  sikre  og  bedre  de  reformertes  stilling, 
som  de  fleste  steder  endnu  behandles  efter  ligaens  edikter» *). 
«Disse  folk,  som  har  faat  avslag  av  hoffet,  er  bestemte  paa  at 
søke  botemidlerne  hos  sig  selv;  ja  de  har  fuldmagt  til  at 
gjøre  det,  og  de  har  ved  handlinger,  som  ikke  synes  at  føre 
dem  helt  paa  den  rigtige  vei,  gaat  gladelig  over  Rubicon»* 2). 
Forsamlingen  gik  saa  vidt  at  den  sendte  hemmelige  breve  til 
de  huguenotske  adelsmænd  i kongens  leir  med  paalæg  om  at 
meddele  ham,  at  de  heller  vilde  ophøre  at  tjene  ham  end  at 
opgi  at  holde  sin  gudstjeneste.» 

Dette  smaker  næsten  av  revolt;  men  de  følelser  som 
dikterte  disse  paalæg,  vil  forstaaes,  naar  de  sees  i lys  av  den 
uforsonlige  holdning  som  den  katholske  geistlighet  indtok 
likeoverfor  protestanterne.  Vinteren  1595—1596  holdtes  der 
et  almindelig  katholsk  kirkemøte  i Paris.  Dette  vettok  at 
rette  krav  til  kongen,  hvis  indhold  i korthet  var  en  opfordring 
til  ham  om  at  utstede  et  edikt  som  skulde  paalægge  «dem 
av  hans  undersaatter  som  hadde  skilt  sig  ut  av  kirken,  igjen 
at  forene  sig  med  denne»,  og  «efter  hans  eksempel  la  sig 


*)  Mém  de  Mornay  II,  s.  654.  Lettre  å M.  de  Buzanval. 

2J  Mém.  de  Mornay  II,  s.  688.  Lettre  å M.  le  duc  de  Bouillon. 

belære».  Det  var  i virkeligheten  en  bøn  til  kongen  om  at 
følge  Henrik  III’s  eksempel,  da  han  i 1585  stillet  hugue- 
notterne  valget  mellem  at  forlate  landet  eller  inden  seks 
maaneder  omvende  sig. 

Det  er  betegnende  for  forsamlingen  i Loudons  faste  beslut- 
ning om  denne  gang  ikke  at  indskrænke  sig  til  ord,  men  i 
nødsfald  at  gaa  til  handling,  at  den  forsterket  sig  med  fæst- 
ningskommandanterne  og  de  indflydelsesrikeste  adelsmænd  i 
Poitou  og  Saintonge,  saaledes  at  den  til  sine  tider  talte  op 
til  80  medlemmer  og  i udmerket  grad  var  repræsentativ  for 
det  huguenotske  partis  magt  og  interesser. 

Tro  mot  sin  loyale  og  fædrelandssindede  mæglerrolle 
fandt  Mornay  det  paakrævet  indtrængende  at  henstille  til 
kongen  at  sende  fuldmægtige  til  forsamlingen  for  at  hindre 
et  brud.  «Jeg  frygter  uro,  hvis  Deres  Majestæt  ikke  søker 
at  hindre  det»,  skrev  han.  Henrik,  hvis  autoritære  tanke- 
gang vanskelig  lot  sig  forsone  med  at  træ  i underhandlinger 
med  undersaatter  som  optraadte  med  fordringer  paa  at  be- 
handles som  en  suveræn  stat,  underkastet  sig  kun  med  den 
høieste  uvilje  hvad  han  betragtet  som  en  ydmygelse.  Han 
var  ikke  langt  fra  at  betragte  det  som  et  forræderi,  at  hugue- 
notterne  i den  vanskelige  stilling  hvori  han  var  — Spanierne 
hadde  erobret  Calais  og  førte  i det  hele  en  kraftig  offensiv  — 
skjøt  sine  krav  saa  hensynsløst  i forgrunden.  I et  brev  til 
sin  gesandt  hos  Elisabeth,  la  Fontaine,  klager  han  i sterke 
ord  over  huguenotternes  holdning,  som  er  skikket  til  at 
«ødelægge  hans  affærer».  — «Bare  rygtet  om  deres  over- 
veielser er  nok  til  at  bringe  mit  rike  i den  største  forvirring». 
Naar  han  lægger  ansvaret,  ikke  paa  «den  reformerte  mængde», 
men  paa  enkeltmænd,  tar  han  forøvrig  feil.  Der  er  intet  som 
tyder  paa  at  huguenotterne  ikke  stod  som  én  mand  bak 
kravene.  Han  erkjender  at  deres  klager  delvis  er  begrundet, 
men  han  skyter  skylden  over  paa  parlamenterne,  som  er 
«revet  med  av  altfor  megen  lidenskap  og  uvilje»1).  Han  gir 

*)  Hcnri  IV.  Lettres  missives  IV,  s.  614. 

løfter  og  tilsagn,  men  i virkeligheten  vidste  han  godt,  at  han 
for  tiden  var  avmægtig.  Saken  var,  han  hadde  strakt  begge 
hænder  ut  mot  ligaen,  og  disse  hadde  svaret  med  at  lægge 
dem  i jern.  Som  den  første  mand  i hans  raad  sat  Villeroy, 
en  av  Catharina  av  Medicis  kreaturer,  Henrik  II  Ps  stats- 
sekretær, som  efter  hans  død  gik  over  til  ligaen.  Hans  fiend- 
skap mot  huguenotterne  var  dypt  indgrodd,  og  hans  raads- 
fæller,  Henrik  IIPs  gamle  ministre,  Cheverny,  Belliévre  og 
andre,  delte  hans  følelser.  Da  Guiserne  selv  traadte  i kon- 
gens tjeneste,  strammedes  stemningen  mot  det  reformerte  parti 
yderligere,  og  denne  stemning  fandt  gjenklang  hos  parla- 
menter  og  embedsmænd,  for  ikke  at  tale  om  den  katholske 
geistlighet  og  de  katholske  munker  og  de  av  disse  ophidsede 
masser. 

Vi  har  fra  1597  et  berømt  flyveskrift:  « Frankrikes  refor- 
merte kirkers  klager  over  de  voldshandlinger  og  uretfærdigheter 
som  er  øvet  mot  dem  paa  forskjellige  steder  i riket,  og  for  hvilke 
de  i al  ydmyghet  gjentagne  gange  har  henvendt  sig  til  Hans 
Majestæt ».  Man  har  tillagt  d'Aubigné  forfatterskapet,  og  et 
og  andet  i stilen  minder  ogsaa  om  ham,  men  det  hele  skrift 
er  forøvrig  fremgaat  av  en  almindelig  undersøkelse  som  for- 
samlingen i Loudon  satte  igang.  Skriftet  optar  64  store  sider 
i «Ligaens  memoirer»,  og  indeholder  en  overvældende  mængde 
kjendsgjerninger,  omhyggelig  dokumenteret  med  navn,  sted  og 
øvrige  omstændigheter,  som  godtgjør  at  huguenotternes  stilling 
i de  fleste  egne  i landet  var  fuldkommen  retløs.  «Vi  nyder 
kun  religionsfrihet»,  heter  det,  «paa  de  steder,  hvor  Guds  naade 
i de  foregaaende  krige  har  git  os  midler  til,  som  man  siger,  at 
vise  tænder».  — De  utelukkes  fra  embeder,  fra  bystyrer, 
universiteter  og  skoler;  fællesdomstolene  — chambres  mi- 
parties  — var  næsten  alle  ute  av  virksomhet.  Protestanterne 
forfølges,  naar  de  møtes  til  opbyggelse,  ja  man  bryter  ind  i 
deres  huse;  man  skyter  paa  dem,  naar  de  gaar  til  alters  sam- 
men, negter  dem  at  døpe  sine  barn,  at  begrave  sine  døde 
paa  kirkegaardene,  jager  dem  ut  av  byerne-;  parlamenterne 

behandler  dem  som  «hunde,  tyrker,  manichæer,  som  for- 
tjener at  utryddes»,  ja  de  gir  endog  kjendelser  for  «at  alle 
protestanter  som  i de  sidste  ti  aar  er  blit  gravlagt  paa  en 
eller  anden  kirkegaard,  skal  graves  op  igjen»1). 

Kan  man  forundre  sig  over  at  det  reformerte  parti  under 
disse  forhold  viste  en  steil  og  barsk  umedgjørlighet  likeoverfor 
Henriks  gode  ord,  løfter  og  jenkningsforslag?  Det  lagde  for 
dagen  sin  faste  beslutning  om  ikke  at  vige  et  haarsbred,  ved 
endog  at  lægge  beslag  paa  de  kongelige  indtægter,  for  med 
disse  at  betale  garnisonerne  i sine  sikkerhetssteder  de  lønninger 
som  var  fastsat  i de  tidligere  edikter.  Hvad  partiet  forlangte, 
var  et  edikt  som  klart  og  ukrænkelig  sikret  det  fri  religions- 
øvelse,  sikkerhet  for  liv  og  eiendom,  og  de  rettigheter  som 
de  hadde  krav  paa  som  borgere  av  den  franske  stat  og  loyale 
undersaatter  av  Frankrikes  konge. 

Der  var  ingen  vei  utenom.  I den  farlige  krig  med 
Spanien,  som  allerede  hadde  vist  sig  at  være  en  motstander 
som  ikke  let  lot  sig  bøie  i knæ,  trængte  Henrik  alle  sine 
undersaatters  støtte;  han  fulgte  Mornays  raad  og  sendte  to 
underhandlere  til  den  protestantiske  forsamling,  de  Vic  og 
Calignon,  den  sidste  en  høit  anset  huguenot  og  hans  kansler 
da  han  var  konge  av  Navarra.  Underhandlinger  foregik  uav- 
brutt den  følgende  tid  med  tilbud  og  avslag,  nye  tilbud  og 
nye  avslag.  Kongen  vilde  falde  tilbake  paa  ediktet  av  1577; 
han  vovet  ikke  at  gaa  videre  av  frygt  for  paven  og  de  yder- 
liggaaende  katholiker,  men  dette  tilfredsstillet  ikke  protestan- 
terne,  som  forlangte  utvidede  rettigheter  og  sikrere  garantier. 
Forsamlingen  i Loudon  flyttet  til  Vetidome  for  at  være 
hoffet  nærmere,  men  derpaa  søkte  den  igjen  bort  derfra  til 
Saamur  — den  5.  mars  1597  — for  at  være  nærmere  de 
provinser  «som  gav  den  sin  skulder».  — Motsætningerne 


*)  Utdrag  av  dette  skrift  findes  i Haag:  La  France  prot.,  piéces  justifica- 
tives,  s.  218. 

syntes  uløselige,  Henrik  fandt  at  der  i protestanternes  for- 
dringer var  «mere  parti  end  religion»,  og  protestanterne  paa 
sin  side  fandt  at  hvad  kongen  tilbød  dem,  var  i flere  hen- 
seender stridende  mot  deres  velfærd  og  ære.  — Det  blev 
landets  alvorlige  politiske  situation  som  tvang  de  stridende 
parter  til  at  møtes  i en  endelig  overenskomst. 


KAPITEL  XVI 

Det  nantiske  Edikt 

Krigen  mot  Spanien  — Henrik  nærmer  sig  det  protestantiske  parti  — 
Schomberg  og  de  Thou  sendes  av  kongen  til  møterne  i Saumur  og 
Chåtellerault  med  fuldmagt  til  at  forhandle  — Det  nantiske  edikt  under- 
tegnes — Freden  i Vervins  med  Spanien  — Det  nantiske  edikts  artikler 
— Det  nantiske  edikt  som  uttryk  for  den  religiøse  tolerances  idé  — 
Katholsk  motstand  mot  ediktet 

(<  Jeg  har  tre  fremmede  hære  i mit  rike.  Gud  vil  gi  mig 
J naade  til  at  jage  dem  ut,  og  da  vil  jeg  komme  og  holde 
min  lit  de  justice».  Med  disse  ord  hilste  Henrik  pariser- 
parlamentets  præsident,  som  kom  for  at  ta  avsked  med  ham 
da  han  reiste  til  sin  hær  i Burgund  høsten  1595 *).  Frank- 
rikes stilling  var  i virkeligheten  meget  alvorlig.  Selv  i sin 
uttømthet  var  Spanien  istand  til  at  velte  store  hære  ind  over 
Frankrikes  grænser  i nord  og  i øst,  hertugen  av  Savoyen 
fortsatte  sine  uophørlige  anfald  mot  Dauphiné,  og  de  sidste 
ligører,  Mercoeur  i Bretagne,  Mayenne  i Bourgogne,  hertugen 
av  Nemours  i Lyonnais,  gjorde  endnu  ikke  tegn  til  at  strække 
vaaben.  Dertil  kom  at  den  altid  skiftende  frondør  d'Épernon, 
drevet  av  sin  umættelige  ærgjerrighet,  gik  saavidt  at  han 
sluttet  forbund  med  Philip  II  for  at  føre  krig  mot  «prinsen 
av  Béarn»,  og  aapnet  Provence  for  de  spanske  soldater. 

Naar  farerne  og  vanskeligheterne  taarnet  sig  sammen  om 
ham,  viste  Henrik  en  beundringsværdig  aandelig  spænstighet, 

J)  Henri  IV,  Lettres  missives  IV,  s.  414. 

en  utrættelig  handieevne,  en  uuttømmelig  opfindsomhet  i at 
finde  utveie  og  kampmidler.  Over  det  hele  straaler  hans 
uimotstaaelige  gascognske  humør,  som  jager  skyerne  paa  flu  gt 
og  glatter  ut  de  bekymringsfulde  rynker  hos  finansministre  og 
kreditorer  og  tænder  ny  ild  i de  trætte  øine  hos  soldater  og 
borgere.  — Penger,  penger,  er  hans  stadige  omkvæd  til  skat- 
kammerraad  og  parlamenter,  til  byraad,  til  notableforsamlinger, 
til  Elisabeth.  «Hvis  jeg  hadde  penger  til  at  betale  mine  krigs- 
folk, kunde  jeg  faa  sikre  personer,  som  jeg  kunde  sende  dit 
hvor  faren  kræver  det,  men  jeg  har  ingen.  Der  kommer 
tropper  nok  til  mig,  men  naar  jeg  har  havt  dem  i fjorten 
dage,  vet  jeg  ikke  hvad  der  blir  av  dem.  — Mine  schweizere 
har  lovet  at  komme  til  elven  Somme,  men  de  sætter  ikke 
over  denne  uten  penger.  — Jeg  trænger  intet  uten  penger, 
ikke  for  at  holde  maskerader  og  balletter,  men  for  at  jage 
fienderne  ind  i deres  land»  *). 

Hans  gamle  allierte,  Elisabeth,  Nederlandene,  pfalzgreven 
var  efter  hans  omvendelse  blit  kjøligere  i sit  venskap  og  spar- 
sommere  med  sin  hjælp.  Deres  protestantiske  følelser  var 
ikke  uten  uro  for  et  sterkt  katholsk  Frankrike;  men  Spanien 
var  endnu  deres  store  fælles  fiende,  saa  de  fremdeles  opret- 
holdt  alliancen  med  Henrik.  Denne  var  selv  tilstede  overalt 
hvor  faren  var  størst,  og  han  var  trods  sine  graa  haar  endnu 
saa  meget  av  en  ungdommelig  hetspore,  at  han  lekte  met  sit 
iiv  i dumdristige  rekognosceringer.  Ved  Fontaine-Francaise 
ved  Dijou  er  han  i sin  hærs  avantgarde  og  hugger  med  en 
haandfuid  ryttere  gang  paa  gang  ind  paa  det  mangedobbelte 
spanske  kavaleri,  som  han  tvinger  til  flugt.  — Vi  finder  ham 
straks  efter  i Nordfrankrike,  hvor  han  fravrister  Spanierne  en 
række  fæstninger  de  hadde  besat;  Mayenne  og  andre  ligører 
gaar  nu  over  til  kongen.  Men  lykken  vendte  sig.  Fuentes, 
den  nye  guvernør  over  de  spanske  Nederlande,  slaar  hertugen 
av  Bouillon  ved  Doullens,  erobrer  Cambrai,  Calais  og  andre 


*)  Henri  IV,  Lettres  missives  IV,  s.  415  og  416. 

byer.  I mars  1597  tok  Spanierne  den  store  by  Amiens,  hvor- 
fra de  truet  hovedstaden.  Dette  gav  signalet  til  at  hans  fiender 
med  fordoblet  energi  vendte  sine  vaaben  mot  Frankrikes  konge. 
Man  kan  maale  hvor  fortvilet  Henrik  selv  følte  sin  stilling 
derav,  at  han  tilbød  Elisabeth  Calais  som  pant  for  de  penger 
hun  hadde  laant  og  vilde  laane  ham,  indtil  han  engang  kunde 
se  sig  istand  til  at  betale  dem  tilbake.  Hun  avslog,  ikke  av 
høimodighet,  men  fordi  hun  selv  trængte  sine  skibe  og  tropper 
mot  Spanien. 

«Det  faar  være  forbi  med  at  være  konge  av  Frankrike; 
nu  gjælder  det  at  være  konge  av  Navarra!  Elskede,  vi  maa 
opgi  kjærligheten  og  stige  tilhest  for  at  føre  en  anden  krig». 
Med  denne  hilsen  til  Gabrielle  d’Estrées  ilte  Henrik  for  at 
ta  Amiens  tilbake. 

Han  viste  sig  i dette  kritiske  øieblik  som  en  stor  konge 
og  en  stor  general,  og  Rosny  viste  sig  uforlignelig  i at  fylde 
hans  krigskasse,  om  end  ved  midler  som  under  andre  forhold 
vilde  været  uforsvarlige1).  Efter  en  seks  maaneders  beleiring 
lykkedes  det  ogsaa  Henrik  at  gjenerobre  Amiens;  den  spanske 
hær  trak  sig  ut  av  landet,  Frankrike  kunde  igjen  aande  frit. 

Det  var  under  denne  store  fare  at  Henrik  indsaa  at  han 
maatte  gjøre  alvor  av  at  komme  til  en  endelig  overenskomst  med 
det  protestantiske  parti.  Stemningen  inden  dette  var  nu  en 
saadan,  at  den  strenge  loyalitet  som  altid  hadde  udmerket 
dets  holdning  likeoverfor  Henrik  i kampen  mot  ligaen  og 
Spanien,  holdt  paa  at  vige  pladsen  for  secessionistiske  tendenser. 
— Da  efterretningen  om  Amiens’  fald  kom  til  forsamlingen  i 
Saumur,  foreslog  hertugerne  av  Bouillon  og  Trémoille  at 
huguenotterne  skulde  gripe  til  vaaben  for  at  frelse  sin  kirke 
under  den  opløsning  som  de  forutsaa  vilde  bli  følgen  av  en 
spansk  seir.  Hadde  forsamlingen  fulgt  dette  raad,  vilde  man 
været  midt  oppe  i religionskrigenes  værste  anarki.  Men  den 
hadde  selvbeherskelse  nok  til  at  avvise  denne  tanke2).  Men 

Sully:  Oecon.  roy.  II,  s.  26. 

2)  Cfr.  Haag:  La  France  prot.,  artikel  Henri  de  Bourbon. 

da  kongen  under  trykket  av  sin  farefulde  stilling  rettet  en 
henvendelse  til  forsamlingen  om  at  opløse  sig,  svarte  den  et 
bestemt  nei.  «Det  saar  som  er  lidt  ved  Amiens,  føltes  i 
denne  forsamling  overordentlig  smertefuldt;  dets  sande  natur 
overvandt  hos  enhver  de  retmæssige  klagemaal.  Det  er  langt 
fra,  Deres  Majestæt,  at  det  er  trængt  ind  i nogen  mands 
hjerte  at  fremme  sin  stilling  ved  den  almindelige  ulykke», 
skriver  Mornay  i et  vakkert  brev  til  kongen x).  Men,  tilføier 
han,  de  opgir  ikke  at  forlange  at  behandles  som  kristne, 
franskmænd  og  loyale  undersaatter.  Mornay  satte  al  sin  ind- 
flydelse  og  sit  uegennyttige  fædrelandssind  ind  paa  at  bane 
vei  for  en  endelig  overenskomst  mellem  huguenotterne  og 
kongen,  og  det  lykkedes  ham  at  opnaa  dette.  Legemlig  og 
sjælelig  syk  som  Henrik  nu  var  under  det  overordentlige  tryk 
av  nederlaget  og  de  fysiske  anstrengelser,  gik  han  til  det  skridt 
at  sende  to  av  sine  retsindigste  og  fordomsfrie  ste  katholske 
raadgivere , Schomberg  og  parlamentspræsidenten  J.  A.  de  Thon 
il  Saumur  for  at  underhandle  med  huguenotternes  repræsen- 
fønter.  Det  er  klokt,  hadde  Schomberg  allerede  før  sagt  til 
kongen,  saa  snart  som  mulig  «at  faa  denne  forsamling  opløst 
og  prøve  paa  at  sende  disse  syke  sjæle  hjem  med  en  eller 
anden  imøtekommenhet». 

Huguenotterne  flyttet  sin  forsamling  i juni  1 597  fra  Saumur 
til  det  noget  sydligere  Chatelleranlt.  En  hel  del  nye  repræ- 
sentanter  for  adelen  og  byerne  indfandt  sig  her,  saaledes  at 
forsamlingen  i endnu  høiere  grad  end  før  var  repræsentativ 
for  alt  hvad  det  protestantiske  parti  eiet  av  magt  og  ind- 
flydelse.  Dens  ledende  personligheter  var  hertugerne  av 
Bouillon  og  Trémoille,  begge  ærgjerrige  mænd,  som  ved  at 
forbinde  sine  personlige  interesser  med  sine  trosfællers  religiøse 
og  politiske  velfærd  forstod  at  skape  sig  en  stor  position* 2). 

*)  Mém.  de  Mornay  II,  s.  774. 

2)  D’Aubigné  fortæller  om  La  Trémoille  følgende  træk,  som  viser  at 
han  ikke  var  av  dem  som  lot  sig  kjøpe.  De  Thou  søkte  at  vinde  ham  over 
paa  kongens  side  ved  at  stille  ham  og  enkelte  fremtrædende  huguenotter  i 

Henrik  haabet  at  fjerne  dem  fra  forsamlingen  ved  at  kalde 
dem  til  Amiens,  men  de  adlød  ikke  hans  befaling.  Det  er 
betegnende  for  forsamlingens  steile  holdning,  at  den  ikke  fra 
først  av  gav  adgang  til  Schomberg  og  de  Thou,  som  maatte 
føre  underhandlinger  fra  Tours,  og  at  dens  første  beslutning 
var  at  lægge  beslag  paa  de  kongelige  indtægter  for  at  betale 
garnisonerne  i protestanternes  sikkerhetsstæder. 

Det  avgjørende  grundlag  for  en  endelig  overenskomst  blev 
lagt,  da  Schomberg  indfandt  sig  i Chåtellerault  og  den  25. 
juli  forelagde  for  forsamlingen  en  række  forslag  med  den 
erklæring  «at  han  hadde  absolut  fuldmagt  til  at  forhandle  om 
en  traktat,  gjøre  utkast  til , ja  endog  avslutte  de  vigtigsie  bestem- 
melser i en  saadan ».  De  indrømmelser  han  gjorde  protestan- 
terne  gik  meget  langt;  de  sikredes  fri  religionsøvelse  ikke 
alene  i de  byer  hvor  saadan  tidligere  var  indrømmet  dem, 
men  i en  mængde  nye  over  det  hele  land;  deres  fordringer 
paa  adgang  til  statsembeder  og  til  domstolene  blev  imøte- 
kommet i stor  utstrækning,  og  de  fik  tilsagn  om  for  en  læn- 
gere  aarrække  at  beholde  sine  sikkerhetsstæder,  til  hvis  guver- 
nørstillinger  de  fik  forslagsret  og  hvis  garnisoner  skulde  lønnes 
av  kongen1).  Forsamlingen  gik  med  enkelte  forbehold  ind  paa 
Schombergs  forsDg,  og  denne  kunde  skrive  til  kongen,  at  hvis 
han  vilde  gi  sin  sanktion  til  denne  overenskomst,  kunde  han 
«anse  traktaten  med  religionens  mænd  for  sluttet  og  befæstet 
og  ha  sit  sind  rolig  fra  den  side». 

Da  det  kom  til  stykket,  var  imidlertid  Henrik  uviliig  til 
saa  vidtgaaende  indrømmelser;  navnlig  stemte  det  ikke  med 
hans  absolutistiske  tankegang  at  gi  huguenotterne  en  saa 


utsigt  gaver  og  privilegier  som  dem  han  hadde  skjænket  ligaens  førere.  La 
Trémoille  gav  følgende  karakteristiske  svar:  «O111  De  vilde  gi  mig  halvdelen 
av  riket,  men  negtet  de  stakkars  folk  inde  i salen  det  som  er  nødvendig  for 
dem  for  at  tjene  Gud,  vilde  De  ingen  vei  komme.  Men  giv  dem  disse  ret- 
færdige  og  nødvendige  ting  og  lad  kongen  hænge  mig  ved  døren  til  forsam- 
lingen, da  vil  han  faa  en  ende  paa  saken». 

*)  Cfr.  Anquez : Hist.  des  Ass.  polit.  etc.  s.  74,  98,  134,  154. 

uavhængig  stilling  i sikkerhetsstæderne.  Gjenerobringen  av 
Amiens  hadde  git  ham  friere  hænder;  han  trængte  ikke  længer 
deres  sverd  saa  sterkt  som  før.  Huguenotterne  paa  sin  side 
var  i følelsen  av  sin  faste  stilling  utilbøielig  til  at  gjøre  avslag 
i sine  krav.  Deres  mistænksomhet  var  vakt  ved  rygter  om 
at  Henrik,  under  de  underhandlinger  som  nu  paagik  med 
Philip  II,  skulde  ha  gjort  denne  store  indrømmelser  til  skade 
for  de  reformerte  kirkers  rettigheter.  Henrik  avviste  disse 
rygter  som  grundløse,  men  huguenotterne  følte  sig  saa  litet 
trygge  at  de  sendte  gesandter  baade  til  Elisabeth  og  Hollands 
generalstater  for  at  bevæge  dem  til  at  hindre  en  fredsslutning 
med  Spanien,  og  til  at  gjøre  skridt  hos  kongen  for  at  stemme 
ham  gunstig  mot  sine  protestantiske  undersaatter. 

Under  disse  forhold  sneglet  underhandlingerne  sig  frem 
høsten  og  vinteren  igjennem.  Den  21.  februar  1598  kaldte 
Henrik  sine  utsendinger  tilbake,  men  opfordret  samtidig  for- 
samlingen i Chåtellerault  til  at  sende  fuldmægtige  til  Paris 
for  at  fortsætte  forhandlingerne.  Denne  opfordring  blev  efter- 
kommet;  huguenotterne  forstod,  at  hvis  de  nu  spændte  buen 
strammere,  vilde  den  briste,  og  de  sendte  fire  deputerte  til 
hoffet  med  uindskrænket  fuldmagt.  Drøftelsen  av  de  alminde- 
lige  grundsætninger  for  et  nyt  edikt  og  dettes  bestemmelser 
i det  enkelte  foregik  i henved  to  maaneder.  I april  reiste 
kongen  til  Angers  for  at  slutte  fred  med  den  sidste  ligør, 
hertugen  av  Mercoeur.  Her  blev  man  endelig  enig  om  vil- 
kaarene,  og  nogle  dage  efter,  den  1 april  1598  blev  det  nau- 
tiske edikt  undertegnet.  Den  1 1 . juni  samme  aar  opløstes  for- 
samlingen i Chåtellerault.  Den  2.  mai  sluttedes  ved  pavens 
mægling  freden  i Vervins  mellem  Frankrike  og  Spanien,  Den 
fastslog  i det  væsentlige  de  fredsvilkaar  mellem  rikerne,  som 
allerede  var  bestemt  i freden  til  Cåteau-Cambresis  i 1559. 
Kort  efter  gik  Philip  II  ind  i døden,  en  ensom  skibbrudden 
fra  sine  store  planers  forlis,  men  taus,  kold,  uigjennemtræn- 
gelig  og  ubøielig  i sin  overbevisning  om  at  være  den  gud- 

benaadede  kjæmper  for  kirkens  hellige  sak.  Religionskrigenes 
vældige  og  frygtelige  drama  er  spillet  tilende. 


Det  nantiske  edikt  omfatter  95  almindelige  artikler;  til 
disse  føiedes  56  hemmelige  artikler,  som  undertegnedes  den 
2.  mai,  samt  to  saakaldte  «brevets»,  — dokumenter,  som  inde- 
holdt  mere  indgaaende  bestemmelser  om  presternes  avlønning 
og  sikkerhetsstædernes  forvaltning.  Som  man  kan  forstaa,  har 
forhandlerne  anvendt  et  utrættelig  arbeide  og  en  overordentlig 
omtanke  for  at  gjøre  dette  de  franske  protestanters  «Charte», 
som  man  har  kaldt  det,  til  en  urokkelig,  uangripelig  og 
uttømmende  lov  for  forholdet  mellem  de  reformerte  menig- 
heter og  deres  lemmer  og  kongen,  staten  og  den  katholske 
kirke. 

En  skjøn  og  fri  tolerances  aand  slaar  os  imøte  fra  ind- 
ledningen  til  ediktets  enkelte  paragrafer;  ediktet  selv  fører  os 
i sine  minutiøse  enkeltheter  midt  ind  i tidens  brytninger,  dens 
væbnede  følelser  og  skarpe  konfessionalisme,  men  den  tanke- 
gang som  gir  det  sin  indvielse,  er  av  en  ny  tid,  av  en 
menneskelighet  som  er  ædlere,  av  en  religiøsitet  som  er  for- 
sonligere,  av  et  fædrelandssind  som  er  aapent  og  mere  oplyst, 
av  en  tid  som  allerede  var  kommet  til  de  enkelte,  men  som 
endnu  længe  skulde  være  en  fjern  fremtid  i stats-  og  sam- 
fundsliv,  hos  magten  og  hos  mængden.  I det  store  sammen- 
støt av  saa  vigtige  og  farefulde  stridsspørsmaal,  siger  indled- 
ningen,  hadde  det  været  umulig  at  ordne  alt  paa  engang  og 
til  samme  tid.  Det  hadde  været  nødvendig  først  at  rette 
opmerksomheten  paa  de  ting  som  bare  kunde  endes  ved 
magt,  og  utsætte  dem  som  burde  og  kunde  behandles  med 
fornuft  og  retfærdighet.  Men  efterat  landet  nu  var  bragt  til 
ro,  var  der  ingen  større  opgave  end  den  at  sørge  for  det 
som  angaar  Guds  hellige  navn  og  tjeneste,  og  at  sørge  for 
«at  han  kan  dyrkes  og  tilbedes  av  alle  vore  undersaatter. 
Og  om  det  endnu  ikke  har  behaget  ham  at  tillate,  at  det 

endnu  kan  ske  i den  samme  religionsform,  lad  det  da  i det 
mindste  ske  i den  samme  hensigt  og  under  en  saadan  ord- 
ning at  der  ikke  opstaar  nogen  uro  eller  strid  mellem  dem, 
og  at  vi  og  dette  rike  altid  kan  fortjene  og  bevare  den 
hæderfulde  titel  meget  kristelig.  — Vi  har  derfor  fundet  det 
nødvendig  at  gi  vore  undersaatter  en  ærlig,  almindelig,  klar, 
grei  og  bindende  lov  — for  at  grundfæste  en  god  og  varig 
fred  mellem  dem;  — og  vi  bønfalder  den  guddommelige  god- 
het om  at  vise  vore  undersaatter  den  naade  rigtig  at  forstaa 
at  det  gjælder  om  at  være  lydige  mot  denne  vor  forordning; 
thi  dette  er  grundvolden  for  deres  enighet,  samfølelse,  ro  og 
fred  og  for  gjenreisningen  av  denne  stat  til  sin  fordums  glans, 
rigdom  og  styrke» *). 

Denne  indledning  er  et  fuldkomment  uttryk  for  Henriks 
store  fredstanke.  Han  betoner  denne  paany  og  om  mulig 
endnu  kraftigere  i sine  henvendelser  til  Pariserparlamentet 
ved  ediktets  registrering  den  7.  og  16.  februar  1599.  «Det 
er  min  hensigt»,  sagde  han  saaledes  i den  sidste  av  disse, 
«at  bevare  den  stat  jeg  har  vundet;  men  det  kan  bare  ske 
ved  freden.  Staten  maa  frelses,  men  det  maa  ske  ved  fred. 
— Der  skal  ikke  gjøres  forskjel  paa  katholiker  og  huguenotter, 
alle  skal  være  gode  franskmænd,  og  katholikerne  faar  omvende 
huguenotterne  ved  et  godt  livs  eksempel»*  2). 

Henrik  vilde  «Frankrikes  egteskap  med  freden»,  og  det 
nantiske  edikt  skulde  være  dette  egteskaps  lovfæstede  kon- 
trakt. Det  er  i denne  aand  at  det  forkynder  en  almindelig 
amnesti  for  alle  lovbrud  og  overgrep  som  hadde  sin  rot  i 
den  religiøse  strid,  at  det  overantvorder  til  evig  glemsel 
borgerkrigenes  hadske  lidenskaper  og  byder  «alle  undersaatter, 
av  hvilken  stand  eller  stilling  de  end  er,  at  leve  fredelig  sam- 
men som  brødre,  venner  og  medborgere». 

Midt  i sin  forsoningsiver  eller  forsoningsidealisme  var 


J)  Haag:  La  France  prot.  Piéces  just.  s.  228  fg. 

2)  Bul.  de  1’hist.  du  prot.  fr.  II,  s.  132. 

21  — Anderssen:  Henrik  av  Navarra. 


322 


DET  NANTISKE  EDIKT 


Henrik  altfor  meget  en  realpolitiker  til  at  vove  at  trække 
den  følgeslutning  av  sit  grundsyn,  at  sideordne  de  to  kirker 
i deres  forhold  til  staten.  Hans  haab  og  hans  maal  var  en 
kirkelig  union,  en  konfessionel  enhet  som  svarte  til  statens 
enhet.  «Une  foi,  une  loi,  un  roi » var  en  grundsætning  som 
endnu  hadde  sin  fulde  gyldighet  i statsretten,  og  som  faldt 
fuldkommen  sammen  med  Henriks  hele  autoritære  opfatning. 
Men  indtil  denne  enhet  og  harmoni  igjen  efter  tidernes  oprør 
kunde  bli  kirkens  og  religionens  væsen,  maatte  man  regne 
med  virkelighetens  kjendsgjerninger,  naar  man  vilde  finde  en 
form  for  en  religiøs  pacifikation.  Frankrikes  folk  var  over- 
vældende  katholsk1)  og  hadde  vist  at  det  ønsket  at  forbli 
katholsk.  Statens  officielle  og  almindelige  religion  maatte  der- 
for vedbli  at  være  den  katholske.  Ediktet  fastslaar  dette  i 
klare  og  bindende  uttryk.  Den  katholske  gudstjeneste  kan 
holdes  overalt,  dens  prester  indsættes  i uforstyrret  besiddelse 
av  alle  sine  eiendele,  alle  sine  privilegier,  altsaa  ogsaa  i Béarn, 
hvor  protestantismen  hadde  været  statsreligion  siden  1569,  og 
i La  Rochelle  og  andre  huguenotske  sikkerhetsstæder,  hvor  den 
praktisk  hadde  været  lukket  ute  siden  1585;  alle  rikets  under- 
saatter,  altsaa  ogsaa  protestanterne,  forpligtes  til  at  betale  tiende 
til  den  katholske  kirke  0.  s.  v. 

Ediktet  fastslaar  forsaavidt  de  to  kirkers  retslige  ulikhet. 
Paa  den  anden  side  fastslaar  det  likesaa  ubetinget  den  prote- 
stantiske kirke  som  en  retslig  anerkjendt  og  retslig  beskyttet 
institution,  tillater  offentlig  gudstjeneste  efter  dens  ritus  inden 
nærmere  bestemte  grænser  og  paa  nærmere  bestemte  vilkaar, 
gjør  samvittighetsfriheten  ukrænkelig  og  indrømmer  protestan- 
terne alle  borgerlige  rettigheter. 


J)  Bul.  de  1’hist.  du  prot.  fr.  1889,  s.  557  angir  tallet  av  de  franske 
protestanter  i 1598  efter  en  statistik  fra  den  tid,  som  den  mener  er  paalidelig, 
til  1 250000,  fordelt  paa  274000  familier,  av  hvilke  2468  var  adelige.  For- 
følgelser, krige  og  blodbad  hadde  decimeret  deres  tal.  Efter  det  nantiske 
edikt  vokser  dette  igjen. 


EDIKTETS  ARTIKLER 


323 


De  som  bekjendte  den  reformerte  religion,  kunde  frit  og 
uhindret  leve  og  bo  overalt  i riket,  skulde  ikke  forulempes 
for  sin  tro  og  skulde  være  fritat  for  andre  ydelser  til  de 
katholske  kirker  og  deres  formaal  end  tienden. 

Retten  til  at  holde  gudstjeneste  tilkom  adelsmænd  med 
høiere  domsret  for  dem  selv,  familie,  husstand  og  andre,  og 
ogsaa  andre  adelsmænd,  hvis  huse  ikke  laa  i en  by  eller 
landsby  som  tilhørte  en  katholsk  godseier,  for  deres  familie 
og  andre  til  et  tal  av  tredive.  Endvidere  skulde  protestantisk 
gudstjeneste  frit  kunne  holdes  i alle  de  byer  hvor  den  alle- 
rede var  ordnet  i 1596  og  1597,  * de  byer  hvor  den  var 
tillatt  efter  ediktet  av  1577,  og  yderligere  i en  by  — ville 
eller  bourg  — for  hvert  amt  — baillage  — dog  uten  indgrep 
i de  traktater  som  kongen  hadde  sluttet  med  ligaens  byer. 
Der  blev  gjort  enkelte  andre  indskrænkninger ; saaledes  blev 
reformert  gudstjeneste  forbudt  i Paris  og  i en  omkreds  av 
fem  mil  fra  denne  by. 

Overalt  hvor  reformert  gudstjeneste  var  tillatt,  kunde 
protestanterne  bygge  templer  og  indrette  sine  særegne  kirke- 
gaarde,  hvis  de  ikke  fik  bruke  de  katholske.  Universiteter 
og  skoler  og  hospitaler  skulde  staa  aapne  for  dem,  og  de 
hadde  ret  til  at  oprette  saadanne  selv  i sine  byer,  til  at 
bestemme  over  sine  barns  opdragelse,  og  til  frit  at  utgi  sine 
bøker.  For  at  kunne  lønne  sine  prester  fik  de  ret  til  at 
beskatte  menigheterne,  likesom  kongen  bekræftet  alle  legater 
som  var  git  til  dette  formaal  og  yderligere  skjænket  de  refor- 
merte kirker  135000  frs.  Dette  var  overordentlig  vigtige  ind- 
rømmelser;  den  reformerte  kirke  blev  sat  istand  til  at  gi  sine 
prester  en  grundig  utdannelse  og  en  anstændig  løn,  en  nød- 
vendig betingelse  for  at  dens  lære  kunde  oprethoides  og 
utbredes.  De  var  dog  ikke  mere  end  billige,  naar  man  tar  i 
betragtning  at  protestanterne  var  forpligtet  til  at  betale  tiende 
til  den  katholske  kirke. 

Paa  alle  de  steder  hvor  protestantisk  gudstjeneste  var  tillatt, 
kunde  man  samle  folket  «selv  med  klokkers  ringen»  og  holde 

konsistorier,  kollokvier  og  synoder.  Derimot  indeholder  ediktet 
ingen  bestemmelse  om  protestanternes  politiske  forsamlinger, 
uten  forsaavidt  som  det  tillater  forsamlingen  i Chåtellerault 
at  fortsætte  i Saumur  som  et  utvalg  paa  ti  medlemmer,  indtil 
ediktet  var  indregistrert  av  Pariserparlamentet.  Dette  «abrégé» 
blev  sittende  utover  denne  handling  helt  til  1601.  Det  har 
selvfølgelig  været  stemmende  med  Henrik  !V’s  ønske  at  disse 
politiske  forsamlinger  fra  nu  av  skulde  ophøre,  men  paa  grund 
av  det  protestantiske  folks  eiendommelige  organisation  som  et 
særegent  statssamfund  i den  franske  stat  — den  forfatning  som 
forsamlingen  i Sainte-Foy  hadde  formet,  vedblev  at  bestaa  — 
fortsatte  disse  forsamlinger  ogsaa  i den  følgende  tid,  men  med 
kongens  uttrykkelige  tilladelse,  og  naar  vigtige  forhold  gjorde 
dem  ønskelige. 

Spørsmaalet  om  huguenotternes  adgang  til  statsembederne 
og  domstolene  var  et  av  de  punkter  som  ved  tidligere  freds- 
underhandlinger  altid  hadde  vakt  den  skarpeste  strid.  Tidligere 
edikter  hadde  oftere,  som  vi  har  hørt,  sidestillet  huguenotterne 
med  katholikerne  i statens  embeder  og  søkt  at  sikre  dem  en 
upartisk  retspleie  ved  oprettelsen  av  blandede  parlamenter 
av  forskjellig  art.  Disse  edikter  var  dog  yderst  ufuldkom- 
ment  blit  til  virkelighet;  gjentagne  ganger  blev  de  avløst  av 
rene  proskriptionsedikter,  som  stillet  huguenotterne  utenfor 
ikke  alene  stillinger  og  borgerlige  goder,  men  utenfor  loven 
selv.  Vi  ser  hvorledes  Henrik  IV  efter  sin  tronbestigel.se 
vedblir  at  drage  nytte  av  fremtrædende  huguenotters  talent 
og  indflydelse  i sit  raad  og  i høie  kommandoposter,  men  den 
store  mængde  holdtes  ogsaa  i denne  tid  utenfor  statsstillinger  og 
æreshverv,  og  selv  en  saa  stor  og  fornem  herre  som  Turenne 
maatte  finde  sig  i at  bli  dadlet  for  sin  religions  skyld,  da 
han  indtok  sin  plads  i Pariserparlamentet. 

Det  nantiske  edikt  fastslaar  huguenotternes  uindskrænkede 
ret  til  at  indehave  «alle  stillinger,  værdigheter,  embeder  og 
offentlige  tillidsposter» ; parlamenter  og  andre  dommere  paa- 
lægges  ikke  at  avkræve  dem  anden  ed  end  den  «vel  og  tro 

at  tjene  kongen»,  og  den  sætning  som  tidligere  fandtes  i 
embedsbestallingerne,  at  «søkeren  tilhører  den  katholske,  apo- 
stoliske og  romerske  religion»,  skal  herefter  slettes.  Alt  dette 
forordnes  for,  som  det  heter,  «at  forene  saa  inderlig  som 
mulig  vore  undersaatters  vilje,  og  fjerne  alle  klager  for  frem- 
tiden». 

To  arter  av  domstole  skulde  herefter  dømme  i saker  som 
angik  protestanterne : 1)  De  saakaldte  Chambres  de  i Edit,  i 

Paris,  Rouen  og  Rennes,  for  Nordfrankrikes  provinser,  hvis 
medlemmer  kongen  selv  valgte.  Det  i Paris  skulde  efter 
ediktet  bestaa  av  en  præsident  og  seksten  assessorer,  hvorav 
seks  skulde  være  protestanter.  Paa  grund  av  Pariserparla- 
mentets  motstand  indskrænkedes  de  sidste  til  kun  et  medlem. 
2)  Blandede  domstole  — Chambres  mi-parties , tre  i tal  for 
Languedoc,  Guyenne  og  Dauphiné  og  Provence,  med  et  like 
tal  katholiker  og  protestanter.  Saksbehandlingen  i disse  dom- 
stole skulde  foregaa  i de  samme  former  som  i rikets  almin- 
delige  parlamenter.  For  øvrig  blev  der  fastslaat  en  række 
andre  bestemmelser  med  det  formaal  at  sikre  protestanterne 
en  upartisk  retspleie. 

Endelig  ordnedes  det  vigtige  spørsmaal  om  huguenot- 
ternes  saakaldte  sikkerhetsstæder  ved  ediktets  hemmelige 
artikler.  Paa  dette  punkt  hadde  vanskeligheterne  ved  at 
komme  til  enighet  været  særdeles  store,  da  kongen  betragtet 
det  som  et  indgrep  i sit  kongelige  prærogativ  at  hans  myndighet 
over  disse  stæder  i en  eller  anden  form  blev  indskrænket. 
Han  hadde  naturligvis  helst  set  at  sikkerhetspladsene  blev 
ophævet,  men  han  erkjendte  at  de  under  øieblikkets  forhold 
var  nødvendige,  og  han  sikret  sig  derfor  alene  at  de  ikke 
helt  blev  unddraget  hans  indfiydelse  og  øverste  myndighet. 
Ediktet  bestemte  at  alle  de  byer  og  faste  pladse  som  hugue- 
notterne  indehadde  i august  1597,  skulde  bli  i deres  besid- 
delse for  et  tidsrum  av  otte  aar  «under  kongens  autoritet  og 
i lydighet  mot  ham».  Deres  garnisoner  skulde  lønnes  med 
en  aarlig  sum  av  540000  frs.  av  de  kongelige  indtægter. 

Kongen  selv  skulde  utnævne  deres  kommandanter,  men  først 
efterat  de  hadde  fremlagt  sit  kollokviums  vidnesbyrd  om 
at  de  tilhørte  den  reformerte  kirke  og  var  hæderlige 
mænd.  Efter  de  otte  aars  forløp  skulde  kongen  ikke  være 
forpligtet  til  utelukkende  at  ansætte  protestanter  i kom- 
mandantstillingerne,  men  han  skulde  ikke  tilsidesætte  eller 
avsætte  de  officerer  som  allerede  indehadde  disse.  Sikker- 
hetsstædernes  tal  var  i 1588  omkring  50,  hvortil  kom 
endel  byer  og  faste  pladse  som  stod  under  protestantiske 
adelsmænds  jurisdiktion,  og  hvis  garnisoner  ikke  betaltes  av 
kongen 1). 

Disse  er  det  nantiske  edikts  vigtigste  bestemmelser.  De 
indrømmer  i virkeligheten  ikke  huguenotterne  væsentlig  større 
friheter  end  tidligere  f.  eks.  januarediktet  av  1562,  freden  i 
St.  Germain  av  1570  og  freden  i Beaulieu  av  1576,  men  det 
fremtraadte  med  en  ganske  anden  autoritet;  det  nantiske  edikt 
har  ikke  som  de  tidligere  edikter  karakteren  av  en  provisorisk 
fred,  en  vaabenstilstand  mellem  fiendtlige  magter,  som  for  et 
øieblik  nok  stikker  sverdet  i skeden,  men  som  samtidig  sørger 
for  at  det  sitter  løst  ved  fæstet.  Det  forkyndes  at  være  «varig 
og  uigjenkaldelig»  og  fremtrær  med  den  fulde  karakter  og 
hellighet  av  en  rikets  grundlov,  som  for  alle  tider  fastslaar 
den  reformerte  kirkes  tilværelsesret  under  statens  vern.  Det  er 
de  THopitals  og  Colignys  store  forsoningstanke:  de  to  bekjen- 
delsers  ikke  likestillethet,  men  fredelige  samliv  inden  det 
samme  monarki,  som  saaledes  endelig  sker  fyldest  i lovens 
bindende  uttryk.  Gjennem  næsten  firti  aar  hadde  blodstrømme 
vædet  Frankrikes  jord,  før  denne  grundsætning  kunde  fra 
de  enkelte  ædle  og  store  mænds  tanke  føres  over  til  at  bli 
en  statslov.  Det  nantiske  edikt  fyldestgjør  ikke  vor  tids 
opfatning  av  religionsfrihetens  begrep,  men  det  stiller  Frank- 
rike først  i rækken  av  Europas  stater,  som  det  land  der  heiser 
den  religiøse  tolerances  fane , som  det  land  hvor  avvikelse  fra 

h Cfr.  Anquez:  Hist.  des  ass.  pol.  etc.,  s.  162  fg. 

statens  officielle  religion  ikke  medførte  tap  av  borgerlige 
rettigheter.  Selv  ikke  i de  protestantiske  lande,  som  efter 
sin  religions  tilblivelse  og  idé  skulde  kunne  forutsættes  at 
erkjende  samvittighetsfrihetens  grundsætning,  møter  vi  en  saa 
fuld  og  hel  erkjendelse  av  statens  forpligtelse  til  at  stille  alle 
sine  undersaatter  under  den  religiøse  tolerances  ret.  Ikke 
i Tyskland  og  i de  nordiske  lande,  ikke  i England  og 
Skotland,  end  ikke  i Nederlandene  og  Schweiz,  hvor  dog 
de  særegne  vilkaar  nødvendiggjorde  en  praktisk  religionsfrihet. 
Først  den  westfalske  fred  sikret  de  forskjellige  religioner  en 
tilsvarende  retslig  likestilling  i Tyskland,  og  i det  politisk 
fri  England  skulde  dette  i virkeligheten  først  ske  i det  19de 
aarhundrede. 

Saaledes  er  det  nantiske  edikt  en  av  historiens  store  og 
merkelige  handlinger,  indvarslingen  av  en  ny  opfatning  av 
forholdet  mellem  stat  og  kirke,  mellem  det  religiøse  og  det 
borgerlige,  den  dype  og  faste  indridsning  paa  lovens  tavler 
av  den  kristne  religionsstifters  myndige  og  dype  ord:  Giv  Gud 
hvad  Guds  er  og  Cæsar  hvad  Cæsars  er.  Denne  monumen- 
tale sandhet,  som  den  første  kristendom  saa  snart  selv  hadde 
viet  til  glemsel,  skulde  atter  mere  end  engang  senere  fornegtes 
i Frankrike  som  i den  øvrige  verden,  profane  hænder  prøver 
at  slette  ordene  ut  av  tavlernes  metal,  stat  og  kirke  møtes  i 
at  avvise  dem,  men  langsomt  og  sikkert  baner  erkjendelsen 
av  deres  sandhet  sig  vei  i menneskelige  sind  og  i menneske- 
lige love.  Deres  almene  seir,  religionsfrihetens  store  seir  vil 
være  fuldbyrdelsen  av  den  tanke  som  fik  virkelighet  og  form 
i det  nantiske  edikt. 

Det  ikke  mindst  merkelige  ved  dette  edikt  er  at  det 
ikke  er  fremgaat  av  en  almindelig  erkjendelse  av  religions- 
frihetens princip  som  en  av  menneskets  ukrænkelige  rettig- 
heter, som  et  uttryk  for  selve  religionens  væsen  og  begrep, 
at  altsaa  ikke  idéen  har  skapt  kjendsgjerningen,  men  at 
det  tvertimot  snarest  maa  siges  at  kjendsgjerningen  har 
skapt  idéen.  De  protestantiske  kirker  var  i virkeligheten  paa 

dette  punkt  likesaa  absolute  som  den  katholske.  De  gjorde 
ikke  alene  fordring  paa  alene  at  sitte  inde  med  sandheten, 
men  i principet  erkjendte  de  ikke  engang  andre  kirkesamfunds 
ret  til  at  kalde  sig  kristne  og  at  eksistere  som  retmæssige  for- 
kyndere  av  kristendommens  lære.  Det  var  i virkeligheten 
religionskrigenes  frygtelige  erfaring  om  at  de  to  hver  for  sig 
like  autoritære  kirker  ikke  kunde  tvinge  den  anden  iknæ, 
som  i Frankrike  fremtvang  den  religiøse  tolerance  som  en 
nødvendighet. 

Det  nantiske  edikt  er  ofte  i historiske  fremstillinger 
betegnet  som  en  gave  av  Henrik  IV  til  huguenotterne.  Det 
heter  ret  almindelig,  at  kongen  efter  sin  omvendelse  «ikke 
glemte  sine  gamle  trosfæller»  og  skjænket  dem  det  nantiske 
edikts  rettigheter.  Man  vil  av  den  foregaaende  fremstilling 
ha  set  at  dette  er  en  urigtig  eller  ufuldstændig  gjengivelse 
av  det  virkelige  forhold.  Det  er  huguenotterne  selv  som  ved 
sin  ubøielige  holdning  fremtvang,  eller  lad  os  heller  si,  gjorde 
det  mulig  for  Henrik  IV  at  sætte  sit  navn  under  det  store 
pacifikationsdokument.  Æren  tilkommer  i første  række  de 
reformerte  kirkers  politiske  forsamlinger  og  de  karakterfaste 
og  kloke  mænd  som  hadde  ledelsen  i disse,  mænd  der  som 
Duplessis  de  Mornay  stod  urokkelig  paa  sin  religions  faste 
grund,  men  som  samtidig  gjennem  aartiers  frygtelige  erfaringer 
hadde  lært  at  opgi  absolute  doktriner  og  bøie  sine  krav  ind 
under  det  mulige  og  det  opnaaelige.  Men  det  skal  allikevel 
erkjendes  at  det  nantiske  edikt  ikke  alene  i sin  aand  og  i 
sin  form  er  et  fuldgyldig  uttryk  netop  for  Henriks  fri  og 
tolerante  religiøse  og  politiske  syn,  men  ogsaa  har  faat  denne 
aand  og  form  direkte  bestemt  av  hans  personlige  indflydelse. 
Man  behøver  bare  at  mindes  hvorledes  han  blandt  sine 
katholske  omgivelser  til  underhandlere  med  de  reformerte 
valgte  de  enkelte,  som  de  Thou  og  Schomberg,  hos  hvem 
en  vid  og  fordomsfri  humanisme  forbandt  sig  med  streng 
retsfølelse  og  levende  fædrelandskjærlighet.  Og  der  tilkommer 
Henrik  ogsaa  den  ære,  at  han  har  formaadd  at  overvinde  sin 

monarkiske  absolutisme  like  til  at  indrømme  huguenotterne 
en  politisk  retsstilling  i riket,  som  i flere  henseender  betegner 
en  indskrænkning  i den  kongelige  myndighet,  fordi  han  erkjendte 
dette  som  et  nødvendig  vern  for  deres  trosfrihet. 

Henrik  viste  ogsaa  iver,  kraft  og  klokskap  for  at  føre 
ediktets  bestemmelser  ut  i virkeligheten.  Han  var  uten  illu- 
sioner  med  hensyn  paa  de  kræfter  som  vilde  spænde  sig  til 
det  yderste  for  at  gjøre  dets  artikler  til  intet.  Om  end  borger- 
krigene var  forbi,  sat  endnu  deres  uforsonlighet  i sindene,  og 
den  overmægtige  katholske  kirke  og  dens  indflydelsesrike 
mænd  i dens  egen  og  i statens  styre  var  uvillige  til  at  finde 
sig  i et  edikt,  som  krænket  hvad  de  ansaa  for  en  hellig  grund- 
lov,  religionens  enhet.  Vi  ser  ogsaa  hvorledes  pave , geistlighet, 
parlamenter  og  universiteter  formelig  sammensvor  sig  om  at  hindre 
at  ediktet  førtes  ut  i livet ; det  saa  et  øieblik  ut  til  at  Paris 
skulde  bringes  i oprør  som  i barrikadernes  værste  dage.  Særlig 
skarp  og  seig  var  Pariserparlamentets  motstand,  og  Henrik 
maatte  lægge  hele  sin  personlighets  tyngde  i vegtskaalen  for 
at  tvinge  denne  selvfølende  og  magtkjære  domstol  til  at  bøie 
sig  og  indregistrere  ediktet;  dette  skete  dog  først  den  25. 
februar  1599.  Kongens  optræden  ved  denne  leilighet  gir  os 
et  saa  interessant  billede  av  de  mange  facetter  i hans  egen- 
artede aandelige  fysiognomi,  at  det  har  sin  interesse  at  fast- 
holde det  et  øieblik.  Det  er  paa  engang  béarneren  og  fransk- 
manden,  krigeren  fra  Coutras  og  Fontaine-Frangaise  og  kongen 
av  Guds  naade,  som  taler  til  de  skarlagenklædte,  korrekte, 
selvfølende  jurister  der  har  faat  befaling  til  at  møte  op  i hans 
private  kabinet  for  at  høre  hans  kongelige  vilje.  De  finder 
Henrik  der  i sin  daglige  dragt,  for  han  vilde  tale  til  dem 
som  til  sine  venner,  og  de  kan  ikke  beklage  sig  over  mangel 
paa  oprigtighet.  Der  er  et  spillende  liv  og  lune  og  en  ind- 
trængende  appel  over  hans  optræden  i denne  hjemlige  lit  de 
justice,  saa  utenfor  alle  former.  Han  bevæger,  han  spotter, 
han  befaler,  han  karesserer  i hurtig  skiften;  han  taler  til  deres 
fantasi,  til  deres  følelse,  deres  retfærdssans,  deres  undersaat- 


DET  NANTISKE  EDIKT 


HO 

lige  pligt,  deres  frygt;  men  bak  det  hele  fornemmer  vi  som  den 
dype  underklang  hans  myndige  og  autoritære  kongefølelse. 
Han  kunde  tale  som  han  gjorde,  fordi  sverdet  var  slaat  av 
ligaens  hænder,  fordi  huguenotterne  hadde  spændt  av  kyradset, 
fordi  ingen  fiendtlig  soldat  længer  traadte  Frankrikes  jord, 
fordi  han  var  forsonet  med  den  hellige  stol. 

Han  begynder  virkningsfuldt  med  at  fortælle  sine  over- 
raskede tilhørere  den  merkelige  historie  om  sit  terningspil 
med  Henrik  av  Guise,  da  der  viste  sig  bloddraaper  paa  bordet, 
«et  daarlig  varsel  mot  dem  som  hadde  utgydt  blod».  Efter 
denne  henspillen  paa  Bartholomæusnattens  forbrydelse  gaar 
han  over  til  at  tale  om  ediktet,  som  han  ber  dem  indregistrere. 
Parlamentet  skylder  ham  lydighet;  han  har  bragt  staten  igjen 
paa  fote,  og  uten  ham  vilde  de  ikke  sitte  i sine  stoler.  Man 
har  sendt  ivei  prædikanter  for  at  oprøre  folket;  det  var  veien 
man  gik  for  at  reise  barrikader  og  dræpe  hans  forgjænger; 
men  han  skulde  vite  at  ta  sig  iagt;  han  vilde  gjøre  urostif- 
terne  et  hode  kortere.  «Jeg  har  hoppet  over  bymure,  jeg 
skal  nok  ogsaa  hoppe  over  barrikader».  Det  maatte  ikke 
skyte  sig  bak  den  katholske  religion,  han  var  bedre  katholik 
end  de  var,  og  han  vidste  alle  deres  hemmelige  tanker  og 
planer;  han  hadde  en  dæmon  som  hvisket  dem  i øret  paa 
ham.  De  som  motsætter  sig  ediktet,  vil  ha  krig  mot  prote- 
stanterne,  men  den  vilde  han  ikke  erklære,  selv  om  de  alle 
kom  i procession,  som  kapucinerne,  i sine  røde  kapper.  «Jeg 
er  konge  nu  og  taler  som  konge.  Jeg  vil  adlydes.  I sandhet, 
rettens  folk  er  min  høire  arm,  men  naar  der  sætter  sig  kola- 
brand  i den,  faar  den  venstre  hugge  den  av».  — «Der  er 
ingen»,  fortsætter  han,  «som  ikke  finder  at  jeg  er  et  godt 
menneske,  og  allikevel  er  1 saa  onde  mot  mig  som  er  god». 
— «Lad  os  ikke  tale  om  den  katholske  religion,  heller  ikke 
om  alle  disse  katholske  og  geistlige  skraalhalse.  Naar  jeg 
gir  den  ene  et  embede  til  to  tusen  frs.,  den  anden  en  pension, 
holder  de  sin  mund».  Efter  at  ha  rost  Mayenne  for  den 
loyalitet  han  hadde  vist  efter  fredsslutningen,  ber  han  dom- 

merne  følge  hans  eksempel,  ikke  bare  for  kongens  skyld,  men 
ogsaa  for  deres  egen  og  for  fredens  skyld. 

Saa  indtrængende  end  kongens  ord  hadde  været,  var  der 
fremdeles  en  sterk  opposition  mot  ediktets  registrering.  Særlig 
var  protestanternes  ret  til  offentlige  embeder  en  torn  i øiet 
paa  mange,  og  kongen  maatte  endnu  engang  personlig  frem 
i slaglinjen  for  at  beseire  parlamentets  motstand.  Hans  tale 
til  dette  den  16.  februar  er  særlig  merkelig  ved  hans  vold- 
somme angrep  paa  jesuiterne.  «Jeg  er  katholik»,  siger  han, 
«katholsk  konge,  romersk  katholsk,  ikke  jesuitisk  katholsk. 
Jeg  er  ikke  av  samme  sind  som  disse  folk  og  deres  like, 
som  fabrikerer  kongemordere».  — «Det  er  den  jesuitiske 
fromhet,  som  har  fordærvet  den  snigmorder  som  ifølge  den 
lothringske  jesuits  raad  nylig  har  prøvet  paa  at  dræpe  mig» 1). 
Ogsaa  denne  gang  veksler  trusler  og  bønner,  pathos  og  skjemt; 
han  taler  som  konge  og  som  ven,  faderlig  og  fortrolig.  «Det 
er  isandhet  mit  edikt»,  slutter  han,  «gjør  nu  en  ende  paa 
saken  efter  min  vilje».  Han  fik  ogsaa  sin  vilje,  men 
først  efterat  han  hadde  maattet  gaa  ind  paa  at  Paris’s 
Chambre  de  PEdit  kun  skulde  tælle  en  eneste  protestant  i 
sin  midte. 

Ogsaa  de  øvrige  parlamenter,  særlig  de  i Bourdeaux, 
Toulouse  og  Rouen  gjorde  haardnakket  motstand  mot  at  ind- 
registrere  det  nantiske  edikt.  De  sendte  deputerte  til  kongen 
for  at  protestere  mot  flere  av  dets  artikler.  Utsendingerne 
fra  Bordeaux  fandt  kongen  i fuld  lek  med  sine  barn  i Saint- 
Germain.  De  høitidelige  dommere  stod  forbløffet  over  denne 
ukongelige  situation,  men  kongen  tok  tingen  med  sit  sedvan- 
lige overlegne  lune.  «1  maa  ikke  finde  det  underlig  at  jeg 
saaledes  muntrer  mig  med  mine  barn.  Jeg  kan  baade  spille 
gjæk  og  vismand,  jeg  kan  baade  gi  mig  av  med  barn  og 


*)  Sigter  til  at  en  lothringsk  kapuciner  hadde  planlagt  et  attentat  mot 
kongen,  tilskyndet  som  han  sagde  av  sin  jesuitiske  skriftefader.  Det  var  det 
tredje  attentat  mot  Henrik  siden  hans  tronbestigelse. 

gjøre  det  av  med  mænd.  Jeg  har  været  gjæk  med  mine 
barn,  nu  skal  jeg  være  vismand  med  eder». 

Henrik  lagde  ikke  fingrene  imellem  med  disse  haard- 
halsede  parlamenter.  Han  kaldte  dem  oprørere,  disciple  av 
kardinalen  av  Lothringen,  folk  som  endnu  hadde  «spanieren 
i livet».  Han  erklærte  kort  og  godt  at  han  vilde  adlydes, 
men  saa  seig  var  parlamenternes  opposition,  at  de  ikke 
vilde  indregistrere  uten  reservationer  av  forskjellig  art;  først 
i 1609  bøiet  parlamentet  i Rouen  sig  helt  for  kongens 
vilje !) 

Først  efterat  Pariserparlamentet  hadde  indregistrert  det 
nantiske  edikt,  blev  dettes  indhold  meddelt  pave  Clemens  VIII. 
Av  kardinal  d’Ossats  breve  fra  Rom  ser  vi  at  han  blev 
yderst  forbitret,  og  at  han  betragtet  ediktet  som  en  per- 
sonlig fornærmelse,  som  «gjorde  ham  til  en  fabel  for  alver- 
den  og  fik  alle  til  at  gjøre  nar  av  ham».  — «Samvittighets- 
frihet for  enhver  var  den  værste  ting  i verden».  Han  gik  i 
sin  harme  saa  vidt,  at  han  truet  med  at  ta  sin  absolution 
tilbake.  D’Ossat  fandt  sig  opfordret  til  at  mildne  pavens 
vrede  ved  at  forestille  ham  at  kongens  virkelige  tanke  var 
at  gjøre  alle  sine  undersaatter  til  gode  katholiker,  men  dette 
kunde  ikke  ske  straks  og  uten  omveie.  Henrik  fandt  det 
klokt  at  godkjende  denne  fortolkning. 

Tiltrods  for  den  mægtige  motstand  Henriks  pacifikations- 
verk  saaledes  møtte,  gik  det  sin  sikre  gang.  Henrik  vaaket 
personlig  over  dets  gjennemførelse  ved  at  sende  kommis- 
særer, katholiker  og  protestanter,  til  de  forskjellige  provinser. 
Da  det  merkelige  15de  hundredaar,  dette  idéernes,  følel- 
sernes,  lidenskapernes,  de  store  handlingers  vældige  tidsrum 
løp  ut,  syntes  paa  Frankrikes  jord  en  ny  og  stor  erobring 
at  være  vundet  for  menneskene,  erkjendelsen  av  den  religiøse 
samvittighetsfrihet  som  en  menneskelig  ret,  den  religiøse 


J)  Cfr.  om  disse  ting.  Bul.  de  1’hist.  du  pr.  fr.  II,  s.  128  fg. 

tolerance  som  et  ukrænkelig  statsprincip.  Vi  vet  at  paa  den 
samme  jord  skulde  Henrik  IV’s  sønnesøn  igjen,  mindre  end 
hundrede  aar  efter,  slette  disse  principer  ut  av  statens  lov 
og  liv.  Men  de  hadde  faat  tid  til  at  slaa  rot  i menneskenes 
sind;  og  nye  hundrede  aar  efter  skulde  de  paany  uutslettelig 
ridses  ind  paa  «menneskerettigheternes»  store  grundlov. 


Huset  Valois. 

Frangois  I,  f 1547,  g-  m.  Claude  de  France  (Louis  XII’s  datter) 

Henri  II  f 1559,  g.  m.  Cathérine  de  Médicis. 

Frangois  II,  f 1560,  Charles  IX  f 1574,  Henri  III  f 1589,  Frangois  d’Anjou  Elisabeth  Marguerite, 

g.  m.  Marie  Stuart  g.  m.  g.  m.  f 1584  g.  m.  Philip  II  g.  m.  Henri  IV 

Guillaume  de  Montmorency 

. Frangois  de  Coligny,  i.  Louise  de  Coligny, 
greve  av  Chåtillon  g.  i.  m.  Charles  de  Téligny, 

♦J*  1591  g.  2.  m.  Vilhelm  av  Oranien 

Henri  de  Coligny 
4*  1601 

Med  indledning.  Pris  kr.  600. 

Posen  er  øiensynlig  efter  hele  sit  anlæg  bestemt  ikke  bate  for  en  snævrere  kreds 
af  faglærde,  men  for  det  store  almendannecie  publikum.  Den  er  fra  først  til  sidst 
overmuade  underholdende.  Man  læser  den  liæsten  som  den  skulde  være  en  morskabs- 
bog  og  faar  dog  samtidig  et  bestemt  indtryk  af,  at  den  er  bygget  paa  omfattende,  om- 
hyggelige og  selvstændige  studier,  og  at  den  forsaavidt  har  en  luldt  ud  videnskabelig 
karakter.  — Forfatterens  stil  er  behagelig  og  grei  og  hæver  sig  ikke  sjelden  til  en 
virkelig  elegance.  Man  ser,  at  han  har  gaaet  i fransk  skole. 

Av  en  anmeldelse  av  professor  J E.  Surs  i „Vcrdens  Gang“  j j «7. 

Det  er  ikke  alene  et  i vor  hjemlige  Literatur  sjeldent  Arbeide,  som  her  bydes  Læse- 
verdenen,  men  et  Verk,  der  hvor  som  helst  vil  forsvare  en  smuk  Plads.  — At  den 
rent  almenmenneskeligt  og  literært  horer  til  det  bedste,  vor  historiske  Bogavl  ejer,  derom 
kan  enhver  overbevise  sig  ved  at  kjobe  Bogen  og  læse  den.  Ti  den  er  skrevet  i et 
behageligt  og  smidigt  Sprog  og  giver  i en  fængslende  Form  et  levende  Billede  af  en  af 
Historiens  mest  dramatiske  Episoder.  Det  er  vanskeligt  at  fremhæve  noget  enkelt 
Afsnit  af  Bogen  som  særligt  vellykket  og  fængslende.  Man  læser  og  lever  i Spænding 
den  hele  Tid.  Ingen  digtet  Roman  kommer  op  mod  selve  Livets.  Og  den  Tidsperiode, 
som  denne  Bog  behandlei,  horer  til  Verdenshistoriens  mest  interessante,  mest  gribende. 
— Det  er  længe  siden  der  paa  norsk  Forlag  og  af  norsk  Forfatter  er  udkommet  et  saa 
værdifuldt  Arbeide  som  Otto  Anderssens  „De  franske  Huguenotter“. 

F.  B.  H.  i „ Bergens  Tidende1' . 


Billeder  av  dannelsesarbeidets  historie  I. 

Humanisme  og  reformation. 

Pris  kr.  2.75,  indb.  kr.  4.75. 

Kjendskab  til  livad  store  Aander  har  tænkt  og  skrevet  om  Opdragelse,  er  ikke 
bare  noget  for  Opdragere  af  Fag.  I Virkeligheden  er  vi  alle  interesserte  i Opdragelsens 
vanskelige  Problem,  og  Spørsmaalet  er  stadig  nyt  og  brændende.  Dr.  Anderssens  Bog 
er  en  virkelig  Berigelse  og  bor  læses  af  enhver  oplyst  Mand  og  Kvinde  Den  er  baade 
lærerig  og  underholdende.  Ikke  mindst  maa  det  fremhæves,  at  den  er  skrevet  i et  klart, 
elegant  Sprog.  Forfatteren  er  en  Formens  Mester,  under  hvis  Haaud  Billeder  og  Tan- 
ker trær  levende  og  anskuelig  frem  Fremstillingen  er  grunperet  om  de  mest  fremtræ- 
dende  Skikkelser  inden  Humanismen  og  Reformationen,  Vittorino  da  Feltre,  Erasmus, 
Vives,  Rabelais,  Montaigne  og  Luther,  Melanchton,  Sturm  samt  Jesuiterne.  Men  disse 
Skikkelser  er  ikke  behandlet  isoleret;  de  er  set  i Forhold  baade  til  sin  egen  Tid  i det 
Hele  og  i Forhold  til  Nutiden,  og  gir  saaledes  et  klart  Helhedsbillede  af  vedkommende 
Tidsafsnit  og  Udviklingstraadene  op  til  vor  Tid.  5 _/!/_  j Verdens  Gnn<>“ 


Billeder  av  dannelsesarbeidets  historie  II. 

Den  ældre  realisme  til  filantropinismen. 

Pris  kr.  3.25,  indb.  kr.  5.25. 

For  almindelig  dannede  Læsere  vil  Kapitlerne  om  „Port-Royal“,  „Fyrsteopdragelse 
og  Ridderakademier"  og  „Ludvig  Holberg"  forekomme  at  være  særdeles  interessante 
som  almene  Kulturbilleder  fra  Fortiden.  Forøvrigt  vil  netop  lkke-Fagfolk  med  stort 
I dbytte  læse  Professor  Anderssens  velskrevne  Fremstilling  af  Opdragelsesproblemernes 
historiske  lldvikling.  Chr.  B i „Aftenpu. 

Det  er  yderst  sjelden  herhjemme,  at  videnskapelig  Literatur  har  en  saa  letfattelig, 
tiltiækkcude  og  fængslende  Form.  <7.  / ^LandsbP. 


